
„Viața fiind așa cum e, visăm la răzbunare.“ 
PAUL GAUGUIN 


NEGOȚUL CU OTRAVĂ 


Superiorul Glokta stătea în sală și aștepta. Își întinse 
gâtul slăbănog într-o parte, apoi în cealaltă, auzind 
trosnetele familiare, simțind obișnuitele corzi de du- 
rere cum se încordau prin mușchii încâlciți dintre 
omoplați. De ce fac asta, dacă tot mă doare de fiecare 
dată? De ce trebuie să punem durerea la încercare? Să 
lingem ulceraţia, să frecăm bășica, să zgândărim rana? 

- E se răsu el. 

Bustul de marmură de la baza scării nu-i răspunse 
decât cu o tăcere disprețuitoare. Și deja mi-a ajuns până 
peste cap. Cu pas târșâit, Glokta plecă, trăgându-și 
piciorul schilodit după el, pe dalele de piatră. Bocă- 
nitul bastonului reverbera printre stucaturile tavanului 
aflat departe, sus. 

Când venea vorba de marii nobili din Consiliul 
Deschis, Lordul Ingelstad, proprietarul acelei săli peste 
măsură de mari, era într-adevăr un om de proporții 
reduse. Cap al unei familii al cărei noroc se impuţinase 
cu trecerea anilor, dintr-a cărei bogăție și influență nu 

mai rămăsese aproape nimic. Și cu cât se micșorează 
mai mult omul, cu atât mai tare trebuie să i se umfle 
prefăcâtoria. Cum de nu-și dau seama niciodată? În spa- 
tiile largi, lucrurile mici nu fac decât să pară şi mai mici. 

Undeva, în umbră, un ceas scoase câteva dangăte 
greoaie. S-a și făcut târziu. Cu cât e mai mic omul, 
cu atât e mai lungă așteptarea ca să-l mulțumești. Dar 
eu știu să am răbdare atunci când trebuie. La urma 
urmei nu dau banchete opulente, nu adun mulțimi în 
extaz, nu sunt așteptat de femei frumoase cu răsuflarea 
tăiată. Nu mai e cazul. Gurkienii s-au ocupat de asta 
în tenebrele de sub închisorile Împăratului. Îşi apăsă 
limba pe gingiile știrbe şi gemu când își mută piciorul, 
din care o puzderie de ace îi fulgerară prin spinare, 
făcându-i pleoapele să tresalte. Știu să am răbdare. 
Singurul lucru bun, când fiecare pas e un calvar. Înveţi 
destul de repede să pășești cu grijă. 

Ușa de lângă el se deschise pe neașteptate, iar 
Glokta intoarse brusc capul, străduindu-se să-și as- 
cundă o strâmbătură, când oasele gâtului îi trosniră. 
În prag stătea Lordul Ingelstad: un bărbat înalt, cu chip 
rumen și aer patern. Zâmbind prietenos, îi făcu semn 
lui Glokta să intre. De parcă ar fi o vizită de curtoazie, 
ba mai mult, una bine-venită. 

- Trebuie să-mi prezint scuze pentru că te-am lăsat 
să aștepți, Superior Glokta. Am avut atâţia vizitatori, 
de când am sosit în Adua, încât mi se învârtește capul. 

Să sperăm că nu ţi se deșurbează de pe umeri! 

- Atât de mulți vizitatori...! 

Vizitatori cu ofrande, fără îndoială. Ofrande pen- 
tru votul tău. Ofrande ca sd-i ajuţi să-l aleagă pe urmă- 
torul nostru rege. Cred însă că oferta mea îţi va fi cam 
dureros s-o refuzi. 

- Bei un strop de vin, Superior Glokta? 

- Nu, Lord Ingelstad, mulțumesc. 

Șontâcăind cu mare greutate, Glokta trecu pragul. 

- N-am să stau mult. Și eu am multe treburi de 
rezolvat. 

Alegerile nu se aranjează de la sine, să știi... 

- Desigur, desigur. Te rog să iei loc. 

Încântat, Ingelstad se trânti pe un scaun, indicând 
altul cu un gest. Glokta avu nevoie de câteva mo- 
mente ca să se așeze, instalându-se cu grijă și potri- 
vindu-și șoldurile până găsi o poziţie în care să nu-l 
doară încontinuu spatele. 

- Și ce-ai dori să discuţi cu mine? 

- Am venit din partea Arhilectorului Sult. Sper 
că n-ai să te superi dacă vorbesc direct, dar Eminența 
Sa îți doreşte votul. 

Pe trăsăturile masive ale nobilului se intipări o 
nedumerire simulată. Ba chiar foarte prost simulată. 

- Nu sunt sigur că înțeleg. Votul meu în ce pro- 
blemă? 

Glokta își șterse un strop de umezeală de sub ochiul 
care-i lăcrima. Chiar trebuie să ne pretăm la niște dan- 
suri atât de nedemne? Nu avem constituția potrivită, iar 
eu nici picioare bune nu mai am. 

- În problema celui care va ocupa tronul pe viitor. 
Lord Ingelstad. 

— A, aia... 

Da, aia. Idiotule. 

- Superior Glokta, sper că nu te voi dezamăgi, și 
nici pe Eminenţa Sa, un om pentru care nu am decât 
cel mai mare respect, spuse Ingelstad, înclinând din cap 
cu o demonstrație exagerată de umilință, când spun că 
nu m-aș putea lăsa influenţat, cu conştiinţa impăcată, 
în nicio direcție. Consider că, la fel ca tuturor mem- 
bnilor Consiliului Deschis, mi s-a acordat o încredere 
sacră. Datoria mă obligă să votez pentru omul care mi 
se pare cel mai bun candidat, dintre toți concurenții 
excelenți cu care avem de-a face, încheie el, cu un 
zâmbet plin de cea mai mare mulțumire de sine. 

Frumos discurs. Un nătărău de la țară ar putea chiar 
să-l și creadă. Cât de des l-am auzit, sau pe altele asemenea, 
în ultimele câteva săptămâni Conform tradiţiei, acum 
ar urma târguiala. Discuţia despre prețul exact al unei 
încrederi sacre. Cât argint contrabalansează o conștiință 
curată. Cât aur răzbește prin obligaţiile datoriei. Numai 
că azi n-am chef de negocieri. 

Glokta își înălță foarte sus sprâncenele. 

- Trebuie să te felicit pentru atitudinea dumitale 
nobilă, Lord Ingelstad. Dacă toți oamenii ar avea un 
asemenea caracter, am trăi într-o lume mai bună. O 
atitudine nobilă, într-adevăr... mai ales când ai atât 
de mult de pierdut. Poate chiar totul, cred. 

Se strâmbă, când își luă bastonul într-o mână și 
se aplecă dureros inainte, pe marginea scaunului. 

- Îmi dau seama că nu te vei lăsa influențat, așa 
că acum îmi iau rămas-bun... 

- La ce te-ai putea referi, Superior Glokta? 

Neliniștea se citea vizibil pe chipul cărnos al no- 
bilului. 

- Păi, Lord Ingelstad, la afacerile dumitale necurate. 

Obrajii rumeni își pierduseră în mare parte culoarea. 

- Trebuie să fie o greșeală la mijloc. 

- A, te asigur că nu e, replică Glokta, scoțând hâr- 
tiile cu mărturisirea din buzunarul interior al 
hainei. Eşti menţionat adesea în declaraţiile 
Pânzarilor şefi, înţelegi? Foarte adesea. 

Și ridică în faţă hârtiile foșnitoare, ca să le poată 
vedea amândoi. 

- Aici ești numit — iar termenul nu-mi aparține, 
ințelegi - „complice“. Aici „principal beneficiar“ al 
unei operaţiuni de contrabandă cum nu se poate mai 
neplăcute. Iar aici, după cum vei observa - şi aproape 
că roșesc menţionând-o - numele dumitale și cuvântul 
„trădare“ apar într-o vecinătate foarte strânsă. 

Ingelstad se înmuie în scaun, lăsându-și cu zgomot, 
pe masa de alături, paharul din care se revărsară câțiva 
stropi de vin. Vai, dar ar trebui neapărat să stergem 
acolo. Poate rămâne o pată îngrozitoare, iar unele pete 
sunt imposibil de înlăturat mai târziu. 

- Eminenţa Sa, continuă Glokta, contând pe dum- 
neata ca prieten, ţi-a putut ține numele la adăpost de 
investigaţiile inițiale, spre binele tuturor. A înţeles că 
nu încercai decât să ţii piept ghinioanelor familiei, şi 
nu e un om lipsit de compasiune. Dar, dacă ar fi să-l 
dezamăgești în problema voturilor, simpatia 1 se va 
epuiza rapid. Înţelegi ce vreau să spun? 


14 Joce ABERCROMBIE 


Că eu, unul, consider că am vorbit cât se poate 
de clar. 

- Da... horcăi Ingelstad. 

- Și obligațiile datoriei? Par mai permisive, de-acum? 

Nobilul înghiți în sec; din obraji îi dispăruse com- 
plet roşeaţa. 

- Sunt nerăbdător s-o ajut pe Eminenţa Sa în orice 
fel posibil, desigur, dar... problema e... 

Acum ce urmează? O ofertă disperată? O mită dez- 
nădăjduită? Un apel la propria mea conștiință, chiar? 

- Teri a venit la mine un reprezentant al Înaltului 
Judecător Marovia. Un om pe nume Harlen Morrow. 
A făcut unele descrieri foarte asemănătoare... și a 
formulat amenințări deloc diferite. 

Glokta se încruntă. Nu mai spune...?! Marovia și 
viermișorul lui. Mereu cu un pas înainte sau cu un pas 
în urmă, dar niciodată prea departe. 

În glasul lui Ingelstad se strecurase o notă stridentă. 

- Acum eu ce să fac? Nu vă pot sprijini pe amân- 
doi! Am să plec din Adua, Superior Glokta, şi nu mă 
mai întorc niciodată! Am să... am să mă abțin de la vot... 

- Blestemăția asta n-ai s-o faci! şuieră Glokta. Vei 
vota așa cum îţi spun eu, iar pe Marovia să-l ia dracu’! 

Să-l mai îmboldesc? E dezgustător, dar fie... Nu 
mi-am mânjit deja mâinile până la coate? Ce contează 
dacă mai scormonesc prin încă vreo hazna, donă...? Îşi 
lăsă glasul să se înmoaie, ca un tors mătăsos: 

- Ieri ţi-am observat fiicele în parc. 

Din obrajii nobilului se șterseră și ultimele vestigii 
de culoare. 

- Trei tinere inocente, în pragul feminității, im- 
brăcate la ultima modă, una mai frumoasă decât alta. 
Cea mai tânără să tot aibă... cincisprezece ani? 

- Treisprezece... cârâi Ingelstad. 

- Aha... făcu Glokta şi-şi răsfrânse buzele într-un 
zâmbet ştirb. Înflorește de timpuriu. N-au mai vizitat 
niciodată Adua, dacă nu mă-nșel...? 

- Nu... răspunse celălalt, într-o șoaptă abia auzită. 

- Mă gândeam eu. Emoţuile și încântarea lor, când 
se plimbau prin grădinile Agriontului, erau absolut 
fermecătoare. Jur că trebuie să fi atras privirile tutu- 
ror peţitorilor corespunzători din capitală. 

Apoi, zâmbetul i se şterse treptat de pe chip. 

- Mi s-ar frânge inima, Lord Ingelstad, să văd trei 
făpturi atât de delicate azvârlite dintr-odată într-una 
dintre cele mai aspre instituții penale din Engha. Locuri 
unde frumuseţea, buna creștere și firea blândă atrag o 
atenţie de un cu totul alt soi, mult mai puţin plăcută. 

Și-şi compuse cu grijă un fior de oroare, în timp 
ce se apleca înainte ca să șoptească: 

- Nici măcar unui câine nu i-aș dori o asemenea 
viață. Și totul numai din cauza indiscrețiilor unui tată 
care avea la îndemână mijloacele pe ndrepta greșeala. 

- Dar fiicele mele n-au fost implicate... 

- Alegem un rege nou! Toată lumea e implicată! 

Cam dur, poate... Dar vremurile dure cer acțiuni 
la fel de dure. Glokta se săltă cu greu în picioare, cu 
mâna tremurându-i pe baston, de efort. 

- Îi voi spune Eminenţei Sale că pe votul dumitale 
poate conta. 

Ingelstad se prăbuși în sine, brusc și deplin. Ca 
un burduf de vin înjunghiat. Umerii i se înmuiară, 
chipul i se fleșcăi de groază și neputinţă. 

- Dar Înaltul Judecător... şopti el. N-ai pic de milă? 

Glokta nu putu decât să ridice din umeri. 

- Am avut, cândva. În copilărie, eram milostiv 
până dincolo de graniţa nesocotinţei. Jur că plângeam 
la vederea unei muște prinse într-o pânză de păianjen. 

Când se întoarse spre ușă, un spasm brutal îi stră- 
bătu piciorul şi îl făcu să se strâmbe. 

- Durerea neincetată m-a vindecat. 


Fra o mică întrunire intimă. Dar compania nu prea 
inspiră căldură. Superiorul Goyle îl privea încruntat 
pe Glokta peste masa uriașă și rotundă din biroul uriaș 
și rotund, cu ochii săi ca două mărgele lucind pe chipul 
osos. Și nu cu sentimente afectuoase, aș crede. 

Atenţia Eminenţei Sale Arhilectorul, şeful In- 
chiziției Maiestăţii Sale, era îndreptată în altă parte. 
Pe peretele curb, acoperind poate jumătate din toată 
camera, stăteau prinse trei sute douăzeci de foi de 
hârtie. Câte una pentru fiecare inimă mare din nobi- 
lul nostru Consiliu Deschis. Foşneau încet în boarea 
care adia prin ferestrele mari. Hârtiuţe fluturânde 
pentru voturi Jălfâinde... Fiecare era însemnată cu 
câte un nume. Lordul cutare, Lordul cutărică, ba de 
ici, ba de colo... Oameni mari si oameni mici. Oameni 
de ale căror opinii, pe de-a-ntregul, nu-i păsa nimănui, 
până când Prințul Raynault a căzut din pat direct în 
mormânt. 

Multe dintre file aveau în colţ un cocoloș de ceară 
colorată. Unele aveau câte două sau chiar trei. Angaja- 
mente. Cu cine vor vota? Albastru pentru Lordul Brock, 
roșu pentru Lordul Isher, negru pentru Marovia, alb 
pentru Sult și așa mai departe. Toate, supuse schimbării, 
desigur, după cum suflă vântul peste ele. Dedesubt erau 
scrisese rânduri-rânduri, cu litere mici și înghesuite. 
Prea mici pentru ca Glokta să le poată citi din locul 
unde stătea, dar ştia ce spuneau. Nevastă-sa a fost 
curvă... Îi plac tinereii... Bea prea mult ca să-i fie bine... 
A omorât o slugă, la furie... Are datorii la joc pe care nu 
le poate acoperi... Secrete... Zvonuri... Minciuni... 
Uneltele acestei nobile îndeletniciri. Trei sute douăzeci 
de nume, și tot atâtea povestioare sordide, fiecare bună 
de zgândărit și scormonit și de impins spre noi. Politicale. 
Cu adevărat, opera preacinstiților. 

Și atunci, de ce fac eu asta? De ce? 

Arhilectorul avea probleme mai presante. 

- Brock e încă în frunte, murmură el cu un glas 
monoton şi acru, privind foile bătute de vânt, cu 
mâinile la spate. Are vreo cincizeci de voturi, mai 
mult sau mai puţin sigure. 

Pe cât de sigure pot fi în vremuri nesigure. 

- Isher nu e prea departe în urmă-i, cu patruzeci, 
patruzeci şi ceva pe numele lui. Skald a câștigat re- 
cent câteva, din câte ne putem da seama. Un om 
neaşteptat de necruţător. Aproape că ţine în mână 
delegația din Starikland, ceea ce-i aduce cam trei- 
zeci de voturi, poate, iar Barezin stă tot cam pe-acolo. 

După cum se prezintă lucrurile, ei sunt cei patru 
concurenți principali. 

Dar cine știe? Poate că Regele va mai trăi un an 
și, când va veni vremea votului, cu toţii ne vom fi 
omorât unii pe alţii. La acest gând, Glokta fu nevoit 
să-și stăpânească un zâmbet. Rotonda Lorzilor, dol- 
dora de cadavre îmbrăcate scump, fiecare mare nobil 
din Uniune și toți cei doisprezece membri ai Consi- 
liului Închis. Fiecare, înjunghiat în spate de omul de 
lângă el. Hidosul adevăr al guvernării... 

- Ai vorbit cu Heugen? întrebă răsut Sult. 

Goyle își smuci capul cu început de chelie, strâm- 
bându-se spre Glokta cu o enervare abia stăpânită. 

- Lordul Heugen încă se mai zbate amăgindu-se 
că ar putea fi viitorul nostru rege, deși nu poate 
controla în niciun caz mai mult de o duzină de 
scaune. Abia dacă a avut timp să ne asculte oferta, 
atât de ocupat era să mai culeagă voturi. Poate într-o 
săptămână, două, o să-i vină mintea la cap. Atunci, 
ar putea fi incurajat să ni se alăture, dar n-aș băga 
mâna-n foc. Cel mai probabil, se va alia cu Isher. Din 
câte înţeleg, ăștia doi au fost dintotdeauna apropiaţi. 

- Bravo lor, şuieră Sult. Şi cu Ingelstad cum e? 

Glokta se foi pe scaun. 

- I-am prezentat ultimatumul dumneavoastră în 
termeni foarte direcți, Eminenţă. 

- Atunci, putem conta pe votul lui? 

Cum să-i zic...$ 

- N-aş putea-o spune cu deplină certitudine. Înal- 
tul Judecător Marovia a putut veni cu amenințări 

aproape identice cu ale noastre, prin intermediul 
omului său, Harlen Morrow. 

- Morrow? Ăsta nu-i un lingău al lui Hoff? 

- S-ar părea că a mai urcat pe scara socială. 

Sau a coborât — depinde de punctul de vedere. 

- Am putea avea grijă de el, remarcă Goyle, cu 
o expresie teribil de neplăcută. Foarte ușor... 

- Nu! se răsti Sult. Ce tot ai, Goyle? Oricând apare 
o problemă, tu imediat vrei să faci moarte de om? 
Deocamdată, trebuie să procedăm cu grijă, să apărem 
ca nişte oameni rezonabili, deschişi negocierilor. 

Se duse la fereastră, unde piatra cea mare de la 
inelul funcției îi scânteie violet în razele soarelui. 

- Între timp, nimeni nu se mai gândeşte la treburile 
guvernării. Impozitele rămân neincasate. Crimele trec 
nepedepsite. Nemernicul ăsta căruia i se spune Tăbă- 
carul, demagogul și trădătorul ăsta, vorbește în public 
prin bâlciuri, chemând la rebeliune pe faţă! Zi de zi, 
țăranii își părăsesc fermele ca s-o ia pe calea bandi- 
tismului, săvârşind tâlhări și stricăciuni neștiute. 
Haosul se răspândește, iar noi nu avem puterea de a-l 
înăbuși. În Adua au mai rămas doar două regimente 
din Garda Regală, care abia ajung ca să păstreze ordinea 
in oraș. Cine ştie dacă unul dintre nobilii noștri lorzi 
nu se va plictisi să tot aștepte şi va hotări să incerce o 
inhățare prematură a coroanei? I-aș crede în stare! 

- Armata se va întoarce curând din Nord? se in- 
teresă Goyle. 

- Improbabil. Nerodul ăla de Mareșal Burr a pier- 
dut trei luni bătând pasul pe loc lângă Dunbrec, așa 

că Bethod a avut timp destul să-și regrupeze forțele 
dincolo de Şuvoiul Alb. Cine ştie când o să termine 
treaba - dacă o va termina vreodată! 

Luni petrecute ca să distrugă propria noastră for- 
tăreață. Aproape c-aş vrea să nu mai fi făcut atâtea 
eforturi construind-o. 

- Douăzeci şi cinci de voturi, se încruntă Arhilec- 
torul spre hârtiile foșnitoare. Douăzeci şi cinci, iar 
Marovia are optsprezece? Abia dacă facem vreun pro- 
gres! Pentru fiecare vot câștigat, pierdem câte unul 
in altă parte! 

Goyle se aplecă înainte în scaun. 

- Poate că, Eminenţă, a venit vremea să apelăm 
din nou la prietenul nostru de la Universitate... 

Arhilectorul scoase un șuierat furios, iar Goyle în- 
chise brusc gura. Glokta privi afară, pe fereastră, prefă- 
cându-se că nu auzise nimic ieșit din comun. Cele șase 
turle dărăpănate ale Universităţii dominau peisajul. 
Dar ce ajutor ar putea cineva să găsească acolo? Printre 
dărâmături şi praf, de la Adepții dia idioţi și bătrâni? 

Sult nu-i lăsă mult timp de gândire. 

- Am să vorbesc personal cu Heugen, spuse el și 
impunse o hârtie cu degetul. Goyle, scrie-i Lordului 
Guvernator Meed şi încearcă să-i obţii sprijinul. 
Glokta, aranjează o intrevedere cu Lordul Wetter- 
lant. Încă n-a declarat de partea cui este. Şi-acum, 
plecaţi de-aici, amândoi. 

Se intoarse dinspre hârtiile pline de secrete, fixân- 
du-l pe Glokta cu ochii lui albaștri și duri. 

- leşi afară de-aici și... adu-mi... voturi! 


SĂ FII ȘEF 


- Ce noapte rece! strigă Copoiul. Parcă trebuia 
să fie vară! 

Tustrei ridicară privirile. Cel mai aproape stătea 
un bătrân cărunt, cu un chip care văzuse ceva capricii 
ale vremii la viaţa lui. Alături era un tânăr cu braţul 
stâng lipsă de deasupra cotului. Al treilea nu era mai 
mult decât un băietan, care stătea mai spre capătul 
cheiului, privind încruntat spre marea neguroasă. 

Copoiul se prefăcea şchiop, târându-şi un picior 
in urmă, cu strâmbături ca de durere. Se inghesui 
sub felinarul ce se bălăbănea la capătul prăjinii, cu 
clopotul de alarmă alături, ridicând butelcuţa ca s-o 
vadă și ceilalți. 

Bătrânul rânji, rezemându-și lancea de perete. 

- Aicea, lângă apă, tot mereu e frig. 

Veni și el, frecându-şi palmele. 

- Bine că te-avem pe tine, să ne ţii de cald, hmm? 

- Mda. Noroc la toată lumea. 

Copoiul scoase dopul, lăsându-l să atârne la capă- 
tul sforii, ridică o cană şi turnă. 

- N-ai de ce să te codești, nu, puștiule? 

- Cred că nici nu poate fi vorba, răspunse Copo- 
iul, turnând mai departe. 

Cel cu un singur braţ fu nevoit să-și lase lancea jos 
când primi cana. Băiatul veni ultimul, măsurându-l pe 
Copoi cu o privire temătoare. Bătrânul îl înghionti 
cu cotul. 

- Eşti sigur că maică-ta te lasă să bei, puștiule? 

- Cui Îi pasă ce zice ea? mormăi băiatul, încercând 
să-şi strecoare o notă bărbătească în glasul subțire. 

Copoiul îi dădu și lui o cană. 

- Dacă poţi să ţii o lance, ești destul de mare ca 
Să ŢII ȘI-O stacană, socot. 

- Mi-s destul de mare! se răsti băiatul, înhățând cana 
din mâna Copoiului - dar, când luă prima sorbitură, 
se cutremură. Copoiul își aminti ce rău i se făcuse și 
lui când băuse pentru prima oară, întrebându-se de ce 
atâta tevatură, şi zâmbi pentru sine. 

Băiatul, însă, crezu că de el râdea: 

- Și tu cine eşti, la urma urmei? 

Bătrânul țistui din limbă. 

- Nu-l băga-n seamă. E-ncă destul de tânăr ca să 
creadă că bădărănia atrage respectu”. 

- N-are n'ica, replică Copoiul, turnându-și și 
el o cană, după care puse butelca jos pe pietre, în 
timp ce se gândea la ceea ce avea de spus în conti- 
nuare, ca să fie sigur că nu făcea greșeli. Pe mine 
mă cheamă Cregg... 

Cunoscuse cândva un om numit Cregg, omorât 
intr-o încăierare pe dealuri. Nu-i fusese prea simpatic 
şi habar n-avea de ce acum îi venise-n minte tocmai 
acel nume, dar oricare mergea la fel de bine, la o adică. 
Se plesni peste coapsă, continuând: 

- M-a-mpuns unu-n picior la Dunbrec şi încă nu 
mi s-a vindecat ca lumea. Nu mai po’ să merg. Socot 
că s-a zis cu zilele mele de luptă, așa că șefu' m-a trimis 
aicea, să mă uit cu voi la apă. 

Privi peste mare, care se unduia scânteietor sub 
lună, ca o ființă vie. 

- D2’, oricum, nu po! să zic că-mi pare prea rău. 
La drept vorbind, mi s-a tăbăcit pielea de-atâtea lupte. 

Ultima, măcar, nu era o minciună. 

- Știu cum e, răspunse Un-Singur-Braţ, plimbându-i 
prin faţă ciotul. Şi pe-acolo cum mai e? 

- Merge. Aia ai Uniunii stau tot pe-afară, încercând 
tot felu” ca să treacă de ziduri, iar noi i-așteptăm de ai- 
laltă parte a râului. De săptămâni întregi o ţine tot așa. 

- Am auzit că unii băieţi au trecut de partea Uniu- 
nii. Şi că era acolo și Treicopaci, a murit în lupta aia. 

- Mare om, Rudd Treicopaci, replică bătrânul, 
mare om... 

- Mhm, dădu din cap și Copoiul. Așa era. 

- Da’ am mai auzit și că acum Copoiul i-a luat 
locu”, continuă Un-Singur-Braţ. 

— Ştii sigur? 

- Aşa se zice. Mare nemernic, ăla. Unu” mare cât 
toate zilele. Cică i-a retezat unei muieri sfârcurile cu 
dinții, odată, de-acolo i se trage porecla. 

Copoiul clipi din ochi. 

- [-auzi...! Mă rog, nu l-am văzut niciodată. 

- Şi-am mai auzit că și Sângerosul-Nouă era acolo, 
șopti băiatul, cu ochii mari, ca și cum ar fi vorbit de- 
spre o stafie. 

Ceilalţi doi pufniră. 

- Sangerosul-Nouă-i mort, băiete, și-i doresc 
călătorie sprâncenată, că al dracu’ mai era, mormăi 
Copoiul, cutremurându-se. La naiba, da’ ce prostii 
ți-au mai intrat în cap! 

- Așa am auzit, atâta tot. 

Bătrânul mai trase o dușcă de grog și plescăi din buze. 

- Nu prea mai contează care unde-i. M-aștept ca 
Uniunea să se sature, după ce-și iau fortul inapoi. O 
să se plictisească și-o să plece-acasă, și toate au să fie 
iar ca-nainte. Nici unv’ dintre ei n-o să vină aici la 
Uffrith, oricum. 

- Nu, confirmă încântat Copoiul, aici n-au să vină. 

- Atunci, noi de ce stăm de strajă? scânci băiatul. 

Bătrânul își dădu ochii peste cap, de parcă ar fi 
auzit întrebarea de zece ori înainte, dând mereu ace- 
lași răspuns. 

- Fin'că așa am primit ordin, băiete. 

- Şi când primeşti un ordin, fă bine și-l indepli- 
neşte ca lumea. 

Copoiul își amintea că Logen îi spusese același lu- 
cru, la fel şi Treicopaci. Acum, amândoi se întorseseră 
în țărână, da” vorba lor era la fel de adevărată. 


puterea armelor 25 


- Chiar dacă-i o treabă măruntă, sau primejdioasă, 
sau murdară. Chiar dacă-i una pe care ţi-ar veni mai 
bine să n-o faci. 

Fir-ar să fie, îl tăia pișarea. Mereu îi venea în 
asemenea momente. 

- Destul de-adevărat, încuviință bătrânul, zâm- 
bind cu nasul în cană. Treburile tre’ să se facă. 

- Ba bine că nu. Păcat, totuși... Părețu niște băieți 
destul de buni. 

Și Copoiul își duse mâna la spate, ca și cum s-ar 
fi scărpinat în fund. 

- Păcat? îl privi nedumerit băiatul. De ce zici 
că-l pă... 

În clipa aceea, Dow veni pe la spate și-i tăie 
beregata. 

Aproape în același timp, mâna murdară a Ursu- 
zului acoperi gura lui Un-Singur-Braţ, iar din 
deschizătura mantalei ieși vârful însângerat al unui 
pumnal. Copoiul se repezi înainte și-l înjunghie scurt 
pe bătrân în coaste, de trei ori. Bătrânul scoase un 
gâfâit și se impletici, cu ochii mari și cana încă în 
mână, pe când din gura căscată îi curgeau balele. În 
sfârșit, căzu la pământ. 

Băiatul se târî puţin mai încolo. Își dusese o mână 
la gât, încercând să împiedice sângerarea, iar pe cea- 
laltă o întindea spre prăjina unde era agăţat clopotul 
de alarmă. Avea ceva bărbăție, socoti Copoiul, dacă 
se mai gândea la clopot, când era cu gâtul tăiat. Totuși, 
nu se târâse mai mult de un pas, când Dow îl călcă 
pe ceafă, strivindu-i grumazul. 

Copoiul se strâmbă când îi auzi oasele gâtului 
trosnind. Nu meritase probabil o asemenea moarte, 
dar așa e la război... Mulți oameni sunt uciși pe ne- 
drept. Avuseseră de făcut o treaba, o făcuseră, și toți 
trei erau încă vii. Nici nu se prea așteptase la altceva, 
dar tot îi lăsa un gust amar în gură. Niciodată nu-i 
fusese ușor, dar acum, ca șef, îi era mai greu ca oricând. 
Ciudat, cât de ușor e să omori oameni când ai pe 
cineva care să-ți spună s-o faci... Grea treabă, uciderea. 
Mai grea decât ai crede. 

Doar dacă nu cumva te numești Dow cel Negru, 
desigur. Ticălosul ăla omora un om la fel de ușor cum 
se pișa. Asta-l făcea așa de al naibii de bun. Copoiul 
il privi cum se apleca să ia de pe trupul inert al lui 
Un-Singur-Braţ mantaua, pentru a şi-o pune pe 
umeri, după care rostogoli cadavrul în mare, la fel 
de nepăsător ca și cum ar fi aruncat gunoiul. 

- Tu ai două brațe, comentă Ursuzul, care avea 
deja pe el mantaua bătrânului. 

- Ce vrei să spui? întrebă Dow, privindu-se. Doar n-o 
să-mi tai brațu” ca să mă deghizez mai bine, bă idiotule! 

- Vrea să zică să ţi-l ţii ascuns. 

Copoiul îl privi pe Dow cum ștergea cu un deget 
murdar buza unei căni, după care își turnă grog și-l 
dădu pe gât. 

- Cum poţi să bei într-un moment ca ăsta? În- 
trebă el, în timp ce lua mantaua însângerată de pe 
trupul băiatului. 

Dow ridică din umeri, în timp ce-și mai turna 


o porție. 

- Ar fi păcat să se piardă. Și, cum ziceai: e frig. 

Pe chip i se ivi un rânjet răutăcios. 

- La naiba, da’ bine le mai zici, Copoiule. Cică, 
„mă cheamă Cregg“, îl imită el, făcând doi pași șon- 
tâcăiți. „M-au împuns în cur la Dunbrec!“ De unde 
le scoţi? 

Îl plesni pe Ursuz cu dosul palmei pe umăr: 

- Mişto al dracu’, mm? E o vorbă pentru asta... 
cum îi zice, dom!le...? 

- Plauzibil, spuse Ursuzul. 

Ochii lui Dow se luminară. 

- Plauzibil. Așa ești tu, Copoiule. Eşti un ne- 
mernic plauzibil al dracu’. Jur c-ai fi putut să le zici 
și că erai Skarling Fărăglugă-n carne și oase, și tot te-ar 
fi crezut. Nu ştiu cum de nu te pufnește râsu”. 

Copoiului nu-i prea venea să râdă. Nu-i plăcea să 
se uite la cele două cadavre căzute pe pietre. Îl tot 
muncea grija că băiatul avea să răcească fără manta. 
O prostie, dacă stătea să se gândească, de vreme ce 
zăcea într-o baltă de sânge, la un pas distanţă. 

- Lasă asta, mormăi el. Aruncaţi-i pe ăștia doi și 
treceţi lângă poartă. Nu știm când au s-apară alții. 

- Că chiar așa, șefu', că chiar așa, cum zici matale. 

Dow îi împinse pe cei doi în apă, apoi desprinse 
limba clopotului de alarmă și o aruncă şi pe aceea în 
mare, pentru siguranţă. 

- Păcat, zise Ursuzul. 

- De ce? 

- De clopot. 

Dow clipi din ochi. 

- Păcat de clopot, auzi la el! Te-a apucat vorbăria, 
așa deodată, și știi ceva? Cred că-nainte-mi plăcea 
mai mult de tine. Păcat de clopot? Ţi-ai pierdut min- 
țile, băiete? 

Ursuzul ridică din umeri. 

- Ăia din sud ar avea nevoie de unv’, când 
ajung aici. 

- Atunci n-au decât să se-arunce dracu-n apă după 
el, ce, nu pot? 

Și Dow iînhăță lancea lui Un-Singur-Braţ, pornind 
spre poarta deschisă, cu pași mari și cu mâna vârâtă 
in mantaua furată, bombănind pentru sine: 

- Păcat de clopot... băga-mi-aș picioarele... 

Copoiul se înălță pe vârfuri și desprinse felinarul, 
il ridică, întorcându-se cu faţa spre mare, apoi ridică 
O latură a mantalei ca să-l acopere, coborându-l din 
nou. Îl ridică, îl cobori iar = și încă o dată, după care 
il agăţă la loc pe prăjină. Flăcăruia care pâlpâia înă- 
untru în acele momente părea prea mică pentru a le 
incălzi speranţele. O lucire care abia se putea vedea 
peste apă, dar alta nu aveau. 

Se aștepta ca mereu să meargă ceva prost, să izbuc- 
nească hărmălaia în oraș, cinci duzini de carli să nă- 
vălească pe poarta deschisă și să-i omoare pe toți trei, 
așa cum meritau. Numai la acest gând, și îi plesnea 
băşica. Totuși, nu venea nimeni. Niciun sunet nu se 
auzea, numai scârțâitul clopotului gol pe prăjină și 
plescăitul valurilor reci pe lemn și pietre. Totul 
mergea întocmai cum plănuiseră. 

Din întuneric apăru lunecând prima barcă. La 
provă stătea Fior, rânjind. Zece carli, înghesuiți în spa- 
tele lui, vâsleau cu mare grijă. Chipurile lor albe erau 
încordate, scrâșnind din dinţi în efortul de a păstra 
tăcerea. Cu toate acestea, fiecare zgomot metalic sau 
lemnos făcea nervii Copoiului să tresară. 

Când barca se apropie, Fior și băieţii lui agățară 
câţiva săculeți cu paie peste bord, pentru ca lemnul să 
nu se frece de pietre. Stabiliseră totul în urmă cu o 
săptămână. Azvârliră frânghii, iar Copoiul și Ursuzul 
le prinseră, pentru a trage barca la chei, ca s-o lege. 
Copoiul îl privi pe Dow, care stătea nemișcat, sprijinit 
de zid lângă poartă, și clătină încet din cap, semn că din 
oraş nu se auzea nicio mişcare. Apoi, Fior urcă trep- 
tele, lin și fără zgomot, după care se ghemui în întuneric. 

- Bine lucrat, şefule, șopti el, cu un zâmbet larg. 
Bine și frumos. 

- O s-avem timp să ne bătem pe umeri mai târziu. 
Legaţi și celelalte bărci. 

- Că bine zici. 

Se apropiau și altele, tot cu carli și saci de paie. 
Băieţii lui Fior le traseră la mal, iar oamenii începură 
să urce pe chei. Tot felul de indivizi care veniseră în 
ultimele câteva săptămâni. Oameni cărora nu le 
plăcea felul nou de a lucra al lui Bethod. Curând, 
lângă apă se adunase o mulțime destul de numeroasă. 
Erau atât de mulți, încât Copoiului nu-i venea să 
creadă că nu-i vedea nimeni. 

Se adunară în grupuri, așa cum stabiliseră, fiecare 
cu câte un șef și o misiune dinainte hotărâtă. Doi băieți 

cunoşteau oraşul Uffrith și-i desenaseră planul pe 
pământ, aşa cum obişnuia să facă Treicopaci. Copoiul 
îi pusese pe toți să-l memoreze. Zâmbi, gândindu-se 
câte mofturi făcuse Dow cel Negru, dar acum vedeau 
că meritase. Se ascunse lângă poartă, iar oamenii 
incepură să treacă prin faţa lui, grupuri-grupuri tăcute, 
în întuneric. 

Tul veni primul, cu o duzină de carli în urma lui. 

- În regulă, Capdetunet, spuse Copoiul, voi luaţi 
poarta principală. 

- “nţeles, făcu Tul. 

- Cea mai importantă treabă din toate, așa că-n- 
cercaţi s-o faceţi fără zgomot. 

- Fără, s-a consemnat. 

- Atunci, noroc, Tul. 

- N-o s-avem nevole. 

Și uriașul porni grăbit pe străzile întunecoase, cu 
detașamentul după el. 

- Tichie Roșie, tu iei turnul de lângă puț și zidurile 
din spate. 

- P-alea le iau. 

- Fior, tu și băieții tăi staţi de veghe în piața orașului. 

- Cum veghează bufnița, șefule. 

Și tot aşa, treceau pe rând, intrând pe poartă spre 
străzile cufundate în beznă, fără să facă mai mult 
zgomot decât vântul pe mare și valurile la chei. 
Copoiul îi dădea fiecărui grup câte o misiune și-i 
trimitea pe toți mai departe, cu o bătaie pe umăr. 
Dow veni ultimul, însoțit de câțiva oameni cu 
priviri hotărâte. 

- Dow, tu iei sala căpeteniei. Stivuiești niște lemne, 
cum am spus, dar nu le dai foc, m-auzi? Nu omori 
pe nimeni dacă nu e nevoie. Nu încă. 

- Nu încă, merge și așa. 

- Și, Dow... se intoarse iar Copoiul spre el. Nici 
să nu te-apuci să superi vreo femeie. 

- Da ce crezi c-oi fi? replică Dow, cu dinții lucin- 
du-i în întuneric. Vreun soi de animal? 

Și cu asta, terminară. Mai erau doar el şi Ursuzul 
Și alți câțiva care să stea de strajă lângă apă. 

- Hm, făcu Ursuzul, dând încet din cap. 

De la unul ca el, asta era într-adevăr o laudă în- 
semnată. 

Copoiul arătă spre prăjină. 

- Ia clopotul ăla de-acolo! Poate să ne fie de folos, 
la urma urmei. 


Pe sufletele morților, dar tot făcea zgomot! 
Copoiul fu nevoit să închidă pe jumătate ochii, cu 
tot brațul tremurându-i, în timp ce lovea clopotul 
cu mânerul pumnalului. Nu se simțea deloc comod 
printre toate acele clădiri, înghesuit între ziduri şi 
garduri. Nu petrecuse prea mult timp în orașe, la 
viaţa lui, iar atâta cât stătuse, nu fusese prea plăcut. 
Fie dădea foc și distrugea, după câte un asediu, fie 
zăcea în temniţele lui Bethod, așteptându-și moartea. 

Clipind din ochi, se uită în jur la învălmășeala de 
acoperișuri din ardezie, ziduri vechi de piatră cenușie, 
lemn înnegrit, tencuială murdară, toate umezite de 
ploaia măruntă. Părea un mod de viață ciudat, să 

dormi într-o cutie, să te trezeşti zi de zi numai în 
același loc. Simplul gând îl neliniștea, ca și cum 
clopotul ăla nu l-ar fi făcut deja să fie destul de nervos. 
Își drese glasul și puse clopotul pe caldarâm, lângă 
el. Apoi, rămase pe loc, în așteptare, cu o mână pe 
garda sabiei, într-o atitudine pe care o spera serioasă. 

De pe o stradă se auzi un lipăit de pași, și o fetiță 
alergă în piață. Rămase cu gura căscată când îi văzu 
stând acolo, un grup de oameni, toți bărboși și înar- 
maţi, cu Tul Duru în mijloc. Probabil că niciodată 
nu mai văzuse un om atât de înalt. Se răsuci brusc 
să fugă înapoi, aproape alunecând pe caldarâmul ud. 
Apoi, îl văzu pe Ursuz aşezat pe o stivă de lemne, 
chiar în spatele ei, cu spatele sprijinit de zid și sabia 
pe genunchi, și impietri. 

- Nu face nimic, fato, mârâi Dow. Po’ să stai aicea 
unde eşti. 

Veneau și alții, intrând grăbiţi în piață de peste 
tot, Și toți făceau aceleași mutre șocate la vederea 
Copoiului și a flăcăilor lui care stăteau în așteptare. 
Femei și băieți, mai ales, și vreo doi bătrâni. Treziţi 
din somn de clopot, încă pe jumătate adormiţi, cu 
fețele umflate și ochii roșii, cu hainele în neorân- 
duială, înarmaţi cu ce găsiseră la îndemână. Un băiat 
ţinea un satâr de carne. Un bătrân adus de spate avea 
O sabie ce părea și mai bătrână decât el. O fară din 
fruntea celorlalți, cu o furcă și o claie de păr negru, 
avea pe faţă o expresie care Copoiului îi amintea de 
Shari: dură și gânditoare, așa cum obișnuia să se uite 
la el inainte de a începe să se culce impreună. Copoiul 

ii privi încruntat picioarele desculțe și murdare, 
sperând să nu fie nevoit s-o ucidă. 

O spaimă zdravănă ar fi fost cea mai bună cale 
de a rezolva totul repede și ușor. Prin urmare, Co- 
poiul încercă să li se adreseze ca un om de temut, nu 
ca unul care făcea pe el. Așa cum ar fi vorbit Logen. 
Sau, poate, i-ar fi speriat mai rău decât era nevoie. 
Ca Treicopaci, atunci. Aspru, dar deschis, dorind ceea 
ce era mai bine pentru toată lumea. 

- Căpetenia-i printre voi? mârâi el. 

- [o-s ăla, croncăni bătrânul cu sabia, al cărui chip 
se fleșcăise de uimire să găsească atâţia străini înarmați 
în mijlocul orașului său. Mă cheamă Brass. Tu cine 
naiba oi fi? 

- Sunt Copoiul, el e Harding Ursuzul, iar ăsta 
mare e Tul Duru Capdetunet. 

Câteva perechi de ochi se măriră, dinspre oa- 
meni se auziră șușoteli. Se părea că mai auziseră 
numele acelea. 

- Suntem aici cu cinci sute de carli, iar în noaptea 
asta v-am cucerit orașul. 

Câteva exclamaţii și scâncete, la auzul acestor 
cuvinte. De fapt, erau mai degrabă vreo două sute, 
dar n-avea niciun rost să le spună. Le-ar fi putut veni 
ideea că merita să lupte, iar Copoiul n-avea chef să 
înjunghie femei sau să fie înjunghiat de vreuna. 

- Mai sunt destui de-ai noștri, prin jur, iar străjerii 
voştri sunt toți legați fedeleș - adică, ăia pe care n-a 
fost nevoie să-i omorâm. Unii din flăcăii mei, și-ar 
trebui să ştiţi că vorbesc despre Dow cel Negru... 

- Ăsta-s io! preciză Dow cu rânjetul lui răutăcios, 
iar câțiva oameni se retraseră cu teamă din preajma 
lui, de parcă li s-ar fi spus că era dracul în persoană. 

- ...Ei bine, ar fi vrut să vă dăm foc la case imediat 
și să omorâm vreo câțiva. Să facem așa cum obiș- 
nuiam când l-aveam în frunte pe Sângerosul-Nouă, 
pricepeţi ce vreau să zic? 

Un copil din mulțime începu să plângă încet, cu 
smiorcăieli mucoase. Băiatul cu satârul de carne se uita 
in jur, tremurând, iar fata brunetă strângea și mai tare 
coada furcii, clipind din ochi. Da, prinseseră ideea. 

- Da’ m-am gândit să vă dau cinstit o şansă să vă 
predaţi, de vreme ce orașu-i plin de femei și copii și 
cine mai e pe-aici. Eu cu Bethod am treabă, nu cu voi. 
Uniunea vrea să folosească orașul ăsta ca port, s-aducă 
oameni și provizii și ce-o mai fi. Vor ajunge aici intr-o 
oră, cu corăbiile. O mulțime. Așa o să meargă treaba, 
orice-aţi zice voi. Cred c-aţi înțeles c-o putem face și 
cu vărsare de sânge, dacă așa vreţi. Morţii știu c-am 
avut cu cine să ne facem încălzirea. Sau puteți să 
predaţi armele, dacă le-aveţi, și-o să ne-nţelegem ca 
oamenii, frumos și... cum era cuvântul ăla? 

- Civilizat, îi aminti Ursuzul. 

- Așa. Civilizat. Ei, ce ziceți? 

Bătrânul își atinse sabia, mai degrabă pentru a se 
rezema în ea decât ca s-o ridice. Privi în sus spre ziduri, 
de unde se uitau la ei câţiva carli, și umerii i se înmuiară. 

- Ne-aţi luat ca din oală, pare-se. Copoiul, ‘ai? 
Mereu am auzit că ești un nemernic mintos. Oricum, 
n-au mai rămas prea mulți care să-ți țină piept. 


puterea armelor 35 


Bethod i-a luat pe toți care puteau să mânuiască sabia 
ȘI scutu-n același timp. 

Întoarse capul spre mulțimea amărâtă din spatele lui. 

- Pe femei o să le lăsaţi În pace? 

- O să le lăsăm în pace. 

- Adică p-alea care vor să fie lăsate-n pace, preciză 
Dow, hlizindu-se spre fata cu furca. 

- Le lăsăm în pace, repetă Copoiul, privindu-l 
aspru. O să am eu grijă. 

- Bine, atunci, oftă bătrânul, foindu-se în loc şi 
strâmbându-se, când îngenunche să-și arunce arma 
ruginită la picioarele Copoiului. Eşti un om mai de 
treabă decât Bethod, din parte-mi. Cred că s-ar cădea 
să-ți mulțumim pentru milostivire, dacă te-oi ţine 
de cuvânt. 

- Hm. 

Copoiul nu se simţea prea milostiv. Se îndoia că 
omul pe care-l omorâse pe chei i-ar fi mulțumit, sau 
cel cu un singur braț, injunghiat pe la spate, sau băiatul 
cu beregata tăiată, căruia-i fusese răpită întreaga viaţă. 

Unul câte unul, ceilați oameni din mulțime veniră 
in față, iar armele, dacă se puteau numi așa, căzură 
pe rând grămadă. Un morman de unelte ruginite și 
alte vechituri. Băiatul sosi ultimul și-și lăsă satârul să 
cadă zăngănind peste celelalte, îl privi speriat pe Dow 
cel Negru, apoi reveni grăbit la ceilalți și apucă strâns 
mâna fetei brunete. 

Rămaseră acolo, o adunătură cu ochii holbați, iar 
Copoiul aproape că le putea simți mirosul fricii. Se 
aşteptau ca Dow și carlii să se-apuce să-i măcelărească 

pe loc. Aşteptau să fie mânați într-o casă, închiși 
înăuntru și arşi de vii. Copoiul mai văzuse asemenea 
lucruri, așa că nu le găsea nicio vină acelor amărâți, 
în timp ce stăteau buluciți ca oile pe câmp, iarna. Și 
el ar fi făcut la fel. 

- În regulă! lătră el. Asta a fost! Înapoi la casele 
voastre sau unde-o fi. Uniunea va fi aici înainte de 
amiază, și n-ar strica să găsească străzile goale. 

Clipiră din ochi spre el, și spre Tul, și spre Dow 
cel Negru, și unii la alții. Înghiţeau în sec, tremurau 
și murmurau mulţumiri către sufletele morților. 
Încet, se despărțiră și se împrăștiară, fiecare văzându-și 
de drum. În viață - spre marea ușurare a tuturor. 

- Bună treabă, șefu', îi spuse Tul la ureche Copo- 
iului. Nici lui Treicopaci nu i-ar fi ieșit mai bine. 

Dow li se alătură și el, în partea cealaltă. 

- Da-n chestia femeilor, totuşi, dacă e să-mi ceri 
părerea... 

- Nu ţi-o cer, i-o reteză Copoiul. 

- Pe fiul meu l-aţi văzut? 

În piață rămăsese o femeie care încă nu se îndura 
să plece acasă. Mergea de la un om la altul, cu lacrimi 
in ochi și fața descompusă de ingrijorare. Copoiul 
lăsă capul în piept, uitându-se în altă parte. 

- Fiul meu, era de gardă, jos lângă apă! L-aţi văzut? 

Îl trase de haină, întrebând cu o voce frântă și 
bolborosită. 

- Vă rog, unde-i fiul meu? 

- Crezi că știu pe unde umblă fiecare? se răsti Co- 
poiul spre faţa ei inlăcrimată. 

Și se îndepărtă cu pas întins, ca și cum l-ar fi aş- 
teptat o mulțime de treburi importante. În tot acel 
timp, își spunea: „Eşti un laş, Copoiule. Un laş 
nenorocit. Halal erou, să le faci figura unei ciurde 
de femei, bătrâni și copii.“ 

Să fu șef... Nu-i deloc ușor. 


ACEASTĂ TREABĂ NOBILĂ 


Șanțul cel mare fusese golit de apă la începutul 
asediului, lăsând În urmă doar o groapă prelungă, 
plină de nămol negru. La capătul opus al podului 
mobil, patru soldați lucrau lângă o căruţă, târând 
leșuri pe mal și aruncându-le de-a rostogolul până 
la fund. Erau cadavrele ultimilor apărători, spin- 
tecate și arse, mânjite de sânge și noroi. Oameni 
sălbatici, de dincolo de râul Crinna, departe înspre 
răsărit, cu bărbi și plete încâlcite. Trupurile lor inerte 
păreau să se fi scofalcit jalnic după trei luni petre- 
cute dincolo de zidurile cetății Dunbrec, suferind de 
foame. Nici nu mai arătau a oameni. Lui West îi era 
greu să savureze victoria, la vederea unor făpturi atât 
de chinuite. 

- Mai mare rușinea, mormăi Jalenhorm, după ce 
au luptat atât de vitejește. Să sfârșească așa... 

West se uită la un alt hoit în zdrenţe care alu- 
neca în josul malului, până la maldărul de membre 
din noroi. 

- Aşa se termină cele mai multe asedii. Mai ales 
pentru cei bravi. Vor fi îngropați acolo, în clisă, după 
care șanțul se va umple din nou. Apele Șuvoiului Alb 
au să se reverse peste ele, și tot curajul lor, sau lipsa 
lui, n-o să mai însemne nimic. 

Fortăreața Dunbrec se înălța în spatele celor doi 
ofițeri care treceau podul, contururile negre ale zidu- 
rilor și turnurilor arătând ca niște spărturi imense și 
golașe în cerul de un alburiu apăsător. Câteva păsări 
cu penaj zdrențuit dădeau târcoale pe deasupra. Altele 
croncăneau de pe meterezele brăzdate de zgârieturi. 

Oamenii generalului Kroy avuseseră nevoie de o 
lună ca să parcurgă același drum, fiind respinși sân- 
geros de mai multe ori, pentru ca în cele din urmă 
să răzbească prin porțile acelea masive, sub o ploaie 
de săgeți, pietre şi apă clocotită. Încă o săptămână de 
măcel în strânsoarea zidurilor, pentru a forţa trece- 
rea prin tunel până la a doua poartă, doborâtă cu 
securi și flăcări, până ocupaseră în sfârșit zidul 
imprejmuitor. Apărătorii avuseseră de partea lor 
toate avantajele. Cetatea era construită cu grijă, 
anume în acest scop. 

Iar după trecerea dincolo de poartă, problemele 
lor abia acum începuseră. Zidul interior era de două 
ori mai înalt și mai gros decât cel din afară, dominând 
toate pasarelele. Nimic nu-i adăpostise de proiectilele 
din cele șase turnuri monstruoase. 

Pentru a cuceri acel al doilea zid, oamenii lui Kroy 
incercaseră toate strategiile din manualul de asediu. 
Lucraseră cu târnăcopul și ranga, dar zidăria avea 

cinci paşi grosime la bază. Se chinuiseră să sape pe 
dedesubt, însă pământul din jurul fortăreței era îÎmbi- 
bat de apă, iar dedesubt se afla stânca solidă a Engliei. 
Bombardaseră fortificațiile cu catapulte, care abia 
dacă zgâriaseră bastioanele solide. Veniseră cu scări 
de asalt, iar și iar, în grupuri și valuri, noaptea prin 
surprindere sau cu îndrăzneală pe timp de zi, și după 
fiecare încercare eșuată forțele răzlețite ale Uniunii dă- 
duseră îndărăt, rănite, fie pe întuneric, fie pe lumină, 
trăgându-și solemn morții înapoi. Apoi, în cele din 
urmă, incercaseră să se înțeleagă cu neimblânziții apă- 
rători, prin mijlocirea unui tălmaci nordic, iar peste 
nefericit se abătuse o ploaie de pământ. 

Până la urmă, numai norocul îi ajutase. După ce 
observaseră mișcările gărzilor, un sergent cutezător 
îşi incercase norocul cu o ancoră, la adăpostul întune- 
ricului. Se cățărase pe frânghie, urmat de încă o 
duzină de oameni curajoși. Îi luaseră pe apărători prin 
surprindere, ucigând câţiva și ocupând turnul porții. 
Totul durase zece minute, costând Uniunea doar o 
viață. După părerea lui West, era o ironie pe măsură 
aceea că, după ce incercase pe toate căile ocolitoare, 
fiind respinsă sângeros, armata Uniunii intrase în 
fortăreaţa interioară pe poarta din față deschisă. 

Acum, lângă arcada aceea stătea îndoit de mijloc 
un soldat, vărsând zgomotos pe pietrele pătate de 
sânge. West trecu pe lângă el, cam nemulțumit, cu 
ecoul cizmelor răsunând prin tunelul prelung, și ieși 
in curtea largă din mijlocul cetății. Avea formă de 
hexagon regulat, reproducând conturul zidurilor 

interioare și exterioare, în cadrul aceluiași model 
perfect simetric. West se indoia, totuși, că arhitecților 
le-ar fi plăcut să vadă în ce hal o lăsaseră nordicii. 

Într-o latură a curții se afla o clădire lungă de lemn, 
probabil un grajd, care luase foc în timpul atacului, 
astfel că acum nu mai era decât o grămadă de bârne 
calcinate, cu jarul încă scânteind. Cei care făceau 
curăţenie aveau prea multă treabă dincolo de ziduri, 
iar pământul era încă acoperit cu arme risipite şi 
cadavre învălmășite. Morții Uniunii fuseseră rânduiţi 
lângă un colț și acoperiţi cu pături. Nordicii zăceau 
in toate poziţiile, pe spate sau pe burtă, ghemuiți sau 
intinși pe locul unde căzuseră. Sub trupuri, dalele de 
piatră păstrau crestături adânci, și nu numai de pe 
urma stricăciunilor celor trei luni de asediu. În piatră 
fusese dăltuit un cerc mare, cu alte cercuri mai mici 
inăuntru, printre care se vedea o alcătuire complicată 
de semne și simboluri stranii. Lui West nu-i plăcea 
deloc cum arătau. Mai rău, simțea din ce în ce mai 
tare duhoarea scârboasă ce domnea peste tot, mai 
sufocantă chiar și decât mirosul de lemn ars. 

- Ce-o fi cu mirosul ăsta? mormăi Jalenhorm, aco- 
perindu-și gura cu o mână. 

Un sergent din apropiere îl auzi. 

- Se pare că amicilor noștri nordici le-a venit cheful 
să decoreze cetatea, spuse el, arătând undeva sus, iar 
West urmări cu privirea direcţia degetului înmănușat. 

Erau atât de descompuse, încât avu nevoie de 
câteva clipe ca să-și dea seama că se uita la rămășițe 
umane. Fuseseră răstigniți cu membrele desfăcute pe 

zidurile dinspre interior ale turnurilor, la mare înăl- 
țime deasupra clădirilor din jurul curții. Din burți 
le atârnau măruntaiele descompuse, roind de muște. 
Tăiaţi cu Crucea Însângerată, cum ar fi spus nordicii. 
Fâșu-fâșii din uniformele viu colorate ale Uniunii 
incă se mai zăreau pe ici, pe colo, fluturând în vânt 
printre grămezile de carne putredă. 

Era clar că stăteau de ceva timp ţintuiţi acolo. Cu 
siguranță, de dinainte să se fi pornit asediul. Poate 
chiar de când fortăreaţa căzuse prima oară în mâinile 
nordicilor. Leșurile apărătorilor de la început, cru- 
cificate acolo, în descompunere, atâtea și atâtea 
luni... Trei păreau să nu mai aibă capete. Probabil 
insoţiseră cele trei daruri trimise Mareșalului: Burr, 
cu atâta timp în urmă. West se pomeni întrebân- 
du-se, fără niciun rost, dacă vreunul dintre ei mai 
fusese viu în momentul răstignirii. În gură i se aduna 
scuipatul, iar bâzâitul muștelor părea, dintr-odată, 
greţos de puternic. 

Jalenhorm se făcuse palid ca un mort. Nu scotea 
o vorbă. Nu era nimic de zis. 

- Ce s-a întâmplat aici? murmură West, printre 
dinți, vorbind mai mult de unul singur. 

- Păi, domnule, credem că sperau să le vină aju- 
toare, rânji sergentul, care era clar că avea un stomac 
foarte tare. De la niscaiva zei neprietenoși, am zice. 
Da' se pare c-acolo jos nimeni nu-i asculta, hmm? 

West se incruntă spre insemnele scrijelite pe pietre. 

- Faceţi curat! se răsti el. Smulgeţi steagurile și 
puneţi altele în locul lor, dacă trebuie. 

Ochii i se abătură spre cadavrele descompuse de 
deasupra și simți un nod dureros în stomac. 

- Și oferiţi o răsplată de zece mărci omului pe 
care-l țin foalele să se urce-acolo și să dea jos morţii. 

- Zece mărci, domnule? Ia adă-ncoa' scara aia! 

West se întoarse și porni spre porțile deschise ale 
fortăreței Dunbrec, ținându-și respiraţia, cu nădejdea 
ca niciodată să nu mai aibă ocazia de a vizita acel loc. 
Ştia, însă, că avea să se întoarcă. Fie și numai în vise. 


Discuţiile cu Poulder și Kroy fuseseră mai mult 
decât suficiente pentru a-i imbolnăvi chiar și pe cei 
mai sănătoși dintre oameni, iar Lordul Mareșal Burr 
nu făcea parte în niciun caz din această categorie. 
Comandantul armatelor din Englia ale Maiestăţii Sale 
era la fel de prăpădit cum fuseseră apărătorii de la 
Dunbrec, cu uniforma sa simplă atârnând larg pe trup, 
în timp ce pielea palidă, întinsă peste oase, îi părea 
prea subțiată. În doar douăsprezece săptămâni, îmbă- 
trânise cu tot atâția ani. Mâinile și buzele îi tremurau, 
nu putea sta în picioare mult timp, iar de călărit nu 
mai era deloc în stare. Din când în când, se strâmba 
și se înfiora ca și cum l-ar fi străbătut junghiuri nevă- 
zute. West nici nu știa cum mai putea să se țină pe 
picioare, dar reușea cumva, câte paisprezece ore pe zi 
și chiar mai mult. Își făcea datoria cu toată sârguința 
lui din trecut. Atâta numai că, acum, datoria părea să-l 
devoreze bucată cu bucată. 

Burr privea încruntat harta cea mare a regiunii 
de frontieră, cu mâinile pe burtă. Șuvoiul Alb apărea 

ca o linie albastră, şerpuind pe mijloc, iar cetatea Dun- 
brec era reprezentată printr-un hexagon negru, înso- 
țit de o inscripție cu înflorituri. La stânga sa, Uniunea. 
La dreapta, Nordul. 

- Așadar, croncăni el, apoi tuși și-și drese glasul. 
Fortăreaţa e din nou în mâinile noastre. 

Generalul Kroy dădu din cap, țeapăn. 

-În sfârşit, adăugă și Poulder, printre dinți. 

Cei doi generali păreau să-i considere pe Bethod 
şi pe nordici ca pe o diversiune minoră, pe lângă 
adevăratul duşman: fiecare față de celălalt. 

Kroy se zbârli în mijlocul statului său major care 
boscorodea în jur ca un stol de ciori furioase. 

- Fortăreaţa Dunbrec a fost planificată de cei mai 
buni arhitecți militari ai Uniunii, iar pentru con- 
strucția ei nu s-a cruțat nicio cheltuială! N-a fost deloc 
ușor să fie capturată! 

- Desigur, desigur, mârâi Burr, străduindu-se să 
abată discuția de la subiect. Greu al dracului... Avem 
idee cum or fi reușit nordicii? 

- Nici unul n-a scăpat cu viață ca să ne spună ce 
vicleșuguri au folosit, domnule. Au luptat până la 
moarte, toți ca unul. Ultimii rămași s-au baricadat 
în grajd şi i-au dat foc. 

Burr aruncă o privire spre West și clătină încet 
din cap. 

- Cum să poţi înţelege un inamic ca ăsta? În ce 
stare e acum cetatea? 

- Șanțul a fost golit de apă, turnul porții exterioare 
e parțial distrus, zidul interior a suferit stricăciuni 

considerabile. Apărătorii au dărâmat câteva clădiri 
ca să aibă lemne de foc și pietre pe care să le arunce 
de pe ziduri, iar pe celelalte le-au lăsat în... 

Kroy își mișcă buzele în gol, căutându-și cuvintele 
potrivite. 

- ...intr-o stare foarte proastă. Reparațiile vor dura 
câteva săptămâni. 

- Hmm... se frecă Burr pe burtă, nemulțumit. 
Consiliul Închis insistă să traversăm Șuvoiul Alb, spre 
Nord, cât se poate de repede, și să ne luăm la luptă 
cu dușmanul. Populaţia agitată să primească vești 
bune și aşa mai departe... 

- Capturarea Uffrithului ne-a întărit mult po- 
ziţia, interveni Poulder, cu un zâmbet peste poate 
de fudul. Am câștigat dintr-o lovitură unul dintre 
cele mai bune porturi ale Nordului, situat într-o 
poziție ideală ca să ne aprovizionăm forțele în timp 
ce înaintează pe teritoriul inamic. Înainte, totul 
trebuia să străbată Englia cât e de lungă, cu căruțele, 
pe drumuri proaste și pe vreme urâtă. Acum, putem 
transporta proviziile și întăririle cu corăbiile, 
aproape direct pe front! Și am rezolvat totul fără 
să pierdem un singur om! 

West n-avea de gând să-l lase să-și aroge meritul 
acestei fapte. 

- Categoric, murmură el cu un glas monoton, lip- 
sit de orice emoție. Aliaţii noștri nordici s-au dovedit 
din nou nepreţuiți. 

Oamenii în vestoane roșii ai lui Poulder se în- 
cruntară, bombănind. 

- Au jucat şi ei un rol, fu generalul nevoit să 
recunoască. 

- Șeful lor, Copoiul, ne-a fost alături cu planul 
inițial, punându-l în aplicare el însuși, cu oamenii lui, 
și v-a dat orașul pe mână, cu porțile deschise și lo- 
cuitorii supuși. Așa am înțeles c-a fost. 

Poulder se incruntă furios spre Kroy, care acum 
își îngădui cel mai subțire zâmbet. 

- Oamenii mei au pus stăpânire pe oraș și deja 
adună provizii pe termen lung! Am luat inamicul 
prin învăluire şi l-am silit să se retragă spre Carleon! 
Cu siguranţă, colonele West, despre asta e vorba aici, 
și nu despre cine ce anume a făcut. 

- Într-adevăr! interveni Burr, gesticulând cu 
mâna sa mare. Amândoi ați adus servicii importante 
țării. Acum, însă, trebuie să ne pregătim pentru 
succesele viitoare. Generale Kroy, aranjează să ră- 
mână în urmă grupuri de lucru, ca să termine repa- 
rațiile de la Dunbrec, și un regiment de soldați 
pentru apărare. Cu un comandant care știe meserie, 
te rog. Ar fi jenant, ca să nu spun altfel, dacă pier- 
dem fortăreaţa și a doua oară. 

- N-o să se facă nicio greșeală, scrâșni Kroy spre 
Poulder, de-asta poți fi sigur. 

- Restul armatei poate traversa Șuvoiul Alb, ca 
să se regrupeze pe malul celălalt. Apoi, putem începe 
inaintarea la est și nord, spre Carleon, folosind portul 
Uffrith ca să ne aducem proviziile. Am alungat ina- 
micul din Englia. Acum trebuie să forțăm inaintarea 
și să-l ingenunchem pe Bethod. 

Și mareșalul își răsuci demonstrativ pumnul greu 
in palma celeilalte mâini. 

- Divizia mea va fi dincolo de râu până mâine-seară, 
șuieră Poulder spre Kroy, și în cea mai deplină ordine! 

Burr se strâmbă. 

- Trebuie să ne mişcăm cu grijă, orice-ar zice Con- 
siliul Închis. Ultima oară când o armată a Uniunii a 
traversat Șuvoiul Alb a fost pe vremea invaziei Re- 
gelui Casamir în Nord. Nu e nevoie să vă mai reamin- 
tesc că a fost nevoit să se retragă, cam în dezordine. 
Bethod ne-a mai luat pe nepregătite, iar când revine 
pe teritoriul lui e cu atât mai puternic. Trebuie să 
cooperăm. Asta nu-i o întrecere, domnilor. 

Cei doi generali se luară imediat la întrecere, care 
să-i dea dreptate mai abitir. West oftă prelung, fre- 
cându-și rădăcina nasului. 


OMUL CEL NOU 


- $i, astfel, ne intoarcem... 

Bayaz privea încruntat spre oraș: o semilună albă 
strălucitoare se arcuia în jurul golfului scânteietor. 
Încet, dar sigur, se apropia tot mai mult, întinzându-și 
laturile pentru a-l învălui pe Jezal în imbrăţișarea lor 
primitoare. Detaliile deveneau tot mai clare, printre 
case răsăreau parcuri verzi, turle albe se iînălțau din 
mulțimea clădirilor. Putea să vadă zidurile înalte ale 
Agriontului, cu cupolele reflectând lumina soarelui. 
Casa Creatorului le domina pe toate celelalte, insă 
nici chiar acea construcție impresionantă nu părea 
să inspire, cumva, căldură și siguranţă. 

Era acasă. Supraviețuise. Părea să fi trecut o sută 
de ani de când stătuse la pupa unei corăbii asemă- 
nătoare, singur şi nefericit, privind Adua cum se 
pierdea cu tristeţe în depărtare. Peste valurile tumul- 
tuoase, plesnetele pânzelor şi țipetele păsărilor, 
incepea să distingă vuietul îndepărtat al orașului. Suna 
ca o muzică, cea mai minunată muzică pe care o 

auzise de când se ştia. Închise ochii şi trase aerul adânc 
pe nări. Izul sărat de putreziciune al golfului era dulce 
ca mierea pe limba lui. 

- Să înțeleg că ţi-a plăcut călătoria, așadar, 
căpitane? întrebă Bayaz, cu o ironie apăsată. 

Jezal nu putu decât să zâmbească. 

- Îmi place sfârșitul ei. 

- N-ai de ce să fii amărât, interveni și Fratele 
Picior-Lung. Uneori, o călătorie grea nu-și arată pe 
deplin roadele decât la mult timp după întoarcere. 
Încercările sunt scurte, dar înțelepciunea dobândită 
din ele durează o viață de om! 

- Hmm... își răsfrânse buza Întâiul dintre Magi. 
Călătoriile le aduc înțelepciune numai celor înţelepţi. 
Pe neinvăţați îi fac mai neştiutori decât oricând. Meş- 
tere Nouădegete! Eşti hotărât să te întorci în Nord? 

Logen își luă un moment ochii dinspre apă. 

- N-am niciun motiv să rămân aici. 

Aruncă o privire piezişă spre Ferro, care i-o in- 
toarse sfidător. 

- De ce te uiţi la mine? 

Logen clătină din cap. 

- Ştii ceva? Habar n-am, naibii. 

Dacă între ei fusese vreodată ceva măcar vag ase- 
mănător cu o relație amoroasă, acum părea să se fi 
prăbușit ireparabil într-o antipatie posomorâtă. 

- Ei, spuse Bayaz, inălțând din sprâncene, dacă 
ești hotărât... 

Îi întinse nordicului mâna, iar Jezal îi privi cum 
și le strângeau. 

- Să-i dai lui Bethod un șut și din partea mea, când 
l-oi avea sub cizmă. 

- Așa voi face - doar dacă n-ajung eu sub a lui. 

- Niciodată nu-i ușor să dai picioare-n sus. Îți mul- 
țumesc pentru ajutor și pentru bunele maniere. Poate-ai 
să-mi mai fii oaspete, într-o zi, la bibliotecă. O să pri- 
vim lacul și vom râde de măreţele noastre aventuri 
in Lumea de la Apus. 

— Așa sper și eu. 

Logen, însă, nu părea să aibă chef de râs, și nici 
prea mari speranţe. Arăta ca un om căruia nu 1-a mai 
rămas nimic de ales. 

În tăcere, Jezal privi cum parâmele erau aruncate 
pe chei și legate strâns, după care schela prelungă fu 
întinsă scârțâind și se rezemă pe pietre. Burr îi strigă 
ucenicului: 

- Meștere Quai! E timpul să debarcăm! 

Tânărul cel palid își urmă stăpânul pe schelă, fără 
o singură privire înapoi, pe urme cu Fratele Picior-Lung. 

- Atunci, noroc, îi ură Jezal lui Logen, întinzân- 
du-i mâna. 

- Și ție, zâmbi nordicul, fără să-i ia în seamă mâna 
întinsă, pentru a-l cuprinde în schimb într-o imbră- 
țișare cu miros neplăcut. Rămaseră astfel pentru 
câteva momente, pe cât de emoţionante pe atât de 
stânjenitoare, după care Nouădegete îl bătu pe spate 
și-i dădu drumul. 

- Poate-am să te văd acolo, în Nord, spuse Jezal, 
cu un glas puțin cam întretăiat, în ciuda oricăror 
eforturi. Dacă mă trimit și pe mine... 

- Poate, dar... cred că mai bine nu. Cum spuneam, 
eu în locul tău mi-aș găsi o femeie de treabă și aș lăsa 
uciderile în seama celor cu mai puţină minte. 

- Așa, ca tine? 

- Mda. Ca mine. 

Întoarse capul spre Ferro. 

- Deci, asta e, nu-i așa, Ferro? 

- Hm... ridică femeia din umerii ei ciolănoși și 
porni cu pași mari pe pasarelă. 

Privind-o cum pleca, pe chipul lui Logen se văzu 
o tresărire. 

- Așa... mormăi el în urma ei. Mi-a părut bine să 
te cunosc. 

Apoi, îl ameninţă pe Jezal cu ciotul degetului lipsă: 

- Un lucru-i sigur despre Logen Nouădegete: se 
pricepe la femei. 

- Mhm... 

- Așa, vezi. 

- Întocmai. 

Momentul despărțirii era neașteptat de greu 
pentru Jezal. În ultimele șase luni, fuseseră aproape 
inseparabili. La inceput, nu simţise decât dispreț la 
adresa celuilalt, dar acum, dacă stătea să se gândească, 
era ca și cum ar fi părăsit un frate mai mare și foarte 
respectat. Ba chiar, mult mai rău, căci Jezal nu avusese 
niciodată o părere prea bună despre fraţii lui ade- 
văraţi. Așa că stătea pe punte, trăgând de timp, iar 
Logen îi zâmbi, ca și cum i-ar fi ghicit gândurile. 

- Nu-ţi face griji. Voi încerca să mă descurc și 
fără tine. 

Cu jumătate de gură, Jezal izbuti să surâdă. 

- Încearcă doar să ţii minte ce ţi-am spus, dacă mai 
iei parte la vreo luptă. 

- Aș zice că, din păcate, asta-i aproape sigur. 

Jezal chiar nu mai avea ce să facă, așa că se întoarse 
și bocăni cu cizmele pe schelă, spre mal, prefăcându-se 
din mers că-i intrase ceva în ochi. Drumul părea 
foarte lung, până ajunse pe cheiul plin de oameni, 
lângă Bayaz și Quai, Picior-Lung și Ferro. 

- Meşterul Nouădegete își poate purta și singur 
de grijă, îndrăznesc să spun, zise Întâiul dintre Magi. 

- O, ba bine că nu! chicoti Picior-Lung. Mai rar 
unul ca el! 

Jezal aruncă o ultimă privire peste umăr, în timp 
ce porneau spre oraș. Logen ridică o mână în semn 
de salut, lângă parapetul navei, apoi între ei se inter- 
cală colțul unei magazii, și nu se mai văzură. Ferro 
zăbovi un moment, încruntându-se înapoi spre mare, 
cu pumnii încleștați și un mușchi palpitându-i la 
tâmplă. Apoi se intoarse și văzu că Jezal o privea. 

— La ce te uiţi? 

ȘI trecu pe lângă el, în urma celorlalți, pe străzile 
forfotitoare din Adua. 

Orașul era intocmai așa cum și-l amintea Jezal - 
ȘI totuși, toate se schimbaseră. Clădirile păreau mai 
mici, înghesuite meschin unele într-altele. Chiar și 
Calea-de-Mijloc, artera centrală a orașului, lată de 
felul ei, dădea o senzaţie de aglomerație sufocantă, 
după enormele spaţii deschise din Vechiul Imperiu, 
priveliștile impresionante ale Aulcusului în ruine. 

Înaltul cerului fusese mai sus, acolo, pe câmpia 
întinsă. Aici, totul era micșorat, şi ca să inrăutățească 
și mai mult lucrurile, domnea un miros neplăcut pe 
care înainte nici nu-l observase. Umbla cu nasul în- 
crețit, ferindu-se prost-dispus printre talazurile învăl- 
mășite ale mulțimii. 

Dar cei mai ciudați erau oamenii. Trecuseră luni 
bune de când Jezal văzuse mai mult de zece la un 
loc. Acum, se adunaseră dintr-odată mii şi mii, fie- 
care înverşunat să-și vadă numai de ale lui. Molatici, 
ferchezuiți și impopoțonați în culori țipătoare, arătau 
in ochii lui la fel de monstruoși ca niște saltimbanci 
de la circ. Moda mersese înainte, cât timp fusese el 
plecat, infruntând moartea, prin apusul sterp al Lumii. 
Pălăriuile erau purtate într-o altă poziţie, mânecile deve- 
niseră mai bufante, gulerele se strânseseră la o scur- 
time care cu doar un an în urmă ar fi fost considerată 
ridicolă. Jezal pufni pentru sine. Părea bizar că l-ar fi 
putut interesa vreodată asemenea prostii, își spuse, 
privind cu cel mai mare dispreț un grup de papiţoi 
parfumați care trecea ţanțoș pe-alături. 

Pe măsură ce parcurgeau orașul, grupul lor se 
micșora. Primul își luă rămas-bun Picior-Lung, cu 
efuziune, printre multe strângeri de mână, referiri 
la onoruri, privilegii și promisiuni de a se revedea - 
pe care Jezal le bănuia, ba chiar le spera, nesincere. 
Lângă piața mare a celor Patru Colţuri, Quai fu ex- 
pediat cu o treabă, cufundat în tăcerea lui obișnuită. 
Astfel, Jezal mai era însoțit doar de Întâiul dintre 
Magi, cu Ferro urmându-i prost-dispusă. 

La drept vorbind, pe Jezal nu l-ar fi deranjat ca 
grupul să se reducă și mai mult. S-o fi dovedit Nouă- 
degete un tovarăş de nădejde, dar restul familiei lor 
disfuncționale nu prea s-ar fi numărat printre oaspe- 
ţii la cină aleși ai lui Jezal. Renunţase de mult la orice 
speranţă ca armura de încruntături a lui Ferro să se 
crape, pentru a dezvălui un suflet tandru ascuns înă- 
untru. Cel puțin temperamentul ei abisal era pre- 
vizibil. Bayaz, dacă se putea, era un companion și mai 
antipatic: jumătate ca un bunic plin de haz, și jpumă- 
tate... cine putea ști ce? Ori de câte ori bătrânul des- 
chidea gura, Jezal se strâmba, pregătindu-se pentru 
vreo surpriză neplăcută. 

Deocamdată, insă, Bayaz conversa destul de 
agreabil. 

- Pot să te intreb ce planuri ai acum, căpitane Luthar? 

- Păi, mă aştept să fiu trimis în Englia, să lupt 
impotriva nordicilor. 

- Şi eu cred. Deși, nu se ştie niciodată ce în- 
torsături ia soarta. 

Lui Jezal nu-i prea plăcea cum sunau aceste cuvinte. 

- Și dumneata? Ai de gând să te întorci la...? 

Își dădu seama că nu avea nici cea mai vagă idee 
de unde apăruse Magul, din capul locului. 

- Încă nu. Pe moment, voi mai rămâne un timp 
in Adua. Se pregătesc lucruri mari, băiatul meu, 
lucruri de seamă. Poate-am să stau mai mult aici, să 
văd cum merge. 

- Mișcă, javră! se auzi un răcnet de pe marginea 
drumului. 

Trei membri din garda orașului se adunaseră în 
jurul unei fete în rochie zdrențuită, murdară pe față. 
Unul stătea aplecat asupra ei, ţinând în pumnul strâns 
un băț și strigându-i în față, pe când fata se chircea 
de frică. În jur se strânseseră câţiva gură-cască, părând 
cam nemulţumiţi - muncitori și lucrători mai ales, 
nu cu mult mai curaţi decât cerșetoarea. 

- De ce n-o lăsaţi, mă, în pace? mormăi unul. 

Altul dintre gardiști făcu un pas spre ei, ame- 
nințător, ridicând bastonul, în timp ce primul o 
apuca pe cerșetoare de umăr, dând cu piciorul într-o 
ceașcă de pe jos, din care se rostogoliră câteva 
monede, zornăind. 

- Cam întrec măsura, comentă Jezal, printre dinți. 

- Ei... răspunse Bayaz, privindu-l cu condescen- 
dență. Asemenea lucruri se întâmplă tot timpul. Vrei 
să spui că n-ai mai văzut niciodată un cerșetor luat 
pe sus? 

Jezal văzuse adesea, desigur, și niciodată nu clipise 
măcar. La urma urmei, cerșetorii nu puteau fi lăsați 
să ocupe străzile. Și totuși, din cine știe ce motiv, de 
data asta incidentul îi provoca o senzație neplăcută. 
Nefericita fetișcană dădea din picioare țipând, iar 
gardistul o târî câțiva pași, pe spate, cu o violență care 
chiar n-avea niciun rost, distrându-se vizibil. Nu atât 
gestul în sine îl nemulțumea pe Jezal, cât faptul că o 
făceau de faţă cu el, fără să le pese câtuși de puţin de 
părerea lui. Asta-l făcea să se simtă oarecum complice. 

- Mai mare rușinea... șuieră el, cu dinții strânși. 

Bayaz ridică din umeri: 

- Dacă te deranjează așa de tare, de ce nu faci nimic? 

Gardistul alese tocmai acel moment ca să apuce fata 
de părul lățos și să-i dea o lovitură scurtă cu bastonul, 
făcând-o să cadă, țipând, cu braţele peste cap. Jezal simţi 
că i se schimonosea chipul. Cât ai clipi, se imbulzi prin 
mulțime și-i aplică individului un picior răsunător în 
dos, trântindu-l de-a berbeleacul în drum. Un altul se 
apropie cu bastonul pregătit, dar peste o clipă se împle- 
tici îndărăt. Jezal își dădu seama că-și scosese armele, 
cu lamele lustruite lucind în umbra de lângă clădire. 

Privitorii se traseră înapoi, cu exclamaţii sur- 
prinse. Jezal clipi din ochi. Dracu” să-l ia pe Bayaz, 
cu sfaturile lui idioate! Acum, însă, nu mai avea ce 
face decât să meargă până la capăt. Afișă cea mai 
arogantă și neînfricată expresie. 

- Încă un pas, şi-am să vă-njungbii ca pe niște porci 
ce sunteţi, îi ameninţă el, uitându-se de la unul la altul. 
Ei? Binevoiește careva din voi să mă pună la-ncercare? 

Spera sincer ca nici unul dintre ei să nu îndrăz- 
nească, dar n-avea de ce să-și facă griji. Așa cum era 
de așteptat, gardiștii erau lași în faţa unei împotriviri 
hotărâte, și se țineau la distanță de armele lui. 

- Nimeni nu se poartă așa cu garda... O să te 
găsim noi, poţi să fii sigur... 

- Să mă găsiți nu va fi deloc greu. Mă numesc 
Luthar și sunt Căpitan în Garda Regelui. Locuiesc în 
Agriont. ÎN-aveţi cum să daţi greș: e fortăreaţa aia care 
domină orașul! 

Și arătă cu sabia în lungul străzii, făcându-l pe unul 
dintre gardiști să se poticnească înapoi, speriat. 

- Vă voi primi când vă vine la socoteală, și-o să-i 
puteţi explica totul superiorului meu, Lordul Mareșal 
Varuz: felul dizgraţios cum v-aţi purtat cu femeia asta, 
o cetăţeancă a Uniunii fără nici o altă vină decât aceea 
că e săracă! 

Era o cuvântare ridicol de exagerată, desigur. Pe 
ultimele cuvinte, Jezal aproape simţise că roșea. Întot- 
deauna îi disprețuise pe săraci, și era departe de-a fi 
sigur că părerile i se schimbaseră cu ceva, dar se lăsase 
dus de val și nu avea altă soluție decât să încheie cu 
o înfloritură. 

Totuși, cuvintele lui își făcuseră efectul asupra 
gardiștilor. Cei trei bătură în retragere, rânjind cine 
știe de ce, de parcă totul ar fi mers întocmai cum 
plănuiseră ei, iar Jezal rămase cu aprobarea mulțimii, 
de care nu avea niciun chef. 

- Bravo, băiete! 

- Bine că mai au unii curaj. 

- Cum a zis că-l cheamă...? 

- Căpitanul Luthar! răcni Bayaz pe neașteptate, 
făcându-l pe Jezal să se întoarcă smucit, în timp ce-și 
vâra armele în teacă. Căpitanul Jezal dan Luthar, 
invingătorul Turnirului de anul trecut, care acum 
tocmai s-a întors din aventurile sale în vest! Luthar 
ii este numele! 

- Luthar, a zis? 

— Cel care-a câștigat Turnirul? 

- Ele! Am văzut când l-a învins pe Gorst! 

Toți se holbau la el, cu ochi mari și plini de respect. 
Unul dintre ei întinse mâna, ca pentru a-i atinge tivul 

hainei, iar Jezal făcu un pas nesigur înapoi, aproa- 
pe impiedicându-se de cerșetoarea de la care pornise 
toată tărășenia. 

- Mulţumesc, bolborosi ea, cu un accent urât, de 
om simplu, pe care sângele din gură îl făcea să sune 
și mai neplăcut. O, vă mulțumesc, domnule... 

- O nimica toată... 

Se indepărtă de ea, foarte stânjenit. Privită de aproa- 
pe, era ingrozitor de murdară, și numai să ia de la ea 
vreo boală nu-i ardea. Mai mult, toată atenţia pe care 
i-o acorda grupul nu era deloc plăcută. Continuă să se 
retragă cu pas târșâit, urmărit de ceilalți, numai zâm- 
bete ȘI șușoteli admirative. 

În timp ce plecau din Patru Colţuri, Ferro se uită 
la el încruntată. 

- S-a-ntâmplat ceva? se răsti Jezal. 

Femeia ridică din umeri. 

- Nu mai ești la fel de laş ca altădată. 

- Mulţumirile mele pentru lauda măreaţă, replică 
el. Întorcându-se spre Bayaz: Asta ce naiba a fost? 

- O faptă milostivă săvârșită de dumneata, băiatul 
meu, și am fost mândru s-o văd. S-ar părea că lecțiile 
pe care ți le-am dat n-au fost tocmai zadarnice. 

- Voiam să zic, mârâi Jezal, care simţea că se 
alesese cu mai puțin decât nimic din predicile necon- 
tenite ale lui Bayaz, ce te-a apucat, să-mi proclami 
numele în auzul tuturor? Acum o să se ducă vestea 
prin tot orașul! 

- La asta nu m-am gândit, zâmbi vag Magul. Am 
considerat doar că meritai să fii elogiat pentru acțiunile 

tale nobile. A ajuta oamenii mai puțin norocoși, a 
apăra o cucoană la ananghie, a-i apăra pe cei slabi și 
așa mai departe. Admirabil, cu adevărat admirabil. 

- Bine, dar... mormăi Jezal, nesigur dacă nu 
cumva își râdea de el. 

- Aici, drumurile noastre se despart, tinere prieten. 

- Aha... Se despart 

- Unde te duci? întrebă răstit Ferro, cu un aer 
bănuitor. 

- Am de rezolvat câteva treburi, răspunse Magul, 
iar tu vii cu mine. 

- De ce să vin cu tine? se burzului femeia, care 
de când plecaseră din port părea mai prost dispusă 
decât de obicei, ceea ce nu era o nimica toată. 

Ochii lui Bayaz se ridicară spre cer. 

- Fiindcă îţi lipsește buna creștere necesară pentru 
a rezista mai mult de cinci minute singură într-un 
loc ca ăsta. Altfel, de ce? Dumneata te vei întoarce 
la Agriont, cred? îl întrebă el pe Jezal. 

- Da. Da, desigur. 

- Bine, atunci. Aș dori să-ți mulțumesc, Căpitane 
Luthar, pentru rolul pe care l-ai jucat în mica noastră 
aventură. 

„Cum îţi permiți, căcănar magic ce ești? Toată 
treaba asta a fost pentru mine o pierdere de timp colo- 
sală, dureroasă și dezgustătoare, și un eșec desăvârşit.“ 

Cu glas tare, însă, Jezal spuse: 

- Desigur, da... 

Luă mâna bătrânului într-a sa, pentru a o strânge 
moleșit. 

- A fost o mare onoare. 

Strânsoarea lui Bayaz, însă, era surprinzător de 
fermă. 

- Îmi pare bine să aud. 

Iar Jezal se pomeni tras foarte aproape de chipul 
bătrânului, pentru a-i privi ochii verzi şi scânteietori 
de la o distanţă neliniștitor de mică. 

— S-ar putea să fie nevoie să mai colaborăm. 

Jezal clipi din ochi. li displăcea profund cuvântul 
„colaborăm“. 

- Mă rog... ăă... poate c-o să... ne vedem mai târziu? 

Decât mai târziu, mai bine niciodată, își spuse el. 

Bayaz, insă, se mulțumi să-i zâmbească, în timp 
ce-i elibera degetele amorțţite de strânsoare. 

- A, eu am convingerea că ne vom mai întâlni. 


Soarele strălucea plăcut printre ramurile cedrului 
aromat, așternând o umbră pestriță pe pământul de 
dedesubt, ca întotdeauna. O briză blândă sufla prin 
curte, iar păsările ciripeau pe ramurile copacilor - tot 
ca întotdeauna. Clădirile vechi ale cazărmii nu se 
schimbaseră, inconjurând curtea din toate părțile, 
invelite în iederă ruginie. Dar asemănarea cu amin- 
tirile fericite ale lui Jezal se oprea aici. O spuză de 
mușchi se urcase pe picioarele scaunelor, suprafaţa 
mesei dobândise un strat gros de găinați ai păsărilor, 
iarba era netunsă de săptămâni întregi, iar scaieţii îi 
zgâriau pulpele în timp ce mergea. 

Jucătorii nu mai erau de mult. Privea umbrele care 
se mișcau pe lemnul cenușiu, amintindu-și râsetele 

lor, gustul de fum și spirtoase tari, senzația cărților în 
mână. Aici stătuse Jalenhorm, prefăcându-se dur și 
curajos. Aici, Kaspa râsese de glumele făcute pe seama 
lui. Aici, West stătea rezemat de spătar, clătinând din 
cap cu nemulțumire resemnată. Iar aici, Brint își 
plimba nervos cărțile prin mână, cu nădejdea la 
marile câștiguri care n-aveau să vină niciodată. 

Și aici fusese locul lui Jezal. Trase scaunul din iarba 
care-i îmbrățișa picioarele, se așeză, cu o cizmă pe 
masă și se balansă înapoi. Îi venea greu să creadă, 
acum, că stătuse acolo, privind și făcând planuri, cu 
gândul la cele mai potrivite moduri de a-și face 
prietenii să pară mărunți. Își spunea că acum nu s-ar 
mai fi pretat niciodată la asemenea neghiobii. Decât 
pentru două, trei levate, cel puțin. 

Dacă se gândise că o baie bună, un bărbierit atent, 
un smuls al țepilor și o aranjare pe îndelete a părului 
il puteau face să se simtă ca acasă, era dezamăgit. Obi- 
ceiurile familiare îl făceau să se simtă ca un străin în 
propriile lui odăi pline de praf. Îi era greu să se 
emoționeze la vederea cizmelor și a nasturilor lucitori 
sau a modelului fireturilor aurii. 

Când veni în sfârșit în faţa oglinzii, unde cu mult 
timp în urmă își petrecuse atâtea ceasuri încântătoare, 
îşi găsi imaginea din apele ei cu totul enervantă. Un 
aventurier slab și tocit de vremuri îl privea cu ochi 
sclipitori din oglinda visserină, cu o barbă nisipie care 
nu prea reușea să-i ascundă cicatricea hidoasă de pe 
falcă. 'Toate uniformele lui vechi deveniseră incomod 
de strâmte, apretul lor îi zgâria pielea, iar gulerele îl 

sugrumau. Nu se mai simţea deloc în largul său în 
ele. Nu se mai simţea militar. 

Abia dacă știa cui să-i dea raportul, măcar, după 
atât timp petrecut departe. Aproape toți ofițerii pe 
care-i cunoştea erau plecaţi cu armata, în Englia. Pro- 
babil l-ar fi putut căuta pe Lordul Mareșal Varuz, 
dac-ar fi vrut, dar adevărul era că între timp învățase 
destule despre pericole pentru a nu le căuta cu lumâ- 
narea. Avea să-și facă datoria, dacă i se cerea. Dar, 
mai întâi, trebuia să fie găsit. 

Între timp, avea de rezolvat alte probleme. Sim- 
plul gând îl înfricoșa și-l fascina în același timp, și-și 
vâri un deget sub guler, trăgând de el intr-o încercare 
de a slăbi strânsoarea din jurul gâtului. Nu prea reuși. 
Totuși, aşa cum îi plăcea atât de mult lui Logen 
Nouădegete să spună: mai bine s-o faci, decăt să trăieşti 
cu frica. și luă sabia de paradă, dar după ce privi câteva 
momente încrustaţiile absurde ale gărzii de alamă, o 
aruncă pe podea și-o împinse cu piciorul sub pat. Arăți 
mai prejos decât ești, ar fi spus Logen. Își luă sabia 
lungă de oțel, tocită de-atâtea călătorii, și și-o petrecu 
prin inelul de la cingătoare, după care trase adânc aer 
în piept și porni spre ușă. 


Pe stradă nu exista nimic care să-l intimideze. Era 
o parte destul de liniștită a orașului, departe de zonele 
comerciale zgomotoase și cele industriale, cu hărmălaia 
lor. Pe strada următoare, un tocilar își făcea reclamă 
cu glas gutural. Sub streșinile caselor modeste, porum- 
beii uguiau fără tragere de inimă. Undeva, în apropiere, 

crescu și se stinse un bocănit de copite, însoțit de 
scârțâitul unor roți de trăsură. În rest, domnea tăcerea. 

Trecuse deja prin faţa casei în ambele direcții, și 
nu îndrăznea s-o mai facă, de teamă că Ardee ar fi 
putut să-l vadă pe fereastră, să-l recunoască şi să se 
intrebe ce naiba punea la cale. Așa că dădea târcoale 
prin capătul străzii, repetând în sinea lui ce să spună 
când ea avea să apară la ușă. 

„M-am întors...“ Nu, nu, prea patetic. „Bună, ce 
faci?“ Nu, prea indiferent. „Sunt eu, Luthar.“ Prea 
sec. „Ardee... Mi-a fost dor de tine.“ Prea vulnerabil. 
Văzu un bărbat care-l privea încruntat din cadrul 
ferestrei de la etaj, tuși și porni cu pas grăbit spre casă, 
murmurând iar şi iar: 

- Hai s-o fac, hai s-o fac, hai s-o fac... 

Lovi cu pumnul în lemnul ușii. Apoi aşteptă, cu 
inima bubuindu-i între dinţi. Se auzi zăvorul, iar Jezal 
afișă cel mai dulceag zâmbet. Ușa se deschise și din 
prag îl privi o fată mică de statură, cu faţa rotundă, 
deloc atrăgătoare. Nu încăpea nicio îndoială că, oricât 
de mult s-ar fi schimbat lucrurile, nu putea fi Ardee. 

- Da? 

- Ăăă... 

O servitoare. Cum putuse fi atât de naiv încât să 
creadă că Ardee ar fi deschis ea însăși ușa? Era o femeie 
simplă, dar nu o cerșetoare. Își drese glasul. 

- M-am întors... Vreau să zic... Ardee West mai 
locuieşte aici? 

- Da, răspunse slujnica, deschizându-i ușa atât cât să 
poată păși în antreul întunecos. Cine să-i spun c-o caută? 

- Căpitanul Luthar. 

Capul fetei se întoarse brusc, ca smucit de o sfoară 
nevăzută. 

- Căpitanul... Jezal dan Luthar? 

- Da, mormăi Luthar, nedumerit. 

Oare se putea ca Ardee să fi vorbit despre el cu 
ajutoarele din casă? 

- A... aha, dacă așteptați puţin... 

Servitoarea arătă spre o ușă și plecă grăbită, cu 
ochii mari, de parcă ar fi venit în vizită nimeni altul 
decât Împăratul din Gurkhul. 

Camera de zi, slab luminată, dădea impresia că 
fusese decorată de cineva fără prea mulți bani, fără 
prea mult bun-gust și în orice caz fără suficient spaţiu 
pentru ambițiile pe care le avea. Conţinea câteva 
scaune cu tapiseria în culori stridente, un dulap peste 
măsură de mare și ornamentat Și, pe un perete, un 
tablou monumental care, dacă ar fi fost doar cu puţin 
mai mare, ar fi necesitat ca încăperea să fie extinsă 
până în casa de-alături. Două fascicule de lumină, prin 
care pluteau firişoare de praf, intrau printre perdele, 
făcând să lucească suprafața foarte lustruită a unei 
mese antice și cam strâmbe. Fiecare piesă, luată în 
parte, ar mai fi mers, dar toate laolaltă dădeau un efect 
sufocant. Totuși, își spuse Jezal, privind încruntat în 
jur, venise s-o vadă pe Ardee, nu să admire mobila. 

Era ridicol. I se înmuiaseră genunchii, avea gura 
uscată, capul i se învârtea și cu fiecare mișcare se 
simţea tot mai rău. Nici în Aulcus, cu o hoardă de 
shanka repezindu-se spre el cu urlete, nu-i fusese atât 

de frică. Nervos, dădu ocol camerei, încleștându-și 
și descleștându-și pumnii. Aruncă o privire afară, în 
strada liniștită. Se aplecă peste un scaun, ca să pri- 
vească mai îndeaproape pictura enormă. Un rege 
musculos stătea tolănit pe un tron uriaș, în timp ce 
niște lorzi cu pulpane îmblănite făceau plecăciuni și 
se gudurau pe la picioarele lui. Harod cel Mare, bănui 
Jezal, deși nu prea avea de ce să se bucure. Subiectul 
favorit de conversaţie al lui Bayaz, și cel mai obositor, 
fusese acel om, cu izbânzile lui. Din partea lui Jezal, 
Harod cel Mare putea fi foarte bine pus la murat în 
oţet. Harod cel Mare putea să se ducă... 

- Măi, măi, măi... 

Stătea în ușă, cu lumina din hol aureolându-i părul 
brunet şi contururile rochiei albe. Își ţinea capul 
inclinat într-o parte, iar pe fața umbrită i se zărea un 
zâmbet vag. Nu părea să se fi schimbat deloc. Atât 
de des în viață, momente îndelung anticipate se trans- 
formă în dezamăgiri profunde. Faptul de a o reve- 
dea pe Ardee, după o despărțire atât de îndelungată, 
era fără îndoială o excepţie. Toate replicile lui pregă- 
tite cu atâta grijă se mistuiră într-o clipă, lăsându-l 
cu capul la fel de gol ca prima oară când o văzuse 
inaintea ochilor. 

- Aşadar, ești viu, murmură ea. 

- Da... ăă... aproape, replică Jezal, cu un surâs 
incurcat. Credeai c-am murit? 

- Speram. 

Acest răspuns îi șterse zâmbetul de pe chip, ca o 
lovitură neașteptată. 

- Când am văzut că nu primeam nici măcar o 
scrisoare. Dar, de fapt, m-am gândit că doar mă 
uitaseși. 

Jezal tresări. 

- Îmi pare rău că nu ţi-am scris. Foarte rău îmi 
pare. Voiam să... 

Ardee închise ușa și se rezemă de ea, cu mâinile 
la spate și o expresie iîncruntată. 

- N-a trecut o zi să nu vreau să-ţi scriu. Dar fuse- 
sem chemat departe și n-am apucat să spun nimănui, 
nici chiar familiei mele. Eram... eram tocmai în vest. 

- Știu. Tot orașul vorbește și, dacă până și eu am 
auzit, înseamnă că știe într-adevăr toată lumea. 

- Ai auzit? 

Ardee arătă cu capul spre hol: 

- Servitoarea mi-a spus. 

- Servitoarea? 

Cum naiba putuse afla cineva din Adua despre 
peripeţiile lui, şi mai ales slujnica lui Ardee West? Din- 
tr-odată, începură să-l asalteze tot felul de imagini 
neplăcute. Mulţimi de slugi chicotind în timp ce și-l 
imaginau zăcând și văicărindu-se, cu mutra făcută praf. 
Toată lumea trăncănind cum arăta ca un nătărău, pri- 
mind de mâncare cu lingura de la un malac nordic plin 
de cicatrice. Simţi că roșea până-n vârful urechilor. 

- Şi ce-a spus? 

- Păi, știi... răspunse Ardee, absentă, pornind prin 
cameră. Că te-ai urcat pe ziduri, la asediul din Dar- 
mium, așa e? Că le-ai deschis porțile oamenilor îm- 
păratului și așa mai departe... 

- Cum...? făcu el, mai mirat ca oricând. Dar- 
mium? Vreau să zic... cine i-a spus...? 

Ardee se apropia tot mai mult, și mai mult, fă- 
cându-l să se bâlbâie și, în cele din urmă, să se 
întrerupă, încurcat. Ajunsă la un pas, ridică privirea 
spre chipul lui, cu buzele intredeschise. Atât de aproa- 
pe era, incât Jezal se aplecă puţin înainte, anticipând, 
cu ochii pe jumătate închiși și simțind furnicături pe 
buze... Apoi, Ardee trecu mai departe, cu părul 
aproape plesnindu-l peste față, și se duse la dulap, pe 
care-l deschise să scoată o carafă. Jezal rămase pe loc, 
ca un naufragiat în mijlocul covorului. 

Tăcând prostește, o privi cum umplea două 
pahare, după care îi oferi unul, vărsând puţin vin care 
se prelinse pe o parte. 

- Te-ai schimbat. 

Pe neașteptate, Jezal simţi un val de rușine, iar 
mâna 1 se ridică smucit, pentru a-și acoperi instinctiv 
cicatricea de pe falcă. 

- Nu la asta m-am referit. Sau, mă rog, nu numai 
la asta. La toate. Într-un fel, arăţi complet diferit. 

- Păi, eu... 

Efectul ei asupra lui, dacă asta era cu putință, se 
dovedea și mai puternic decât în trecut. Pe-atunci, 
nu existase toată povara așteptării, toată visarea cu 
ochii deschiși, toată anticiparea, cât era ziua de lungă, 
în sălbăticie. 

- Mi-a fost dor de tine. 

O spusese pe negândite, după care simţi că roșea 
și încercă să schimbe subiectul. 


68 Joe ABERCROMBIE 


- Ai mai primit veşti de la fratele tău? 

- Îmi scrie în fiecare săptămână. 

Ardee își bău paharul, dând capul pe spate, apoi 
incepu să-l umple din nou. 

- Cel puţin, de când am aflat că mai e în viaţă. 

- Pofum...? 

- Credeam că murise, vreme de o lună sau chiar 
mai mult. A scăpat din luptă ca prin urechile acului. 

- A avut loc o luptă? scânci Jezal, cu o clipă îna- 
inte de a-și aminti că era un război în curs de des- 
fășurare: sigur că se purtau lupte; făcu un efort să 
vorbească normal. Ce luptă? 

- Cea în care a fost ucis Prinţul Ladisla. 

- Ladisla a murit? se miră el, cu glasul subțiun- 
du-i-se din nou, ca al unei fetiţe. 

Cu cele câteva ocazii când îl văzuse pe moște- 
nitorul tronului, acesta arătase atât de plin de sine, 
incât părea de neînvins. Îi venea greu să creadă că 
putuse fi pur și simplu înjunghiat cu o sabie sau 
străpuns de o săgeată, murind ca un om oarecare - 
dar asta se întâmplase. 

- Apoi, a fost ucis și fratele lui... 

- Raynault? Omorâr 

- Asasinat în patul său, la palat. Când o să moară 
regele, vor alege unul nou, prin vot în Consiliul 
Deschis. 

- Prin vot...? 

Acum vorbea atât de ascuţit, încât aproape că-l 
ustura gâtul. 

Ardee își umplea deja paharul pentru a treia oară. 

- Solul lui Uthman a fost spânzurat pentru crimă, 
deși se prea poate să fi fost nevinovat, așa că războiul 
cu gurkienii se lungeşte... 

- Acum suntem în război și cu gurkienii? 

- Dagoska a căzut la începutul anului. 

- Dagoska... a căzut? 

Jezal își goli paharul dintr-o sorbitură prelungă şi 
rămase cu privirea spre covor, încercând să-și pună 
gândurile în ordine. N-ar fi trebuit să fie surprins, 
desigur, că lucrurile își urmaseră cursul în lipsa lui, dar 
nu prea se așteptase ca lumea să se-ntoarcă total cu 
susu-n jos. Război cu gurkienii, bătălii în Nord, voturi 
pentru a alege un rege nou...? 

- Mai vrei unul? îl întrebă Ardee, înclinând carafa 
pe care o ţinea în mână. 

- Cred că n-ar strica. 

Mari evenimente, desigur, intocmai așa cum spu- 
sese Bayaz. O privi cum turna, încruntându-se 
concentrată, aproape cu furie, în timp ce vinul 
gâlgâia în pahar. Observă pe buza ei de sus o mică 
cicatrice pe care înainte n-o băgase de seamă și simți 
brusc imboldul de a o atinge, de a-și trece degetele 
prin părul ei, de a o strânge la piept. Evenimente 
importante, dar totul părea atât de neînsemnat în 
comparaţie cu ceea ce se întâmpla acum, în camera 
aceea. Cine putea ști? Cursul vieţii lui putea să se 
schimbe în următoarele câteva momente, dacă-și 
găsea cuvintele potrivite și se indura să le rostească. 

- Chiar mi-a fost dor de tine, îngăimă el - un efort 
mizerabil, pe care și-l acoperi cu un pufnet înverșunat. 

- Nu fi prost. 

O prinse de mână, făcând-o să-l privească în ochi. 

- Prost am fost toată viaţa. Acum, nu mai sunt. 
Au fost timpuri, acolo pe câmpie, când singurul lucru 
care mă mai ținea în viață era gândul că... că s-ar putea 
să fiu din nou cu tine. În fiecare zi voiam să te văd... 

Ardee nu făcea decât să se încrunte, complet neclin- 
tită. Faptul că nu se topea în braţele lui era enorm de 
frustrant, după toate cele prin care trecuse. 

- Ardee, te rog, n-am venit aici să ne certăm. 

În timp ce turna încă un pahar, Ardee cobori pri- 
virea spre podea. 

- Nu ştiu de ce-ai venit. 

„Fiindcă te iubesc și vreau să nu ne mai despărțim 
niciodată! Te rog, spune-mi c-ai să fii soția mea!“ 

Fusese cât pe ce s-o rostească, dar în ultimul mo- 
ment îi văzu expresia disprețuitoare și se stăpâni. 
Uitase complet cât putea fi de dificilă. 

- Am venit ca să-ți spun că-mi pare rău. Te-am dez- 
amăgit. M-am grăbit cât am putut, dar îmi dau seama 
că ești indispusă. Voi reveni altă dată. 

Trecu pe lângă ea, spre ușă, dar Ardee ajunse acolo 
prima, răsuci cheia și o smulse din broască. 

- Mă lași singură aici, fără să-mi trimiţi nicio 
scrisoare, și pe urmă, când te-ntorci în sfârșit, vrei 
să pleci fără un sărut măcar? 

Făcu un pas nesigur spre el, iar Jezal se pomeni 
bătând în retragere. 

- Ardee, te-ai îmbătat. 

- Sunt beată tot timpul, replică ea, cu o smucitură 
nervoasă a capului. Nu ziceai că ţi-a fost dor de mine? 

- Ba da, mormăi el, cu un început de spaimă pe 
care n-o prea înţelegea, dar mă gândeam... 

- Vezi, asta-i problema ta. Că gândești. Și nu te 
pricepi deloc. 

Îl împinse înapoi, spre marginea mesei, iar sabia 
lui Jezal se încurcă așa de rău printre picioare, încât 
fu nevoit să se rezeme cu o mână ca să nu cadă. 

- Nu te-am așteptat? șopti Ardee, scăldându-i 
chipul în răsuflarea ei fierbinte, cu iz dulce-acrișor 
de vin. Așa cum mi-ai cerut? 

Gura sa o atinse ușor pe a lui, iar vârful limbii i 
se strecură afară și-i trecu peste buze, în timp ce scotea 
un sunet slab din gât, ca un bolborosit, indesându-se 
în el. Jezal îi simţi mâna strecurându-se între picioa- 
rele lui, pentru a-l freca încet prin pantaloni. 

Era o senzaţie plăcută, desigur, și-l făcu să se 
întărească imediat. Extrem de plăcută, dar și destul 
de îngrijorătoare. Privi nervos spre ușă. 

- Și servitorii...? bâigui el. 

- Dacă nu le convine, n-au decât să-și găsească 
naibii de lucru altundeva, ce, nu pot? Nu eu am fost 
cu ideea să-i tocmim. 

- Atunci, cine... ahhh! 

Ardee își strânsese degetele în părul lui, dureros, 
răsucindu-i capul ca să-i vorbească drept în faţă: 

- Lasă-i încolo! Pentru mine ai venit aici, nu? 


- Da... da, desigur! 

- Atunci, zi odată! insistă ea, apăsându-i cu putere 
mâna pe pantaloni, aproape dureros. 

- Ăă... am venit pentru tine. 

— Aşa, şi? lată-mă. 

Degetele ei moșmondeau la cingătoare, până i-o 
desfăcură. 

- Acum nu mai ai de ce să te sfiești. 

Jezal încercă s-o apuce de încheietura mâinii. 

- Ardee, așteaptă... 

Cealaltă mână îl plesni usturător peste obraz, 
smucindu-i capul într-o parte, destul de tare pentru 
a face să-i ţiuie urechile. 

- De șase luni stau aici fără să fac nimic! îi şuieră 
in faţă, cu vorbele cam împleticite. Ai idee cât m-am 
plictisit? Și-acuma-mi zici s-aștept? Mai du-te-n mă-ta! 

Își înfipse brutal mâna în pantalonii lui și-i scoase 
scula, frecându-i-o, în timp ce cu cealaltă mână îi 
strângea obrajii. Jezal închise ochii, gâfâind sacadat 
spre gura ei, fără să mai aibă în minte altceva decât 
degetele acelea... 

Dinţii ei îi mușcară mărunt buza, aproape dure- 
ros, apoi mai tare. 

- Au, gemu Jezal. Ah... 

Categoric, îl mușca. Înverșunat, ca și cum buza 
lui ar fi fost o bucată de zgârci pe care s-o roadă. 
Încercă să se ferească, dar masa era în spatele lui, iar 
Ardee îl ținea strâns. Durerea era aproape la fel de 
intensă ca șocul, după care, cum mușcăturile 
continuau, se înteți și mai mult. 

- Aaaul! 

O înhăță de încheietura mâinii și i-o răsuci la 
spate, smucindu-i braţul în sus, pentru ca s-o împingă 
peste masă. O auzi icnind, când se lovi cu faţa de 
lemnul lustruit. 

Jezal rămase deasupra ei, încremenit, cu gustul 
sărat al sângelui în gură. Văzu, prin părul încâlcit al 
lui Ardee, un ochi întunecat, lipsit de expresie, pri- 
vindu-l peste umărul răsucit. Părul îi fremăta în drep- 
tul gurii, în timp ce respira sacadat. Brusc, îi dădu 
drumul și-i văzu brațul mișcându-se, cu urmele roșii 
lăsate de degetele lui pe piele. Mâna ei alunecă în jos, 
apucă rochia și o ridică, apoi încă o dată, până când 
poalele i se adunară în talie, iar fundul ei gol, palid, 
il atrase ca un magnet. 

Mda... O fi fost el un om nou, dar tot om era. 

La fiecare impuls, capul ei se lovea de ipsosul pere- 
telui, iar pielea lui îi plesnea partea dinapoi a coap- 
selor; pantalonii se lăsau tot mai jos, până când garda 
sabiei ajunse să se frece de covor. La fiecare mișcare, 
masa trosnea tot mai sonor, ritmic, parcă indignată, 
ca și cum Jezal și Ardee s-ar fi regulat pe spinarea unui 
bătrân morocănos. La fiecare împingere, Ardee scotea 
un geamăt, Jezal câte un icnet, nu neapărat de plăcere 
sau de durere, ci mai degrabă o manevră respiratorie 
necesară, ca răspuns la exercițiul fizic viguros. Totul 
se termină cu o repeziciune bine-venită. 

Atât de des în viaţă, unele momente îndelung 
anticipate se dovedesc a fi profund dezamăgitoare. 
Fără îndoială, era una dintre acele ocazii. Când petre- 
cea atâtea ore nesfârșite pe câmpie, amorțit în șa și 

temându-se pentru viața lui, visând s-o revadă pe 
Ardee, nu avusese în minte tocmai o imperechere 
grăbită şi violentă pe masa din camera aia de zi lipsită 
de gust. După ce terminară, Jezal își îndesă cariciul 
ofilit inapoi în pantaloni, vinovat și rușinat, și extrem 
de nefericit. Auzind ţăcănitul cataramei de la centură 
ii veni să se dea cu capul de pereţi. 

Ardee se ridică, își lăsă poalele să cadă la loc, 
netezindu-și-le, cu faţa spre podea. Jezal o luă de umăr. 

- Ardee... 

Îl respinse furioasă și se îndepărtă. Aruncă în spate 
un obiect care căzu cu zgomot pe covor. Cheia de la ușă. 

- Poţi să pleci. 

- Pot să... ce? 

- Să pleci! Ai primit ce voiai, nu? 

Nevenindu-i să creadă, Jezal îşi linse buza înroşită 
de sânge. 

- Crezi că asta voiam? 

Nimic decât tăcere. 

- Te iubesc. 

Ardee reacționă cu un soi de tuse, ca şi cum i-ar 
fi venit să verse, și clătină încet din cap. 

- De ce? 

Nu era sigur că știa. Nu era sigur ce voia, ce mai 
simțea... Ar fi dorit s-o ia de la început, dar nu știa 
cum. Totul era un coșmar inexplicabil, din care 
sperase să se deştepte cât mai curând. 

- Cum adică, de ce? 

Aplecându-se spre el, cu pumnii strânși, Ardee 
uipă: 

- Sunt o nenorocită de două parale! Toată lumea 
care mă cunoaște mă urăște! Și propriul meu tată mă 
ura! Și fratele meu! 

Vocea i se frânse, faţa i se schimonosi, în timp ce 
gura continua să împroaște cu furie și deznădejde: 

- Tot ce ating, distrug! Nu-s decât o baligă! Cum 
de nu-ți dai seama? 

Și-şi acoperi cu mâinile fața, întorcându-se cu 
spatele. Umerii i se zguduiau. 

Jezal clipi din ochi, cu buza tremurându-i. Vechiul 
Jezal dan Luthar s-ar fi repezit, cel mai probabil, să 
ia cheia, s-o tulească din cameră și-n lungul străzii, 
pentru a nu se mai întoarce niciodată, socotindu-se 
norocos că scăpase atât de ușor. Cel nou se gândea 
și el s-o facă. Se gândea, nu glumă. Dar avea mai mult 
caracter. Sau, cel puţin, așa-și spunea. 

- Te iubesc. 

În gura lui plină de sânge, cuvintele aveau gust de 
minciuni, dar acum mersese prea departe ca să se mai 
intoarcă din drum. 

- Încă te mai iubesc. 

Traversă camera Şi, cu toate că Ardee încercă să-l 
respingă, o cuprinse cu braţele. 

- Nu s-a schimbat nimic. 

Își strecură degetele în părul ei și-i cuprinse capul 
la piept, în timp ce ea plângea încet, suspinând și cu 
nasul curgându-i pe pieptarul uniformei lui pestrițe. 

- Nimic nu s-a schimbat, şopti din nou Jezal. 

Dar, desigur, se schimbaseră multe. 


ORA MESEI 


Nu stăteau așezați atât de aproape încât să se vadă 
că erau impreună. „Doi oameni care, într-o zi 
oarecare, şi-au pus întâmplător fundurile pe aceeași 
scândură.“ Era dimineaţa devreme și, cu toate razele 
soarelui care făceau ca pe Glokta să-l doară ochii și 
poleiau cu auriu iarba inrourată, copacii ce foșneau 
și apa vălurită din parc, în aer se simţea o mușcătură 
friguroasă. Lordul Wetterlant obișnuia în mod vădit 
să se trezească devreme. „Dar și eu sunt la fel, în fond. 
Nimic nu încurajează omul să se dea jos din pat mai 
mult ca o noapte-ntreagă în care l-au ținut treaz niște 
crampe arzătoare.“ 

Înălțimea Sa vâri mâna într-o pungă de hârtie, 
scoase câteva firimituri de pâine, cu degetul mare și 
cel arătător, și le aruncă la picioare. Câteva rațe pline 
de importanţă se adunaseră deja, iar acum se agitau 
cu îndârjire, făcând eforturi să ajungă la firimituri, 
sub privirea bătrânului nobil a cărui față ridată arăta 
ca o mască moale și lipsită de orice emoție. 


puterea armelor 77 


- Nu-mi fac niciun fel de iluzii, Superior Glokra, 
spuse el tărăgănat, aproape fără să-și miște buzele și 
neridicând deloc privirea. Nu sunt un om destul de 
mare ca să iau parte la intrecerea asta, chiar dacă aș 
dori. Dar sunt îndeajuns de mare ca să mă aleg și eu 
cu ceva. Am de gând să iau cât pot. 

Așadar, drept la subiect, măcar acum. Nu e nevoie 
să vorbim despre vreme, despre ce ne mai fac copiii, 
sau despre calităţile comparative ale rațelor de culori 
diferite. 

- Nu e nimic rău în asta. 

- Nici eu nu cred. Am o familie de hrănit, şi se 
înmulțește de la un an la altul. Sfătuiesc insistent pe 
oricine să nu facă prea mulți copii. 

Ha! Asta n-ar trebui să fie o problemă. 

- Și apoi, ţin și Câini, care trebuie să fie hrăniți și 
ei și au o mare poftă de mâncare. 

Wetterlant lăsă să-i scape un oftat prelung, țiuitor, 
și le mai aruncă păsărilor un pumn de firimituri. 

- Cu cât urci mai sus în rang, Superior Glokta, 
cu atât cei care depind de tine cer mai zgomotos firi- 
mituri; e O realitate tristă. 

- Porți pe umeri o grea răspundere, domnul meu, 
replică Glokta, strâmbându-se din cauza unui spasm al 
piciorului, pe care și-l întinse prudent până-și simţi ge- 
nunchiul trosnind ușor. Cât de grea, dacă pot să întreb? 

- Am propriul meu vot, firește, și controlez votu- 
rile altor trei scaune din Consiliul Deschis. Familii 
unite cu a mea prin legături de pământ, de prietenie, 
de căsătorie și printr-o veche tradiţie. 

Legături care, în momente ca astea, se pot dovedi 
lipsite de orice substanţă. 

- Eşti sigur de aceia trei? 

Wetterlant îşi întoarse privirea rece spre Glokta. 

- Nu sunt un neghiob, Superior Glokta. Ími ţin 
câinii legați bine în lanţ. Sunt sigur de ei. Pe cât de siguri 
putem fi de orice, în asemenea vremuri nesigure. 

Mai aruncă nişte firimituri în iarbă, iar rațele 
măcăniră, ciugulind și dând una-n alta cu aripile. 

- Așadar, patru voturi în total. 

O porţie deloc neînsemnată din marea plăcintă. 

- Patru voturi în total. 

Glokta își drese glasul, uitându-se scurt în jur ca 
să se asigure că nu-i auzea nimeni. O fată cu o expresie 
tragică privea neliniștită spre apă, la câțiva pași, pe 
cărare. Doi ofițeri din Garda Regelui, cu uniformele 
răvășite, stăteau pe altă bancă, tocmai pe malul opus, 
comentând zgomotos care se îmbătase mai rău în 
noaptea trecută. Oare fata aia tristă trage cu urechea 
pentru Lordul Brock? I-or raporta cei doi ofiţeri Înaltului 
Judecător Marowvia? Peste tot văd agenți, ceea ce e cu atât 
mai bine. Peste tot sunt agenţi. Continuă într-o șoaptă 
abia auzită: 

- Eminenţa Sa ar fi dispus să ofere câte cinci- 
sprezece mii de mărci pentru fiecare vot. 

- Înţeleg, răspunse Wetterlant, fără ca ochii săi 
cu pleoape grele să tresară măcar. Atât de puţină 
carne nu prea i-ar mulțumi pe câinii mei. lar pentru 
masa mea n-ar mai rămâne nimic. Se cuvine să-ţi spun 
că Lordul Barezin, vorbind foarte pe ocolite, mi-a 

oferit deja optsprezece mii pe vot, precum și o su- 
prafață de teren excelentă, învecinată cu propriile 
mele moşii. Pădure de vânătoare, cu cerbi. Eşti vână- 
tor, Superior Glokta? 

- Am fost, replică Glokta, bătându-și cu pal- 
ma piciorul vătămat. Dar a trecut ceva timp de-a- 
tunci... 

- Aha... Toată compasiunea mea. Dintotdeauna 
mi-a plăcut sportul. Pe urmă, însă, a venit să mă vizi- 
teze Lordul Brock. 

Ce fermecător, pentru voi amândoi... 

- A fost atât de bun să-mi facă o ofertă de douăzeci 
de mii, plus o combinaţie foarte potrivită între fiica 
lui cea mai mică și fiul meu cel mare. 

- Și ai primit? 

- l-am spus că e prea devreme ca să accept ceva. 

- Nu mă îndoiesc că Eminenţa Sa ar putea ajunge 
la douăzeci şi una, dar asta ar trebui să fie... 

- Omul Înaltului Judecător Marovia mi-a oferit 
deja douăzeci și cinci. 

- Harlen Morrow? șuieră Glokta, printre dinții 
care-l mai rămăseseră. 

Lordul Wetterlant înălță o sprânceană. 

- Cred că așa se numea. 

- Regret că în prezent nu pot decât să egalez 
această ofertă. ÎL voi informa pe Eminența Sa despre 
poziția dumitale. 

Plăcerea lui, sunt convins, nu va cunoaște limite. 

- Aştept cu nerăbdare o veste de la dumneata, 
Superior Glokta. 

Wetterlant se întoarse spre rațe și le mai învred- 
nici cu câteva firimituri, privind cu un zâmbet vag 
în jurul buzelor cum se ciorovăiau între ele. 


Glokta șontâcăia chinuitor spre casa oarecare din 
strada deloc ieșită din comun, cu un fel de surâs pe 
chip. Măcar câteva momente în care scap de compania 
sufocantă a celor mari și a celor buni. Momente în care 
nu e nevoie să mint, să înșel, sau să fiu atent la cuțite 
înfipte-n spate. Poate că voi găsi chiar și o cameră care să 
nu pută a Harlen Morrow. Ar fi inviorător... 

Tocmai când ridica pumnul să ciocănească, ușa 
se deschise brusc, iar Glokta se pomeni privind chipul 
zâmbăreţ al unui om în uniformă de ofițer al Gărzii 
Regelui. Era o întâlnire atât de neașteptată, încât în 
primul moment nici nu-l recunoscu. Apoi, simți un 
val de deznădejde. 

- Ei, Căpitane Luthar... Ce surpriză! 

Și încă una foarte neplăcută. 

Se schimbase considerabil. Unde pe vremuri avu- 
sese trăsături netede, băieţești, de-atunci dobândise 
o înfățișare oarecum unghiulară, chiar brăzdară de 
vremi. Dacă odinioară își ţinuse bărbia în sus, cu 
aroganță, acum avea pe chip o expresie aproape de 
scuză. Își lăsase și barbă, poate într-o incercare nereu- 
șită de a-și ascunde o cicatrice păcătoasă la înfățișare, 
care-i străbătea gura și bărbia. Deși nu-l face nici pe 
departe să arate mai puțin urât, din păcate... 

- Inchizitor Glokta... ăă... 

- Superior. 

- Serios? clipi din ochi Luthar. Păi... în cazul ăsta... 

Zâmbetul destins reapăru, iar Glokta avu surpriza 
unei strânsori cordiale de mână. 

- Felicitări, mi-ar plăcea mult să stăm de vorbă, 
dar mă cheamă datoria. Nu stau mult în oraș, în- 
țelegi... Plec în Nord... 

- Desigur. 

Glokta se uită încruntat după el, în timp ce se în- 
depărta pe stradă cu pas săltat, aruncând doar o pri- 
vire peste umăr, pe furiș, când dădu colțul. Ceea ce 
mă lasă doar cu întrebarea: ce-a cântat aici? Intră 
șchiopătând pe ușa deschisă și o închise încet în urma 
lui. Desi, la drept vorbind, un tânăr care părăsește casa 
unei tinere dimineaţa, devreme...? Nu prea e nevoie de 
Inchiziția Maiestăţii Sale ca să rezolve un asemenea 
mister. La urma urmei, n-am avut și eu parte de plecări 
ca asta în primele ceasuri ale zilei? Prefâcându-mă că 
speram să nu fiu observat, dar de fapt nădăjduind să fi 
fost... Intră pe ușa camerei de zi. Sau, poate, acela era 
alt om? 

Ardee West stătea cu spatele spre el, iar Glokta 
auzi sunetul vinului turnat în pahar. 

— Ai uitat ceva? întrebă ea peste umăr, cu o voce 
inceată și jucăușă. 

Nu e tocmai tonul pe care să-l aud prea des din partea 
unei femei. Oroarea, dezgustul și o undă de milă abia 
simțită sunt mult mai comune. Se auzi sunetul sticlei 
puse pe masă. 

- Sau ai ajuns la concluzia că nu poți trăi fără 
incă un... 

Când se întoarse, avea pe față un zâmbet strâmb, 
dar acesta se şterse brusc, la vederea celui care intrase 
in odaie. 

Glokta pufni: 

- Nu-ţi face griji, văd la toată lumea asemenea reacții. 
Chiar și la mine, dimineaţa, când mă uit în oglindă. 

Dacă sunt în stare să mă ţin pe picioare în fața 
blestemăţiei... 

- Nu despre asta e vorba, și-o știi foarte bine. Pur 
și simplu, nu mă aşteptam să intri așa în casă. 

- Atunci, în dimineaţa asta toți am trecut prin 
momente şocante. N-ai să ghicești cu cine m-am În- 
tâlnit la tine în antreu. 

Ardee îngheță o clipă, apoi aruncă din cap cu 
nepăsare și sorbi vin din pahar. 

- Nu-mi dai niciun indiciu? 

- Bine, o să-ți dau. 

Strâmbându-se, Glokta se potrivi pe un scaun, cu 
piciorul care-l durea întins în faţa lui. 

- Un tânăr ofițer din Garda Regelui, pe care-l aş- 
teaptă un viitor strălucit, fără îndoială. 

Deși toți mai putem spera și altceva... 

Ardee îl privi încruntată, peste buza paharului. 

- În Garda Regelui sunt atât de mulți ofițeri, încât 
abia dacă-i pot deosebi. 

- Zău? Ăsta a câștigat Turnirul de anul trecut, cred. 

- Nici nu mai ţin minte cine ajunsese în finală. 
În fiecare an e la fel, nu găseşti? 

- Adevărat. De pe vremea când concuram și eu, 
a tot luat-o în jos. Dar mă gândeam că pe băiatul ăsta 

l-ai fi putut reține. Arată de parcă l-ar fi lovit cineva 
în față, de când ne-am văzut ultima oară. Destul de 
rău, aş zice. 

Deși nici pe departe atât de râu pe cât mi-ar fi plăcut. 

- Eşti supărat pe mine, replică Ardee, deși fără să 
pară câtuși de puţin preocupată. 

- Mai degrabă dezamăgit. Dar la ce te-ai fi aş- 
teptat? Te crezusem mai deşteaptă. 

- Deşteptăciunea nu e o garanție a comporta- 
mentului rațional. Așa zicea tatăl meu tot timpul. 

Își termină vinul, cu o smucitură indelung 
exersată a capului. 

- Nu-ţi face probleme. Îmi port și singură de grijă. 

- Ba nu poți. M-am lămurit cu prisosință. Îţi dai seama 
ce-o să se-ntâmple dacă află lumea? Vei fi proscrisă. 

- Și ce contează? se strâmbă Ardee. Te vei mira, 
poate, să afli că am început să fiu din când în când 
invitată la palat. Nu mi se pare deloc o situație 
jenantă. Nimeni nu vorbeşte cu mine. 

În afară de mine, desigur, dar eu nu sunt tocmai 
genul de companie pe care s-o spere tinerele femei. 

- Pe toţi îi doare-n cur de ce fac eu. Dacă află, nu 
va fi cu nimic mai rău decât ce așteaptă de la o stricată 
ca mine. Ai naibii oameni de rând, nu se stăpânesc 
cu nimic mai mult decât animalele, ce, nu ştii? Ori- 
cum, nu mi-ai spus chiar tu că pot să mi-o trag cu 
cine am chef? 

- Ți-am mai spus și altceva: cu cât mai puţin, cu 
atât mai bine. 

- Și cred că la fel le-ai zis tuturor cuceririlor 
tale, nu? 

Glokta se strâmbă. Nu tocmai. Le rugam, le îmbiam, 
le amenințam si le bruscam. Frumusețea ta m-a rănit, m-a 
rănit drept în inimă! Sunt distrus, am să mor fără tine! 
N-ai pic de milă? Nu mă iubesti? Am făcut totul, numai 
instrumentele nu le-am arătat, și pe urmă, când am primit 
ce doream, am dat cu piciorul și m-am dus vesel la urmă- 
toarea, fără o singură privire în urmă. 

- Ha! pufni Ardee, ca și cum i-ar fi ghicit gândurile. 
Sand dan Glokta, ţinând predici despre beneficiile 
castității? Te rog! Câte femei ai distrus, înainte de a 
te distruge și pe tine gurkienii? Erai notoriu! 

Pe gâtul lui Glokta începu să tremure un mușchi, 
şi-şi învârti umărul până-l simți relaxându-se din nou. 
Are și ea dreptatea ei. Poate că o vorbă bună cu domnul 
respectiv va rezolva totul. O vorbă bună sau o noapte rea 
cu Practicianul Frost. 

- Patul tău e treaba ta, cred, cum zic styrienii. În 
orice caz, cum se face că marele Căpitan Luthar a 
ajuns să se învârtească printre civili? N-are nordici 
de căsăpit? Cine-o să salveze Englia cât timp e el aici? 

- N-a fost în Englia. 

- Nu? 

L-a găsit tăticul un loc câlduț, unde să nu stea în 
drum nimănui, asa-i? 

- A fost în Vechiul Imperiu sau cam pe-acolo. 
Dincolo de mare, la apus, foarte departe, spuse Ardee 
- şi oftă, ca și cum ar fi auzit o droaie despre acel 
subiect, și ajunsese în culmea plictiselii. 

- Vechiul Imperiu? Ce naiba a căutat acolo? 

- De ce nu-l întrebi pe el? O călătorie nemaipo- 
menită. Vorbea mult despre un nordic. Unul, Nouă- 
degete, sau așa ceva. 

Capul lui Glokta se ridică smucit. 

- Nouădegete? 

- Mhm... El, şi un bătrân chel. 

Un val de tresăriri străbătu chipul superiorului. 

- Bayaz... 

Ardee ridică din umeri şi mai trase o dușcă din 
pahar, cu gesturi de bețivancă. Bayaz. Asta ne mai 
lipsea, acum când vin alegerile, ca bătrânul mincinos 
să scoată iar la lumină capul dla pleșuv. 

- Și acum e aici, în oraș? 

- De unde să ştiu eu? bombăni: Ardee. Mie nu-mi 
spune nimeni nimic. 


ATÂT DE MULTE ÎN COMUN 


Ferro dădea târcoale prin cameră, încruntată. Își 
vărsa disprețul în aerul cu miros dulceag, peste tapi- 
seriile foșnitoare, prin ferestrele mari și balconul înalt 
din spatele lor. Se strâmba la vederea tablourilor 
intunecate cu regi palizi și grași, a mobilei lucitoare 
răspândite peste podeaua spațioasă. Detesta acel loc, 
cu paturile sale moi și oameni la fel de moi. Prefera 
incomparabil mai mult praful și setea inuturilor Rele 
din Kanta. Acolo, viaţa era grea, fierbinte și scurtă. 

Dar, cel puţin, era cinstită. 

Uniunea asta și acel oraș Adua, cu fortăreaţa Agri- 
ontului mai ales, erau doldora de minciuni, mai-mai 
să dea pe dinafară. Pe toate le simţea pe piele, ca niște 
pete unsuroase pe care nu putea să și le mai șteargă. 
lar Bayaz era afundat drept în mijlocul lor. O ade- 
menise să-l urmeze prin întreaga lume, pentru nimic. 
Nu găsiseră nicio armă străveche pe care s-o folo- 
sească impotriva gurkienilor. Iar acum zâmbea, râdea 
şi șușotea tot felul de secrete cu bătrânii. Oameni care 

intrau pe ușă asudați după arșița de-afară și plecau și 
mai transpirați. 

N-ar fi recunoscut-o în faţa nimănui. Dispreţuia 
nevoia de a o mărturisi față de sine însăși. Îi era dor 
de Nouădegete. Deși nu putuse niciodată s-o arate, 
se simţise mai în siguranţă alături de cineva în care 
putea avea încredere măcar pe jumătate. 

Iar acum trebuia să se uite peste umăr la tot pasul. 

Singura ei companie era ucenicul, adică mai rău 
decât nimic. Stătea și se uita la ea în tăcere, fără să ia 
in seamă cartea de pe masa de-alături. O privea și zâm- 
bea fără chef, ca și cum ar fi știut un lucru pe care ea 
nu l-ar fi ghicit niciodată. Ca și cum ar fi fost o proastă 
că nu-și dădea seama. Asta nu făcea decât s-o înfurie 
mai rău decât orice. Așa că se învârtea prin cameră, 
încruntându-se în toate direcţiile, cu pumnii strânși și 
fălcile încleștate. 

- Ar trebui să te întorci în Sud, Ferro. 

Se opri în loc, uitându-se urât la Quai. Avea 
dreptate, desigur. Nimic nu i-ar fi plăcut mai mult 
decât să-i lase-n urmă pentru totdeauna pe rozaliii ăia 
fără niciun Dumnezeu, să se ducă și să-i infrunte pe 
gurkieni cu arme pe care le cunoștea. Să le smulgă 
răzbunarea cu dinţii, la nevoie. Quai avea dreptate, 
dar asta nu schimba cu nimic lucrurile. Ferro nu prea 
obișnuise niciodată să primească sfaturi. 

- De unde ştii tu ce-ar trebui să fac și ce nu, nără- 
tău roz și slăbănog ce ești? 

- Știu mai multe decât crezi, replică el, fără să-și 
ia o clipă ochii de la ea. Semănăm mult, tu și cu mine. 

Poate nu-ți dai seama, dar totuși aşa e. Avem atât de 
multe În comun... 

Ferro se încruntă iar. Nu știa ce voia să spună 
cu asta idiotul ăla bolnăvicios, dar nu-i plăcea deloc 
cum suna. 

- Bayaz nu-ți va aduce niciun lucru de care să ai 
nevoie. Nu e demn de încredere. Am descoperit prea 
târziu, dar tu încă mai ai timp. Ar trebui să-ți găsești 
un alt stăpân. 

- N-am niciun stăpân, se răsti ea. Sunt liberă. 

Un colţ al buzelor palide ale lui Quai tresări în sus. 

- Nici unul dintre noi nu va fi vreodată liber. 
Pleacă. Aici nu e de tine. 

- Atunci, tu de ce stai? 

- Ca să mă răzbun. 

Ferro se încruntă și mai mult. 

- Pentru ce să te răzbun:? 

Ucenicul se aplecă înainte, cu ochii lui strălucitori 
aţintiți spre ai ei. Ușa se deschise scârțâind, iar Quai 
inchise brusc gura, se rezemă de spătar și-și mută pri- 
virea către fereastră. Ca și cum nici n-ar fi avut de 
gând să scoată vreo vorbă. 

Dracu” să-l ia de ucenic, cu șaradele lui afurisite. 
Ferro își întoarse spre ușă privirea furioasă. 

Bayaz intră încet în cameră, ținând cu grijă o 
ceașcă de ceai în mână. Nici nu se uită în direcția lui 
Ferro, în timp ce trecea pe lângă ea, ieșind pe ușa des- 
chisă a balconului. Lua-l-ar dracu” și pe Mag. Porni 
după el, ingustându-și ochii din cauza luminii. Se 
aflau la un etaj superior, iar Agriontul se întindea în 

fața lor, la fel ca atunci când ea și Nouădegete se 
cățăraseră pe acoperișuri, cu mult timp în urmă. Gru- 
puri de rozali moleșiţi leneveau pe iarba sclipitoare 
de jos, așa cum se întâmpla înainte ca Ferro să fi plecat 
spre Vechiul Imperiu. Și totuși, nu toate erau la fel. 

Acum, peste tot prin oraș domnea un soi de teamă. 
Putea s-o observe pe fiecare față trandafirie și fleșcăită. 
În fiecare cuvânt și gest. O așteptare cu sufletul la gură, 
aşa cum e aerul încremenit dinainte să înceapă furtuna. 
Ca un câmp cu iarbă uscată, gata să izbucnească în 
flăcări la cea mai mică scânteie. Nu știa ce așteptau, 
ȘI NICI nu-i păsa. 

Dar auzea vorbindu-se mult despre voturi. 

Întâiul dintre Magi o privi cum ieșea pe ușă, în 
soarele puternic care făcea să-i lucească latura capu- 
lui pleșuv. 

- Un ceai, Ferro? 

Ferro nu putea suferi ceaiul, iar Bayaz o Ştia. 
Gurkienii il beau când puneau la cale câte-o trădare. 
Își amintea cum îl beau soldații, în timp ce ea se zbătea 
prin praf. Își amintea de negustorii de sclavi, care-l beau 
când negociau prețurile. Și-l amintea pe Uthman, bân- 
du-l în vreme ce râdea de furia și neputința ei. Iar acum 
il bea și Bayaz, ţinând delicat ceșcuţa între degetul mare 
și cel arătător, și zâmbea. 

Ferro scrâşni din dinţi. 

- Aici am terminat, rozaliule. Mi-ai făgăduit răz- 
bunare, și nu mi-ai dat nimic. Mă duc înapoi în Sud. 

- Chiar așa? Ne-ar părea rău să te pierdem. Dar 
Gurkhulul şi Uniunea sunt în război. În momentul 

de față, nu pleacă nicio corabie spre Kanta. Și s-ar 
putea nici să nu plece, o vreme. 

- Şi-atuncı, eu cum o s-ajung acolo? 

- Ai dat de înțeles cât se poate de clar că nu ești 
responsabilitatea mea. Ți-am pus un acoperiș dea- 
supra capului, iar tu n-ai arătat pic de recunoștință. 
Dacă vrei să pleci, n-ai decât să te descurci singură. 
Fratele meu, Yulwei, ar trebui să se întoarcă la noi 
curând. Poate va fi pregătit să te ia sub aripa lui. 

- Nu-mi convine. 

Bayaz se încruntă. O privire înfricoșătoare, poate, 
dar Ferro nu era Picior-Lung, nici Luthar și nici Quai. 
Nu avea stăpân, și nici nu urma să aibă vreodată. 

- Am zis că nu-mi convine! 

- De ce insiști să-mi pui răbdarea la încercare? Nu 
e fără margini, să știi. 

- Nici a mea. 

Magul pufni. 

- A ta nici măcar început n-are, cum ar putea con- 
firma Meșterul Nouădegete, fără îndoială. Declar 
categoric, Ferro, că ai tot atâta farmec cât o capră, 
ba incă una năzuroasă. 

Îşi boţi buzele şi sorbi delicat din ceai, înclinând 
ceașca. Numai cu preţul unui mare efort reuși Ferro 
să nu i-o zboare din mână și să-i ardă nemernicului 
chelios și una peste față. 

- Dar dacă încă mai ai în minte lupta cu gurkienii... 

- Tot timpul. 

- Atunci, sunt sigur că pot găsi totuși o Între- 
buinţare talentelor tale. Ceva unde să nu fie necesar 

simțul umorului. Scopurile mele cu privire la gur- 
kieni au rămas neschimbate. Lupta trebuie să con- 
tinue, deşi cu alte arme. 

Privirea îi lunecă într-o parte, spre marele turn 
care se înălța deasupra fortăreței. 

Ferro nu se prea pricepea la frumuseţe și-i păsa 
de ea cu atât mai puţin - dar, după părerea ei, clădirea 
era frumoasă. Acel munte de piatră golașă nu arăta 
nici blând, nici îngăduitor. Forma sa exprima o ones- 
titate brutală. O precizie nemiloasă se regăsea în un- 
ghiurile negre, ascuţite. Avea ceva care o fascina. 

- Ce-i aia de-acolo? întrebă ea. 

Ochii lui Bayaz se îngustară. 

- Casa Creatorului. 

- Şi ce-are înăuntru? 

- Nu te privește. 

Ferro fu cât pe ce să scuipe de enervare. 

- Ai locuit acolo. L-ai slujit pe Kanedias. L-ai ajutat 
pe Creator în lucrările lui. Tu însuţi ne-ai zis toate astea, 
acolo, pe câmpie. Așa că, spune-mi, ce-i înăuntru? 

- Ai memorie bună, Ferro, dar uiţi un lucru. 
N-am găsit Sămânţa. Nu am nevoie de tine. Și, mai 
ales, n-am niciun motiv să-ți mai răspund la toate 
întrebările astea interminabile. Imaginează-ți că 
m-am plictisit. 

Sorbi iar din ceai, înțepat, ridicând sprâncenele, 
cu privirea spre rozaliii tolăniți prin parc. 

Ferro afişă un zâmbet forțat - sau ceva ce ar fi 
putut trece „zâmbet“. Cel puţin, își dezveli dinţii. 
Ținea minte destul de bine ce spusese bătrâna aceea 

inverșunată, Cawneil, şi cât de mult îl iritase. Avea 
să facă și ea același lucru. 

- Creatorul. Încerci să-i furi secretele. Ai încercat 
să-i răpești și fiica. Tolomei se numea. Tatăl său a 
aruncat-o de pe acoperiș. În schimbul trădării ei, de 
a-ți fi descris porțile. Greșesc, cumva? 

Furios, Bayaz aruncă ultimii stropi de ceai peste 
balustrada balconului. Ferro îi privi cum sclipeau în 
soare, căzând spre pământ. 

- Da, Ferro, Creatorul și-a aruncat fiica de pe aco- 
periș. S-ar părea că nici unul dintre noi n-are noroc 
in dragoste, nu? Ghinionul nostru. Un ghinion cu 
atât mai mare pentru cei pe care-i iubim. Cine și-ar 
fi închipuit că avem atât de multe în comun? 

Ferro se întrebă dacă n-ar fi fost cazul să-i dea un 
brânci nemernicului rozaliu de pe balcon, să se ducă 
după stropii lui de ceai. Totuși, încă-i mai era dator, 
și avea de gând să ia ce i se cuvenea. Așa că se încruntă 
doar, retrăgându-se în odaie. 

În cameră apăruse un nou-venit. Un bărbat cu păr 
cârlionțat și zâmbet larg. Ţinea în mână un toiag lung, 
iar pe umăr, o tașcă de piele roasă. Era ceva straniu 
în ochii lui - unul deschis la culoare, altul mai închis. 
Și privirea lor atentă avea ceva ciudat, care-o făcea pe 
Ferro bănuitoare. Chiar mai mult decât de obicei. 

- A, faimoasa Ferro Maljinn. lartă-mi curiozitatea, 
dar nu în fiecare zi întâlnesc o persoană cu... 
remarcabila dumitale obârşie. 

Lui Ferro nu-i convenea că-i știa numele, nici stră- 
moşii, nici orice altceva în privinţa ei. 

- Dumneata cine eşti? 

- Unde mi-s manierele? Eu sunt Yoru Sulfur, din 
ordinul Magilor, se prezentă el, intinzându-i mâna; 
Ferro nu i-o strânse, iar Sulfur se mulțumi să zâm- 
bească. Nu fac parte dintre cei doisprezece de la 
inceput, desigur - nu eu. Sunt doar un gând apărut 
mai târziu. Un adaos. Cândva, i-am fost ucenic 
marelui Bayaz. 

Ferro pufni. Așa ceva nu-l făcea demn de încre- 
dere, în accepţia ei. 

— Și ce s-a întâmplat? 

- Am absolvit. 

Bayaz își aruncă ceașca pe o masă de lângă 
fereastră, cu zgomot. 

- Yoru, spuse el, iar noul sosit își plecă umil capul. 
Mulțumirile mele pentru ce-ai făcut până acum. 
Precis şi la obiect, ca de obicei. 

Zambetul lui Sulfur se lăți și mai mult. 

- O rotiță mică într-o mașinărie mare, Maestre 
Bayaz, dar încerc să fiu o rotiță rezistentă. 

- Încă nu m-ai dezamăgit. Nu uit asta. Cum mai 
merge joculețul tău următor? 

- E gata să înceapă, la porunca dumitale. 

- Hai să începem acum. Nu câştigăm nimic 
amânând. 

- Voi face pregătirile. Am mai adus și asta, așa 
cum mi-ai cerut. 

Își luă traista de pe umăr și vâri cu grijă mâna 
înăuntru. Încet, scoase o carte. Mare și neagră, cu 
coperte groase și zgâriate, ciopârţite, arse pe margini. 

- Cartea lui Glustrod, murmură el în șoaptă, de 
parcă s-ar fi temut să pronunţe cuvintele. 

Bayaz se încruntă. 

- Ţine-o la tine, pentru moment. A apărut o com- 
plicaţie neașteptată. 

- O complicație? întrebă Sulfur, introducând car- 
tea la loc în tașcă, destul de ușurat. 

- Ceea ce căutam noi... nu era acolo. 

- Atunci... 

- În privința celorlalte planuri, nu s-a schimbat 
NIMIC. 

- Desigur, înclină iar Sulfur din cap. Lordul Isher 
va porni deja la drum. 

- Foarte bine. 

Bayaz aruncă o privire spre Ferro, ca și cum abia 
atunci și-ar fi amintit Că mai era şi ea acolo. 

- Deocamdată, poate ești atât de bună să ne lași 
singuri? Am un oaspete de care trebuie să mă ocup. 

Ferro era bucuroasă să plece, dar nu se grăbi, fie 
şi numai pentru că Bayaz voia să scape de ea cât mai 
repede. Își coborî braţele de pe piept și se întinse, 
stând pe loc. Apoi, porni spre ușă pe un drum ocolit, 
lăsându-și picioarele să se târască pe podele, cu scrâș- 
nete neplăcute care umpleau toată camera. Pe drum, 
se opri să se uite la un tablou, să împungă cu degetul 
un scaun, să atingă o vază lucioasă, fără ca nimic din 
toate astea s-o intereseze câtuși de puțin. Tot timpul, 
Quai o urmărea cu privirea, Bayaz stătea încruntat, 
iar Sulfur î îşi păstra pe buze micul său zâmbet com- 
plice. În ușă, Ferro se opri din nou. 

- Acum? 

- Da, acum! se răsti Bayaz. 

Ferro se mai uită o dată prin cameră. 

- Magi impuțiţi, pufni ea și se strecură pe ușă afară. 

Fu cât pe ce să dea peste un rozaliu înalt și bătrân, 
aflat in camera alăturată. Acesta purta o robă groasă, 
în ciuda căldurii, iar pe umeri avea un lanţ sclipitor. 
În spatele lui stătea un bărbat masiv, posac și atent. 
Un paznic. Lui Ferro nu-i plăcea înfățișarea bătra- 
nului roz. O privea de sus, cu bărbia ridicată, ca și 
cum ar fi fost o cățea. 

Ca și cum ar fi fost o sclavă. 

- Ssssss, îi sâsâi ea în faţă, când trecu pe-alături. 

Omul scoase un pufnet indignat, iar paznicul său 
ii aruncă lui Ferro o privire severă. Nu-l luă în seamă. 
Privirile aspre nu inseamnă nimic. Dacă avea chef să-i 
incaseze un genunchi în mutră, putea incerca s-o atingă. 
Totuși, paznicul n-o făcu. Intrară amândoi pe ușă. 

- A, Lord Isher! îl auzi ea pe Bayaz spunând, chiar 
inainte ca ușa să se închidă. Sunt încântat că ai reușit 
să ne vizitezi într-un timp atât de scurt. 

- Am venit imediat. Bunicul meu spunea mereu că... 

- Bunicul dumitale a fost un om înțelept și un bun 
prieten. Aș dori să discut cu dumneata, dacă se poate, 
situaţia din Consiliul Deschis. Vrei să bei un ceai...? 


CINSTE 


Jezal zăcea pe spate, cu mâinile sub cap și cearșaful 
in jurul mijlocului. O privea pe Ardee care se uita 
pe fereastră, cu coatele pe pervaz și bărbia în mâini. 
O privea și mulțumea sorții că un croitor de 
uniforme militare, de mult uitat, găsise de cuviință 
să-i înzestreze pe ofițerii din Garda Regelui cu 
vestoane cu poalele scurte. Le mulțumea cu o 
recunoștință profundă și cinstită, fiindcă Ardee nu 
avea pe ea altceva decât vestonul lui. 

Era uluitor cum se schimbase situaţia dintre ei, 
de la acea revedere violentă și neașteptată. Vreme de 
o săptămână, nu petrecuseră nici măcar o noapte 
separați, și tot de-o săptămână nu i se mai ștergea 
zâmbetul de pe buze. Din când în când, amintirile 
ieșeau iar la iveală, desigur, neinfrânate și oribil de 
surprinzătoare, ca nişte hoituri umflate săltând pe 
suprafaţa apei în timp ce oamenii se bucură de un 
picnic pe mal, cu Ardee mușcându-l și lovindu-l, 
plângând și urlându-i în față. Atunci, însă, el îşi dregea 

zâmbetul și o vedea surâzându-i, și nu peste mult 
putea ingropa acele gânduri neplăcute, cel puţin pe 
moment. După care se felicita că era destul de bărbat 
ca s-o facă şi că o considera nevinovată. 

- Ardee, o chemă el, pe un ton lingușitor. 

- Mmm? 

- Hai înapoi în pat. 

- De ce? 

- Fiindcă te iubesc. 

Ciudat, cu cât o spunea mai mult, cu atât îi venea 
mai ușor. 

Femeia scoase un oftat plictisit. 

- Mereu zici așa... 

- E adevărat. 

Se intoarse spre el, sprijinindu-și mâinile de 
pervaz, cu trupul conturat în lumina ferestrei. 

— Și asta ce anume ar vrea să-nsemne? Mă călărești 
de-o săptămână și tot nu te-ai săturat? 

- Nu cred c-am să mă satur vreodată. 

- Mă rog... 

Desprinzându-se de fereastră, Ardee lipăi desculță 
pe podele. 

- Nu cred c-ar strica să aflăm, ce zici? Cel puțin, 
n-ar strica mai mult ca până acum. 

Se opri la picioarele patului. 

- Promite-mi doar un lucru. 

Jezal înghiți în sec, îngrijorat de ceea ce-ar fi putut 
să-l ceară și de ce i-ar fi răspuns el. 

- Orice, murmură, făcând un efort să zâmbească. 

- Să nu mă lași de izbeliște. 

Zambetul îi deveni mai destins. La asta nu-i era 
greu să spună da. În fond, era un om schimbat. 

- Sigur, iți promit. 

- Bine. 

Ardee se urcă pe pat, în patru labe, cu ochii ațintiți 
spre chipul lui, în timp ce Jezal mișca din degetele 
de la picioare, sub cearșaf, trepidând de nerăbdare. 
Încălecându-l, femeia își descheie vestonul, cu 
pieptul la vedere. 

- Deci, ia zi, căpitane, trec proba? 

- Aș zice... 

Și apucă vestonul, trăgând-o peste el, apoi își stre- 
cură mâinile înăuntru. 

— ...Că ești, fără nicio îndoială... 

Mâna lui îi ajunse pe sân, frecându-i sfârcul cu 
degetul mare. 

- ...cel mai arătos soldat din compania mea. 

Ardee își lipi pubisul de al lui, prin cearșaf, por- 
nind să-și miște șoldurile inainte și-napoi. 

- Ahaaa, căpitanul este deja în poziția drepți... 

- Pentru tine? Tot timpul... 

Gura ei începu s-o lingă și s-o sugă pe a lui, mân- 
jindu-i faţa cu salivă, iar Jezal își vâri mâna între 
picioarele ei. Ardee se frecă de ea o vreme, cu degetele 
lui încleiate intrând și ieșind din ea. Gemea şi ofta 
din gâtlej, iar Jezal îi ținea isonul. Apucând cearșaful, 
Ardee îl dădu la o parte. Îi apucă scula și-și aranjă 
șoldurile până găsi locul potrivit, după care se Înfipse 
în el, gâdilându-i faţa cu părul. Respirația ei sacadată 
îi scălda urechea. 

Se auziră două bătăi puternice în ușă, și amândoi 
încremeniră. Încă două lovituri. Ardee înălță capul, 
dându-și părul la o parte de pe faţa congestionată. 

- Ce e? strigă ea, cu o voce îngroșată și guturală. 

- ÎL caută cineva pe căpitan! răspunse vocea 
slujnicii. Mai e... mai e aici? 

Ochii lui Ardee coborâră spre Jezal. 

- Îndrăznesc să spun că i-aș putea transmite un mesaj! 

Jezal îşi mușcă buza, pentru a-și stăpâni râsul, ri- 
dică mâna și o ciupi de sfârc, dar Ardee i-o plesni, 
dându-i-o la o parte. 

- Cine e? 

- Un vestitor al regelui! 

Zâmbetul se șterse de pe chipul lui Jezal. Ticăloșii 
ăia parcă n-ar fi fost în stare niciodată s-aducă vești 
bune și intotdeauna nimereau în cele mai proaste 
momente cu putință. 

- Lordul Mareşal Varuz trebuie să vorbească urgent 
cu căpitanul. Îl caută oamenii prin tot orașul. 

Jezal blestemă printre dinți. Se părea că armata 
își dăduse seama în sfârşit că se întorsese. 

- Spune-i c-am să-l-anunţ imediat ce-l văd! strigă 
Ardee, iar pașii servitoarei se îndepărtară pe coridor. 

- Futu-i! şuieră Jezal de îndată ce fu sigur că slujnica 
plecase - nu că s-ar fi îndoit prea mult în legătură cu cele 
ce se petreceau de câteva zile și nopți. Trebuie să plec. 

- Acum? 

- Acum, lua-i-ar dracu”. Altfel, vor căuta în con- 
tinuare Şi, cu cât mă duc mai repede, cu atât am să 
mă pot întoarce mai curând. 

Oftând, Ardee se dădu jos de pe el, lungindu-se 
pe spate, în timp ce Jezal cobora din pat și începea 
să-și caute hainele împrăștiate prin cameră. Cămașa 
era pătată de vin pe piept, pantalonii se boțiseră, dar 
n-avea ce face. Afișarea unei ținute perfecte nu mai 
era singurul lui ţel în viață. Se așeză pe pat ca să-și 
tragă cizmele și o simți pe Ardee îngenunchind în 
spatele lui, cu mâinile lunecându-i peste piept şi 
buzele frecându-i urechea, în timp ce-i șoptea: 

- Deci, iar mă lași singură, da? Ai să pleci spre 
Englia, să-i măcelărești pe nordici împreună cu fra- 
tele meu? 

Aplecându-se cu greutate, Jezal își trase o cizmă. 

- Poate. Sau poate nu. 

Ideea unei vieți militare nu-l mai inspira. Văzuse 
destule violențe de aproape, ca să ştie că era extrem 
de înspăimântătoare și durea ca toți dracii. Gloria și 
faima păreau niște recompense mărunte pe lângă toate 
riscurile implicate. 

- Mă gândesc serios să-mi dau demisia. 

- Zău? Și să faci ce? 

- Nu-s sigur, intoarse el capul, inălțând o sprân- 
ceană. Poate-mi găsesc o femeie de treabă și mă așez 
și eu la casa mea. 

- O femeie de treabă? Cunoşti vreuna? 

- Speram să ai tu unele propuneri. 

Buzele lui Ardee se strânseră. 

- Să mă gândesc... Trebuie să fie frumoasă? 

- Nu, nu, femeile frumoase sunt mereu al naibii 
de pretenţioase. Simplă ca apa din băltoace, te rog. 

- Deşteaptă? 

Jezal pufni. 

- Numai deşteaptă nu! Sunt vestit pentru scăfârlia 
mea goală. O femeie deșteaptă n-ar reuși decât să mă 
facă tot timpul s-apar ca un nătărău. 

Își puse și cealaltă cizmă, dădu la o parte mâinile 
lui Ardee și se ridică. 

- O viţelușă cu ochii mari și fără nimic în cap ar 
fi ideală. Una care să-mi dea dreptate la nesfârșit. 

Ardee bătu din palme. 

- A, da, o și văd cu tine, agățată de braţul tău ca 
o rochie goală pe dinăuntru, un soi de ecou mai 
ascuțit. Totuși, de viță nobilă, cred...? 

- Bineînţeles, doar tot ce-i mai bun. Ăsta-i un 
lucru în privinţa căruia n-accept niciun compromis. 
Și blondă. Am o slăbiciune pentru părul bălai. 

- O, sunt întru totul de acord. Brunetele sunt așa 
de comune, au culoarea noroiului, a mâlului, a 
mizeriei, remarcă Ardee, cutremurându-se. Mă simt 
mânjită numai când mă gândesc. 

- Şi, mai presus de orice, continuă el, în timp ce-și 
vâra sabia prin inelul de la cingătoare, o fire calmă și 
senină. Am avut parte la viaţa mea de surprize destule. 

- Normal. Viaţa e destul de grea și fără o femeie 
care să-ţi dea de furcă. E îngrozitor de nedemn... 

Apoi, Ardee ridică din sprâncene. 

- Am să mă gândesc pe cine cunosc... 

- Excelent! Și până te gândești tu am nevoie şi de 
veston, Cu toate că n-ar putea niciodată să-mi stea la 
fel de elegant ca ţie. 

- O, da, domnule. 

Scoțându-şși vestonul, Ardee Îl aruncă spre el, apoi 
se lungi pe pat, goală-goluţă, cu spatele arcuit și mâi- 
nile deasupra capului, unduindu-și încet șoldurile, cu 
un genunchi în sus și celălalt picior întins, țintindu-l 
pe Jezal cu degetul mare. 

- Totuși, n-ai să mă lași prea mult singură, da? 

Jezal o privi un moment. 

- Un pas să nu-ndrăznești să faci de-aici, mârâi el, 
apoi își imbrăcă vestonul, își îndesă scula între coapse 
Și ieși pe ușă, îndoit de mijloc. Spera să i se culce la 
loc înainte de întâlnirea cu Lordul Mareșal, deși nu 
era tocmai singur c-avea să se poată. 


Încă odată, Jezal se afla într-una din camerele ca 
niște grote ale Înaltului Judecător Marovia, stând de 
unul singur pe podeaua goală, cu faţa spre enorma 
masă lustruită din spatele căreia îl priveau posomorâți 
trei bătrâni. 

După ce aprodul inchise ușile înalte, cu un bubuit 
reverberat, Jezal avu senzaţia foarte îngrijorătoare că 
mai trăise o dată aceeași experienţă. În ziua când fu- 
sese chemat ca să se imbarce pentru Englia, smuls de 
lângă prietenii și ambițiile lui, spre a fi trimis într-o 
călătorie descreierată, osândită, în plină pustietate. 
O călătorie care-l costase câte ceva din aspectul lui 
chipeș și fusese cât pe ce să-l coste chiar și viaţa. Era 
mai prudent să spună că nu se prea bucura să fie din 
nou acolo și spera din toată inima un deznodământ 
mai fericit. 

Din acest punct de vedere, absenţa Întâiului dintre 
Magi era destul de tonică, deși altminteri comisia nu 
arăta deloc liniştitor. În fața lui se aflau trei chipuri 
bătrâne şi dure: Lordul Mareșal Varuz, Înaltul Jude- 
cător Marovia și Lordul Șambelan Hoff. 

Varuz era preocupat să treacă in revistă 
frumoasele izbânzi ale lui Jezal în Vechiul Imperiu. 
Se vedea clar că auzise o versiune a evenimentelor 
foarte diferită de cea pe care și-o amintea Jezal însuși. 

— ...mari aventuri în apus, din câte înţeleg, aducând 
cinste Uniunii pe câmpurile străine. M-a impresionat 
in mod deosebit povestea atacului dumitale de pe podul 
de la Darmium. Chiar s-a întâmplat așa cum mi s-a spus? 

- Pe pod, domnule, ei bine, la drept vorbind, ăă... 

Probabil ar fi trebuit să-l întrebe pe bătrânul pros- 
tănac despre ce naiba vorbea, dar era mult prea 
ocupat să se gândească la Ardee, goală în pat. Dracu’ 
s-o ia de datorie. Putea să demisioneze pe loc și să se 
intoarcă în patul ei în mai puţin de-o oră. 

- Problema e... 

- A fost misiunea dumitale favorită, nu-i așa? 
întrebă Hoff, coborându-și pocalul pe masă. Cea care 
m-a cucerit pe mine cel mai mult a fost aceea cu fiica 
impăratului. 

Și îl privi pe Jezal cu o lucire în ochi care insinua 
o istorisire suculentă. 

- Cinstit vorbind, Înălțimea Voastră, n-am nici 
cea mai vagă idee de unde a pornit acest zvon. Nici 
vorbă să se fi întâmplat așa ceva, vă asigur. Întreaga 
situație pare să fi fost cumva foarte exagerată... 

- Mă rog, un zvon glorios prețuiește cât zece 
adevăruri dezamăgitoare, nu ești de acord? 

Jezal clipi din ochi. 

- Păi, ăă, cred... 

- În orice caz, i-o reteză Varuz, Consiliul Închis 
a primit rapoarte excelente despre conduita dumitale 
peste hotare. 

- Da...? 

- Rapoarte numeroase și variate, și toate îmbu- 
curătoare. 

Deși era nevoit să se întrebe de unde-or fi provenit 
asemenea rapoarte, Jezal nu-și putu ascunde zâm- 
betul. Pe Ferro Maljinn nu prea și-o putea imagina 
turuind despre calitățile lui alese. 

- Desigur, domniile voastre sunt foarte binevoi- 
toare, dar trebuie să... 

- Ca rezultat al devotamentului și curajului dumi- 
tale în această sarcină dificilă și vitală, am plăcerea 
să te anunţ că ai fost avansat la gradul de colonel, cu 
efect imediat. 

Ochii lui Jezal se dilatară. 

- Colonel...? 

= Într-adevăr, băiete, şi nimeni n-ar fi meritat-o 
mai mult decât dumneata. 

Avansarea cu două grade într-o singură după-amiază 
era o cinste fără precedent, mai ales când el nu luptase 
în nicio bătălie, nu săvârșise recent nicio faptă de 
onoare şi nu făcuse niciun sacrificiu suprem - dacă nu 
punea la socoteală că părăsise la jumătatea trebii 
așternutul surorii celui mai bun prieten. Un sacrificiu, 

fără îndoială, dar nu tocmai de soiul care de obicei 
atrăgea favorurile regelui. 

- Ei, ăă, știți... 

Nu-și putea stăpâni un fior de satisfacție. Uni- 
formă nouă, mai multe fireturi și mai mulți oameni 
cărora să le spună ce să facă. Or fi fost gloria și faima 
niște răsplăți neînsemnate, dar își asumase deja riscul, 
iar acum nu mai era nevoie decât să zică da. Nu su- 
ferise? Nu merita o compensație? 

Nici nu trebuia să se gândească prea mult. Abia 
dacă avea de ce să se gândească. Ideea de a se retrage 
din armată, pentru a se așeza la casa lui, se pierdea 
cu repeziciune în nemărginirea zării. 

- Aș fi pe deplin onorat să accept această nemai- 
pomenită... ăă... cinste. 

- Și noi suntem la fel de încântați, replică Hoff 
acru. Și acum, la treabă. De bună seamă, co/onele 
Luthar, ştii că în ultima vreme s-au ivit unele pro- 
bleme cu țăranii...? 

Ciudat lucru, nicio veste nu ajunsese în dormi- 
torul lui Ardee. 

- Nimic serios, cu siguranţă, Înălțimea Voastră? 

- Numai dacă nu găsești serioasă o răscoală în 
toată regula. 

- Răscoală? repetă Jezal, înghițind în sec. 

- Omul acela, Tăbăcarul, scuipă Lordul Șambelan, 
a cutreierat regiunile de la ţară luni bune, instigând 
la nemulțumire, semănând nesupunerea, incitând 
țărănimea la crime contra stăpânilor, contra lorzilor, 
contra regelui lor! 

- Nimeni n-a bănuit vreodată că se va ajunge la o 
rebeliune pe față, completă furios Varuz. Dar, în urma 
unei demonstrații de lângă Keln, un grup de țărani 
incurajaţi de acest Tăbăcar s-a înarmat și a refuzat să 
se împrăștie. Ei au inregistrat o victorie asupra moșie- 
rului local, iar insurecția s-a întins. Acum, auzim că 
ieri au zdrobit o forță semnificativă aflată sub comanda 
Lordului Finster, i-au dat foc conacului și i-au spân- 
zurat pe perceptori. Acum, tocmai străbat regiunea, 
prădând și pustiind, spre Adua. 

- Prădând? murmură Jezal, cu o privire spre ușă. 
Era într-adevăr un cuvânt foarte urât. 

- Este o situaţie cum nu se poate mai regretabilă, 
se tângui Marovia. Jumătate din ei sunt oameni 
cinstiţi, credincioși regelui, care au fost împinși aici 
prin lăcomia moşierilor. 

Varuz pufni dezgustat. 

- Trădarea n-are nicio scuză! Cealaltă jumătate 
sunt hoți, escroci și gâlcevitori. Ar trebui să fie duși 
pe eșafod cu biciurile! 

- Consiliul Închis a hotărât, îl întrerupse Hoff. 
Acest Tăbăcar și-a declarat intenţia de a-i prezenta 
regelui o listă de revendicări. Regelui! Noi libertăți. 
Noi drepturi. Fiecare om să fie egal cu fratele său și 
alte asemenea libertăţi periculoase. Curând, lumea 
va afla că sunt pe drum încoace şi o să izbucnească 
panica. Revolte în sprijinul țăranilor, revolte împo- 
triva lor. Lucrurile sunt deja pe muchie de cuțit. 
Două războaie în curs de desfășurare, regele într-o 
stare de sănătate precară, și niciun moștenitor...? 

Bătu cu pumnul în masă, făcându-l pe Jezal să 
tresară. 

- Nu trebuie să li se îngăduie să ajungă în oraș! 

Mareșalul Varuz își înlănțui degetele în față. 

- Cele două regimente din Garda Regelui care au 
rămas în Midderland vor fi trimise să țină piept 
amenințării. A fost pregătită o listă de concesiuni... 
se încruntă el rostind cuvântul. Dacă țăranii vor 
accepta negocieri și se vor întoarce la casele lor, le 
putem cruța viețile. Dar dacă acest Tăbăcar nu ascultă 
de glasul raţiunii, atunci așa-zisa lui armată trebuie 
să fie distrusă. Împrăștiată. Nimicită. 

- Omorâtă, adăugă Hoff, frecând cu degetul mare 
o pată de pe masă. Iar conducătorii să fie dați pe mâna 
Inchiziției Maiestății Sale. 

- Regretabil, murmură pe negândite Jezal, 
simțind un fior rece numai la auzul acelei instituții. 

- Necesar, preciză Marovia, clătinând din cap cu 
tristeţe. 

- Dar deloc ușor, se încruntă Varuz spre Jezal, 
peste masă. În fiecare sat, în fiecare oraș, pe fiecare 
câmpie şi de la fiecare fermă pe unde au trecut, au 
adunat noi și noi recruți. Ţara fierbe de nemulțumiți. 
Indisciplinaţi, firește, și prost echipați, dar la ultima 
noastră estimare numărau cam patruzeci de mii. 

- Patruzeci... de mii? 

Nervos, Jezal îşi mută greutatea de pe un picior 
pe altul. Crezuse că discutau despre câteva sute, poate, 
nici măcar cu încălțăminte normală. Acolo, la adă- 
postul Agriontului, între zidurile orașului, nu era 

niciun pericol, desigur. Dar patruzeci de mii de 
oameni furioși însemna ingrozitor de mult. Chiar 
dacă erau simpli țărani. 

- Garda Regelui se pregăteşte: un regiment de că- 
lăreţi și unul de pedestrași. Acum nu mai lipsește 
decât un comandant al expediției. 

- Hm... făcu Jezal. 

Nu-i purta pică nefericitului pentru acea poziţie, 
la comanda unei forțe depășite numeric în proporție 
de cinci la unu, contra unei hoarde de sălbatici însu- 
fleuiți de revoltă şi de victorii mărunte, îmbătaţi de 
ura împotriva nobililor și a monarhiei, deci și insetați 
de sânge și pradă... 

Făcu ochii şi mai mari. 

- Eu? 

- Dumneata. 

Jezal își căută cuvintele. 

- N-aș dori să par... nerecunoscător, înțelegeți, 
dar, cu siguranţă, vreau să zic, trebuie să existe oa- 
meni mai potriviți pentru o asemenea sarcină. Dom- 
nule Lord Mareşal, chiar dumneavoastră aţi... 

- Trăim un moment complicat, îl întrerupse Hoff, 
privindu-l sever pe sub sprâncenele sale stufoase. Un 
moment foarte complicat. Avem nevoie de cineva fără... 
afilieri. De cineva lipsit de orice obligații. Iar dumneata 
corespunzi admirabil cerințelor. i 

- Dar... să negociez cu ţăranii, Înălțimea Voas- 
tră, Adoraţia Voastră, Domnule Lord Mareşal... 
eu nu mă pricep deloc la asemenea lucruri! Nu cu- 
nosc legile! 

- Nu suntem orbi față de deficiențele dumitale, 
replică Hoff. De aceea te va însoţi și un reprezentant 
al Consiliului Închis. Cineva care deține o com- 
petenţă incontestabilă în toate acele domenii. 

O mână grea se trânti pe umărul lui Jezal. 

— Ți-am zis eu că va fi mai devreme, nu mai târziu, 
băiete! 

Încet, Jezal întoarse capul, cu o senzaţie de deznă- 
dejde cumplită clocotindu-i în stomac, pentru a-l 
vedea pe Întâiul dintre Magi rânjindu-i în faţă, de la 
doar un pas distanţă, cât se putea de prezent, la urma 
urmei. De fapt, nici nu era surprinzător că bătrânul 
băgăcios era amestecat în toată povestea. Evenimen- 
tele ciudate și dureroase păreau să se țină lanţ precum 
câinii vagabonzi care latră la căruța măcelarului. 

- Oastea țărănească, dacă o putem numi astfel, și-a 
făcut tabăra în apropierea orașului, la nici patru zile 
de mers la pas, iar de-acolo s-a răspândit peste tot prin 
jur, în căutare de pradă. 

Varuz își lungi gâtul înainte, bătând cu degetul 
in masă. 

- Vei porni imediat să le ieși în întâmpinare. În 
dumneata ne punem toate speranţele, colonele Luthar. 
Înțelegi ordinele pe care le-ai primit? 

- Da, domnule, șopti Jezal, încercând să pară 
entuziasmat - cu un succes lamentabil. 

- Noi doi, din nou împreună? chicoti Bayaz. Ar 
face bine să-și ia tălpășița, mm, băiete? 

- Desigur, murmură Jezal, nefericit. 

Avusese o şansă de scăpare, de a Începe o viață 
nouă, și renunţase în schimbul unei stele sau două-n 
plus pe veston. Își dădea seama prea târziu ce cumplit 
călcase în străchini. Mâna lui Bayaz i se încleștă și 
mai tare pe umăr, apropiindu-l ca pe un fiu năzuros, 
fără nici cea mai mică intenție de a-i da drumul. 
Într-adevăr, nu mai avea nicio scăpare. 


Jezal ieși pe ușa camerei în mare grabă, injurând, 
in timp ce-și trăgea lada după el. Era cu adevărat o 
umilință îngrozitoare că fusese obligat să-și care sin- 
gur bagajul, dar timpul îl gonea din urmă, dacă voia 
să salveze Uniunea de nebunia propriului său popor. 
Doar o clipă se gândise la ideea de a o lua la fugă spre 
port, ca să se îmbarce pe prima corabie spre îndepăr- 
tatul Suljuk, inainte de a și-o alunga cu furie. Primise 
avansarea cu ochii deschişi, iar acum nu mai avea În- 
cotro decât să meargă până la capăt. Mai bine așa, decât 
să trăiască tot cu frica-n suflet că-l va ajunge din urmă. 
Răsuci cheia în broască, se întoarse și tresări, cu un țipăt 
şocat, subțire ca al unei fetițe. În umbra din fața uşii 
stătea cineva, iar senzaţia de groază nu făcu decât să i 
se agraveze când își dădu seama cine era. 

Ologul Glokta stătea rezemat de perete, spnjinin- 
du-se în baston, cu respingătorul său rânjet știrb pe față. 

- O vorbă doar, colonele Luthar. 

- Dacă te referi la treaba asta cu țăranii, e sub 
control, replică Jezal, fără să-şi poată ascunde complet 
strâmbătura de silă de pe față. N-ai de ce să-ți faci 
probleme... 

- Nu la aia mă refer. 

- Atunci, la ce? 

- La Ardee West. 

Dintr-odată, coridorul păru foarte pustiu, foarte 
tăcut. Soldaţii, ofițerii, servitorii, toți erau plecaţi în 
Englia. În toată cazarma nu erau decât ei doi, din câte 
știa Jezal. 

- Nu văd cu ce te privește... 

- Fratele ei, prietenul nostru comun Collem West, 
il mai ţii minte? Un băiat cu expresie îngrijorată, cu 
inceput de chelie. Cam temperamental... 

Jezal simţi roşeaţa vinovăţiei în obraji. Și-l amin- 
tea destul de bine, desigur, și mai cu seamă tempera- 
mentul lui. 

- A venit la mine cu puţin timp înainte de a pleca 
la război, în Englia. Mi-a cerut să am grijă de sora 
lui, câtă vreme va fi el plecat, riscându-și viaţa. Şi i-am 
promis că așa voi face. 

Se apropie incet, iar lui Jezal i se încreţi carnea 
pe trup. 

- O răspundere pe care, te asigur, o iau în serios 
la fel ca pe orice altă sarcină ar putea hotări să-mi 
atribuie Arhilectorul. 

- Înţeleg... bâigui Jezal. 

Desigur, așa se explica prezenţa șchiopului la ea 
acasă, deunăzi, care până acum îl cam nedumerise. 
Oricum, nu se simţea cu nimic mai liniștit - ba chiar, 
mult mai puțin. 

- Nu prea cred că West ar fi foarte încântat de 
cele întâmplate în ultimele câteva zile, ce zici? 

Vinovat, Jezal se foi de pe un picior pe altul. 

- Recunosc că am vizitat-o... 

- Vizitele dumitale, șopti schilodul, nu sunt utile 
pentru reputația fetei. Avem trei posibilităţi. Prima, 
care e varianta mea favorită, pleci şi te porți ca şi cum 
n-ai Cunoaşte-o, Şi Nici n-ai s-o mai revezi vreodată. 

- Inacceptabil, se pomeni Jezal răspunzând, pe un 
ton surprinzător de îndrăzneţ. 

- Atunci, a doua: o iei de nevastă, și vom uita totul. 

O cale pe care Jezal o avea în vedere, dar al dracului 
să fi fost dacă se lăsa forțat de epava aia schimonosită. 

- Și a treia? se interesă el, cu un aer de dispreț pe 
care-l considera pe deplin justificat. 

— A treia...? 

Pe obrazul fleşcăit al lui Glokta se târî un val de 
spasme deosebit de dezgustător. 

- Nu cred c-ai vrea să știi prea multe despre nu- 
mărul trei. Să zicem doar că ar include o lungă noap- 
te pasională cu un cuptor și un set de brice, urmată 
de o dimineață și mai lungă implicând un sac, o nico- 
vală și fundul canalului. S-ar putea să constaţi că una 
dintre celelalte două soluţii e mult mai convenabilă. 

Înainte de a-și da seama ce făcea, Jezal înaintase 
un pas, silindu-l pe Glokta să se retragă clătinat, cu 
o tresărire, până la perete. 

- Nu-s obligat să-ți dau dumitale explicații! Vizitele 
mele ne privesc pe mine și pe domnișoara respectivă, 
dar pentru informarea dumitale, m-am hotărât de 
mult să mă însor cu ea, și nu fac decât să aștept mo- 
mentul potrivit! 

Și rămase pe loc, în întuneric, aproape nevenindu-i 
să creadă ce spusese. Lua-o-ar naiba de gură, că încă-l 
mai băga în tot felul de belele. 

Ochiul stâng al lui Glokta clipi. 

- O, ce noroc pe ea. 

Jezal se pomeni făcând iar un pas inainte, aproa- 
pe strivindu-l pe inchizitor la perete. 

- Întocmai! Așa că poţi să-ţi bagi amenințările în 
curul ăla schilod! 

Chiar și lipit de zid, surprinderea lui Glokta dură 
doar o clipă. Imediat, își arătă iar rânjetul fără dinți, 
cu pleoapa tresăltându-i și o lacrimă prelungă curgând 
pe obrazul supt. 

- Ei, colonele Luthar, mi-e greu să mă concentrez 
când stai așa de aproape. 

Mângâie cu dosul mâinii pieptarul uniformei lui 
Jezal. 

- Mai ales dat fiind interesul dumitale neașteptat 
faţă de fundul meu. 

Jezal se smuci înapoi, cu un gust acru în gură. 

— Se pare că Bayaz a reușit acolo unde Varuz a dat greș, 
mm? Te-a învăţat unde ţi-e șira spinării! Felicitările mele 
pentru apropiata nuntă. Dar cred c-am să-mi țin bncele 
la îndemână, în caz că nu mergi până la capăt. Mă bucur 
atât de mult că am avut ocazia asta să stăm de vorbă... 

Și plecă șontâc-șontâc spre scară, cu bastonul bocă- 
nind pe podele și piciorul stâng târându-i-se în urmă. 

- Aşijderea! strigă Jezal după el. 

Dar nimic n-ar fi putut să fie mai departe de adevăr. 


FANTOME 


Orașul Uffrith nu mai prea arăta ca pe vremuri. 
Desigur, Logen văzuse ultima oară acele locuri cu ani 
in urmă, noaptea, după asediu. Grupuri-grupuri de 
carli de-ai lui Bethod cutreierau străzile — strigând, 
cântând și bând. Căutând oameni pe care să-i jefuiască 
şi să-i violeze, dând foc la tot ce putea să ardă. Logen 
își amintea că zăcuse în camera aceea, după ce-l învin- 
sese pe Treicopaci, plângând și lăsându-se străbătut 
de durere. Îşi amintea cum privise încruntat pe fe- 
reastră, văzând văpaia flăcărilor, ascultând urletele 
din tot orașul, dorindu-și să fi fost și el afară, să facă 
blestemăţii, și întrebându-se dacă avea să se mai țină 
vreodată pe picioare. 

Acum totul era altfel, sub stăpânirea Uniunii, dar 
nu părea mult mai organizat. Portul cenușiu era în- 
țesat de corăbii prea mari pentru cheiuri. Pe străzile 
inguste roiau soldaţi, aruncându-și peste tot echipa- 
mentele. Căruţe, cai și catâri, doldora de bagaje, în- 
cercau să-și croiască drum prin îmbulzeală. Răniții 

in cârje şchiopătau spre docuri, iar băieţii fără tuleie 
care veneau din sens opus se holbau cu ochi mari la 
bandajele lor însângerate. Ici și colo, foarte nedumerit 
de acest uriaș torent de străini care potopeau orașul, 
câte un nordic stătea în ușa casei. Femei, mai ales, 
copii și bătrâni. 

Logen mergea grăbit pe străzile în pantă, impin- 
gându-se prin mulțime, cu privirea în jos și gluga pe 
cap. Îşi ținea pumnii strânși pe lângă trup, pentru ca 
nimeni să nu-i vadă ciotul degetului lipsă. Sabia primită 
de la Bayaz o avea la spate, înfășurată într-o pătură, sub 
raniță, unde n-ar fi neliniștit pe nimeni. Aștepta să audă 
pe cineva strigând: „Uite-l pe Sângerosul-Nouă!“ Aş- 
tepta ca oamenii s-o ia la fugă, urlând cu groaza înti- 
părită pe fețe, bombardându-l cu gunoaie. 

Nimeni, însă, n-o făcea. O persoană în plus care 
n-avea ce căuta acolo nu atrăgea privirile în tot acel haos 
umed, iar dacă-l putea cunoaște cineva, nu după el se 
uitau. Cel mai probabil, cu toții auziseră că se întorsese 
in noroaie, departe, și le părea bine. Totuși, n-avea 
niciun rost să stea acolo mai mult decât era nevoie. Se 
indreptă spre un ofiţer al Uniunii care părea să aibă o 
anume autoritate, își dădu gluga pe spate și încercă să 
afişeze un zâmbet. 

Drept răspuns, se alese cu o privire disprețuitoare. 

- N-avem nimic de lucru pentru tine, dacă asta cauţi. 

- Nici n-aveţi cum, replică Logen, întinzându-i 
scrisoarea pe care i-o dăduse Bayaz. 

Omul o despături şi aruncă o privire. Apoi se 
încruntă și o mai citi o dată. În sfârșit, se uită la 

Logen cu îndoială, mișcându-și gura în gol înainte 
de a spune: 

- Aha, da, înțeleg... 

Arătă spre mai mulți tineri care stăteau nervoși 
şi nesiguri la câțiva pași distanță, adunaţi laolaltă sub 
ploaia ce începea să se întețească. 

- În după-amiaza asta pleacă un convoi de întăriri 
spre front. Poți să vii cu noi. 

- Merge. 

Acei băieți speriaţi nu arătau ca niște întăriri prea 
grozave, dar pentru Logen asta n-avea nici cea mai 
mică importanţă. Puțin îi păsa cu cine călătorea, atâta 
vreme cât se îndreptau spre Bethod. 


Coroanele copacilor trosneau pe ambele părţi ale 
drumului - verzi cu negru, tulburi și pline de umbre. 
Și de surprize, poate. Era un mod greu de a călători. 
Greu pentru mâini, care erau nevoite să se țină de 
margine tot timpul, dar și mai greu pentru fund, care 
tot sălta și se zdruncina pe scândura tare. Se apro- 
piau însă de destinaţie, încet, iar Logen socotea că 
acesta era principalul. 

În urma lor veneau alte căruţe, înșirate de-a lungul 
drumului într-o coloană greoaie, pline cu oameni, 
alimente, haine, arme și toate cele de trebuință pentru 
a purta un război. Fiecare avea un felinar aprins, 
agăţat spre partea din față, așa că prin întunericul 
inserării se vedea o dâră de luminiţe săltăreţe, în josul 
văii şi-n susul pantei, însemnând drumul pe care-l 
urmau prin pădure. 


puterea armelor 117 


Logen se întoarse să-i privească pe băieții din Uniu- 
ne, adunați pâlc în partea din față a căruței. Nouă la nu- 
măr, toți zgâlțâindu-se și clătinându-se laolaltă, la fiecare 
săritură a osiilor, și ținându-se cât mai departe de el. 

— Ai mai văzut la cineva cicatrice ca astea? mormăi 
unul, neștiind că Logen vorbea limba lor. 

- Da? cine-i, la urma urmei? 

- Nu-ș'... Un nordic, cred. 

- Văd şi eu că-i nordic, idiotule. Vreau să zic, ce 
Caută aici, cu noi? 

- O fi vreun cercetaș. 

- Cam voinic, nemernicul, pentru un cercetaș, nu? 

Logen zâmbi în sinea lui, privind copacii care tre- 
ceau pe-alături. Simţea adierea răcoroasă pe față, mi- 
rosul ceţii, al pământului, frigul, umezeala, aerul. În 
veci nu s-ar fi așteptat să se bucure că revenea în Nord, 
dar îi părea bine. Era plăcut, după ce fusese străin atâta 
vreme, să se afle într-un loc în care cunoștea regulile. 

Îşi făcură tabăra pe marginea drumului, toți zece. 
Un grup printre multe altele, înșirate prin pădure, 
fiecare adunat lângă căruţa sa. Nouă flăcăi într-o parte 
a unui foc mare, cu o oală pusă la fiert deasupra, răs- 
pândind un miros îmbietor. Logen îi privea cum ames- 
tecau mâncarea, vorbind între ei despre casă, despre 
ce avea să urmeze și despre timpul petrecut acolo. 

După o vreme, unul dintre ei începu să pună fier- 
tura în castroane, împărțindu-le celorlalți. După ce 
termină cu ei, se uită la Logen și mai pregăti o porție. 
Se apropie cu teamă, ca și cum nordicul ar fi fost un 
lup în cușcă. 

- Ăăă... începu, întinzându-i vasul la o lungime 
de braț. Tocăniță...? 

Deschise larg gura și arătă spre ea cu mâna liberă. 

- Mulţumesc, prietene, răspunse Logen, luând cas- 
tronul, dar știu cum se mănâncă. 

Toţi se holbară la el, un semicerc de chipuri în- 
grijorate, dincolo de foc, luminate într-un galben 
pâlpâitor și mai bănuitoare ca oricând, auzind că le 
vorbea limba. 

- Ştii graiul nostru? Și n-ai zis nimic... 

- E bine să pari mai puţin decât eşti, o știu din 
experienţă. 

- Dacă zici tu... replică tânărul care-i dăduse mân- 
carea. Cum te cheamă, dar? 

Logen se întrebă o clipă dacă să scornească o 
minciună. Un nume oarecare, de care nimeni n-ar 
fi avut cum să audă. Dar era cel care era, și mai de- 
vreme sau mai târziu cineva avea să-l recunoască. Și-n 
plus, niciodată nu se prea pricepuse să mintă. 

- Mi se zice Logen Nouădegete. 

Băieții nu avură nicio reacţie. Nu auziseră despre 
el — și de ce-ar fi auzit? Câţiva fii de fermieri de 
departe, din însorita Uniune. Arătau de parcă abia 
știau cum îi cheamă pe ei înșiși. 

- De ce eşti aici? îl întrebă unul. 

- La fel ca voi. Ca să ucid. 

La asta, tinerii părură să se cam neliniștească. 

- Nu pe voi, nicio grijă. Am de încheiat niște 
socoteli. 

Arătă cu capul în susul drumului: 

- Cu Bethod. 

Ceilalți schimbară priviri între ei, apoi unul ridică 
din umeri. 

- Bine... Atâta vreme cât ești de partea noastră, 
aș zice... 

Se ridică şi scoase din raniță o sticlă. 

- Vrei să bei ceva? 

- Păi, ce să zic...? zâmbi Logen, întinzând ceașca. 
La asta n-am răspuns niciodată cu nu. 

Goli căniţa dintr-o sorbitură, plescăind din buze 
când simți cum îi încălzea burta. Băiatul îi mai 
turnă una. 

- Mulţumesc. Totuși, ar fi mai bine să nu-mi dai 
prea mult. 

- De ce? A: să ne omori? 

- Să vă omor? Dacă aveți noroc. 

— Și dacă n-avem? 

Logen rânji peste ceașcă. 

- Atunci, am să cânt. 

La asta, băiatul zâmbi ușor, iar unul dintre tova- 
rășii lui izbucni în râs. În clipa următoare, o săgeată 
șuieră prin aer, înfigându-i-se în coaste. Tuşi, îimproș- 
cându-și cămașa cu sânge, scăpă sticla pe iarbă, iar 
vinul se scurse gâlgâind. Un alt tânăr se alese cu o 
săgeată în coapsă. Rămase încremenit, privind-o. 

- De unde-au... 

În clipa următoare, toți țipau, bâjbâind după 
arme sau trântindu-se pe burtă. Încă două săgeți so- 
siră, una nimerind în foc, de unde aruncă în jur o 
ploaie de scântei. 

Logen își aruncă mâncarea deoparte, înhăță sabia 
Și O luă la fugă. Din mers, se ciocni de unul dintre bă- 
ieți, doborându-l la pământ, alunecă, derapă, se îndrep- 
tă la loc și alergă mai departe spre copacii dintre care 
venise săgeata. Fie gonea drept într-acolo, fie spăla 
putina, și alesese pe negândite. Uneori, nu prea con- 
tează pe ce cale o iei, atâta vreme cât te grăbești și nu 
te abați din drum. Apropiindu-se, Logen îl văzu pe unul 
dintre arcași, ca o lucire de piele albicioasă în întuneric, 
pregătindu-și încă o săgeată. Scoase sabia Creatorului 
din teaca zdrenţuită și slobozi un răcnet de luptă. 

Arcașul ar fi putut trage inainte ca Logen să ajungă 
la el, cel mai probabil, dar era foarte aproape şi, până 
la urmă, nu avu curaj să stea pe loc, așteptându-l. Nu 
sunt mulți aceia care-și pot cântări chibzuit variantele, 
când moartea se repede spre ei. Își aruncă prea târziu 
arcul și se răsuci să fugă, iar Logen îl nimeri în spate 
înainte de a fi făcut mai mult de un pas, doi, dobo- 
rându-l în tufișuri, cu un urlet. Încâlcit printre crengi, 
omul începu să se târască, țipând și dibuind după un 
pumnal. Logen ridică sabia, pentru a sfârși ceea ce 
incepuse. În clipa următoare, o jerbă de sânge ţâșni 
din gura arcașului, pe care-l străbătu un tremur, după 
care căzu pe spate și nu se mai mișcă. 

- Încă viu, murmură Logen, lăsându-se pe vine 
lângă el, cu privirea în intuneric. 

Probabil ar fi fost mai bine dacă alerga în cealaltă 
direcţie, dar acum era cam târziu pentru așa ceva. Și 
mai bine ar fi fost dacă rămânea în Adua, însă pentru 
asta era târziu de-a binelea. 

- Nord afurisit, blestemă el printre dinți. Dacă-i 
lăsa pe ticăloșii ăia să scape, aveau să le facă necazuri 
pe tot drumul până-n linia întâi, iar el nu mai putea 
pune geană pe geană de-atâtea griji, pe lângă riscul 
serios de a primi o săgeată în față. Avea șanse mai 
mari dacă-i ataca, decât așteptându-i pe ei să atace. 
O lecție pe care o învățase pe pielea lui. 

Îi auzea pe restul inamicilor îndepărtându-se prin 
desișuri și porni după ei, cu sabia strânsă în pumn. 
Înainta pe dibuite printre copaci, păstrând distanţa. 
Lumina focului și zarva făcută de oamenii Uniunii 
se pierdură în urma lui, pe măsură ce se adâncea în 
pădure, în mirosul de brazi și pământ reavăn, călău- 
zindu-se numai după tropăitul fugarilor. Devenise și 
el o parte a pădurii, așa cum făcea pe vremuri. Nu-i 
era deloc greu. Totul îi revenea în minte de parcă s-ar 
fi furișat printre copaci în fiecare noapte, ani în șir. 
Din față se auzeau ecouri de voci, iar Logen se lipi 
de un copac, nemișcat și tăcut, ascultând. 

- Unde-i Nas-Murdar? 

O clipă de tăcere. 

- A murit, socot. 

- A murit? Cum? 

- Aveau pe careva cu ei, Cioară. Un bulangiu cât 
toate zilele. 

Cioară. Logen cunoștea numele. Și glasul i-l știa, 
acum, că vorbise. Un Om Numit care luptase pentru 
Oscior. N-ar fi putut spune că erau prieteni, el și 
Logen, dar se cunoșteau. Fuseseră impreună pe front, 
la Carleon, luptând umăr la umăr. Iar acum se aflau 

din nou alături, la doar câțiva pași distanță, mai mult 
decât dispuşi să se omoare. Ciudat, ce intorsături poate 
lua soarta. Între a lupta împreună cu un om și a lupta 
impotriva lui poate fi doar un deget distanță. O dis- 
tanță mult mai mică decât între a lupta și a nu lupta. 

- Nordic, era? se auzi glasul lui Cioară. 

- Se poate. Da’ oricine-ar fi fost, știa meserie. 
Cât ai clipi a venit. Nici n-am avut timp să mai trag 
O săgeată. 

- Nemernicul! Asta n-o să rămână așa. Înnoptăm 
aici și mâine ne luăm după ei. Poate atunci punem 
mâna și pe el, pe ăsta marele. 

- A, da, îi venim noi dracu” de hac. Să nu-ţi faci 
nicio grijă. Gâtu” am să i-l tai, nenorocitu”! 

- Bravo ţie. Pân-atunci, poți să stai cu ochii-n 
patru cât dormim noi, ășuilalți. Poate de data asta te-o 
ține treaz furia, mm? 

- Da, şefu”. Că bine zici. 

Logen se așeză și rămase în așteptare, întrezărin- 
du-i printre copaci pe cei patru cum își întindeau 
păturile și se culcau. Al cincilea se postă de strajă, cu 
spatele la ceilalți, privind în direcția de unde veniseră. 
Logen aștepta, şi-l auzi pe unul incepând să sforăie. 
Începu o ploaie slabă, care susura și se prelingea pe 
crengile brazilor. După un timp, apa îi ajunse în păr, 
în haine, scurgându-i-se pe față, până pe pământul 
umed - pic, pic, pic. Logen stătea la locul lui, neclintit 
Și tăcut ca o stâncă. 

Răbdarea poate fi o armă înfricoșătoare. Una pe 
care puţini oameni învață cum s-o folosească. Grea 

treabă, să rămâi cu gândul la omor, când pericolul a 
trecut și te-ai mai calmat. Dar Logen stăpânise dintot- 
deauna acest meșteșug. Așa că stătea pe loc și lăsa tim- 
pul să treacă încet, cu gândul la vremurile de demult, 
până când luna se înălță pe cer, cu lumina ei palidă 
strecurându-se printre copaci, împreună cu ploaia. 
Destulă lumină ca să vadă pentru ce avea de făcut. 

Își dezdoi picioarele și se puse în mișcare, croin- 
du-și drum printre trunchiurile brazilor, cu pași 
fermi, dar ușori. Ploaia era de partea lui, clipocitul 
și foșnetele acoperind sunetele slabe ale cizmelor, în 
timp ce-l ocolea pe străjer. 

Scoase un cuţit, cu tăişul umed lucind scurt în 
lumina pătată a lunii, și ieși tiptil dintre copaci, stră- 
bătând tabăra. Printre oamenii adormiţi, destul de 
aproape ca să-i atingă. Ca un frate de aproape. Stră- 
jerul își trase nasul și se foi în loc, nemulțumit, 
strângându-și pe umeri pătura umedă, imbrobonată 
cu stropi de ploaie. Logen se opri și aşteptă, privind 
chipul palid al unuia dintre cei ce dormeau, întors 
pe-o parte, cu ochii închiși și gura căscată, răspândind 
în noaptea ploioasă și rece aburii slabi ai respirației. 

Acum, omul de veghe stătea nemișcat, iar Logen 
se strecură până în spatele lui, ținându-și respiraţia. 
Întinse mâna stângă, mișcându-și degetele prin aerul 
cețos, în așteptarea momentului. Apoi o ridică pe 
dreapta, cu plăselele tari ale cuţitului strânse în pumn. 
Îşi simți buzele răsfrângându-se de pe dinții strânși. 
Acum era momentul, iar când sosește momentul, 
loveşti fără să te mai uiţi în urmă. 

Mâna lui Logen se furișă Înainte, pentru a apuca 
strâns gura paznicului, iar dreapta îi tăie scurt beregata, 
destul de adânc ca să simtă lama zgâriind oasele gâtului. 
Omul zvâcni și se zbătu un moment, dar Logen îl ținea 
strâns, strâns ca într-o îmbrățișare drăgăstoasă, și nu 
se auzi decât un bolborosit slab. Simţi sângele pe mâini, 
cald și cleios. Încă nu-și făcea griji în legătură cu ceilalți. 
Dacă se trezea vreunul, n-avea să vadă decât silueta unui 
om în întuneric, ceea ce era foarte firesc. 

Nu peste mult, străjerul rămase inert, iar Logen 
il culcă ușor pe o parte, cu capul bălăbănindu-i-se. 
În apropiere, patru trupuri zăceau sub păturile ude. 
Patru trupuri neajutorate. Fusese o vreme, poate, 
când Logen trebuia să-și adune bărbăția pentru o 
treabă ca asta. Când ar fi simţit nevoia să se întrebe 
dacă era bine ce făcea. De-atunci, însă, trecuse mult 
timp. Sus, în Nord, timpul pe care-l petreci gândind 
e tocmai acela când ești ucis. Acum, nu mai erau decât 
patru treburi pe care le avea de făcut. 

Se strecură spre primul, ridică pumnalul însân- 
gerat şi-l înjunghie drept în inimă, prin haină, aco- 
perindu-i gura cu mâna. Omul muri mai tăcut decât 
dormise. Logen se duse la al doilea, gata să facă același 
lucru. Cizma i se lovi de un obiect metalic. O ploscă 
de apă, poate. Orice-ar fi fost, scoase un zgomot pu- 
ternic. Ochii omului adormit se deschiseră, incepu 
să se ridice... Logen îi înfipse cuțitul în burtă și trase 
de el, spintecându-l. Rănitul scoase un soi de scân- 
cet, cu gura și ochii larg deschiși, agățându-se de 
braţul lui Logen. 

- Hmm? făcu al treilea, ridicându-se în capul 
oaselor, holbat. 

Logen își eliberă mâna și scoase sabia. 

- Ce na....? 

Omul ridică braţul, instinctiv, iar lama îi reteză 
mâna de la incheietură, după care se infipse adânc în 
țeastă, improșcând cu stropi de sânge prin aerul umed 
și doborându-l pe spate. 

Acest lucru, însă, îi dădu celui din urmă timp 
destul ca să iasă de sub pătură și să înhaţe o secure. 
Acum stătea adus de spate, cu brațele desfăcute, pre- 
gătit pentru luptă ca un om care se antrenase cu priso- 
sință. Cioară. Logen îi auzea respiraţia șuierătoare, 
ii vedea aburi prin ploaie. 

- Trebuia să-ncepi cu mine! scrâșni Cioară. 

Logen nu-l putea contrazice. Se concentrase să-i 
ucidă pe toți, fără să ia prea mult în seamă ordinea. 
Oricum, era cam târziu ca să-și facă griji. Ridică 
din umeri: 

- Că-ncep sau că termin, tot-aia e. 

- Vedem noi. 

Cregg își cumpăni securea în aerul pâclos, mu- 
tându-și greutatea de pe un picior pe altul, în aștep- 
tarea unei ocazii de a ataca. Logen stătea nemișcat, 
ținându-și respiraţia, cu sabia lângă trup, rece și 
umedă în pumnul lui strâns. Niciodată nu fusese 
omul care să se miște înainte de a veni timpul. 

- Mai bine spune-mi cum te cheamă, cât mai ai 
suflare-n tine. Îmi place să ştiu pe cine-am omorât. 

- Mă cunoşti deja, Cioară. 

Logen își ridică mâna cealaltă, cu degetele des- 
făcute, iar lumina lunii făcu să lucească sângele din 
palmă și de pe ciotul degetului tăiat. 

- Am luptat cot la cot, la Carleon. Nu m-aș fi 
așteptat să mă uiţi așa de repede. Dar lucrurile nu 
merg prea des așa cum ne așteptăm, hmm? 

Cioară nu se mai mișca. În întuneric, Logen nu 
putea să vadă mai mult decât lucirea ochilor, dar îi 
recunoștea îndoiala și teama, după poziţia în care stătea. 

- Nu, șopti celălalt, clătinând din cap. Nu se poate! 
Nouădegete a murit! 

- Serios? 

Logen trase adânc aer în piept, apoi îl suflă încet, 
in umezeala nopții. 

- Atunci, cred c-oi fi stafia lui. 


Săpaseră un soi de groapă În care să stea ghemuiți, 
flăcăii Uniunii, cu ranițele și lăzile pe margini, închi- 
puind un soi de metereze. Logen vedea câte un chip 
mișcându-se pe deasupra, privind spre copaci. Lu- 
mina slabă a focului se reflecta în câte-un vârf de 
săgeată sau de lance. Stăteau pitiți, așteptând o nouă 
ambuscadă. Dacă înainte fuseseră nervoși, acum cel 
mai probabil făceau pe ei. Se prea putea ca vreunul 
să se sperie și să tragă-n el de îndată ce se făcea cu- 
noscut. Afurisitele de arcuri ale Uniunii aveau o 
coardă care reacționa la cea mai mică atingere, odată 
ce erau încordate. Ar fi fost norocul lui, să fie omorât 
degeaba în plină pustietate, ba încă de ai lui, dar nu 
prea avea încotro. Dacă voia să ajungă pe front... 

Așa că-și drese glasul și strigă: 

- Acuma, nu trage nimeni, nu faceţi nimic! 

O coardă vibră și săgeata se înfipse intr-un copac, 
la doi pași în stânga lui. Logen se cocoșă pe pământul 
umed. 

- Nu trage nimeni, am zis! 

- Cine-i acolo? 

- Sunt eu, Nouădegete! Nordicul care era cu voi 
in căruță! 

O pauză prelungită, niște șoapte... 

-În regulă! Dar vino încet, și să-ți ţii mâinile la 
vedere! 

- De acord! 

Se îndreptă și ieși dintre copaci, ținând mâinile 
ridicate. 

- Numai nu trageţi în mine, da? De asta voi 
trebuie să aveți grijă! 

Străbătu spaţiul care-l despărțea de foc, cu braţele 
desfăcute, incordat la gândul că din clipă-n clipă se putea 
trezi cu o săgeată-n piept. Recunoscu fețele băieților 
dinainte, precum și pe ofițerul însărcinat cu convoiul 
de aprovizionare. Doi dintre ei îl urmară cu arcurile, 
în timp ce pășea incet peste parapetul improvizat, 
coborând în şanţ. Acesta fusese săpat în fața focului, 
dar nu prea bine, și pe fund avea ditamai băltoaca. 

- Unde naiba ai fost? întrebă furios ofițerul. 

- Să-i urmăresc pe ăia care ne-au atacat aseară. 

- Și i-ai prins? vru să ştie unul dintre băieți. 

- Ba bine că nu. 


- Şi... 

- Morți. 

Logen arătă cu capul spre băltoaca din fundul gropii. 

- Deci, în noaptea asta nu e nevoie să dormiți în 
apă. A mai rămas din tocana aia? 

- Câţi erau? se interesă răstit ofițerul. 

- Cinci, răspunse Logen, căutând prin jurul focu- 
lui, dar oala era goală. Norocul lui, din nou. 

- Tu, singur, contra cinci? 

- La început, au fost şase, dar pe unul l-am omorât 
imediat. Zace pe-acolo, pe undeva, printre copacii ăia. 

Scoase un codru de pâine din raniță și-l frecă de 
pereţii oalei, încercând să adune măcar puţin din sosul 
rămas acolo. 

- Am așteptat să adoarmă, și numai cu unul a 
trebuit să lupt față-n față. Așa am eu mereu norocul 
ăsta, cred... 

Nu se simţea defel norocos. Privindu-și mâna în 
lumina focului, văzu că încă mai era roșie de sânge. 
Sub unghii avea sânge maroniu, și prin cutele palmei. 

- Tot timpul am fost norocos. 

Ofiţerul nu părea deloc convins. 

- De unde putem ști că nu ești unul de-ai lor? Că 
n-ai venit să ne spionezi? Că ăia nu așteaptă acum 
decât să le dai un semnal, când suntem nepregăuiți? 

- Tot drumul aţi fost nepregătiți, pufni Logen. 
Dar intrebarea e corectă. Mă aşteptam să mi-o puneţi. 

Scoase traista de pânză groasă de la cingătoare. 

- De aceea vi le-am adus pe astea. 

Ofiţerul luă desașa, incruntat, o deschise și se uită 
bănuitor înăuntru. Înghițu în sec. 

- Cum am spus, erau cinci. Deci, aveţi aici zece 
degete mari. Acum ești mulțumit? 

Ofiţerul arăta mai degrabă ingreţoșat decât mul- 
țumit, dar dădu din cap, cu buzele strânse, și-i întinse 
traista înapoi, la o lungime de braţ. 

Logen clăuină din cap. 

- Păstreaz-o. Mie-mi lipseşte un deget mijlociu. 
De astea mari n-am nevoie. 


Căruţa se opri cu o hurducătură. Cale de-o milă, 
două, merseseră ca melcul. Acum, drumul - dacă se 
putea numi „drum“ o mare de glod - forfotea de oa- 
meni cu pas greoi. Îşi târau picioarele prin mocirlă, 
dintr-un loc cât de cât solid în altul, căznindu-se sub 
ploaia rară, printre căruţe împotmolite și cai nefericiți, 
stive de lăzi și butoaie și corturi strâmbe. Logen se uita 
la un grup de băieți inglodați în clisă, care împingeau 
un car infundat în noroi până la osii, fără prea mult 
succes. Parcă ar fi văzut o armată scufundându-se încet 
intr-o mlaștină. Un naufragiu vast, pe uscat. 

Tovarășii de călătorie ai lui Logen rămăseseră nu- 
mai șapte, aduși de spate și cu chipuri supte, arătând 
frânţi de oboseală după nopţile nedormite și vremea 
urâtă de pe drum. Nu era cel mai fericit început al 
răstimpului lor in Nord, iar Logen se indoia că 
de-acum incolo avea să se mai îmbunătățească. Se 
dădu jos din căruţă, cu cizmele afundându-i-se în 
noroiul răscolit, își arcui spinarea și-și întinse 
picioarele indurerate, după care-și dădu jos ranița. 

- Atunci, noroc! le ură el băieților. 

Nici unul din ei nu răspunse. Abia dacă-i adre- 
saseră o vorbă, din noaptea ambuscadei. Cel mai 
probabil, toată treaba cu degetele din traistă îi îngri- 
jorase. Dar dacă ăsta ar fi fost cel mai rău lucru pe 
care-l vedeau cât timp se aflau acolo, nu era nicio 
problemă, socotea Logen. Ridică din umeri și se în- 
toarse, pornind cu greu prin mocirlă. 

Puțin mai în față, un ofițer din coloana de apro- 
vizionare era muştruluit de un bărbat în uniformă 
roşie, înalt şi supărat, care părea să indice cât de cât 
că toată invălmăşeala aia avea și un comandant. Logen 
avu nevoie de câteva momente ca să-l recunoască. 
Stătuseră împreună la un ospăț, în împrejurări cu 
totul diferite, și discutaseră despre război. Acum arăta 
mai bătrân, mai slab, mai dur. Avea o expresie aspră, 
incruntată, dar zâmbi când îl văzu pe Logen și veni 
spre el cu mâna întinsă. 

- Pe toți morţii, spuse el intr-o nordică accepta- 
bilă, dar soarta știe să ne facă farse! Te cunosc. 

- Asemenea. 

- Nouădegete, nu-i așa? 

- Întocmai. Iar tu eşti West, din Englia. 

- El, şi nimeni altul. Îmi pare rău că nu te pot 
intâmpina mai plăcut, dar armata a ajuns aici abia 
acum o zi, două, și după cum vezi, situația încă nu 
e în deplină ordine. Nu aici, idiotule! mugi el la un 
vizitiu care încerca să-și bage căruța între altele două, 
unde n-ar fi încăput nici de frică. În țara asta 
nenorocită aveţi și ceva ce s-ar putea numi vară? 

- O ai în faţa ochilor. Iarna n-ai văzut-o? 

- Hm... Aici ai dreptate. Dar, la urma urmei, ce 
te-a mânat incoace? 

Logen îi intinse scrisoarea. Aplecându-se deasupra 
ei, ca s-o apere de ploaie, West o citi încruntat. 

- Semnată de Lordul Şambelan Hoff, a1? 

- Asta-i bine? 

Îşi boţi buzele, inapoindu-i-o. 

- Depinde. Înseamnă că ai prieteni influenți. Sau 
niște dușmani la fel de influenți. 

- Şi de unii, şi de alții, pare-se. 

West zâmbi: 

- Constat că au ajuns la o înţelegere. Ai venit să lupți? 

- Nu pentru altceva. 

- Bun. Un om cu experienţă ne prinde bine ori- 
când. 

Îi privi pe recruţii care se dădeau jos din căruțe 
și oftă prelung. 

- Încă suntem mult prea puţini aici. Mai bine te-ai 
duce să te alături celorlalți nordici. 

- Aveţi Și nordici cu vo: 

- Avem, şi-n fiecare zi tot vin alții și alții. Se pare 
că mulți dintre ei nu-s prea încântați de felul în care 
ii conduce regele lor. Mai cu seamă, în ceea ce privește 
înțelegerea aia cu shanka... 

- Înţelegere? Cu shanka? se incruntă Logen; nici- 
odată nu se așteptase ca Bethod să se coboare atât de 
jos, dar nu era nici pe departe prima dezamăgire. A 
convins capetele-turtite să lupte alături de el? 

- Fără doar şi poate. Fl are capetele-turtite, iar noi 
li avem pe nordici. Ciudată lume, nici pomeneală. 

- Ba bine că nu, confirmă Logen, clătinând din 
cap. Câţi ai? 

- Cam trei sute, aș zice, după ultima numărătoare, 
deşi nu prea le place să fie numărați. 

- Atunci, se pare că ai trei sute unu, dacă mă pui 
la socoteală și pe mine. 

- Şi-au făcut tabăra acolo, pe aripa stângă, preciză 
West, arătând spre conturul negru al copacilor pro- 
filaţi pe cerul inserării. 

- Destul de bine. Cine-i şeful? 

- Un flăcău pe nume Copoiul. 

Câteva clipe, Logen îl privi lung. 

- Cum ai zis că-l cheamă? 

- Copouiul. Îl cunoşti? 

- Se poate spune și așa, șopti Logen, cu un zâmbet 
intinzându-i-se încet pe față. Se poate spune și așa... 


Seara se lăsa cu repeziciune, urmată indeaproape 
de noapte, și tocmai aprinseseră focul cel lung, când 
apăru Logen. Distingea siluetele carlilor care-și ocu- 
pau locurile de-o parte și de alta, pe fundalul flăcănilor. 
Le auzea glasurile și râsetele zgomotoase în tăcerea 
serii, acum când ploaia se oprise. 

De mult nu mai auzise o asemenea mulțime vor- 
bind în graiul nordic, și-i suna ciudat în urechi, chiar 
dacă era propria lui limbă. Îi reînvia unele amintiri 
urâte. Turme de oameni strigând la el, urlând după 
el. Hoarde întregi năvălind în luptă, scoțând țipete 
victorioase, jelindu-și morţii. Simţea de undeva 

miros de carne friptă. O aromă bogată, savuroasă, 
care-i gâdila nările și făcea să-i chiorăie maţele. 

Lângă cărare, o torță ardea în vârful unei prăjini, 
sub care stătea un tânăr plictisit, cu o lance, privin- 
du-l încruntat pe Logen când se apropie. Probabil 
pierduse tragerea la sorți, să stea de gardă în timp ce 
mâncau ceilalți, și nu părea deloc încântat. 

- Ce vrei? mârâi el. 

- L-aveţui pe Copoi aici? 

- Mda, şi ce? 

- Trebuie să vorbesc cu el. 

Un altul se apropie, trecut binișor de prima 
tinereţe, cu o claie de păr cărunt și un chip tăbăcit. 

- Ce-avem aici? 

- Un recrut nou, mormăi străjerul. Vrea să-l vadă 
pe șefu”. 

Vârstnicul miji ochii spre Logen, încruntat. 

- Te cunosc, prietene? 

Logen înălță capul, astfel încât lumina făcliei să-i 
lumineze faţa. Mai bine să priveşti omul în ochi și 
să-l lași să te vadă, arătându-i că nu ţi-e teamă. Așa-l 
învățase tatăl lui. 

- Nu știu. Ce zici? 

- De unde-ai venit? Din partea albicioșilor, așa-i? 

- Nu. Lucrez singur. 

- Singur? l-auzi. Parcă te recunosc... 

Făcu ochii mari și rămase cu gura căscată, 
albindu-se la față precum creta. 

- Pe toți morții blestemaţi, șopti el, făcând un pas 
impleticit înapoi. Asta-i Sângerosul-Nouă! 

Poate că Logen sperase să nu-l recunoască nimeni. 
Să-l fi uitat cu toții. Să aibă alte griji pe cap, iar el să 
fie doar un om ca oricare altul. Acum, insă, vedea 
expresia de pe faţa bătrânului - expresia aceea de om 
care face pe el de frică - și-i era destul de clar ce avea 
să urmeze. La fel ca intotdeauna. Iar cel mai rău era 
că acum, când fusese recunoscut și vedea spaima 
aceea, groaza aceea și respectul acela, nici nu era sigur 
că nu-i plăcea să le vadă. I se cuveneau, doar, nu? La 
urma urmei, faptele sunt fapte. 

Era Sângerosul-Nouă. 

Băiatul încă nu prea pricepuse. 

- Îşi râzi de mine? Mai rămâne doar să-mi spui 
c-a venit Bethod în persoană, hmm? 

Nimeni însă nu râse, iar Logen ridică mâna, 
privindu-l prin locul unde avusese degetul mijlociu. 
Băiatul se uită de la ciot la vârstnicul care tremura, 
apoi din nou la Logen. 

- Rahat... bâigui el. 

- Unde-i șeful tău, băiete? 

Pe Logen îl speria propriul său glas: sec, mort, rece 
ca gerul iernii. 

- Este... este... 

Tânărul ridică un deget tremurător, pentru a arăta 
spre focuri. 

- Bine. Cred c-am să-l adulmec singur. 

Cei doi se dădură la o parte din drum. Logen trecu 
pe lângă ei, cu un fel de zâmbet - sau, mai degrabă, 
o răsfrângere a buzelor, dezvelind dinţii. În fond, avea 
şi el o anumită reputație. 

- Nu vă temeț;, le şuieră el în față. La urma urmei, 
sunt în tabăra voastră, nu? 

Nimeni nu-i suflă o vorbă în timp ce mergea prin 
spatele carlilor, spre capătul focului. Vreo doi arun- 
cară câte-o privire peste umăr, dar nimic mai mult 
decât ca pentru orice nou-venit într-o tabără. N-aveau 
idee cine era, încă, dar urmau să afle curând. Băiatul 
şi bătrânul aveau să șușotească, iar șoaptele să se 
răspândească prin jurul focului, așa cum au ele obiceiul, 
după care toți urmau să se uite la el. 

Tresări, când alături se mișcă o umbră uriașă - atât 
de mare, încât în primul moment o luase drept un copac. 
Un om înalt și robust, care-și scărpina barba, zâmbind 
spre foc. Tul Duru. Nimeni nu l-ar fi putut confunda 
pe Capdetunet, nici în lumina aceea slabă. Nu pe un 
asemenea gigant. Îl făcea pe Logen să se întrebe din nou 
cum naiba îl învinsese, din capul locului. 

Chiar în clipa aceea simţi imboldul straniu de a 
lăsa capul în piept, văzându-şi de drum în noapte, fără 
o singură privire în urmă. Atunci, n-ar mai fi trebuit 
să fie din nou Sângerosul-Nouă și n-ar mai fi rămas 
in urma lui decât povestirea unui recrut și a unui 
bătrân care jurau că într-o noapte văzuseră un strigoi. 
Ar fi putut să se ducă departe și s-o ia de la-nceput, 
devenind oricine dorea. Dar mai încercase deja asta, 
cândva, şi nu-i folosise la nimic. Trecutul îl urmărea 
mereu indeaproape, suflându-i în ceafă. Era timpul 
să se întoarcă şi să-l confrunte. 

- În regulă, malacule, spuse Tul, cătând spre el 
prin întuneric, cu reflexele portocalii ale focului 

jucându-i pe chipul ca un bolovan, cu barba ca o 
blană uriaşă. 

- Cine... stai așa... 

Logen înghiți în sec. N-avea idee, acum că stătea 
să se gândească, ce-ar fi zis oricare dintre ei revăzându-l. 
În fond, fuseseră dușmani mult timp, înainte de a se 
imprieteni. Luptase cu fiecare dintre ei. Fiecare dorise 
să-l ucidă, și pe bună dreptate. Apoi, fugise spre sud, 
lăsându-i cu shanka. Dacă, după un an şi ceva de 
absență, se alegea cu o intâmpinare ostilă? 

În clipa următoare, Tul îl înșfăcă într-o îmbră- 
țişare năprasnică. 

- Eşti viu! 

Îi dădu drumul doar atât cât să se asigure că nu-l 
confundase, apoi îl cuprinse din nou. 

- Mda, sunt viu, gâfâi Logen, căruia abia-i mai 
rămăsese aer în piept. Se părea că era primit cu bu- 
curie, totuşi. 

Tul zâmbea cu toată faţa. 

- Haide, îl chemă el pe Logen să-l urmeze. Băieţii 
au să se scape pe ei când te-or vedea! 

Logen porni după Tul, cu inima bubuindu-i în 
piept, spre capătul focului, unde şeful stătea împreună 
cu cei mai apropiați Oameni Numiţi ai lui. Îi găsiră 
acolo, așezați pe pământ. Copoiul era în mijloc, mor- 
măind încet ceva spre Dow. Ursuzul stătea de cealaltă 
parte, rezemat într-un cot, jucându-se cu penele săge- 
ulor. Parcă nimic nu s-ar fi schimbat. 

- 'Ți-am adus un oaspete, Copoiule, anunţă Tul, 
cu glasul gâtuit, într-un efort de a nu dezvălui surpriza. 

- Nu mai spune...? inălță Copoiul privirea spre 
Logen, care însă era ascuns în umbră, după umărul 
uriaș al lui Tul. Și nu poate să mai aștepte, să mâncăm 
ȘI noi? 

- Ştii, nu prea cred... 

- De ce? Cine e? 

- Cine e? repetă Tul, apucându-l pe Logen de umăr, 
pentru a-l impinge în lumina focului. Nu-i decât Logen 
Nouădegete, naibii! 

Cizma lui Logen alunecă pe noroi și fu cât pe ce 
să cadă-n fund, fâlfâind din braţe ca să-și țină echilibrul. 
Toate sporovăielile din jurul focului se stinseră cât ai 
clipi, în vreme ce oamenii se întorceau spre el. Două 
şiruri lungi de chipuri încremenite de uimire, în 
lumina unduitoare. Nu se mai auzea niciun sunet, doar 
foșnetul vântului și trosnetele focului. Copoiul se 
holbă la el de parcă ar fi văzut un mort pe picioare, 
cu gura căscată tot mai larg de la o clipă la alta. 

- Credeam c-aţi murit toți, spuse Logen, în timp 
ce-și regăsea echilibrul. Uneori, putem fi prea realiști, 
se pare. i 

Incet, Copoiul se ridică. Întinse mâna, iar Logen 
i-o prinse într-a lui. 

Nu era nimic de spus. Mai ales între doi oameni 
care trecuseră împreună prin atâtea - lupte cu shanka, 
trecerea munţilor, războaie şi urmări ale lor. Ani la 
rând. Copoiul îi strânse mâna cu putere, iar Logen 
și-o trânti pe cealaltă deasupra. Își zâmbiră, dând din 
cap, ca și cum nimic nu s-ar fi schimbat între ei. Nu 
aveau ce să-și spună. 

- Ursuzule. Mă bucur să te văd. 

- Hm, făcu Ursuzul, dându-i o stacană, după 
care reveni cu privirea la săgețile lui, ca şi cum 
Logen s-ar fi dus doar să se ușureze, cu un moment 
în urmă, iar acum revenea în chipul cel mai firesc. 
Logen fu nevoit să zâmbească. Nici nu se așteptase 
la altceva. 

- Ăla care se-ascunde acolo-i Dow cel Negru? 

- M-aș fi ascuns mai bine, dacă știam că vii, replică 
Dow, măsurându-l pe Logen din cap până-n picioare, 
cu un zâmbet nu tocmai primitor. Dacă ăsta nu-i Nouă- 
degete Însuşi... Parcă ziceai că a căzut Într-o prăpastie? 
lătră el spre Copoi. 

- Aşa am văzut eu. 

- A, de căzut, am căzut... confirmă Logen, în timp 
ce-și amintea vântul suflându-i în gură, stâncile și ză- 
pada învârtindu-se în jurul lui, căderea în apă, care-i 
tăiase respiraţia. Cum am căzut, așa am și scăpat, mai 
mult sau mai puțin. 

Copoiul îi făcu loc pe pieile așternute lângă foc 
ȘI toți se așezară din nou. 

Dow clătina din cap. 

- Când era vorba de scăpat cu viaţă, mereu ai fost 
un norocos afurisit. Trebuia să m-aștept s-apari din nou. 

- Credeam că v-au venit de hac capetele-turtite, 
spuse Logen. Cum aţi scăpat de-acolo? 

- Ne-a scos Treicopaci, răspunse Copoiul. 

Tul dădu din cap şi el. 

- Ne-a condus peste munţi, am străbătut Nordul, 
vânând, și am ajuns tocmai până-n Englia. 

- Şi tot timpul v-aţi ciorovăit ca o adunătură de 
babe, nu mă indoiesc... 

Copoiul rânji spre Dow. 

- S-au cam văicărit unii, pe drum. 

- Și-atunci, Treicopaci unde-i acum? se interesă 
Logen, care abia aștepta să stea la taclale cu vechiul 
său prieten. 

- A murit, răspunse Ursuzul. 

Logen tresări. Se așteptase la una ca asta, de vreme 
ce acum Copoiul era la comandă. Tul dădu din capul 
său uriaș. 

- A căzut în luptă. Conducea un atac contra cape- 
telor-turtite. A murit luptând cu chestia aia, cu 
Temutul. 

- Ticălosu” dracu”, scuipă Dow în noroi. 

- Şi Forley? 

- Mort şi el, lătră Dow. S-a dus în Carleon, să-l 
prevină pe Bethod că shanka veneau peste munți. L-a 
omorât Calder, doar ca să se distreze. Alt nemernic! 

Şi scuipă din nou. Întotdeauna amicul Dow fusese 
un scuipător grozav. 

- Mort... clătină din cap Logen. 

Forley mort, Treicopaci mort și el, ce păcat... Dar 
nu demult îi crezuse pe toți căzuţi în țărână, deci 
faptul că patru mai trăiau era un câștig, într-un fel. 

- Mă rog. Destoinici oameni, amândoi. Cei mai 
buni, şi au murit onorabil, după câte aud. Cât de 
onorabil se poate muri, oricum. 

- Mda, incuviinţă Tul, ridicând o bărdacă. Cât se 
poate. Să bem pentru cei căzuţi. 

Băură cu toții în tăcere, iar gustul berii îl făcu pe 
Logen să plesnească din buze. De mult nu-l mai simțise. 

- Aşadar, a trecut un an, mormăi Dow. Am mai 
luat și noi niște vieţi, am făcut cale lungă și am luptat 
intr-o bătălie nenorocită rău de tot. Am pierdut doi 
Oameni și ne-am ales c-un şef nou. Tu de ce naiba 
te-ai mai ținut, Nouădegete? 

- Păi... e o poveste destul de interesantă, răspunse 
Logen, întrebându-se în ce sens era interesantă, pentru 
a descoperi că nici el nu era prea sigur. Credeam că 
shanka v-au doborât pe toți, de vreme ce viaţa m-a 
invățat să mă aştept la tot ce poate fi mai rău, așa c-am 
luat-o spre sud și m-am înhăitat c-un vrăjitor. Am 
călătorit cu el, peste mare, până departe, ca să găsim 
nu știu ce chestie, și când am ajuns... nu era acolo. 
Părea o treabă cam nebunească, după cum spunea el. 

- Ce fel de treabă? se interesă Tul, cu chipul schi- 
monosit de nedumerire. 

- Ştii ceva? murmură Logen, sugându-și dinții care 
păstrau gustul băuturii. Nu pot spune c-am înţeles. 

Ceilalți se uitau unii la alții ca şi cum în viaţa lor 
n-ar mai fi auzit o poveste atât de prostească, iar Logen 
fu nevoit să recunoască: probabil nici nu auziseră. 

- Totuși, acum nu prea mai contează. Deci viața 
noastră nu-i chiar așa de nenorocită cum credeam, 
comentă el, plesnindu-l pe Tul prietenește pe spate. 

Copoiul își umflă obrajii. 

- Ei, ne pare bine că te-ai întors, oricum. Cred 


că de-acum o să-ţi reiei locul, mm? 
- Locul? 

- La conducere, nu? Vreau să zic, erai șef. 

- Oi fi fost, da” n-am de gând să fiu din nou. Se 
pare că flăcăii ăștia sunt destul de mulţumiţi cu felul 
cum stau acum lucrurile. 

- Da, dar tu te pricepi mult mai bine ca mine să 
conduci oamenii... 

- Nu ştiu dac-o fi cum zici. Cu mine-n frunte, lu- 
crurile n-au mers niciodată prea grozav, pentru nimeni, 
nu-i așa? Nici pentru noi, nici pentru cei care luptau 
alături de noi și nici pentru ăia contra cărora luptam. 

Logen îşi cocoșă umerii, sub apăsarea amintirilor, 
continuând: 

- O să zic şi eu ce am de spus, dacă vrei, dar mai 
degrabă te-aș urma pe tine. Am fost şi eu căpetenie 
la viața mea, și n-a prea mers. 

Copoiul părea să fi așteptat altceva. 

- Păi... dacă eşti sigur... 

- Sunt sigur, îl bătu Logen pe umăr. Nu-i ușor 
să fii șef, așa-1? 

- Nu e, bombăn: celălalt. Greu al dracu:... 

- Şi-n plus, cred că mulţi dintre flăcăii ăștia s-au 
mai Și certat cu mine, în trecut, și nu se bucură prea 
mult să mă vadă. 

Se uită în lungul focului, la chipurile aspre, auzin- 
du-şi numele mormăit pe ici, pe colo, prea încet ca 
să fie clar ce-şi spuneau, dar putea bănui că nu erau 
complimente. 

- Sunt destul de bucuroși să te aibă alături când 
o să-nceapă luptele, cu asta să nu-ți faci nicio grijă. 

- Poate. 

Părea mare păcat că trebuia să se-apuce de ucis 
inainte ca oamenii măcar să dea din cap spre el. Din 
intuneric îl fulgerau priviri tăioase, mutându-se când 
se uita și el într-acolo. Un singur om îi înfrunta privirea, 
mai mult sau mai puţin. Un pletos înalt, cam pe la 
jumătatea focului. 

- Ăla cine-i? întrebă Logen. 

- Care? 

- Ala care se uită la mine. 

- A, e Fior, răspunse Copoiul, sugându-și dinții 
ascuţiţi. Are curaj cât incape, Fior al nostru. A luptat 
de câteva ori alături de noi, și se pricepe al naibii de 
bine. Întâi de toate, am să-ți spun că-i un om de treabă 
şi-i suntem datori. Pe urmă, mai trebuie să adaug și 
că e fiul lui Gâr-Horcăitor. 

Logen simți că-i venea greață. 

- Cine-ai zis că e? 

- Celălalt fiu al lui. 

- Ala mic? 

- Asta a fost demult. Și băieţii mici cresc, cu timpul. 

O fi fost demult, dar Logen nu uitase nimic. Se 
vedea limpede. Nimic nu era dat uitării, acolo în 
Nord, iar el o ştia cel mai bine. 

- Ar trebui să-i spun ceva. Dacă va trebui să 
luptăm alături... Trebuie să-i spun ceva. 

Copoiul se strâmbă. 

- Mai bine nu. E mai bine să nu zgândărești anu- 
mite răni. Mănâncă acum şi vorbeşte cu el mâine- 
dimineaţă. La lumina zilei, toate sună mai bine. Sau... 
cum vrei. 

- Hm, mârâi Ursuzul. 

Logen se ridică în picioare. 

- Ai dreptate, cred, dar mai bine s-o fac acum... 

- „„„decât să trăieşti cu frica-n suflet, completă Co- 
poiul, dând din cap, cu privirea spre foc. Ţi s-a simţit 
lipsa, Logen, atâta lucru-i limpede. 

- Şi ție, Copoiule. Și ție. 

Porni prin întunericul cu miros de fum, carne și 
oameni, prin spatele carlilor care stăteau așezați lângă 
foc, adunându-și umerii şi murmurând la vederea lui. 
Ştia la ce se gândeau. „Sângerosul-Nouă, chiar în spa- 
tele meu, și-n toată lumea nu există un om spre care 
să fie mai rău să stai întors cu spatele.“ Îi vedea ochii 
reci ai lui Fior scăpărând îndărătul părului său lung 
ce-i cădea în șuviţe pe faţă, cu buzele strânse dur. 
Avea un cuţit cu care mânca, dar era la fel de potrivit 
şi ca să înjunghie un om. Când se ghemui lângă el, 
Logen privi lucirea focului pe tăiș. 

- Deci, tu eşti Sângerosul-Nouă. 

- Mda, se strâmbă Logen, așa cred. 

Fior dădu din cap, fără să-și ia privirea de la el. 

- Deci așa arată Sângerosul-Nouă. 

- Sper că nu eşti dezamăgit. 

- Cine, eu? În niciun caz. Mă bucur că am și o 
faţă pentru tine, după atât timp. 

Logen se uită în jos, căutând o reacție potrivită. Un 
mod de a-și mișca mâinile, o expresie, câteva cuvinte 
care ar fi putut începe cât de cât să îndrepte lucrurile. 

- Erau vremuri grele, atunci, demult... spuse el 
până la urmă. 

- Mai grele ca acum? 

- Păi, răspunse Logen, mușcându-și buza, poate 
că nu. 

- Vremurile sunt mereu grele, aș zice, scrâșni Fior 
printre dinţi. Asta nu-i o scuză ca să faci ditamai 
porcăria. 

- Ai dreptate. Pentru ce-am făcut eu nu există 
nicio scuză. Nu mă mândresc cu asta. Altceva, nu 
Știu ce-aș putea să spun, decât că sper că poţi să treci 
peste, ca să luptăm umăr la umăr. 

- Voi fi cinstit cu tine, replică Fior, cu un glas 
gâtuit, ca și cum ar fi încercat să nu strige, sau să nu 
plângă, sau și una, și alta, poate. E un lucru greu de 
lăsat în urmă. Mi-ai ucis fratele, când îi făgăduiseși 
îndurare, i-ai tăiat braţele și picioarele și i-ai țintuit 
capul pe stindardul lui Bethod. 

Degetele albite îi tremurau pe plăselele cuțitului, 
iar Logen văzu că făcea mari eforturi ca să nu-l în- 
junghie în față - și nu putea să-l condamne. Deloc 
nu-l învinuia. 

- După aia, tatăl meu n-a mai fost niciodată același 
om. Nu mai avea nimic în el. De ani întregi visez să 
te omor, Sângerosule-Nouă. 

Logen dădu încet din cap. 

- Mda... Nu vei fi niciodată singurul care are 
visul ăsta. 

Acum vedea și alte priviri ostile îndreptate spre 
el, peste flăcări. Chipuri încruntate în umbră, fețe 
îndârjite în lumina pâlpâitoare. Oameni pe care nici 
măcar nu-i cunoștea, speriaţi până-n măduva oaselor, 

sau dornici să-și incheie socotelile cu el. Multă spaimă 
şi multe socoteli. Îi putea număra pe degetele de la 
o mână pe oamenii care se bucurau să-l vadă în viață. 
Chiar şi de la mâna cu mijlociul lipsă. Iar asta ar fi 
trebuit să fie tabăra în care lupta. 

Copoiul avusese dreptate. Anumite răni e mai 
bine să nu fie zgândărite. Logen se ridică în picioare, 
cu furnicături pe şira spinării, şi se întoarse spre 
capătul focului, unde era mai ușor să se stea de vorbă. 
Nu se indoia că Fior dorea la fel de mult ca oricând 
să-l ucidă, dar asta nu era de mirare. 

Trebuia să fie realist. Nu existau cuvinte care să 
indrepte lucrurile pe care le făcuse. 


DATORII NEMILOASE 


Superior Glokta, 

Deși cred cd n-am fost niciodată prezentaţi formal, 
am auzit numele dumneavoastră menţionat adesea în 
ultimele câteva săptămâni. Fărd a intenționa sd vă 
jignesc, se pare cd în orice încăpere intru, aflu că dum- 
neavoastră sau tocmai ați iesit, sau urmează să sosiți 
curând, și toate negocierile pe care le întreprind se 
complică prin implicarea dumneavoastră. 

În situația de faţă, sefii noștri sunt foarte des în 
opoziţie, dar acesta nu este un motiv de a nu ne com- 
porta ca niște oameni civilizaţi. S-ar putea ca dum- 
neavoastrăd și cu mine să ajungem la o înţelegere în 
urma căreia amândoi vom avea mai puţin de lucru 
și posibilitatea de a progresa mai rapid. 

Vă voi aștepta la abatorul de lângă Patru 
Colţuri, mâine-dimineaţă, începând de la ora șase. 
Îmi prezint scuze pentru că am ales un loc atât de 
zgomotos, dar consider că ar fi mai bine ca discuția 
noastră să rămând privată. 

Îndrăznesc să spun că pe nici unul dintre noi nu-l 

va descuraja câteva gunoaie împrăștiate pe jos. 
Harlen Morrow, 
Secretar al Înaltului Judecător Marovia 


Cu bunăvoință spus, locul puţea. S-ar părea că vreo 
câteva sute de porci vii nu miros la fel de plăcut pe cât 
te-ai aștepta. Pardoseala magaziei întunecoase era 
ingălată de zoaiele lor împuțţite, iar prin aerul înecă- 
cios răsunau glasuri disperate. Grohăiau şi guițau, mor- 
măiau și se împingeau prin țarcurile lor, simțind, 
poate, că satârul măcelarului nu era prea departe. Dar, 
după cum remarcase Morrow, Glokta nu era omul 
care să se lase descumpănit de zgomote, de cuțite sau, 
la o adică, de mirosurile neplăcute. Mi-am trăit viața bălă- 
cărindu-mă prin mocirle metaforice, la urma urmei. 
Ce cusur au cele adevărate? Mai grea era problema par- 
doselii alunecoase. Șontâcăia cu pași mărunți, simțind 
că-i ardea piciorul. Imaginează-ţi cd te-ai prezenta la o 
întâlnire mânjit cu rahat de porci. N-ai inspira tocmai 
imaginea unei severități necruțătoare, așa-1* 

Îl văzu pe Morrow, rezemat de unul dintre ţarcuri. 
Întocmai ca un fermier care-și admiră turma premiată 
Glokta se apropie de el şchiopătând, cu ghetele cle- 
făindu-i, gâfâind zgomotos şi strâmbându-se, lac de 
sudoare. 

- Ei, Morrow, zău că știi cum să faci o femeie să 
se simtă admirată, trebuie să recunosc. 

Secretarul lui Marovia, un om scund, cu față 
rotundă și ochelari, zâmbi. 

- Superior Glokta, permiteți-mi să încep prin a 
spune că nu am decât cel mai mare respect pentru fap- 
tele dumneavoastră din Gurkhul, metodele de 
negociere ȘI... 

- N-am venit aici ca să facem schimb de amabi- 
lități, Morrow. Dacă numai despre asta era vorba, 
puteam să mă gândesc la un loc mai plăcut mirositor. 

- Şi la o companie mai agreabilă, nu mă îndoiesc. 
Atunci, să trecem la treabă. Trăim vremuri dificile. 

- Nu te contrazic. 

- Schimbări... Incertitudini... Neplăceri printre 
țărani... 

- Mai mult decât simple neplăceri, aș zice - nu-i 
așa? 

- Atunci, revolte. Să sperăm că încrederea pe care 
Consiliul Închis i-a acordat-o colonelului Luthar se 
va vădi justificată, iar el îi va opri pe rebeli în afara 
orașului. 

- N-aş avea încredere în cadavrul lui nici ca să 
oprească o săgeată, dar presupun că membrii Consi- 
liului Închis au avut motivele lor. 

- Ca întotdeauna. Deși, fireşte, nu sunt mereu de 
acord între ei. 

Nu sunt de acord în legătură cu nimic. Asta-i de-a 
dreptul o regulă în instituţia aia afurisită. 

- Cei care-i servesc, însă, preciză Morrow, pri- 
vindu-l semnificativ peste ramele ochelarilor, sunt 
aceia care poartă povara dezacordurilor dintre ei. 
Consider că noi, în special, ne-am călcat pe bătături 
unii pe alții cam prea mult ca să fim mulțumiți. 

- Hmm, mârâi Glokta, vârându-și un deget în 
gheată. Sper că n-ai picioarele pline de vânătăi. N-aș 
mai putea dormi noaptea, dacă aș ști că din vina mea 
șchiopătezi. Poate ai în minte vreo soluție? 

- S-ar putea spune că da. 

Morrow zâmbi spre porci, privindu-i cum se foiau 
ȘI se urcau unii peste alții, grohăind. 

- Am avut vieri la ferma unde am crescut. 

Îndurare! Orice, numai să nu-mi spună povestea 
vieţii lui...! 

- Răspunderea mea era să-i hrănesc. Mă sculam 
în zorii zilei, încă înainte de a se lumina, scoțând 
aburi pe gură în frigul de-afară... 

Vai, dar ce imagini vii zugrăvește! Jupânașul 
Morrow, pân-la genunchi în zoaie, privind cum se 
îmbuibă porcii și visând să scape de-acolo. O viaţă nouă 
și glorioasă, în orașul cel sclipitor! 

Secretarul îi rânji, cu lentilele ochelarilor lucindu-i 
în lumina slabă. 

- Ştiţi, ăştia sunt în stare să mănânce orice. Chiar 
și ologi. 

Aha. Deci, despre asta era vorba. 

În acel moment, Glokta observă un om care se 
apropia de ei pe furiș, dinspre capătul opus al ham- 
barului. Era o matahală cu haină jerpelită, umblând 
numai prin părțile cele mai întunecoase. Îşi ținea 
braţul strâns lângă trup, cu mâna ascunsă în mânecă. 
Exact ca și cum ar avea un pumnal, chestie la care nu 
se prea pricepe. Mult mai bine era să meargă cu zâmbetul 
pe buze și cuțitul la vedere. Într-un abator, există sute 

de motive ca să ai la tine un obiect tdios. Pentru a 
încerca să-l ascunzi, însă, nu poți avea decât unul singur. 

Aruncă o privire peste umăr, strâmbându-se când 
ii trosni grumazul. Alt om, foarte asemănător cu 
primul, venea tiptil din sens opus. Glokta înălță 
sprâncenele. 

- Haidamaci? Nu prea original... 

- N-o fi original, dar cred că puteți descoperi ce 
eficienți sunt. 

- Aşadar, urmează să fiu măcelărit la abator, ei, 
Morrow? Căsăpit de casapi! Sand dan Glokta, cel 
ce zdrobește inimi, câștigător al Turnirului, erou 
al războiului cu gurkienii, căcat prin cururile unei 
turme de porci! 

Pufni în râs și fu nevoit să-și șteargă mucii de pe 
buza de sus. 

- Mă bucur atât de mult că vă place ironia, mor- 
măi Morrow, părând cam descumpănit. 

- A, cum să nu...2! Hrană pentru porci. E atât de evi- 
dent, încât pot spune cinstit că nu a așa ceva mă așteptam. 

Apoi, oftă prelung. 

- Dar a nu mă aștepta și a nu mă pregăti sunt două 
lucruri complet diferite. 

Sunetul coardei nu se auzi peste hărmălaia porcilor. 
Haidamacul păru la început să alunece, scăpându-și 
cuțitul lucitor și căzând pe-o parte, fără niciun motiv. 
Apoi, Glokta văzu săgeata care-i ieșea din coaste. Nu-i 
o surpriză prea mare, desigur, și totuși, de fiecare dată 
pare o vrajă. 

Ucigaşul plătit din celălalt capăt al hambarului făcu 
un pas înapoi, șocat, fără s-o vadă pe Practiciana Vitari 
care trecea fără zgomot peste balustrada ţarcului gol 
din spatele lui. Prin întuneric fulgeră o lucire meta- 
lică, în momentul când femeia îi reteză tendoanele 
dinapoia genunchiului, doborându-l, cu un țipăt 
retezat pe loc de lanţul strâns în jurul gâtului. 

Severard sări agil de pe grinzile din stânga lui 
Glokta, căzând în mocirlă cu un plescăit. Se apropie 
repede, cu arcul pe umăr, azvârli în întuneric, dintr-o 
lovitură de picior, cuțitul căzut, și se uită la omul în 
care trăsese. 

- Îşi datorez cinci mărci! îi strigă el lui Frost. Nu 
i-am nimerit inima, fir-ar să fie. Poate-n ficat...? 

-În hicat... mormăi albinosul, ieșind din umbră, 
in capătul îndepărtat al magaziei. 

Omul se ridică chinuit în genunchi, ținându-se de 
locul străpuns, cu un obraz schimonosit plin de noroi. 
Din mers, Frost ridică bastonul și-i aplică o lovitură 
zdrobitoare în ceafă, oprindu-i brusc țipetele şi trân- 
tindu-l cu faţa în jos. Intre timp, Vitari îl doborâse 
pe al ei la pământ și stătea îngenuncheată pe spatele 
lui, strângându-l de gât cu lanţul. Zvârcolelile 
deveneau din ce în ce mai slabe, până încetară. Încă 
un hartan de carne pe pardoseala abatorului. 

Glokta reveni cu privirea la Morrow. 

- Ce repede se pot schimba lucrurile, ei, Harlen? 
Cică toată lumea vrea să te cunoască — și, peste o clipă...? 

Se bătu trist cu capătul murdar al bastonului peste 
piciorul olog. 


152 Joe ABERCROMBIE 


- Ai belit-o. Grea lecție. 

Ar fi trebuit să m-aştept. 

Secretarul lui Marovia făcu un pas înapoi, cu limba 
săgetându-i printre buze și o mână ridicată în față. 

- Staț puțin... 

- De ce? i-o întoarse Glokta, răsfrângându-și buza 
de jos. Chiar crezi că ne putem îndrăgi din nou, după 
toate astea? 

- Poate ajungem la o... 

- Nu-s supărat că ai vrut să mă omori. Dar... atât 
de jalnic? Doar suntem profesioniști, Morrow. E o 
insultă, să fi crezut c-o să-ți meargă. 

- Mă simt lezat, mormăi Severard. 

- Adânc rănit, îi ținu isonul Vitari, cu lanţul zor- 
năind în întuneric. 

- Ofenșat phofund, fonfăi Frost, mânându-l pe 
Morrow înapoi spre ţarc. 

- Trebuia să continui cu linsul lui Hoff în fundul 
ăla mare de bețiv. Sau, poate, mai bine rămâneai la 
fermă, cu porcii tăi. O muncă destul de grea, cred, 
în zorii zilei... Dar tot aveai din ce trăi. 

- Staţi, staţi! Staaahh... 

Severard, care-l înhăţase de umăr din spate, îl în- 
junghie într-o parte a gâtului și-i reteză beregata la 
fel de calm ca şi cum ar fi spintecat un peşte. 

Sângele țâșni peste ghetele lui Glokta, care se îm- 
pletici înapoi, cu o strâmbătură, când durerea îi 
străbătu piciorul infirm. 

- Rahat! șuieră el printre gingii, gata să cadă-n 
fund, reușind să rămână în picioare doar pentru că 

se agăţă disperat de gărduleţul de-alături. Nu era mai 
simplu să-l sugrumi? 

Severard ridică din umeri. 

- Tot aia e, nu? 

Morrow căzu în genunchi, cu ochii sticloși pri- 
vind cruciş și o mână la gâtul tăiat, în timp ce sângele-i 
curgea peste gulerul cămășii. 

Glokta îl privi cum se răsturna pe spate, lovind 
cu un picior în pardoseală, unde călcâiul lui lăsa dâre 
lungi în mâlul puturos. Pâcat de porcii de la fermă. 
De-acum, în veci n-au să-l mai vadă pe jupânașul Morrow 
întorcându-se peste deal, după viaţa lui vitejească în 
orașul scânteietor, scoțând aburi pe gură în aerul rece, 
rece de tot, al dimineţii... 

Convulsiile secretarului slăbeau tot mai mult, și 
mai mult, până rămase nemișcat. Glokta se mai ținu 
un moment de ţarc, privind cadavrul. Când anume 
am devenit... aşa? Pas cu pas, cred. O faptă duce la alta, 
și n-avem încotro decât să urmăm cărarea, şi de fie- 
care dată există motive. Facem ce trebuie, facem ce ni 
se spune, facem ce ne e mai ușor. Ce altceva putem face, 
decât să rezolvăm pe rând problemele sordide? Şi 
pe urmă, într-o zi, deschide ochii și vedem c-am 
ajuns... așa. 

Se uită la sângele care-i lucea pe gheată, strâmbă 
din nas şi se şterse de pantalonul lui Morrow. Mda, 
mă rog. Mi-ar plăcea să mai filosofez o vreme, dar am 
înalți funcţionari de cumpărat, nobili de santajat, 
voturi de măsluit, secretari de omorât și amante de 
ameninţat. Atâtea cuțite cu care sd jonglez... Și, când 

unul cade zăngânind pe pardoseala murdară, altul 
trebuie să se înalțe, cu lama ascuţită ca un brici în- 
vârtindu-se deasupra capetelor noastre. Niciodată nu 
devine mai usor. 

- Prietenii noștri magici s-au întors în oraș. 

Severard își ridică masca, pentru a se scărpina pe 
obraz. 

- Magi 

- Întâiul dintre ticăloși, și nimeni altul, cu în- 
drăzneaţa lui companie de eroi. El, şi ucenicul lui 
unsuros, și femeia aia. Și Navigatorul. Staţi cu ochii 
pe ei și vedeţi dacă e vreun purcel pe care să-l putem 
despărți de turmă. E timpul să aflăm ce pun la cale. 
Mai ai casa aia fermecătoare pe malul apei? 

- Sigur că da. 

- Bine. Poate reuşim în sfârșit să le-o luăm înainte, 
iar când Eminenţa Sa va pretinde răspunsuri, să le 
avem pregătite. 

Si voi putea primi și eu în fine o mângâiere pe cap 
de la stăpânul meu. 

- Cu ăștia ce facem? întrebă Vitari, arătând spre 
cadavre cu o smucitură a capului ei zbârlit. 

Glokta oftă. 


- Porcii mănâncă orice, pare-se. 


În Oraș se lăsa întunericul, la vremea când Glokta 
incepu să-și târască piciorul invalid pe străzile tot mai 
goale, spre Agriont. Prăvălierii închideau ușile, loca- 
tarii își aprindeau lămpile, lumina lumânărilor se 
revărsa pe ulițe prin crăpăturile obloanelor. Familii 

fericite așezându-se la cine fericite, fără îndoială. Taţi 
iubitori cu nevestele lor iubitoare, copiii lor adorabili, 
viețile lor pline de sens. Felicitări din toată inima. 

Își înfipse dinţii rămași în gingiile îndurerate, în- 
tr-un efort de a-și păstra liniștea sufletească. Trans- 
pirația începea să-i imbibe cămașa, piciorul îl durea 
tot mai rău cu fiecare pas. Dar n-am să mă opresc pentru 
ciozvârta asta de carne moartă, bună de nimic. Durerea 
urca de la gleznă la genunchi, de la genunchi spre șold, 
iar din șold în sus prin șira răsucită a spinării, până-n 
țeastă. Atâtea eforturi, doar pentru a ucide un adminis- 
trator de nivel mediu, care lucra la numai câteva clădiri 
distanță de Casa Întrebărilor, în orice caz. Amarnică 
pierdere de timp, asta e, o afurisită de... 

- Superior Glokta? 

Un bărbat se apropiase, respectuos, cu chipul 
cufundat în umbră. Glokta miji ochii spre el. 

- Te cu...? 

Treaba era bine făcută, fără discuție. Nici măcar 
nu fusese conștient de prezența celuilalt, până se po- 
meni cu sacul tras peste cap și un braț răsucit la spate, 
pentru a fi impins înainte, neputincios. Se poticni, 
bâjbâi după baston și-l auzi căzând pe caldarâm. 

- Aaah! 

Un spasm arzător prin spinare, în timp ce încerca 
zadarnic să-și elibereze braţul, şi fu nevoit să cedeze, 
icnind de durere. În câteva clipe, îi legară încheieturile 
şi simți două mâini puternice vârăte la subsuori. Fu 
condus cu mare viteză, între doi oameni, cu picioa- 
rele abia atingând pietrele. Oricum, de mult n-am mai 

mers așa de repede. Nu-l țineau cu brutalitate, dar îi era 
imposibil să se îimpotrivească. Profesioniști. Cu câteva 
clase peste ai lui Morrow. Cine-a ordonat treaba asta nu-i 
un negbiob. Deci, cine a ordonat-oẹ 

Sult însuși sau unul din dușmanii lui Sult? Unul 
dintre rivalii săi la tron? Înaltul Judecător Marovia? 
Lordul Brock? Oricine din tot Consiliul Deschis? Sau, 
poate, gurkienii? N-au fost niciodată prietenii mei cei 
mai apropiaţi. Casa bancară Valint și Balk, poate, 
hotărându-se în sfârșit să-și ceară datoria? Poate că l-am 
judecat nepermis de greșit pe tânărul Căpitan Luthar? 
Sau să fie pur și simplu Superiorul Goyle, care s-a săturat 
să-și împartă slujba cu schilodul. O listă în toată regula, 
acum că era nevoit să se gândească. 

Auzea pași tropăind în jur. Uliţe strâmte. N-avea 
idee cât de mult merseseră. Respirația îi gâfâia în sac, 
aspră, guturală. Inima-mi bubuie, mă trec sudori reci. 
Surescitat. Speriat, chiar. Ce-or fi vrând de la mine? 
Oamenii nu-s răpiți de pe străzi ca să li se dea avansări, 
cadouri sau sărutări tandre — ce păcat... Știu eu bine de 
ce-s săltaţi oamenii din stradă. Mult mai bine. 

În josul unei scări scurte, cu vârfurile ghetelor tâ- 
râte neputincios pe trepte. Zgomotul unei uși masive 
inchizându-se. Pași răsunând pe un coridor cu dale. 
Altă ușă ce se închidea. Se simţi trântit fără ceremonie 
pe un scaun. lar acum, fără îndoială, de bine, de râu, 
vom afla... 

Sacul îi fu smuls brusc de pe cap, iar Glokta clipi 
din ochi în lumina care-l orbea. O cameră albă, prea 
luminoasă pentru liniștea lui. Genul de cameră care 

mi-e trist de familiară. Și totuși, cât de urâtă pare, văzută 
din partea asta a mesei... Cineva stătea așezat în faţa lui. 
Sau, conturul ceţos al cuiva... Închise un ochi, privind 
spre cel din faţa lui printre pleoapele mijite ale celuilalt, 
in timp ce vederea i se limpezea din nou. 

- Ei, murmură el. Ce surpriză... 

- Plăcută, sper. 

- Cred că asta rămâne de văzut... 

Carlot dan Eider era schimbată. „Și se pare că 
surghiunul nu i-a picat tocmai rău.“ Părul îi cres- 
cuse la loc, nu tot atât de lung, poate, dar mai mult 
decât destul ca să arate atrăgător. Vânătăile din jurul 
gâtului dispăruseră, și mai avea doar niște urme abia 
vizibile în locul unde obrazul îi fusese acoperit de 
cicatrice. Schimbase pânza de sac a trădătorilor pen- 
tru veșmintele de călătorie ale unei cucoane cu dare 
de mână, care-i stăteau nespus de bine. Pe degete și 
la gât îi scânteiau nestemate. Părea întru totul la fel 
de bogată și dichisită ca atunci când se văzuseră prima 
oară. În plus, mai și zâmbea. Zâmbetul jucătoru- 
lui care ține toate atuurile în mână. Oare de ce nu 
mă-nvăţ minte? Niciodată să nu faci o favoare. Mai 
ales unei femei. 

Pe masa din faţa ei se afla o pereche mică de foar- 
fece, la îndemână. Soiul pe care-l folosesc femeile 
bogate ca să-și taie unghiile. Dar la fel de bune și ca 
să taie pielea de pe tălpile cuiva, să-i lărgească nările 
ori să-i danteleze urechile... 

Hotărât lucru, lui Glokta îi era greu să-și ia ochii 
de la forfecuţa lustruită care lucea în lumina lămpii. 

- Parcă-ți spusesem să nu te mai întorci niciodată, 
rosti el, deși din glas îi lipsea autoritatea obișnuită. 

- Aşa e. Dar apoi m-am gândit... de ce nu? Am 
în oraș bunuri la care nu vreau să renunţ și unele 
ocazii de afaceri pe care doresc să le valorific. 

Luă foarfeca, își ciupi colțișorul unghiei deja perfect 
ingrijite de la degetul mare, și examină încruntată 
rezultatul. 

- Şi nu prea cred c-ai să spui cuiva că sunt aici, așa-i? 

- Nu-mi fac nicio grijă în legătură cu siguranța 
ta, mormăi Glokta. 

Numai a mea mă îngrijorează, din păcate, și tot 
mai tare, din clipă-n clipă. Nimeni nu e vreodată atât 
de schilod, în fond, încât să nu poată fi schilodit și 
mai rău. 

- Chiar era nevoie să faci atâtea eforturi doar ca 
să-mi dai detalii despre călătoria ta? 

Zambetul ei deveni și mai larg - dacă era posibil. 

- Sper că oamenii mei nu te-au vătămat. Le-am cerut 
să procedeze cu blândețe. Deocamdată, cel puțin. 

- Chiar și o răpire blândă, tot răpire se cheamă, 
nu găsești? 

- Răpire - ce cuvânt urât! Ce-ar fi s-o considerăm 
o invitaţie căreia ţi-e greu să-i reziști? Măcar te las să 
rămâi cu hainele pe tine, nu? 

- Favoarea asta în special e o binecuvântare pentru 
amândoi, crede-mă. Şi... invitație la ce, dacă pot să-ntreb, 
pe lângă o bruscare dureroasă și o scurtă conversaţie? 

- Mă simt ofensată că ai dori mai mult. Dar mai 
e și altceva, dacă tot ai adus vorba. 

Își mai desprinse o frântură de unghie cu foarfeca, 
apoi ridică ochii spre el. 

- O mică datorie rămasă, de la Dagoska. Mă tem 
că n-am să pot închide ochii noaptea până nu e achitată. 

Câteva săptămâni în bezna unei celule și o sufocare 
pând la moarte? Ce formă de achitare mi-ar putea 
aduce asta? 

- Atunci, te rog, șuieră Glokta printre gingii, cu 
pleoapa palpitându-i la vederea acelei mici foarfeci 
făcând ţac, țac, ac. Mă omoară așteptarea asta. 

- Vin gurkienii. 

Rămase tăcut un moment, prins pe picior greșit. 

- Vin aici? 

- Da. În Midderland. La Adua. La tine. Au 
construit o flotă, în secret. După ultimul război au 
început-o, iar acum e gata. Corăbii care să rivalizeze 
cu tot ce are Uniunea. 

Aruncă foarfeca pe masă și oftă prelung. 

- Sau, cel puţin, așa am auzit. 

Flota gurkiană, întocmai cum mi-a spus vizitatorul 
meu la miez de noapte, Yulwei. Zvonuri și stafii, poate. 
Dar zvonurile nu sunt întotdeauna minciuni. 

- Când vor sosi? 

- N-aș putea spune. Pregătirea unei asemenea ex- 
pediţii presupune o muncă de organizare colosală. 
Dar, in fond, gurkienii au fost întotdeauna mult mai 
bine organizaţi decât noi. De-asta-i atât de plăcut să 
faci afaceri cu ei. 

Propriile mele relaţii cu ei n-au fost tocmai încân- 
tătoare, totuși... 

- Cât de mulți vor veni? 

- În număr foarte mare, îmi imaginez. 

Glokta pufni. 

- Iartă-mă dacă privesc cu un oarecare scepticism 
vorbele unei trădătoare dovedite, mai ales de vreme 
ce stai cam prost cu detaliile. 

- Cum preferi. Te afli aici ca să fii avertizat, nu 
convins. Măcar atâta lucru îți datorez, cred, pentru 
că mi-ai dăruit viața. 

Ce minunat de demodată ești... 

- Asta-i tot? 

Carlot dan Eider își desfăcu mâinile. 

- Nu mai poate o doamnă să-și facă manichiura 
fără să jignească pe cineva? 

- Nu era mai simplu să-mi scrii? întrebă răstit 
Glokta. Măcar m-ai fi cruțat de rosăturile de la 
subsuori. 

- Ei, haide. Niciodată nu mi-ai făcut impresia unui 
om care se oțărăște pentru o mică iritație. În plus, 
am avut șansa de a reinnoi o prietenie cât se poate 
de plăcută. Și trebuie să-mi acorzi și mie micul meu 
moment de triumf, după câte m-ai făcut să indur. 

Cred că asta se poate. Am avut parte și de amenin- 
țări mai puțin fermecătoare, și cel puțin are gusturi mai 
alese decât întâlnirile într-o cocină de porci. 

- Deci, pot să plec, și gata? 

- A luat cineva un baston? 

Nimeni nu răspunse. Eider zâmbi încântată, ară- 
tându-și dantura albă, perfectă. 

- Atunci, poți să te târăști, și gata. Cum ți se pare? 

Mai bine decât să plutesc pe apa canalului, după 
câteva zile la fund, umflat ca o lipitoare uriașă și palidă 
si mirosind ca toate mormintele din oras. 

- Cât se poate de bine, cred. Totuși, mă întreb... 
Ce m-ar putea opri să-mi pun Practicienii să urmă- 
rească mirosul de parfum scump, după ce-am ter- 
minat aici, pentru a încheia ce-au inceput? 

- Tipic pentru tine, să spui așa ceva, oftă Eider. 
E cazul să te informez că o cunoștință de afaceri a 
mea, veche și demnă de încredere, are în posesia sa 
o scrisoare sigilată. În eventualitatea morţii mele, va 
fi trimisă Arhilectorului, expunându-i natura precisă 
a sentinței mele din Dagoska. 

Glokta își supse gingiile, acru. Exact asta-mi mai 
lipsea — încă un pumnal cu care să jonglez. 

— Şi ce-o să se întâmple dacă, absolut independent 
de acțiunile mele, cazi victimă putregaiului? Sau ți 
se dărâmă o casă-n cap? Sau te-neci cu o felie de pâine? 

Fider deschise foarte larg ochii, ca și cum până 
atunci nici nu s-ar fi gândit la așa ceva. 

- În oricare dintre acele cazuri... cred că... scri- 
soarea va fi trimisă oricum, în pofida nevinovăție tale. 

Râse, cu un aer neputincios. 

- Lumea asta nu-i nici pe departe atât de dreaptă 
pe cât ar trebui să fie, după părerea mea, și îndrăznesc 
să spun că locuitorii din Dagoska, mercenarii luaţi în 
robie și soldați măcelăriți ai Uniunii care te-au făcut 
să lupţi pentru cauza ta pierdută ar contribui și ei. 

Zambi dulce, de parcă ar fi discutat despre 
grădinărit. 

- Probabil că lucrurile ar fi stat mult mai simplu 
pentru tine, dacă mă strangulai, la urma urmei. 

- Îmi citeşti gândurile. 

Acum, însă, e mult prea târziu. Am făcut o faptă 
bună, aşa că, desigur, trebuie să plătesc prețul. 

- Atunci, spune-mi, înainte ca drumurile noastre 
să se despartă din nou, pentru ultima oară, după cum 
putem amândoi doar să sperăm... eşti amestecat În 
toată afacerea asta cu voturile? 

Glokta își simţi ochiul tresărind. 

- Se pare că îndatoririle mele au anumite tangenţe 
cu ea. 

Sau, mai bine zis, îmi ocupă fiecare oră din zi și 
din noapte. 

Carlot dan Eider se aplecă înainte, la o distanță 
conspirativă, cu coatele pe masă și bărbia în mâini. 

- Cine crezi că va fi următorul rege al Uniunii? 
O să fie Brock? Isher? Altcineva? 

- E cam devreme ca să spunem. Mă ocup de asta. 

- Atunci, șontâc-șontâc cu tine, își împinse ea 
inainte buza de jos. Și cred c-ar fi mai indicat să nu-i 
pomenești de întâlnirea noastră Eminenţei Sale. 

Dădu din cap, iar Glokta simţi cum sacul îi era 
tras iar peste faţă. 


O MULȚIME ZDRENȚUITĂ 


Postul de comandă al lui Jezal, dacă se putea folosi 
o asemenea denumire în raport cu un om atât de ne- 
dumerit și derutat cum se simțea el, se afla pe culmea 
unei pante prelungi. Avea o vedere splendidă peste 
valea puţin adâncă de jos. Sau, cel puţin, ar fi fost o 
vedere splendidă în vremuri mai fericite. Așa cum 
stăteau lucrurile, trebuia să recunoască, spectacolul 
nu era nici pe departe plăcut. 

Oastea principală a rebelilor acoperea în intregime 
câteva câmpii întinse, mai în josul văii, arătând ca o 
plagă negricioasă, sordidă și amenințătoare, cu luciri 
de oţel pe alocuri. Unelte agricole și negustorești, 
probabil, dar tăioase. 

Chiar și de la distanța aceea, se zăreau semne 
tulburătoare că erau organizați. Printre oameni exis- 
tau spaţii libere, drepte, pentru deplasarea rapidă a 
mesagerilor și a proviziilor. Se vedea limpede, chiar 
și pentru ochiul neexersat al lui Jezal, că era în aceeași 
măsură o gloată ca și o armată, iar cineva de-acolo, 

de jos, ştia meserie. Mult mai bine decât el, cel mai 
probabil. 

Grupuri de rebeli mai mici și mai neorganizate 
se vedeau risipite în lung și-n lat, fiecare constituind 
un considerabil corp de armată cu drepturi depline. 
Oameni trimiși după mâncare şi apă cutreierau regiu- 
nea. Masa aceea neagră, târâtoare, de pe câmpule verzi 
îi amintea lui Jezal de o hoardă de furnici târându-se 
peste o grămadă de coji de mere aruncate. Nu avea 
nici cea mai vagă idee cât de mulți erau, dar de la acea 
distanţă cifra de patruzeci de mii părea o subestimare 
considerabilă. 

Jos, în satul din fundul vău, dincolo de masa 
principală a rebelilor, ardeau focuri. Focuri de tabără 
sau case aprinse, era greu de spus, dar Jezal mai de- 
grabă se temea de cele din urmă. Trei coloane înalte 
de fum cafeniu închis se împrăștiau pe cer, răspândind 
în aer un miros slab, dar îngrijorător, de ars. 

Datoria unui comandant era aceea de a-și impune 
un ton curajos, pe care oamenii săi ar fi fost nevoiți 
să-l urmeze, Jezal știa acest lucru, desigur. Și totuși, 
privind câmpia aceea prelungă, în pantă, nu putea 
să nu reflecteze la numărul uriaș de oameni din celă- 
lalt capăt, atât de hotărâți. Nu-și putea impiedica 
ochii să tot săgeteze spre propriile lor forțe, atât de 
reduse, slabe și nesigure. Nu-și putea stăpâni nervo- 
zitatea, şi se tot trăgea de guler. Afurisitul îl strân- 
gea prea tare. 

- Cum doriţi să fie desfășurat regimentul, dom- 
nule? întrebă adjutantul lui, maiorul Opker, cu o 

expresie care reușea cumva să fie în același timp con- 
descendentă și slugarnică. 

- Desfășurate? Ää... păi... 

Jezal îşi scormoni creierii după un răspuns cât de 
cât potrivit, dacă nu tocmai corect. Descoperise încă 
de la inceputurile carierei sale militare că, dacă ești 
in subordinea unui ofițer eficient şi cu experiență, 
și ai sub comandă soldaţi cu aceleași calități, nu e 
nevoie să știi și să faci nimic. Această strategie îl ser- 
vise de minune, câțiva ani de pace comozi, dar singu- 
rul ei neajuns se dezvăluia acum în ochii tuturor. 
Dacă, prin vreun miracol, devii comandant suprem, 
praful se-alege de tot sistemul. 

- Desfășurate... repetă el, cu fruntea încrețită, in- 
cercând să dea impresia că studia terenul, deși nu avea 
decât o idee vagă despre ceea ce insemna o desfă- 
șurare. Infanteria pe două rânduri... îndrăzni să pro- 
pună, amintindu-și un fragment dintr-o povestire pe 
care i-o spusese cândva Collem West. În spatele 
gardului viu de-acolo. 

Și-şi plimbă bastonul peste privelişte, cu un gest 
plin de importanţă. In folosirea bastonului, cel puţin, 
era expert, după ce o practicase indelung la oglindă. 

- Domnul colonel vrea să spună în fața gardului 
viu, desigur, interveni lin Bayaz. Infanteria desfășurată 
pe două rânduri de-o parte și de alta a acelei pietre 
de hotar. Cavaleria uşoară între copacii de-acolo, 
cavaleria grea în formaţie pană, pe flancul îndepărtat, 
unde să poată folosi avantajos terenul, continuă el, 
denotând o familiaritate neobişnuită cu vocabularul 

militar. Arbaletierii pe un singur rând, În spatele gar- 
dului viu, unde la început vor fi ascunși de privirea 
inamicului și pot trage de sus în jos. 

Îi făcu lui Jezal cu ochiul: 

- Excelentă strategie, domnule colonel, dacă-mi 
dai voie să spun. 

- Desigur, replică disprețuitor Opker, intorcân- 
du-se să transmită ordinele. 

Jezal strânse în mână bastonul pe care-l ținea la 
spate, frecându-și nervos bărbia cu mâna cealaltă. 
Vedea clar că funcţia de comandant însemna mult 
mai mult decât să-ți spună toată lumea „domnule“. 
Trebuia neapărat să citească niște cărți, la întoarcerea 
in Adua. Dacă se mai întorcea. 

Trei puncte mici se desprinseseră din masa târa- 
toare de oameni din josul văii şi urcau povârnișul spre 
ei. Punându-și mâna streașină la ochi, Jezal desluși 
o fâșiuță albă mișcându-se prin aer, deasupra lor. Un 
steag de pace. Simţi pe umăr mâna lui Bayaz, într-un 
gest cât se poate de neincurajator. 

- Nu-ţi face griji, băiatul meu, toți suntem pre- 
gătiți pentru violență. Am însă incredere că nu se va 
ajunge acolo, adăugă el, zâmbind spre mulțimea 
întinsă de jos. Multă încredere. 

Jezal își dorea din toată inima să fi putut spune 
același lucru. 


Pentru un faimos demagog, trădător și instigator 
la revoltă, omul cunoscut ca Tăbăcarul nu avea nimic 
ieşit din comun. Stătea calm pe scaunul pliant, la 

masa din cortul lui Jezal, un individ de statură medie, 
cu trăsături banale sub o claie de păr cârlionţat, într-o 
haină cu croială şi culoare obișnuite, având pe chip 
un zâmbet care sugera cât de bine știa că avantajul 
era de partea lui. 

- Mi se spune Tăbăcarul, zise el, și am fost trimis 
să vorbesc din partea alianţei celor asupriți, exploataţi 
și oprimaţi, de jos din vale. Ei sunt doi parteneri de-ai 
mei care mă însoțesc în această acțiune îndreptățită şi 
intru totul patriotică. Cei doi generali ai mei, s-ar putea 
spune. Glugă Ombun, arătă el într-o parte, spre un 
om masiv, cu barbă lătăreață, chip rumen şi sprâncene 
incruntate, şi Piron Holst, continuă, indicând cu capul, 
în partea cealaltă, un individ ca o nevăstuică, cu o 
cicatrice prelungă pe obraz și privire leneșă. 

- Onorat, răspunse prudent Jezal, deși din partea 
lui arătau mai degrabă a tâlhari decât ca niște generali. 
Fu sunt colonelul Luthar. 

- Știu. Te-am văzut când ai câștigat Turnirul. Un 
joc de sabie indemânatic, prietene, foarte îndemânatic. 

- A, păi, ăăă... se balbâi Jezal, luat pe nepregătite. 
Mulţumesc. El este adjutantul meu, maiorul Opker, 
iar dumnealui... Bayaz, Întâiul dintre Magi. 

Glugă Ombun pufni neîncrezător, dar Tăbăcarul 
nu făcu decât să-și mângâie buza, ingândurat. 

— Bine. Și aţi venit să luptaţi sau să negociaţi? 

- Suntem pregătiți pentru amândouă, își începu 
Jezal expunerea. Consiliul Închis, deși condamnă me- 
todele demonstraţiei voastre, consimte că s-ar putea 
să aveţi și unele revendicări legitime... 

Glugă scoase un mormăit: 

— Au de ales, netrebnicii? 

- Păi, ăă... continuă Jezal, m-au instruit să vă ofer 
următoarele concesii. 

Ridică o hârtie pe care i-o pregătise Hoff, un sul 
enorm cu mânere încrustate complicat şi un sigiliu 
cât o farfurie. 

- Dar trebuie să vă previn, adăugă el, străduindu-se 
să pară cât mai sigur pe sine, dacă refuzaţi, suntem 
gata să luptăm, iar oamenii mei sunt cei mai bine in- 
struiți, cei mai bine înarmaţi și cei mai bine pregătiți 
din serviciul regelui. Fiecare dintre ei face cât două- 
zeci din adunătura voastră. 

Fermierul cel mătăhălos lăsă să-i scape un chicotit 
amenințător. 

- Şi Lordul Finster credea la fel, iar adunătura 
noastră i-a dat un șut în cur de l-a zburat dintr-un capăt 
al moșiilor lui până-n ălălalt. Ce-ar fi să ne-arătați 
ce-aveţi acolo, colonele, și-o să vedem noi dacă e nevoie 
de ameninţări. 

Jezal ridică documentul greu, iar Glugă i-l smulse 
din mână furios, îl desfăcu şi începu să citească, 
desfășurând treptat hârtia groasă, cu foşnete uscate. 
Cu cât citea mai mult, cu atât se încrunta mai tare. 

- E o insultă! declară el răstit, când termină, pri- 
vindu-l arțăgos pe Jezal. Impozite mai mici şi nu-ș' 
ce căcaturi despre folosirea pământurilor comune? 
Și nici măcar p-astea nu m-aștept să le onoreze! 

Îi dădu sulul Tăbăcarului, cu un gest repezit, iar 
Jezal înghiți un nod. Nu pricepea nimic din concesule 


puterea armelor 169 


respective, nici în legătură cu posibilele lor neajunsuri, 
desigur, dar reacția lui Glugă nu prea promitea o 
invoială rapidă. 

Ochii Tăbăcarului parcurseră alene documentul. 
Ochi de culori diferite, observă Jezal: unul albastru, 
celălalt verde. Când ajunse la capăt, îl puse pe masă, 
cu un oftat teatral. 

- Ne convin termenii ăștia. 

- Serios? făcu Jezal ochii mari, surprins, dar nici 
pe departe la fel de mirat ca Glugă Ombun. 

- Da” ăștia-s mai răi decât ăia oferiţi ultima oară! 
strigă agricultorul. Înainte de-a-i pune pe fugă pe oa- 
menii lui Finster! Atunci ai spus că nu putem accepta 
nimic altceva decât pământ pentru fiecare! 

Chipul Tăbăcarului se schimonosi nemulțumit. 

- Asta era atunci. 

- Asta era atunci? repetă Glugă, nevenindu-i să 
creadă. Și cu lefurile cinstite pentru munca cinstită 
ce s-a-ntâmplat? Ce s-a-ntâmplat cu părțile din profit? 
Cu egalitatea-n drepturi cu orice preț? Erai de faţă, 
ȘI mi-ai promis! 

Arătă cu un gest furios intreaga vale: 

- Tuturor le-ai promis! Ce s-a schimbat, decât 
că avem Adua-n mână? Putem lua tot ce vrem! Pu- 
tem să... 

- Am spus că termenii ăștia ne convin! îl între- 
rupse 'Tăbăcarul, cu o furie neaşteptă. Doar dacă nu 
cumva preferi să lupţi de unul singur cu oamenii 
regelui! Pe mine mă urmează, Glugă, nu pe tine, în 
caz că n-ai observat. 

- Dar ne-ai promis libertatea pentru fiecare om! 
Am avut încredere-n tine! nu se lăsă fermierul, cu 
chipul descompus de oroare. Toţi am avut incredere 
în tine! 

Jezal nu mai văzuse niciodată un om atât de in- 
diferent cum arăta în acel moment Tăbăcarul. 

- Cred că am genul ăla de față care inspiră 
incredere, murmură tărăgănat acesta, iar prietenul său 
Holst ridică din umeri, privindu-și unghiile. 

- Atunci, să te ia dracu’! Dracu” să vă ia pe toți! 

Și Glugă se răsuci pe călcâie, ieșind furios prin 
deschizătura cortului. 

Jezal îl observă pe Bayaz aplecându-se într-o parte, 
pentru a-i șopti maiorului Opker: 

- Pune ca omul ăla să fie arestat până nu iese din 
tabără. 

— Arestat, stăpâne... sub un steag de pace? 

- Arestat, pus în lanţuri și condus la Casa Între- 
bărilor. Nu te poți ascunde de dreptatea regelui după 
un petic de pânză albă. Cred că Superiorul Goyle se 
ocupă de investigații. 

- Ăă... desigur. 

Opker se ridică să-l urmeze pe Ombun afară din 
cort, în timp ce Jezal zâmbea nervos. Nu încăpea 
nicio îndoială că Tăbăcarul auzise schimbul de replici, 
dar stătea nepăsător, ca și cum viitorul tovarășului 
său de până atunci nu l-ar mai fi privit cu nimic. 

- Trebuie să prezint scuze pentru asociatul meu. 
Într-o situaţie ca asta, nu poți mulțumi pe toată lumea, 
declară el, cu un gest teatral. Dar nu vă faceți griji. 

Le voi ţine oamenilor un discurs convingător, spu- 
nându-le pentru ce am luptat cu toții, și curând vor 
porni înapoi spre casele lor, fără să se mai întâmple 
nimic rău. Poate câțiva vor rămâne hotărâți să facă 
necazuri, dar sunt sigur că-i puteți aduce la ordine fără 
greutate, nu, colonele Luthar? 

- Ăă... da... îngăimă Jezal, care nu mai avea nici 
cea mai vagă idee ce se întâmpla. Cred că... 

- Excelent, îl întrerupse Tăbăcarul, sărind în pi- 
cioare. Mă tem că acum trebuie să-mi iau rămas-bun. 
Am de rezolvat tot felul de treburi. O clipă de liniște 
nu găsim, hmm, colonele Luthar? O clipă de liniște. 

Schimbă o privire lungă cu Bayaz, apoi ieși în 
lumina soarelui și dispăru. 

- Dacă întreabă cineva, îi murmură Întâiul dintre 
Magi lui Jezal la ureche, le-aș spune că a fost o nego- 
ciere dificilă împotriva unor oponenți fermi și hotă- 
râți, dar nu te-ai descurajat, le-ai reamintit ce îndatoriri 
au faţă de țară şi rege, i-ai implorat să se întoarcă pe 
plantațiile lor și așa mai departe. 

- Dar... 

Lui Jezal îi venea să plângă, atât de aiurit era. Enorm 
de nedumerit și peste măsură de ușurat, în același timp. 

- Dar eu... 

- Dacă întreabă cineva, repetă Bayaz, pe un ton 
uşor tăios care sugera că episodul se terminase. 


IUBIT DE LUNĂ 


Copoiul se ridică, privind cu ochii mijiți, în lumina 
soarelui, spre flăcăii Uniunii care mergeau greoi în sens 
invers. Există o anumită înfățișare a învinșilor, după 
luptă. Se mișcă încet, aduși de umeri, stropiți cu noroi, 
privind cu mult interes pământul. Copoiul văzuse des- 
tul de des asemenea oameni. Necăjiți că pierduseră. 
Rușinaţi că fuseseră înfrânți. Vinovaţi că se dăduseră 
bătuți fără a se alege cu nicio rană. Cunoștea senzația, 
știa ce adânc putea să roadă, dar vinovăția arăta mai 
puţin dureros decât o tăietură de sabie și se vindeca 
mult mai repede. 

Unii dintre răniți n-o duceau chiar așa de rău. 
Bandajaţi sau cu atele, șchiopătând sprijiniți în câteun 
băț sau cu braţul pe după umărul vreunui camarad. 
Alţii nu avuseseră același noroc. Copoiului i se părea 
că-l cunoștea pe unul. Un ofiţer, prea tânăr ca să-i 
crească deja barba, cu chipul băieţesc alb, schimonosit 
de durere și șoc. Avea piciorul retezat deasupra ge- 
nunchiului, iar hainele, targa și cei doi oameni care-l 

duceau erau plini de sânge roşu închis. Era cel care 
stătuse așezat pe poartă, când Copoiul şi Treicopaci 
veniseră prima oară la Ostenhorm, să se alăture Uniunii. 
Cel care se uitase la ei ca la doi rahați. Acum nu mai 
părea la fel de deştept, scâncind la fiecare scutură- 
tură a tărgii, dar Copoiului nu-i venea să zâmbească. 
Pierderea unui picior părea o pedeapsă cam aspră 
pentru un simplu rânjet dispreţuitor. 

West stătea pe marginea cărării, vorbind cu un 
ofițer care avea un bandaj murdar în jurul capului. 
Copoiul nu auzea ce spuneau, dar putea ghici, în linii 
mari. Din când în când, câte unul dintre ei arăta spre 
colinele dincotro veniseră. Două dealuri abrupte şi 
ostile, aproape complet împădurite, cu câteva stânci 
golașe pe ici, pe colo. Întorcându-se, West surprinse 
privirea Copoiului. Chipul său era posomorât ca al 
unui gropar. Nu era nevoie să ai o minte prea ageră 
ca să-ți dai seama că încă nu învinseseră. 

- Rahat, mormăi printre dinți Copoiul. 

Avea senzația aceea de gol în stomac, senzaţia care-i 
venea ori de câte ori trebuia să cerceteze o nouă por- 
țiune de teren, ori de câte ori Treicopaci cerea arme, 
ori de câte ori nu aveau la micul dejun nimic altceva 
decât apă rece. Totuși, de când era șef, se părea că așa 
stăteau lucrurile mai tot timpul. Acum, toate pro- 
blemele îi reveneau lui. 

- N-a mers? 

West se apropie, clătinând din cap. 

- Bethod ne aştepta, și erau mulți. Stau infipți pe 
dealurile alea. Bine înfipţi și bine pregătiți, între noi 

şi Carleon. Cel mai probabil, erau gata de luptă încă 
dinainte ca noi să fi trecut măcar frontiera. 

- Dintotdeauna i-a plăcut să fie pregătit, așa-i el. 
N-ați avut cum să-l ocoliți? 

- Kroy a încercat pe ambele drumuri și a mâncat 
bătaie. Acum, Poulder a vrut să atace colinele frontal, 
ŞI a încasat-o şi mai rău. 

Copoiul oftă. 

- Altă cale nu avem. 

- Nici una care să nu-i permită lui Bethod să bage 
cuțitu-n noi. 

- Iar Bethod n-ar lăsa să-i scape o ocazie ca asta. 
Nici nu speră altceva. 

- Și Lordul Mareșal e de aceeași părere. Vrea să-ți 
duci oamenii în nord, răspunse West, privind duş- 
mănos spre contururile cenușii ale altor dealuri, aflate 
mai departe. Să căutaţi un punct slab. Bethod n-are 
cum să acopere toată regiunea. 

- N-are cum? repetă Copoiul. Cred c-o să vedem. 

Și porni spre copaci. Băieţilor avea să le placă la 
nebunie. 

Nu peste mult, ajunse în locul unde-și avea tabăra 
grupul lui. Se înmulțeau încontinu. Să tot fi ajuns 
pe la patru sute, cel puţin, şi erau duri. Mai ales dintre 
aceia cărora niciodată nu le prea plăcuse Bethod, care 
luptaseră contra lui în războaie. Luptaseră și 
împotriva Copoiului, la o adică. Pădurile erau pline 
de ei, așezați în jurul focurilor, frigând carne, lus- 
truindu-şi armele, cârpind echipamente, antrenân- 
du-se perechi-perechi cu săbiile. La auzul zăngănelilor 

metalice, Copoiul se încordă. Aveau să le mai audă, 
și cu rezultate mult mai sângeroase, fără îndoială. 

- Șefu”! strigară oamenii. Copoiul! A venit șefu'! 
Hei, hei! 

Băteau din palme și loveau cu armele bolovani: pe 
care stăteau așezați. Copoiul ridică pumnul, zâmbind 
în stilul lui obișnuit, cu jumătate de gură, și le răspunse 
cu „da, da, bine, bine...“ şi altele. Nu avea nici cea 
mai vagă idee cum să se poarte ca un șef, așa că nu 
făcea decât să rămână el, cel dintotdeauna. Totuși, 
oamenii păreau destul de mulțumiți. Probabil așa erau 
mereu - până începeau să piardă lupte și ajungeau la 
concluzia că aveau nevoie de un șef nou. 

Veni spre focul unde-și petreceau ziua cei câțiva 
Oameni Numiţi ai lui. Nici urmă de Logen, dar cei- 
lalți stăteau așezați în jur, cu niște mutre plictisite. 
Sau, cel puţin, aceia care mai erau în viață. Tul îl 
văzu venind. 

- S-a-ntors Copoiul. 

- Mhm, făcu Ursuzul, care potrivea marginile unor 
pene cu un brici. 

Dow era ocupat să șteargă de grăsime o tigaie cu 
o bucată de pâine. 

- Și cum s-a descurcat Uniunea pe ăle dealuri? 
intrebă el, pe un ton care dădea de înţeles că ştia deja 
răspunsul. S-au căcat pe ei, așa-i? 

- Păi, au ieșit pe locul doi, dacă asta vrei să ştii. 

- Pentru mine, să ieși pe locul doi din două în- 
seamnă să te caci împrăștiat. 

Copoiul trecu peste asta, trăgând aer în piept. 

- Bethod se ţine tare pe poziție, păzind drumurile 
spre Carleon. Nimeni nu vede vreun mod simplu de 
a-l învinge sau de a-l ocoli măcar. Ne aștepta, și și-a 
luat toate măsurile, cred. 

- Pe-asta puteam să ţi-o spun naibii și eu! se răsti 
Dow, improşcând cu firimituri de pâine unsuroase. 
Îl are pe Oscior pe unv’ din ăle dealuri, și pe Coaste- 
albe pe ăllalt, şi mai încolo-i are pe Palid-ca-Zăpada și 
Goring. Aia patru n-o să-i dea nimănui nicio șansă, da’ 
dacă zic totuși că da, atunci mai în spate o s-aștepte 
Bethod, cu ăilalții, şi cu shanka ai lui, și căcatul ăla de 
Temutul, gata să-i frigă-n doi timpi și trei mișcări. 

- Cel mai probabil, confirmă Tul, ridicându-și 
sabia în lumină; se uită la ea, apoi reincepu să-i 
lustruiască lama. Lui Bethod ăsta întotdeauna i-a 
plăcut să aibă câte un plan. 

- Și ăi de ne ţin de zgardă ce-au de zis? mârâi Dow. 
Ce soi de treabă a pus la cale Furiosu” pentru anima- 
lele lui? 

- Burr vrea să mergem spre nord o bucată, prin 
pădure, și să vedem dacă Bethod n-a lăsat pe-acolo 
vreun punct slab. 

- Hm, pufni Dow. Lv’ Bethod nu-i stă-n fire să 
lase găuri. Dac-a lăsat vreo groapă, înseamnă că vrea 
să cădem noi în ea. Să cădem și să ne rupem gâtu'. 

- Ei, atunci cred c-ar fi bine să fim atenţi pe unde 
călcăm, nu? 

- Bătaie de cap în plus. 

Copoiul începea să se sature de văicărelile lui 
Dow, la fel cum se săturase şi Treicopaci. 

- Și altceva ce-ai vrea, hmm? Asta-i viaţa. O 
grămadă de bătaie de cap. Te străduiești să le-nduri, 
dacă faci măcar două parale. Și, la urma urmei, acuma 
ce te doare? 

- Asta! arătă smucit Dow cu capul, spre copaci. 
Uite, asta! Nu s-a schimbat nimic, este? Am putea 
să fim dincolo de Șuvoiul Alb, înapoi în Nord, da? 
Bethod s-a-nfipt bine pe picioare acolo, și Uniunea 
n-are cum să-l ocolească fără să-şi pună curv’ la bătaie. 
Și dacă-l zboară de pe ăle dealuri, atunci ce-o să fie? 
Dac-ajung la Carleon şi intră, și-l pârjolesc la fel cum 
a făcut Nouădegete ultima oară, ce mare scofală? 
Nu-nseamnă nimica. Bethod o s-o ţină pe-a lui, ca-n- 
totdeauna, ba luptă, ba se retrage, ba luptă, ba se re- 
trage, și-o să găsească mereu dealuri pe care să se-așeze 
și șmecherii pe care să le facă. O să vină vremea când 
Uniunea o să se sature și-o să se care-napoi în sud, 
şi pe noi o să ne lase-aici. Și-atunci, Bethod o să se-n- 
toarcă, și ce să vezi? El o să fie ăl de-o să ne fugărească 
pe noi, câtu-i Nordu' de lat naibii și-napoi. Iarnă, 
vară, iarnă, vară, şi tot aşa. Și-acuma uită-te la noi, 
mai puţini decât eram cândva, și stăm şi-o frecăm 
aicea-n pădure. Îţi sună cunoscut? 

Suna destul de cunoscut, acum că i-o spunea, dar 
Copoiul nu vedea ce-ar fi putut să facă. 

- Acuma s-a-ntors Logen, nu? Asta o să ne prindă 
bine. 

Dow pufni din nou. 

- Ha! Și când a adus Nouădegete cu el al'ceva 
decât moarte? 

- Uşurel, mormăi Tul. Îi eşti dator, mai ştii? Toți 
ii suntem. 

- Toate au o limită, zic eu, când e vorba de datorii, 
își aruncă Dow tigaia în foc și se ridică, ștergându-și 
mâinile de haină. Unde-a fost, mm? Ne-a lăsat sus în 
văi, fără o vorbă, nu? Ne-a lăsat cu capetele-turtite și 
s-a cărat în ailaltă parte-a lumii! Cine știe dacă n-o s-o 
șteargă și-acuma, dacă-i convine, sau să treacă de partea 
lui Bethod, sau să se pună pe omor așa, din senin, sau 
mortu’ mai ştie ce? 

Copoiul se uită la Tul, care-i susținu privirea, cu 
un aer vinovat. Toţi îl văzuseră pe Logen făcând multe 
porcării când i se năzărea. 

- Astea au fost demult, spuse Tul. Lucrurile se 
mai și schimbă. 

Dow se mulțumi să rânjească. 

- Ba nu se schimbă deloc. Ziceţi-vă singuri poves- 
tea asta, dacă așa adormiți mai ușor, da” io o să stau 
c-un ochi deschis, vă zic clar! De-afurisitu” de Nouă- 
degete e vorba aicea! Cine știe ce-o să facă de-acu-ncolo? 

- Am o idee. 

Întorcându-se, Copoiul îl văzu pe Logen rezemat 
de un copac, iar expresia din ochii lui îl făcu să zâm- 
bească. Era o expresie pe care o cunoștea de mult și 
trăgea după ea tot felul de amintiri urâte. Expresia 
aceea de pe chipul morţilor, când li s-a stins și ultima 
scânteie de viaţă și nu le mai pasă de nimic. 

- Dacă ai ceva de zis, poţi să mi-o zici în față, cred, 
continuă Logen, venind lângă Dow, cu capul într-o 
parte şi cicatricele palide pe față. Copoiul simţi că i 

se zbârlea părul de pe braţe și-l treceau fiori reci, deși 
la soare era destul de cald. 

- Haide, Logen, încercă Tul să-l ia cu binișorul, 
vorbind de parcă totul ar fi fost o glumă, când se 
vedea cu ochiul liber că nici vorbă de așa ceva. Dow 
n-a vorbit serios. Doar că... 

Logen vorbi peste el, privindu-l pe Dow drept în 
față, tot timpul, cu ochii lui de mort: 

- Când ţi-am dat ultima lecţie, credeam că n-o să mai 
ai nevoie de alta. Da’ cred că unii au memoria cam scurtă. 

Veni şi mai aproape - atât de aproape, încât feţele 
mai-mai că li se atingeau. 

- Ei? Ai nevoie să mai înveţi, băiete? 

Copoiul se strâmbă, absolut sigur că erau gata să 
se omoare unul pe altul, și fără să aibă habar cum 
naiba să-i oprească dacă incepeau. Era un moment 
tensionat, care părea să nu se mai sfârșească. Dow 
cel Negru n-ar fi înghiţit așa ceva de la nimeni, viu 
sau mort, nici chiar de la Treicopaci - dar, în cele 
din urmă, își dezveli dinţii galbeni într-un rânjet. 

- Nnţ. O lecţie mi-a fost de-ajuns. 

Și, întorcând capul într-o parte, își adună flegma 
şi scuipă pe jos. Apoi se retrase, fără grabă, cu același 
zâmbet pe față, de parcă ar fi spus că acum o înghițea, 
poate, dar data viitoare, nu prea. 

După plecarea lui, fără nicio vărsare de sânge, Tul 
răsuflă sonor, ca și cum toţi ar fi scăpat de moarte 
ca prin urechile acului. 

- Atunci, Englia. Nord, ați zis? Să facă bine cineva 
să-i pregătească pe flăcăi de plecare. 

- Mhm, făcu Ursuzul, punându-și ultima săgeată 
în tolbă şi urmându-l printre copaci. 

Logen mai stătu un moment pe loc, privindu-i 
cum se îndepărtau. Când dispărură, se întoarse și se 
ghemui lângă foc, cu spatele cocoșat, coatele pe ge- 
nunchi și mâinile atârnându-i. 

- Slavă morților pentru asta. Era să mă cac pe mine. 

Copoiul își dădu seama că-și ținuse respiraţia tot tim- 
pul și lăsă aerul să i se reverse din piept, cu un șuierat. 

- Cred că și eu am fost pe-aproape. Chiar a trebuit 
să faci asta? 

- Ştii bine că da. Lasă un om ca Dow să-și permită 
o obrăznicie, și nu se mai opreşte. Și-atunci, toți flă- 
căii ăștilalți o să creadă că Sângerosul-Nouă nu-i nici 
pe departe așa de infricoșător pe cât au auzit, și nici 
una, nici două, cineva care-mi poartă pică se va hotări 
să mă treacă prin sabie. 

Copoiul clătină din cap. 

- Prea le vezi pe toate numai în negru. 

- Le văd așa cum sunt. Nu s-au schimbat cu nimic. 
Niciodată nu se schimbă. 

Poate că aşa era, dar nici n-aveau să se schimbe 
vreodată, dacă nimeni nu le dădea măcar o mică șansă. 

- Totuşi... chiar eşti sigur că era nevoie? 

- Pentru tine nu, poate. Tu ai farmecul tău, de 
te plac oamenii. 

Logen își scărpină bărbia, privind cu tristețe în 
pădure. 

- Cred că eu am pierdut ocazia asta acu’ vreo 
cinşpe ani. Și alta n-o să mai am. 

Pădurea era călduroasă şi familiară. Păsările ciri- 
peau pe ramuri, fără să le pese nici de Bethod, nici 
de Uniune, nici de oricare dintre faptele oamenilor. 
Nici un alt loc nu păruse vreodată atât de pașnic, iar 
Copoiului nu-i plăcea deloc asta. Adulmeca aerul, tră- 
gându-l pe nas, plimbându-și-l pe limbă. În ultima 
vreme, era de două ori mai prudent, de când venise 
săgeata aceea, ucigând-o pe Cathil în luptă. Poate ar 
fi reuşit s-o salveze, dacă avea mai multă încredere 
în propriul lui nas. Dow se lăsă pe vine în tufișuri, 
cu privirea spre pădurea încremenită. 

- Ce e, Copoiule? Ce miroși acolo? 

- Oameni, cred, da” cam acri, oarecum, răspunse 
Copoiul, inhalând din nou. Miroase a... 

O săgeată ţâșni dintre copaci şi se înfipse în 
trunchiul de lângă Copoi, vibrând. 

- Căcat! ţipă el, căzând în fund și dibuind să-și ia 
arcul de pe umăr, mult prea târziu, ca de obicei. Dow 
alunecă lângă el, înjurând, și ajunseră grămadă unul 
peste altul. Copoiul fu cât pe ce să se-aleagă cu ochiul 
scos de securea lui Dow, înainte de a reuşi să-l îm- 
pingă într-o parte. Ridică palma spre oamenii din 
spate, pentru a le face semn să se oprească, dar aceştia 
se împrăștiau deja, târându-se pe burtă spre copaci 
Și stânci, scoțându-și armele și privind în jur. 

De undeva, din față, se auzi un glas: 

- Sunteţi cu Bethod? 

Omul vorbea limba nordică, dar cu un accent ciudat. 

Dow şi Copoiul se priviră un moment, apoi ridi- 
cară din umeri. 

- Nu! mugi Dow. Iar dacă voi sunteți, pregătiți-vă 
să vă-ntâlniţi cu morții! 

O clipă de tăcere. 

- Nu suntem cu nemernicul ăla şi nici nu vom fi 
vreodată! 

- Bine-așa! strigă Copoiul, scoțând puţin capul, 
cu arcul încordat în mâini. Atunci, arătați-vă! 

Un om ieși de după un copac, la vreo șase pași 
distanță. Copoiul fu atât de șocat, încât aproape că 
scăpă coarda dintre degete, dând drumul săgeții. Peste 
tot, în jur, apăreau alţi şi alți oameni. Zeci și zeci. 
Aveau părul încâlcit, feţele mânjite cu dâre de noroi 
și vopsea albastră, hainele zdrenţuite, de blană și piei 
pe jumătate argăsite, dar vârfurile lăncilor și ale săge- 
ților, precum și tăişurile săbiilor făurite rudimentar 
Jluceau viu şi curat. 

- Oameni ai dealurilor, mormăi Copoiul. 

- Deleni suntem, și ne mândrim! răsună cu ecou 
un glas puternic, de undeva din pădure. 

Câţiva începură să se dea la o parte, ca și cum ar 
fi făcut loc pentru cineva. Copoiul clipi din ochi. 
Printre ei venea un copil. O fată, de vreo zece ani, cu 
picioarele goale și murdare. Ducea pe umăr un ciocan 
enorm - o bâtă groasă și lungă, cu un cap de fier 
zgâriat, mare cât o cărămidă. Prea mare și prea greu 
ca să-l mânuiască. Îi era greu Și să și-l țină pe umăr. 

Apoi apăru un băiat. Avea pe spate un scut ro- 
tund, mult prea mare pentru el, iar în mâini ținea o 
secure uriașă. Îl însoțea alt băiat, cu o suliță de două 
ori cât el, al cărei vârf se legăna deasupra, lucind auriu 

în razele soarelui. Trebuia să se uite întruna în sus, 
ca să nu i se agaţe de vreo creangă. 

- Visez... murmură Copoiul. Nu...? 

Dow se încruntă. 

- Dacă da, i-un vis tare ciudat. 

Cei trei copii nu erau singuri. După e. venea o 
namilă imensă. Avea o blană zdrenţuită pe umerii ați, 
iar un colier cât toate zilele îi atârna până pe burta 
umflată. O salbă de oase. Falange, observă Copoiul, 
când omul se apropie. Degete omenești, printre bucă- 
țele plate de lemn, incrustate cu semne stranii. Din 
barba cafenie i se ivi un zâmbet lat și gălbui, dar asta 
nu-l liniștea cu nimic pe Copoi. 

- Of, căca-m-aș, gemu Dow, hai s-o luăm înapoi. 
Înapoi în sud, destul cu toate astea. 

- De ce? Îl cunoşti? 

Dow întoarse capul și scuipă. 

- Crummock-i-Phail, şi nu altu”. 

Copoiul aproape că-și dorea să fi fost o ambuscadă, 
mai degrabă decât o șuetă. Până și copiii știau: Crum- 
mock-i-Phail, căpetenia oamenilor de pe dealuri, era 
cel mai dement nemernic din tot Nordul ăla afurisit. 

În timp ce se apropia, uriașul dădu ușor la o parte 
din drum lăncile și săgețile. 

- Acuma nu mai e nevoie de astea, aşa-i, frumoșii 
mei? Toți suntem prieteni, sau avem aceiași dușmani, 
cel puțin, ceea ce-i mult mai bine, pricepeți? Avem 
o mulțime de vrăjmași pe ăle dealuri, nu? Luna știe 
cât îmi place o bătălie grozavă, da’ să fie la stâncile 
ăle mari, cu Bethod și lingăii lui cocoțaţi în vârf? 

Asta-i o luptă niţel cam prea grea pentru oricine, ‘ai? 
Chiar și pentru noii noștri prieteni din Sud. 

Se opri chiar în faţa lor, cu oscioarele și lemni- 
șoarele colierului legănându-se zgomotos. Cei trei 
copii stăteau în spatele lui, foindu-se cu armele lor 
mari Și uitându-se încruntaţi la Dow şi Copoi. 

- [o-s Crummock-i-Phail, se prezentă el. Căpetenia 
tuturor delenilor. Sau a ălora care fac o para chioară. 

Zâmbi, ca şi cum tocmai ar fi apărut la o nuntă. 

- Şi cine-o fi șefu” la plimbărica asta veselă? 

Copoiul simţi iar golul în stomac, dar n-avea 
ce face. 

- Eu sunt. 

Crummock înălță din sprâncene: 

- Auzi acolo...! Eşti un prichindel care le zice la 
toți ăştia marii ce şi cum, aşa-i? Trebe că ai un nume 
zdravăn pe umeri, gândesc. 

- Mă numesc Copoiul. Iar el e Dow cel Negru. 

- Ciudată gașcă aţi adunat aici, comentă Dow, 
privind încruntat spre copii. 

- A, așa e! Așa e! Și vitează, pe deasupra! Băiatu 
care-mi duce lancea, ăla-i fi-miu Scofen. Ala cu se- 
curea-i fi-miu Rond. 

Apoi, se uită încruntat la fata cu ciocanul. 

- P-ăsta nu mai ştiu cum îl cheamă... 

- Sunt fiică-ta! strigă fata. 

- Da: ce, mi s-au terminat fiii? 

- Scenn a crescut prea mare şi i-ai dat propria-i 
sabie, și Sceft e prea mic ca să ducă și el ceva. 

Crummock clătină din cap. 

- Nu mi se pare deloc ca lumea, o afurisită de 
femeie să ţie ciocanu.... 

Fata aruncă ciocanul la pământ și-i dădu lui 
Crummock un șut în ţurloi. 

- Atunci, cară-ţi-l singur, dobitoc bătrân! 

- Au! chirăi taică-său, râzând și frecându-și pi- 
ciorul lovit. Acu” mi-ai venit în minte, Isern. Şutu’ 
tău mi-a deșteptat amintirile. Poţi să iei ciocanu”, da, 
poți. Aia mai mică-l duce p-ăl mai greu, mm? 

- Vrei securea, tati? o ridică cel mai mic, clă- 
tinându-se. 

- Vrei ciocanu'? îl luă fata de jos, dându-și fratele 
la o parte cu umărul. 

- Nu, iubirile mele, acu” n-am nevoie decât de 
vorbe, şi d-astea am destule și fără ajutoru” vostru. 
O să-l puteţi vedea pe tatăl vostru cum omoară pe 
careva, curând, dacă merge bine treaba, da” azi n-o 
să fie nevoie de topoare și ciocane. N-am venit aici 
ca să ucidem. 

- Atunci, de ce-ai venit întrebă Copoiul, deși 
nu era sigur că voia să audă răspunsul. 

- Treci așa direct la treabă, fără să ne-mprietenim 
ȘI noi? 

Crummock își întinse gâtul într-o parte, cu braţele 
deasupra capului, apoi ridică un picior, scuturându-și-l. 

- Am venit fiin'că m-am trezit az-noapte și m-am 
plimbat prin beznă și luna mi-a șoptit la ureche. În 
pădure, pricepi? Între copaci şi-n vocile bufniţelor 
din copaci, și ştii ce mi-a zis luna? 

- Că ești nebun de legat? mârâi Dow. 

Crummock se plesni pe coapsa uriașă. 

- Frumos vorbeşti, la cât de urât arăţi, Dow cel 
Negru - da! nu. Luna a zis... 

Și-l chemă pe Copoi cu degetul, ca pentru a-i 
destăinui un secret. 

- Că-l aveţi aici pe Sângerosul-Nouă. 

- Şi dacă-l avem...? interveni Logen, venind calm 
din spate, cu mâna pe sabie. Tul și Ursuzul îl înso- 
țeau, aruncând priviri crunte în jur, spre toți delenii 
vopsiți pe feţe şi spre cei trei copii murdari, dar mai 
cu seamă spre giganticul lor tată. 

- Uite-l! mugi Crummock, întinzând un deget 
tremurător, ca un cârnat. a-ţi pumnu” de pe sabia 
aia, Sângerosule-Nouă, până nu mă scap pe mine! 

Căzu în genunchi. 

- El e! Asta-i ăla! 

Și se târi înainte prin iarbă, pentru a se agăța de 
piciorul lui Logen, lipindu-se de el ca un câine lângă 
stăpânul său. 

Logen îl privea lung. 

- Lasă-mi picioru-n pace. 

- Aşa fac! se smuci Crummock înapoi, trântin- 
du-se pe pământ cu fundul său gras. 

Copoiul nu mai văzuse niciodată o asemenea 
reprezentație. Se părea că zvonurile despre sminteala 
lui Crummock-i-Phail erau destul de adevărate. 

- Ştii o chestie frumoasă? Sângerosule-Nouă? 

- Știu mai multe, dacă-i pe-așa. 

- Uite încă una, atunci. Te-am văzut luptând cu 
Shama Fărdeinimă. Am văzut cum l-ai spintecat ca 

pe-un porumbel de pus în oală, şi nici eu n-aș fi făcut 
o treabă mai bună, binecuvântat să fiu. 

Copoiul se încruntă. Fusese și el acolo, și nu păstra 
o amintire prea plăcută. 

- Am zis atuncea, continuă Crummock, ridicân- 
du-se în genunchi, și de-atuncea o tot zic, urmă el, 
acum în picioare, și am zis-o și când am venit jos 
de pe dealuri să te caut - și ridică braţul ca să arate 
spre Logen - că ești un om mai iubit de lună ca 
oricare altu”! 

Copoiul se uită la Logen, care ridică din umeri. 

- Cine poate ști ce-i place lunii și ce nu? Ce-i cu asta? 

- Ce-i cu asta, zice! Ha! Puteam să mă uit la el cum 
omora întreaga lume, și ce frumuseţe ar mai fi fost și 
aia! Cât despre ce-i cu asta, am un plan, Am curs cu 
izvoarele reci de sub munți, am fost dus de râuri pe 
sub pietre și am ieșit pe malul lacului sfânt, chiar lângă 
mine, în timp cemi înmuiam picioarele-n apă. 

Logen își scărpină cicatricea de pe falcă. 

- Avem o droaie de treburi, Crummock. Dac-ai 
de zis ceva vrednic de-a fi zis, poţi să-ncepi. 

- Atunci, zic. Bethod mă urăște, și-i împărtășesc 
simțământu”, da’ pe tine te urăște și mai mult. Fiin'că 
i-ai ținut piept, și ești dovada vie că un om din Nord 
poate fi stăpân pe sine, fără să-ndoaie genunchiu” și 
să lingă-n cur pe mișelul ăla cu tichie de aur, cu grăsanii 
ăia doi de fii ai lui și vrăjitoarea de nevastă-sa. 

Se încruntă. 

- Deși ăleia m-aș putea lăsa convins să-i dau o 
limbă. Mă urmărești pân-aicea? 

- "Ţin pasul, replică Logen, deși Copoiul nu era 
prea convins. 

- Dacă rămâi în urmă, doar să fluieri, și viu eu să 
te iau. Vreau să zic așa: dacă Bethod ar fi să aibă şansa 
să te prindă singur, departe de prietenii tăi din 
Uniune, iubitorii ăștia de vreme-nsorită de colo, care 
se târăsc ca furnicile, atuncea, ei bine, ar putea să dea 
mult ca să profite. Ar putea fi ademenit jos de pe 
dealurile lui drăgălașe, să prindă o ocazie ca asta, 
gândesc - hmmm? 

- Poți să pui prinsoare că mă urăște de moarte. 

- D2’ ce, te mai îndoiești c-ar putea un om să te 
urască așa de mult? 

Crummock se întoarse spre Tul și Ursuz, 
desfăcându-și larg braţele vânjoase. 

- D2’ nu numa” pe tine, Sângerosule-Nouă! Pe toți 
vă urăște, și pe mine, și pe cei trei fii ai mei aci de faţă! 

Fata aruncă iar ciocanul la pământ și-și propti 
mâinile-n şolduri, dar Crummock continuă să flecă- 
rească, fără s-o ia-n seamă. 

- Gândesc ca flăcăii tăi să se unească cu flăcăii mei 
ȘI S-ar putea s-avem ca la opt sute de sulițe. O s-o luăm 
spre nord, cum am merge pe Locurile-Nalte, ca să 
ocolim până-n spatele lu: Bethod și să-i facem pozne 
la capătu' ăl din dos. Gândesc c-asta o să-i urce sângele 
la capu” ăl de sus. Gândesc că n-o să lase el să piardă 
ocazia de-a ne tăvăli pe toți în mâl. 

Copoiul căzu pe gânduri. Era foarte posibil ca mulți 
dintre oamenii lui Bethod să fie agitați. Îngrijoraţi că 
luptau pe partea nepotrivită a Șuvoiului Alb. Poate 

auziseră că Sângerosul-Nouă se întorsese și se gândeau 
că-și aleseseră greșit tabăra. Lui Bethod tare i-ar mai fi 
plăcut să-nfigă-n pari câteva capete la care să se uite toată 
lumea. Ale lui Nouădegete și Crummock-i-Phail, Tul 
Duru și Dow cel Negru, poate chiar și pe-al Copoiului. 
l-ar fi plăcut nespus lui Bethod să arate Nordului că 
alt viitor nu avea, numai pe el. La nebunie i-ar fi plăcut. 

- Să zicem c-o luăm spre nord, începu el. Cum 
o să afle Bethod? 

Crummock rânji mai larg ca oricând. 

- A, o să afle, fiin'c-o să știe vrăjitoarea lui! 

- Blestemata de vrăjitoare! ciripi băiatul cu lan- 
cea, pe care se chinuia așa de rău s-o ţină, că-i tre- 
murau braţele. 

- Aia care tot coace vrăji, boarfa aia boită pe care-o 
ține cu el. Sau ea o fi aia care-l ţine pe el cu ea? Totuși, 
se pune o-ntrebare. Oricum ar fi, aia se uită. Nu, 
Sangerosule-Nouă? 

- Știu de cine vorbeşti, răspunse Logen, deloc 
incântat. Caurib. Mi-a zis odată un prieten că este 
lungă de ochi. 

Copoiul n-avea nici cea mai vagă idee despre asta, 
dar dacă Logen o punea la suflet, însemna că ar fi fost 
bine să facă și el tot așa. 

- Lungă de ochi, zici? zâmbi Crummock. Drăguţ 
nume are prietenu' tău pentru-o șmecherie așa urâtă. 
Vede fel de fel, cu ochiu” ăla lung al ei. Tot soiu' de 
lucruri pe care-ar fi mai bine pentru noi să nu le vadă. 
Bethod are mai multă-ncredere-n ochii ei decât într-ai 
lui, de-o vreme-ncoace, și-o s-o puie să se uite după 

noi, și după tine mai ales. Amândoi ochii ăia lungi o 
să-i caște, ba bine că nu. N-oi fi eu vraci, încheie el, 
învârtind una din plăcuţele de lemn ale colierului, da’ 
luna știe că treaba asta nu mi-i nici complet străină. 

- Și dacă totul merge așa cum spui tu, ce-o să se 
întâmple? întrebă Tul cu glas tunător. Pe lângă c-o 
să-i dăm plocon lui Bethod căpăţânile noastre? 

- A, mie-mi place să-mi stea capu” aicea unde e, 
băieţoiule! Îl atragem, tot mai spre nord, așa mi-a zis 
pădurea. E un loc acolo-n munți, un loc pe care luna 
tare-l mai iubește. O vale forțoasă, vegheată de morții 
din neamu” meu și de morţii alor mei și de morţii 
munţilor, încă de pe vremea când s-a făcut lumea. 

Copoiul se scărpină în cap. 

- O fortăreață în munți? 

- Una solidă, sus de tot. Destul de sus şi destul de 
solidă ca doar câțiva să ţie piept la mulți, până le vin 
ajutoare. ÎL momim acolo-n vale, iar prietenii voştri din 
Uniune o să-l urmeze la o distamţă sigură. Destul de 
departe ca vrăjitoarea lui să nu-i vadă că vin, așa 
de-ocupată o să fie să se uite la noi. Și pe urmă, în timp 
ce el e ocupat și tot încearcă să ne facă de petrecanie 
de tot şi de-a binelea, sudicii se furișează pe la spate şi... 

Bătu din palme, cu un plesnet răsunător. 

- Îl prindem la mijloc şi-l strivim pe mișelu 
corditor de oi! 

- Corditor de oi! repetă fata, dând cu piciorul în 
ciocanul căzut la pământ. 

Câteva clipe, toți se uitară unii la alții. Copoiului 
nu-i prea plăcea cum suna planul. Nu-i plăcea deloc 

ideea de a-și primejdui viețile numai după vorbele 
acelui nebun de pe dealuri. Părea, totuși, să fie o 
posibilă şansă. Îndeajuns ca să nu spună un simplu 
nu, oricât de mult ar fi vrut. 

- Trebuie să ne sfătuim. 

- Sigur că da, noii mei cei mai buni prieteni, sigur 
c-o să vă sfătuiți. Da’ să n-o lungiţi prea mult, totuși, 
‘ai? zâmbi larg Crummock. Prea mult am stat pe-aici, 
departe de Locurile-Nalte, și restu” copiilor mei fru- 
MOȘI, și nevestele mele frumoase, chiar și munții 
frumoși, la toți li-i dor de mine. Ia vedeți voi partea 
insorită de la toate astea: dacă Bethod nu vine după 
noi, tot v-alegeți cu câteva nopți sus în Locurile-Nalte, 
când s-o duce vara, să vă-ncălziţi la focu’ meu și s-ascul- 
taţi cânturile mele și să vă uitaţi cum apune soarele 
peste munți. Sună chiar așa de rău? Așa sună? 

- Te gândeşti să-l ascultăm pe nemernicul ăsta 
țicnit? mormăi Tul, după ce se îndepărtară puţin. 
Vrăjitori și vraci și toate palavrele alea prostești? Le 
scorneşte din mers! 

Logen își scărpină faţa. 

- Nu e nici pe departe atât de nebun pe cât pare. 
De ani buni îi ține piept lui Bethod. E singurul care-a 
reușit. Douăsprezece ierni au trecut de când se tot 
ascunde, și atacă, și e mereu cu un pas înainte. Sus 
în munți, poate, dar... Trebuie să fie alunecos ca un 
pește și tare ca fierul, ca să-i meargă. 

- Ai încredere-n el, deci? întrebă Copoiul. 

- Încredere? pufni Logen. Rahat, nu. Dar râca lui 
cu Bethod e și mai adâncă decât ale noastre. Are 

dreptate în legătură cu vrăjitoarea aia, am văzut-o, 
şi-am mai văzut și altele, în ultimul an... dacă el zice 
că ne vede, tind să-i dau crezare. Dacă nu ne vede, 
și Bethod n-o să vină, măcar n-am pierdut nimic, nu? 

Golul din stomacul Copoiului era mai neplăcut 
ca oricând. Se uită spre Crummock, care stătea așezat 
pe un bolovan, cu copiii în jur, iar nebunul îi zâmbi, 
arătându-și toți dinții galbeni din gură. Nu prea era 
genul de om în care să-ți pui toate speranţele, dar 
Copoiul simţea vântul schimbării. 

- Ne asumăm un risc al dracu” de mare, bombăni 
el. Dacă Bethod ne-ajunge din urmă și-și face de cap? 

- Atunci, o să ne mișcăm mai repede, nu? mârâi 
Dow. Doar e război. Dacă socoți să învingi, îţi mai 
asumi și riscuri! 

- Mhm! îi dădu dreptate Ursuzul. 

Tul dădu și el din capul său mare. 

- Trebuie să facem ceva. N-am venit aici ca să mă 
uit la Bethod cum stă cocoţat în vârf de deal. Trebuie 
să-l dăm jos de-acolo. 

- Jos, unde să ne punem la treabă cu el! șuieră Dow. 

- Oricum, tu decizi, îi puse Logen o mână pe umăr 
Copoiului. Tu ești șeful. 

El era șeful. Își amintea cum hotărâseră, adunați 
în jurul mormântului lui Treicopaci. Trebuia să 
recunoască, tare l-ar mai fi trimis pe Crummock la 
toți dracii, pentru ca apoi să se-napoieze și să-i spună 
lui West că nu găsiseră nimic altceva decât pomi. Dar, 
când primeşti o misiune, o duci până la capăt. Așa 
ar fi spus Treicopaci. 

Copoiul oftă prelung, cu golul din stomac atât de 
mare, încât îi venea să borască. 

- În regulă. Dar planul ăsta n-o să ne-aducă altceva 
decăt moartea, dacă Uniunea nu-i gata să-și joace rolul 
la momentul potrivit. Vorbim cu Furiosul, și-l anun- 
țăm și pe comandantul lor, Burr, ce-avem de gând. 

- Furiosul? întrebă Logen. 

Tul zâmbi. 


- E o poveste lungă. 


FLORI ȘI APLAUZE 


Jezal încă nu avea nici cea mai vagă idee de ce era 
necesar să poarte cea mai bună uniformă. Blestemăţia 
era ţeapănă ca o scândură și trosnea de fireturi. Fusese 
concepută mai degrabă pentru a sta în poziție de 
drepți decât ca să călăreşti cu ea, și ca atare i se înfigea 
dureros în burtă la fiecare mișcare a calului. Dar Bayaz 
insistase, iar bătrânului nătărău era surprinzător de 
greu să-i spui nu, indiferent dacă Jezal era, zice-se, 
comandantul expediției sau nu. Până la urmă, păruse 
mai ușor să facă ce i se spunea. Prin urmare, călărea 
in fruntea coloanei lungi, foarte incomodat, 
trăgându-se mereu de tunică și transpirând din plin 
în arșița soarelui. Singura consolare era aceea că respira 
aer curat. Toți ceilalți erau nevoiți să înghită praful 
stârnit de copitele calului său. 

Ca să-l chinuiască şi mai rău, Bayaz părea hotărât 
să continue cu subiectele care-l scoseseră pe Jezal din 
minți de plictiseală, pe tot drumul până la capătul 
lumii și înapoi. 

— ...este vital ca un rege să-și păstreze bunăvoința 
supușilor săi. Și nu e chiar atât de greu. Cei de jos 
au ambiții mărunte și se mulțumesc cu indulgenţe 
neînsemnate. Nu e nevoie să fie trataţi drept. Trebuie 
doar să-și închipuie că e așa... 

Jezal constată că, de la o vreme, putea să ignore 
vorbăria tărăgănată a bătrânului, la fel cum nu mai 
iei în seamă un câine care latră tot timpul. Stătea mo- 
leșit în șa, lăsându-și gândurile s-o ia razna. Și încotro 
să hoinărească, dacă nu spre Ardee? 

Ajunsese la mare ananghie, nici vorbă. Pe câmpie, 
lucrurile păruseră atât de simple... Să se-ntoarcă acasă, 
s-o ia de soție, să trăiască fericiți până la adânci 
bătrâneți. Acum, din nou în Adua, înapoi printre cei 
puternici, reintors la vechile lui obiceiuri, situaţia se 
complica de la o zi la alta. Posibilitatea de a-și vătăma 
reputaţia și perspectivele erau chestiuni peste care nu 
putea trece cu una, cu două. Era colonel în Garda Re- 
gelui, iar asta-l obliga să respecte anumite standarde. 

- ...Harod cel Mare a respectat întotdeauna omul 
de rând. Nu o dată, acesta a fost secretul victoriilor 
asupra egalilor lui... 

Și pe urmă, Ardee însăși era mult mai complicată, 
in persoană, decât fusese ca amintire mută. Nouă 
zecimi, isteață, spirituală, neinfricată, atractivă. O 
zecime, beţivă rea și distrugătoare. Fiecare clipă cu ea 
era o loterie, dar poate că tocmai această senzaţie de 
pericol făcea să sară scântei când se atingeau, îi dădea 
furnicături prin piele și-i usca gura... Până și acum, 
doar gândindu-se, îl treceau fiori plăcuți. Niciodată nu 


196 Joe ABERCROMBIE 


mai simțise așa ceva pentru o femeie, niciodată. Cu 
siguranță, era dragoste. Trebuia să fie. Dar o fi fost 
dragostea de ajuns? Cât timp avea să dureze? La urma 
urmei, o căsnicie se lega pe viață, iar viața unui om 
era foarte lungă. 

Ar fi preferat o prelungire nedefinită a actualei lor 
relații care nu mai era chiar atât de secretă, dar ticălosul 
de Glokta își băgase piciorul ăla schilod și-n posibi- 
litatea asta. Nicovale, saci și canele. Jezal își amintea 
cum trăsese monstrul alb un sac peste capul unui 
prizonier, la o răspântie publică, iar gândul îl făcea să 
se cutremure. Trebuia să recunoască, însă, că ologul 
avea dreptate. Vizitele sale îi stricau reputaţia fetei. Se 
cuvenea să-i tratezi pe alții așa cum vrei și tu să fii tratat, 
pare-se, cum spusese cândva Nouădegete. Dar, fără 
îndoială, era al naibii de incomod. 

- ...asculți măcar, băiatul meu? 

- Hmm? Ää... da, sigur. Harod cel Mare și așa mai 
departe. Marele lui respect pentru omul de rând. 

- Aparentul mare respect, mormăi Bayaz. Și știa 
şi cum să primească o lecție. 

Se apropiau de Adua, printre plantaţii și adunături 
de cocioabe, locuinţe improvizate, hanuri ieftine și 
hogeacuri și mai ieftine, care răsăriseră prin jurul 
fiecăreia dintre porțile orașului, îngrămădindu-se în 
lungul drumului aproape ca niște orășele în sine. Se 
înșirau până la umbra prelungă a Zidului lui Casa- 
mir, linia exterioară de apărare a orașului. De-o parte 
și de alta a porții deschise, boltită și însemnată cu 
Soarele de Aur al Uniunii, stăteau doi străjeri 

mohorâţi. Trecură prin umbra arcadei și ieșiră iar la 
lumină. Jezal clipi din ochi. 

Pe caldarâmul dinăuntru se adunase o mulțime 
măricică de oameni, înghesuiți pe laturile drumului, 
unde-i țineau în loc soldații din garda orașului. Izbuc- 
niră într-un cor de urale vesele, când îl văzură intrând 
călare. Un moment, Jezal se întrebă dacă nu cumva 
il lua drept altcineva, dacă nu așteptau de fapt o 
persoană cu adevărat importantă. Pe Harod cel Mare, 
poate - ce ştia el...2 Curând, însă, începu să distingă 
numele „Luthar“ repeta prin toată hărmălaia. O fată 
din rândul întâi îi aruncă o floare, care se pierdu sub 
copitele calului. Striga ceva neînțeles, dar purtarea ei 
nu-i mai lăsa lui Jezal nicio îndoială: toți acei oameni 
se strânseseră acolo pentru el. 

- Ce se întâmplă? îl întrebă, în șoaptă, pe Întâiul 
dintre Magi. 

Bayaz zâmbi, ca şi cum el, cel puţin, s-ar fi așteptat. 

- Cred că oamenii din Adua doresc să sărbăto- 
rească victoria ta asupra rebelilor. 

- Serios? 

Cu o mică strâmbătură, Jezal făcu un gest de salut 
moleşit, iar uralele deveniră și mai puternice. Mul- 
țimea se îndesea tot mai mult, pe măsură ce înaintau 
prin oraș, iar spaţiul devenea mai strâmt. Pe străzile 
inguste erau risipiţi oameni, alții stăteau în pragul 
ușilor, iar alții şi mai sus, la ferestre, ovaționând și 
chiuind. Alte şi alte flori erau aruncate de la balcoane. 
Una căzu chiar pe șaua lui, iar Jezal o luă, începând 
s-o învârtească în mână. 

- Toate astea... pentru mine? 

- N-ai salvat orașul? Nu i-ai oprit pe rebeli, fără 
să se verse un strop de sânge, din nicio tabără? 

- Dar au cedat fără niciun motiv. Eu n-am făcut 
nimic! 

Bayaz ridică din umeri, înhăță floarea din mâna lui 
Jezal și o mirosi, apoi o aruncă și arătă cu capul spre 
un pâlc de meșteșugari care aplaudau la colțul străzii. 

- Ăştia par să fie de altă părere. Ţine-ţi gura și 
zâmbeşte, atât. Întotdeauna, ăsta e un sfat bun. 

Jezal se strădui să urmeze sfatul cel bun, dar nu-i 
venea deloc ușor să zâmbească. Logen Nouădegete 
era destul de sigur, n-ar fi aprobat așa ceva. Dacă 
exista un opus al încercării de a părea mai mic decât 
ești, atunci cu siguranță despre asta era vorba. 
Arunca priviri nervoase în jur, convins că mulțimile 
aveau să-şi dea seama dintr-odată că se simţea ca un 
escroc, înlocuind florile şi strigătele de admiraţie cu 
huiduieli și conținutul oalelor de noapte. 

Dar nici vorbă de aşa ceva. Uralele continuau, 
în timp ce Jezal și coloana sa lungă de soldaţi își 
croiau încet drum prin cartierul Trei Ferme. Cu 
fiecare stradă pe care o străbătea, Jezal se liniştea 
tot mai mult. Începea să simtă treptat că trebuia 
să fi realizat totuși ceva vrednic de laudă. Să se în- 
trebe dacă, de fapt, nu se putea să fi fost într-a- 
devăr un comandant neînfricat, un negociator 
iscusit. Dacă locuitorii oraşului voiau să-l aduleze 
ca pe un erou, începea să presupună că ar fi fost 
o bădărănie să-i refuze. 

Intrară pe o poartă din Zidul lui Arnault, ajun- 
gând in zona centrală a oraşului. Jezal se indreptă 
in șa, umflându-și pieptul. Bayaz preferă să 
rămână mai în spate, la o distanță respectuoasă, 
lăsându-l singur în fruntea coloanei. Ovaţiile se 
intețeau, în timp ce mergeau pe Calea-de-Mijloc și 
traversau piaţa Patru Colţuri, spre Agriont. Era o 
senzaţie asemănătoare cu aceea a victoriilor de la 
Turniruri, numai că implicase eforturi mult mai 
MICI = și era oare chiar atât de îngrozitor? Ce rău 
putea să facă? Dracu” să-l ia pe Nouădegete, cu 
umilința lui cu tot. Jezal câștigase pe merit 
atenţia oamenilor. Își lipi pe față un zâmbet radios. 
Ridică braţul, cu o siguranță mulțumită de sine, 
şi începu să facă semne cu mâna. 

Zidurile înalte ale Agriontului se ridicau în fața 
lor, iar Jezal trecu peste șanțul de apărare, spre uriașul 
turn al porții din sud, străbătu tunelul prelung care 
ducea în fortăreață, cu copitele cailor și cizmele 
soldaților din Garda Regelui răsunând în urma lui, 
prin întuneric. Înainta încet pe Calea Regală, privit 
aprobator de marii monarhi din vechime și sfetnicii 
lor, sculptați în piatră, între clădirile înalte, ticsite 
de gură-cască, până în Piaţa Mareșalilor. 

Pe ambele laturi ale scuarului întins fuseseră aran- 
jate cu grijă mulțimi de oameni, lăsând în mijloc un 
spațiu liber, pietruit. În capăt fusese construită o 
tribună lată, cu bănci, având în mijloc un baldachin 
de culoare carmin indicând prezenţa regalității. Zarva 
şi spectacolul tăiau respirația. 

Jezal își amintea de triumful ce-l învăluise pe 
Mareșalul Varuz, la întoarcere, după victoria asupra 
gurkienilor. Își amintea cum se uitase cu ochi mari, 
fiind pe-atunci doar un băietan mai răsărit. Îl între- 
zărise pe fugă chiar pe mareșal însuși, așezat pe un 
cal sur de atac, dar niciodată nu-și închipuise că într-o 
Zi ar fi putut ajunge şi el pe locul de onoare. La drept 
vorbind, încă i se mai părea ciudat. În fond, învin- 
sese doar o hoardă de țărani, nu cea mai puternică 
națiune din Cercul Lumii. Și totuși, nu prea avea el 
căderea să judece cui i se cuveneau laude triumfale 
ȘI Cui nu... 

Și astfel, Jezal își îndemnă calul înainte, trecând 
printre șirurile de fețe zâmbitoare şi brațe unduitoare, 
prin toată atmosfera aceea plină de sprijin și admi- 
rație. Văzu că marii oameni din Consiliul Închis 
stăteau rânduiți în primul şir de bănci. Îl recunoscu 
pe Arhilectorul Sult, în alb strălucitor, şi pe Înaltul 
Judecător Marovia, în negru solemn. Fostul lui 
instructor de scrimă, Lordul Mareşal Varuz, era și 
el acolo, cu Lordul Șambelan Hoff alături. Toţi aplau- 
dau, dar cu o undă de dispreț pe care Jezal o găsea 
cam neelegantă. În mijloc, bine proptit pe un tron 
aurit, stătea regele însuși. 

Jezal, de-acum deprins pe deplin cu rolul său de 
erou cuceritor, trase cu putere de căpăstru, făcân- 
du-și calul să se ridice pe picioarele dinapoi, cu 
copitele din față agitându-se teatral în aer. Sări din 
șa, merse către estrada regală și se lăsă într-un ge- 
nunchi, respectuos, cu capul plecat, în aplauzele 

mulțimii care răsunau în jurul lui, pentru a aștepta 
mulțumirile regelui. Oare ar fi fost prea mult să 
spere o nouă avansare? Poate chiar un titlu no- 
biliar... Dintr-odată, îi venea greu să creadă că 
fusese nevoit să se aștepte la o viață liniştită, în 
umbră, cu doar scurt timp în urmă. 

- Maiestatea Voastră... îl auzi el pe Hoff spunând, 
și ridică o privire furișă, pe sub sprâncene. 

Regele dormea, cu ochii strâns închiși și gura 
căscată. Nu prea era de mirare, în fond, omul era 
trecut binișor de prima tinereţe, însă Jezal nu putu 
să nu se simtă jignit. Era a doua oară, la urma urmei, 
când moțăia într-unul din momentele lui de glorie. 
Hoff îi dădu un ghiont cât de subtil se putea, cu cotul, 
dar cum regele nu se trezi, fu nevoit să se aplece și 
mai mult, pentru a-i șopti la ureche: 

- Maiestatea Voastră... 

Nu apucă să continue. Regele se înclină într-o 
parte, cu capul căzându-i pe un umăr, și deodată se 
prăbuși de pe tronul aurit, pentru a rămâne pe spate, 
ca o balenă eşuată, în faţa membrilor șocați ai Consi- 
liului Închis. Mantia stacojie i se desfăcu, dezvăluind 
O pată mare și umedă pe pantaloni, iar coroana i se 
rostogoli din cap, săltând cu zgomot pe trepte. 

Se auzi o exclamaţie colectivă, punctată de țipă- 
tul unei doamne de undeva din spate. Jezal nu putea 
decât să se holbeze, cu gura căscată, în timp ce Lordul 
Șambelan se aruncă în genunchi, aplecându-se peste 
regele căzut. Trecură câteva momente de tăcere, timp 
în care toți cei din Piaţa Mareşalilor îşi ţinură 

respiraţia, până când Hoff se ridică încet în picioare. 
De pe chip îi dispăruse orice urmă de roșeaţă. 

- Regele a murit! se tângui el. 

Ecouri chinuite răsunară dinspre toate turnurile 
și clădirile din jurul pieței. Jezal nu putu decât să se 
strâmbe. Ăsta era norocul lui. Acum, nimeni n-avea 
să-l mai aplaude. 


PREA MULTE CUȚITE 


Logen stătea așezat pe o piatră, la douăzeci de pași 
distanță de cărarea pe care-i conducea Crummock. 
Cunoştea toate drumurile Crummock-i-Phail, toate 
căile din Nord. Așa se zvonea, iar Logen spera că era 
adevărat. Nu i-ar fi convenit să fie duși direct într-o 
ambuscadă. Se îndreptau spre nord, în direcția mun- 
ților, cu speranţa de a-l atrage pe Bethod de pe dea- 
lurile lui spre Locurile-Nalte. Cu speranţa ca Uniunea 
să-l ia din spate, prinzându-l într-o capcană. Cam 
multe speranţe la mijloc. 

Era o zi însorită și fierbinte, iar sub copaci pă- 
mântul era învăluit în umbră şi brăzdat de raze 
luminoase care se strecurau prin frunziș, atingând din 
când în când chipul lui Logen. Păsările ciripeau și 
triluiau, copacii foșneau şi trosneau, prin aerul în- 
cremenit pluteau gâze, iar pământul din pădure era 
presărat cu mănunchiuri de flori albe și albastre. Era 
vară în Nord, dar nimic din toate astea nu-l făcea pe 
Logen să se simtă cât de cât mai bine. Vara era cel 

mai potrivit anotimp pentru a ucide, și văzuse mult 
mai mulți oameni murind pe vreme frumoasă, decât 
pe timp urât. Așa că stătea cu ochii deschişi și privea 
spre copaci, uitându-se atent și ascultând și mai atent. 

Aceasta era sarcina pe care i-o dăduse Copoiul. 
Să stea în flancul drept, asigurându-se că nici unul 
dintre flăcăii lui Bethod nu se apropia pe furiș, în 
timp ce mergeau cu toții răzlețiți pe poteca aceea 
îngustă. Lui Logen îi convenea destul de bine. ÎI ţinea 
in alertă, pe margine, unde nici unul dintre ai lui n-ar 
fi fost ispitit să încerce să-l omoare. 

Imaginea oamenilor care mergeau în liniște printre 
copaci, vorbind încet, cu armele pregătite, îi redeș- 
tepta un val de amintiri - unele plăcute, altele mai puţin 
plăcute. Cele mai multe, la drept vorbind, erau neplă- 
cute. Sub ochii lu: Logen, un om se desprinse dintre 
ceilalți, pornind spre el printre copaci. Avea pe față un 
rânjet larg, cât se poate de prietenos, dar asta nu însemna 
nimic. Logen cunoscuse destui oameni care se pregăteau 
să te omoare zâmbind. O făcuse și el, și nu o dată. 

Se întoarse puţin cu trupul într-o parte, apucând 
strâns plăselele unui cuţit, cu mâna ascunsă vederii. 
Niciodată nu poți spune că ai prea multe cuțite, așa-i 
spusese tatăl lui, și era un sfat serios. Privi în jur, 
incet, cu falsă nepăsare, doar ca să se asigure că nu 
era nimeni în spatele lui, dar nu văzu decât copaci. 
Atunci, își potrivi picioarele, ca să aibă un echilibru 
mai stabil, şi rămase așezat, încercând să arate ca și 
cum n-ar fi avut nicio grijă, deși stătea cu toți mușchii 
incordaţi, gata să reacționeze. 

- Mă cheamă Tichie Roșie. 

Omul se opri la un pas distanță, zâmbind în con- 
tinuare, cu mâna stângă relaxată pe garda sabiei și 
cealaltă atârnând pe lângă trup. 

Mintea lui Logen se puse în mișcare, gândindu-se 
la toți oamenii cărora le făcuse rău, îi îndreptăţise ori 
intrase în vreun conflict cu ei - sau, cel puţin, la aceia 
care mai rămăseseră în viață. Tichie Roșie. Nu-i găsea 
Jocul nicăieri, dar asta nu-l liniștea cu nimic. Nici zece 
oameni cu zece cărțoaie n-ar fi putut ține șirul tuturor 
dușmanilor pe care și-i făcuse, plus prietenii, rudele 
Și aliaţii acelor dușmani. Iar asta, fără a mai pune la 
socoteală vreun om care voia să-l omoare fără niciun 
motiv, doar ca să devină faimos. 

- Nu pot spune că recunosc numele. 

Tichie Roșie ridică din umeri. 

- Nici n-ai avea de unde. Am luptat pentru Bătrâ- 
nul Yawl, demult. A fost un om de treabă, Yawl, un 
om pe care puteai să-l respecţi. 

- Mda, făcu Logen, continuând să fie atent la vreo 
mișcare neașteptată. 

- Dar când s-a-ntors în țărână, mi-am găsit un loc 
pe lângă Oscior. 

- Cu Oscior nu m-am văzut niciodată la față, nici 
chiar când eram de-aceeași parte. 

- Nici eu, la drept vorbind. Un ticălos în toată 
regula. Se tot fălea cu victorii care de fapt erau ale 
lui Bethod. Mie treaba asta nu-mi plăcea. De-asta 
am Şi trecut la voi, înţelegi? Când am auzit că Trei- 
COpaci era aici. 

Își trase nasul, cu privirea în pământ. 

- Trebuie să facă cineva ceva cu Împuțitul ăla de 
Temut. 

- Am auzit. 

Logen auzise multe despre acel Temut, și nimic 
de bine, dar era nevoie de mai mult decât câteva 
vorbe în direcția potrivită, ca să-și ia mâna de pe cuțit. 

- Totuși, Copoiul e un șef bun, aș zice. Unul din 
cei mai buni pe care i-am avut. Ştie meserie. Şi-i 
prudent, cum ar veni. Se gândește la toate. 

- Mda. Mereu m-am aşteptat să fie așa. 

- Crezi că Bethod vine după noi? 

Logen nu-l slăbea din ochi pe Tichie Roșie. 

- Poate că da, poate că nu. Nu cred c-o să știm, 
până ajungem sus în munți şi-l auzim că bate la ușă. 

- Crezi că Uniunea o să se țină de cuvânt? 

- Nu văd de ce n-ar face-o. Acel Burr pare să știe 
ce vrea, din câte-mi pot da eu seama, și băiatul lui, 
Furiosul, la fel. Au zis c-o să vină, deci cred c-o să 
vină. Oricum, mare lucru nu mai avem ce face, așa-i? 

Tichie Roșie își șterse sudoarea de pe frunte, 
mijind ochii spre copaci. 

- Cred că ai dreptate. Oricum, tot ce voiam să zic 
e c-am luptat în bătălia de la Ineward. Eram în partea 
cealaltă, dar te-am văzut cum luptai și m-am ținut la 
distanță, pot să-ți spun. 

Clătină din cap, cu un zâmbet. 

- În Viaţa mea n-am mai văzut așa ceva, nici 
inainte și nici după. Ce voiam să-ți zic era că mă 
bucur să te avem aici, cu noi. Tare mă bucur. 

- Nu zău? clipi din ochi Logen. Atunci e bine. E 
foarte bine. 

Celălalt dădu din cap. 

- Păi, asta-i tot. O să te văd în luptă, cred. 

- Mda. În luptă. 

Logen îl privi cum se îndepărta printre copaci, 
însă nici chiar când Tichie Roşie dispăru nu-şi putu 
desprinde mâna de pe plăselele cuțitului; nu putea 
scăpa de senzaţia că trebuia să-și păzească spatele. 

După câte se părea, își permisese să uite cum era 
Nordul. Sau își închipuise că ar fi fost altfel. Acum 
iși dădea seama de greșeală. Cu ani în urmă, își meş- 
terise o capcană. Făurise cu mâna lui un lanţ lung 
Și greu, verigă cu verigă, și se legase cu el. Cumva, 
1 se oferise șansa să se elibereze, o șansă pe care n-o 
merita nici pe departe, dar când colo el se întorsese 
inapoi, ca un nătărău, iar acum se putea lăsa cu 
vărsare de sânge. 

O simţea apropiindu-se. O mare povară a 
morţii, ca umbra unui munte prăvălindu-se asupra 
lui. De fiecare dată când scotea o vorbă, sau făcea 
un pas, sau avea un gând, măcar, părea s-o atragă 
cumva și mai aproape. O absorbea cu fiecare în- 
ghițitură, o inhala cu fiecare respiraţie. Își adună 
umerii și-și privi cizmele, cu vârfurile vârstate de 
razele soarelui. N-ar fi trebuit să se despartă nici- 
odată de Ferro. Trebuia să se țină de ea ca un copil 
de mama lui. Cât de multe lucruri măcar pe jumă- 
tate bune îi fuseseră oferite în viaţă? Iar acum, îl 
respinsese pe unul preferând să se întoarcă și să-și 

regleze nişte conturi. Îşi linse dinții și scuipă saliva 
acră pe pământ. Ar fi trebuit să aibă mai multă minte. 
Răzbunarea nu e niciodată pe departe atât de simplă, 
sau atât de dulce, cum îți inchipui că va fi. 

- Fac rămășag că-ți dorești să nu te fi întors, hmm? 

Logen ridică smucit capul, gata să scoată cuțitul 
și să-i dea de lucru. În clipa următoare, văzu că nu 
era decât Tul, care venise lângă el. Dădu arma la o 
parte și-și lăsă mâinile să cadă pe lângă trup. 

- Ştii ceva? Mă gândisem și eu la asta. 

Capdetunet se chirci alături. 

- Uneori, propriul meu nume e o povară prea 
grea pe umerii mei. Mi-e groază să mă gândesc cum 
poate un nume ca al tău să-l strivească pe un om. 

- Poate părea destul de apăsător. 

- Nici nu mă mir, răspunse Tul, uitându-se spre 
oamenii care mergeau, unul câte unul, pe poteca pră- 
fuită. Nu-i lua-n seamă. Se vor obişnui cu tine. Iar dacă 
iese urât, ei bine, ai oricând zâmbetul lui Dow cel 
Negru după care să te ascunzi, nu? 

Logen zâmbi. 

- Adevărat. Grozav zâmbet mai are omul ăla. Pare 
să lumineze întreaga lume, nu-i așa? 

- Ca soarele într-o zi noroasă. 

Tul se așeză pe bolovanul de alături, scoase dopul 
ploștii și o întinse. 

- Îmi pare rău. 

- De ce? 

- Că n-am pornit să te căutăm după ce-ai căzut 
in prăpastia aia. Credeam că ai murit. 

- Nu pot să spun că vă port prea multă pică pentru 
asta. Și eu eram aproape sigur că murisem. Cred c-ar 
fi trebuit să vă caut eu pe voi. 

- Mă rog... Atunci, să ne fi căutat unii pe alții. 
Dar cred că, după un timp, te obișnuiești să nu mai 
speri. Viaţa te învață să te-aștepţi la tot ce poate fi 
mai rău, hmm? 

- Trebuie să fii realist, aș zice. 

- Așa și ești. Totuşi, a ieșit bine. Acum ești din 
nou cu noi, nu? 

- Mda, oftă Logen. Înapoi la război, la mâncarea 
proastă și furișatul prin păduri. 

- Pădurile, mormăi Tul, după care zâmbi larg. 
Oare-o să mă satur vreodată de ele? 

Logen trase o dușcă din gamelă, apoi i-o înapoie, 
iar Tul bău și el. Rămaseră câteva clipe tăcuți. 

- N-am vrut asta, să ştii, Tul. 

- Sigur că nu. Nici unul din noi n-a vrut-o. Totuși, 
asta nu-nseamnă să n-o merităm, hmm? întrebă el, 
trântind o mână grea pe umărul lui Logen. Dacă simţi 
nevoia să vorbești, sunt pe-aproape. 

Logen îl privi cum se îndepărta. Era un om cum- 
secade, Capdetunet. Un om vrednic de încredere. Tot 
mai rămăseseră câţiva. Tul, și Ursuzul, și Copoiul. 
Și Dow cel Negru, în felul lui. Aproape că-i dădeau 
lui Logen speranțe. Aproape-l făceau să se bucure că 
alesese să se întoarcă în Nord. Apoi, reveni cu ochii 
spre șirul de oameni și-l văzu acolo pe Fior, pri- 
vindu-l. Ar fi preferat să se uite în altă parte, dar așa 
ceva nu-i stătea în fire lui Nouădegete. Așa că rămase 

așezat pe piatră, și continuară să se privească, iar Logen 
simţi cum îl rodea ura, până când Fior se pierdu prin- 
tre copaci. Clăună iar din cap, își supse din nou dinții 
ȘI scuipă. 

Nu poți avea niciodată prea multe cuțite, cum îi 
spusese tatăl lui. Doar dacă nu cumva sunt îndreptate 
spre tine de către oameni cărora nu prea le placi. 


CEL MAI BUN 
DINTRE DUȘMANI 


- Cioc, cioc. 

- Nu acum! se răsti colonelul Glokta. Trebuie să 
le termin pe toate astea! 

Avea de semnat vreo zece mii de confesiuni aş- 
ternute pe hârtie. Biroul gemea sub teancurile uriașe, 
iar penița se înmuiase ca untul. Cerneala roșie făcea 
semnele să arate ca niște pete de sânge improșcând 
hârtiile gălbui. 

— Fir-ar să fie! răcni el, când răsturnă călimara cu 
cotul, vărsând cerneala peste birou, unde imbibă 
vrafurile de hârtii, pentru a Începe apoi să se scurgă 
pe podea, cu un pic-pic-pic regulat. 

— Vei avea timp să mărturisești mai târziu. Timp 
cât încape. 

Colonelul se încruntă. Categoric, aerul devenise 
mult mai rece. 

— Iarăşi tu! Mereu în cele mai nepotrivite momente! 

- Deci, mă mai ţii minte? 

- Pare-mi-se că... 

La drept vorbind, colonelului îi era greu să-și 
amintească de unde. Persoana din colț părea o femeie, 
dar nu-i putea distinge fața. 

- Creatorul a căzut arzând... s-a zdrobit jos, pe pod... 

Cuvintele sunau familiar, dar Glokta n-ar fi putut 
spune de ce. Povești vechi și alte prostii. Se strâmbă. 
La naiba, că rău îl mai durea piciorul... 

- Mi se pare că... 

Obișnuita lui încredere în sine se risipea. Acum în 
cameră era frig de-a binelea, își vedea aburii respirației. 
Se ridică de pe scaun, împleticit, cu piciorul sfâșiat de 
durere, în timp ce vizitatorul inoportun se apropia. 

- Ce vrei? abia reuşi el să horcăie. 

Chipul apăru în lumină. Era nimeni altul decât 
Mauthis, de la casa bancară Valint și Balk. 

- Sămânţa, colonele, spuse el, cu zâmbetul său lip- 
sit de voioșie. Vreau Sămânţa. 

- Păi... pă... 

Spinarea lui Glokta găsi peretele. Mai departe nu 
putea merge. 

- Sămânţa! 

Era când chipul lui Goyle, când al lui Sult, când 
al lui Severard, dar toți cereau acelaşi lucru. 

- Sămânţa! Mi-am pierdut răbdarea! 

- Bayaz, șopti Glokta, închizând strâns ochii, cu 
lacrimile curgându-i printre pleoape. Bayaz știe... 

- Cioc, cioc, torționarule, se auzi din nou vocea 
șuierătoare a femeii; vârful unui deget îi împinse 
capul dintr-o parte, dureros de tare. Dacă mincinosul 


puterea armelor 213 


ăla bătrân ar ști, acum ar fi fost deja a mea. Nu. Ai 
s-o găsești. 

Glokta tăcea. Frica îi răpise graiul. 

- Ai s-o găsești, că de nu, am să-ți smulg preţul 
din carnea ta infectată. Așa că, cioc cioc, ora 
deşteptării. 

Degetul îi ciocăni din nou ţeasta, înfigându-se ca 
un vârf de pumnal. 

- Cioc, cioc, șontorogule! îi șuieră în ureche hi- 
doasa voce, cu o suflare atât de îngheţată încât părea 
să-i ardă obrazul. Cioc, cioc! 


Czoc, cioc. 

Un moment, Glokta nici nu ştiu unde era. Se ridică 
spasmodic, zbătându-se în cearșafuri, și se holbă în jur, 
incolțit din toate părțile de umbre amenințătoare, cu 
propria-i respiraţie țiuitoare șuierându-i prin cap. Apoi, 
toate își găsiră dintr-odată locul. Noua mea locuinţă 
O adiere plăcută făcea să fâlfâie perdelele în noaptea 
caldă, suflând prin singura fereastră deschisă. Glokta 
ii vedea umbra mișcându-se pe perete proaspăt tencuit. 
Se închidea, se deschidea, se închidea la loc... 

Cioc, cioc. 

Închise ochii și oftă prelung. Când se lăsă la loc 
in pat, se strâmbă, întinzându-și picioarele și miş- 
când din degete ca să-și alunge cârceii. Măcar dege- 
tele astea mi le-au lăsat, gurkienii... N-a fost decât un 
vis. Totul e... 

Apoi își aminti, iar ochii i se deschiseră larg. 

Regele a murit. Mâine alegem unul nou. 

Cele trei sute douăzeci de hârtii stăteau agățate în 
cuiele lor, fără viață. În ultimele câteva săptămâni, 
deveniseră tot mai boțite, rupte, unsuroase și murdare. 
De parcă toată treaba asta s-a afundat ea însăţi în 
mocirlă. Multe erau mânjite cu cerneală, pline de 
însemnări mâzgălite cu furie, adăugiri și tăieturi. După 
cum oamenii erau cumpăraţi și vânduți, bruscați și 
şantajați, mituiți şi ademeniți. Multe aveau rupturi în 
locurile unde ceara fusese înlăturată, adăugată, înlo- 
cuită cu alte culori. După cum se schimbau loialităţile, 
după cum erau încălcate promisiunile, după cum înclina 
balanța într-o parte sau alta. 

Arhilectorul Sult stătea în picioare, privindu-le 
încruntat, ca un cioban care se uită la turma sa neas- 
cultătoare, cu mantia albă șifonată și părul argintiu 
nepieptănat. Glokta nu-l văzuse niciodată arătând 
altfel decât impecabil. Trebuie că, în sfârşit, simte gus- 
tul sângelui. Al sângelui său propriu. Aproape că mi-ar 
veni să râd, dacă n-aş avea și eu un gust atât de sărat 
în gură. 

- Brock are șaptezeci și cinci, șuieră pentru sine 
Sult, foindu-și la spate mâinile cu mănuși albe. Brock 
are șaptezeci și cinci, Isher are cincizeci şi cinci. 
Skald și Barezin, câte patruzeci fiecare. Brock are 
şaptezeci și Cinci... 

Mormăia numerele iar și iar, ca pe niște descântece 
menite să-l apere de rele. „Sau de bune, poate...“ 

- Isher are cincizeci și cinci... 

Glokta fu nevoit să-și stăpânească un zâmbet. 
Brock, pe urmă Isher, apoi Skald și Barezin, în vreme 

ce Inchiziția și Judiciarul se bat pe firimituri. Cu toate 
eforturile noastre, lucrurile se prezintă cam la fel ca la 
începutul dansului dstuia grotesc. Puteam foarte bine 
să fugim încă de pe-atunci din țară, ca sd scăpăm de 
toată bătaia de cap. Și poate cd nici acum nu-i târziu... 

Îşi drese glasul, zgomotos, iar Sult întoarse brusc capul. 

— Ai ceva cu care să contribui? 

- Într-un fel, Eminenţa Voastră, răspunse Glokta, 
pe cel mai servil ton cu putință. Am primit recent 
nişte informaţii destul de... tulburătoare. 

Încruntându-se, Sult arătă cu capul spre hârtii. 

— Mai tulburătoare decât astea? 

La fel, în orice caz. În fond, cine câștigă la vot nu va 
avea decât o sărbătorire scurtă, dacă peste o săptămână 
vin gurkienii și ne măcelăvesc pe toți. 

- Mi s-a sugerat... că gurkienii se pregătesc să inva- 
deze Midderlandul. 

Urmă o tăcere scurtă, dar încordată. Deloc o reacție 
promițătoare, însă măcar am ridicat pânzele. Ce altceva 
să facem, decât să cârmim drept spre furtună? 

- Să ne invadeze? mârâi Goyle. Cu ce? 

- Nu e prima oară când mi s-a spus că au o flotă... 

Încerc cu disperare să-mi cârpesc corabia care se 
scufundă... 

- ...O flotă considerabilă, construită în secret, 
după ultimul război. Am putea face ușor unele pre- 
gătiri, după care, dacă gurkienii vin într-adevăr... 

— Și dacă te înșeli? îl fulgeră Arhilectorul cu o 
privire feroce. De unde-a venit informația asta? 

Vai de mine, nu, așa ceva n-ar merge niciodată! 
Carlot dan Eider? Vie? Dar cum...? Trupul ei a fost găsit 
plutind lângă docuri... 

- Dintr-o sursă anonimă, Arhilector Sult. 

- Anonimă? se îngustară ochii Eminenţei Sale. Și 
vrei să mă duc la Consiliul Închis, într-un moment 
ca ăsta, și să le pun în față bârfele nedovedite ale sursei 
tale anonime? 

Valurile acoperă puntea... 

- N-am dorit decât să-l anunț pe Eminenţa 
Voastră despre posibilitatea... 

- Când vin? 

Vela ruptă fålfáie în vânt... 

- Informatorul meu n-a... 

- Unde vor debarca? 

Marinarii cad de pe catarge, urlând... 

- Din nou, nu-i pot spune Eminenţe: Voastre... 

- Câţi au să fie? 

Timona se rupe în mâinile mele tremurânde... 

Glokta se strâmbă și preferă să nu mai spună 
NIMIC. 

- Atunci, fii bun și nu ne mai distrage atenţia cu 
zvonuri, mârâi Sult, cu buza răsfrântă dispreţuitor. 

Corabia dispare sub valurile nemiloase, cu încârcd- 

tura sa de avertismente prețioase condamnată să zacă în 
adâncuri, iar căpitanului nu i se va simţi lipsa... 

- Avem probleme mai presante decât o legiune 

de fantome gurkiene! 

— Desigur, Eminenţa Voastră. 

Iar dacă gurkienii vin totuși, pe cine-o sd spânzurăm* 
A, pe Superiorul Glokta, bineînțeles. De ce n-a zis nimic 
ologul dla păcătos? 

Gândurile lui Sult reveniseră deja în cercurile lor 
bine tocite. 

— Avem treizeci și unu de voturi, iar Marovia avea 
douăzeci şi ceva. Treizeci și unu. Insuficient ca să 
conteze. 

Clătină din cap nemulțumit, plimbându-și ochii 
albaștri peste hârtii. De parcă ar exista vreun mod 
nou de a le privi, care să schimbe cumplitele calcule 
matematice. 

- Nici pe departe suficient. 

- Doar dacă nu cumva ajungem la o înțelegere cu 
Înaltul Judecător Marovia. 

O nouă pauză, şi mai incomodă decât cea dinainte. 

Vai de mine, se vede că am spus-o cu voce tare. 

- O înţelegere? șuieră Sult. 

- Cu Marovia? chițăi Goyle, cu ochii bulbucați 
de triumf. Când se epuizează toate variantele sigure, 
trebuie să ne asumăm riscuri. Nu asta mi-am spus și 
când mergeam câlare spre pod, în timp ce gurkienii 
stăteau adunaţi în partea cealaltă? Asta e, bai încd o 
dată în furtună... 

Glokta trase adânc aer în piept. 

- Scaunul lui Marovia din Consiliul Închis nu e cu 
nimic mai sigur decât al altcuiva. Om fi acționând noi 
unul impotriva celuilalt, dar numai din obișnuință. În 
privința acestui vot, urmărim acelaşi scop. Să asigurăm 
un candidat slab și să menţinem echilibrul. Împreună, 

aveți peste cincizeci de voturi. Ar putea fi de ajuns 
pentru a inclina balanța în partea noastră. 

Goyle pufni dispreţuitor: 

- Să ne unim forțele cu ipocritul ăla care iubeşte 
țăranii? Ţi-ai pierdut minţile? 

- Gura, Goyle. 

Sult îl privi încruntat pe Glokta, mult timp, cu 
buzele strânse a îngândurare. Se gândește cum să mă 
pedepsească, poate? O noud bicinire verbală? Sau una 
adevărată? Sau trupul meu găsit plutind... 

- Ai dreptate. Du-te și vorbește cu Marovia. 

Sand dan Glokta, din nou erou! Goyle rămase cu 
gura căscată. 

- Dar... Eminenţa Voastră...! 

- Am lăsat de mult în urmă vremea orgoliilor! 
mârâi Sult. Trebuie să profităm de orice ocazie pentru 
a-i împiedica pe Brock și ceilalți să ajungă pe tron. 
Trebuie să găsim compromisuri, oricât de dureroase 
şi să ne aliem cu cine putem. Du-te! aruncă el peste 
umăr, după care își încrucişă braţele pe piept, reve- 
nind cu privirea la hârtiile foșnitoare. Să ajungi la o 
invoială cu Marovia. 

Glokta se ridică țeapăn de pe scaun. Ce păcat, să 
mă despart de o companie atât de fermecătoare - dar, 
când ești chemat la datorie... ÎL învrednici pe Goyle 
cu cel mai fugar zâmbet ştirb, apoi îşi luă bastonul 
şi porni şontâc-șontâc spre ușă. 

- Și, Glokta! 


Tresări şi se întoarse iar. 

- S-ar putea ca scopurile noastre și ale lui Marovia 
să coincidă, acum. Dar nu putem avea încredere în el. 
Pășește cu băgare de seamă. 

- Desigur, Eminenţa Voastră! 

Întotdeauna fac așa. Cum altfel, când fiecare pas e 


un Chin? 


Cabinetul privat al Înaltului Judecător era mare 
cât un hambar, având tavanul acoperit cu arabescuri 
vechi de ipsos, străbătute de umbre. Deși încă nu se 
înserase, iedera deasă din faţa ferestrelor şi stratul gros 
de murdărie de pe geamuri cufundau încăperea într-o 
penumbră continuă. Pe toate suprafeţele erau stivuite 
teancuri înalte de hârtii, gata să se răstoarne. Vrafuri 
de documente legate cu panglici negre. Grămezi de 
registre în scoarțe de piele. Maldăre de pergamente 
vechi, scrise într-o caligrafie intortocheată și osten- 
tativă, pecetluite cu sigilii uriaşe de ceară roșie și 
poleite cu auriu. O întreagă împărăție a legii, așa arăta. 
Și, într-adevăr, poate că asta și este. 

- Superior Glokta, bună seara. 

Marovia stătea așezat la o masă lungă, pregătită 
pentru cină, cu tacâmurile lucind în lumina pâlpâitoare 
a unor policandre, lângă şemineul gol. 

- Sper că nu te superi dacă în timp ce stăm de vorbă 
voi mânca? Aș prefera să cinez în liniștea odăilor mele, 
dar mă văd nevoit tot mai des să iau masa aici. Am 
atâtea de făcut, înţelegi? Iar unul dintre secretarii mei 
pare să-și fi luat o vacanță neanunțată. 

O vacanţă pe pardoseala abatorului, de fapt, pe calea 
intestinelor unei turme de porci. 

- Binevoiești să mi te alături? îl pofti Marovia, 
arătând spre o ciozvârtă mare de carne, aproape crudă 
în centru, înotând în sos sângeriu. 

Glokta își linse gingiile goale, în timp ce se potri- 
vea pe un scaun din faţa judecătorului. 

- Aş fi încântat, Înălţimea Voastră, dar legile 
stomatologiei mă împiedică. 

- Aha, fireşte. Acele legi nu pot fi ocolite, nici chiar 
de un Înalt Judecător. Te asigur de compasiunea mea, 
Superior Glokta. Una dintre cele mai mari plăceri ale 
mele este o fle:că bună de carne, cu cât mai în sânge, 
cu atât mai bine. Arată-le doar flacăra, îi spun mereu 
bucătarului meu. Arată-le-o doar. 

Curios. Și eu le spun Practicienilor mei să înceapă 
la fel. 

- Și cărui fapt îi datorez această vizită neașteptată? 
Vii din proprie inițiativă, ori la îndemnul şefului 
dumitale, stimatul meu coleg din Consiliul Închis, 
Arhilectorul Sult? 

„Înverşunatul tău dușman de moarte din Consiliul 
Închis, vrei să Zici?“ 

- Eminenţa Sa ştie că mă aflu aici. 

- Așa...? se prefăcu mirat Marovia, tăind încă o 
bucată suculentă, pentru a o aduce pe farfurie. Și cu 
ce mesaj te-a trimis? Ceva în legătură cu activităţile 
de mâine din Consiliul Deschis, poate? 

- Îmi stricați surpriza, Înălțimea Voastră. Pot 
vorbi deschis? 

- Dacă ştu cum. 

Glokta îi arătă Înaltului Judecător rânjetul său fără 
dinți. 

- Toată situaţia asta cu votul e cumplită pentru 
afaceri. Îndoielile, incertitudinile, grijile... Dăunează 
afacerilor tuturor. 

- Unora, mai mult decât altora, preciză Marovia, 
în timp ce cuțitul său scârțâia pe farfurie, desprinzând 
o fâșie de grăsime de la marginea bucății de carne. 

- Desigur. Riscă în mod deosebit cei care fac parte 
din Consiliul Închis, precum și cei ce luptă în sprijinul 
lor. E improbabil să li se dea mână liberă, dacă niște 
oameni puternici ca Brock sau Isher sunt votaţi pe tron. 

Ba chiar, e improbabil ca unii dintre noi să mai fie 
în viață la sfârşitul săptămânii. 

Marovia înfipse furculiţa într-o felie de morcov, 
privind-o cu o mutră acră. 

- Lamentabilă stare de fapt. Ar fi fost preferabil pen- 
tru toată lumea dacă Raynault sau Ladisla mai trăiau. 

Stătu un moment pe gânduri. 

- Dacă măcar Raynault mai era viu. Dar votarea 
va avea loc mâine, oricât de mult ne-am smulge noi 
părul din cap. E cam greu, de-acum, să mai găsim 
vreun remediu. 

Ridică privirea de la morcov spre Glokta. 

- Sau ai propune dumneata unul? 

- Înălțimea Voastră, dumneavoastră controlațı 
între douăzeci şi treizeci de voturi în Consiliul 
Deschis. 


Marovia ridică din umeri. 

- Am o oarecare influență, nu pot să neg. 

- Arhilectorul poate aduna și el treizeci de voturi. 

- Foarte bine pentru Eminenţa Sa. 

- Nu neapărat. Dacă vă opuneţi unul altuia, așa 
cum ați făcut intotdeauna, voturile dumneavoastră 
nu vor mai însemna nimic. Unul pentru Isher, altul 
pentru Brock, și nicio schimbare. 

Înaltul Judecător oftă. 

- Un sfârșit trist pentru două cariere sclipitoare. 

- Numai dacă nu vă reuniți resursele. Atunci, 
aţi putea avea șaizeci de voturi împreună. Aproape 
la fel de multe câte controlează Brock. Destul 
pentru a-l face rege pe Skald, sau Bayaz, sau 
Heugen, ori chiar pe vreun necunoscut, în funcţie 
de felul cum vor evolua lucrurile. Cineva care să 
poată fi ușor de influenţat, în viitor. Cineva care 
să poată păstra Consiliul Închis pe care-l are, în loc 
de a alege unul nou. 

- Un rege care să ne mulţumească pe toți, așadar? 

- Dacă ar fi să vă exprimaţi preferința pentru un 
om Sau altul, i-aș putea transmite această informaţie 
Eminenţei Sale. 

Alţi paşi, alte ademeniri, alte dezamăgiri. O să am 
si eu un cabinet mare numai al meu şi să stau toată ziua 
în confort, în timp ce un șir întreg de nemernici speriați 
așteaptă la coadă pe scară ca să zâmbeascd atunci când 
îi insult, să-mi sugă minciunile, să-mi cerşeascd spri- 
jinul otrăvit... 

- Vrei să-ți spun ce m-ar bucura cu adevărat, 
Superior Glokta? 

Stai, cd urmează meditaţiile altui bășinos bătrân 
ahtiat după putere... 

— Neapărat, Înălțimea Voastră. 

Marovia își puse tacâmurile pe farfurie, se rezemă 
de spătar și scoase un oftat prelung, obosit. 

- Mi-ar plăcea să nu mai avem niciun rege. Mi-ar 
plăcea ca toţi oamenii să fie egali în faţa legii, să aibă 
un cuvânt de spus în conducerea țării și alegerea 
conducătorilor. Mi-ar plăcea să nu mai existe nici 
rege, nici nobili, să avem un Consiliu Închis ales de 
cetățeni și răspunzător în fața lor. Un Consiliu Închis 
deschis tuturor, s-ar putea spune. Ce zici de asta? 

Zic că unii ar spune că sună foarte asemănător cu 
o trădare. Ceilalţi ar numi-o doar nebunie. 

- Consider, Înălțimea Voastră, că ideea dumnea- 
voastră este o fantezie. 

— Şi de ce, mă rog? 

- Fiindcă imensa majoritate a oamenilor preferă 
să li se spună ce au de făcut, decât să hotărască singuri. 
Supunerea e cea mai uşoară. 

Înaltul Judecător râse. 

— S-ar putea să ai dreptate. Dar lucrurile se vor 
schimba. Rebeliunea asta m-a convins. Cu paşi mă- 
runți, lucrurile se vor schimba. 

- Sunt sigur că prezenţa Lordului Brock pe tron 
ar fi un pas mărunt pe care nici unul dintre noi n-ar 
dori să-l vadă. 

- Lordul Brock are într-adevăr niște opinii foarte 
ferme, în majoritate privitoare la sine însuși. Ştii să ple- 
dezi convingător, Superior Glokta, recunoscu Marovia, 

rezemat de spetează, cu mâinile pe burtă, privindu-l 
pe Glokta cu ochii îngustați. Foarte bine. Îi poți spune 
Arhilectorului Sult că, de data asta, avem o cauză co- 
mună. Dacă se prezintă un candidat neutru cu sprijin 
suficient, îl voi vota alături de el. Cine s-ar fi gândit la 
așa ceva? Consiliul Închis unit. 

Clătină încet din cap. 

— Ciudate vremuri, într-adevăr... 

— Cu siguranţă că sunt așa, Înălțimea Voastră. 

Glokta se chinui să se ridice, strâmbându-se când 
își lăsă greutatea pe piciorul îndurerat, și porni cu pași 
târșâiți prin spaţiul întunecos și cu ecouri care-l des- 
părțea de ușă. Curios, totuși, că Înaltul nostru Judecă- 
tor tratează atât de filosofic subiectul pierderii propriei 
lui poziţii mâine. Rareori am văzut un om care să arate 
mai calm. Când atinse clanța ușii, se opri. Aproape ai 
crede că știe ceva ce nouă ne scapă. Aproape ai bănui că 
are deja un plan în minte. 

Se intoarse. 

- Pot avea încredere în dumneavoastră, Înalt Ju- 
decător Marovia? 

Celălalt ridică brusc privirea, cu cuțitul de tăiat 
carne în mână. 

- Ce întrebare sclipitor de distinsă din partea unui 
om din domeniul dumitale de activitate. Cred că poți 
avea încredere că acţionez în propriile mele interese. 
În măsura în care pot avea încredere că și dumneata 
faci acelaşi lucru. Înțelegerea noastră se oprește aici. 
Nici n-ar fi cazul să se extindă mai departe. Eşti un 
om inteligent, Superior Glokta, mă faci să zâmbesc. 

Și reveni la bucata lui de carne, împungând-o cu 
furculița și făcând să curgă sânge. 

- Ar trebui să-ți găsești un alt stăpân. 

Glokta ieși cu mișcări încete. Fermecâtoare sugestie. 
Dar am deja cu doi mai mult decât mi-ar conveni. 


Prizonierul era un specimen slăbănog și vânos, gol 
și cu sacul tras pe cap ca de obicei, având mâinile 
incătușate strâns la spate. Glokta îl privi pe Frost cum 
il trăgea dinspre celule în camera cu boltă, târându-i 
picioarele goale pe pardoseala rece. 

- N-a fost așa de greu să punem mâna pe el, 
tocmai spunea Severard. Se despărțise de ceilalți acum 
câtva timp, dar de-atunci s-a tot învârtit prin oraș ca 
un coi în căldare. Ieri-noapte l-am săltat. 

Frost trânti prizonierul pe scaun. Unde sunt? 
Cine m-a prins? Ce vor de la mine? Un moment în- 
fiorător, chiar înainte ca treaba să înceapd. Groaza și 
neputinţa, furnicăturile bolndvicioase ale anticipării. 
Mai deunădzi mi s-a reîmprospătat amintirea lor, în 
mâinile fermecătoarei Magistre Eider. Totuși, mi s-a dat 
drumul să plec nemolestat. Prizonierul stătea așezat, 
cu capul inclinat într-o parte și pânza groasă miş- 
cându-se inainte și-napoi în dreptul gurii, după ritmul 
respirației grăbite. Tare md mai îndoiesc cd și dsta va 
avea același noroc. 

Ochii lui Glokta se îndreptară, fără tragere de inimă, 
spre tabloul de deasupra prizonierului. Vechiul nostru 
prieten Kanedias. Chipul pictat privea tenebros din- 
spre tavanul boltit, cu braţele larg desfăcute şi un foc 

multicolor în spate. Creatorul a căzut arzând... Cân- 
tări în mână ciocanul greu, cam fără chef. 

- Atunci, să incepem. 

Cu un gest teatral, Severard smulse sacul de pânză 
groasă. 

Navigatorul miji ochii în lumina puternică a 
lămpii; avea un chip brăzdat de vremuri, bronzat și 
adânc ridat, cu ţeasta rasă, ca un preot. Sau ca un 
trădător mărturisit, desigur. 

- Te numești Fratele Picior-Lung? 

- Aşa mă cheamă! Din nobilul Ordin al Navi- 
gatorilor! Vă asigur că nu sunt vinovat de nicio crimă! 
incepu el, cu vorbele rostogolindu-i-se năvalnic. N-am 
făcut nimic nelegiuit, nu. Nu-s eu soiul. Sunt un om 
cu respect pentru lege, dintotdeauna am fost. Nu mă 
pot gândi la niciun motiv de a fi maltratat în felul ăsta! 
La niciunul! 

Privirea i se abătu în jos și văzu nicovala, care 
lucea pe pardoseală intre el și Glokta, unde de obicei 
stătea masa rotundă. Glasul i se inălță cu o octavă. 

- Ordinul Navigatorilor se bucură de un înalt 
respect, iar eu sunt un membru cu reputație! O 
reputație excepțională! Navigaţia este cea dintâi din- 
tre numeroasele mele talente remarcabile, așa este, 
cea dintâi dintre... 

Glokta lovi cu ciocanul în nicovală, scoțând un 
dangăt care-ar fi deșteptat și morţii. 

- Gata... cu... vorba! 

Omuleţul clipi din ochi, rămânând cu gura căscată, 
dar tăcu. Glokta se lăsă la loc în scaun, frământându-și 

cu mâna coapsa veştejită, în timp ce durerea îi stră- 
bătea spatele. 

- Ai idee cât sunt de obosit? Câte am de făcut? 
Chinul de a mă da jos din pat în fiecare dimineață mă 
doboară încă dinainte de a începe ziua, iar momentul 
actual e deosebit de tensionat. Prin urmare, pentru 
mine e o chestiune de supremă indiferență dacă vei 
mai putea să umbli pe picioare în restul vieții, dacă 
vei mai putea să vezi tot restul vieții, dacă vei mai putea 
să te ţii să nu te caci pe tine tot restul vieţii tale intens 
de scurte, intens de dureroase. Înțelegi? 

Navigatorul îl privi cu ochi mari pe Frost, care-l 
domina ca o umbră imensă. 

- Înţeleg, șopti el. 

- Bun, replică Severard. 

- Foahte bhine, zise și Frost. 

- Foarte bine, într-adevăr, confirmă Glokta. Spu- 
nemi, Frate Picior-Lung, printre remarcabilele dumi- 
tale talente se numără și o rezistență supraomenească 
la durere? 

Prizonierul înghiţi în sec. 

- Nu. 

- Atunci, regulile jocului sunt simple. Eu pun o 
întrebare, iar dumneata Îmi răspunzi precis, corect 
Și, mai presus de orice, scurt. M-am făcut clar înţeles? 

- Înţeleg întru totul. Nu vorbesc decât ca să... 

Pumnul lui Frost i se afundă în burtă, făcându-l 
să se îndoaie, cu ochii ieșiți din orbite. 

- Înţelegi, șuieră Glokta, că răspunsul tău ar fi 
trebuit să fie „da“? 

Albinosul apucă piciorul Navigatorului care gâfâia 
și-l puse pe nicovală. O, metal rece pe talpa cea sensibilă. 
Foarte neplăcut, dar poate fi mult mai râu. Și ceva îmi 
spune că sunt toate șansele să fie. Frost aplică o cătușă 
pe glezna lui Picior-Lung. 

- Îmi prezint scuze pentru lipsa de imaginaţie, oftă 
Glokta. În apărarea noastră, e dificil să ne gândim 
mereu la câte ceva nou. Vreau să spun, să zdrobeşti 
cu barosul picioarele omului, e atât de... 

- Plohaic? îndrăzni Frost. 

Glokta auzi un hohot de râs ascuţit de după masca 
lui Severard și simţi că și pe buzele lui se așternea 
un zâmbet. Zău c-ar fi trebuit să se facă artist de 
comedie, mai degrabă decât torționar. 

- Prozaic! Chiar așa. Dar, nicio grijă. Dacă nu 
obținem tot ce ne este necesar la vremea când ţi-am 
făcut terci tot ce ai mai jos de genunchi, vom vedea 
dacă nu ne poate veni o idee mai inventivă pentru 
restul picioarelor. Cum ţi se pare? 

- Dar n-am făcut nimic! ţipă Picior-Lung, căruia 
tocmai îi revenise respirația. Nu știu nimic! N-am... 

- Lasă... toate astea. Acum nu mai au niciun sens. 

Încet, dureros, Glokta se aplecă înainte, bătând 
ușor cu capul ciocanului în fierul nicovalei, lângă 
piciorul gol al Navigatorului. 

- Vreau să te concentrezi asupra... întrebărilor 
mele... și degetelor tale... și asupra acestui ciocan. Dar 
nu te ingrijora dacă acum ţi se pare cam dificil. Cre- 
de-mă ce-ţi spun: odată ce barosul incepe să cadă, îți 
va fi foarte ușor să ignori orice altceva. 

Picior-Lung privi nicovala, cu nările dilatate, în 
timp de pufnea zgomotos, inspirând și expirând. lar 
seriozitatea situaţiei începe în sfârșit să-și Jacă efect 
asupra lui. 

- Aşadar, întrebările, continuă Glokta. Îl cunoşti 
pe omul care se intitulează Bayaz, Întâiul dintre 
Magı? 

- Da! Vă rog! Da! Până nu demult, am fost 
angajatul lui. 

- Bun, se foi Glokta pe scaun, căutând o variantă 
mai comodă a poziției aplecat înainte. Foarte bun 
răspuns. L-ai Însoțit într-o călătorie? 

- I-am fost călăuză! 

- Ce destinaţie aveați? 

- Insula Shabulyan, la marginea Lumii. 

Glokta țăcăni din nou cu capul ciocanului pe 
nicovală. 

- Ei, haide, haide. La marginea Lumii? O fante- 
zie, cu siguranţă, nu? 

- E adevărat! Adevărat! Am văzut-o! Cu picioarele 
mele am stat pe insula aia! 

- Cine s-a mai dus cu voi? 

- A fost... Logen Nouădegete, din îndepărtatul 
Nord. 

A, da, cel cu cicatricele și buzele strânse. 

- Ferro Maljinn, o femeie kantică. 

Aia care i-a dat atâta de furcă prietenului nostru, 
Superiorul Goyle. 

- Jezal dan Luthar, un... un ofiţer al Uniunii. 

Un neghiob îngâm/at. 

- Malacus Quai, ucenicul lui Bayaz. 

Mincinosul costeliv cu mutră de troglodit. 

- Şi pe urmă, Bayaz însuși! 

- Șase ați fost? 

- Numai şase! 

- O călătorie lungă și greu de întreprins. Ce anu- 
me era la marginea Lumii, ca să justifice un asemenea 
efort, în afară de apă? 

Buza lui Picior-Lung tremura. 

- Nimic! 

Glokta se încruntă și-i împinse degetul mare de 
la picior cu capul ciocanului. 

- Nu era acolo! Lucrul pe care-l căuta Bayaz! Nu 
era acolo! A spus că fusese păcălit! 

- Ce credea el că va găsi acolo? 

— A zis că era o piatră! 

- O piatră? 

- Femeia l-a întrebat. Și el a zis că era o piatră... 
o piatră din Cealaltă Parte, continuă Navigatorul, 
clătinând din capul asudat. O concepţie păgână! Mă 
bucur că n-am găsit așa ceva. Bayaz o numea Sămânța! 

Glokta simți că zâmbetul îi pierea de pe chip. 
Sămânţa. Mi se pare numai mie sau în cameră s-a făcut 
mai frigè 

— Şi ce-a mai spus despre ea? 

- Doar mituri și prostii! 

- Încearcă-mă. 

- Povești, despre Glustrod și ruinatul Aulcus, că 
ia forme diferite și fură feţele! Despre vorbitul cu 
diavolii și despre chemarea lor. Despre Cealaltă Parte. 

- Şi altceva? aplică Glokta o lovitură puţin mai 
puternică în degetul mare de la piciorul Naviga- 
torului cu ciocanul. 

- A! A! A zis că Sămânţa era materia lumii de jos! 
Că a rămas dinainte de Vechiul Timp, când demonii 
umblau pe pământ! A zis că era o armă măreaţă și 
puternică! Și că voia s-o folosească împotriva gurkie- 
nilor! Împotriva Profetului! 

O armă de dinaintea Vechiului Timp. Chemarea 
diavolilor, schimbarea formelor... Kanedias părea să se 
încrunte mai sever ca oricând, pe perete, iar Glokta tre- 
sări. Îşi amintea călătoria de coșmar în Casa Creatorului, 
formele luminoase de pe podea, sunetele schimbătoare 
din întuneric. Își amintea cum ieșise pe acoperiș, stând 
sus deasupra orașului, fără să fi urcat o singură treaptă. 

— Şi n-aţi găsit-o? întrebă el șoptit, cu gura uscată. 

- Nu! Nu era acolo! 

— Și pe urmă? 

- Asta a fost tot! Am venit înapoi, peste munți. 
Ne-am făcut o plută și am coborât pe marele Aos, 
până la mare. De la Calcis, am luat o corabie, iar acum 
stau aici, în fața voastră! 

Glokta își îngustă ochii, studiind atent chipul 
prizonierului. E mai mult de-atât. Îmi dau seama. 

- Ce anume nu-mi spui? 

- V-am spus totul! Nu am talent la prefăcătorii! 

Măcar atâta lucru e adevărat. Se vede cu ochiul liber 
cd minte. 

- Dacă ți s-a terminat contractul, de ce mai ești 
in oraș? 

- Fiindcă... fiindcă... 

Ochii Navigatorului săgetară prin cameră. 

- O, vai, nu... 

Ciocanul greu căzu, mânuit de Glokta cu toată 
puterea lui schiloadă, și strivi degetul mare de la piciorul 
Navigatorului, cu un zgomot înfundat. Picior-Lung se 
holbă într-acolo, cu gura căscată și ochii ieşiţi din 
orbite. AP, momentul acela frumos și oribil dintre 
terciuirea degetului și începutul durerii. Uite-o că vine. 
Uite-o că vine. Uite-o cd... Navigatorul slobozi un zbie- 
ret năprasnic și se foi în scaun, cu chipul descompus 
in chinuri. 

- Cunosc senzaţia, spuse Glokta, strâmbându-se 
în timp ce-și mișca degetele rămase în gheata trans- 
pirată. Foarte bine o cunosc, da, și te înţeleg. Fulgerul 
ăla orbitor de durere, apoi gheaţa și ameţeala osului 
sfărâmat și pulsația înceată în susul piciorului care 
pare să-ți stoarcă apă din ochi și te face să tremuri 
din tot trupul... 

Picior-Lung icni, apoi scânci, cu lacrimile lucin- 
du-i pe obraji. 

- Și apoi ce urmează? Săptămâni întregi de șchio- 
pătat? Luni de șontăcăit, ca un olog? Și dacă urmă- 
toarea lovitură e dată în gleznă? continuă Glokta, 
imboldindu-i cu ciocanul fluierul piciorului. Sau drept 
în rotulă — atunci cum e? Ai să mai mergi vreodată? 
Cunosc bine de tot senzațiile, crede-mă! 

Și-atunci, cum de acum i le pot cauza altcuiva? 
Ridică din umerii săi osoși. Unul dintre misterele 
vieții. 

- Încă una? 

Și ridică iar ciocanul. 

- Nu! Nu! Stai! se tângui Picior-Lung. Preotul! 
Doamne, ajută-mă, a venit la Ordin un preot! Un 
preot gurkian! A spus că într-o zi Întâiul dintre Magi 
ar putea cere un Navigator și că dorea ca atunci să i 
se spună! Că voia să i se spună ce s-a întâmplat după 
aceea! A ameninţat, niște amenințări cumplite, n-am 
avut încotro, a trebuit să-l ascultăm! Eu așteptam în 
oraș un alt Navigator, care să-i ducă vestea! Abia 
azi-dimineaţă i-am spus tot ce v-am spus și vouă. Eram 
gata să plec din Adua, jur! 

- Cum se numea preotul acela? 

Picior-Lung nu spuse nimic, cu ochii umezi larg 
deschiși și respiraţia șuierându-i pe nas. Of, de ce tre- 
buie toți să mă pună la încercare? Glokta se uită in 
jos, la piciorul Navigatorului. Degetul strivit incepea 
să se umfle, apăreau pete roșii, pe fiecare parte avea 
dâre de bășici pline cu sânge negru, unghia se invi- 
neţea, mărginită cu roșu inchis. Glokta apăsă cu furie 
capul ciocanului pe deget. 

- Numele preotului! Numele! Numele! Nume... 

- Aah! Mamun! Doamne, ajută-mă! Mamun îl chema! 

Mamun. Yulwei a vorbit de el în Dagoska. Primul 
ucenic al Profetului însuși. Împreună au încălcat A Doua 
Lege, împreună cu mâncat carne de om. 

- Mamun. Înţeleg. Și-acuma. 

Glokta se aplecă și mai mult, fără să ia în seamă 
înțepăturile neplăcute din şira spinării. 

- Bayaz ce face aici? 

Picior-Lung căscă gura, cu un ciucure lung de 
salivă atârnându-i de pe buza de jos. 

- Nu știu! 

- Ce vrea de la noi? Ce vrea să facă în Uniune? 

- Nu știu! V-am spus totul! 

- Să mă aplec înainte așa e un calvar nemăsurat 
pentru mine. Un calvar de care încep să mă satur, 
spuse Glokta încruntându-se și ridică ciocanul, al 
cărui cap lucios sclipi în lumină. 

- Eu doar găsesc drumurile dintr-un loc în altul! 
Vă rog! Nu! 

Picior-Lung închise strâns ochii, cu limba între 
dinți. Vite-o că vine. Uite-o cd vine. Uite-o cd vine... 

Glokta aruncă ciocanul pe jos, cu zgomot, și 
se rezemă de spătar, legănându-și șoldurile chi- 
nuite la stânga și la dreapta, într-o încercare de a-și 
ușura durerea. 

- Foarte bine, oftă el. Sunt satisfăcut. 

Prizonierul deschise mai întâi un ochi, apoi și pe 
celălalt. Se uită la el, cu faţa plină de speranță. 

- Pot să mă duc? 

În spatele măștii, Severard chicoti încet. Până și 
Frost scoase un fel de șuierat. 

- Sigur că poţi să te duci, răspunse Glokta, cu 
zâmbetul său gol. Poţi să te duci înapoi în sac. 

Chipul Navigatorului se moleși de groază. 

- Dumnezeule, ai milă de mine. 

Dacă există un Dumnezeu, n-are pic de milă în el. 


CAPRICIILE RĂZBOIULUI 


Lordul Mareşal Burr tocmai scria o scrisoare, dar 
ridică privirea, zâmbind, când West lăsă pânza cor- 
tului să cadă la loc în urma lui. 

- Ce faci, colonele? 

- Destul de bine, domnule, vă mulțumesc. Pre- 
gătirile merg din plin. Ar trebui să fim gata de plecare 
când se luminează de ziuă. 

- Eficient ca întotdeauna. Ce m-aș face fără tine? 
Puțin vin? îl pofti el, arătând spre carafă. 

- Vă mulțumesc, domnule, răspunse West, tur- 
nându-și un pahar. Doriţi și dumneavoastră unul? 

Burr indică o ploscă turtită, pusă lângă cotul lui: 

- Cred c-ar fi mai prudent să mă mulțumesc cu apă. 

West luă un aer vinovat. Nu prea considera că 
avea dreptul să întrebe, dar acum nu mai avea scăpare. 

- Cum vă mai simțuți, domnule? 

- Mult mai bine, mulţumesc de întrebare. Mult, 
mult mai bine. 

Se strâmbă, iși duse pumnul la gură și râgâi. 

- Nu mi-am revenit pe deplin, dar sunt pe drum. 

Ca pentru a-și dovedi spusele, se ridică de pe scaun 
şi merse cu ușurință spre hartă, cu mâinile la spate. 
Într-adevăr, pe chip îi revenise în mare măsură cu- 
loarea. Nu mai stătea cocârțat, nu se mai clătina ca 
și cum ar fi fost gata să cadă din picioare. 

- Domnule Lord Mareșal... voiam să vă vorbesc... 
despre bătălia de la Dunbrec. 

Burr întoarse capul. 

- Despre care parte a e1? 

- Când eraţi bolnav... ezită West, apoi lăsă cuvin- 
tele să izbucnească: n-am trimis după un medic! Aș 
fi putut, dar... 

- Sunt mândru că n-ai făcut-o. 

West clipi din ochi. Nici nu îndrăznise să spere 
un asemenea răspuns. 

- Ai făcut ceea ce-aș fi vrut şi eu să faci. Este im- 
portant ca unui ofițer să-i pese, dar e vital să nu-i pese 
prea mult. Trebuie să fie capabil de a-și pune oamenii 
in calea pericolului. Trebuie să aibă puterea de a-i trimite 
la moarte, dacă găsește de cuviință. Trebuie să poată face 
sacrificii şi să decidă care e binele cel mai mare, fără ca 
emoțiile să-i influențeze hotărârea. De-asta îmi placi tu 
mie, West. Ai în tine compasiune, dar ai și fier. Nu poți 
fi un mare conducător fără o anumită... lipsă de scrupule. 

West descoperi că nu știa ce să spună. Lord Mare- 
şal chicoti și lovi cu palma în masă. 

- Dar, după cum se vede, nu s-a întâmplat niciun 
rău, așa-i? Linia a rezistat, nordicii au fost alungaţi din 
Englia, iar eu am scos-o la capăt viu, după cum vezi! 

- Mă bucur cu adevărat să văd că vă simţiţi mai 
bine, domnule. 

Burr zâmbi. 

- Situaţia se ameliorează. Suntem liberi să ne 
deplasăm din nou, cu căile de aprovizionare asigurate 
Și o vreme în sfârșit uscată. Dacă planurile Copoiului 
tău reușesc, avem o șansă de a termina cu Bethod în 
cel mult două săptămâni! A fost un grup de aliaţi ai 
naibii de curajoşi și folositori! 

= Într-adevăr, domnule. 

- Dar capcana asta trebuie să aibă capcana pusă 
cu mare grijă și să se închidă tocmai la momentul 
potrivit. 

Privi harta, legănându-se energic pe călcâie, îna- 
inte Şi-napoi. 

- Dacă ajungem prea devreme, Bethod ar putea 
să fugă. Dacă intârziem, prietenii noștri nordici pot 
fi striviţi înainte ca noi să sosim la ei. Trebuie să ne 
asigurăm că afurisitul de Poulder și blestematul de 
Kroy n-au să piardă vremea pe drum. 

Se strâmbă, punându-și o mână pe stomac, după 
care luă plosca și bău o gură de apă. 

— Aș spune că i-aţi astâmpărat în sfârșit, domnule 
Lord Mareşal. 

- Nu te lăsa amăgit. Abia așteaptă ocazia să bage 
cuțitu-n mine, amândoi! lar acum, regele a murit. 
Cine ştie cine-l va înlocui? Să se voteze un monarh! 
Ai mai auzit de una ca asta? 

West simţi o uscăciune neplăcută în gură. Îi era 
aproape imposibil să creadă că toată treaba fusese, în 

parte, și opera lui. Totuși, nu prea și-ar fi asumat 
vreun merit, dat fiind că rolul lui fusese acela de a-l 
ucide cu sânge rece pe moștenitorul tronului. 

- Pe cine credeți că vor alege, domnule? întrebă 
el, cu glas scrâșnit. 

- Nu sunt curtean, West, deşi am un scaun în 
Consiliul Închis. Brock, poate, sau Isher? Un lucru 
iți pot spune sigur - dacă zici că aici au loc violenţe, 
acasă, în Midderland, vor fi de două ori mai brutale 
și mai nemiloase. 

Mareșalul râgâi din nou, înghiți în sec și-și puse 
iar mâna pe burtă. 

- Gâhhh... Niciun nordic nu-i la fel de necruţător 
ca hienele alea din Consiliul Închis, când le-apucă. 
Și ce-o să se schimbe, când omul lor cel nou va lua 
pe el mantia statului? Nu prea multe, aș crede. Nu 
prea multe. 

- Foarte probabil, domnule. 

- Îndrăznesc să spun că nu putem face nimic, în 
niciun sens. Do: soldați tociți, hmm, West? 

Se apropie iar de hartă și urmări traseul spre nord, 
prin munți, cu degetul său gros foșnind pe hârtie. 

- Trebuie să ne asigurăm că suntem gata să por- 
nim la răsăritul soarelui. Fiecare oră poate fi vitală. 
Poulder și Kroy şi-au primit ordinele? 

- Semnate și predate, domnule, și au înțeles cât 
de urgente sunt. Nu vă faceţi griji, domnule Lord 
Mareșal, la crăpatul zorilor vom fi gata de plecare. 

- Să nu-mi fac griji? pufni Burr. Sunt comandantul 
armatei Maiestăţii Sale. Grijile sunt sarcina mea. Dar 

ar fi cazul să te odihnești și tu, încheie el, făcându-i 
semn să iasă din cort, cu o mână cărnoasă. Ne vedem 
mâine-n zori. 


Jucau cărți la lumina făcliei, pe coasta dealului, în 
noaptea înstelată și calmă, iar mai jos, la lumina altor 
torţe, armata Uniunii își făcea în grabă pregătirile pentru 
a înainta. Felinare mergeau de colo-colo, săltând, soldații 
înjurau prin întuneric. Dangăte, zăngăneli și strigătele 
nervoase ale oamenilor și ale animalelor pluteau prin 
văzduhul încremenit. 

-În noaptea asta nimeni n-o să doarmă, comentă 
Brint, terminând de servit cărțile și râcâindu-le pe ale 
lui cu unghiile. 

— Aş vrea să-mi amintesc când am avut ultima oară 
trei ore de linişte la rând, replică West. 

În Adua, cel mai probabil, înainte ca sora lui să 
sosească în Oraș. Înainte ca mareșalul să-l ia în statul 
său major. Înainte de a se întoarce în Englia, înainte 
de a-l întâlni pe Prinţul Ladisla, înainte de călătoria În- 
ghețată spre nord şi tot ceea ce făcuse cu acel prilej. Își 
strânse umerii și privi încruntat cărțile cu colțuri îndoite. 

- Ce mai face Lordul Mareșal? se interesă 
Jalenhorm. 

- Mult mai bine, am plăcerea să spun. 

- Slavă sorților pentru asta, înălță Kaspa din sprân- 
cene. Nu-mi prea place ideea să-l avem la comandă 
pe cusurgiul ăla de Kroy. 

- Şi nici pe Poulder, adăugă Brint. E nemilos ca 
un șarpe. 

West nu putea decât să le dea dreptate. Poulder și 
Kroy îl urau aproape la fel de mult cât se urau unul 
pe altul. Dacă unul dintre ei prelua comanda, ar fi avut 
noroc dacă a doua zi se pomenea spălând latrinele. Pro- 
babil că, în mai puțin de-o săptămână, ar fi ajuns pe-o 
corabie, în drum spre Adua. Ca să curețe latrinele acolo. 

- Aţi auzit de Luthar? întrebă Jalenhorm. 

- Ce-i cu el? 

- S-a întors în Adua. 

West ridică privirea, atent. În Adua era și Ardee, 
iar gândul la ei din nou împreună nu-i prea încăl- 
zea inima. 

- Am primit o scrisoare de la verișoara mea, Ariss, 
spuse Kaspa, în timp ce-și mijea ochii spre cărți, 
desfăcându-le în evantai. Zice că Jezal a fost plecat 
undeva departe, în nu știu ce misiune pentru rege. 

- O misiune? repetă West, care se îndoia că cineva 
i-ar fi încredinţat lui Jezal o treabă destul de impor- 
tantă ca să se poată numi „misiune“. 

- Toată Adua numai despre asta vorbește, pare-se. 

- Se zice că a condus un atac, sau așa ceva, spuse 
Jalenhorm, peste un pod. 

West înălță din sprâncene. 

- Auzi acolo...! 

- Și cică a omorât vreo zece oameni pe câmpul 
de luptă. 

- Numai zece? 

- Și s-a culcat cu fiica împăratului, murmură Brint. 

- Nu știu de ce, da’ asta mi se pare cea mai lesne 
de crezut din toate trei, pufni West. 

Kaspa râse bolborosit: 

- Ei, oricare-o fi adevărul, a fost avansat colonel. 

- Bravo lui, murmură West, băiatul ăsta mereu 
pare să cadă în picioare. 

- De revoltă aţi auzit? 

- A pomenit ceva sora mea, în ultima scrisoare. 
De ce? 

- A avut loc o răscoală pe scară mare, zicea Ariss. 
Mii de țărani, cutreierând regiunea, prădând și dând 
foc, spânzurând pe oricine avea un „dan“ în nume. 
Ghiciţi cine a primit comanda armatei trimise să-i 
oprească? 

West oftă. 

- Nu cumva vechiul nostru prieten Jezal dan 
Luthar, întâmplător...? 

- Unul și același, și i-a convins să se întoarcă la 
casele lor - de-asta ce mai zici? 

- Jezal dan Luthar, murmură Brint, să se înțeleagă 
cu oamenii de rând... Cine s-ar fi gândit? 

- Eu, unul, nu, își goli Jalenhorm paharul și-și mai 
turnă unul. Acum, însă, se pare că e numit erou. 

- Toasturi pentru el, în taverne, completă Brint. 

- Felicitări în Consiliul Deschis, adăugă și Kaspa. 

West trase cu latul mâinii spre el grămada de 
monede zornăitoare. 

- Aș vrea să pot spune că mă mir, dar m-am aş- 
teptat mereu să vină vremea când voi primi ordine 
de la Lordul Mareşal Luthar. 

Se putea și mai rău, probabil. Ar fi putut să fie 
Poulder sau Kroy. 

Prima lucire trandafirie a zorilor se furișa peste 
culmile colinelor, în timp ce West urca panta spre 
cortul Lordului Mareşal. Trecuse ora când ar fi tre- 
buit să dea ordinul de plecare. Salută posomorât 
gărzile de lângă cort şi intră. În colț mai ardea o lampă, 
răspândindu-și lumina roșiatică peste hărți, peste 
scaunele și mesele pliante, făcând cutele păturilor de 
pe patul lu: Burr să arate ca niște umbre negre. West 
se îndreptă într-acolo, cu gândul la toate treburile pe 
care le avea de făcut în acea dimineaţă, ca să se asigure 
că nu uitase nimic. 

- Domnule Lord Mareșal, Poulder și Kroy aş- 
teaptă ordinul de pornire. 

Burr zăcea pe patul de campanie, cu ochii închiși 
și gura deschisă, dormind liniștit. Lui West i-ar fi con- 
venit să-l lase acolo, dar intraseră deja în criză de timp. 

- Domnule Lord Mareșal! repetă el mai tare, 
apropiindu-se de pat. 

Niciun răspuns. 

Abia acum observă West că pieptul Lordului 
Mareşal nu se mișca. 

Întinse ezitant mâna, cu degetele deasupra gurii 
deschise a lui Burr. Nicio adiere. Nici urmă de căl- 
dură. West simţi încet cum groaza i se răspândea prin 
trup, din piept până-n vârfurile degetelor. Nu mai 
incăpea nicio îndoială. Lordul Mareșal Burr era mort. 

Dimineaţa devenise cenușie, când sicriul fu scos 
din cort, pe umerii a șase gardiști solemni, urmaţi de 
medic, cu pălăria în mână. Poulder, Kroy, West și 
câțiva dintre ofițerii superiori ai armatei stăteau 

aliniați pe marginea cărării. Fără îndoială, Burr însuși 
ar fi fost de acord cu lada simplă în care trupul său 
neînsuflețit avea să fie trimis înapoi la Adua. Ace- 
leași scânduri nelăcuite în care erau îngropaţi cei mai 
de jos cetățeni ai Uniunii. 

West se uita amorțit. 

Omul dinăuntru îi fusese ca un tată, sau cel mai 
asemănător unui tată pe care-l avusese în viața lui. 
Mentor și protector, patron şi dascăl. Un adevărat 
tată, nu viermele bețiv și bătăuș cu care-l blestemase 
natura. Și totuși, în timp ce privea coșciugul rudi- 
mentar de lemn, nu simţea nicio undă de durere. 
Simțea numai teamă. Pentru armată și pentru el însuși. 
Prima pornire instinctivă nu era aceea de a plânge, 
ci de a o lua la fugă. Nu avea, însă, unde. Fiecare om 
trebuia să-și facă datoria, acum mai mult ca oricând. 

Kroy își ridică bărbia ascuţită, ținându-se ţeapăn 
ca un par, când umbra sicriului trecu peste ei. 

- Mareșalului Burr i se va simţi lipsa. A fost un 
militar vrednic și un conducător viteaz. 

- Un patriot, îi pinu isonul Poulder, cu buza 
tremurându-i și o mână pe piept, ca și cum i-ar fi 
putut plesni de emoție. Un patriot care şi-a dat viaţa 
pentru ţara lui! A fost o onoare să servesc sub or- 
dinele sale. 

Lui West îi venea să vomite la auzul unor asemenea 
ipocrizii, dar adevărul era că avea o nevoie disperată 
de așa ceva. Copoiul și ai lui erau pe coline, mergând 
spre nord, în încercarea de a-l atrage pe Bethod într-o 
cursă. Dacă armata Uniunii nu-i urma, și Cât mai 

curând, aveau să rămână fără niciun ajutor, când regele 
nordicilor îi ajungea în sfârșit din urmă. Ar fi reușit 
doar să se asemenească singuri în mormânt. 

- Cumplită pierdere, spuse West, privind cum 
coșciugul era dus incet în josul pantei, dar cel mai 
bine îl vom onora luptând mai departe. 

Kroy dădu din cap, ca la carte. 

- Bine zis, colonele. Îi vom face pe nordicii ăștia 
să plătească! 

- Neapărat. În acest scop, ar trebui să ne pregătim 
de plecare. Deja suntem în întârziere, iar planul se 
bazează pe precizia... 

- Ce? se holbă Poulder la el, ca și cum ar fi bănuit 
că-și pierduse dintr-odată mințile. S-o luăm din loc? 
Fără ordine? Fără un lanţ de comandă clar? 

Kroy dădu frâu liber unui pufnet exploziv. 

- Imposibil! 

- Nu se discută, scutură Poulder violent din cap. 
Nici nu intră în discuție. 

- Dar ordinele Mareșalului Burr au fost foarte clare... 

- E cât se poate de limpede că împrejurările s-au 
schimbat, declară Kroy, cu faţa ca o lespede lipsită 
de orice expresie. Până nu primesc instrucțiuni 
explicite de la Consiliul Închis, nimeni nu-mi va 
mișca divizia din loc nici c-un pas. 

- Generale Poulder, cu siguranță, dumneata... 

- În aceste circumstanţe, nu pot decât să fiu de 
acord cu generalul Kroy. Armata nu poate face nicio 
mișcare până când Consiliul Deschis nu alege un rege 
nou, iar regele va numi un nou Lord Mareșal. 


puterea armelor 245 


La care, Poulder și Kroy se priviră cu cel mai 
adânc amestec de ură și neincredere. 

West rămase stană de piatră, cu gura întredeschisă, 
nevenindu-i să-și creadă urechilor. Aveau să treacă zile 
întregi până când vestea morții lui Burr ajungea la 
Agriont, și chiar dacă noul rege alegea imediat un 
înlocuitor, ordinul urma să sosească la ei în tot atâtea 
zile. West își imagina drumul împădurit spre Uffrith, 
lung de zeci de mile, și toate leghele pe mare, până la 
Adua. O săptămână, poate, dacă decizia se lua imediat, 
ceea ce, cu guvernul în haos, părea foarte improbabil. 

Între timp, armata urma să stea pe loc, nefăcând 
nimic, cu colinele din faţa lor lăsate fără apărare, în 
timp ce Bethod avea timp destul ca să mărșăluiască 
spre nord, să-i masacreze pe Copoi și prietenii lui şi 
să revină pe poziţii. Poziţii pe care, fără îndoială, 
nenumărați oameni de-ai lor aveau să piară asal- 
tându-le, după ce armata primea în sfârșit un nou 
comandant. O risipă complet inutilă și fără sens. 
Sicriul lui Burr tocmai dispăruse în vale, dar se părea 
că deja lucrurile stăteau ca și cum omul acela nici n-ar 
fi existat vreodată. West simți oroarea urcându-i în 
gât, amenințând să-l sugrume, într-un amestec de 
furie și frustrare. 

- Dar Copoiul și Nouădegete, care ne sunt aliați... 
contează pe ajutorul nostru! 

- Din păcate, comentă Kroy. 

- Regretabil, murmură și Poulder, trăgând scurt 
aer în piept, dar trebuie să înţelegi, colonele West, 
că nu avem ce face, în situaţia creată. 

Kroy dădu din cap, țeapăn. 

- Nu avem ce face. Și cu asta, am terminat. 

West îi privi lung pe amândoi, în timp ce-l cuprin- 
dea un val cumplit de neputinţă. Aceeași senzație pe 
care o avusese când Prinţul Ladisla se hotărâse să 
treacă râul, când Prinţul Ladisla hotărâse să ordone 
atacul. Aceeași senzație de pe vremea când rătăcea prin 
ceaţă, cu sângele în ochi, ştiind că totul era pierdut. 
Senzaţia că nu era decât un simplu observator. 
Senzația pe care-și dăduse cuvântul că n-avea s-o mai 
trăiască niciodată. Și numai el era de vină - poate... 

Un om trebuie să facă numai promisiuni pe care 
e sigur că și le poate onora. 


FĂURITORUL DE REGI 


Afară era caniculă, iar lumina soarelui năvălea 
prin vitraliile uriașe, așternând modele colorate pe 
pardoseala de dale a Rotondei Lorzilor. De obicei, 
imensa încăpere dădea o senzaţie răcoroasă și aerisită, 
chiar și vara. Acum era sufocantă, imbâcsită de o 
zăpușeală insuportabilă. Jezal își trăgea încoace și-n- 
colo gulerul asudat, încercând să lase puţin aer să-i 
intre sub uniformă, fără a-și schimba atitudinea de 
atenție țeapănă. 

Ultima oară când stătuse în acel loc, cu spatele la 
peretele curb, fusese în ziua dizolvării Ghildei Pânza- 
rilor. Îi era greu să-și imagineze că nu trecuse decât 
un an și ceva, atât de multe păreau să se fi întâmplat 
între timp. Pe-atunci, crezuse că Rotonda Lorzilor n-ar 
fi putut să fie mai aglomerată, mai încordată, mai 
surescitată. Cât de amarnic se înșelase...! 

Șirurile de bănci arcuite care ocupau cea mai mare 
parte a încăperii erau pline până la refuz cu cei mai 
puternici nobili ai Uniunii, iar aerul dospea de 

şuşotelile lor neliniştite, temătoare, nerăbdătoare. Era 
de față tot Consiliul Deschis, cu sufletul la gură, 
inghesuit umăr-imblănit-la-umăr, fiecare om având 
la gât lanţul scânteietor care-l însemna cu auriu sau 
argintiu ca șef al familiei. S-o fi priceput Jezal la po- 
litică doar cu puţin mai mult decât o ciupercă, însă 
nici Chiar el nu putea să nu fie pătruns de i importanța 
ocaziei. Alegerea unui nou Înalt Rege al Uniunii, prin 
vot deschis. Numai la acest gând, simţea cum îi flu- 
turau nervii gâtlejului. În materie de ocazii solemne, 
greu ar fi fost de imaginat una mai măreaţă. 

Cu siguranță, oamenii din Adua o știau. Dincolo 
de ziduri, pe străzi și în pieţele orașului, locuitorii 
așteptau curioși știri despre hotărârea Consiliului 
Deschis. Așteptau să-și ovaționeze noul monarh, sau 
poate să-l huiduiască, în funcție de cine era alesul. În 
afara ușilor înalte de la Rotonda Lorzilor, Piaţa Mare- 
șalilor era plină de o mulțime compactă, fremătă- 
toare, fiecare bărbat și femeie din Agriont dorind cu 
disperare să afle cel sau cea dintâi care auzea o știre 
dinăuntru. Viitorul multora avea să fie hotărât, mari 
datorii urmau să fie reglementate, ducând la câștigarea 
și pierderea unor averi fabuloase. Numai o câtime 
norocoasă fusese lăsată să intre în galeria publică, dar 
erau destui spectatori pentru a sta înghesuiți impre- 
jurul balconului, în pericol iminent de a fi împinși 
peste balustradă, prăbușindu-se pe pardoseala de jos. 

Ușile cu intarsii din capătul sălii se deschiseră cu 
un zgomot răsunător, ecourile reverberând din tava- 
nul aflat departe, sus, cu bubuituri repetate prin 

spaţiul enorm. Se stârni un foșnet de haine, urmat 
de un ropot de picioare, toți consilierii răsucindu-se 
pe locurile lor, pentru a privi spre intrare, când Con- 
siliul Deschis se apropie cu pași măsuraţi pe culoarul 
dintre bănci. Îl urma o adunătură de secretari, 
funcționari și băgători de seamă, strângând în mâini 
tot felul de registre și hârțoage. În frunte mergea 
Lordul Șambelan Hoff, încruntat amarnic. După el 
veneau Sult, îmbrăcat complet în alb, și Marovia, 
complet în negru, cu chipuri la fel de solemne. Urmau 
Varuz, Halleck și... Lui Jezal îi căzu faţa. Cine altul, 
dacă nu Întâiul dintre Magi, gătit iar în scandaloasa 
lui mantie de vrăjitor, cu ucenicul furișându-se 
pe-alături. Bayaz zâmbea de parcă ar fi făcut mult mai 
mult decât să asiste la tot circul. Privirile li se întâl- 
niră, iar Magul avu tupeul de a-i face cu ochiul. Jezal 
era departe de-a fi amuzat. 

Într-un cor crescând de murmure, bătrânii își 
ocupară jilțurile înalte, în spatele unei mese lungi, 
curbate, cu faţa spre nobilii așezați pe bănci. Aju- 
toarele lor se aranjară pe scaune mai mici, își aş- 
ternură în față hârtiile și-și deschiseră registrele, 
vorbindu-le în șoaptă stăpânilor. Tensiunea din sală 
făcu încă un pas spre isteria curată. 

Jezal simţi un fior străbătându-i spinarea nădușită. 
Glokta se afla acolo, lângă Arhilector, iar chipul său 
familiar numai liniştitor nu arăta. Chiar în aceeași 
dimineaţă, Jezal fusese acasă la Ardee - unde-și pe- 
trecuse, de fapt, toată noaptea. Inutil de spus, nici 
n-o ceruse de nevastă, nici n-o refuzase de-a dreptul. 

I se învârtea capul de-atâtea gânduri. Cu cât stătea 
mai mult timp cu ea, cu atât îi părea cu neputinţă să 
ia vreo hotărâre. 

Ochii aprinși de febră ai lui Glokta se îndreptară 
spre ai lui, le susținură privirea, apoi se abătură în altă 
parte. Jezal înghiți în sec, cu oarecare greutate. Grozav 
se mai băgase la strâmtoare, nici vorbă. Acuma 
ce-avea să facă? 


Glokta îi aruncă lui Luthar o privire scurtă. Doar 
ca să-i reamintesc cum stăm. Apoi, se răsuci în scaun, 
strâmbându-se când își întinse piciorul îndurerat, cu 
limba apăsată peste gingiile golașe când simţi 
genunchiul trosnind. Avem treburi mai importante 
decât Jezal dan Luthar. Treburi mult mai importante. 

Măcar pe ziua de azi, puterea aparține Consiliului 
Deschis, nu celui Închis. Nobililor, nu birocraţilor. 
Celor mulţi, nu celor puţini. Glokta privi în lungul 
mesei, spre chipurile personalităților care îndruma- 
seră Uniunea în ultimii doisprezece ani și mai bine: 
Sult, Hoff, Marovia, Varuz și toţi ceilalți. Numai un 
membru al Consiliului Închis zâmbea. Cel mai recent 
și mai puțin bine-venilt. 

Bayaz stătea în jilțul său înalt, fără altă compa- 
nie decât ucenicul cel palid, Malacus Quai. Halal 
companie! Întâiul dintre Magi părea să se desfete cu 
tensiunea sfâșietoare la fel de mult pe cât de îngro- 
Ziţi erau tovarășii lui, având pe chip un zâmbet ab- 
surd de deplasat între atâtea căutături încruntate. 
Chipuri temătoare. Frunți transpirate. Șoapte 

nervoase către cei de-alături. Stau cocoțați pe muchie 
de cuţit, cu toții. Ca și mine, desigur. Să nu-l uităm pe 
bietul Sand dan Glokta, credincios slujbaș public! Ne 
agâțăm de putere cu unghiile — și tot alunecăm, alu- 
necâm.... Stăm ca niște acuzați, la propriile noastre procese. 
Știm că verdictul e doar la un pas. Va fi o amânare 
nemeritată? Glokta simţi cum un zâmbet îi arcuieşte 
colțul gurii. Sau o sentință mult mai sângeroasă? Domnii 
din juriu ce spun 

Ochii îi săgetară spre chipurile celor din Consiliul 
Deschis, așezați pe băncile lor. Trei sute douăzeci de 
fețe. Glokta își imagină hârtiile prinse pe peretele 
Arhilectorului, și începu să le asocieze cu oamenii 
dinaintea lui. Secretele, minciunile, loialităţile... Mai 
ales loialităţile. Cum vor vota? 

Îi văzu pe câţiva al căror sprijin şi-l asigurase. Sau 
mi l-am asigurat atât cât se poate în timpurile astea 
nesigure. Zări în imbulzeală chipul trandafiriu al lui 
Ingelstad, undeva mai în spate, iar omul înghiți în sec 
ȘI-ȘI mută privirea. Atâta vreme cât votezi cu noi, poți 
să te uiţi unde vrei. Cu câteva rânduri inapoia acestuia, 
văzu trăsăturile fleșcăite ale lui Wetterlant, care-i adresă 
o inclinare din cap aproape neobservată. Deci, ultima 
noastră ofertă a fost acceptabilă. Încă patru pentru 
Arhilector? Destul ca să conteze și să rămânem în funcţii? 
Să rămânem în viață? Glokta își simţi zâmbetul gol 
lățindu-se. Vom vedea în curând... 

În mijlocul rândului din faţă, printre cele mai 
vechi şi mai bune familii ale nobilimii din Midder- 
land, stătea Lordul Brock, cu braţele încrucișate pe 

piept și o expresie de speranță hămesită. A/ergătorul 
favorit, nerăbdător să înceapă cursa. Nu departe de el 
se afla Lordul Isher, bătrân și maiestuos. Al doilea favo- 
rit, care încă mai are toate şansele de victorie. Barezin 
și Heugen erau în apropiere, strânși incomod unul 
în altul și privindu-se din când în când cu un oarecare 
dezgust. Cine știe? O răsturnare de ultim moment, și 
tronul ar putea fi al lor. Lordul Guvernator Skald se 
găsea lângă capătul din stânga, în faţa delegațiilor din 
Englia și Starikland. Oameni noi, din provincii. Dar 
un vot rămâne un vot, oricât am umbla noi cu nasul 
pe sus. În extrema dreaptă stăteau doisprezece alder- 
meni din Portul de Vest, uşor de recunoscut ca străini 
după croiala hainelor și nuanța pielii. Încă o duzină 
de voturi nedeclarate. 

Din Dagoska nu veniseră reprezentanți. N-a ma: 
rămas nici unul, din păcate. Lordul Guvernator Vurms 
a fost eliberat din post. Fiul lui şi-a pierdut capul și n-a 
putut participa. Cât despre restul orașului... a fost cuce- 
rit de gurkieni. Mă rog... Unele pierderi sunt inevi- 
tabile. Vom lupta mai departe și Jără ei. Tabla de joc e 
pregătită, cu piesele gata să fie mutate. Cine va câștiga 
partida asta mică și sordidă... putem presupune? O să 
vedem curând... 

Crainicul veni în centrul pardoseli: circulare, își 
ridică toiagul deasupra capului și dădu câteva lovituri 
puternice în dușumea, care reverberară din pereții de 
marmură lucioasă. Conversaţiile încetară, magnații 
se întoarseră cu feţele inainte și privirile în jos, În- 
cordaţi. O tăcere încărcată se lăsă peste sala ticsită, 

iar Glokta simţi un iureş de spasme străbătându-i par- 
tea stângă a feței, făcându-i pleoapa să clipească mărunt. 

- Chem la ordine această întrunire a Consiliului 
Deschis! tună glasul crainicului. 

Încet, încruntat peste poate, Lordul Hoff se ridică 
în faţa consilierilor. 

- Prieteni și colegi! Lorzi din Midderland, Englia 
și Starikland, aldermeni din Portul de Vest! Guslav al 
Cincilea, Regele nostru... a murit. Cei doi moștenitori 
ai lui... au murit. Unul, de mâna dușmanilor din nord, 
iar celălalt, de a duşmanilor din sud. Este cu adevărat 
o perioadă tulbure, iar noi am rămas fără conducător. 

Ridică braţele spre consilieri, într-un gest de im- 
plorare. 

- Vă confruntaţi cu o gravă responsabilitate. Ale- 
gerea, dintre domniile voastre, a unui nou Înalt Rege 
al Uniunii. Orice om care deține un scaun în acest Con- 
siliu Deschis este un potențial candidat! Oricare dintre 
dumneavoastră... ar putea fi următorul nostru rege. 

Un val de șușoteli aproape isterice cobori din 
galeria publică, iar Hoff fu nevoit să ridice glasul, 
strigând pentru a se face auzit: 

- O singură dată a mai avut loc un asemenea vot, 
în îndelungata istorie a măreţei noastre naţiuni! După 
războiul civil şi căderea lui Morlic cel Nebun, când 
Arnault a fost pus pe tron printr-un acord aproape 
unanim. Fl a zămislit marea dinastie care a durat până 
acum câteva zile. 

Își lăsă braţele să cadă pe lângă trup, privind cu 
tristeţe în jos. 

- Înţeleaptă a fost alegerea făcută în acea zi de 
înaintaşii dumneavoastră. Nu putem decât să sperăm 
că omul ales aici, în dimineața acestei zile, de către 
egalii lui şi în văzul tuturor va întemeia o dinastie 
intocmai la fel de nobilă, la fel de puternică, la fel 
de dreaptă şi la fel de îndelungată! 

Nu putem decât să sperăm că va fi ales cineva care 
va face naibii ce i se spune. 


Ferro împinse la o parte din drum o femeie cu 
rochie lungă. Se imbulzi pe lângă un grăsan, ale cărui 
fălci tremurară de indignare. Îşi croi drum cu forța 
până la balcon și se uită încruntată în jos. Încăperea 
spațioasă era doldora de bătrâni cu gulere de blană, 
înghesuiți pe băncile înalte, fiecare cu câte un lanţ 
strălucitor împrejurul umerilor şi broboane de 
sudoare sclipind pe chipul palid. În fața lor, la o masă 
arcuită, stăteau alții, mai puţini la număr. Se încruntă 
şi mai tare când îl văzu pe Bayaz așezat într-un capăt, 
zâmbind de parcă ar fi știut un secret pe care nu putea 
să-l ghicească nimeni. 

Ca întotdeauna. 

Lângă el stătea în picioare un rozaliu gras, cu fața 
plină de vinișoare sparte, care striga ceva cum că 
fiecare om să voteze după cum îi dictează conștiința. 
Ferro pufni. Tare s-ar mai fi mirat dacă cele câteva 
sute de oameni de jos aveau la un loc vreo cinci con- 
şuiințe întregi. Toţi păreau să asculte cu atenţie cuvân- 
tarea grasului, dar Ferro ştia ea ce știa. 

Sala era plină de semnale. 

Oamenii se uitau pieziș unul la altul şi dădeau 
discret din capete. Își atingeau cu degetul nasurile și 
urechile. Se scărpinau în feluri ciudate. O rețea de 
secrete, răspândindu-se în toate părțile sălii, cu Bayaz 
zâmbind în mijloc. La o oarecare distanţă în spatele 
lui, rezemat de perete, Jezal dan Luthar stătea într-o 
uniformă decorată cu fireturi strălucitoare. Ferro işi 
răsfrânse buza. După poziție, se observa limpede. 

Nu aflase nimic. 

Crainicul bătu iar cu bastonul în pardoseală. 

- Acum va incepe votarea! 

Se auzi un geamăt întretăiat, iar Ferro văzu că fe- 
meia pe care o împinsese într-o parte tocmai cădea la 
podea, leşinată. Cineva o trase de-acolo, făcându-i vânt 
cu o hârtie, iar mulțimea agitată se înghesui la loc. 

- În prima rundă, variantele se vor restrânge la trei! 
Fiecare candidat, în ordinea pământurilor şi a 
averilor pe care le are, va fi votat prin ridicarea mâinii! 

Jos, pe bănci, oamenii îmbrăcați somptuos nădu- 
şeau ŞI tremurau ca înaintea unei bătălii. 

- Mai întâi! ţipă un funcţionar, cu glasul frânt, 
în timp ce consulta un registru enorm. Lord Brock! 

Sus, la galerie, oamenii se ștergeau pe față, mormă- 
ind și gâfâind ca și cum ar fi văzut moartea cu ochii. 
Poate că pentru unii așa și era. Peste tot trăsnea a 
îndoială, a emoție și teroare — atât de puternice, încât 
erau contagioase. Atât de puternice, încât până și 
Ferro, pe care o durea-n cot de rozalii şi de votul lor 
afurisit, își simți gura uscată, degetele furnicate de 
mâncărimi și inima bătându-i cu repeziciune. 

Crainicul se întoarse cu fața spre sală. 

- Primul candidat va fi Lordul Brock! Toți acei 
membri ai Consiliului Deschis care doresc să-l voteze 
pe Lordul Brock ca următorul Înalt Rege al Uniunii 
sunt rugaţi să ridice... 

- Un moment, domnii mei! 


Glokta întoarse brusc capul, dar oasele gâtului 
i se ințepeniră la jumătate și fu nevoit să privească 
doar cu coada unui ochi înrourat. Nici n-ar fi avut 
de ce să se ostenească. Pot ghici și fără să mă uit cine 
vorbește. Bayaz se ridicase de pe scaun, iar acum 
zâmbea indulgent spre Consiliul Deschis. A ales per- 
fect momentul. Drept răspuns, dinspre membrii 
consiliului izbucni un cor de strigăte indignate: 

- N-avem timp de întreruperi! 

- Lord Brock! Votez cu Brock! 

- O nouă dinastie! 

Zâmbetul lui Bayaz nici nu se clinti. 

- Dar dacă vechea dinastie ar putea să con- 
tinue? Dacă am putea clădi un nou început, conti- 
nuă el, uitându-se semnificativ peste chipurile 
colegilor săi din Consiliul Închis, păstrând tot ceea 
ce are bun guvernul nostru actual? Dacă există o 
cale de a vindeca vechile răni, în loc de a cauza 
altele noi? 

- Cum? se auziră câteva strigăte batjocoritoare. 

- În ce fel? 

Bayaz zâmbi și mai larg. 

- Ei bine, printr-un bastard de neam regal. 

Se auzi o exclamaţie colectivă. Lordul Brock sări 
de pe scaun. De parc-ar fi avut un arc sub fund. 

- Asta-i o insultă la adresa casei în care ne aflăm! 
Un scandal! O pată pe amintirea Regelui Guslav! 

Într-adevăr, acum nu mai arată doar ca o legumă 
băloasă, ci ca una care-i și libidinoasă. Alţi consilieri 
se ridicau la rândul lor, cu chipurile înroșite de indignare 
sau albe de furie, agitându-și pumnii și scoțând strigăte 
furioase. Gradenele păreau să se clatine, scârțâind și 
trosnind. La fel ca porcii din ţarcurile de la abator, lacomi 
după orice zoaie li se aruncă. 

- Staţi! ţipă Arhilectorul, ridicându-și mâinile cu 
mănuși albe, într-un gest ce se voia liniștitor. O fi sim- 
tind o licărire de speranţă în beznă, poate? Aşteptaţi, 
domnii mei! Nu pierdeţi nimic dacă ascultați! Vom 
scoate adevărul la lumină, chiar dacă este dureros! Nu 
trebuie să ne preocupe altceva decât adevărul! 

Glokta fu nevoit să-și muște gingiile, ca să nu iz- 
bucnească în râs. Da, desigur, Eminenţa Voastră! Ade- 
vărul a fost întotdeauna singura dumneavoastră grijă! 

Rumoarea, însă, scădea treptat. Consilierii care se 
ridicaseră în picioare se așezau la loc, jenaţi. Obiceiul 
de a se supune Consiliului Închis nu dispare prea ușor. 
Dar, în fond, așa e cu toate obiceiurile. Mai ales cel al obe- 
dienţei. Întrebaţi-i doar pe câinii maică-mii. Oamenii 
stăteau Jos din nou, bombănind, lăsându-l pe Bayaz 
să continue. 

- Poate că domniile voastre au auzit de Carmee 


dan Roth? 

Un val sonor din galeria de sus confirmă că 
numele nu era necunoscut. 

- A fost o mare favorită a regelui, când era mai 
tânăr. O foarte mare favorită. Atât de mare, încât a 
rămas grea cu copil. 

Alt torent de murmure, mai puternic. 

- Întotdeauna am avut o considerație sentimentală 
pentru Uniune. Întotdeauna am avut în vedere binele 
ei, în pofida mulțumirilor cam zgârcite care mi-au 
fost aduse. 

Și Bayaz își răsfrânse un moment buza spre 
membrii Consiliului Închis. 

- Așadar, când femeia a murit la naștere, l-am luat 
pe fiul nelegitim al regelui în grija mea. L-am plasat 
într-o familie nobilă, ca să fie crescut şi educat bine, în 
caz Că națiunea se va găsi, la un moment dat, fără moş- 
tenitor. Acum, faptele mele par într-adevăr prudente. 

— Minciuni! ţipă ascuțit cineva. Minciuni! 

Puţine voci, însă, i se alăturară — și numai pe un 
ton de curiozitate. 

- Un fiu natural? 

- Un bastard? 

- Carmee dan Roth, a spus? 

Au mai auzit povestea asta. Zvonuri, poate, dar 
familiare. Destul de familiare pentru a-i face să asculte. 
Pentru a-i face să judece dacă ar fi în interesul lor să-i 
dea crezare. 

Lordul Brock, însă, nu se lăsa convins. 

- O născocire sfruntată! Va fi nevoie de mai mult 
decât zvonuri și deducţii ca să conduci această Casă! 

Adu-ni-l pe acel bastard, dacă poți, așa-zis Întâiule 
dintre Magi! Hai, fă o vrajă! 

- Nu e nevoie de nicio vrajă, rânji sarcastic Bayaz. 
Fiul regelui este deja cu noi, în încăpere. 

Exclamaţii consternate de la galerie, oftaturi de 
uimire din rândurile consilierilor, o tăcere năucită 
dinspre Consiliul Închis și ajutoarele membrilor, toți 
urmărind cu privirile degetul lui Bayaz, care întinse 
mâna spre perete: 

- Nimeni altul decât colonelul Jezal dan Luthar! 

Spasmul începu în piciorul fără degete al lui 
Glokta, se repezi în sus prin coapsa distrusă, îi stră- 
bătu șira spinării, trepidând, din fese și până-n creştet, 
îi cutremură mutra ca pe o piftie furioasă, îi făcu cei 
câțiva dinți să clănțăne între gingiile știrbe, iar pleoa- 
pa să se zbată ca aripa unei muște. 

Ecourile ultimei declarații a lui Bayaz șușoteau 
prin sala în care se lăsase dintr-odată liniștea: 

- Luthar, Luthar, Luthar... 

Îţi arde naibii de glumă. 


Chipurile palide ale consilierilor erau încremenite, 
cu ochii holbaţi de stupoare sau îngustați de mânie. 
Oamenii palizi din spatele mesei stăteau cu gurile 
căscate. Jezal dan Luthar, care-și plânsese singur de 
milă în timp ce Ferro îi cosea faţa. Jezal dan Luthar, 
acel ţucal de egoism, aroganță și vanitate plin de găuri. 
Jezal dan Luthar, pe care ea îl numise prințesa Uniu- 
nii, avea șanse ca până la sfârșitul zilei să fie rege. 

Ferro nu se mai putea abține. 

Își dădu capul pe spate și tuși, și scrâșni, și bol- 
borosi amuzată. Ochii i se umplură de lacrimi, piep- 
tul i se zguduia, iar genunchii-i tremurau. Se ţinea 
de balustrada balconului, icnea, gâfâia, îi curgeau 
balele. Ferro nu râdea prea des. Abia dacă-și mai 
amintea când o făcuse ultima oară. Dar... Jezal dan 
Luthar, rege? 

De râsul lumii. 


Sus, în galeria publică, cineva începuse să râdă. Un 
cloncănit colțuros, complet nepotrivit cu solem- 
nitatea momentului. Dar primul impuls al lui Jezal, 
când îşi dădu seama că al lui era numele anunţat de 
Bayaz, când înţelese că pe el il arăta degetul întins, fu 
acela de a i se alătura. Al doilea, cum toate fețele din 
spaţiul acela vast se întorseseră cât ai clipi spre el, fu 
imboldul de a vomita. Rezultatul fu o tuse dizgra- 
țioasă, un zâmbet rușinat, o arsură neplăcută în 
fundul gurii și o paloare bruscă a feţei. 

- Eu... se pomeni el horcăind, dar fără a avea nici 
cea mai vagă idee cum să-și continue fraza. Ce cuvinte 
ar fi putut să-i fie de folos în asemenea momente? Nu 
putea decât să stea pe loc, lac de sudoare, tremurând 
în uniforma lui țeapănă, pe când Bayaz continua cu 
glas răsunător, peste hohotele de sus: 

- Am aici declaraţia juruită a tatălui său adoptiv, 
atestând că tot ce spun e adevărat - dar are vreo 
importanță? Adevărul se vede cu ochiul liber! 

Braţul i se repezi iar spre Jezal. 

- A câștigat un Turnir în fața tuturor. M-a însoțit 
intr-o călătorie plină de primejdii, fără să se plângă o 
clipă! A atacat podul de la Darmium, fără a se gândi 
un moment la propria lui siguranță! A salvat Adua 
de răscoală, fără să verse un strop de sânge! Virtutea 
ȘI vitejia sa, înţelepciunea și altruismul său sunt bine 
cunoscute de toată lumea! Poate fi pus la îndoială fap- 
tul că în venele lui curge sângele regilor? 

Jezal clipi din ochi. Fapte disparate începeau să iasă 
la suprafaţa minții lui mocirloase. Nu prea semăna cu 
frații săi. Tatăl lui îl tratase intotdeauna altfel. Toţi 
membrii familiei se uitau ciudat la el. Acum stătea cu 
gura căscată și constată că nu putea s-o închidă. Când 
il văzuse pe Bayaz la Turnir, tatăl său se făcuse alb ca 
laptele, de parcă l-ar fi recunoscut. 

Așa făcuse - și nici măcar nu era tatăl lui Jezal. 

Când regele îl felicitase pentru victorie, îl confun- 
dase cu propriul său fiu. Acum se vedea limpede că 
nu fusese o greșeală atât de gogonată cum poate 
crezuse toată lumea. Bătrânul neghiob fusese mai 
aproape de adevăr decât oricine. Dintr-odată, totul 
avea sens, în chip îngrozitor. 

Era un bastard. Literalmente. 

Era fiul natural al unui rege. Mai mult, după cum în- 
cepea să-şi dea seama, încet şi cu o spaimă crescândă, 
acum era considerat tot mai serios un posibil înlocuitor. 

- Domnii mei! strigă Bayaz peste rumoarea încre- 
zătoare care se înteţea statornic de la o clipă la alta. 
Sunteţi uimiţi! E o realitate dificil de acceptat, înțeleg 
bine. Mai ales în zăpușeala sufocantă de-aici. 

Le făcu semn gărzilor de la ambele capete ale sălii. 

- Deschideţi porțile, vă rog, să respirăm și noi 
puțin aer! 

Uşile grele fură deschise, și o boare ușoară adie în 
Rotonda Lorzilor. O adiere răcoritoare... şi încă ceva. 
Greu de recunoscut în primul moment, apoi deve- 
nind tot mai clar. Ceva asemănător cu zarva mulți- 
mii de la Turnir. Se auzea încet, repetitiv și destul 
de înfricoșător. 

- Luthar!... Luthar!... Luthar!... 

Propriul lui nume, scandat iar și iar din nenu- 
mărate piepturi, de dincolo de zidurile Agriontului. 
Era inconfundabil. 

Bayaz zâmbi. 

- S-ar părea că oamenii din oraș și-au ales deja 
candidatul favorit. 

- Nu ei hotărăsc! mugi Brock, încă în picioare, 
dar incepând abia acum să-şi vină-n fire. Cum nici 
dumneata nu hotărăști! 

- Dar ar fi o nesocotință să nu ținem seama de 
părerea lor. Sprijinul oamenilor de rând nu poate fi 
trecut cu vederea ușor, în asemenea vremuri agitate. 
Dacă sunt dezamăgaţi, în actuala lor stare de spirit, cine 
știe ce-ar putea să se întâmple? Răzmeriță pe străzi, 
sau chiar mai rău? Cu siguranţă, nici unul dintre noi 
nu doreşte așa ceva - ce zici, Lord Brock? 

Câțiva dintre consilieri se foiră nervoși pe bănci, 
aruncând priviri spre ușile deschise, șuşotind cu 
vecinii. Dacă înainte atmosfera din Rotondă fusese 
confuză, acum domnea o aiureală totală. Dar 

îngrijorarea și surprinderea Consiliului Deschis erau 
o nimica toată pe lângă ale lui Jezal însuși. 


Fascinantă poveste, dar dacă-și imaginează că oame- 
nii cei mai lacomi din Uniune îl vor crede pur și simplu 
pe cuvânt, lăsând să le scape coroana, a făcut o gafă nàu- 
citoare, indiferent dacă plebeii fac pe ei la auzul numelui 
lui Luthar sau nu. În rândul întâi, Lordul Isher se ridică 
pentru prima oară, maiestuos şi magnific, cu nestema- 
tele lanțului ceremonial scânteind. Iar acum încep obiec- 
tiile furioase, negările scandalizate, cererile de pedeapsă. 

- Cred din toată inima, strigă Isher cu glas răsu- 
nător, că omul cunoscut ca fiind colonelul Jezal dan 
Luthar este nimeni altul decât fiul natural al recent 
decedatului Rege Guslav al Cincilea! 

Glokta se inecă. La fel, pare-se, şi toți ceilalți din sală. 

— Şi că e cu atât mai potrivit pentru domnie, pe 
baza caracterului său exemplar și a numeroaselor lui 
izbânzi, atât în Uniune, cât şi dincolo de hotarele ei! 

Încă un şuvoi de hohote hidoase se scurse de sus, 
dar Isher nu-l luă în seamă. 

- Votul meu, și voturile susținătorilor mei, sunt 
din toată inima pentru Luthar! 

Dacă se mai holbau mult, ochii lui Jezal riscau să 
alunece din orbite. Și cine-ar putea să-l învinuiască? 
Acum se ridicase în picioare și un membru al delegației 
din Portul de Vest. 

- Aldermenii din Portul de Vest votează ca unul 
pentru Luthar! intonă el, cu accentul lui styrian. Fiu 
natural și moștenitor al Regelui Guslav al Cincilea! 

Cu câteva rânduri mai în spate, un om sări în 
picioare. Se uită scurt și cam nervos spre Glokta. 
Nimeni altul decât Lordul Ingelstad. Câcâţel4” min- 
cinos, acum ce mai vrea? 

- Sunt pentru Luthar! zbieră el strident. 

- Și eu, pentru Luthar! 

Wetterlant, de sub ale cărui pleoape grele nu se 
vedea mai multă emoție decât în momentele când 
dăduse de mâncare la rațe. Oferte mai bune, mmm, 
domnilor? Sau ameninţări mai bune? Glokta aruncă 
o privire spre Bayaz. Acesta avea pe buze un zâmbet 
discret, în timp ce-i vedea pe alții sărind de pe bănci 
ca să-și declare sprijinul pentru așa-zisul fiu natural 
al lui Guslav al Cincilea. Între timp, scandările 
mulțimilor din oraș continuau să se facă auzite: 

- Luthar...! Luthar...! Luthar...! 

Pe măsură ce efectul șocului se risipea, rotițele 
minţii lui Glokta incepură să se invârtească. Deci, 
de-asta a trișat la turnir Întâiul dintre Magi în favoarea 
lui Luthar. De-asta l-a ţinut aproape, atâta timp. De-asta 
i-a procurat o comandă atât de notabilă. Dacă-l 
prezenta pe vreun neica-nimeni ca fiu al regelui, ar fi 
fost alungat din cameră în hohote de râs. Dar Luthar, 
că-l iubesti, cd-l urâăști, e unul de-ai noștri. E cunoscut, 
e familiar, e... acceptabil. Îl privi pe Bayaz aproape 
cu admiraţie. Piese dintr-un joc de puzzle, pregătite cu 
răbdare ani la rând, puse calm la locurile lor sub ochii 
noștri cărora nu ne vine să credem. Și nu putem face 
absolut nimic — poate doar să dansăm după cum ne 
cântă el? 

Sult se aplecă într-o parte, șuierând insistent în 
urechea lui Glokta: 

- Băiatul ăsta, Luthar, ce fel de om e? 

Glokta îl privi incruntat pe tânărul care stătea 
năucit lângă perete. În acel moment, arăta de parcă 
n-ai fi putut avea incredere în el nici măcar să-și con- 
troleze intestinele, necum o țară întreagă. Totusi, cam 
la fel s-ar fi putut spune și despre regele nostru dinainte, 
și s-a achitat de îndatoriri admirabil. Îndatoririle lui 
de a sedea și a saliva, pe când noi conduceam țara în 
locul lui. 

- Înaintea călătoriei peste hotare, Eminenţa Voastră, 
era doar un tinerel nătâng, increzut și fără șira spi- 
nării, cum greu ai mai găsi în toată țara asta. Totuși, 
ultima oară când am vorbit cu el... 

- Perfect! 

- Dar, Eminenţa Voastră, nu se poate să nu vă 
dați seama că toate acestea merg conform planurilor 
lui Bayaz... 

- De prostul ăla bătrân ne vom ocupa mai târziu. 
Am reţinut sfatul. 

Și, fără a mai aştepta vreun răspuns, Sult se întoarse 
să-i șoptească ceva lui Marovia. Apoi, cei doi bătrâni 
se uitară spre Consiliul Deschis, dând din capete și 
făcând semne spre oamenii pe care-i controlau. Și, în 
tot acel timp, Bayaz zâmbea. Așa cum ar zâmbi un 
inginer când mașinăria lui cea nouă merge pentru prima 
oară, întocmai cum a plănuit-o. Magul surprinse 
privirea lui Glokta și dădu ușor din cap. Glokta nu 
putu decât să ridice din umeri, zâmbind la rândul lui. 


266 Jo E ABERCROMBIE 


Mă întreb dacă s-ar putea să vină vremea când toţi ne 
vom dori să fi votat cu Brock. 

Acum, Marovia vorbea grăbit cu Hoff. Lordul 
Șambelan se incruntă, dădu din cap, se intoarse spre 
sală și-i făcu un semn crainicului, care bătu furios cu 
bastonul in pardoseală, ca să se facă liniște. 

- Domnii mei din Consiliul Deschis! mugi Hoff, 
după ce se lăsă o oarecare tăcere. Descoperirea unui 
fiu natural schimbă în mod clar caracterul acestei 
dezbateri! Se pare că soarta ne-a dăruit ocazia de a 
duce mai departe dinastia lui Arnault, fără alte 
indoieli sau conflicte! 

Soarta ne-a dăruit? Mai degrabă aș crede că avem 
un binefăcător mai puţin dezinteresat... 

- Având în vedere aceste circumstanțe excep- 
ionale, și puternicul sprijin exprimat deja de membrii 
acestei case, Consiliul Închis consideră că acum ar 
trebui să aibă loc un vot excepțional. Un singur vot, 
și anume, dacă omul cunoscut până azi ca Jezal dan 
Luthar să fie declarat Înalt Rege al Uniunii! 

- Nu! răcni Brock, cu venele gâtului umflân- 
du-i-se. Protestez vehement! 

La fel de bine ar fi putut protesta și față de fluxul 
in creștere. Mâinile se repezeau deja în sus, într-un 
număr nemaivăzut. Aldermenii din Portul de Vest, 
susținătorii Lordului Isher, votanți pe care Sult și 
Marovia îi cumpăraseră și-i forțaseră în favoarea lor. 
Glokta vedea acum mult mai mulți, oameni pe care-i 
crezuse nehotărâți, sau situați ferm de partea unuia ori 
a altuia. Toţi îi acordă sprijinul lui Luthar, cu o iuțeală 

care sugerează clar un aranjament anterior. Bayaz stătea 
rezemat de spătar, cu brațele încrucişate pe piept, 
privind mâinile care se ridicau spre tavan. Deja de- 
venea teribil de limpede că peste jumătate din sală era 
in favoarea lui. 

- Da! șuieră Arhilectorul, cu un zâmbet de triumf 
pe față. Da! 

Cei care nu ridicaseră mâinile, oameni devotați 
lui Brock, lui Barezin sau lui Heugen, se uitau în jur, 
buimăciţi și nu puţin îngroziți de graba cu care lumea 
părea să le fi trecut pe-alături. Ce repede le-a scăpat 
printre degete șansa de a acapara puterea... Și cine-ar 
putea să-i condamne? A fost o zi surprinzătoare pentru 
noi, toți. 

Lordul Brock făcu un ultim efort, împungând 
aerul cu un deget, spre Luthar, care continua să caște 
ochii lângă perete. 

- Ce dovadă aveţi că ăsta-i fiul cuiva anume, pe lângă 
cuvântul unui mincinos bătrân? întrebă el, arătându-l 
pe Bayaz. Ce dovadă, domnii mei? Cer dovada! 

Mormăieli furioase alergau în lungul băncilor, 
dar nimeni nu voia să iasă în evidență. A doua oară 
când Lordul Brock a stat în faţa acestui Consiliu și a 
cerut dovezi, și a doua oară când nimănui nu i-a păsal. 
Ce dovezi ar putea să existe, la urma urmei? Un semn 
din naştere pe fundul lui Luthar, în formă de coroană? 
Dovezile sunt plictisitoare. Sunt irelevante. Oamenii 
preferă să li se ofere o minciună ușoară, decât un adevăr 
dificil, mai ales dacă minciuna le convine pentru 
scopurile lor. Și cei mai mulţi dintre noi am prefera pe 

departe un rege fără prieteni și fără dusmani, decât unul 
care să aibă destui, si din unii, și din ceilalți. Cei mai 
mulţi am prefera ca lucrurile să rămână așa cum sunt, 
decât să riște un viitor nesigur. 

Alte mâini se ridicau. Sprijinul lui Luthar se ros- 
togolise prea departe ca să-l mai oprească vreun om. 
E ca un bolovan mare care se duce de-a dura pe o pantă. 
Nu îndrăznesc să-i stea-n cale, de teamă să nu-i facă terci. 
Așa că se adună-n urmă-i și-l împing și ei, sperând ca 
după ce trece să adune firimiturile. 

Brock se intoarse, cu o încruntătură de moarte, 
și porni valvârtej de-a lungul culoarului, ieșind din 
sală. Probabil sperase ca o mare parte din Consiliul 
Deschis să iasă odată cu el. Dar în privinţa asta, la 
fel ca-n multe altele pe ziua de azi, trebuie că-i amar- 
nic de dezamăgit. Nu mai mult de o duzină din cei 
mai loiali partizani ai lui îl însoțeau în marșul singu- 
ratic, afară din Rotonda Lorzilor. Ceilalți au mai 
multă minte. Lordul Isher schimbă o privire lungă 
cu Bayaz, apoi își ridică mâna palidă. Lorzii Barezin 
și Heugen își priveau cea mai mare parte a 
susținătorilor bulucindu-se spre cauza tânărului 
impostor; se uitară unul la altul și se făcură mici pe 
locurile lor, păstrând o tăcere prudentă. Skald des- 
chise gura să strige ceva, privi în jur, se gândi mai 
bine și, vizibil fără tragere de inimă, ridică mâna. 

Alte proteste n-au mai urmat. 

Regele Jezal Întâiul a fost urcat pe tron printr-un 
acord aproape unanim. 


CAPCANA 


Se aflau din nou pe Locurile-Nalte, iar Logen simţea 
în gâtlej aerul curat și rece, tăios și familiar. Marșul lor 
incepuse ușurel, în timp ce străbăteau pădurea, urcând 
abia observat. Apoi, copacii se răriseră, iar cărarea îi 
dusese în susul unei văi, printre pajiști în pantă, pre 
sărate cu rogoz, grozamă și clipocitul multor pâraie 
șopotitoare. Acum, valea tot mai abruptă se ingustase 
ca un defileu strâns din ambele laturi de pereți stâncoși 
și grohotișuri. Deasupra, pe cele două coaste ale 
strâmtorii, se înălțau două piscuri colțuroase. Dincolo 
de ele, contururile cețoase ale munţilor - de un cenușiu 
tot mai deschis și mai deschis, se topeau în depărtare 
pe cerul noros și apăsător. 

Soarele se ridicase pe firmament şi avea gânduri 
serioase, înfierbântând aerul și strălucind orbitor 
drept în ochi. Toţi erau obosiţi de-atâta urcat, și îngri- 
joraţi, uitându-se mereu în urmă, după Bethod. Patru 
sute de carli, poate, și tot atâţia oameni ai dealurilor, 
cu chipurile vopsite, toţi răspândiţi într-o coloană 

lungă, suduind și scuipând, cu cizmele scrâșnind și 
alunecând pe noroiul uscat și pietrele desprinse. Fiica 
lui Crummock se canonea în faţa lui Logen, îndoită 
de mijloc sub greutatea ciocanului uriaș al tatălui său, 
cu chipul încadrat de părul năclăit de sudoare. 
Propria fiică a lui Logen ar fi fost mai mare decât ea, 
de-acum. Dacă nu era ucisă de shanka, impreună cu 
mama Și frații ei. Acest gând îi dădea lui Logen o 
senzaţie de gol, de vinovăție. O senzație neplăcută. 

- Vrei să te ajut cu barosul ăla, fato? 

- Nu vreau naibii nimic! ţipă fata la el, după care 
lăsă ciocanul jos de pe umăr, pentru a începe să-l târască 
de coadă în susul pantei, cu fierul săltând și lăsând o 
dâră pe pământul pietros. ÎL privea încruntată tot tim- 
pul, iar Logen clipi din ochi. Se părea că fabulosul său 
succes la femei era valabil și pentru cele de zece ani. 

Crummock se apropie din spate, cu salba de 
falange legănându-i-se la gât. 

- Sălbăticuță, hai? Tre’ să fii nemilos, ca să faci 
parte din familia mea! 

Se aplecă spre el, făcându-i cu ochiul. 

- Iar ea-i cea mai nemiloasă din toţi, jăvruţa asta. 
Cinstit își spui, e favorita mea, clătină el din cap, pri- 
vind-o cum trăgea după ea ciocanul. Într-o zi, o să 
fie o nevastă ca toți dracii pentru cine știe ce neno- 
rocit amărât. Am ajuns, în caz că te-ntrebai. 

- Hm? privi Logen de jur-imprejur, încruntat, 
ștergându-și sudoarea de pe față. Unde-i.. 

În clipa următoare, înțelese. Fortăreața lui Crum- 
mock, dacă se putea numi astfel, era chiar în fața lor. 

Valea nu avea mai mult de o sută de pași între un 
perete și celălalt, iar de-a latul fusese construit un zid. 
Un zid vechi și neregulat, din pietre colțuroase, atât 
de plin de crăpături, acoperit cu plante agățătoare, 
rugi spinoși și smocuri de iarbă, incât părea a se 
confunda cu munții. Nu era mult mai abrupt decât 
pereții văii și avea o înălțime cam cât trei oameni 
urcați unul pe umerii altuia, iar pe ici, pe colo, părea 
gata să se dărâme de la sine. În mijloc avea o poartă 
de scânduri scorojite și cenușii, pline de licheni, 
reușind să arate în același timp și uscate, și putrede. 

Într-o latură a zidului se înălța un turn, clădit lângă 
versant. Sau, mai bine zis, era o coloană naturală uriașă 
ce ieșea din stâncă, având în jur niște pietre zidite cu 
mortar pentru a forma o platformă lată ce domina 
zidul. Logen se uită la Copoi, care urca greoi, iar acesta 
miji ochii spre zid, de parcă nu i-ar fi venit să creadă 
ce vedea. 

- Asta e? mârâi Dow, venind lângă ei, cu buza 
răsfrântă. 

Într-o parte, chiar sub turn, câțiva copaci prin- 
seseră rădăcini, cu cel puţin cincizeci de ani în urmă. 
Acum erau mai înalți decât zidul. Oricine s-ar fi putut 
cățăra în ei cu ușurință, pentru a trece înăuntru fără 
niciun efort. 

Tul se uita lung la așa-zisa fortăreață. 

- O fortificaţie în munți, aşa ai zis. 

- Un fel de... fortificaţie, completă Crummock 
cu un gest larg. Noi, delenii, nu ne-am priceput 
niciodată prea mult la construit și alte alea. La ce vă 

așteptați? La zece turle de marmură și o sală mai mare 
decât aia a lui Skarling? 

- Mă aşteptam la un zid măcar pe jumătate cum- 
secade, cel puţin, mormăi Dow. 

- Ei! Ziduri? Am auzit că ești rece ca zăpada și 
fierbinte ca pișatu', Dow cel Negru, și acum vrei 
ziduri după care să stai pitit? 

- Suntem de zece ori mai puţini, dacă apare Bethod, 
băi, căcănar nebun! Al dracu” de-adevărat că vreau un 
Zid, și ne-ai zis c-o să fie unu’! 

- D2’ ai zis-o chiar tu, prietene, răspunse Crum- 
mock, vorbind încet și rar, ca și cum i-ar fi explicat 
ceva unui copil și bătându-se cu un deget la tâmplă. 
Sunt nebun! Nebun ca un sac cu bufnițe, și toată 
lumea o zice! Nu țiu minte nici cum îi cheamă pe 
copiii mei. Cine să știe cum cred eu c-arată un zid? 
Nici nu știu ce zic când vorbesc de mine, cel mai ades, 
Și tu ești așa de prost să m-asculți? Atunci, înseamnă 
că Și voi sunteţi țicniți! 

Logen se frecă la rădăcina nasului, scoțând un gea- 
măt. Carlii Copoiului se adunau și ei în apropiere, 
uitându-se la grămada de pietre pline de mușchi și 
bombănind între ei, departe de a fi încântați. Logen 
nu prea putea să-i condamne. Făcuseră atâta drum, prin 
arşiță, numai ca să găsească la capăt șandramaua aia. 
Dar nu mai aveau ce face, din câte-și putea da el seama. 

- E cam târziu ca să construim unul mai bun, 
mormăi. Va trebui să ne descurcăm cu ce-avem. 

- Așa-așa, Sângerosule-Nouă, n-ai nevoie de niciun 
zid și-o ştii foarte bine! îl bătu Crummock pe braţ 

cu mâna sa cărnoasă. Tu n-ai cum să mori! Eşti iubit 
de lună, noul meu prieten de soi ales, mai presus de 
toți ăilalți! Nu poți să mori, când luna te veghează! 
N-a cum... 

- Mai tacı, 1-o reteză Logen. 

Abătuți, porniră iar în sus, spre poartă. Crummock 
scoase un strigăt, și vechile uși se deschiseră scârțâind. 
Îndărătul lor stăteau doi deleni bănuitori, privindu-i 
când intrară. Urcară pe o rampă abruptă, tăiată în 
piatră, bodogănind obosiţi, pentru a ajunge pe un loc 
neted aflat mai sus. O şa între două steiuri, să tot fi 
avut vreo sută de pași lăţime și două sute lungime, în- 
conjurată de pereţi stâncoși verticali. Pe margini erau 
risipite câteva barăci și hambare de lemn, toate înverzite 
de mușchi bătrân, și o clădire de piatră cam dărăpănată, 
lipită de stânci, cu fum ieșind printr-un horn pătrat. 
Alături, o scară îngustă era tăiată în peretele strâmtorii, 
urcând spre platforma din vârful turnului. 

- N-avem unde să fugim, murmură Logen, dacă 
se-mpute treaba. 

Crummock nu făcu decât să rânjească și mai larg. 

- Sigur că nu. Ăsta-i tot rostu”, nu? Bethod o să 
creadă că ne-a luat ca din oală. 

- Aşa o să ne și ia, mârâi Copoiul. 

- Mda, da' atunci prietenii voştri au să-l ia pe la 
spate, și-o să aibă parte de mama și de tata tuturor șocu- 
rilor, este? Aproape c-o să merite să-i vedem mutra la 
nemernicu” ăla mâncător de căcat! 

Logen își adună saliva și scuipă pe pământul 
pietros. 

- Mă-ntreb ce mutre o să avem noi atunci... 
Leşinate și ca nişte hoituri, aș zice. 

O turmă de oi lăţoase se inghesuiau într-un ocol, 
privind în jur cu ochi mari și behăind. Ingrădite și 
neajutorate, iar Logen ştia prea bine cum se simțeau. 
Din fort, unde terenul era mult mai înalt, zidul nici 
nu mai arăta ca un zid. Dacă aveai picioare lungi, 
puteai să pășești direct pe pasarelă, lângă acel așa-zis 
parapet şubred şi năpădit de mușchi. 

- Nu-ţi frământa degeaba frumoasa minte, 
Sângerosule-Nouă, râse Crummock. Fortăreața mea 
putea fi clădită mai bine, de acord, da’ terenu-i cu 
noi, şi munții, şi luna, toate zâmbind când ne văd 
cutezanţa. Asta-i un loc tare, cu o istorie la fel de tare. 
Nu știi povestea lui Laffa cel Viteaz? 

- N-aș putea spune că da. 

Logen nu era complet sigur că dorea s-o audă tocmai 
atunci, dar se obișnuise de mult să nu capete ce voia. 

- Laffa a fost un mare bandit, căpetenie a dele- 
nilor, cu mult timp în urmă. Ani întregi au hărțuit 
toate clanurile din jur, el și fraţii lui. Intr-o vară 
fierbinte, clanurile s-au săturat, așa că s-au unit şi au 
pornit să-l caute prin munți. Și s-a baricadat aici. 
Chiar aici, în fortăreața asta, a fost ultimul popas. 
Laffa cu fraţii lui și toți ai lor. 

- Și ce s-a-ntâmplat întrebă Copoiul. 

- l-au omorât pe toți, le-au tăiat capetele, le-au pus 
intr-un Sac și-au vârât sacul în groapa unde se căcau, 
zâmbi radios Crummock. Cred că de-aia i-au şi zis 
ultima redută, hmm? 

- Și asta-i tot? Toată povestea? 

- E tot ce știu eu, da” nu-s sigur ce altceva ar mai 
putea să fie. Cam ăsta a fost sfârșitul lui Laffa, aș zice. 

- Mulţumim pentru încurajare. 

- Cu plăcere, cu plăcere! Mai am și alte poveşti, 
dacă mai vreți! 

- Nu, nu, mie mi-a fost de-ajuns, refuză Logen, în- 
torcându-se ca să se îndepărteze, împreună cu Copoiul. 
O să-mi poți spune mai multe, după ce învingem! 

- Ha, ha, Sângerosule-Nouă! strigă Crummock 
după el. Asta o să fie o poveste în toată regula, nu? 
Pe mine nu mă duci! Eşti la fel ca mine, iubit de lună! 
Cel mai tare luptăm când avem muntele-n spate şi 
nicio ieșire! Zi că nu-i așa! Ce ne mai place, când 
n-avem încotro! 

- A, da... murmură Logen pentru sine, în timp 
ce mergea spre poartă. Nimic nu-i mai grozav decât 
să n-ai încotro s-o iei. 


Copoiul stătea la baza zidului, privind în sus spre 
el și întrebându-se ce să facă pentru a avea o șansă 
de a încheia săptămâna în viaţă, el și ceilalți. 

- Ar fi bine să dăm jos toată iarba și plantele astea, 
spuse el. Va fi mult mai greu de urcat. 

Tul ridică o sprânceană. 

- Eşti sigur că nu astea-l țin la un loc? 

Ursuzul trase de o viță, care fu urmată de o ploaie 
de mortar uscat. 

- S-ar putea să ai dreptate, oftă Copoiul. Atunci, 
tăiem cât putem, mm? N-ar strica să lucrăm puţin 

şi în vârf. Să avem niște grămezi de pietre după care 
să ne-ascundem, când va-ncepe Bethod să tragă cu 
săgeți în noi. 

- Aşa facem, încuviință Tul. Și am mai putea să 
săpăm un șanț aici, în faţă, ca să le fie mai greu să 
se-apropie. 

- Şi pe urmă, închidem poarta, o batem în cuie 
și îngrămădim lângă ea un morman de pietre, pe 
dinăuntru. 

- Ne va fi greu să ieșim, replică Tul. 

Logen pufni. 

- Nu ieșitul o să fie problema cea mai importantă, 
aș zice. 

- Aici ai dreptate, râse Crummock, apropiindu-se 
agale, cu pipa aprinsă în pumnul său gras. De flăcăii 
lui Bethod ar trebui să avem grijă să nu intre. 

- Peticirea zidurilor ăstora ar fi un bun început, 
ca să fiu și eu mai liniștit, spuse Copoiul, arătând apoi 
spre copacii crescuţi până mai sus de zid. Pe ăștia 
trebuie să-i tăiem, îi facem surcele, luăm niște pietre, 
facem mortar și tot ce-o mai fi nevoie. Crummock, 
oamenii tăi sunt în stare de-așa ceva? Aveţi unelte? 

Crummock pufăi din pipă, privindu-l pe Copoi 
lung, încruntat, apoi suflă fumul maroniu. 

- S-ar putea, da’ n-am de gând să primesc ordine 
de la unv’ ca tine, Copoiule. Luna-mi cunoaște talen- 
tele, și mă pricep la omorât, nu la zidărit. 

Ursuzul își dădu ochii peste cap. 

- Și ordinele de la cine le primeşti? vru să știe 
Logen. 


puterea armelor 277 


- De la tine, Sângerosule-Nouă, nu de la altu’! 
Luna te iubeşte, eu iubesc luna, iar tu eşti omul 
potrivit pentru... 

- Atunci, adună-ți oamenii şi treceţi naibii la tăiat 
lemne și piatră. M-am săturat de toate palavrele tale. 

Cu o mutră acră, Crummock îşi scutură scrumul, 
lovind pipa de zid. 

- N-aveţi niciun haz, măi, băieți, numai griji vă 
faceţi și alta nu. Trebuie să vedeţi şi partea bună. Tot 
ce se poate întâmpla mai rău e ca Bethod să nu se-arate! 

- Asta-i cel mai rău? se holbă la el Copoiul. Eşti 
sigur? Și dacă Bethod vine și carlii lui își dărâmă zidul 
ca pe-o grămadă de bălegar și ne omoară pân-la unu”? 

Fruntea lui Crummock se încreți. Privi încruntat 
in pământ. Miji ochii spre nori. 

- Adevărat, consimţi el, zâmbind. Aia-i cel mai 
rău. Ai o minte ageră, băiete. 

Copoiul oftă prelung, cu privirea spre vale. N-o 
fi fost zidul așa cum speraseră, dar poziţia avea avan- 
tajele ei. Să urci panta aia abruptă impotriva unui 
grup de oameni duri, aflaţi mai sus și care nu mai 
aveau nimic de pierdut, gata să te omoare și mai mult 
decât capabili s-o facă. Așa ceva n-ar fi fost o joacă 
pentru nimeni. 

- Acolo, jos, e greu să te organizezi, remarcă 
Logen, parcă citindu-i gândurile Copoiului. Ma: ales 
când plouă cu săgeți peste tine și n-ai unde să te 
ascunzi. Cam greu ca să mai conteze numerele. Nu 
mi-ar prea plăcea să-ncerc o figură ca asta. Dacă vin, 
cum o să facem? 

- Socot c-o să ne-mpărțim în trei grupuri, arătă 
Copoiul cu capul spre turn. Eu merg acolo, sus, cu 
cincizeci din ăi mai buni arcași. E un loc bun ca să 
tragă. Sus și ferit, cu vedere în faţa zidului. 

- Mhm, făcu Ursuzul. 

- Poate nişte băieți mai voinici o s-arunce şi câteva 
pietroaie. 

- Un pietroi pot s-arunc și eu, spuse Tul. 

- Merge. Pe urmă, flăcăii noștri de pe zid vor fi 
gata să-i ia în luptă corp la corp, dacă se ajunge acolo. 
Ăsta cred c-o să fie grupu' tău, Logen. Dow, Fior și 
Tichie Roșie pot să-ți fie ajutoare. 

Logen dădu din cap, fără să se arate deloc încântat. 

- Mda, în regulă. 

- Apoi, Crummock sus, în spate, cu delenii lui, 
vor fi gata să atace, dacă răzbesc prin poartă. Și dacă 
rezistăm mai mult de-o zi, poate scăpăm cu bine. 
Delenii pe zid, Logen şi ceilalți în spate. 

- Grozav plan, pentr-un omuleț ca tine! îl bătu 
Crummock pe umăr cu mâna lui uriașă, gata-gata să-l 
trântească pe burtă. De parcă luna ţi l-ar fi spus, când 
dormeai! O vorbuliță n-aş schimba din el! adăugă, 
trânuindu-și pumnul cărnos în palmă. Tare-mi mai 
place un atac ca lumea! Nădăjduiesc că sudicii n-o să 
vină, ca să lase mai mulți pentru noi, ăștilalți. 
Uite-acum aș vrea să m-arunc în luptă! 

- Bravo ţie, mormăi Copoiul. Poate-ţi găsim vreo 
râpă, să te-arunci în ea. 

Miji ochii spre soare, uitându-se din nou la zidul 
în care le stăteau toate speranţele. N-ar fi incercat să-l 

escaladeze, pe partea din afară, dar nu era nici pe 
departe atât de înalt, gros și rezistent pe cât i-ar fi 
convenit. Oricum, lucrurile nu-s întotdeauna așa cum 
ai vrea, vorba lui Treicopaci. Măcar o dată, însă, n-ar 
fi stricat. 

- Capcana-i gata, declară Crummock, rânjind cu 
privirea spre vale. 

Copoiul dădu din cap. 

- Singura întrebare e: cine-o să cadă-n capcană. 
Bethod sau noi? 


În întunericul nopții, Logen mergea printre 
focuri. În jurul unora stăteau grupați carli, bând berea 
lui Crummock, fumându-i chagga şi spunându-și is- 
torioare amuzante. Lângă altele se așezaseră oameni 
ai dealurilor, arătând ca nişte lupi în lumina schim- 
bătoare, cu blănurile lor aspre, părul încâlcit și fețele 
vopsite. Undeva, unul cânta. Cântece ciudate, într-o 
limbă ciudată, cu țipete şi triluri ca ale animalelor și 
păsărilor din pădure, înălțându-se şi coborând ca 
piscurile și văile. Logen trebuia să recunoască: fumase 
și el, şi băuse, pentru prima oară după mult timp. 
Simţea că toate erau mai calde. Focurile, și oamenii, 
până şi vântul rece. Îşi croia drum prin beznă, cău- 
tând focul unde stăteau Copoiul și ceilalți, fără să 
aibă habar încotro era. Se rătăcise, şi nu doar într-un 
singur sens. 

- Câţi oameni ai ucis, tati? 

Asta trebuia să fie fiica lui Crummock. Prin tabăra 
aceea nu erau prea multe voci ascuţite, din păcate. 

Logen distingea în întuneric silueta uriaşă a 
căpeteniei, cu cei trei copii ai săi așezați alături și 
armele imense rezemate la îndemână. 

- A, am omorât o legiune-ntreagă, Isern, răsună 
glasul gros al lui Crummock, în timp ce Logen se 
apropia. Nici nu mai țiu minte câți. N-o fi tatăl vos- 
tru mereu cu minţile acasă, da-i un dușman de moarte 
pentru mulți. Unu” din ăi mai răi. O să vedeţi voi 
cu ochii voştri, de-aproape, când o să vie Bethod și 
ăi de-l ling în cur. 

Ridică privirea și-l văzu pe Logen apropiindu-se 
prin noapte. 

— Ís gata să jur, și nu mă-ndoiesc că și Bethod ar 
jura cu mine, că-n tot Nordu-i doar un singur ticălos 
mai al dracu”, şi mai sângeros, și mai greu de-nvins 
ca tatăl vostru. 

- Și cine-i ăla? se interesă băiatul cu scutul. 

Logen simţi un gol în suflet, când Crummock ri- 
dică degetul spre el. 

- Păi, uite ăsta de colo. Sângerosul-Nouă. 

Fata se uită încruntată la Logen. 

- Un fleac. Poţi să-l baţi, tau! 

- Pe toți morții, nu eu! Nici să n-o zici, fată, că 
fac o baltă de pișat mare cât să te-neci tu-n ea! 

- Nu pare cine știe ce. 

- Şi asta-i o lecţie pentru voi, toți trei. Să nu pari 
cine știe ce, să nu arăţi prea grozav, să nu zici prea 
multe, ăsta-i primu” pas ca să fii periculos, nu, Nouă- 
degete? Și pe urmă, când îl lași pe nenorocit să plece, 
i-un șoc de două ori mai mare pentru diavolu” care 

s-o nimeri. Șocu” şi uimirea, frumusețile mele mici, 
Și iuţeala de mână, și lipsa de îndurare. Astea-s tre- 
burile care fac din tine un ucigaș. Mărimea, puterea 
şi glasu’ de tunet îs și ele-n regulă, da? nimica nu se 
compară cu iuţeala aia ucigașă, monstruoasă și nemi- 
loasă - mm, Sângerosule-Nouă? 

Era o lecție dură pentru copii, dar și Logen o 
învățase de mic, de la tatăl lui, și-n atâţia ani n-o uitase 
o clipă. 

- E un adevăr trist. Cel ce loveşte primul adesea 
loveşte și ultimul. 

- Ba bine că nu! strigă Crummock, plesnindu-se 
pe coapsă. Bine zis! Da-i un adevăr vesel, nu trist. Îl 
mai ţineţi minte pe bătrânu” Wilum, nu, copiii mei? 

- Tunetu” i-a venit de hac! strigă băiatul cu scutul. 
Într-o furtună, sus pe Locurile-Nalte! 

- Așa e! Stătea și el acolo, și-odată un zgomot de 
parcă se năruia lumea și-un fulger orbitor ca soarele, 
şi Wilum mort ca cizmele mele. 

- I-au luat foc cracii! râse fata. 

- Chiar așa, Isern. Ai văzut ce repede-a murit, ce 
șocat a fost, ce nemilos s-a arătat trăsnetu'... ? 

Ochii lui Crummock se abătură spre Logen. 

- Așa s-ar întâmpla și dacă v-aţi pune de-a 
curmezişu' omului de colo. O vorbă urâtă să-i zici, 
şi-ntr-o clipă... 

Bătu din palme, cu un pocnet sonor, făcându-i pe 
cei trei copil să tresară. 

- ...te-a trimis ‘napoi în țărână. Mai iute decât l-a 
ucis ceru” pe Wilum, și nu cu mai multă părere de 

rău. Viața voastră atârnă de un fir în fiece clipă cât staţi 
la doi pași de afurisitul ăsta care-arată de parcă n-ar fi 
nimica de capu” lui, nu-i așa, Sângerosule-Nouă? 

- Păi... murmură evaziv Logen, căruia nu-i prea 
plăcea discuția. 

- Și-atuncea, Câţi oameni ai omorât? strigă la el 
fata, ridicând sfidător bărbia. 

Crummock râse, ciufulindu-i părul. 

- Numerele nu-s făcute ca să conteze prea mult, 
Isern! E regele ucigașilor! Nu se află om mai ucigător, 
nicăieri sub lună. 

- Și cu Temutu” cum e? vru să ştie băiatul cu sabia. 

- Oooo, gânguri Crummock, cu un zâmbet lat 
cât toată fața. Ala nu-i om, Scofen. E altceva. Da 
mă-ntreb... Fenris Temutul și Sângerosul-Nouă, por- 
niți să se omoare între ei? continuă el, frecându-și 
palmele. Uite, asta-i o tărășenie pe care mi-ar plăcea 
s-o văd. Asta-i lucrul peste care i-ar plăcea lunii să 
strălucească. 

Ochii i se ridicară spre cer, iar Logen îi urmări 
direcţia privirii. Luna stătea pe boltă, mare și albă, 
strălucitoare ca un foc nou. 


BĂTRÂNI NESUFERIŢI 


Ferestrele înalte stăteau deschise, lăsând o briză 
milostivă să sufle prin salonul spaţios, pentru a aplica 
din când în când sărutări înviorătoare pe chipul 
transpirat al lui Jezal, făcând și tapiseriile vechi și vaste 
să fâlfâie şi să foşnească. In salonul acela, toate erau 
peste măsură de mari - ușile ca niște guri de peşteră 
depășeau de trei ori înălțimea unui om, iar tavanul, 
zugrăvit cu imagini ale popoarelor lumii plecându-se 
în faţa unui soare enorm, se afla la o înălțime de două 
ori cât a ușilor. Pânzele imense de pe pereţi reprezentau 
personaje în mărime naturală, în diverse posturi ma- 
iestuoase, ale căror expresii războinice îi provocau lui 
Jezal șocuri incomode ori de câte ori întorcea capul. 

Părea un spaţiu pentru oameni mari, pentru 
oameni înţelepţi, pentru eroi de epopee sau ticăloși 
puternici. Un loc al giganţilor. Jezal se simţea ca un 
nătărău mărunt, neînsemnat și fără minte. 

- Braţul domniei voastre, dacă binevoiți, Maies- 
tate, murmură unul dintre croitori, reușind să-i dea 

lui Jezal ordine în timp ce rămânea zdrobitor de 
slugarnic. 

- Da, desigur... scuze... 

Jezal ridică brațul puțin mai sus, înjurând în sinea 
lui că iar îşi prezentase scuze. Acum era rege, după 
cum îi spunea încontinuu Bayaz. Dacă-l îmbrâncea 
pe vreunul dintre croitori pe fereastră, n-ar fi fost 
necesară nicio scuză. Probabil omul i-ar fi mulțumit 
cu efuziune pentru atenţia acordată, în timp ce se 
prăvălea spre pământ. Așa, însă, croitorul afișă doar 
un zâmbet înlemnit, desfășurându-și calm panglica 
de măsurat. Colegul lui stătea ghemuit, făcând ceva 
asemănător prin jurul picioarelor lui Jezal. Al treilea 
nota meticulos toate observaţiile într-un registru cu 
coperte marmorate. 

Jezal trase prelung aer în piept, uitându-se încrun- 
tat în oglindă. De acolo îl privea un tânăr idiot și 
nesigur pe sine, cu o cicatrice pe bărbie, drapat în 
fâșii de material sclipitor, de parcă ar fi fost o momâie 
de croitorie. Arăta și se simţea, cu siguranţă, mai 
degrabă ca un bufon decât ca un rege. Arăta ca o 
glumă și, fără îndoială, ar fi râs, dacă poanta cea 
ridicolă n-ar fi fost el însuşi. 

- Poate ceva după moda ospriană, atunci? 

Bijuuierul Regal puse încă o aiureală de lemn pe 
capul lui Jezal și examină rezultatele. Era departe de-a 
fi un progres. Drăcovenia arăta cam ca un candelabru 
intors cu susu-n jos. 

- Nu, nu! se răsti Bayaz, cam iritat. Mult prea îm- 
podobită, mult prea iscusită, mult prea mare. Abia 

dac-o să se poată ţine pe picioare, cu blestemăția asta! 
Trebuie să fie respectabilă, uşoară. Ceva cu care un 
om să poată lupta! 

Bijutierul Regal clipi din ochi. 

- O să lupte cu coroana pe cap? 

- Nu, dobitocule! Dar trebuie să arate ca și cum 
ar putea s-o facă! 

Bayaz veni în spatele lui Jezal, îi smulse de pe cap 
parascovenia de lemn și o azvârli cu zgomot pe par- 
doseala lustruită. Apoi, îl apucă pe Jezal de braţe şi 
privi, peste umărul lui, imaginea din oglindă. 

- Asta-i un rege războinic în cea mai aleasă tradiție! 
Moștenitorul natural al Regatului lui Harod cel Mare! 
Un luptător fără pereche, care a rănit şi a fost rănit, care 
a condus oștiri la victorie, care a ucis oameni cu zecile! 

- Cu zecile...? murmură Jezal, nesigur. 

Bayaz nu-l luă în seamă. 

- Un om care se simte la fel de bine în şa și cu 
sabia-n mână, ca și pe tron, cu sceptrul! Coroana lui 
trebuie să fie potrivită cu armura. Trebuie să meargă 
cu armele. Cu oţelul. Acum înţelegi? 

Bijutierul dădu din cap, incet. 

- Cred că da, stăpâne. 

- Bun. Și încă un lucru. 

- Domnul nu trebuie decât să-l numească. 

- Să-i pui un diamant cu curv’ mare. 

Umil, bijutierul înclină capul. 

- E de la sine înţeles. 

- Și acum, afară. Afară, toată lumea! Maiestatea 
Sa trebuie să rezolve probleme de stat. 

Registrul se închise, panglicile se strânseră într-o 
clipă, fâșiile de material fură date la o parte. Croitorii 
şi Bijutierul Regal se retraseră de-a-ndăratelea spre 
ușă, ieșind cu plecăciuni și murmure servile, după 
care ușile enorme, cu incrustații aurii, se închiseră 
fără zgomot. Jezal se abținu cu greu să-i însoțească. 
Tot uita că de-acum el era Maiestatea Sa. 

- Am treburi de făcut? întrebă, întorcându-se de 
la oglindă şi dându-și toată silința să vorbească firesc, 
cu un aer de stăpân. 

Bayaz îl conduse pe holul mare de-afară, care avea 
pereții acoperiți cu hărți ale Uniunii desenate cu 
multă măiestrie. 

- Ai treabă cu Consiliul tău Închis. 

Jezal înghiți în sec. Simpla denumire a instituţiei 
il intimida. Să stai în camere de marmură, să ţi se ia 
măsurile pentru haine noi, să ţi se spună Maiestatea 
Voastră, toate acestea îl zăpăceau de cap, dar nu ne- 
cesitau eforturi prea mari din partea lui. Acum, i se 
cerea să ia loc chiar în inima guvernului. Jezal dan 
Luthar, cândva vestit în lung și-n lat pentru neștiința 
lui monumentală, avea să împartă aceeași încăpere 
cu cei mai puternici doisprezece oameni din Uniune. 
Aveau să aștepte din partea sa decizii care afectau mii 
de vieţi. I se cerea să fie de capul lui în arena politicii, 
a legii și a diplomaţiei, când singurele lui domenii 
adevărate de competenţă erau scrima, băutura și fe- 
meile - și era nevoit să consimtă că, în ultima privință 
cel puţin, nu părea chiar atât de expert pe cât se so- 
cotise odinioară. 


puterea armelor 287 


- Consiliul Închis? întrebă el, cu un glas mai 
degrabă feminin decât regesc, şi fu nevoit să și-l dreagă. 
Este vreo problemă importantă anume? continuă, 
intr-un mormăit gros și neconvingător. 

- Azi a sosit o veste năucitoare din Nord. 

- Aşa...? 

- Mă tem că Lordul Mareșal Burr a murit. Armata 
are nevoie de un comandant nou. Discuţia o să 
dureze, probabil, câteva ore bune. Pe-aici, Maiestate. 

- Ore? murmură Jezal, bocănind cu ghetele în 
josul unei scări late de marmură. 

Câteva ore în compania Consiliului Închis. Își 
frecă palmele una de alta, nervos. 

Bayaz părea să-i ghicească gândurile. 

- Nu aveţi de ce vă teme de lupii ăia bătrâni. 
Sunteţi stăpânul lor, orice-ar vrea ei să creadă. Îi 
puteți înlocui oricând, sau îi puteți pune-n fiare, la 
o adică, dacă așa doriți. S-ar putea să fi uitat. N-ar 
strica să li se aducă aminte, la momentul potrivit. 

leșiră printr-o poartă înaltă, flancată de Cavaleri 
ai Corpului, cu coifurile la subsuoară, dar păstrân- 
du-și chipurile atât de inexpresive, încât parcă ar fi 
avut vizierele coborâte. Afară se întindea o grădină 
mare, mărginită pe toate cele patru laturi de o colo- 
nadă umbroasă, ai cărei stâlpi de marmură albă erau 
sculptați în formă de copaci infrunziți. Din fântânile 
arteziene susura apă, scânteind în lumina soarelui. 
Două păsări portocalii enorme, cu picioarele subțiri 
ca nişte rămurele lungi, se plimbau pline de impor- 
tanță pe un gazon tuns impecabil. Îl priviră cu trufie 

pe Jezal, în lungul ciocurilor arcuite, pe când trecea 
prin apropiere, la fel de convinse ca el, fără îndoială, 
că nu era decât un impostor neruşinat. 

Jezal se uita la florile viu colorate, la verdeaţa scli- 
pitoare și la frumoasele statui. Se uita la zidurile 
străvechi, năpădite de plante agățătoare roșii, albe și 
verzi. Chiar era cu putință ca toate acestea să-i aparțină 
lui? Toate acestea, și întregul Agriont, pe deasupra? 
Pășea acum pe urmele marilor regi din vechime? Ale 
lui Harod, Casamir și Arnault? I se impotmolea 
mintea. Fu nevoit să clipească, scuturând din cap, așa 
cum mai făcuse deja de-o sută de ori în ziua aceea, 
numai ca să nu cadă de pe picioare. Nu era același om 
din urmă cu o săptămână? Își frecă barba, ca pentru 
a se convinge, și simţi cicatricea de dedesubt. Același 
om care fusese udat de ploaie pe câmpia întinsă, care 
fusese rănit printre pietre, care mâncase carne de cal 
friptă doar pe jumătate, ba chiar cu bucurie? 

Își drese glasul. 

- Aş dori foarte mult... nu ştiu dacă ar fi posibil... 
să vorbesc cu tatăl meu? 

- Tatăl domniei voastre a murit. 

Jezal se ocări în sinea lui. 

- Sigur că da, voiam să zic... cu omul pe care l-am 
crezut tatăl meu. 

- Şi ce credeţi că v-ar spune? Că a luat o hotărâre 
greșită? Că avea datorii? Că a primit bani de la mine 
in schimbul creşterii domniei voastre? 

- A primit bani... murmură Jezal, simțindu-se 
mai singur ca oricând. 

- Familiile rareori adoptă orfani din mărinimie, 
chiar și acelea cu maniere elegante. Datoriile au fost 
achitate, și chiar mai mult decât atât. Am lăsat 
instrucțiuni să luaţi lecţii de scrimă imediat ce puteaţi 
ține în mână o lamă de oțel. Să primiţi un post în 
Garda Regelui și să fiți încurajat să participaţi la 
Turnirul de vară. Să fiţi cât mai bine pregătit, pentru 
eventualitatea că va sosi şi ziua asta. Iar instrucțiunile 
mi s-au îndeplinit intocmai. Dar vă puteți da seama 
că o întâlnire între domniile voastre poate fi o scenă 
extrem de stânjenitoare pentru amândoi. Una pe care 
ar fi mai bine s-o evităm. 

Jezal oftă întretăiat. 

- Desigur. Mai bine s-o evităm. 

Apoi, prin minte i se strecură un gând neplăcut. 

- Este... este Jezal numele meu adevărat? 

- Acum, că ați fost încoronat, da, răspunse Bayaz, 
după care înălță o sprânceană. De ce, ați prefera altul? 

- Nu... Nu, în niciun caz. 

Întoarse capul, înghițindu-și lacrimile. Vechea lui 
viață fusese o minciună, iar cea nouă părea o minciună 
și mai mare. Până și propriul său nume era o invenție. 

Mai merseră câteva momente prin grădină, 
pășind pe pietrișul care scrâșnea sub picioare, atât de 
perfect și curat, încât Jezal se întrebă dacă nu cumva 
fiecare pietricică era spălată zilnic cu mâna. 

- Lordul Isher vă va înfățișa multe plângeri, în 
săptămânile și lunile care vor urma. 

- Da? întrebă Jezal, apoi tuși, își trase nasul şi luă 
o expresie cât mai curajoasă. De ce? 

- I-am promis că cei doi frați ai lui vor fi făcuți 
lorzi şambelan și cancelar ai Consiliului Închis. Că 
familia lui va fi preferată inaintea tuturor celorlalte. 
Acesta a fost preţul sprijinului său la vot. 

- Înţeleg. Deci, trebuie să onorez înțelegerea? 

- Categoric, nu. 

Jezal se încruntă. 

- Nu sunt sigur că... 

- După dobândirea puterii, trebuie să vă distanțați 
imediat de toți aliații. Vor considera că victoria dom- 
niei voastre le aparţine, și nicio recompensă nu-i va 
satisface vreodată. În schimb, trebuie să vă favorizați 
dușmanii. Se vor repezi la orice dar mărunt, ştiind 
că nu-l merită. Heugen, Barezin, Skald, Meed - aceş- 
tia sunt oamenii pe care trebuie să-i aduceţi în cercul 
Maiestăţii Voastre. 

- Şi pe Brock, nu? 

- Pe Brock, niciodată. A ajuns prea aproape de 
câștigarea coroanei ca să se simtă vreodată mai prejos 
de ea. Mai devreme sau mai târziu, va trebui să fie 
pus la punct. Dar nu înainte de a vă simţi sigur pe 
poziție și de a avea un sprijin cât mai larg. 

- Înţeleg... 

Jezal îşi umflă obrajii. Se vedea limpede că 
regalitatea insemna mai mult decât veşminte scumpe, 
aere trufașe și intotdeauna jilțul cel mai înalt. 

- Pe aici. 

Părăsiră grădina, intrând într-un coridor umbrit, 
cu lambriuri de lemn negru și niște panoplii pline 
cu arme vechi de să-ți stea mintea-n loc. Tot felul de 

armuri complete luceau în poziția drepți: platoșe și 
zale, spaliere și cuirase, toate pecetluite și innobilate 
cu soarele de aur al blazonulu: Uniunii. Săbu cere- 
moniale, mari cât un stat de om, şi halebarde încă 
mai lungi, erau prinse pe perete, într-o procesiune 
complicată. Sub ele era montată o armată întreagă 
de securi, ghioage, buzdugane, lame drepte și arcuite, 
lungi și scurte, mai subțiri sau mai groase. Arme 
făurite în Uniune, arme capturate de la gurkieni, 
arme furate de la styrienii morţi pe câmpurile de 
bătălie însângerate. Victorii și înfrângeri, comemorate 
în oțel. Departe, sus, stindardele regimentelor uitate, 
măcelărite glorios până la ultimul, în războaiele de 
demult, atârnau zdrențuite și lipsite de viață pe pră- 
jinile calcinate. 

În capătul îndepărtat al acestei colecții se înălța 
o ușă dublă masivă, neagră și neornamentată, la fel 
de îmbietoare ca un eșafod. Era încadrată de doi 
Cavaleri Vestitori, solemni ca niște călăi, cu coifurile 
inaripate sclipind. Oameni însărcinați nu numai cu 
paza centrului de guvernare, ci și să ducă Ordinele 
Regelui în orice colț al Uniunii unde era necesar. 
Ordinele lui, își dădu seama Jezal, cu încă o tresărire 
bruscă a nervilor. 

- Maiestatea Sa solicită o audienţă la Consiliul 
Închis, intonă Bayaz. 

Cei doi întinseră câte o mână și deschiseră ușile 
grele. Dinăuntru se făcu auzit un glas furios: 

- Trebuie să mai facem concesiuni, altfel vor urma 
și alte tulburări! Nu putem, pur și simplu, să... 

- Domnule Înalt Judecător, avem un oaspete. 

Camera Albă era cam dezamăgitoare, după stră- 
lucirea din restul palatului. Nu foarte spațioasă, avea 
pereții albi lipsiţi de orice podoabe. Ferestrele erau 
inguste, aproape ca ale unei celule, făcând încăperea 
să rămână întunecoasă chiar și în zilele cele mai 
insorite. De nicăieri nu trăgea curentul, astfel că aerul 
era incomod de închis și stătut. Singura piesă de 
mobilier era o masă lungă de lemn închis la culoare, 
plină de hârtii, și şase scaune simple și tari, rânduite 
de-o parte și de alta, pe când un altul, vizibil mai înalt 
decât celelalte, stătea În capul mesei. Propriul lui 
scaun, bănui Jezal. 

Membrii Consiliului Închis se ridicară în picioare 
când Jezal intră, fără tragere de inimă, în cameră. Era 
cel mai infricoșător grup de bătrâni care-ar fi putut să 
fie adunaţi la un loc, şi toți se uitau țintă la el, așteptând 
in tăcere. Tresări când ușa fu inchisă zgomotos în 
spatele lui, cu zăvorul tras neliniștitor de categoric. 

- Maiestatea Voastră, începu Lordul $ambelan, 
cu o adâncă plecăciune, fie-ne îngăduit, colegilor mei 
și mie, să vă felicităm cei dintâi pentru binemeritata 
urcare pe tron. Cu toții considerăm că sunteţi un 
demn înlocuitor al Regelui Guslav și așteptăm cu 
nerăbdare să vă ajutăm cu sfatul nostru, precum și 
să vă indeplinim ordinele, în lunile și anii ce vin. 

Se înclină din nou, iar adunarea redutabililor moş- 
negi bătu din palme, într-o salvă de aplauze politicoase. 

- Ei, vă mulțumesc tuturor, răspunse Jezal, plăcut 
surprins, oricât de puţin s-ar fi simțit un demn 

inlocuitor al oricui. Poate că întâlnirea n-avea să fie 
atât de dureroasă pe cât se temuse. Bătrânii lupi pă- 
reau destul de bine îmblânziți. 

- Vă rog, permiteţi-mi să fac prezentările, 
murmură Hoff. Arhilectorul Sult, conducătorul 
Inchiziției Maiestății Voastre. 

- E o cinste să vă slujesc, Maiestate. 

- Înalt Judecător Marovia, principalul Lord al Legii. 

- Asemenea, Maiestate, o nespusă onoare. 

- Pe Lordul Mareşal Varuz cred că deja îl cunoaș- 
teți bine. 

Bătrânul militar zâmbi radios: 

- A fost un privilegiu să vă instruiesc în trecut, 
Maiestatea Voastră, iar de-acum încolo va fi un pri- 
vilegiu să vă ofer sfatul. 

Și continuată tot așa, Jezal zâmbind și dând din cap 
spre fiecare pe rând: Halleck, Lordul Cancelar... Tor- 
lichorm, Înaltul Consul... Reutzer, Lordul Amiral al 
Flotei - și așa mai departe, și așa mai departe... În 
sfârșit, Hoff îl pofti pe jilțul înalt din capul mesei, iar 
Jezal se întronă, sub zâmbetele Consiliului Închis. Le 
rânji prostește câteva clipe, apoi se reculese. 

- Da, vă rog să luaţi loc. 

Bătrânii se așezară, vreo doi dintre ei strâmbân- 
du-se vizibil de durere, când genunchii țepeni 
scârțâiau și spinările anchilozate trosneau. Bayaz se 
trânti nepăsător pe scaunul din celălalt capăt al mesei, 
faţă-n față cu Jezal, de parcă acolo şi-ar fi petrecut 
toată viața. Robele foşneau, în timp ce fundurile 
bătrâne se potriveau pe lemnul lustruit, și treptat în 

cameră se lăsă o liniște mormântală. Locul de lângă 
Varuz rămăsese liber. Era cel unde ar fi stat Lordul 
Mareşal Burr, dacă nu era trimis la datorie în Nord. 
O duzină de bătrâni antipatici, despre care până nu 
demult crezuse că ocupau vârful puterii, răspundeau 
acum cu toții în fața lui. Era o situație pe care nu și-ar 
fi putut-o imagina nici în cele mai dezlănțuite vise 
cu ochii deschişi. Își drese glasul. 

- Rogu-vă, continuaţi, domnii mei. Voi încerca 
să prind totul din mers. 

Hoff zâmbi umil. 

- Fireşte, Maiestatea Voastră. Dacă aveți nevoie 
de explicaţii, în orice moment, nu e nevoie decât să 
le cereți. 

- Vă mulțumesc, răspunse Jezal, vă mul... 

Glasul scrâșnit al lui Halleck îl întrerupse: 

- Prin urmare, să revenim la chestiunea disciplinei 
din rândurile țărănimii. 

- Am pregătit deja concesii! se răsti Sult. Concesii 
pe care țăranii s-au bucurat să le accepte. 

- Un bandaj peticit pe o rană purulentă! replică 
Marovia. Nu e decât o problemă de timp până când 
rebeliunea va reincepe. Singura cale de a o evita este 
aceea de a-i da omului de rând ce anume doreşte. Nu 
mai mult decât e cinstit! Trebuie să-l implicăm în 
procesul de guvernare. 

- Să-l implicăm! se strâmbă Sult. 

- Trebuie să le transferăm moşierilor povara 
impozitelor! 

Ochii lui Halleck se ridicară spre tavan. 


puterea armelor 295 


- Nu-ncepeţi iar cu prostiile astea. 

- Actualul nostru sistem rezistă de secole! lătră 
Sult. 

- De secole scârțâie! ripostă Marovia. 

Jezal își drese glasul, iar capetele bătrânilor se 
intoarseră brusc spre el. 

- Nu s-ar putea ca fiecare om să plătească un 
impozit proporțional cu câștigul, indiferent dacă e 
țăran sau nobil...? Și atunci, poate că... 

Nu mai continuă. I se păruse o idee destul de sim- 
plă, dar acum toți cei unsprezece birocrați se holbau 
la el şocaţi, cam ca și cum în cameră ar fi fost lăsat să 
intre un animal de casă, care se hotărâse dintr-odată 
să-şi spună părerea în problema fiscală. La capătul opus 
al mesei, Bayaz își examina tăcut unghiile. Nicio șansă 
de ajutor din partea lui. 

- Ăă, Maiestatea Voastră, se aventură 'Torlichorm, 
pe un ton liniștitor, un asemenea sistem ar fi aproape 
imposibil de administrat. 

Și clipi, de parcă ar fi spus: „Oare cum reușiţi să 
vă îmbrăcaţi, când nici nu știți pe ce lume trăiţi?“ 

Jezal roşi până-n vârful urechilor. 

- Înţeleg. 

- Subiectul impozitării este incredibil de complex, 
spuse tărăgănat Halleck - şi-i aruncă lui Jezal o privire 
care părea să spună: „E mult prea complex ca să intre 
în fărâmiţa aia de minte a ta.“ 

- Poate ar fi mai bine, Maiestatea Voastră, dacă 
aţi lăsa detaliile acestea obositoare în seama umililor 
slujitori ai domniei voastre. 

Marovia avea un zâmbet ințelegător, care spunea: 
„Poate ar fi mai bine să vă ţineţi gura şi să nu-i mai 
faceți pe oamenii mari să se simtă prost.“ 

- Desigur, se adânci Jezal în scaun, cu o expresie 
rușinată. Desigur. 

Și continuară tot așa, în timp ce orele dimineţii 
treceau, în timp ce fasciculele de lumină de la ferestre 
lunecau încet peste maldărele de hârtii întinse pe masa 
lată. Treptat, Jezal începea să descifreze regulile j jo- 
cului. Îngrozitor de complex, și în același timp în- 
grozitor de simplu. Jucătorii vârstnici erau împărțiți 
cam în două echipe. Arhilectorul Sult şi Înaltul Jude- 
cător Marovia erau căpitanii, luptând feroce pentru 
fiecare subiect, indiferent cât de mărunt, fiecare cu 
câte trei susținători care le dădeau dreptate orice-ar 
fi spus. Între timp, Lordul Hoff, asistat nevolnic de 
Lordul Mareşal Varuz, juca rolul de arbitru, chinu- 
indu-se să clădească punți peste prăpastia de netrecut 
dintre cele două tabere înverşunate. 

Greșeala lui Jezal nu fusese aceea de a crede că 
n-avea să știe ce să spună - deși, desigur, nici nu 
ştia. Greşise crezând că ar fi vrut cineva ca el să 
vorbească. Nu-i interesa decât să-și continue lup- 
tele lor zadarnice. Se obișnuiseră, poate, să rezolve 
problemele de stat cu un nătărău bălos în capul 
mesei. Jezal își dădea acum seama că și în el vedeau 
un suveran asemănător. Și începea să se întrebe dacă 
nu cumva aveau dreptate. 

- Dacă Maiestatea Voastră ar putea să semneze 
aici... ŞI aici... Și aici... Şi acolo... 

Tocul scârțâia pe hârtii, hârtii și alte hârtii, gla- 
surile bătrâneşti turuiau monoton şi se înfierbântau 
şi se ciorovăiau. Bărbații cărunți zâmbeau, oftau și 
clătinau îngăduitor din capete ori de câte ori Jezal 
scotea câte un cuvânt, așa că vorbea din ce în ce mai 
puţin. Îl asaltau cu laude şi-l orbeau cu explicaţii. Îl 
legau fedeleș cu ore întregi de vorbărie despre legi, 
formalități, tradiţii, toate fără niciun sens. Incet, Jezal 
se făcea tot mai mic pe jilțul său incomod. Un servi- 
tor aduse vin, iar el bău, și se imbătă, și se plictisi și 
mai mult, și cu timpul deveni tot mai beat și mai plic- 
tisit. Minut după minut, la nesfârșit, Jezal începea să 
ințeleagă: nimic nu era atât de indescriptibil de 
plicticos, odată ce-i descopereai mecanismele, decât 
puterea supremă. 

- Și acum, o chestiune tristă, remarcă Hoff, după 
ce discuția cea mai recentă se pleoștise într-un com- 
promis lipsit de convingere. Colegul nostru, Lordul 
Mareșal Burr, a murit. Trupul lui este în drum spre 
noi, din Nord, şi va fi înhumat cu toate onorurile. 
Până atunci, însă, avem datoria de a recomanda un 
inlocuitor. Primul scaun care urmează a fi ocupat în 
această cameră, de la moartea stimatului Cancelar 
Feekr. Lord Mareşal Varuz? 

Bătrânul militar își drese glasul, strâmbându-se ca 
ŞI cum tocmai şi-ar fi dat seama că urma să deschidă 
un stăvilar ce putea foarte bine să-i înece pe toți. 

- Există doi concurenți clari pentru postul lui. 
Amândoi sunt oameni de o bravură și experiență 
neindoielnice, ale căror merite sunt bine cunoscute 

acestui consiliu. Nu mă îndoiesc că fie generalul Poul- 
der, fie generalul Kroy ar... 

- Nu poate încăpea nici cel mai mic dubiu că 
Poulder este omul cel mai potrivit! mârâi Sult, iar 
Halleck își exprimă imediat consimțământul. 

- Dimpotrivă! şuieră Marovia, în murmurele 
furioase ale taberei lui. Kroy e pe departe cea mai 
bună alegere! 

Era un domeniu în care, ca ofițer cu o anume 
experienţă, Jezal simţea că și-ar fi putut aduce măcar 
o minusculă contribuție, dar nimeni din Consiliul 
Închis nu se gândea, măcar, să-i ceară părerea. Se 
bosumflă în scaun şi mai luă o sorbitură de vin din 
cupă, în timp ce lupii cei bătrâni continuau să se 
muște cu furie unii pe alții. 

- Poate ar fi bine să discutăm mai târziu pro- 
blema, pe larg! interveni Lordul Hoff, peste dez- 
baterea tot mai aprinsă. Detalule subiectului încep 
să-l obosească pe Maiestatea Sa, iar chestiunea nu e 
deosebit de urgentă! 

Sult și Marovia se uitară urât unul la altul, dar nu 
spuseră nimic. Hoff scoase un oftat de ușurare. 

- Foarte bine. Următorul punct de pe ordinea de 
zi se referă la aprovizionarea armatei noastre din 
Englia. Colonelul West ne scrie, în depeșele sale... 

- West? îl întrerupse Jezal, cu glasul îngroșat de 
vin, îndreptându-se brusc de spate. 

Numele avusese efectul sărurilor de mirosit asupra 
unei fete în pragul leșinului; era ca o stâncă solidă și 
sigură de care să se agaţe în mijlocul acelui haos. 

Numai de-ar fi fost și West de față, ca să-l ajute, 
lucrurile ar fi avut cu mult mai mult sens... Clipi din 
ochi spre scaunul gol de lângă Varuz, pe care Burr 
îl lăsase în urma lui. O fi fost Jezal beat, dar era rege. 
Își drese glasul. 

- Colonelul West va fi noul meu Lord Mareşal! 

Se lăsă o liniște năucită. Cei doisprezece bătrâni 
se holbau la el. Apoi, Torlichorm chicoti indulgent, 
ca şi cum ar fi întrebat: „Cum îi închidem gura?“ 

- Maiestatea Voastră, îl cunoaşteţi personal pe co- 
Jlonelul West, şi ştiţi că e un om viteaz, fireşte... 

Întregul consiliu, după câte se părea, ajunsese în 
sfârșit la un subiect asupra căruia toți puteau fi de acord. 

- Mai întâi prin breșa de la Ulrioch și așa mai de- 
parte, mormăi Varuz, clătinând din cap, dar, zău, aș... 

— ...€ tânăr şi lipsit de experienţă și... 

- Este un om de rând! completă Hoff, cu sprân- 
cenele ridicate. 

- Poulder îi este absolut superior! mârâi Sult spre 
Marovia. 

- Kroy e omul! lătră Marovia la rândul lui. 

Torlichorm afișă un zâmbet siropos, ca o doică 
incercând să calmeze un copil recalcitrant. 

- Vedeţi așadar, Maiestate, că nici nu ne putem 
gândi la colonelul West ca la un... 

Cupa goală a lui Jezal ricoșă din fruntea pleșuvă 
a lui Torlichorm cu un pocnet sonor şi se rostogoli 
zăngănind în colțul încăperii. Bătrânul scoase un vaiet 
de durere și uimire, și alunecă de pe scaun, cu sângele 
curgându-i din zgârietura prelungă. 

- Nu putem? răcni Jezal, în picioare, cu ochii ieșiți 
din orbite. Îndrăzneşti să mă iei pe mine cu „nu pu- 
tem“, ticălos bătrân de căcat ce ești? Eşti al meu, toți 
sunteți ai mei! 

Și impungând furios aerul cu un deget: 

- Existaţi ca să mă consiliați, nu să-mi dictați! Aici 
eu domnesc! Eu! 

Înhăță călimara și o azvârli de perete, unde se făcu 
țăndări, întinzând pe ipsos o uriașă pată neagră și 
stropind totodată și mâneca albă imaculată a Ar- 
hilectorului Sult. 

- Eu! Eu! Tradiţia de care-avem nevoie aici e aia 
a supunerii, naibii! 

Apoi apucă un teanc de documente și le aruncă 
spre Marovia, umplând aerul cu hârtii fluturânde. 

- Niciodată să nu mai aud că „nu se poate“! 
Niciodată! 

Unsprezece perechi de ochi tâmpi se uitau fix la 
Jezal. O altă pereche, în capătul opus al mesei, zâmbea. 
Asta-l înfurie şi mai tare. 

- Collem West va fi noul meu Lord Mareşal! 
zbieră el, răsturnându-şi scaunul, în culmea mâniei. 
La următoarea noastră întâlnire voi fi tratat cu res- 
pectul cuvenit, că de nu, pe toți vă pun în lanţuri! 
In lanţuri, dracului, şi... și.. 

Acum îl durea și capul, destul de rău. Aruncase 
tot ce-i era la îndemână și devenea din ce în ce mai 
nesigur cum să continue. 

Bayaz se ridică în picioare, sever. 

- Domnii mei, asta a fost tot pe ziua de azi. 

Consiliul Închis nu mai avea nevoie și de altă 
încurajare. Hârtiile fâlfâiră, mantiile foșniră, scaunele 
scârțâiră, în timp ce se buluceau fiecare să iasă primul 
din încăpere. Hoff ajunse pe coridor. Marovia îl urmă 
indeaproape, iar după el veni Sult. Varuz îl ajută pe 
Torlichorm să se ridice de pe jos și-l conduse, ținân- 
du-l de cot. 

- Iertare, scheuna acesta, în timp ce era scos pe 
ușă, cu fața plină de sânge, Maiestatea Voastră, Îmi 
cer iertare de mii de ori... 

Bayaz stătea sever în capătul mesei, privindu-i pe 
consilieri cum se grăbeau să iasă. Faţă-n față cu el, Jezal 
se clătina, oprit undeva între întețirea furiei și o stân- 
jeneală de moarte, dar tinzând tot mai mult spre cea 
de-a doua. Păru să treacă o veșnicie până când ultimul 
membru al Consiliului Închis scăpă în fine din cameră, 
iar marile uși negre se închiseră în urma lui. 

Întâiul dintre Magi se întoarse spre Jezal, iar pe 
chip i se așternu dintr-odată un zâmbet larg. 

- Bine jucat, Maiestatea Voastră, bine jucat. 

- Ce...2 

Jezal era sigur că se făcuse de râs, atât de rău incât 
n-avea să-și mai poată reveni niciodată. 

- Consilierii domniei voastre se vor gândi de două 
ori înainte de a vă mai trata cu nepăsare, cred. Nu e 
O strategie nouă, dar asta n-o face să fie mai puțin 
eficientă. Și Harod cel Mare avea un temperament 
infiorător, pe care şi-l folosea excelent. După vreuna 
dintre crizele sale, nimeni nu mai îndrăznea să-i pună 
în discuție hotărârile, săptămâni de-a rândul, chicoti 

Bayaz. Deşi bănuiesc că până și Harod s-ar fi codit să-i 
provoace o rană deschisă propriului său Inalt Consul. 

- N-a fost nicio criză! mârâi Jezal, enervându-se 
din nou; dacă-l asediau niște bătrâni nesuferiți, atunci 
Bayaz era el însuși principalul vinovat, pe departe. 
Dacă sunt rege, atunci voi fi tratat ca un rege! Refuz 
să mi se dicteze în propriul meu palat! De oricine... 
şi-n niciun caz de... vreau să zic... 

Bayaz îl privi încruntat, cu o expresie înfricoșător 
de dură în ochii săi verzi, și vorbi cu un calm înghețat. 

- Dacă aveți intenţia să vă pierdeţi cumpătul cu 
mine, Maiestate, v-aș recomanda insistent să n-o faceţi. 

Mânia lui Jezal fusese pe punctul să se stingă deja, 
iar acum, sub privirea de gheaţă a lui Bayaz, se topi 
complet. 

- Desigur... îmi pare rău... îmi pare foarte rău... 

Închise o clipă ochii, amorțit, după care cobori 
privirea spre tăblia lustruită a mesei. Niciodată nu-și 
prezentase scuze pentru nimic. Acum, că era rege, 
şi nu mai trebuia să se scuze în faţa nimănui, constată 
că nu se putea opri. 

- N-am cerut eu asta, murmură el cu voce slabă, 
lăsându-se moleșit pe scaun. Nu știu cum s-a întâmplat. 
N-am făcut nimic ca s-o merit. 

- Sigur că nu, confirmă Bayaz, ocolind încet masa. 
Niciun om nu poate merita vreodată tronul. De-asta 
trebuie ca acum să vă străduiți să fiți vrednic de el. 
În fiecare zi. La fel cum au făcut marii predecesori 
ai domniei voastre. Casamir. Arnault. Harod însuși. 

Jezal trase adânc aer în piept, apoi îl expiră. 

- Ai dreptate, desigur. Cum poți să ai întotdeauna 
dreptate? 

Cu un gest umil, Bayaz ridică mâna. 

- Întotdeauna am dreptate? Nu prea. Dar am avan- 
tajul unei îndelungate experiențe, și mă aflu aici pentru 
a vă călăuzi cât pot de bine. Ai pornit cu dreptul pe 
un drum greu, și ar trebui să fiți mândru, la fel cum 
sunt și eu. Totuși, există anumiţi pași pe care nu-i putem 
amâna. Iar principalul este nunta domniei voastre. 

Jezal căscă gura. 

- Nuntă...? 

- Un rege necăsătorit este ca un scaun cu trei pi- 
cioare, Maiestate. Ruscă să se răstoarne. Dosul Maiestății 
Voastre abia a atins tronul, și este departe de a se fi 
instalat ferm acolo. Aveţi nevoie de o soție care să vă 
aducă sprijin, şi mai aveţi nevoie și de moștenitori, astfel 
incât supușii domniei voastre să se simtă în siguranță. 
Once amânare va aduce numai ocazii pentru ca 
dușmanii să acționeze împotriva Maiestăţii Voastre. 

Loviturile cădeau atât de rapid, încât Jezal fu ne- 
voit să se apuce de cap, ca să nu-i explodeze. 

- Duşmani...? 

Nu încercase întotdeauna să se înțeleagă bine cu 
toată lumea? 

- Puteți fi atât de naiv? Fără îndoială, Lordul 
Brock complotează deja impotriva domniei voastre. 
Lordul Isher nu va sta descurajat la nesfârșit. Alții 
din Consiliul Deschis v-au susținut de teamă, sau au 
fost plătiți ca s-o facă. 

- Plătiți? gâfâi Jezal. 

- Un asemenea sprijin nu durează o veșnicie. Tre- 
buie să vă căsătoriţi, iar soția dumneavoastră să vă 
aducă aliați puternici. 

- Dar am... 

Își linse buzele, nesigur cum să abordeze subiectul. 

- Unele angajamente... în sensul ăsta. 

- Ardee West? 

Jezal deschise pe jumătate gura, ca să-l întrebe pe 
Bayaz cum de cunoștea atâtea despre incurcăturile 
lui romantice, dar imediat se gândi mai bine. Bătrâ- 
nul părea să știe mult mai multe despre el decât știa 
el însuși, la urma urmei. 

- Știu cum e, Jezal. Am avut o viață lungă. Sigur 
că o iubești. Sigur că ai da orice pentru ea, acum. Dar, 
crede-mă, aceste sentimente n-au să dureze. 

Potrivindu-se incomod pe scaun, Jezal încercă să-și 
imagineze zâmbetul asimetric al lui Ardee, părul ei 
mătăsos, sunetul râsului ei. Felul cum îl consolase atât 
de mult pe câmpie. Dar îi era greu să se gândească 
la ea fără a-și aminti dinții infipți în buza lui, usturi- 
mea palmei trase peste față, sunetul mesei care scârțâia 
ritmic sub ei. Rușinea și vinovăția și complexitatea 
situaţiei. Glasul lui Bayaz continua să se audă: nemi- 
los de calm, brutal de realist, necruţător de rezonabil. 

- Este foarte firesc să-ţi iei angajmente, dar viaţa 
ta trecută a luat sfârșit, și odată cu ea s-au dus și anga- 
jamentele. Acum ești rege, iar poporul tău îţi cere 
să te porți ca un rege. Oamenii au nevoie de cineva 
pe care să-l privească respectuos. O persoană care, 
fără niciun efort, e mai presus decât ei. Vorbim 

despre Înalta Regină a Uniunii. O mamă de regi. 
„„Fiica unui fermier, cu tendințe de comportament 
imprevizibil și aplecare spre băutură? N-aș crede. 

La auzul acestei descrieri, Jezal tresări, dar nu-l 
prea putea contrazice. 

- Tu eşti un fiu natural. O soţie cu o ascendență 
impecabilă ar da mult mai mare greutate dinastiei 
tale. Mult mai mult respect. Lumea e plină de femei 
eligibile, Maiestate, toate născute în familii sus-puse. 
Fiice de duci și surori de regi, frumoase și cultivate. 
O lume de prințese dintre care să alegeți. 

Jezal își simţi sprâncenele înălțându-se. O iubea pe 
Ardee, desigur, dar Bayaz avea niște argumente nimici- 
toare. Acum avea mult mai multe la care să se gândeas- 
că, pe lângă propriile lui nevoi. Dacă gândul la el Însuși 
ca rege era absurd, ideea de a o vedea pe Ardee regină 
era de trei ori pe-atât. Sigur că o iubea. Într-un fel. Dar... 
o lume de prințese din care să aleagă? Categoric, unei 
asemenea fraze era greu să-i găsească vreun cusur. 

- Aţi înţeles! pocni triumfător din degete Întâiul 
dintre Magi. Voi trimite vorbă Ducelui Orso al Tali- 
nilor, ca fiica lui, Terez, să vă fie prezentată. 

Ridică mâna, într-o atitudine liniștitoare: 

- Doar pentru început, înțelegeți? Talinii ar fi 
niște aliaţi puternici. 

Și, zâmbind, se aplecă să-i murmure la ureche: 

- Dar nu e nevoie să lași nimic în urmă, dacă ești 
într-adevăr atașat de fata acea. Ştii, regii au adesea 
țiitoare. 

Și cu asta, desigur, chestiunea fu hotărâtă. 


PREGĂTIȚI PENTRU TOT 
CE POATE FI MAI RĂU 


Glokta stătea în sufragerie, cu privirea spre masă, 
frecându-și cu o mână coapsa indurerată. Cu cealaltă 
mână răscolea absent averea în nestemate împrăștiată 
pe punga de piele neagră. 

De ce fac asta? De ce stau aici și pun întrebărie 
Aş putea să plec la fluxul următor, și nimeni nu mi-ar 
simți lipsa. Poate sd fac un tur al celor mai frumoase 
orașe din Styria? O croazieră printre Cele O Mie De 
Insule? Și, în cele din urmă, spre îndepărtatul Thond, 
sau și mai îndepărtatul Suljuk, ca să-mi trăiesc zilele 
nenorocite în liniște, printre oameni care nu înţeleg o 
vorbă din ce spun? Fără sd fac rău nimănui Fără să 
țin niciun secret? Fărd să-mi mai pese cine-i vinovat și 
cine nevinovat, ce-i adevăr și ce-i minciună, decât le pasă 
acestor pietricele colorate. 

Nestematele scânteiau în lumina lumânărilor, 
ţăcănind laolaltă, gâdilându-i degetele cu care le îm- 
pingea când încolo, când încoace. Dar Eminenţa Sa 

ar plânge și-ar tot plânge din cauza dispariției mele 
neașteptate. La fel ar face, îmi imaginez, și casa ban- 
card Valint și Balk. Unde anume, în tot Cerul larg 
al Lumii, aş fi la adăpost de lacrimile unor stăpâni 
atât de puternici? Şi de ce? Ca să pot ședea pe fundul 
meu schilod cât e ziua de lungă, așteptând să vind uci- 
gașii? Ca să zac în pat, sfâșiat de dureri, cu gândul la 
tot ce-am pierdut? 

Privi încruntat pietrele prețioase: curate, frumoase 
și dure. Flotărârea am luat-o de mult. Când am primit 
banii de la Valint si Balk. Când am sărutat inelul 
învestirii în funcţie. Înaintea închisorilor Împăratului, 
chiar, când am trecut călare podul, convins că numai 
magnificul Sand dan Glokta ar putea să salveze lumea... 

Un ciocănit tunător răsună în cameră, iar Glokta 
ridică smucit capul, cu gura fără dinți căscată. Numai 
să nu fie Arbilectorul... 

- Deschideţi, în numele Eminenţei Sale! 

Se strâmbă, cu spatele străbătut de un spasm, și 
se ridică greoi de pe scaun, adunând pietrele grămadă. 
Cu pumnul, strălucitoare, nepreţuite. Fruntea 1 se 
imbrobonase de sudoare. 

Dacă Arbilectorul mi-ar descoperi micul tezaur? 
Chicoti pentru sine, în timp ce înhăța punga de piele. 
Voiam să-i spun despre toate astea, chiar voiam, dar 
niciodată nu părea să fie momentul potrivit. Un fleac, 
la urma urmei — nimic mai mult decât răscumpărarea 
unui rege. Degetele sale bâjbâiau printre pietre și, 
de-atâta grabă, împinse una de pe masă, iar nestemata 
căzu sclipind pe podea, cu un sunet ascuțit. 

Încă o bătaie în ușă, și mai puternică, făcând în- 
cuietoarea masivă să se zgâlțâie. 

- Deschideţi! 

- Acum vin! 

Se chinui să se lase în patru labe, cu un geamăt, 
pornind pe podea, în timp ce gâtul îi ardea de durere. 
O văzu - o piatră verde plată, pe podele, lucind viu 
in lumina focului. 

Te-am prins, nefericito! O înhăță, se ridică în pi- 
cioare, ținându-se de marginea mesei, și închise punga, 
indoind-o o dată și incă o dată. N-am timp s-o ascund. 
O vâri in cămașă, împingând-o în jos până sub cingă- 
toare, și porni șchiopătând spre ușa din față, ștergân- 
du-și chipul asudat, aranjându-și hainele, străduindu-se 
să arate cât mai netulburat. 

- Vin! Nu e nevoie să... 

Patru Pracucieni uriași năvăliră in apartament, pe 
lângă el, aproape răsturnându-l. În urma lor, pe cu- 
loarul de-afară, stătea Eminenţa Sa Arhilectorul, 
incruntat cu ură, având în spate încă doi Practicieni. 
Surprinzătoare oră pentru o vizită atât de încântătoare. 
Glokta îi auzea pe cei patru tropăind prin camere, 
dând ușile de perete, deschizând dulapurile. Nu mă 
luaţi în seamă, domnilor, simţiţi-vă ca la voi acasă. 
După câteva momente, reveniră. 

- Nimic, mormăi unul, în mască. 

- Hmm... scrâșni Sult, trecând calm pragul, cu 
o privire dispreţuitoare în jur. Noua mea locuinţă, 
se pare, nu e mult mai impresionantă decât cele vechi. 
Cei şase Practicieni ocupară poziţii pe lângă pereţii 

sufrageriei, cu brațele încrucișate pe piept, atenţi. 
Groaznic de mulţi oameni înalți și voinici, ca să țină 
sub ochi un olog pirpiriu. 

Pantofii lui Sult loveau podeaua în timp ce se 
invârtea cu pași mari prin cameră, incruntat, schi- 
monosit de furie, cu ochii ieșiți din orbite. Nu-i nevoie 
să fii un excelent observator ca să-ţi dai seama cd nu e 
deloc încântat. Se poate ca unul dintre secretele mele 
hidoase să fi ajuns la urechile lui? Una dintre micile mele 
nesupuneri? Glokta simţi un fior de transpiraţie străbă- 
tându-i spinarea cocârjată. Faptul că Magistra Eider 
n-a fost executată, poate? Înțelegerea mea cu Practiciana 
Vitari de a spune mai puţin decât tot adevărul? Colţul 
pungii de piele îl împunse ușor în coaste, când își 
schimbă poziţia șoldurilor. Sau n-o fi decât mica pro- 
blemă a marii averi cu care am fost cumpărat de o casă 
bancară foarte suspectă? 

În mintea lui Glokta se ivi o imagine, neinfrânată, 
a pungii cu nestemate plesnind deodată sub centura lui, 
pentru ca pietrele scumpe să se reverse prin pantaloni 
intr-o cascadă neprețuită, sub privirile uimite ale Ar- 
hilectorului și Practicienilor lui. MA întreb cum aș fi-n 
stare să dau vreo explicație? Gândul îl făcu să-și înăbușe 
un chicotut. 

- 'Ticălosul de Bayaz! mârâi Sult, strângându-și 
pumnii în mănușile albe. 

Glokta simţi un început de relaxare. Așadar, nu 
eu sunt problema. Nu încă, cel puţin. 

- Bayaz? 

- Mincinosul ăla chel, impostorul ăla hlizit, şar- 
latanul bătrân! A furat Consiliul Închis!... 

Termină, hotule! 

- ...L-a făcut pe viermele ăla de Luthar să ne dic- 
teze! Mi-ai spus că e un nimeni fără șira spinării! 

Ti-am spus că a fost un nimeni fdrd şira spinării, și 
nu m-ai luat în seamă. 

- Căţelandru” ăsta blestemat arată c-are dinți, şi 
nu se teme să-i folosească, și Întâiul nemernic dintre 
Magi îl ține de lesă! Râde de noi! Râde de mine! De 
mine! urlă Sult, îimpungându-se în piept cu un deget 
incovoiat ca o gheară. 

- Eu... 

- Dracu” să-ți ia scuzele, Glokta! Mă-nec într-o mare 
de scuze nenorocite, când eu de răspunsuri am nevoie! 
De soluții am nevoie! Am nevoie să aflu mai multe 
despre mincinosul ăsta! 

Atunci, am o veste care s-ar putea sd te impresioneze... 

- De fapt, mi-am și permis libertatea de a face 
câțiva pași în direcția respectivă. 

- Ce pași? 

- Am reușit să-l iau în custodie pe Navigatorul lui, 
spuse Glokta, ingăduindu-și un zâmbet foarte discret. 

- Pe Navigator? repetă Sult, fără a da niciun semn 
că ar fi fost impresionat. Și imbecilul ăla cu ochii-n 
stele ce ţi-a zis? 

Glokta făcu o scurtă pauză. 

- Că a călătorit prin Vechiul Imperiu până la mar- 
ginea lumii, cu Bayaz și noul nostru rege, inainte de 
intronare. 

Tăcu iar, căutându-și cuvintele care să se potri- 
vească ușor în lumea logică, rațională și plină de 
explicaţii simple a lui Sult. 

- Căutau o... relicvă, din Vechiul Timp... 

- Relicvă? repetă Sult, incruntându-se și mai tare. 
Din Vechiul Timp? 

Glokta înghiţi în sec. 

- Într-adevăr, dar n-au găsit-o... 

- Deci acum știm unul dintr-o mie de lucruri pe 
care Bayaz nu le-a făcut? Pha! expedie disprețuitor 
Arhilectorul ideea, cu un gest furios. E un nimeni, 
Și ţi-a spus mai puțin decât nimic! Doar mituri și 
palavre de-ale voastre! 

- Desigur, Eminenţa Voastră, mormăi Glokta. 

Unii oameni sunt greu de mulțumit. 

Sult privi încruntat tabla de joc aflată sub 
fereastră, cu mănușa albă ezitând deasupra pieselor 
ca pentru a face o mutare. 

- Nici nu mai știu de câte ori m-ai dezamăgit, dar 
îți voi da o ultimă şansă de a te reabilita. Mai cercetea- 
ză-] o dată pe Întâiul dintre Magi. Descoperă vreo slă- 
biciune, vreo armă pe care s-o putem folosi impotriva 
lui. Individul e o boală pe care trebuie să o stârpim. 

Împinse furios cu degetul una dintre piesele albe. 

- Vreau să fie distrus! Vreau să fie terminat! Îl 
vreau în lanţuri, în Casa Întrebărilor! 

Glokta înghiți iar în sec. 

- Eminenţa Voastră, Bayaz stă ascuns în palat, 
unde nu am acces la el... protejatul lui este acum 
regele nostru... 

Grație, în parte, propriilor noastre eforturi dis- 
perate. Aproape că se strâmbă, dar nu putu să nu 
întrebe: 

- Cum să procedez? 

- Cum? ţipă Sult. Mai întrebi cum, vierme schilod 
ce ești? 

Dădu cu mâna peste tablă, furios, măturând pie- 
sele pe jos. Și mă-ntreb cine va trebui sd se aplece ca 
să le culeagă... Cei șase Practicieni, ca și cum ar fi fost 
coordonaţi de timbrul ascuțit al Arhilectorului, se 
desprinseră de lângă pereţi, cu un aer ameninţător. 

- Dacă voiam să mă ocup eu însumi de toate deta- 
lile, nu mai aveam nevoie de serviciile tale bune de 
nimic! leși afară de-aici și fă-ți treaba, scârnăvie împuțită! 

- Eminenţa Voastră este prea bun, murmură 
Glokta, înclinând din nou capul. Dar până și cel mai 
umil câine are nevoie să fie scărpinat între urechi, din 
când în când, altfel poate sări la beregata stăpânului... 

- Și cu ocazia asta, ocupă-te și de povestea lui. 

- Poveste, Arhilector Sult? 

- Basmul ăla al lui Carmee dan Roth! Își îngustă 
Sult ochii și mai tare, brăzdând cu riduri rădăcina 
nasului. Dacă nu putem lua lesa în mâna noastră, 
măcar să culcăm câinele la pământ, înţelegi? 

Glokta își simţi ochiul tresărind, în ciuda efor- 
turilor sale de a-și păstra calmul. Găsim o cale de a 
pune brusc capăt domniei Regelui Jezal. Cam peri- 
culos... Dacă Uniunea ar fi o corabie, putem spune cd-n 
ultima vreme a trecut printr-o furtună năprasnică, și 
se apleacă râu într-o parte. Am pierdut un căpitan. 

Acum înlocuim altul, și s-ar putea ca nava sd se des- 
facă în bucăţi. Război Civil — se bagă cineva? Privi 
incruntat piesele împrăștiate pe jos. Dar Eminenţa 
Sa a vorbit. Cum zicea Shickel? Când stăpânul tău 
îți trasează o sarcind, îți dai toată silinţa s-o îndepli- 
nesti. Chiar dacă e o sarcind întunecată. lar unii 
dintre noi ne pricepem cel mai bine tocmai la sarcinile 
întunecate... 

- Carmee dan Roth şi bastardul ei. Voi afla 
adevărul, Eminenţa Voastră, vă puteți baza pe mine. 

Strâmbătura lui Sult atinse o culme și mai înaltă 
a disprețului. 

- S-o văd și pe asta! 


Casa Întrebărilor era foarte ocupată pentru o seară 
ca aceea. Glokta nu vedea pe nimeni, în timp ce 
șontâcăia pe coridor, cu epavele dinților înfipte în 
buză și mâna năclăită de sudoare, încleștată pe capătul 
bastonului. Nu vedea pe nimeni, dar îi auzea. 

Din spatele ușilor ferecate în fier izbucneau glasuri. 
oase și stăruitoare. Punând întrebările. Ascuţite și dis- 
perate. Scuipând răspunsurile. Din când în când, un 
țipăt, un răget sau un urlet de durere sfâșia tăcerea 
apăsătoare. Astea nici nu mai au nevoie de explicaţii. 
Severard stătea rezemat de peretele murdar, cu un pi- 
cior proptit pe tencuială, fluierând atonal pe sub mască, 
in timp ce Glokta venea șchiopătând spre el. 

- Ce-s toate astea? Îl întrebă. 

- Unu din supușii Lordului Brock s-au îmbătat și 
au făcut gălăgie. Cincizeci la număr, ditamai scandalul 

lângă Patru Colţuri. Se plâng că li s-au încălcat drep- 
turile, se smiorcăie că oamenii au fost inșelaţi, zbiară 
că Brock trebuia să fie rege. Zic că era o demonstraţie. 
Noi zicem că e trădare. 

- 'Trădare, hmm? 

O definiție de o flexibilitate notorie. 

- Alegeţi câțiva șefi de grup și puneţi-i să semneze 
nişte hârtii. Englia e din nou în mâinile Uniunii. A 
venit vremea să-ncepem să umplem locul cu trădători. 

- S-au și apucat de treabă. Altceva? 

- A, da, sigur. 

Jongleria cu cuțite. Unul cade, două se ridică. Mereu 
tot mai multe lame învârtindu-se prin aer, şi fiecare cu 
tăiș ucigător. 

- Azi m-a vizitat Eminenţa Sa. O vizită scurtă, 
dar prea lungă pentru gusturile mele. 

- De lucru pentru noi? 

- Nimic care să te îmbogăţească, dacă asta sperai. 

- Eu sper tot timpul. Sunt un optimist, cum se zice. 

- Norocul tău. 

Eu tind în partea cealaltă. Glokta trase adânc aer 
în piept și-l eliberă cu un oftat prelung. 

- Întâiul dintre Magi și tovarășii lui cei îndrăzneți. 

- Iar? 

- Eminenţa Sa vrea informaţii. 

- Totuși, Bayaz ăsta... N-are relații strânse cu noul 
rege? 

Glokta își arcui o sprânceană, în timp ce pe culoar 
reverbera un urlet de durere înăbușit. Strânse? Putea 


foarte bine să-l fi plămădit din lut. 

- De-asta trebuie să stăm cu ochii pe el, Practician 
Severard. Pentru propria lui protecție. Oamenii puter- 
NICI au inamici puternici, precum și prieteni puternici. 

- Crezi că Navigatorul mai știe și altceva? 

- Nimic care să ne fie de real folos. 

— Păcat. Mă obișnuisem să lucrez cu prăpăditul ăla. 
Tot spune o poveste nemaipomenită cu un pește uriaş. 

Glokta își supse gingiile goale. 

— 'Ţine-l acolo unde e, deocamdată. Poate că Practi- 
cianului Frost o să-i placă basmele lui. 

Are un simţ al umorului foarte dezvoltat. 

- Dacă Navigatorul nu ne folosește la nimic, pe 
cine mai strângem cu ușa? 

Într-adevăr, pe cine? Nouädegete s-a dus. Bayaz însuși 
stă pitit în palat, iar ucenicul lui o dată nu pleacă 
de lângă el. Jezal dan Luthar cel de odinioară, trebuie 
să recunoaștem, e acum prea departe ca să-l mai 
putem ajunge... 

- Ce-ai zice de femeia aia? 

Severard ridică privirea. 

- Cine, curva aia cafenie? 

- E tot în oraș, nu? 

- Ultima oară, așa am auzit. 

- Atunci, urmăreşte-o și vezi ce-nvârteşte. 

Practicianul tăcu o clipă. 

- Chiar trebuie? 

- Ce, ţi-e frică? 

Ridicându-și masca, Severard se scărpină la nas. 

- Pot să mă gândesc la alți oameni pe care aș pre- 
fera să-i urmăresc. 

- Viaţa constă într-o serie de lucruri pe care am 
prefera să nu le facem, replică Glokta, uitându-se în 
lungul coridorului, ca să se asigure că nu-i auzea 
nimeni. Mai trebuie și să punem niște întrebări despre 
Carmee dan Roth, presupusa mamă a actualului nos- 
tru rege. 

- Ce fel de întrebări? 

Glokta se aplecă spre Severard, pentru a-i șopti 
la ureche: 

- Întrebări cum ar fi... chiar a născut un copil 
inainte să moară? Copilul ăla era într-adevăr rodul 
șalelor harnice ale Regelui Guslav? Este unul și același 
cu omul pe care-l avem acum pe tron? Știi tu ce fel 
de întrebări... 

Întrebări care ne-ar putea aduce mari necazuri. 
Întrebări pe care unii oameni le-ar putea numi trădare. 
În fond, definiţia e de o flexibilitate notorie. 

Masca lui Severard arăta la fel ca întotdeauna, dar 
pe restul feţei sale se citea limpede îngrijorarea. 

- Eşti sigur că vrei să scormonim pe-acolo? 

- Ce-ar fi să-l întrebi pe Arhilector dacă e sigur? 
Mie mi s-a părut destul de convins. Dacă ai 
probleme, cere-i lui Frost să te ajute. 

- Dar... ce anume căutăm? Cum o să... 

- Cum? șuieră Glokta. Dacă voiam să mă ocup 
eu de toate detaliile, n-aş fi avut nevoie de serviciile 
tale. Du-te-acolo și fă-ţi treaba! 


Când fusese tânăr și frumos, ager și promițător, 
admirat și invidiat, Glokta își petrecuse mult timp 

în tavernele din Adua. Deși nu-mi amintesc să fi de- 
căzut vreodată atât de jos, nici chiar când eram cel mai 
prost dispus. 

Acum, abia dacă se simţea nelalocul lui, în timp 
ce șontâcăia printre meseni. Acolo, a fi schilod era 
o normă, iar el avea mai mulți dinți decât majoritatea 
celorlalți. Aproape toți aveau cicatrice nearătoase sau 
infirmitățu, ulceraţii și negi care-ar fi făcut să roșească 
până și o broască râioasă. Erau acolo oameni cu 
chipurile aspre precum crustele de pe o oală veche 
de gătit. Oameni care tremurau mai rău decât frun- 
zele pe timp de furtună și puţeau a pișat stătut o 
săptămână. Oameni părând în stare să taie beregata 
unui copil doar ca să-și verifice tăișul cuțitului. O 
târfă beată stătea rezemată de un stâlp, într-o poziţie 
care nu l-ar fi putut excita nici pe cel mai disperat 
marinar. Aceeași duboare de bere acră și deznădejde, 
transpirație imbăcsită și moarte timpurie, pe care mi-o 
amintesc din locurile celor mai destrăbălate excese ale 
mele. Doar că mai puternică. 

Într-un capăt al sălii cu miros viciat erau câteva 
separeuri, intrânduri boltite pline de umbre mizera- 
bile și bețivi și mai mizerabili. Și pe cine te-ai putea 
aștepta să găsești într-un asemenea decor? Glokta își 
târșâi picioarele până în dreptul ultimului dintre ei. 

- Ei, ei, ei... Nu m-așteptam să te mai revăd în 
Viaţă. 

Nicomo Cosca arăta și mai rău decât prima oară 
când îl întâlnise, dacă așa ceva era posibil. Stătea to- 
lănit lângă peretele clisos, cu mâinile atârnând și capul 

căzut într-o parte, privindu-l printre pleoapele între- 
deschise pe Glokta cum se chinuia să se așeze pe un 
scaun din fața lui. Pielea-i arăta de o paloare leșioasă 
in lumina slabă a singurei lumânări nevolnice, avea 
pungi vinete sub ochi, iar peste fața ascuţită și ciupită 
de vărsat îi treceau umbre negricioase. Urticaria de 
pe gât i se agravase, urcând pe obraz ca iedera pe o 
ruină. Cu un mic efort doar, ar putea să arate aproape 
la fel de bolnav ca mine. 

- Superior Glokta... scârțâi glasul aspru ca o scoarță 
de copac al lui Cosca. Mă bucur că mi-ai primit 
mesajul. Ce onoare, să ne reîntâlnim, în ciuda oricăror 
aşteptări. Stăpânii dumitale nu ţi-au răsplătit eforturile 
din Sud luându-i gâtu', ‘ai? 

- Şi eu am fost la fel de surprins ca tine, dar nu, 
replică Glokta, adăugând în sinea sa: Deși încă mai 
e timp berechet. Ce-a mai fost prin Dagoska după 
plecarea mea? 

Styrianul își umflă obrajii supți. 

- Mare halima, dacă tot mă-ntrebi. O mulțime de 
morţi. O droaie de oameni înrobiţi. Așa se-ntâmplă 
când vin gurkienii la cină, “ai? Oameni buni care 
sfârșesc rău, și nici ăia răi nu s-au descurcat mult mai 
bine. Toţi au ajuns rău. N-a scăpat nici prietenul 
dumitale, generalul Vissbruck. 

- Înţeleg că și-a tăiat beregata. 

Spre încântarea lacomă a publicului... 

- Și tu cum ai scăpat? 

Colţul gurii lui Cosca se arcui, ca și cum ar fi vrut 
să zâmbească, dar nu-l ţineau puterile. 

- M-am travestit în slujnică și am scăpat cu futaiu”. 

- Ingenios... 

Dar e mult mai probabil ca tu să fi fost dla care 
le-a deschis gurkienilor porțile, în schimbul libertăţii. 
Mă întreb dacă nu cumva și eu aș fi făcut la fel în locul 
tău. Probabil. 

- Și un mare noroc pentru amândoi. 

- Se zice că norocul e femeie. Se simte atrasă de 
ăia care-o merită cel mai puțin. 

- Așa o fi... 

Deși se pare că eu nici nu merit, nici nu-s norocos. 

- Cu siguranţă, e un mare noroc c-ai apărut în Adua 
tocmai acum. Situaţia €... tensionată. 

Glokta auzi un fojgăit, și un şobolan cât toate zilele 
se repezi afară de sub scaunul lui, oprindu-se o clipă în 
văzul tuturor. Cosca își înfipse o mână stângace sub haina 
plină de pete și, când o scoase, prin aer fulgeră un cuțit. 
Se înfipse în podele, vibrând, la vreun pas, doi, de țintă. 
Șobolanul mai stătu acolo un moment, ca pentru a-și 
exprima disprețul, apoi o tul: printre picioarele meselor 
și ale scaunelor și încălțările scâlciate ale muşteriilor. 

Cosca își supse dinţii pătați, în timp ce ieșea 
impleticit din separeu ca să-și ia înapoi arma. 

- Ştii, cândva eram campion la aruncatul cuțitului. 

-Toate femeile frumoase îmi sorbeau fiecare 
cuvânt, adăugă Glokta, sugându-și și el gingiile dez- 
golite. Vremurile se schimbă... 

- Am auzit. Tot felu” de schimbări. Conducători 
noi înseamnă griji noi. Iar grijile-nseamnă afaceri, 
pentru noi ăştia din meseria mea. 

- S-ar putea să am nevoie de talentele tale speciale, 
nu peste multă vreme. 

- Nu pot să zic că te-aș refuza, răspunse Cosca, 
ridicând sticla și vârându-și limba prin gâtul ei, ca să 
lingă și ultima picătură. Am punga goală ca un puț 
secat. Așa de goală, chiar, că nici nu mai am pungă. 

În privința asta, cel puţin, te pot ajuta. Glokta se 
asigură că nu erau observați, apoi aruncă un obiect 
pe tăblia aspră a mesei, privindu-l cum se rostogolea 
cu zgomot până în faţa lui Cosca. Mercenarul îl luă 
intre degete și-l apropie de flacăra lumânării, exa- 
minându-l cu un ochi injectat. 

- Pare să fie un diamant. 

- Poţi să te consideri angajat. Îndrăznesc să spun 
Că ai putea găsi alţi câţiva inși care gândesc la fel, ca să 
te ajute. Oameni de nădejde, care nu vorbesc aiurea și 
nici nu pun întrebări. Nişte oameni de ispravă. 

- Oameni de tot rahatu', adică? 

Glokta zâmbi, arătându-și golurile dintre dinţi. 

- Mă rog. Cred că depinde de pe ce poziţie pri- 
veşti: a celui care angajează, sau a celui care inde- 
plinește treaba. 

— Că cam aşa... confirmă Cosca, lăsându-și sticla 
goală să cadă pe podelele denivelate. Și care-i treaba, 
Superior Glokta? | 

- Pentru moment, așteptați doar, și staţi la fereală. 

Se aplecă în afara separeului, cu o strâmbătură, și 
pocni din degete spre o chelneriță posacă. 

- Încă o sticlă din ce bea prietenul meu! 

- Și pe urmă? 

- Sunt sigur c-o să vă găsim ceva de făcut, dădu 
din cap Glokta, după care se aplecă dureros înainte, 
peste masă, pentru a continua în șoaptă. Între noi fie 
vorba, am auzit un zvon cum că ar veni gurkienii. 

Cosca tresări. 

- Jar ăia? Trebuie musai să fim implicaţi? Nemer- 
nicii nu joacă după reguli. Dumnezeu, și cinste, și 
credință, adăugă el, cutremurat. Și iar îmi vin dracii... 

- Ei bine, oricine-ar bate la ușă, sunt sigur că 
putem organiza o ultimă redută eroică, împotriva 
tuturor sorților, fără speranţă de salvare. 

Nici eu nu duc lipsă de dușmani, la urma urmei. 

Ochii mercenarului luciră, când ospătăriţa trânti 
o sticlă plină pe masa vălurită, în faţa lui. 

- Aha, cauze pierdute... Favoritele mele. 


VESMÂNTUL AUTORITĂȚII 


West stătea așezat în cortul Lordului Mareşal și 
privea în gol, fără speranță. În ultimul an, abia dacă 
mai avusese vreo clipă de răgaz. lar acum, dintr-odată, 
nu mai avea nimic altceva de făcut decât să aştepte. 
Își tot imagina că-l va vedea pe Burr intrând în cort 
și mergând spre hărți, cu pumnii strânși la spate. Se 
tot aștepta să-i simtă prezența încurajatoare prin tabără, 
să-i audă glasul bubuitor chemând la ordine ofițerii care 
o mai luau razna. Dar, desigur, așa ceva n-avea să se 
mai întâmple. Nici acum, și nici altă dată. Niciodată. 

La stânga se aflau ofiţerii din statul major al gene- 
ralului Kroy, toți solemni și siniștri în uniformele 
lor negre și scrobite ca întotdeauna. În dreapta stăteau 
tolăniți oamenii lui Poulder, cu nasturi de sus des- 
cheiaţi neglijent, într-un afront fățiș adus celorlalți, 
umflându-se în pene ca niște păuni care-și desfac 
coada. Cei doi mari generali se priveau cu toată sus- 
piciunea unor armate rivale pe câmpul de luptă, 
așteptând edictul care avea să-l ridice pe unul în 

Consiliul Închis, pe culmile puterii, celuilalt spul- 
berându-i speranţele pentru vecie. Edictul care urma 
să-l numească pe noul Rege al Uniunii și pe noul său 
Lord Mareșal. 

Acesta din urmă avea să fie Poulder sau Kroy, 
desigur, și fiecare îşi anticipa glorioasa victorie finală 
asupra celuilalt. Între timp, armata, și West mai cu 
seamă, stăteau paralizați. Neputincioși. Departe spre 
nord, Copoiul și ai lui, care salvaseră viața lui West 
în sălbăticie de-atâtea ori încât nici nu le mai ştia 
numărul, luptau fără îndoială pentru supravieţuire, 
așteptând cu disperare un ajutor care n-avea să mai 
vină niciodată. 

Pentru West, totul era ca și cum ar fi asistat la pro- 
pria lui înmormântare, iar majoritatea participanților 
erau dușmani care se strâmbau, rânjeau și-și dădeau 
aere. Urma să câștige Poulder sau Kroy, și oricare 
ar fi fost, el era condamnat. Poulder îl ura cu patimă 
inflăcărată, iar Kroy, cu dispreț îngheţat. Singura 
prăbușire mai rapidă și mai deplină decât a lui avea 
să fie cea a lui Poulder, sau a lui Kroy - a oricăruia 
dintre ei era în cele din urmă trecut cu vederea de 
către Consiliul Închis. 

De afară se auzi vag zarvă, și toate capetele se în- 
toarseră imediat spre intrare. Nişte pași se apropiară 
de cort, făcându-i pe câțiva ofiţeri să se ridice de pe 
scaune, neliniștiți. Latura intrării fu împinsă deoparte 
și Cavalerul Vestitor dădu buzna înăuntru, cu 
decoraţiile zornăind. Era peste măsură de înalt, cu 
aripile coifului aproape găurind tavanul cortului, 

când se îndreptă de spate. Pe umărul implătoșat 
avea agăţată o tașcă de piele, marcată cu soarele 
auriu al Uniunii. West iși aţinti ochii asupra ei, 
ținându-și respiraţia. 

- Prezintă-ți mesajul, îi ceru Kroy, întinzând 
mâna. 

- Mie să mi-l prezinţi! se răsti Poulder. 

Cei doi se ciondăneau fără pic de demnitate, în timp 
ce Cavalerul Vestitor îi privea încruntat, nepăsător. 

- Colonelul West este prezent? întrebă el cu voce 
gravă, răsunătoare. 

Toate capetele, și mai ales cele ale lui Poulder și 
Kroy, se intoarseră. 

West se pomeni ridicându-se de pe scaun, ezitant. 

- Ăă... eu sunt West. 

Cavalerul Vestitor trecu indiferent pe lângă gene- 
ralul Kroy, înaintând spre West, într-un clănțănit de 
pinteni. Își deschise tolba cu depeşe, scoase un sul de 
pergament și îl ridică. 

- Din porunca regelui. 

Ironia finală din imprevizibila carieră a lui West, 
după câte se părea, era aceea că el avea să fie cel ce 
anunţa numele omului care peste câteva momente 
avea să-l dezonoreze, concediindu-l. Dar, dacă tot îi 
era sortit să cadă cu pieptu-n sabie, orice amânare n-ar 
fi făcut decât să sporească durerea. Luă pergamentul 
din mâna înmănușată a Cavalerului Vestitor și rupse 
sigiliul masiv. Îl desfășură pe jumătate, dând la iveală 
un paragraf scris caligrafic. Toţi cei din cort își ţinură 
respiraţia când începu să citească. 

Deodată, lui West îi scăpă un chicotit neincre- 
zător. Chiar dacă atmosfera era încordată ca într-o 
judecătorie înaintea sentinței, nu se putea stăpâni. Fu 
nevoit să mai citească de două ori prima parte, ca s-o 
priceapă cât de cât. 

- Ce-i așa de amuzant? întrebă sever Kroy. 

- Consiliul Deschis l-a ales pe Jezal dan Luthar 
ca nou Rege al Uniunii, cunoscut de-acum încolo ca 
Jezal Întâiul. 

Fu nevoit să-și înăbușe din nou râsul, deși gluma 
- dacă era o glumă - n-avea pic de haz. 

- Luthar? repetă cineva. Cine naiba-i Luthar? 

- Băiatul ăla care a câștigat Turnirul? 

Într-un fel, totul era îngrozitor de potrivit. Jezal 
se purtase dintotdeauna ca și cum s-ar fi crezut mai 
bun decât toți ceilalți. Acum, după câte se părea, chiar 
devenise. Dar toată această situaţie, oricât ar fi fost de 
surprinzătoare, nu avea decât o importanță secundară. 

- Cine-i noul Lord Mareșal? mârâi Kroy, și ofițerii 
din ambele grupuri, de-acum cu toţii în picioare, se 
apropiară, formând un semicerc încordat. 

West trase adânc aer în piept, adunându-și curajul 
ca un copil care se pregătește să sară într-un heleșteu 
rece ca gheața. Desfăcu sulul, parcurgând repede cu 
privirea și partea a doua a textului. Se încruntă. Nicăieri 
nu apăreau numele lui Poulder și Kroy. Citi din nou, 
mai atent. Și deodată, simţi că i se inmuiau genunchii. 

- Pe cine-l numeşte? aproape că zbieră Kroy. 

Deși deschise gura, West nu-și putu găsi cuvintele. 
Întinse scrisoarea, iar Poulder i-o smulse din mână, 

in timp ce Kroy se chinuia zadarnic să privească peste 
umărul lui. 

- Nu... șopti Poulder, când citi până la capăt. 

Kroy îi smulse depeșa și o parcurse rapid cu 
privirea. 

- Trebuie să fie o greșeală! 

Cavalerul Vestitor, însă, nu era de aceeași părere. 

- Consiliul Închis nu are obiceiul să facă greșeli. 
Aţi primit ordinele regelui! 

După care se întoarse spre West, cu o plecăciune. 

- Domnule Lord Mareșal, ingăduiți-mi să-mi iau 
rămas-bun. 

Cei mai buni şi mai strălucitori ofițeri ai armatei 
se holbau la el, cu gurile căscate. West abia dacă reuși 
să se bâlbâie: 

- Ää... da... Da, desigur. 


O oră mai târziu, cortul era gol. West stătea singur 
la pupitrul de scris al lui Burr, aranjând la nesfârșit, 
cu nervozitate, călimara, tocul, hârtiile şi, mai ales, 
scrisoarea cea mare pe care o pecetluise cu un cocoloș 
de ceară roșie. Se uita la ea încruntat, ridica ochii spre 
hărțile prinse pe scânduri, revenea cu privirea la 
propriile-i mâini depuse pe pielea zgâriată, incercând 
să înţeleagă ce naiba se întâmplase. 

Din câte putea să-și dea seama, fusese promovat 
dintr-odată într-una dintre cele mai înalte funcții ale 
Uniunii. Lord Mareșal West. Cu posibila excepţie a 
lui Bethod însuși, era cel mai puternic om din acea 
parte a Mării Circulare. Poulder și Kroy erau de-acum 

incolo obligaţi să i se adreseze cu „domnule“. Avea 
un scaun în Consiliul Închis. El! Collem West! Un 
om de rând, care toată viața fusese disprețuit, brus- 
cat, privit de sus. Cum se putuse întâmpla una ca asta? 
Nu pe merit, cu siguranţă. Nu în urma vreunei acțiuni 
sau non-acțiuni din partea lui. Din pură întâmplare. 
O prietenie întâmplătoare cu un om care, în multe 
privinţe, nu-i plăcea prea mult, şi din partea căruia 
în niciun caz nu se așteptase vreodată să-i facă favo- 
ruri. Un om care, printr-o lovitură norocoasă care nu 
putea fi descrisă decât ca un miracol, urcase acum pe 
tronul Uniunii. 

Râsul său neâncrezător nu dură mult. În minte i 
se forma o imagine cum nu se poate mai neplăcută. 
Prinţul Ladisla, zăcând undeva în sălbăticie, cu capul 
zdrobit, pe jumătate gol și neingropat de nimeni. West 
inghiți un nod. Dacă nu era el, acum Ladisla ar fi fost 
rege, iar el ar fi spălat latrine în loc de a se pregăti să 
preia comanda armatei. Începea să-l doară capul și-și 
masă nervos tâmplele. Poate că totuși jucase și el un 
rol crucial în propria lui avansare, la urma urmei. 

Pânza cortului foşni, când Pike intră cu ruina lui 
de zâmbet stins. 

- E aici generalul Kroy. 

- Lasă-l să asude un moment. 

Dar cel pe care-l treceau sudorile era West însuși. 
Își frecă palmele umede și-și netezi vestonul unifor- 
mei, cu insemnele de colonel abia tăiate de pe umeri. 
Trebuia să pară absolut stăpân pe sine, fără niciun 
efort, la fel cum arătase întotdeauna Mareșalul Burr. 

La fel cum arătase și Mareșalul Varuz, în pustiurile 
uscate din Gurkhul. Trebuia să-i strivească pe Poulder 
și Kroy cât avea ocazia. Dacă n-o făcea acum, avea 
să rămână pentru totdeauna la discreția lor. O cioz- 
vârtă de carne sfâșiată între doi câini furioși. Fără 
tragere de inimă, luă scrisoarea și i-o întinse lui Pike. 

- N-am putea să-i spânzurăm pe amândoi și gata, 
domnule? întrebă fostul condamnat, în timp ce o lua. 

- Numai de-am putea... Dar fără ei nu ne des- 
curcăm, oricâte necazuri ne-ar pricinui. Un nou 
Rege, un nou Lord Mareșal, amândoi fiind niște 
oameni de care n-a auzit aproape nimeni, niciodată. 
Soldaţii au nevoie de conducători pe care-i cunosc. 

Inspiră prelung pe nas, umflându-și pieptul. Fie- 
care om trebuia să-și joace rolul, atâta tot. Slobozi 
aerul, șuierător. 

- Introdu-l pe generalul Kroy, te rog. 

- Am înţeles. 

Pike deschise intrarea cortului şi mugi: 

- General Kroy! 

Uniforma neagră a lui Kroy, cu frunzuliţe aurii 
brodate pe guler, fusese atât de țeapăn scrobită, incât 
era de mirare că mai putea să se miște în ea. Se în- 
dreptă de spate și rămase nemișcat, cu ochii fixați 
undeva în apropiere. Poziţia de salut era impecabilă, 
cu fiecare parte a trupului la locul ei, și totuși reușea 
cumva să-și manifeste vizibil disprețul și dezamăgirea. 

- Permiteţi-mi ca mai întâi să vă prezint felicitările 
mele, scrâșni el, Domnule Lord Mareşal. 

- Mulţumesc, generale. Frumos spus. 

- O avansare considerabilă, pentru un om atât de 
tânăr, atât de lipsit de experiență... 

- Sunt militar profesionist de vreo doisprezece ani 
și am luptat în două războaie și mai multe bătălii. 
Se pare că Maiestatea Sa Regele mă consideră îndea- 
juns de călit. 

Kroy își drese glasul. 

- Fireşte, Domnule Lord Mareșal. Dar sunteți 
proaspăt la comanda supremă. După părerea mea, ar 
fi înțelept să cereți asistenţa unui om cu mai multă 
experienţă. 

- Sunt întru totul de acord cu dumneata. 

Sprânceana lui Kroy se iînălță cu o câtime. 

- Mă bucur să aud. 

- Omul acela ar trebui să fie, fără nici cea mai mică 
indoială, generalul Poulder. 

Spre lauda lui, Kroy nici nu se clinui. Numai din 
nas îi răsună un smârcâit ușor. Era singurul semn, 
West nu se îndoia, al deznădejdii lui fără margini. 
Când intrase, era deja rănit. Acum agoniza. Cel mai 
potrivit moment ca să înfigă cuțitul până la plăsele. 

- Intotdeauna am admirat enorm atitudinea ge- 
neralului Poulder față de militărie. Îndrăzneala lui. 
Vigoarea. După părerea mea, reprezintă însăși 
definiția a ceea ce ar trebui să fie un ofiţer. 

- Întocmai, șuieră Kroy, printre dinți. 

- Îi urmez sfaturile în multe privinţe. Nu există 
decât un singur subiect important asupra căruia avem 
opinii diferite. 

— Așa...? 

- Dumneata, generale Kroy. 

Chipul lui Kroy dobândise culoarea unei găini 
jumulite, orice urmă de dispreț fiind înlocuită pe loc 
de o undă vizibilă de groază. 

- Poulder era de părere că ar trebui să fii con- 
cediat pe loc. Eu am propus să-ți mai dăm o șansă. 
Sergent Pike? 

- Ordonaţi, zise fostul deţinut, făcând un pas vioi 
înainte cu scrisoarea în mână. West o luă și i-o arătă 
generalului. 

- Aceasta este o scrisoare către rege. Încep prin 
a-i reaminti de frumoşii ani când am servit impreună 
în Adua. În continuare, expun în detaliu motivele 
concedierii dumitale imediate şi dezonorante. Încă- 
păţânarea dumitale incorijibilă, generale Kroy. Ten- 
dința de a-ţi însuși merite ale altora. Inflexibilitatea 
cinică. Refuzul de a colabora cu alți ofițeri, impins 
până la insubordonare. 

Dacă păruse imposibil ca faţa lui Kroy să devină 
și mai palidă și abătută, acum reușea s-o facă, sta- 
tornic, cu privirea spre hârtia impăturită. 

- Sper din toată inima că nu va trebui s-o trimit. 
Dar o voi face la cea mai mică provocare faţă de mine 
sau de generalul Poulder. Ai înțeles? 

Kroy părea să bâjbâie după cuvinte. 

- Am înţeles perfect... horcăi el într-un târziu, 
Domnule Lord Mareşal. 

- Excelent. Am amânat extrem de mult să pornim 
spre joncțiunea cu aliaţii noștri nordici ȘI nu suport 
să ajung cu întârziere la o întâlnire. Îți vei transfera 

cavaleria sub comanda mea, pentru moment. O voi 
conduce spre nord, împreună cu generalul Poulder, 
pe urmele lui Bethod. 

- Și eu, domnule? 

- Pe coline, mai sus de noi, au mai rămas câţiva 
nordici. Sarcina dumitale va fi să-i înlături şi să eliberezi 
drumul spre Carleon, dându-le inamicilor impresia că 
efectivele noastre principale s-au deplasat către nord. 
Dacă misiunea asta îţi reușește, poate voi fi dispus să-ți 
mai incredinţez și altele. Vei face aranjamentele până 
mâine, înainte de crăpatul zorilor. 

Kroy deschise gura, ca pentru a se plânge de 
misiunea imposibilă. 

- Mai ai ceva de adăugat? 

Într-o clipă, generalul se răzgândi. 

- Nu, domnule. Înainte de crăpatul zorilor, firește. 

Și reuși chiar să afişeze o expresie vag asemă- 
nătoare cu un zâmbet forțat. 

West nu trebuia să facă un efort prea mare ca să 
zâmbească la rândul lui. 

- Mă bucur că imbrăţișezi această şansă de a te 
reabilita, generale. Eşti liber. 

Kroy luă din nou poziţia drepți, se răsuci pe 
călcâie, se împiedică de sabie și ieși împleticit din cort. 

Lui West ii bubuia capul. Respiră adânc. Nimic 
nu-și dorea mai mult decât să se întindă pentru câteva 
momente, dar nu avea timp. Își netezi iar vestonul 
uniformei. Dacă supravieţuise acelei călătorii de 
coşmar spre nord, prin zăpadă, putea să scape cu bine 
ŞI acum. 

- Cheamă-l pe generalul Poulder. 

Poulder intră în cort cu pas țanțoș, de parcă ar fi 
fost la el acasă, și luă imediat o teatrală poziție de 
drepți, salutând la fel de flamboaiant pe cât de rigid 
fusese Kroy. 

- Domnule Lord Mareşal West, aș dori să vă 
comunic cele mai sincere felicitări pentru neaşteptata 
dumneavoastră avansare. 

Zâmbea neconvingător, dar West nu-i întoarse 
surâsul. ÎL privea încruntat, ca și cum Poulder ar fi 
reprezentat o problemă căreia îi căuta cu dificultate 
soluția. Stătu astfel un timp, fără să spună nimic. 
Ochii generalului începură să săgeteze nervos prin 
toate cotloanele cortului. 'Tuși, cu un aer de scuză. 

- Îmi permiteți să vă întreb, Domnule Lord 
Mareșal, ce aţi avut de discutat cu generalul Kroy? 

- Păi, tot felul de lucruri, răspunse West, păs- 
trându-și expresia împietrită. Respectul meu pentru 
generalul Kroy, în toate privinţele de natură militară, 
este nemărginit. Semănăm foarte mult. Precizia lui. 
Atenţia lui față de detalii. După părerea mea, este 
definiția vie a tot ceea ce ar trebui să fie un soldat. 

- E un ofiţer cum nu se poate mai competent, 
reuși Poulder să şuiere. 

- Aşa este. Eu am fost promovat cu mare repe- 
ziciune în funcţia de acum și consider că am nevoie 
de un veteran, un om cu cât mai multă experienţă, 
care să... să-mi fie mentor, dacă vrei, acum când Mare- 
șalul Burr nu mai e. Generalul Kroy a fost atât de 
bun să-mi accepte sugestia în acest sens. 

- Serios? murmură Poulder, pe a cărui frunte se 
forma o peliculă de sudoare. 

- A făcut mai multe propuneri excelente pe care 
le pun deja în practică. Numai asupra unui singur 
lucru n-am putut cădea de acord. 

Își împreună vârfurile degetelor pe birou, în fața 
lui, privindu-l sever pe Poulder pe deasupra lor. 

- Lucrul acela erai dumneata, generale Poulder. 

- Eu, Domnule Lord Mareșal? 

- Kroy a insistat pentru concedierea dumitale 
imediată. 

Chipul cărnos al lui Poulder se făcea tot mai 
trandafiriu, văzând cu ochii. 

- Am decis, totuși, să-ți acord o ultimă șansă. 

ȘI luă aceeași hârtie pe care i-o arătase şi lui Kroy. 

- Aceasta este o scrisoare către rege. Încep prin 
a-i mulțumi pentru avansare, apoi mă interesez cum 
stă cu sănătatea, ȘI-I amintesc de strânsa noastră prie- 
tenie personală. În continuare, expun amănunțit 
motivele căderii dumitale în dizgrație. Aroganța asta 
neelegantă, generale Poulder. Tendinţa de a-ţi aroga 
meritele altora. Refuzul de a îndeplini ordinele. 
Incapacitatea incăpățânată de a colabora cu alți ofițeri. 
Sper din tot sufletul că nu va trebui s-o trimit 
niciodată. Dar o voi face la cea mai mică provocare. 
Cea mai mică provocare la adresa mea sau a genera- 
lului Kroy, m-ai înţeles? 

Poulder înghiţi în sec, cu toată fața sa rumenă 
sclipind de transpiraţie. 

- Da, Domnule Lord Mareşal. 

- Bun. Îi încredințez generalului Kroy misiunea 
de a obține controlul asupra colinelor dintre noi și 
Carleon. Dumneata, până te vei dovedi demn de o 
comandă separată, ai să rămâi cu mine. Vreau să ai 
divizia gata de plecare spre nord înainte de crăpatul 
zorilor, cu cele mai rapide unităţi în avangardă. 
Aliaţii noștri nordici se bizuie pe noi și n-am de gând 
să-i dezamăgesc. Cum se luminează de ziuă, generale, 
ȘI Cu cea mai mare viteză. 

- Cu cea mai mare viteză, desigur. Vă puteţi baza 
pe mine... domnule. 

- Sper, în ciuda rezervelor mele. Fiecare om tre- 
buie să-și joace rolul, generale Poulder. Fiecare om. 

Poulder clipi, iși mișcă gura, se întoarse pe 
jumătate să plece, își aminti cu întârziere să salute, 
apoi ieși din cort. West privi pânza care se mișca ușor 
in adierea de-afară, apoi oftă, mototoli scrisoarea în 
pumn și o aruncă într-un colț. De fapt, nu era decât 
o coală albă de hârtie. 

Pike iși inălță o sprânceană rozalie, aproape spână. 

- Frumos lucrat, domnule, dacă-mi dați voie să 
spun. Nici chiar în lagăre n-am văzut minciuni mai 
IScusite. 

- Mulţumesc, sergent. Acum, că am preluat co- 
manda, descopăr că incepe să-mi placă. Tatăl meu m-a 
prevenit întotdeauna împotriva neadevărurilor, dar, 
între noi fie vorba, era un om de tot rahatul, un laş 
și un ratat. Dac-ar fi acum aici, l-aș scuipa în faţă. 

Se ridică şi trecu în fața hărţii lucrate la cea mai 
largă scară, cu mâinile la spate. Exact la fel cum ar 


puterea armelor 335 


fi făcut Mareșalul Burr, își dădu el seama. Începu să 
examineze pata ca o mânjitură făcută cu degetul mur- 
dar, în locul unde, în munți, Crummock--Phail 
indicase că se afla fortăreața. Trasă ruta până în 
actuala poziţie a armatei uniunii, departe În sud, și 
se încruntă. Îi venea greu să creadă că un cartograf 
al Uniunii venise vreodată pe teren ca să studieze cu 
ochii lui detaliile, iar formele ostentative ale colinelor 
și râurilor aveau un aer neindoielnic de prefăcătorie. 

- Cât credeţi că ne va lua ca să ajungem până 
acolo, domnule? întrebă Pike. 

- Imposibil de spus... 

Chiar dacă ar fi pornit imediat, ceea ce era im- 
probabil. Chiar și dacă Poulder făcea ce-i spusese, 
lucru de două ori mai improbabil. Chiar și dacă harta 
era măcar pe jumătate corectă - și ştia că nici vorbă 
de așa ceva. Clătină din cap, posomorât. 

- Imposibil de spus. 


PRIMA ZI 


La răsărit, cerul părea cuprins de flăcări. Fâșii 
prelungi de nori trandafirii și fâşii la fel de lungi de 
nori negri se întindeau peste albastrul pal, deasupra 
formelor noduroase și zimţate ca un cuțit de măce- 
lărie ale munților cenușii, cețoși. Cerul de la apus incă 
mai arăta ca o masă de fier inchis la culoare - rece 
și ostil. 

- Frumoasă zi se-anunţă, comentă Crummock. 

- Mda, făcu Logen, deși nu era sigur că avea să 
fie așa. 

— Ei, dacă Bethod nu se-arată, și nu omorâm ni- 
mica, măcar ai tăi au făcut minuni pentru zidul meu, 
mm? 

Era uimitor cât de bine și cât de repede putea un 
om cârpi un zid, când se prea putea ca acea grămadă 
de pietre să-i salveze viaţa. In doar câteva zile, peti- 
Ciseră și tencuiseră toată zidăria, tăind şi cea mai mare 
parte din iederă. Din fort, unde terenul era mult mai 
inalt, nu arăta prea infricoșător. De afară, era înaltă 

cât trei oameni, între sol și pasarelă. Ridicaseră para- 
petul până la nivelul gâtului, lăsând multe spații libere 
pe unde să tragă cu arcurile și să arunce pietre. În față 
săpaseră un șanț acceptabil, infigând în el pepe ascuţite. 

Încă mai săpau, la stânga, unde zidul întâlnea 
peretele stâncos și era mai ușor de escaladat. Aceea 
era porțiunea lui Dow, iar Logen îl auzea strigând 
la băieții lui, peste zgomotul hârlețelor: 

- Săpaţi, săpaţi, putorile dracu”! N-o să mă las io 
omorât pentru lenea voastră! Puneţi osv’ la treabă, 
amărâților! 

Și tot așa, cât era ziua de lungă. Era și ăsta un mod 
de a face omul să muncească, reflecta Logen. 

Săpaseră șanțul deosebit de adânc chiar în fața 
vechii porți. Așa, li se amintea tuturor că nu exista 
niciun plan de plecare. Dar tot era locul cel mai expus, 
și se vedea cu ochiul liber. Acolo avea să stea Logen, 
dacă Bethod își făcea apriția. Chiar în mijloc, pe 
porțiunea de perete a lui Fior. Acesta stătea deasupra 
arcadei, nu departe de Logen și Crummock, cu pletele 
fluturate de vânt, arătând niște crăpături care 
trebuiau să fie astupate. 

- Arată bine zidul! strigă la el Logen. 

Fior întoarse capul, își mișcă gura, apoi scuipă 
peste umăr. 

- Mhm, mârâi el, și nu-l mai băgă în seamă. 

Crummock se aplecă să-i spună, mai Încet: 

- Dacă se lasă cu bătaie, va trebui să-ți păzești 
spatele, Sângerosule-Nouă. 

- Și eu cred. 

În toiul luptei, apăreau prilejurile cele mai po- 
trivite pentru a-ți încheia socotelile cu un om din 
tabăra ta. La sfârșit, nimeni nu se uita prea atent să 
vadă dacă morţii fuseseră loviți din faţă sau din spate. 
Toţi erau prea ocupați să se tânguiască din cauza ră- 
nilor, să sape gropi sau să fugă. Logen îl privi lung 
pe deleanul cel inalt. 

- Va trebui să fiu atent la mulți, dacă ajungem să 
luptăm. Și nu suntem așa de prieteni încât să nu fii 
şi tu unul dintre ei. 

- Asemenea, răspunse Crummock, rânjind cu 
toată faţa sa bărboasă. Amândoi avem reputaţia că nu 
ne prea pasă cine-o încasează, odată ce ne luăm la 
omor. Da? asta nu-i rău. Prea multă incredere face 
oamenii să se lase pe tânjală. 

- Prea multă imcredere? 

Trecuse ceva vreme de când Logen avusese în 
jur și altceva decât dușmani. Arătă cu degetul mare 
spre turn. 

- Mă duc sus, să-ntreb dacă au văzut ceva. 

- Sper c-au văzut! afirmă Crummock, frecân- 
du-şi palmele grase. Nădăjduiesc ca nemernicul ăla 
să vină azi! 

Logen sări jos de pe zid și traversă fortul, dacă se 
putea numi așa, printre carli și deleni care stăteau în 
grupuri, mâncând, vorbind sau curățindu-și armele. 
Câțiva, care fuseseră de gardă în timpul nopții, dor- 
meau inveliți în pături. Ocoli ţarcul unde erau adu- 
nate oile, mult mai puţine decât la inceput. Trecu și 
pe lângă fierăria improvizată de lângă hambarul de 

piatră, unde doi oameni mânjiți de funingine må- 
nuiau foalele, iar altul turna metal topit în forme 
pentru vârfuri de săgeți. Aveau nevoie de-al naibii 
de multe, dacă Bethod voia să le facă o vizită. Ajunse 
la treptele înguste tăiate în stâncă și le urcă două câte 
două, până în vârful turnului. 

Acolo, pe acea poliţă lipită de munte, se aflau 
grămezi mari de bolovani pentru aruncat și șase 
butoaie pline până sus cu săgeți. Cei mai buni arcași 
stăteau lângă parapetele proaspăt tencuite, oamenii cu 
cei mai ageri ochi și cele mai sensibile urechi, uitân- 
du-se după Bethod. Logen îl văzu pe Copoi printre 
ceilalți, cu Ursuzul de-o parte și Tul de cealaltă. 

- Șefule! 

Încă era nevoit să zâmbească atunci când îi spunea 
astfel. Pe vremuri, lucrurile stătuseră invers, dar așa 
mergea mult mai bine, după părerea lui. Cel puțin, 
nimeni nu tremura de frică tot timpul. Cel puţin, nu 
de frica propriului lor șef. 

- Vezi ceva? 

Copoiul întoarse capul, zâmbind, şi-i oferi o 
ploscă. 

- Multe, s-ar zice. 

- Mhm, făcu și Ursuzul. 

Între timp, soarele ajunsese deasupra munților, 
străpungând norii cu dâre luminoase care devorau 
umbrele de pe pământul pietros și risipeau ceţurile 
dimineții. Cele două piscuri se inălțau de-o parte și de 
alta, măreţe și nepăsătoare, mânjite cu verdele gălbui 
al ierbii și ferigilor, printre care răzbeau fâșii de stâncă 

golașă. Jos, valea era pustie și tăcută, presărată cu tufe 
ghimpoase și pâlcuri de copaci pitici, străbătută de 
albiile pâraielor secate. Era la fel de goală ca în ajun 
sau ca în urmă cu două zile. Ca în tot timpul de când 
veniseră acolo. 

Îi amintea lui Logen de tinerețile lui, când urca 
în Locurile-Nalte singur. Umbla pe-acolo câteva zile 
la rând, incercându-și puterile contra munților. Îna- 
inte ca toată lumea să fi auzit de numele lui. Înainte 
de a se căsători, de a avea Copii, și inainte Ca soția și 
copiii lui să se-ntoarcă în țărână. Văile fericite ale 
trecutului. Trase prelung în piept o gură lacomă de 
aer rece și tare, apoi îl suflă. 

- E un loc cu vedere minunată, de acord, dar în- 
trebam dacă ați văzut vreun semn al vechiului nostru 
prieten. 

- Adică Bethod, Regele de drept al nordicilor? 
Nu, nici urmă de el. Nici fir de păr. 

Tul clăună din capul său mare. 

- Dacă era să vină, m-aș fi așteptat ca de-acum să 
se zărească ceva. 

Logen își clăti gura cu apă şi o scuipă peste 
marginea turnului, privind-o cum cădea pe pietre, 
departe jos. 

- Poate n-a pus botu”. 

Îşi dădea seama și de partea bună a absenței lui 
Bethod. Răzbunarea e o idee destul de atrăgătoare, 
de la distanță, dar de-aproape nu mai arată atât de 
plăcut. Mai ales când ești în inferioritate de unu la 
zece și n-ai unde să fugi. 

- Nu l-o fi pus... spuse și Copoiul, pe un ton 
nostalgic. Cum e zidul? 

-În regulă, atâta vreme cât n-au să aducă și ceva 
ca o scară cu ei. Cât crezi că mai avem de așteptat, 
inainte să... 

- Hmm... mârâi Ursuzul, arătând cu degetul său 
lung în josul văii. 

Logen văzu o mișcare, departe, Jos. Și incă una. 
Înghiţi în sec. Vreo doi oameni, poate, furișându-se 
printre bolovani ca gândacii prin pietriș. Îi simţi pe 
toți cei din jur îincordându-se, le auzi murmurele. 

- Căcat, şuieră el. 

Se uită într-o parte, la Copoi, iar acesta îl privi la 
rândul lui. 

- Se pare că planul lui Crummock a mers. 

- Așa s-ar zice. Măcar pân-acolo că l-a făcut pe 
Bethod să ne urmeze. 

- Mda. Ce urmează e partea șmecheroasă. 

Partea care, mai mult decât probabil, avea să-i 
coste pe toți viața, dar Logen știa că toți se gândeau 
la același lucru și fără ca el să scoată o vorbă. 

- Acum, să sperăm doar că Uniunea se ține de 
cuvânt, spuse Copoiul. 

- Să sperăm. 

Logen încercă să zâmbească, dar nu-i reuși prea 
bine. Speranţele lui rareori aveau sorți de implinire. 


Odată ce începuseră să vină, valea se umpluse 
repede, chiar sub ochii Copoiului. Ordonat și fru- 
mos, așa cum proceda Bethod intotdeauna. Drapelele 

au fost instalate intre cei doi pereți stâncoși, la o 
distanță cât trei zboruri de săgeată, iar carlii și thrallii 
stăteau înghesuiți în jurul lor, toți cu privirile spre 
zid. Soarele ajunsese în înaltul cerului albastru, doar 
cu câteva zdrenţe de nori care să mai facă umbră, și 
toată acea masă de oţel scânteia și fulgera ca marea 
în lumina lunii. 

Se găseau acolo toate blazoanele, cei mai buni lup- 
tători ai lui Bethod, de pe vremuri - Coastealbe, Goring, 
Palid-ca-Zăpada, Oscior. Mai erau și altele - flamuri 
ascuţite și zdrenţuite, de dincolo de Crinna. Oameni 
sălbatici, care încheiaseră târguri necurate și sângeroase 
cu Bethod. Copoiul îi auzea chiuind și strigându-se 
între ei, cu niște sunete ciudate, ca ale fiarelor sălbatice. 

O adunătură grozavă, una peste alta, iar mirosul 
fricii și al îndoielii se simțea gros ca supa, sus pe zid. 
Multe arme erau atinse de degete încordate, pe- 
rechi-perechi de buze erau roase nervos. Copoiul se 
străduia să-și păstreze chipul dur și nepăsător, așa cum 
ar fi făcut Treicopaci. Așa cum se cade să facă un șef. 
Oricât de neascultători i-ar fi genunchii. 

- Acuma câţi socoți c-or fi? vru să ştie Logen. 

Copoiul își plimbă privirea peste ei, gânditor. 

- Opt mu, aș zice - sau zece, poate...? 

O scurtă pauză. 

- Cam așa mă gândeam și eu. 

- Mult mai mulți decât noi, oricum, continuă 
Copoiul, vorbind în șoaptă. 

- Mda. Dar în luptă nu înving întotdeauna tabe- 
rele cele mai numeroase. 

- Sigur că nu, confirmă Copoiul, după care își 
mișcă buzele în gol, privindu-i pe toți cei din jur. 
Doar de cele mai multe ori. 

Departe, jos, se intâmplau multe: cazmale luceau, 
un şanţ și un val de pământ prindeau contur, de-a 
curmezișul văii, în faţa forțelor inamice. 

- S-au apucat și ei de săpat, mormăi Dow. 

- Bethod a fost dintotdeauna om serios, confirmă 
Copoiul. Nu se grăbește. Face totul cum trebuie. 

Logen dădu din cap. 

- Vrea să se asigure că nici unul din noi nu scapă. 

Din spate se auzi râsul lui Crummock. 

- Şi când colo, noi numai să scăpăm de-aici nu ne 
gândim, mm? 

Acum se ridica și steagul lui Bethod, spre liniile din 
spate, dar dominându-le totuși pe celelalte. Mare și 
uriaș, un cerc roșu pe fond negru. Copoiul se încruntă, 
privindu-l cum flutura în vânt. Își amintea că-l văzuse 
in Englia, cu câteva luni în urmă. Pe vremea când 
Treicopaci încă mai trăia, și Cathil de asemenea. Își 
plimbă limba prin gura podidită de acreală. 

- Regele nordicilor de căcat, mormăi el. 

Din prima linie, unde săpau, se desprinseră câțiva 
oameni, pornind spre zid. Cinci la număr, toți în ar- 
mură completă, cel din frunte cu brațele desfăcute larg. 

- E umpul să dăm din gură, murmură Dow și 
scuipă în șanț. 

Cei cinci veniră până aproape, în fața porții câr- 
pite, cu cămășile de zale lucind mat în soarele pu- 
ternic. Primul dintre ei avea plete albe și albeață pe 

un ochi, aşa că era lesne de ținut minte. Hansul 
Ochi-Alb. Arăta mai bătrân decât ultima oară, dar asta 
nu era valabil pentru toți? El îi ceruse lui Treicopaci 
să se predea, la Uffrith, și i se răspunsese să se care. La 
Heonan, se alesese cu rahat turnat peste el. Îi provo- 
case la duel pe Dow cel Negru, pe Tul Duru și pe Har- 
ding Ursuzul. Se duelase cu campionul lu: Bethod. Se 
duelase și cu Sângerosul-Nouă. De multe ori vorbise 
în numele lui Bethod și turnase o droaie de minciuni. 

- Ala de-acolo nu-i Hansul Ochi-de-Căcat? se hlizi 
Dow cel Negru. Ia zi, i-o mai sugi lui Bethod, sau 
te-ai săturat? 

Bătrânul războinic rânji în sus spre ei. 

- Omu” tre’ să-și hrănească familia cumva, nu, și 
orice sculă are cam același gust ca ălelante, dacă vreți 
să știți. Și să nu vă prefaceți că pân-acu” n-aţi gustat 
ȘI voi sărat! 

Avea oarecum dreptate, Copoiul trebuia să recu- 
noască. În fond, cu toții luptaseră pentru Bethod. 

- De ce-ai venit, Hansul? strigă el. Bethod vrea 
să ni se predea, este? 

- Așa aţi fi crezut, la ce puţini oameni are, da’ nu 
de-asta-s aici. E gata de luptă, ca-ntotdeauna, da’ io 
le am mai mult cu vorba decât cu lupta și l-am convins 
să vă dea la toți o șansă. Am doi fii acolo, jos, cu 
ceilalții, și ziceţi c-oi fi egoist, da” prefer să nu pățească 
nimic. Sper că poate-o rezolvăm cu vorba. 

- N-aș prea crede, strigă Copoiul, da’ poţi să faci 
o-ncercare, dacă ţii morțiș, că azi tot n-am alte treburi 
mai importante! 

- Atunci, uite care-i treaba! Bethod nu prea vrea 
să-și piardă vremea și să asude, și să verse sânge, 
cățărându-se pe căcățișul vostru de zid. E ocupat să 
rezolve treaba cu sudicii. Nici nu merită să mă 
obosesc explicându-vă în ce ananghie aţi intrat. Sun- 
tem de zece ori mai mulți, aș socoti. Cu mult mai 
mulți, și voi n-aveţi nicio ieșire. Bethod zice că oricine 
vrea să se predea acum va fi lăsat să plece. Nu trebuie 
decât să depună armele. 

- Și după aia capu”, nu? lătră Dow. 

Hansul trase adânc aer în piept, ca și cum nici nu 
s-ar fi așteptat să fie crezut. 

- Bethod zice că oricare vrea poate să plece. Și-a 
dat cuvântul. 

- Mă piş pe cuvântu” lui! se răsti Dow, iar cei de 
pe ziduri huiduiră și scuipară a încuviințare. Crezi 
că nu l-am mai văzut cum și-l calcă, de zece ori 
pân-acu'? Eu, la viaţa mea, m-am căcat de mult mai 
multe ori! 

- Minciuni, bine'nţeles, chicoti Crummock, da! 
așa-i tradiția, nu? Să turnăm niscaiva gogoși, până 
ne-apucăm de treaba a grea. Ne-am simţi și jigniți, 
dacă n-ar încerca măcar. Oricine, a zis? strigă el spre 
cei de jos. Și cum ar fi Crummock-i-Phail, el poa’ să 
plece liber? Da’ cu Sângerosul-Nouă cum ar fi? 

La auzul acestui nume, lui Hansul îi căzu fața. 

- Vasăzică e adevărat? Nouădegete e acolo, da? 

Copoiul îl simți pe Logen venind lângă el, ca să 
se arate pe perete. Ochi-Alb se făcu palid, iar umerii 
i se Înmuiară. 

- Ei, Îl auzi Copoiul spunând mai încet, trebuie 
să curgă sânge, deci. 

Logen se rezemă alene de parapet, aruncând o 
privire spre Hansul și carlii lui. Privirea aceea flă- 
mândă și goală, ca și cum ar fi ales prima oaie din 
turmă pe care s-o taie. 

- Poţi să-i spui lui Bethod că vom ieși. 

Făcu o pauză. 

- După ce v-am omorât dracu” pe toți. 

Un val de hohote străbătu zidul, în timp ce oa- 
menii strigau și-și agitau armele prin aer. Nu prea 
rosteau cuvinte comice, ci mai degrabă crude, adică 
tot ceea ce era nevoie să se audă, după părerea Copo- 
iului. O cale potrivită de a-și alunga teama, pentru 
moment. Până și el reuși să zâmbească, deşi doar cu 
jumătate de gură. 

Ochi-Alb stătea jos, în fața porții șubrede, 
așteptând ca flăcăii să se liniștească. 

- Am auzit că acum tu eşti șefu' adunăturii ăsteia, 
Copoiule. Deci, nu mai trebuie să-ți primeşti ordi- 
nele de la măcelarul ăla setos de sânge. Asta-i și 
răspunsul tău? Așa rămâne? 

Copoiul ridică din umeri. 

- Și altfel cum ai fi crezut? N-am venit aici să stăm 
de vorbă, Hansul. Și-acuma, poți să te cărăbăneștu 
inapoi. 

Alte râsete, alte huiduieli, iar un om din partea 
de zid a lui Fior își dădu jos pantalonii și-și arătă peste 
parapet fundul gol. Atâta despre negocieri. 

Ochi-Alb clătină din cap. 

- În regulă, atunci. O să-i spun. Înapoi în țărână 
cu voi, se pare, și așa vă trebuie. Puteţi să le ziceți 
morților c-am încercat, când i-oți întâlni! 

Și porni înapoi în josul văii, cu cei patru carli 
după el. 

Dintr-odată, Logen se aplecă înainte. 

- O să-i caut pe fiii tăi, Hansul! răcni el, im- 
proșcând cu salivă din gura rânjită. Când o-ncepe 
treaba! Poţi să-i spui lui Bethod c-aștept! Spune-le 
tuturor c-abia aştept! 


O nemișcare stranie se lăsase peste zid și oamenii 
de pe el, ca și asupra văii și oamenilor din ea. Acel 
gen de încremenire care apare uneori înaintea unei 
bătălii, când ambele tabere ştiu la ce să se aștepte. 
Aceeași impietrire pe care Logen o simţise la Carleon, 
înainte de a-și scoate sabia și a răcni semnalul de atac. 
Înainte de a-și pierde degetul. Înainte de a fi Sânge- 
rosul-Nouă. Demult, când viața era mai simplă. 

Șanțul lui Bethod era destul de adânc pentru el, 
iar thrallii își luaseră hârleţele și trecuseră în spatele 
lui. Copoiul se urcase din nou în vârful turnului, 
luându-și neîndoielnic arcul, lângă Ursuzul și Tul, și 
așteptau cu toții. Crummock se afla în spatele zidului, 
cu delenii aliniați, fioroși și gata de luptă. Dow era 
cu flăcăii lui în stânga, Tichie Roșie stătea la dreap- 
ta, cu ai lui. Fior nu era departe de Logen, amândoi 
așteptând deasupra porţii. 

Drapelele din vale fluturau în vânt, cu foşnete 
ușoare. În fortăreaţa din spatele lor răsună o lovitură 

de ciocan, două, trei. O pasăre cântă, sus, în zbor. 
O șoaptă undeva, apoi tăcere. Logen închise ochii și-și 
lăsă capul pe spate, simțind pe piele arșiţa soarelui și 
briza răcoroasă din Locurile-Nalte. Atâta linişte era, 
că parcă ar fi fost singur, nu în mijlocul a zece mii 
de oameni porniţi să se ucidă între ei. Atâta liniște, 
un asemenea calm, încât aproape zâmbi. Cum ar fi 
fost viaţa lui, dacă nu punea niciodată mâna pe armă? 

Preţ de vreo trei respiraţii, Logen Nouădegete fu 
un om împăcat. 

Apoi auzi mișcare și deschise ochii. 

Carlii lui Bethod înaintau pe marginile văii, rân- 
duri-rânduri, cu scrâșnete de pași și zgomot de echi- 
pamente. Lăsaseră în mijloc un spaţiu liber, ca o 
cărare pietroasă. Pe-acolo veneau forme negre, roind 
peste șanț ca furnicile furioase dintr-un mușuroi 
răscolit. Urcau clocotitor panta spre zid, într-o masă 
diformă de membre răsucite, guri căscate și gheare 
gata să se înfigă. 

Shanka, și nici chiar Logen nu văzuse vreodată 
adunaţi la un loc măcar pe jumătate din câți erau 
acum. Forfoteau prin toată valea - o infecție care 
bolborosea, clănțănea, scrâșnea. 

- Pe toți morţii de căcat... șopti cineva. 

Logen se întrebă dacă să le strige ceva oamenilor 
de pe zid. Dacă să le comande: „Fiţi gata!“ sau „Aș- 
teptaţi!“ Ceva care să le insufle curaj, așa cum obiș- 
nuiește să facă un conducător. Ce rost ar fi avut, 
insă? Fiecare dintre ei mai luptase înainte și știa ce 
avea de făcut. Fiecare știa că era o luptă pe viaţă și 

pe moarte - și nimic nu dădea mai mult curaj de- 
Cât asta. 

Așa că Logen scrâșni din dinţi, își strânse degetele 
pe mânerul rece al sabiei Creatorului și scoase lama 
cu luciu mat din teaca ei zgăriată, privind cum veneau 
capetele-turtite. Alergătorii din față ajunseseră la vreo 
sută de pași, poate, și se apropiau cu repeziciune. 

- Pregătiți-vă arcurile! mugi el. 

- Arcurile! repetă Fior. 

- Săgeţile! se auzi și urletul răgușit al lui Dow, 
dintr-o parte, și răgetul lui Tichie Roșie, din cealaltă. 

În jurul lui Logen arcurile trosniră, în timp ce le 
încordau, oamenii ochind, cu fălcile încleștate, cu 
chipurile aspre și murdare. Capetele-turtite veneau 
neabătute, cu dinţii lucind, limbile atârnând, ochii 
cruzi sticlind de ură. Mai aveau puţin de-acum, foarte 
puțin. Logen învârti în mână sabia. 

- Imediat... șopti el. 


- Da-ncepeţi naibii să trageţi odată! 

Și Copoiul își lansă prima săgeată în mulțimea de 
shanka. Corzile zbârnâiră în jurul lui, și primul val 
își luă zborul, șuierând. Unele săgeți nu nimereau 
ținta, ricoșau din stânci și se învârteau prin aer, altele 
se înfigeau în capetele-turtite și le doborau zbierând, 
într-o învălmășeală de membre negre. Oamenii își 
luau altele, calmi și siguri pe ei, cei mai buni arcași 
din tot grupul, cum știau foarte bine. 

Arcurile bâzâiau, săgețile vibrau, luptătorii shanka 
mureau jos în vale, iar arcașii ținteau, simplu și ușor, 

trăgând salvă după salvă. Copoiul auzi ordinul strigat 
de jos și văzu fulgerările săgețņilor trase de pe ziduri. 
Alte capete-turtite căzură, zvârcolindu-se la pământ. 

- Uşor ca furnicile strivite-n castron! strigă cineva. 

- Mda, mârâi Copoiul, atâta doar că furnicile nu 
ies din castron să-ți taie naibii capu”! Lăsaţi vorba și 
trageţi! 

li văzu pe primii shanka ajungând la șanțul lor 
recent săpat; coborâră în el, pentru a încerca să do- 
boare ţepele, agitându-se pe la baza zidului. 

Tul ridică un bolovan uriaș deasupra capului, se 
aplecă și-l aruncă învârtindu-se în Jos, cu un răcnet. 
Copoiul îl văzu nimerind capul unui shanka din șanț 
și împrăștiindu-i creierii într-o stropitură roșie pe 
stânci, după care ricoșă în ceilalți, doborând încă vreo 
doi. Cădeau și alții, guițând, sub ploaia de săgeți, dar 
din urmă mai veneau destui, alunecând în șanț, răs- 
pândindu-se pe toată lungimea, câțiva aruncând sulițe 
spre oamenii de sus sau trăgând stângaci cu arcurile. 

Acum începeau să se caţere, înfigându-și ghearele 
în scobiturile stâncilor, săltându-se tot mai sus şi mai 
sus. Străbăteau incet zidul aproape pe toată lăţimea, 
şi erau smulși de pietrele și săgețile venite din vârf. 
În capătul din stânga, departe de Copoiul și ai lui, 
unde lupta Dow cel Negru, se mișcau mai repede. 
ȘI mai iuți erau cei din jurul porții, unde mai rămă- 
seseră câteva viţe prinse de pietre. 

- La dracu”, da’ nemernici ăştia ştiu să se cațăre! 
șuieră Copoiul, dibuind după următoarea săgeată. 

- Mhm, făcu Ursuzul. 

Mâna unui shanka apăru pe parapet - gheare 
incovoiate zgâriind pietrele. Logen privi cum urma 
după ea braţul, îndoit și hidos, peticit cu păr des pe 
sub care viermuiau tendoane groase. Apăru și 
creștetul teșit al capului pleșuv, cu fruntea lui masivă 
și butucănoasă, fălcile căscate și dinţii ascuţiţi, lucind 
de salivă. Ochii adânciţi în orbite îi întâlniră pe ai 
lui. Sabia lui Logen îi despică țeasta până la ciotul 
turtit al nasului, făcând să-i sară un ochi din cap. 

Oamenii trăgeau cu arcurile și se fereau când să- 
gețile ricoșau din pietre. O suliță zbură vâjâind pe 
lângă capul lui Logen. De jos, atacatorii se auzeau 
zgâniind scândurile porții și trăgând de ele, lovindu-le 
cu bâte și ciocane, chirăind de furie. Capetele-turtite 
șuierau și cârâiau, în timp ce încercau să treacă peste 
parapet, iar oamenii dădeau în ele cu săbiile și securile 
și le îimpingeau de pe zid cu lăncile. 

Logen îl auzea pe Fior mugind: 

- Aia de la poartă! Daţi-i de la poartă, pe ăia! 

Oamenii urlau blesteme. Un carl care stătuse aple- 
cat peste parapet se împletici înapoi, tuşind. ÎI 
străpunsese o suliță shanka, chiar sub umăr. Clipi din 
ochi spre lancea diformă, deschizând gura să spună 
ceva. Gemu, făcu doi pași clătinaţi, iar în spatele lui 
un cap-turtit începu să se tragă peste parapet, cu braţul 
întins pe piatră. 

Sabia Creatorului se înfipse adânc în el, sub cot, 
stropind chipul lui Logen cu pete cleioase. Tăișul 
atinse piatra și-i trimise o vibraţie prin mână, făcân- 
du-l să ezite îndeajuns pentru ca luptătorul shanka 

să se salte peste margine, cu sângele țâșnindu-i în 
jeturi lungi din braţul care se mai ținea doar într-o 
fâșie de piele și tendon. 

Îl atacă pe Logen cu mâna cealaltă, dar acesta îi 
prinse încheietura, îi dădu un picior în genunchi și-l 
trânti. Fără a-i acorda timp să se ridice, îi lăsă o tăie- 
tură prelungă pe spate, din care ieșeau așchii albe de 
os. Capul-turtit începu să se zbată, improșcând în jur 
cu sânge, iar Logen îl apucă strâns de beregată, îl 
împinse înapoi peste parapet și-l aruncă. În cădere, 
luptătorul shanka nimeri peste altul care tocmai în- 
cepea escaladarea. Amândoi se rostogliră în șanț, unde 
unul începu să se învârtească în loc, cu gâtul străpuns 
de o țeapă ruptă. 

Alături, un flăcău tânăr se uita aiurit, cu arcul 
atârnându-i în mână. 

- 'Ți-am zis eu naibii să nu mai tragi? urlă la el 
Logen, iar băiatul clipi și puse o săgeată în arc, cu 
mâini tremurătoare, grăbindu-se iar spre parapet. 
Peste tot, oamenii se luptau, strigau, loveau cu săbule 
Și trăgeau cu arcurile. Văzu trei carli înfigându-și suli- 
ele într-un cap-turtit. Îl văzu pe Fior aplicând o 
lovitură în șalele altuia, de unde sângele zbură în dâre 
de culoare închisă. Văzu un om izbind un shanka în 
față cu scutul, tocmai când ajungea pe zid, azvâr- 
lindu-l înapoi prin aer. Logen reteză mâna altui 
shanka, alunecă pe o băltoacă de sânge și căzu într-o 
parte, mai-mai să se înjunghie singur. Se târi câțiva 
pași, ridicându-se greoi. Mai ampută braţul unui 
cap-turtit care deja se zvârcolea, fiind înfipt în sulița 

unui carl, tăie pe jumătate gâtul altuia care se sălta 
peste parapet. Se aplecă peste acesta, privind în jos. 

Un shanka era Încă pe zid, iar Logen tocmai îl 
lua la ochi, când o săgeată trasă din turn îl nimeri în 
spate. Capul-turtit se prăbuși în șanț, înfigându-se 
într-o ţeapă. Cei din jurul porții erau toți lichidați, 
zdrobiți de pietre și plini de săgeți rupte. Așa stăteau 
lucrurile în centru, iar partea lui Tichie Roșie era 
complet degajată și ea. În capătul din stânga mai erau 
câţiva pe zid, dar flăcăii lui Dow tocmai le venau de 
hac. Sub privirea lui Logen, vreo doi fură aruncați 
în șanț, plini de sânge. 

Cei din vale începeau să șovăie, să se retragă, țipând 
și chițăind, sub ploaia de săgeți a arcașilor Copoiului. 
Se părea că până și pentru shanka fusese de-ajuns. O 
luară la fugă, inapoi spre șanțul lui Bethod. 

- I-am terminat! răcni cineva, şi toți incepură să 
urle și să chiuie. Băiatul cu arcul și-l agita pe deasupra 
capului, hlizindu-se de parcă l-ar fi bătut pe Bethod 
de unul singur. 

Logen nu se bucura. Privea încruntat mulțimea 
numeroasă de carli de dincolo de șanț, cu stindardele 
lui Bethod falfâind deasupra. O fi fost prima ciocnire 
scurtă și sângeroasă, dar următoarea avea toate șansele 
să fie mai puţin scurtă și mult mai sângeroasă. Își 
desfăcu pumnul îndurerat de pe sabia Creatorului, pe 
care o rezemă de parapet, și-și apăsă palmele una de 
alta, ca să le oprească tremurul. Apoi, trase adânc aer 
in piept. 

- Sunt încă viu, șopti el. 

Logen își ascuțea cuţitele, așezat lângă focul care 
se reflecta în lame, după cum le intorcea într-o parte 
și-n alta, frecându-le cu gresia, lingându-și vârful de- 
getului ca să șteargă câte o pată, hotărât să le curețe 
impecabil. Niciodată nu puteai zice că ai prea multe, 
atâta era sigur. Zâmbi, amintindu-și care fusese 
răspunsul lu: Ferro. Numai să nu cazi într-un râu și 
să te-neci sub greutatea fiarelor. Un moment, se în- 
trebă alene dacă avea s-o mai revadă vreodată, deși 
părea improbabil. Trebuie să fii realist, la urma 
urmei, iar speranța de a o scoate la capăt a doua zi 
părea destul de ambițioasă. 

Ursuzul stătea vizavi de el, șlefuind niște bețe 
drepte pentru a-și face din ele săgeți. Când se așezaseră 
amândoi, pe cer încă mai luceau ultimele raze de lu- 
mină ale asfințitului. Acum era întuneric beznă, doar 
stelele licăreau, și de-atunci unul nu scosese o vorbă. 
Ăsta era Harding Ursuzul, iar lui Logen îi convenea. 
O tăcere comodă era de preferat în locul unor conver- 
saţii îngrijorătoare, dar nimic nu durează o veșnicie. 

Din întuneric se auziră pași furioși, și apăru Dow 
cel Negru, venind spre foc, cu Tul și Crummock după 
el. Era destul de negru la chip, de unde i se trăgea 
porecla, și avea pe antebraț un bandaj murdar, cu o 
dâră lungă de sânge uscat. 

- Te-ai tăiat, dar? întrebă Logen. 

- Pff! făcu Dow, așezându-se lângă foc. O zgâ- 
rietură amărâtă. Să le-o trag de capete-turtite! Pe toți 
o să-i frig! 

- Și voi, ăștilalți? 

Tul zâmbi. 


- Mi s-au bătătorit palmele de la câţi bolovani am 
aruncat, da? nu mă-ndoi eu cu una, cu două. O să-mi 
treacă. 

— Și eu tot mai zic că lenevesc de mai mare rușinea, 
se planse Crummock, cu copiii ținându-mi armele 
şi tăind săgeți de la morți. Bună treabă pentru copii, 
asta-i învaţă să nu se teamă de hoituri. Luna-i dornică 
să mă vadă-n luptă, totuși, așa e, și io la fel. 

Logen își supse dinții. 

- O să ai ocazia, Crummock, eu în locul tău nu 
mi-aș face griji. Bethod are destui pentru toată lumea, 
aș zice. 

- În viaţa mea n-am văzut capetele-turtite să nă- 
vălească așa, comentă Dow, gânditor. Drept spre un 
zid plin de oameni, fără scări, fără unelte. N-or fi ei 
prea deştepţi, da! nici proști nu-s. Le plac ambuscadele. 
Le place sub acoperire, și pe-ascuns, și pe furiș. Pot fi 
de-o neinfricare smintită, când n-au încotro, da’ să se 
repeadă așa, de bunăvoie? Nu-i normal. 

Crummock chicoti, cu un sunet răgușit și sonor. 

- Nu-i normal nici ca shanka să lupte într-o 
gâlceavă dintre oameni. Astea nu-s vremuri normale. 
Le-o fi făcut farmece vrăjitoarea lui Bethod, ca să-i 
ațâţe. A pus la cale un descântec și-un ritual să-i umple 
cu ură contra noastră. 

- Dansând goală-n juru’ unui foc verde și toate 
alea, nu mă-ndoiesc, completă Tul. 

- Ne-ajută luna să răzbim, prieteni, nu vă faceți 
griji! îi asigură Crummock, zornăindu-și oscioarele 

și lemnișoarele din jurul gâtului. Luna ne iubește pe 
toți, și nu putem muri câtă vreme... 

- Pe-asta spune-le-o ălora care s-au dus în țărână 
azi, îl întrerupse Logen, arătând cu capul spre 
mormintele noi din spatele fortăreței. În intuneric 
nu se vedeau, dar toată lumea ştia că erau acolo. Vreo 
zece movilițe de pământ răscolit și apoi bătătorit iar. 

Mătăhălosul om al dealurilor, însă, nu făcu decât 
să zâmbească. 

- IO aş zice c-ășştia-s ăia fericiţii, totuși, nu? Măcar 
acuma dorm în paturile lor. O s-avem noroc dacă nu 
ajungem în gropi câte doișpe la grămadă, după ce 
s-o-ncinge treaba. Altfel, ăi vii n-o să aibă un-să 
doarmă. Gropi de-o duzină! Și să nu-mi ziceţi că n-aţi 
mai văzut sau nu le-aţi săpat cu mânușițele voastre! 

- Oi fi săpat, murmură Logen, ridicându-se, da’ 
nu mi-a plăcut deloc. 

- Ba cum să nu! mugi Crummock după el. Nu-mi 
veni cu d-astea, Sângerosule-Nouă! 

Logen nu se uită în urmă. Pe zid erau prinse făclu, 
la distanțe cam de zece pași, strălucind în întuneric, 
printre roiuri de gâze care zburau în jurul lor. Oamenii 
stăteau în lumina flăcărilor, rezemaț în sulițe, strån- 
gând arcurile în mâini, cu săbiile scoase, atenţi la orice 
surprize nocturne. Lui Bethod îi plăcuseră dintot- 
deauna surprizele, iar Logen se aștepta să aibă parte 
de câteva până la sfârșit, într-un fel sau altul. 

Se urcă pe zid și-și rezemă mâinile pe piatra rece 
a parapetului, privind încruntat spre focurile care 
ardeau în intunericul văii. Focurile lui Bethod, 

departe în beznă, și ale lor, aprinse sub zid, în spe- 
ranța de a zări orice nemernic viclean care ar fi-ncer- 
Cat să se-apropie pe furiș. Așterneau cercuri de lumină 
peste stâncile umbrite, printre leșuri de shanka, 
hăcuite și aruncate de pe zid sau străpunse de săgeți. 

Logen simţi o mișcare în spatele lui și se încordă, 
privind cu coada ochiului. Fior, poate, venind să se 
răfuiască și să-l împingă de pe zid. Fior, sau vreunul 
dintr-o sută de oameni care-i purtau pică pentru o 
faptă pe care Logen o uitase, dar ei, niciodată. Se 
asigură că avea mâna aproape de sabie, își dezveli 
dinții și se pregăti să se întoarcă și să lovească. 

- Am făcut treabă bună azi, totuşi, nu? întrebă 
Copoiul. Nici douăzeci n-am pierdut. 

Respirația lui Logen redeveni mai ușoară și-și 
indepărtă mâna de armă. 

- A mers bine. Dar Bethod abia începe. Ne în- 
cearcă să vadă unde avem puncte slabe, să vadă dacă 
ne poate obosi. Ştie că timpul e totul. E cel mai de 
preţ lucru în război. Pentru el, o zi sau două prețu- 
iesc mai mult decât o grămadă de capete-turtite. Dacă 
ne poate strivi repede, acceptă pierderile, zic eu. 

- Atunci, cel mai bine-ar fi să rezistăm cât mai mult? 

Departe, în întuneric, se auzeau dangăte și 
scârțâieli de fierărie și tâmplărie, cu ecouri. 

- Aia acolo construiesc ceva. Lucruri de care au 
nevoie ca să se urce pe zid, să ne astupe șanțul. O mul- 
țime de scări, și toate celelalte. Bethod o să ne cuce- 
rească repede, dacă poate, dar dacă n-are încotro, o 
s-o ia și cu binișorul. 

Copoiul dădu din cap. 

- Păi, cum ziceam. Cel mai bine-ar fi să rezistăm. 
Dacă toate merg conform planului, Uniunea va fi aici 
curând. 

- N-ar strica. Planurile au obiceiul să se dea peste 
cap tocmai când te bazezi mai mult pe ele. 


O ATÂT DE DULCE TRISTEŢE 


- Luminăţia Sa, Marele Duce de Ospria, dorește 
numai cele mai bune relații... 

Jezal nu putea face mai mult decât să stea așezat 
și să zâmbească, așa cum stătuse și zâmbise pe tot 

. . . . . A . 
parcursul acelei zile interminabile. Îl dureau și mutra, 
şi crupa. Turuiala ambasdorului continua neabătută, 
A : . . . A A A A_: 
însoțită de gesticulări ample. Din când în când, își 
mai stăvilea vorbăria pentru o clipă, astfel ca tăl- 
maciul să-i poată reda platitudinile în limba comună. 
Nici n-ar fi avut de ce să se deranjeze. 

- ...marele oraș Ospria a fost întotdeauna onorat 
să se numere printre cei mai apropiați prieteni ai 
ilustrului tată al Maiestăţii Voastre, Regele Guslav, 
iar acum nu caută nimic altceva decât continuarea 
prieteniei cu guvernul și poporul Uniunii... 

Jezal zâmbise toată dimineaţa, așezat pe tronul lui 
bătut în nestemate, la înălțimea piedestalului de mar- 
mură, în timp ce ambasadorii lumii veneau să-și aducă 

.. . . A 
omagiile lor lingușitoare. Stătuse acolo pe când soarele 

se ridica pe cer, inundând nemilos sala tronului prin 
ferestrele înalte, strălucind pe mulajele aurite care 
decorau toate suprafeţele pereţilor și a tavanului, 
reflectându-se din oglinzile mari, scânteind pe sfeş- 
nicele de argint și vazele somptuoase, stârnind focuri 
multicolore printre cristalurile celor trei candelabre 
monstruoase. 

- ...Marele Duce dorește încă o dată să-și exprime 
regretul fratern față de incidentul minor din pri- 
măvara trecută și vă asigură că niciodată nu se va 
mai întâmpla ceva de felul acela, cu condiţia ca 
soldaţii din Portul de Vest să rămână în partea din- 
spre ei a frontierei... 

Ascultase întruna, de-a lungul nesfârșitei după-a- 
miezi, în vreme ce sala se încingea tot mai mult și 
mai mult, foindu-se pe măsură ce reprezentanții 
marilor conducători ai lumii făceau plecăciuni și-l 
periau cu felicitări la fel de nesărate, într-o mul- 
titudine de limbi diferite. Stătuse acolo în timp ce 
soarele cobora spre apus, și sute de lumânări erau 
aprinse și ridicate, licărind spre el din oglinzi, din 
geamurile întunecate și din lustrul pardoseli. 
Zâmbise, primind laude de la oameni despre ale 
căror ţări abia dacă auzise, înainte de a începe ziua 
aceea fără sfârșit. 

- ...Luminăţia Sa mai speră și are incredere că 
ostilitățile dintre măreaţa națiune a Maiestății Voastre 
și Imperiul Gurkhul se vor sfârși curând și că negoțul 
va putea din nou să se desfășoare nestânjenit pe tot 
cuprinsul Mării Circulare. 

Atât ambasadorul cât și traducătorul tăcură po- 
liticos o clipă - mare minune! -, iar Jezal reuși să 
încropească un răspuns leșinat: 

- Şi noi avem asemenea speranţe. Vă rog să-i trans- 
miteți Marelui Duce mulțumirile noastre pentru 
minunatul dar. 

Între timp, doi lachei traseră cufărul greu într-o 
parte, alături de restul fleacurilor înzorzonate pe care 
Jezal le acumulase în acea zi. 

Un nou val de trăncăneli în styriană începu să se 
reverse în sală. 

- Luminăţia Sa dorește să vă comunice din toată 
inima felicitările sale pentru apropiata căsătorie a 
Auguste: Voastre Maiestăţi cu Prințesa Terez, 
Giuvaierul Talinilor, fără doar și poate cea mai mare 
frumuseţe în viaţă din tot Cercul întins al Lumii. 

Jezal abia reuși să-și păstreze zâmbetul pe buze. 
Auzise de-atâtea ori în ziua acea vorbindu-se despre 
combinaţia respectivă ca și cum totul ar fi fost stabilit, 
incât îi pierise tot cheful de a corecta părerea greșită, 
ba chiar aproape începuse să se considere el însuși logo- 
dit. Nu-și dorea decât ca audienţele să se incheie cât 
mai curând, pentru a fura și el câteva momente în care 
să savureze liniștea. 

- Luminăţia Sa m-a mai instruit să-i urez Augustei 
Voastre Maiestăți o domnie lungă și fericită, traduse inter- 
pretul, și mulți moștenitori, pentru ca dinastia Maiestății 
Voastre să poată merge mai departe la fel de glorioasă. 

Jezal își forță zâmbetul să se mai întindă cu un 
dinte, înclinând capul: 

- Seară bună vă doresc! 

Ambasadorul osprian făcu o plecăciune teatrală, 
scoțându-și enorma pălărie ale cărei pene multicolore 
măturară cu entuziasm pardoseala. Apoi se retrase 
de-a-ndăratelea, tot aplecat, peste dușumeaua lucioasă. 
Cumva, reuși să ajungă pe coridor fără să cadă-n fund, 
iar ușile mari, festonate cu frunze aurii, se închiseră 
lin în urma lui. 

Jezal și smulse coroana și o trânti pe perna de 
lângă tron, frecându-și rosăturile de pe pielea asudată 
a capului, în timp ce cu mâna cealaltă își lărgea gulerul 
brodat. Degeaba. Tot ameţit, slăbit și insuportabil 
de încins se simţea. 

Hoff se strecură în stânga lui. 

— Acesta a fost ultimul dintre ambasadori, Maies- 
tate. Mâine vom fi ocupați cu nobilimea din Midder- 
land. Oamenii sunt dornici să-și aducă omagiul... 

- Multe omagii și prea puţin ajutor, nu mă în- 
doiesc! 

Hoff izbuti un chicotit de o falsitate sufocantă. 

- Ha, ha, ha, Maiestate. Încă din zori tot solicită 
audienţe, și n-am dori să-i ofensăm... 

- La dracu”! șuieră Jezal, sărind de pe tron și 
scuturându-și picioarele, într-un efort zadarnic de a-și 
dezlipi pantalonii de fundul nădușit. Își trase peste 
cap panglica diagonală stacojie și o aruncă, își descheie 
violent mantia aurită și încercă să și-o scoată, dar până 
la urmă mâna i se agăţă într-o manșetă și fu nevoit 
să întoarcă pe dos blestemăţia, înainte de a scăpa în 
sfârşit de ea. 

- Fir-ar să fie! 

O azvârli pe estrada de marmură, gata s-o calce în 
picioare. Apoi, își aminti. Hoff făcuse un pas înapoi, 
prudent, și se încrunta ca și cum ar fi descoperit că 
elegantul său conac nou era afectat de o putreziciune 
cumplită. Diverși lachei, paji și cavaleri, atât Vestitori 
cât și din Gardă, priveau cu sârguință drept Î înainte, 
străduindu-se din răsputeri să imite statuile. Într-un 
colț întunecos al sălii stătea Bayaz. Ochii-i erau adân- 
ciți în umbră, iar chipul, împietrit amarnic. 

Jezal roși ca un școlar poznaș chemat să dea soco- 
teală și-și acoperi ochii cu o mână. 

- Groaznic de obositoare zi... 

Cobori grăbit treptele tronului și ieși din sala de 
audienţe, cu capul în piept. Larma unei fanfare care 
cânta cu întârziere şi cam fals îl urmări pe culoar. 
Același lucru îl făcu, din păcate, şi Întâiul dintre Magi. 

- N-a fost frumos, îl mustră Bayaz. Raritatea 
acceselor de furie face ca omul să fie înspăimântător. 
Cele prea dese îl fac doar ridicol. 

- Scuze, scrâșni Jezal printre dinţi. Da’ grea po- 
vară mai e coroana... 

- O mare povară și o mare onoare. Am avut o 
discuție, din câte-mi amintesc, despre strădaniile tale 
de a fi vrednic de ea. 

Făcu o pauză semnificativă. 

- Poate-ar fi bine să te străduiești mai mult. 

Jezal își frecă tâmplele îndurerate. 

- Am nevoie doar să fiu singur un moment, atâta 
tot. Doar un moment. 

- Stai cât ai nevoie. Dar mâine-dimineață avem 
treburi, Maiestate, treburi pe care nu le putem evita. 
Nobilimea din Midderland nu va aștepta prea mult 
ca să vă felicite. Ne vedem în zori, plini de energie 
şi entuziasm, nu mă îndoiesc. 

- Da, da! se răsti Jezal, peste umăr. Plini-ochi! 

leşi într-o curticică înconjurată pe trei laturi de 
o colonadă umbroasă și rămase nemişcat în răcoarea 
serii. Se scutură, inchise strâns ochii, își lăsă capul 
pe spate și respiră prelung, încet. Un minut de sin- 
gurătate. Se întrebă dacă, pe lângă momentele când 
urina sau dormea, i se mai permisese vreunul, din 
ziua aceea de nebunie în Rotonda Lorzilor. 

Era victima sau, poate, beneficiarul celei mai mă- 
rețe gafe. Cumva, toți îl luaseră drept rege, când el 
era vizibil doar un idiot egoist și buimac care în toată 
viaţa lui abia dacă gândise mai departe de ziua de 
mâine. De fiecare dată când cineva îi spunea „Maies- 
tatea Voastră“, se simţea tot mai mult ca un escroc, 
și cu fiecare clipă ce trecea era tot mai mirat, cu vino- 
văție, că nu fusese descoperit. 

Porn: peste iarba impecabilă, lăsând să-i scape un 
oftat lung, de autocompătimire. I se opri în gât. Lângă 
o ușă din faţa lui, un Cavaler din Gardă, în poziţie 
de drepți, stătea atât de țeapăn încât Jezal fusese cât 
pe ce să nu-l observe. Înjură încet. Nici cinci minute 
încheiate nu putea fi lăsat în pace? Încruntându-se, 
se apropie. Omul i se părea vag cunoscut. Un tânăr 
inalt și voinic, cu capul ras și un gât ce se remarca 
prin absenţă... 

- Bremer dan Gorst! 

- Maiestate, răspunse Gorst, cu armura zăngă- 
nind, în timp ce-și încleșta pumnii cărnoși pe piep- 
tarul lustruit. 

- Ce plăcere să te revăd! 

Jezal îl antipatizase din prima clipă când îl văzuse 
înaintea ochilor și, fiind hărțuit de el prin jurul unui 
ring de scrimă, indiferent dacă în final învinsese sau 
nu, rămăsese cu aceeași părere proastă faţă de bruta 
aia fără gât. Acum, însă, orice chip cât de cât familiar 
era ca un pahar cu apă în deșert. Jezal chiar se pomeni 
strângând mâna grea a cavalerului, ca și cum ar fi fost 
prieteni vechi, și fu nevoit să facă un efort pentru a 
se elibera. 

- Maiestatea Voastră îmi face o cinste prea mare. 

- Te rog, nu e nevoie să-mi spui așa. Cum ai ajuns 
aici? Credeam că făceai parte din garda Lordului: Brock... 

- Postul acela nu mi se potrivea, răspunse Gorst, 
cu glasul său pițigăiat, de o subțirime stranie. Am 
avut noroc să găsesc un loc printre Cavalerii Gărzii 
acum câteva luni, Maies... 

Se întrerupse. 

În capul lui Jezal începea să se contureze o idee. 
Se uită peste umăr, dar în apropiere nu mai era nimeni. 
În grădină domnea o linişte mormântală, arcadele 
umbrite fiind tăcute ca niște cripte. 

- Bremer... Pot să-ți spun Bremer, da? 

- Cred că regele meu mă poate numi oricum dorește. 

- Mă întreb... dacă ţi-aș putea cere o favoare...? 

Gorst clipi din ochi. 

- Maiestatea Voastră nu trebuie decât să 
poruncească. 


Când auzi uşa deschizându-se, Jezal se răsuci în 
loc. Gorst ieși sub colonadă, în zăngănitul slab al 
armurii. Îl urma o siluetă în mantie cu glugă, tăcută. 
Vechea emoție nu se pierduse, când își dădu gluga 
pe spate și o rază de lumină de la etaj îi căzu pe partea 
de jos a feței. Jezal îi vedea curba obrazului, o parte a 
gurii, conturul unei nări, lucirea ochilor în umbră - 
ȘI atâta tot. 

- Mulţumesc, Gorst, spuse el. Acum poți să ne lași. 

Uriașul se bătu cu pumnul în piept și se retrase prin 
arcadă, închizând ușa în urma lui. Nu era tocmai prima 
dată că se întâlneau în secret, desigur, dar acum lucrurile 
stăteau cu totul altfel. Se întrebă dacă totul avea să se 
incheie cu sărutări și vorbe tandre, sau pur și simplu 
să se încheie. Începutul era departe de-a fi promițător. 

- Augusta Voastră Maiestate, spuse Ardee, cu cea 
mai acidă ironie. Ce onoare monumentală. Să mă 
trântesc pe burtă? Sau să fac doar o reverență? 

Oricât de dure erau vorbele ei, sunetul vocii încă 
mai făcea să i se oprească respirația. 

- Reverenţă? izbuti el să repete. Măcar știi cum 
se face? 

- Drept să spun, nu prea. N-am fost instruită pen- 
tru societatea politicoasă, iar acum lipsa cunoştinţelor 
mă zdrobeşte de-a binelea. 

Ardee păși inainte, privind încruntată prin gră- 
dina întunecoasă. 

- Când eram mică, în cele mai îndrăzneţe reverii, 
visam să fiu invitată la palat de către rege însuși. Mân- 
cam prăjituri alese, beam vinuri scumpe și vorbeam 
frumos despre lucruri importante, până noaptea târziu. 

Își apăsă mâinile pe piept, fluturând din gene. 

- Vă mulțumesc că aţi făcut să se împlinească vi- 
sele jalnice ale unei biete nefericite, fie și numai preţ 
de-o clipă. Ceilalţi cerșetori nu mă vor crede nici în 
ruptul capului când am să le spun! 

- Toți suntem șocați, și nu puțin, de întorsătura 
pe care au luat-o evenimentele. 

- O, dar sigur că suntem, Maiestate! 

Jezal tresări. 

- Nu-mi spune așa. Nu şi tu. 

- Şi cum să vă spun? 

- Pe nume. Jezal, așa mă cheamă. Cum îmi 
spuneai înainte... te rog. 

- Dacă trebuie... Mi-ai promis, Jezal. Mi-ai promis 
că n-ai să mă mai lași baltă. 

- Știu că ţi-am promis, și voiam să mă ţin de cu- 
vânt... dar adevărul este că... 

Rege sau nu, își căuta cuvintele bâjbâind, la fel ca 
intotdeauna, după care le lăsă să izbucnească într-o 
bolboroseală idioată. 

- Nu mă pot însura cu tine! Sigur aș fi făcut-o, 
dacă nu... 

Își ridică braţele, apoi le lăsă să cadă iar, deznădăjduit. 

- Dacă nu se întâmplau toate astea. Dar s-au În- 
tâmplat, iar eu nu mai pot face nimic. Nu te pot lua 
de soție. 

- Sigur că nu poți, se arcui amar gura ei. Promi- 
siunile sunt pentru copii. Nici înainte nu mi se părea 
de crezut - chiar și în cele mai puțin realiste momente 
ale mele. Acum, ideea pare de-a dreptul ridicolă. Regele 
şi țărăncuţa. Absurd. Nici cea mai răsuflată carte de 
poveşti n-ar îndrăzni să sugereze una ca asta. 

- Asta nu înseamnă că n-o să ne mai vedem, con- 
tinuă Jezal, făcând un pas șovăitor spre ea. Lucrurile 
vor sta altfel, desigur, totuși mai putem găsi momente... 

Întinse mâna, încet, stângaci. 

- Momente când putem fi împreună. 

Îi atinse faţa, uşor, şi simţi același fior vinovat 
dintotdeauna. 

- Putem să fim unul cu altul la fel cum am fost me- 
reu. N-ai avea de ce să-ți faci griji. Au să se rezolve toate... 

Ardee îl privi drept în ochi: 

- Deci... ai vrea să fiu târfa ta? 

Mâna lui se retrase, smucit. 

- Nu! În niciun caz! Vreau să zic... aș vrea să fii... 

Ce voia să spună? Căută cu disperare un cuvânt 
mai potrivit. 

— ...Amanta mea? 

- Aha, înţeleg... Și când îți vei lua o soție, atunci 
ce-am să fiu? Ce cuvânt crezi că ar putea folosi regina 
ta ca să mă descrie? 

Jezal înghiți în sec, privindu-și pantofii. 

- O târfă tot o târfă e, oricum ai numi-o. Te saturi 
ușor de ea, dar o înlocuiești și mai ușor. Și când te 
vei plictisi de mine și-ai să-ți găsești alte amante? 
Atunci cum o să mi se spună? 

Pufni cu scârbă. 

- Sunt un gunoi, și O știu, dar se pare că ai despre 
mine o părere chiar mai proastă decât a mea. 

- Nu sunt eu de vină, insistă Jezal, cu ochii în 
lacrimi - de durere sau de ușurare, îi era greu să 
spună; un amestec amar din amândouă, probabil. Nu 
e vina mea... 

- Sigur că nu e vina ta. Nu te acuz de nimic. Pe 
mine mă condamn. Îmi spuneam că am ghinion, că 
fratele meu a avut dreptate. Alegeam prost. 

Îl privi cu aceeași expresie necruțătoare în ochii 
ei negri ca prima oară când se cunoscuseră. 

- Mi-aș fi putut găsi un bărbat de treabă, dar te-am 
ales pe tine. Trebuia să m-aștept. 

Ridică mâna și-l atinse pe față, ștergându-i cu de- 
getul mare o lacrimă de pe obraz. La fel ca data trecută 
când se despărțiseră, în parc, pe ploaie. Atunci, însă, 
mai aveau o speranță că se vor reîntâlni. Acum nu mai 
era nici una. Oftă și-și lăsă braţul să cadă, privind 
posomorâtă în grădină. 

Jezal clipi din ochi. Chiar se putea ca asta să fie 
sfârșitul? Jinduia să rostească un ultim cuvânt tan- 
dru, cel puţin, o frază de rămas-bun dulce-amăruie, 
dar mintea îi era goală de orice gânduri. Ce formule 
ar fi putut să conteze cu ceva? Terminaseră, și orice 
vorbă n-ar fi fost decât sare pusă pe rană. Pierdere 
de vreme. Îşi încleştă fălcile și-și şterse ultimele dâre 
umede de pe față. Ardee avea dreptate. Regele și 
țăranca. Ce-ar fi putut să fie mai ridicol? 

- Gorst! lătră el. 

Uşa scârțâi și paznicul musculos ieși din umbră, 
cu capul plecat umil. 

- Poți s-o escortezi pe doamna înapoi acasă. 

Gorst încuvință și se adăposti sub arcada întu- 

A A -A . go 
necoasă. Întorcându-se, Ardee porni într-acolo, ridi- 
A A 

cându-și gluga, iar Jezal o privi cum pleca. Se întrebă 
dacă avea să se întoarcă în prag ca să se uite în urmă, 
ca ochii lor să se întâlnească și să existe un ultim 
moment între ei. O ultimă întretăiere a respirației. 
Un ultim junghi în inimă. 

Ardee, însă, nu privi înapoi. Fără nici cea mai mică 
șovăială, ieși pe ușă și dispăru, cu Gorst după ea, iar 
Jezal rămase în grădina luminată de lună. Singur. 


CĂPĂTÂND O UMBRĂ 


Ferro stătea pe acoperișul magaziei, cu ochii în- 
gustați în soarele puternic și picioarele încrucișate sub 
trup. Privea corăbule și oamenii care debarcau. Se uita 
după Yulwei. De-asta venea acolo în fiecare zi. 

Era război între Uniune și Gurkhul, un război 
fără sens, cu multe vorbe și nicio luptă, așa că nicio 
navă nu pleca spre Kanta. Yulwei, însă, umbla pe 
oriunde avea chef. Putea s-o ducă înapoi în Sud, unde 
s-ar fi putut răzbuna pe gurkieni. Până la sosirea lui, 
era captivă printre rozalii. Scrâșni din dinți și-și 
incleștă pumnii, strâmbându-se la gândul propriei 
neputințe. Al plictiselii. Al timpului pierdut. S-ar fi 
rugat la Dumnezeu ca Yulwei să vină. 

Dar Dumnezeu n-o asculta niciodată. 

Jezal dan Luthar, prost cum era, din motive pe 
care n-avea să le înțeleagă niciodată, primise o co- 
roană și fusese făcut rege. Bayaz, despre care Ferro 
era sigură că aranjase totul, își petrecea acum fiecare 
oră cu el. Încercând în continuare să facă din Jezal 

un conducător de oameni, fără îndoială. La fel ca pe 
tot parcursul acelui drum lung peste câmpie și înapoi, 
cu rezultate dintre cele mai slabe. 

Jezal dan Luthar, Regele Uniunii. Nouădegete s-ar 
fi prăpădit de râs, dac-ar fi putut să afle. Imaginându-și 
cum râdea, Ferro zâmbi. Apoi, își dădu seama că zâm- 
bea și se opri. Bayaz îi făgăduise răzbunarea și nu-i 
dăduse nimic, lăsând-o acolo împotmolită, neputin- 
cioasă. Nu avea niciun motiv să zâmbească. 

Stătea și se uita la corăbii, după Yulwei. 

După Nouădegete nu se uita. Nu spera să-l vadă 
coborând pe chei. Ar fi fost o speranţă neghioabă, 
copilărească, aparținând fetișcanei proaste de pe 
vremea când gurkienii o luaseră în robie. Logen 
n-avea să se răzgândească și să se întoarcă. Se asigurase 
ea de asta. Ciudat, totuși, cum i se tot părea că-l vedea 
prin mulțime. 

Docherii ajunseseră s-o recunoască. O vreme, 
strigaseră la ea... 

- Vino aici, frumoaso, să-mi dai o sărutare! o che- 
mase unul, iar prietenii lui râseseră. Atunci, Ferro 
îi aruncase-n cap o jumătate de cărămidă, doborându-l 
in mare. După ce-l pescuiseră de-acolo, nu mai avusese 
nimic să-i spună. Nici unul nu mai suflase o vorbă, 
ceea ce-i convenea de minune. 

Stătea și privea corăbiile. 

Șezu acolo până când soarele cobori pe cer, răs- 
pândind o lumină vie peste partea de jos a norilor și 
făcând valurile să scânteieze. Până când mulțimile se 
răriră, căruțele încetară să mai circule, iar forfota și 

strigătele din port se stinseră într-o tăcere prăfuită. 
Până când briza începu să-i răcorească pielea. 

Yulwei nu avea să vină în acea zi. 

Cobori de pe acoperișul magaziei și-și croi drum 
pe străzile dosnice, spre Calea-de-Mijloc. În timp ce 
mergea pe drumul acela larg, încruntându-se la oa- 
menii pe lângă care trecea, își dădu seama: era urmărită. 

Omul proceda bine și cu grijă. Uneori se apropia, 
alteori rămânea mai departe în urmă. Nu se arăta la 
vedere, dar nici nu se ascundea complet. Ferro se 
abătu din drum de câteva ori, ca să se asigure, și văzu 
că omul se ţinea tot după ea. Era îmbrăcat complet 
în negru, avea un păr lung și lăţos, și o mască aco- 
perindu-i parțial fața. Complet în negru, ca o umbră. 
Ca oamenii aceia care se ţinuseră după ea și Nouă- 
degete, înainte de a pleca spre Vechiul Imperiu. Îl 
privea cu coada ochiului, fără să se uite niciodată 
direct la el, fără să-i dea de înţeles că-l descoperise. 

Avea să afle destul de curând. 

Coti pe o uliţă răpănoasă, se opri și aşteptă la colț. 
Lipită de zidul murdar, ținându-și respiraţia. Or fi fost 
departe arcul și sabia ei, dar șocul era singura armă 
de care avea nevoie. Și mâinile, și picioarele, și dinții. 

Auzi pași care se apropiau. Pași grijuliu, lipăind 
pe uliţă, atât de încet încât abia dacă se auzeau. Desco- 
peri că zâmbea. Era o senzație plăcută să aibă un 
dușman, un scop. Foarte bine, după atâta vreme fără 
nici unul. Umplea golul din ea, fie și doar pentru o 
clipă. Scrâșni din dinţi, simțind cum i se aduna furia 
în piept. Fierbinte și ațâțătoare. Sigură și familiară. 

Ca sărutarea unui iubit de demult, căruia-i ducea 
amarnic dorul. 

Când omul dădu colțul, pumnul ei o luase deja 
din loc. Îl izbi în mască, trimiţându-l de-a berbeleacul. 
Ferro îl urmă imediat, pentru a-l plesni peste față cu 
ambele mâini pe rând, zburându-i capul la stânga și 
la dreapta. Omul bâjbâia după un cuțit, dar se mişca 
încet și ameţit, iar lama abia ieșise din teacă în clipa 
când mâna lui Ferro îl apucă strâns de încheietură. 
Cotul ei îi împinse capul pe spate, apăsându-i beregata 
şi făcându-l să horcăie. Apoi, îi smulse cuțitul din 
mâna inertă, se răsuci și-i dădu un picior în burtă. 
Omul se îndoi de mijloc, iar genunchiul ei îl nimeri 
in mască, trântindu-l pe spate în noroi. Ferro sări 
deasupra, încălecându-l strâns, cu braţul pe pieptul 
lui și ținându-i la gât cuțitul pe care i-l luase. 

- Ia te uită, îi șopti ea în față. M-am ales cu-o umbră. 

- Glugh, se auzi din masca deasupra căreia ochii 
se rostogoleau în orbite. 

- Ți-e cam greu să vorbeşti cu aia pe față, hai? 

Şi-i sfâşie masca dintr-o smucitură de cuţit, lăsân- 
du-i şi o zgârietură lungă pe obraz. Fără mască, omul 
nu mai arăta atât de periculos. Mult mai tânăr decât 
crezuse, cu o iritație de pete în jurul bărbiei și tuleiele 
unei mustăți ca puful deasupra buzei de sus. Își scutură 
capul, iar ochii i se limpeziră din nou. Marâi, încercă 
să se elibereze, dar Ferro îl ţinea strâns între coapse, 
iar o atingere a cuţitului pe gât îl calmă imediat. 

- De ce mă urmăreşti? 

- Te urmăresc pe dra... 

Ferro nu fusese niciodată o femeie prea răbdătoare. 
Așa cum stătea, călare pe umbra ei, îi era foarte ușor 
să-și ia avânt și să-i trânească un cot în față. Omul în- 
cercă să se ferească, dar trupul ei îl apăsa cu toată greu- 
tatea pe șolduri, așa că era neputincios. Brațul lui Ferro 
ii înlătură mâinile și-l pocni peste gură, nas, obraz, 
dându-l cu capul de pietrele slinoase ale străzii. Patru 
asemenea lovituri, și-i sleiră puterile. Capul îi căzu pe 
spate, iar Ferro îi puse cuțitul din nou la gât. Din nas 
Și gură îi curgea sânge, lăsând dâre roșii pe obraz. 

- Acum mă urmăreşti? 

- Veghez doar... bolborosi gura însângerată. Doar 
veghez. Nu eu dau ordinele. 

Nici soldații gurkieni nu dăduseră ordinele de a 
fi ucişi ai lui Ferro, iar ea să fie luată în robie. Asta 
nu-i absolvea de vină. Nu-i scăpa de răzbunarea ei. 

- D2’ cine le dă? 

Omul tuși, cu faţa zvâcnindu-i și improșcând cu sân- 
ge din nările umflate. Însă doar atât. Ferro se încruntă. 

- Ce? își cobori ea mâna cu cuțitul, înțepându-l 
cu vârful în coapsă. Crezi că n-am mai tăiat o sculă 
la viaţa mea? 

- Glokta, îngăimă omul, închizând ochii. Lu- 
crez... pentru Glokta. 

- Glokta. 

Numele nu-i spunea nimic, dar îi deschidea o cale 
de urmat. 

Îi puse din nou cuțitul la gât. Beregata tânărului 
palpita spasmodic, frecându-se de tăiș. Cu fălcile 
strânse, Ferro își potrivi mai bine degetele pe plăsele, 

încruntată. În ochii omului începuseră să lucească 
lacrimi. Mai bine să termine și să plece. Era mai sigur. 
Îi era greu, însă, să-și miște mâna. 

- Dă-mi un motiv să n-o fac. 

Lacrimile începură să curgă pe obrajii plini de sânge. 

- Păsările mele... șopti el. 

- Păsările? 

- Nu va mai avea cine să le dea de mâncare. O 
merit, sigur, da’ păsările... ele n-au făcut nimica... 

Ferro își îngustă ochii. 

Păsări. Ciudat, pentru ce trăiesc unii. 

Și tatăl ei avusese o pasăre. Și-o amintea, într-o coli- 
vie, prinsă de un par. Nu folosea la nimic, nici măcar să 
zboare nu putea, stătea doar pe-o crenguţă. O învățase 
vorbe. Își amintea cum îl privise dându-i de mâncare, când 
ea era mică. Demult, înainte de a veni gurkienii. 

- Ssssss, îi suflă ea în faţă, în timp ce-i apăsa pielea 
gâtului cu cuțitul, făcându-l să se crispeze; apoi retrase 
lama, se ridică și rămase în picioare deasupra lui. 

- Clipa când am să te mai văd va fi și ultima din 
viața ta. Înapoi la păsările tale, umbră. 

Omul dădu din cap, cu ochii umezi holbați, iar 
Ferro se întoarse și porni pe aleea umbrită, în întune- 
cimea înserării. Când trecu peste un pod, aruncă în apă 
cuțitul. Acesta dispăru cu un plescăit, răspândind cer- 
curi tot mai mari pe valurile noroioase. O greșeală, cel 
mai probabil, să-l fi lăsat în viață pe omul ăla. Mila era 
intotdeauna o greșeală, știa din experienţă. 

Dar se părea că în ziua aceea avea o dispoziție 
milostivă. 


ÎNTREBĂRI 


Colonelul Glokta era un dansator magnific, desi- 
gur, dar când îşi simţea piciorul așa de țeapăn îi era 
greu să strălucească. Îl mai distrăgea și bâzâitul con- 
tinuu al muștelor, iar partenera sa nu-l ajuta deloc. 
Ardee West arăta destul de bine, dar chicotelile ei 
continue deveneau foarte enervante. 

- Termină! se răsti colonelul, învârtind-o prin 
laboratorul Adeptului Fizic, unde specimenele din 
borcane pulsau și se unduiau în ritmul muzicii. 

- Parţial mâncat, rânji Kandelau, cu un ochi mărit 
enorm prin monoclu; arătă în jos cu penseta. Ăsta-i 
un picior. 

Glokta dădu tufișurile în lături, apăsându-și fața 
cu o mână. Cadavrul măcelărit zăcea acolo, cu luciri 
roșii, abia putând fi recunoscut ca omenesc. La 
vederea lui, Ardee se puse pe râs. 

- Parţial mâncat! ciripi ea. 

Colonelul Glokta nu găsea situația deloc amuzantă. 
Sunetul mușştelor se auzea tot mai tare, amenințând 

să acopere complet muzica. Mai rău, în parc se făcea 
ingrozitor de frig. 

- Ce neglijenţă din partea mea, spuse un glas din 
spate. 

- Cum adică? 

— Să-l las așa aici. Dar, uneori, e mai bine să ne miş- 
căm repede, decât să ne mișcăm cu grijă, nu, schilodule? 

- Pe-asta mi-o amintesc, murmură Glokta; acum 
era și mai frig, și tremura ca o frunză. Mi-o amintesc! 

- Sigur că da, șopti vocea. 

Era o voce de femeie, dar nu a lui Ardee. O voce 
scăzută şi şuierătoare, care-i făcea ochiul să tresalte. 

- Ce pot să fac? 

Colonelul simți cum i se întorceau maţele pe dos. 
Rănile din carnea roşie stăteau căscate. Muștele zum- 
zăiau atât de tare, încât abia mai putu auzi răspunsul. 

- Poate ar fi bine să te duci la Universitate şi să 
ceri sfatul. 

O răsuflare rece ca gheața îi atinse ceafa și-l 
străbătu un fior pe spinare. 

- Poate, cât timp eşti acolo... ai putea să-i întrebi 
și despre Sămânţă. 


Glokta se căzni să ajungă la baza scării și se clătină 
intr-o parte, rezemându-se de perete, cu respiraţia 
șuierându-i peste limba umedă. Piciorul stâng îi 
tremura, ochiul stâng i se zbătea, ca şi cum ar fi fost 
unite printr-un cordon al durerii care-l tăia prin fund, 
măruntaie, spate, umăr, gât, faţă, tot mai încordat cu 
fiecare mișcare, oricât de slabă. 

Făcu un efort să stea nemișcat. Să respire prelung 
ŞI rar. Îşi forță mintea să ignore durerea, gândindu-se 
la alte lucruri. Cum ar fi Bayaz și căutarea lui eșuată după 
Sămânţă. La urma urmei, Eminența Sa așteaptă, și nu 
e renumit pentru răbdarea lui. Îşi întinse gâtul într-o 
parte și-n alta, și-și simți oasele scârțâind între omo- 
plații răsuciți. Apăsându-și limba pe gingii, se îndepărtă 
de trepte cu pas târșâit, în întunericul răcoros al stivelor. 

Nu se schimbaseră mult în ultimul an. Sau, poate, 
în ultimele câteva secole. Spațiile boltite miroseau a 
mucegai și a vechi, luminate doar de vreo două feli- 
nare murdare și pâlpâitoare, iar rafturile ingreunate se 
intindeau prin umbrele schimbătoare. E timpul să scor- 
monesc iar prin reziduurile prăfuite ale istoriei. Adeptul 
Istoric nu părea nici el să se fi schimbat prea mult. Stătea 
la biroul pătat, parcurgând cu privirea un teanc de hârtii 
cu aspect mucegăit, în lumina unei lumânări capricioase. 
Miji ochii, când Glokta șontâcăi mai aproape. 

- Cine-i acolo? 

- Glokta, răspunse acesta, ridicând o privire bănui- 
toare spre tavanul cufundat în umbră. Unde ţi-e cioara? 
- A murit, mormăi trist bătrânul bibliotecar. 

- Deci, e istorie, cum s-ar zice! 

Bătrânul nu râse. 

- Mă rog, ni se întâmplă tuturor, încercă Glokta 
să-l consoleze, reflectând în același timp: Unora, mai 
curând decât altora. Am câteva întrebări pentru tine. 

Adeptul Istoric își lungi gâtul peste birou, 
privindu-l tulbure pe Glokta de parcă n-ar mai fi 
văzut în viaţa lui o ființă omenească. 

- Îmi amintesc de dumneata. 

Deci, se mai întâmplă și miracole? 

- M-ai întrebat despre Bayaz. Primul ucenic al ma- 
relui Juvens, prima literă din alfabetul... 

- Da, da, am mai vorbit despre astea. 

Bătrânul se încruntă ursuz. 

- Mi-ai adus înapoi sulul ăla? 

- „Creatorul a căzut arzând“ şi așa mai departe? 
Mă tem că nu. E la Arhilector. 

- Î... Aud prea multe despre omul ăsta, de-o vre- 
me-ncoace. Aia de sus se gudură mereu pe lângă el. 
Eminenţa Sa în sus, Eminența Sa în jos... M-am săturat! 

Știu foarte bine ce simţi. 

- Toţi sunt în fierbere zilele-astea. Se agită 
care-ncotro. 

- S-au produs multe schimbări. Avem un rege nou. 

- Ştiu! Guslav, nu? 

Glokta oftă prelung, în timp ce se așeza pe scaunul 
din cealaltă parte a biroului. 

- Da, da, ăla e. 

A rămas în urmă doar cu treizeci de ani. Mă mir 
că nu crede că mai e pe tron Harod cel Mare însuși. 

- Ce vrei de data asta? 

A, mai nimic — doar să bâjbâi prin beznă după niște 
răspunsuri care mereu sunt de negăsit. 

- Vreau să știu despre Sămânţă. 

Chipul zbârcit nu se clinti. 

- Despre ce? 

- Era pomenită în neprețuitul tău sul. Chestia ai 
pe care Bayaz şi amicii lui magici au căutat-o în Casa 

Creatorului, după moartea lui Kanedias. Și după 
moartea lui Juvens. 

- Câh! își fâlfâi Adeptul mâna, cu pielea fleşcăită 
de sub încheietură bălăbănindu-i-se. Secrete, putere... 
Totu-i o metaforă. 

- Bayaz nu pare să fie de aceeași părere. 

Glokta își trase scaunul spre birou, continuând 
mai încet - ...Deși nu e nimeni care să audă sau să-i 
pese, dac-ar auzi: 

- Am aflat că exista un fragment din Cealaltă Parte, 
rămas din Vechile Vremuri, când diavolii umblau pe 
pământul nostru. Substanţa magiei, soldificată. 

Bătrânul râse subțire, ca un foșnet de hârtie uscată, 
arătându-și caverna putredă a gurii în care avea mai 
puţini dinţi chiar şi decât Glokta. 

- Nu te știam superstițios, Superior Glokta. 

Și nici nu eram, ultima oară când am venit aici Să-ţi 
pun. întrebări. Înainte de vizita la Casa Creatorului, 
înainte de întâlnirea cu Yulwei, înainte de a o vedea pe 
Shickel zâmbind în timp ce o ardeau pe rug. Ce vremuri 
fericite, înainte să fi auzit de Bayaz, când lucrurile încă 
mal Aveau sens... 

Adeptul se şterse la ochii care-i curgeau, cu o mână 
tremurătoare și plină de pete. 

- De unde-ai auzit? 

A, de la un Navigator cu piciorul pus pe nicovală. 

- Nu contează de unde. 

- Mă rog, ştii mai mult despre asta decât mine. 
Am citit odată că uneori cad pietre din cer. Unii spun 
că sunt bucăți din stele. Alții, c-ar fi așchii aruncate 

din haosul iadului. Primejdioase la atingere. Și în- 
grozitor de reci. 

Reci? Glokta aproape că simţi suflarea aceea de 
gheaţă în ceafă, și-și încordă umerii, făcând un efort 
să nu se uite în spate. 

- Vorbește-mi despre iad. 

Deși știu deja mai multe decât oricine, aproape, în 
privința asta. 

- Hmm? 

- Despre iad, bătrâne. Despre Cealaltă Parte. 

- Se zice că de-acolo vine magia, dac-ar fi să crezi 
în lucrurile astea. 

- Am învățat să-mi deschid mintea în privința 
subiectului. 

- O minte deschisă e ca o rană deschisă, poate să... 

- Am auzit, dar acum vorbeam despre iad. 

Bibliotecarul îşi linse buzele molatice. 

- Legenda spune că a fost un timp când lumea 
noastră și lumea de jos erau una și aceeași, iar diavolii 
cutreierau pământul. Euz cel Mare i-a alungat și a 
rostit Prima Lege - interzicând tuturor să se atingă 
de Cealaltă Parte, sau să le vorbească dracilor, sau să 
umble pe la porțile dintre lumi. 

- Prima Lege, zici? 

- Fiul său, Glustrod, lacom de putere, a nesocotit 
avertismentele tatălui și a pornit să caute secrete, a 
chemat diavoli și i-a trimis impotriva dușmanilor lui. 
Se zice că nechibzuința asta ar fi dus la distrugerea 
Aulcusului și căderea Vechiului Imperiu și că atunci 

când a pierit și el, Glustrod a lăsat porțile întredes- 
chise... dar eu nu-s specialist în toate astea. 

— Și cine e? 

Bătrânul se strâmbă. 

- Erau pe-aici niște cărți. Foarte vechi. Cărţi fru- 
moase, de pe vremea Maestrului Creator. Cărți despre 
Cealaltă Parte. Despre despărțirea lumilor, despre porți 
și încuietori. Cărți pe tema Şoptitorilor de Secrete și 
despre chemările și trimiterile lor. O mulțime de 
scorneli, dacă vrei să știi părerea mea. Mituri și fantezii. 

— Erau nişte cărți...? 

- Lipsesc din rafturile mele de câțiva ani. 

- Lipsesc? Dar unde sunt? 

Bătrânul se încruntă. 

- Ciudat, că tocmai dumneata mă întrebi asta... 

- Destul! 

Glokta se răsuci pe scaun cât putu de repede, 
pentru a se uita în spate. Silber, Administratorul Uni- 
versităţii, stătea la baza scării, cu cea mai mare uimire 
și oroare pe chip. Ca și cum ar fi văzut o stafie. Sau 
chiar un demon. 

- De-ajuns, Superior Glokta! Îţi mulțumim pen- 
tru vizită. 

- De-ajuns? se încruntă și Glokta. Eminenţa Sa 
n-o să fie... 

- Ştiu cum o să fie sau n-o să fie Eminenţa Sa... 

Un glas neplăcut de familiar... 

Superiorul Goyle cobora încet treptele. Trecu 
agale pe lângă Silber, străbătând podeaua cufundată 
în umbră dintre rafturi. 

- Şi spun că e destul. Din toată inima îţi mulțu- 
mim pentru vizită. 

Se aplecă spre el, cu ochii ieșiți din orbite. 

- Să fie ultima! 

În timp ce Glokta se afla la subsol, în sala de mese 
avuseseră loc unele schimbări surprinzătoare. Din- 
colo de ferestrele murdare se lăsase inserarea, iar 
lumânările fuseseră aprinse în sfeșnicele lor de metal 
brunat. Și, desigur, mai e vorba și de două duzini de 
Practicieni ai Inchiziției, foarte diversificaţi. 

Doi oameni din Suljuk, cu ochi îngustați, îl priveau 
pe Glokta peste măști, stând ca și cum ar fi fost frați 
gemeni, cu cizmele negre pe vechea masă unde erau 
puse patru săbii curbate. Trei oameni cu pielea negri- 
Cioasă stăteau în picioare lângă o fereastră întunecată, 
cu câte o secure la centură și un scut pe spate. Lângă 
foc se afla un Practician înalt şi slab ca un mesteacăn, 
cu părul blond atârnându-i peste chipul mascat. Lângă 
el stătea unul scund, aproape pitic, cu cingătoarea plină 
de cuțite. 

Glokta îl recunoscu pe nordicul uriaș numit Despi- 
cătorul-de-Pietre, de când vizitase ultima oară Univer- 
sitatea. Dar se pare că a încercat să despice niște pietre 
și cu mutra, de când nu ne-am mai văzut, și încă foarte 
stăruitor. Obraju-i erau marcați de urme, arcadele 
denivelate și nasul strâmbat vizibil spre stânga. Chi- 
pul său deformat arăta aproape la fel de tulburător ca 
enormul ciocan pe care-l strângea în pumnii masivi. 
Aproape, dar nu întocmai... 

Și tot așa, cea mai ciudată și îngrijorătoare adună- 
tură de ucigași care s-ar fi putut strânge la un loc - 
toți înarmaţi până-n dinți. Se pare că Superiorul Goyle 
și-a împrospâtat colecția de monștri. În mijlocul lor, 
părând să se simtă ca la ea acasă, stătea Practiciana 
Vitari, dând ordine, cu gesturi repezite încoace și-n- 
colo. În veci n-ai fi crezut că e genul mămos, dar cred 
că toți avem talentele noastre ascunse. 

Glokta își aruncă în sus braţul drept. 

- Pe cine omorâm? 

Toţi ochii se întoarseră spre el. Vitari se apropie, 
cu sprâncenele îmbinate deasupra rădăcinii pistruiate 
a nasului. 

- Ce naiba cauţi aici? 

- Și eu ţi-aș putea pune aceeași întrebare. 

- Dacă ştii ce-ţi prinde bine, nu pui niciun fel de 
intrebări. 

Glokta se hlizi la ea, cu rânjetul lui știrb. 

- Dacă știam ce-mi prinde bine, n-aş fi rămas fără 
dinţi, iar acum nu mi-au mai rămas decât întrebările. 
De ce te interesează toată grămada asta de terfeloage 
prăfuite? 

- Nu e treaba mea, și cu atât mai puţin a ta. Dacă 
umbli după trădători, poate-ar trebui să-i cauţi la tine 
acasă mai întâi, ce zici? 

- Si asta ce-ar vrea să însemne? 

Vitari se aplecă spre el, şoptindu-i prin mască: 

- Mi-ai salvat viaţa, așa că-ți fac și eu o favoare. 
Pleacă de-aici. Pleacă şi să nu te mai întorci. 

Glokta își târșâi picioarele pe culoar, până la ușa 
sa masivă. În ce-l privește pe Bayaz, n-am făcut nimic. 
Nimic care să aducă un zâmbet pe chipul Eminenţei 
Sale. Chemări și trimiteri. Zei si draci. Și mereu, alte 
si alte întrebări. Răsuci nervos cheia în broască, 
innebunit să se așeze şi să-și odihnească piciorul tre- 
murător. Ce câuta Goyle la Universitate? Goyle, Vitari 
și două duzini de Practicieni, toți înarmaţi de parcă s-ar 
fi dus la război? Făcu un pas şovăitor peste prag. 
Trebuie să fie vreo... 

- Ah! 

Își simţi bastonul smuls din mână și se împletici 
intr-o parte, dând să se agaţe de ceva. Primi o lovitură 
în faţă, care-i umplu capul cu o durere orbitoare. În 
momentul următor, se lovi cu spatele de podea, de-i 
ieși tot aerul din plămâni, într-un gâfâit prelung. Clipi 
din ochi, simțind în gură gustul sărat al sângelui, pe 
când camera se clătina nebunește în jurul lui. Vai de 
mine și de mine. Un pumn în față, dacă nu mă-nșel. 
Niciodată nu-i scade efectul. 

O mână îl înșfăcă de gulerul mantiei și îl săltă în 
sus. Materialul îi intră în beregată, făcându-l să cârâie 
ca o găină sugrumată. O altă mână îl apucă de cingă- 
toare, luându-l pe sus, cu genunchii și vârfurile ghe- 
telor târându-se de podele. Glokta se zbătea fără 
vlagă, instinctiv, dar nu reuși decât să-și trimită sieși 
un junghi dureros prin spate. 

Uşa băii trosni în contact cu capul lui și se dădu 
de perete, iar Glokta fu cărat spre copaie, care încă 
mai era plină cu apă murdară, de dimineaţă. 


puterea armelor 387 


- Stai...! horcăi el, în timp ce era împins peste mar- 
gine. Cine eş... blurghhhh! 

Apa rece îi acoperi capul, iar prin jurul feței îi 
bolborosiră clăbuci. Fu ţinut astfel, în timp ce se 
zvârcolea, cu ochii holbaţi de șoc și panică, până simți 
că-i explodau plămânii. Apoi, fu smucit de păr, șiroind 
de apă care plescăia în cadă. O tehnică simplă, dar de 
o eficacitate incontestabilă. Sunt foarte descumpănit. 
Trase aer în piept, cu un gâfâit. 

- Ce vrei de... blarghhh! 

Din nou în beznă, suflând în apă puținul aer pe 
care reușise să-l inspire. Dar, oricine-ar fi, mă lasă să 
respir. Nu md omoară. Mă frăgezește doar. Frăgezire 
pentru întrebări. O ironie care m-ar face să râd... dacă 
mi-ar mai fi rămas... aer în piept... Împinse cu mâinile 
fundul vanei, zbătându-se în apă. Dădea din picioare 
fără rost, dar mâna de pe ceafa lui părea făcută din oțel. 
Stomacul i se crispa, coastele i se zbuciumau, avea ne- 
voie disperată de aer. Nu respira... nu respira... nu 
respira...! Tocmai trăgea în piept o gură mare de apă 
murdară, când fu smuls din baie și aruncat pe podea, 
tușind, icnind și vomând în același timp. 

- Tu ești Glokta? 

O voce de femeie, dură și repezită, cu accent kan- 
tic aspru. 

Stătea ghemuită în fața lui, pe vârfurile picioarelor, 
cu coatele rezemate pe genunchi și mâinile cafenii, 
prelungi, atârnând. Purta o cămașă bărbătească largă, 
pe sub care i se distingeau umerii ascuțiți, având 
mânecile suflecate în jurul antebraţelor osoase. Părul 

negru îi era tăiat scurt, ales în smocuri slinoase. Pe fața 
dură avea o cicatrice îngustă, palidă, buzele subțiri îi 
stăteau strânse cu cruzime, dar cel mai mult îl des- 
cumpăneau ochii ei, lucind galbeni în lumina slabă care 
intra de pe coridor. Nici nu-i de mirare că Severard s-a 
codit s-o urmărească. Trebuia să-l ascult. 

- Eşti Glokta? 

N-avea niciun rost să nege. Își şterse balele amare 
de pe bărbie, cu o mână tremurândă. 

- Sunt Glokta. 

- De ce-ai pus să mă urmărească? 

Se ridică în șezut, cu mare chin. 

- Ce te face să crezi că voi avea ceva de spus... 

Pumnul e: îl lovi în vârful bărbiei, aruncându-i 
capul înapoi, cu un gâfâit. Fălcile i se ciocniră și un 
dinte îi găuri dosul limbii. Căzu cu spatele la perete 
și ochii umplându-i-se de lacrimi, în timp ce încăperea 
întunecoasă se clătina în jur. Când vederea i se limpezi 
din nou, femeia îl privea cu ochii ei galbeni îngustați. 

- O să te pocnesc până-mi dai răspunsurile, sau mori. 

- Mulţumirile mele. 

- Mulţumiri? 

- Cred că mi-ai dezmorțit puţin gâtul, zâmbi 
Glokta, arătându-i cei câțiva dinți rămași, plini de sânge. 
Doi ani am stat prizonier la gurkieni. Doi ani în bezna 
din închisorile Împăratului. Doi ani de lovituri, tăieturi 
și arsuri. Crezi că mă sperie o palmă, două? 

Îi chicoti în faţă, scuipând sânge. 

- Mai rău mă doare când mă piş! Crezi că mi-e 
frică de moarte? 


puterea armelor 389 


Junghiul din șira spinării îl făcu să se strâmbe, 
când se aplecă spre ea. 

- În fiecare dimineaţă... când mă trezesc viu... sunt 
dezamăgit! Dacă vrei răspunsuri, va trebui să-mi dai 
ȘI tu mie tot niște răspunsuri. Un târg cinstut. 

Femeia îl privi lung, fără să clipească. 

- Ai fost prizonierul gurkienilor? 

Glokta își trecu o mână peste trupul diform. 

- De la ei am toate astea. 

- Hm. Atunci, amândoi am pierdut câteva ceva 
din vina gurkienilor, comentă femeia, așezându-se cu 
picioarele încrucișate. Întrebări. Ce-mi dai, îți dau. 
Dar dacă-ncerci să mă minţi... 

- Atunci, întrebări să fie. Mi-aș încălca îndatoririle 
de gazdă, dacă nu ţi-aș permite să începi tu prima. 

Femeia nu zâmbi. Dar, în fond, nici nu pare genul 
glumet. 

- De ce mă urmăreşt1? 

As putea s-o mint, dar la ce bun? La fel de bine pot 
si să-i spun adevărul. 

- Pe Bayaz îl urmăresc. Voi doi păreţi să fiți prie- 
teni, iar Bayaz e greu de prins zilele-astea. Așa că mă 
țin după tine. 

- Nu suntem prieteni, se incruntă ea. Mi-a promis 
o răzbunare, atâta tot. Și încă nu s-a ţinut de cuvânt. 

- Viaţa e plină de dezmăgiri. 

- Viaţa e făcută din dezmăgiri. Pune întrebarea, 
ologule. 

Oare după ce va primi toate răspunsurile, o să-mi 
facă iar baie, și de data asta va fi ultima. În ochii ei 

de un galben mat nu se citea nimic. Erau goi ca ai unui 
animal. Dar am de ales? Își linse sângele de pe buze 
Și se rezemă de perete. Mâcar aș putea să mor știind 
puțin mai multe. 

- Ce e Sămânţa? 

Sprâncenele femeii se încruntară și mai mult. 

- Bayaz zicea că-i o armă. O armă cu foarte mare 
putere. Destul de mare ca să facă Shaffa pulbere. Cre- 
dea că era ascunsă la marginea lumii, dar se înșela. 
Ceea ce nu l-a bucurat deloc. 

O clipă, îl privi în tăcere. 

- De ce-l urmărești pe Bayaz? 

- Fiindcă a furat coroana și a pus-o pe capul unui 
vierme fără șira spinării. 

Femeia pufni. 

- Aici, cel puţin, putem fi de acord. 

- În guvernul meu sunt unii pe care-i îngrijorează 
direcția în care ne-ar putea duce. Îi îngrijorează profund. 

Îşi linse un dinte însângerat, înainte de a o întreba: 

- Unde ne duce? 

- Mie nu-mi spune nimic. N-am încredere-n el, 
ŞI nici el în mine. 

- Și aici putem fi de acord. 

- Plănuia să folosească Sămânţa ca pe o armă. N-a 
găsit-o, așa că trebuie să găsească alte arme. Cred că 
vă duce spre război. Un război contra lui Khalul și 
a Mâncătorilor lui. 

Glokta simţi un val de spasme care-i străbăteau o 
parte a feţei, făcând să i se zbată pleoapa. Lua-l-ar dracu” 
de scârnduie trădătoare! Capul i se smuci într-o parte. 

- Ştii despre e1? 

- O cunoștință trecătoare, răspunse Glokta. 

Si ce-i râu în asta? 

- Am prins unul, în Dagoska. L-am luat la întrebări. 

— Și ce ţi-a spus? 

- A vorbit despre dreptate și justiție. 

Doud lucruri pe care eu nu le-am văzut niciodată. 

- Despre război și sacrificiu. 

Doud lucruri pe care nu le-am văzut prea des. 

- Zicea că prietenul tău Bayaz și-a omorât stăpânul. 

Femeia nici nu clipi. 

- Zicea că tatăl lui, Profetul Khalul, încă mai caută 
să se răzbune. 

- Răzbunare, șuieră ea, strângând pumnii. O să 
le-arăt eu lor răzbunare! 

- Ce ţi-au făcut? 

- l-au omorât pe ai mei, răspunse femeia, dând 
să se ridice. M-au dus în robie. 

Ajunse în picioare, dominându-l înălțimea ei. 

- Mi-au furat viața. 

Glokta își simți colțul gurii arcuindu-se în sus. 

- Încă un lucru pe care-l avem în comun. 

Si se pare că timpul meu de împrumut s-a terminat. 

Femeia se aplecă și-i apucă în mâini haina udă. Îl 
trase în sus cu o putere înfricoșătoare, frecându-l cu 
spatele de perete. Cadavrul i-a fost găsit plutind în 
baie... Glokta își simţi nările dilatându-se. Aerul îi 
șuiera repede prin nările pline de sânge, iar inima-i 
bătea cu putere, în așteptarea momentului. Fâră 
îndoială, trupul meu distrus o să se lupte, atât cât poate. 


392 Joe ABERCROMBIE 


O reacție irezistibilă în fața lipsei de aer. Instinctul 
neînvins de a respira. Fără îndoială, am să mă zbat 
si-am să md zvârcolesc, la fel cum a făcut Tulkis, am- 
basadorul gurkian, când l-au spânzurat și i-au scos 
maţele degeaba. 

Se strădui să se țină pe picioare prin forțe proprii, 
să stea cât de drept putea. La urma urmei, cândva am 
fost un om mândru, chiar dacă a trecut atât de mult 
de-atunci. Nu e tocmai sfârșitul pe care l-ar fi sperat 
colonelul Glokta. Înecat în baie de o femeie cu cămașă 
murdară. Mă vor găsi căzut peste marginea vanei, cu 
fundu-n sus? Dar ce importanţă are? Nu contează cum 
Mori, ci cum ai trâut. 

Femeia îi dădu drumul, netezindu-i pieptarul hainei 
cu palma. Și ce-a fost viaţa mea, în ultimii ani? De ce-am 
avut parte, ca să-mi lipsească acum? De scări? De supă? 
De durere? De zăcut în întuneric, chinuit de amintirile 
lucrurilor pe care le-am făcut? De trezit dimineaţa în 
putoare, că făcusem pe mine-n somn? O să-mi lipsească 
Ardee West? Puțin, poate. Dar ceaiul cu Arhilectorul o 
să-mi lipsească? Aproape că mă face să mă-ntreb de ce 
n-am făcut-o eu insumi, cu ani în urmă. Se uită în ochii 
celei care avea să-l audă, duri și strălucitori ca două bile 
de sticlă galbenă, și zâmbi. Un zâmbet de ușurare - 
ușurarea cea mai pură. 

- Sunt gata. 

- Pentru ce? 

Femeia îi puse ceva în mâna moale. Mânerul 
bastonului. 

- Dacă mai ai treabă cu Bayaz, pe mine să nu 
m-amesteci. Data viitoare, n-am să mai fiu la fel de 
blândă. 

Se retrase incet spre dreptunghiul luminos al ușii. 
Acolo se întoarse, iar zgomotul cizmelor i se înde- 
părtă pe coridor. Pe lângă clipocitul slab al apei care-i 
picura din haina udă, se lăsă liniștea. 

Si astfel, se pare, scap cu viață. Din nou. Glokta 
inălță sprâncenele. Poate că soluția supraviețuirii e să 
nu ţi-o dorești. 


A PATRA ZI 


Era un nemernic hâd esticul acela. Uriaș cât toate 
zilele, îmbrăcat tot în blănuri puturoase, doar pe 
jumătate tăbăcite, și o fâșie mică de zale ruginite, mai 
mult ca podoabă decât protecţie. Părul negru și slinos, 
legat pe ici, pe colo, cu inele argintii făurite grosolan, 
șiroia de apă, în ploaia torențială. Avea o cicatrice 
mare pe obraz şi încă una pe frunte, precum și nenu- 
mărate zgârieturi și ciupituri de la răni mai mici, 
coșuri ca ale unui puștan și un nas turtit și strâmb, 
ca o lingură îndoită. Ochii-i erau strânși de efort, iar 
dinții galbeni dezgoliți, cu cei doi din față lipsă. Un 
chip care avusese de-a face cu războiul în toate zilele 
vieții lui. Un chip care trăia prin sabie, secure și suliță, 
și socotea fiecare zi în plus ca pe o favoare. 

Pentru Logen, era aproape ca și cum s-ar fi uitat 
in oglindă. 

Se țineau în braţe ca doi îndrăgostiți feroce, orbi 
faţă de tot ce se petrecea în jur. Se împingeau înainte 
și-napoi, clătinându-se ca nişte bețivi care s-au 

incăierat. Apucau și trăgeau, mușcau și zgâriau, 
smuceau și sfâșiau, încordați într-o furie încremenită, 
suflându-și în față gâfâielile acre. Un dans urât, obo- 
sitor și fatal, și-n tot timpul acela ploua necontenit. 

Logen primi un ghiont dureros în burtă și fu 
nevoit să se răsucească pentru a evita un al doilea. 
Dădu o lovitură cu capul, fără convingere, reușind 
doar să împingă mutra Urâtului cu fruntea. Fu cât 
pe ce să se împiedice, se clătină, îl simţi pe estic mu- 
tându-și greutatea, căutând o poziţie din care să-l 
poată trânti. Înainte de a o găsi, Logen reuși să-l iz- 
bească în boașe cu coapsa, destul de tare pentru a-i 
face braţele să slăbească o clipă, destul ca să-și poată 
strecura mâna spre beregata Urâtului. 

Mâna lui urca încet, chinuit, treptat, până când 
degetul arătător întins ajunse peste chipul ciuruit al 
esticului, care-l privea cruciș, în jos, încercând să-și 
dea capul într-o parte. Îl apucă pe Logen de înche- 
ietură, strâns, dureros, încercând să i-o tragă înapoi, 
dar Logen își ținea umărul aplecat și stătea bine 
proptit pe picioare. Degetul îi trecu pe lângă gura 
schimonosită, peste buza de sus, până în nasul strâmb 
al Urâtului, și-și simţi unghia ruptă înfigându-se în 
carne. Îşi arcui degetul și-și dezgoli dinții, răsucindu-l 
cât putea de bine. 

Esticul începu să se zbată, șuierând, dar era agăţat 
strâns. Nu avu încotro decât să înhaţe încheietura lui 
Logen și cu cealaltă mână, încercând să-și smulgă din 
nas degetul care-i sfâșia fața. Asta, însă, îl lăsa pe 
Logen cu o mână liberă. 

Scoase un cuțit și începu să-l lovească, mârâind, 
cu mișcări smucite. Lovituri scurte, dar cu vârf de 
oțel. 'Tăișul clefăia prin burta esticului, prin coapsă, 
prin braț, prin piept, făcând sângele să curgă în dâre 
lungi care-i stropeau pe amândoi și înroşeau băl- 
toacele de sub cizme. După ce-l străpunse de mai 
multe ori, Logen îl apucă de blănuri, îl ridică în aer, 
cu fălcile strânse de efort, și-l aruncă peste metereze, 
răcnind. Urâtul se rostogoli prin aer, moale ca leșul 
care avea să devină numaidecât, și se prăbuși la pă- 
mânt, printre ai lui. 

Logen se aplecă peste parapet, cu gâfâieli care su- 
flau stropii de ploaie din fața lui, prin aerul umed. 
Erau sute și sute, i se părea, forfotind prin marea de 
noroi de la baza zidului. Oameni sălbatici, de dincolo 
de Crinna, unde abia dacă știau să articuleze cuvinte, 
cărora puţin le păsa de morți. Toţi erau leoarcă de 
ploaie și stropiţi cu mâl, ascunși sub scuturi rudimen- 
tare și agitând arme lucrate primitiv, țepoase și 
brutale. În spatele lor fâlfâiau prin aer flamuri de piele 
zdrențuită agăţată pe oase, ca niște umbre fantomatice 
in ploaie. 

Unii aduceau scări șubrede sau le luau de jos pe 
cele care fuseseră răsturnate, încercând să le prop- 
tească lângă zid și să le ridice, în timp ce imprejurul 
lor cădeau bolovani, sulițe și săgeți, improșcând cu 
noroi. Alții se urcau deja, ținându-și pavezele dea- 
supra capului - două scări în partea lui Dow, una 
intr-a lui Tichie Roșie și una chiar la stânga lui Logen. 
Doi sălbatici uriași dădeau cu securile în poarta plină 

de zgârieturi, împrăștiind la fiecare lovitură țăndări 
ude. Logen arătă spre ei, cu un strigăt zadarnic. Ni- 
meni nu-l auzi, nici n-ar fi putut să-l audă în zgomotul 
puternic al ploii, în hărmălaia trosniturilor, bufni- 
turilor, scrâșnetelor, a zăngănitului de arme și scuturi, 
a zgomotelor de carne străpunsă, a strigătelor de luptă 
Și a țipetelor de durere. 

Își luă din băltoacele de pe pasarelă sabia, pe al 
cărei metal cu luciu mat sclipeau broboane de apă. 
Lângă el, unul dintre carlii lui Fior înfrunta un estic 
care sărise din vârful scării. Schimbară câteva lovi- 
turi, mai întâi cu toporul în scut, apoi cu sabia prin 
aer. Securea esticului se ridică din nou, iar Logen îi 
reteză braţul de la cot, trecu în spatele lui și-l trânti 
pe burtă, cu un urlet. Carlul îl ucise cu o lovitură 
de sabie înapoia capului, apoi arătă peste umărul lui 
Logen cu lama însângerată: 

- Acolo! 

Alt estic, cu un nas mare și coroiat, tocmai ajungea 
in capul scării, unde se apleca peste metereze, luân- 
du-și avânt să arunce o suliță. Logen se repezi spre 
el, mugind. 

Esticul făcu ochii mari, iar braţul cu lancea îi 
șovăi, prea târziu ca s-o mai arunce. Încercă să se dea 
la o parte, ținându-se de lemnul ud cu mâna liberă, 
dar nu reuși decât să tragă scara într-o parte. Sabia 
lui Logen îl străpunse sub braţ, iar atacatorul se clă- 
tină înapoi, cu un mormăit, scăpând lancea. Logen 
il lovi din nou, alunecă și se aplecă prea în faţă, 
aproape căzându-i în brațe. Nas-Coroiat dădu cu 

ghearele spre el, încercând să-l arunce peste parapet. 
Logen îl izbi în față cu garda sabiei, iar o a doua 
lovitură îi rupse și câțiva dinți. A treia îl ameți de 
tot, iar esticul căzu de pe scară, trăgându-l pe un altul 
după el, la pământ. 

- Adu prăjina aia! răcni Logen la carlul cu sabia. 

- Ce? 

- Prăjina, boule! 

Carlul înhăță bucata lungă de lemn și o aruncă prin 
ploaie. Logen lăsă sabia din mână, prinse prăjina din 
zbor și-i propti capătul bifurcat în ultima treaptă a 
unei scări, după care se apucă să împingă din răsputeri. 
Carlul veni să-l ajute, iar scara scârțâi, se clătină și 
incepu să se îndepărteze. Peste mereteze apăru capul 
unui estic, mirat. Văzu prăjina. Îi văzu pe Logen și 
pe carl cum o împingeau. Căzu, în timp ce scara se 
răsturna peste capetele nemernicilor de jos. 

Mai încolo, o altă scară tocmai fusese ridicată, iar 
esticii începeau s-o escaladeze, cu scuturile deasupra 
capetelor, în timp ce Tichie Roșie și ai lui îi bom- 
bardau cu pietre. Câţiva ajunseseră în vârf și pe partea 
de zid a lui Dow, de unde se auzeau strigăte și zgomote 
aducătoare de moarte. Logen își roase buza plină de 
sânge, intrebându-se dacă să le dea o mână de ajutor 
sau să rămână pe loc. Și aici avea să fie din nou nevoie 
de el, nu peste multă vreme. 

Aşa că luă sabia Creatorului și îi făcu semn car- 
lului care-l ajutase, în timp ce stătea să-și tragă respi- 
rația. |i aștepta pe estici să urce din nou, în timp ce 

de jur împrejurul lui oamenii luptau, ucideau și 
mureau. 

Diavoli într-un infern rece, friguros, însângerat. 
De patru zile, de-acum, și avea senzația că se afla acolo 
de-o veșnicie. Ca și cum nici n-ar fi plecat vreodată. 
Și poate că nici nu plecase. 


De parcă viaţa Copoiului n-ar fi fost deja destul 
de complicată, acum mai trebuia să și plouă. 

Umezeala era cea mai mare spaimă a unui arcaș, 
nici pomeneală. Cu excepția aceleia de a-l dobori 
călăreți, poate, dar în vârful unui turn așa ceva nu 
era prea probabil. Arcurile deveniseră alunecoase, 
corzile își pierdeau elasticitatea, penele erau îngreu- 
nate de apă, ceea ce-i făcea să tragă foarte prost. Ploaia 
era în dezavantajul lor, ceea ce-i îngrijora oricum, însă 
ar fi putut să-i coste și mai mult, până la căderea serii. 
Trei namile sălbatice se opinteau la poartă, lovind 
cu două securi grele lemnul înmuiat de ploaie și 
incercând să înfigă o pârghie în spărturile deja făcute, 
pentru a smulge scândurile din loc. 

- Dacă nu ne-ocupăm de ei, ăia au să spargă poarta! 
strigă răgușit Copoiul, în aerul umed. 

- Mhm, dădu din cap Ursuzul, aruncând cu stropi 
din claia sa de păr lăţos. 

Fu nevoie de ceva răcnete și semne făcute cu dege- 
tul arătător, din partea sa și a lui Tul, dar Copoiul 
reuși să-și adune câţiva băieți lângă parapetul alunecos. 
Treizeci de arcuri ude, toate coborâte în același timp, 
toate încordate scârțâind, toate ţintind spre poartă. 

Treizeci de oameni, ochind incruntați, toți şiroind de 
apă și din ce în ce mai uzi cu fiecare clipă. 

- Gata, acum! 

Arcurile traseră mai mult sau mai puţin la unison, 
cu sunete înfundate. Săgețile zburară în jos, ricoșând 
din zidul umed, infigându-se în lemnul aspru al porții, 
perforând pământul din locul unde fusese șanțul, 
inainte de a deveni doar încă un maldăr de noroi. Nu 
era o salvă prea precisă, dar conţinea multe săgeți și, 
când calitatea nu e de partea ta, numărul îți poate 
rezolva totuși problema. Esticul din dreapta își scăpă 
securea, cu trei săgeți înfipte în piept și una în picior. 
Cel din stânga alunecă și se răsturnă pe-o parte, apoi 
se târi la adăpost, cu o săgeată În umăr. Cel cu pârghia 
căzu în genunchi, zbătându-se și ducându-și mâinile 
la spate, intr-o încercare de a ajunge la săgeata din șale. 

- În regulă! Bine! strigă Copoiul. 

Nici unul dintre ceilalți nu părea dornic să mai 
incerce poarta, pentru moment, ceea ce era destul de 
mulțumitor. Încă mai erau destui la scări, dar pe 
aceștia era mai greu să-i respingă de sus. Pe o aseme- 
nea vreme, puteau la fel de ușor să-i nimerească pe 
propriii lor oameni de pe zid. Copoiul scrâșni din 
dinţi și trase cu boltă o săgeată în mulțimea de jos, 
fără să nimerească pe nimeni. ÎN-aveau ce face. Aia 
era treaba lui Fior, a lui Dow și a lui Tichie Roșie. 
De ziduri răspundea Logen. 


Se auzi o trosnitură, puternică de parcă ar fi căzut 
cerul. Lumea deveni orbitoare și incetini ca prin 

mâzgă, plină de ecouri. Logen se poticni prin locul 
acela de coșmar, scăpând sabia din degetele amorțite, 
ajunse la zid și se agăță de el în timp ce se balansa, 
încercând zadarnic să înțeleagă ce se întâmplase. 

Doi oameni se luptau pentru o lance, smucindu-se 
Și învârtindu-se, iar Logen nu-şi amintea de ce. Un 
om cu păr lung primi o lovitură puternică și înceată, 
cu o măciucă în scut, din care săriră câteva ţăndări, 
apoi dădu cu o secure, dezgolindu-și dinţii lucitori, 
spre a nimeri sub genunchi un inamic cu înfăţişare 
sălbatică, pe care-l dobori de pe picioare. Peste tot 
erau oameni uzi și furioși, mânjiţi de glod și sânge. 
O bătălie, poate? El de partea cui era? 

Simţu ceva cald gâdilându-i ochiul și-și duse mâna 
acolo. Se încruntă la vederea vârfurilor înroșite ale 
degetelor, care deveneau trandafirii sub stropii de 
ploaie. Sânge. Cineva îl lovise în cap, așadar? Sau visa? 
O amintire, de demult. 

Se răsuci în loc chiar înainte ca bâta să cadă şi să-i 
sfărâme țeasta ca pe-un ou, apucând cu ambele mâini 
încheieturile unui nemernic păros. Lumea începu 
dintr-odată să se miște repede, zgomotos, iar prin cap 
îi pulsa durerea. Se rezemă de parapet, privind un 
chip murdar, bărbos și schimonosit de furie, aproape 
lipit de al lui. 

Dând drumul ciomagului cu o mână, Logen își 
pipăi cingătoarea după un cuțit. Nu găsi nici unul. 
Atât timp ascuţise toate acele lame, iar acum, când 
avea nevoie, ia-le de unde nu-s! Apoi, își dădu seama. 
Jungherul pe care-l căuta era înfipt în mișelul ăla urât, 

căzut undeva jos, la baza zidului. Își duse mâna în 
cealaltă parte a centurii, încă respingând măciuca, dar 
fără sorți de izbândă, de vreme ce avea doar o mână 
cu care să lupte. Se îndoia de spate tot mai mult, încet, 
peste meterze - până când degetele sale găsiră plăselele 
altui cuțit. Esticul cel păros își eliberă bâta și o ridică, 
deschizând larg gura, cu un zbieret asurzitor. 

Logen îl înjunghie drept prin față, străpungându-i 
cu lama un obraz și ieșind prin celălalt, cu câțiva dinți 
după ea. Răgetul părosului deveni un urlet ascuțit. Își 
scăpă ciomagul şi se îndepărtă împleticit, cu ochii ieșiți 
din orbite. Logen se aplecă și-și înhăță sabia de sub 
picioarele celor doi care se luptau pentru aceeași suliță, 
aşteptă o clipă ca esticul să se întoarcă spre el cu spa- 
tele, apoi îl lovi în coapsă, doborându-l cu un zbieret 
pe pietre, unde carlul se putea ocupa de el ușor. 

Părosului încă-i mai curgea sânge din gură, pe când 
incerca să-și smulgă cuțitul din obraji. Sabia lui Logen 
ii lăsă o tăietură roșie prin blana udă de pe coaste, 
făcându-l să cadă în genunchi. Următoarea lovitură 
ii despică ţeasta în două. 

La nici zece pași distanță, Fior avea rău de furcă, 
incolţit de trei estici, în vreme ce un altul tocmai ajun- 
gea în vârful unei scări, și toți flăcăii lui erau ocupați 
mai incolo. Se strâmbă când primi o lovitură puter- 
nică de ciocan în pavăză, se clătină îndărăt și scăpă 
din mână toporul, care căzu pe pietre. Lui Logen îi 
trecu prin minte că ar fi dus-o mult mai bine dacă 
Fior se alegea cu capul terciuit. Era foarte probabil, 
insă, ca apoi să-i vină lui rândul. 

Aşa că trase adânc aer în piept și atacă, răcnind. 

Primul estic se întoarse tocmai la timp ca să aibă 
spintecată fața, nu partea dinapoi a capului. Al doilea 
işi ridică scutul, însă Logen se lăsă în jos și-n schimb 
ii reteză scurt gamba, de căzu pe spate țipând, cu sânge 
țâşnind în băltoacele de pe pasarelă. Al treilea era o 
namilă enormă, cu păr roșcat zburlit în toate părțile. 
Îl ameţise pe Fior, care stătea în genunchi lângă para- 
pet, cu scutul coborât și sângele șiroindu-i dintr-o tăie- 
tură de pe frunte. Roşcovanul ridică un ciocan imens, 
ca să termine treaba. Înainte de a apuca s-o facă, Logen 
il lovi în spate, înfigându-i în trup până la plăsele sabia 
lungă. Nu ataca niciodată un om din faţă, dacă-l poți 
ucide pe la spate, cum tot spunea tatăl lui, un sfat bun 
pe care se străduise să-l urmeze întotdeauna. Roșcatul 
incepu să se agite și să țipe, răsucindu-se nebunește, 
cu ultimele puteri, şi trăgându-l după el și pe Logen, 
care nu dădea drumul sabiei. Nu peste mult, căzu. 

Logen îl apucă pe Fior de sub braț și-l săltă pe 
picioare. Când ochii i se limpeziră din nou, și văzu 
cine-l ajuta, Fior se încruntă teribil. Se aplecă și-și 
smulse de pe pietre securea căzută. Un moment, 
Logen se întrebă dacă voia să i-o înfigă-n cap, dar Fior 
nu făcu decât să stea pe loc, cu sângele curgându-i din 
tăietura de pe frunte peste chipul ud. 

- În spate, spuse Logen, arătând cu capul peste 
umărul lui. 

Fior se întoarse, în același timp cu Logen, și 
rămaseră spate-n spate. Acum erau ridicate vreo trei 
sau patru scări, în jurul porții, iar bătălia de pe zid 

se Împărțise în câteva lupte separate și sângeroase. 
Fsticii săreau peste parapet, urlând în limba lor neîn- 
țeleasă, cu chipurile dure şi armele la fel de dure 
lucind umede, repezindu-se spre Logen de-a lungul 
pasarelei, în timp ce alții și alții ajungeau în vârf. 
Auzea din spate zăngănelile și scrâșnetele lui Fior, 
care lupta, dar nu le luă în seamă. Nu putea să se 
ocupe decât de cei din fața lui. Cu lucrurile de soiul 
ăsta trebuie să fii realist. 

Se trase îndărăt, arătând o oboseală doar pe jumă- 
tate prefăcută, iar când primul ajunse la el strânse din 
dinți și sări înainte, tăindu-l de-a curmezișul feței și 
făcându-l să cadă zbierând, cu o mână peste ochi. Apoi 
nimeri peste un altul și primi în piept o lovitură de scut 
a cărui margine îl izbi sub bărbie, de-și mușcă limba. 

Logen aproape că se împiedică de trupul rășchirat 
al unui carl mort, se îndreptă la loc în ultima clipă, 
dădu cu sabia fără să nimerească ceva, inerția îl purtă 
inainte și simţi ceva tăindu-l la picior. Icni, sări în 
celălalt picior, învârtindu-și sabia, complet dezechi- 
librat. Se năpusti spre o blană în mișcare, piciorul cedă 
sub el și căzu peste cineva. Se prăbușiră împreună, 
Logen lovindu-se cu capul de pietre, se rostogoliră, 
până când Logen ajunse deasupra, strigând și împroş- 
când cu salivă, își înfipse degetele în părul slinos al unui 
estic și-l izbi cu mutra de pietre, iar și iar, până când 
ü simți craniul înmuindu-se. Apoi se târî de-acolo, auzi 
o lamă clănțănind pe pasarelă, în locul unde stătuse 
inainte, și se săltă în genunchi, cu sabia în mâna 
vlăguită, încleiată de sânge. 

Rămase astfel, cu apa șiroindu-i pe față, trăgând aer 
în piept. Alții se apropiau, iar el nu avea unde să se ducă. 
Piciorul îl durea, iar în brațe nu mai avea nicio putere. 
Îşi simţea capul ușor, parcă gata să-şi ia zborul. Abia 
dacă-i mai rămăsese ceva forță să lupte mai departe. Se 
apropiau tot mai mulți, în frunte venea unul cu mănuși 
groase din piele și un buzdugan mare în mâini, având 
măciulia țepoasă înroșită de sânge. Părea să fi sfărâmat 
deja o ţeastă cu ea, iar a lui Logen avea să fie următoarea. 
Și atunci, Bethod urma să învingă, în sfârșit. 

Logen simţi un junghi rece în burtă. O senzație 
acută de gol. Degetele îi trosniră, când mâna-i deveni 
țeapănă, strângând dureros sabia. 

- Nu! şuieră el. Nu, nu, nu... 

La fel de bine ar fi putut spune nu ploii. Senzaţia 
aceea înghețată se răspândea, ajungându-i până la față, 
lățindu-i gura într-un zâmbet insângerat. Esticul cu 
mănuși se apropia, târând buzduganul pe pietrele ude. 
Aruncă o privire peste umăr. 

Capul îi fu spulberat, improșcând cu sânge. Crum- 
mock-i-Phail răgea ca un urs furios, cu oscioarele săl- 
tându-i în jurul gâtului, în timp ce-și învârtea 
ciocanul în cercuri largi. Următorul estic încercă să 
se retragă, ridicând pavăza. Ciocanul lui Crummock 
îi zbură picioarele de sub trup, trimițându-l de-a dura, 
până rămase culcat pe burtă. Apoi, deleanul cel uriaş 
sări pe pasarelă, agil ca un dansator, în pofida făpturii 
sale masive, îl nimeri pe următorul în stomac, az- 
vârlindu-l prin aer până lângă metereze, unde rămase 
căzut grămadă. 

Logen se uita cum o bandă de sălbatici măcelărea 
o alta, respirând greu, în timp ce flăcăii lui Crum- 
mock chiuiau și zbierau, cu vopseaua de pe față 
dizolvată de ploaie. Năvăleau pe zid, ciopârțind esticii 
cu săbiile și securile lor lucitoare, respingându-i și 
impingându-le scările, aruncându-i peste parapet în 
mocirla de jos. 

Îngenuncheat într-o băltoacă, Logen se rezema 
de mânerul rece al sabiei lui Kanedias care stătea 
înfiptă între pietrele pasarelei. Se aplecă, respirând 
greu, cu burta umflându-i-se și dezumflându-se, cu 
un gust sărat în gură și nasul plin de mirosul sângelui. 
Nici nu îndrăznea să ridice privirea. Strângând din 
dinți, închise ochii și scuipă acreala pe pietre. Se forță 
să-şi alunge senzaţia rece din stomac, și simţi că se 
risipea, pentru moment cel puţin, lăsându-l doar cu 
grija durerii și a oboselii. 

- Se pare că ticăloșii ăștia s-au săturat, se auzi 
din ploaie râsul lui Crummock, care-și dădu capul 
pe spate, cu gura căscată și limba scoasă, după care 
se linse pe buze. Bună treabă ai făcut azi, Sânge- 
rosule-Nouă. Nu că nu mi-ar face o plăcere deose- 
bită să mă uit la tine, dar mă bucur c-am avut și 
eu partea mea. 

Își săltă într-o mână ciocanul cu coadă lungă și-l 
intoarse uşor ca pe-o nuia de salcie, pentru a-i privi 
pata mare de sânge de pe fierul acestuia, cu un smoc 
de păr lipit în mijloc, după care rânji larg. 

Pe Logen abia-l mai țineau puterile ca să ridice 
capul, pentru a se uita la el. 

- A, da...! Bună treabă. Da’ mâine-o luăm iar de 
la-nceput, mm, dacă tot îți place-așa de mult? Poţi 
să iei tu-n primire nenorocitul ăsta de zid. 


Ploaia slăbea, devenind o burniţă rară. O rază de 
soare palidă pătrundea prin norii joși, dezvăluind 
tabăra lui Bethod, cu șanțul său noroios, stindardele 
şi corturile risipite prin vale. Copoiul miji ochii şi i 
se păru că zărea, printre cei câțiva oameni care stăteau 
in față, privind spre esticii care fugeau înapoi, o lucire. 
Probabil lentila unui ochean, ca acelea pe care le fo- 
losea Uniunea, ca să se uite încotro nu era nimic de 
văzut. Se întrebă dacă acolo se afla Bethod însuși, 
urmărind desfășurarea luptei. Ar fi fost tipic pentru 
el să-și facă rost de un ochean. 

Simţi o mână mare căzându-i pe umăr. 

- Da” ştiu că le-am tras o plesnitură, șefule, hurui 
glasul lui Tul, una grozavă de tot! 

Nu încăpea nicio îndoială. La baza zidului 
zăceau o grămadă de estici morți, împrăștiați prin 
mocirlă, mulți erau duşi de ai lor, răniți, sau se târau 
incet, cu chiu, cu vai, înapoi spre tabără. Dar şi 
dincoace de zid căzuseră destui. Copoiul putea să vadă 
un morman de trupuri pline de noroi undeva spre 
fundul fortăreței, unde erau îngropaţi morții. Auzea 
pe cineva zbierând. Ţipete groase și sfâșietoare, ca ale 
unui om căruia trebuie să i se taie un membru, dacă 
nu i S-a și tăiat deja. 

- Mda, i-am plesnit bine, mormăi el, da’ şi ei pe 
noi. Nu-s sigur la câte plesnituri o să mai rezistăm. 


408 Joe ABERCROMBIE 


Butoaiele cu săgeți mai erau pline doar până la 
jumătate, iar bolovanii, pe sfârșite. 

- Ar fi bine să trimitem nişte flăcăi să adune să- 
gețile de la morți! le strigă el celorlalți, peste umăr. 
Să luăm ce putem, cât putem! 

- Într-o vreme ca asta, nu poți să zici niciodată 
c-ai prea multe săgeți, replică Tul. Dacă-i număr pe 
nemernicii ăia din Crinna pe care i-am omorât azi, 
socot că diseară o s-avem mai multe sulițe decât am 
avut azi-dimineaţă. 

Copoiul reuși să afișeze un zâmbet. 

- Frumos din partea lor că ne-au adus ceva de 
folos în luptă! 

- Mda. Cred că dacă ni se terminau săgețile, s-ar 
fi plictisit destul de repede. 

Tul râse, bătându-l pe spate mai tare ca oricând, 
cu destulă putere pentru a face să-i clănțăneasacă dinții. 

- Am făcut treabă bună! Și voi ați făcut! Suntem 
tot vii, nu? 

- Unii dintre noi, da, răspunse Copoiul, coborând 
privirea spre cadavrul unui om care murise în vârful 
turnului. Un luptător vârstnic, cu părul aproape că- 
runt, având o săgeată primitivă înfiptă în gât. Mare 
ghinion, să-l nimerească într-o zi atât de ploioasă, dar 
în luptă ai parte și de noroc, și de ghinion. Se uită 
incruntat spre valea care se intuneca. 

- Unde naiba-i armata Uniunii? 


Cel puţin, ploaia încetase. Trebuie să fii recunos- 
cător pentru mărunțișurile vieții, cum ar fi un foc 

care face mult fum, după ce te-ai udat leoarcă. Tre- 
buie să fii recunoscător pentru orice, când fiecare 
moment poate fi ultimul din viața ta. 

Logen stătea aşezat lângă micul lui foc, singur, 
frecându-și uşor palma dreaptă. Îl durea, înroșită 
şi ţeapănă, după ce toată ziua strânsese mânerul 
aspru al sabiei Creatorului. Avea capul plin de 
vânătăi. Tăietura de pe picior îl cam ardea, dar putea 
totuși să meargă destul de bine. Ar fi putut sfârși 
mult mai rău. Acum aveau de îngropat mai mult 
de treizeci de oameni, și-i puneau în gropi de câte-o 
duzină, așa cum spusese Crummock. Treizeci și ceva 
inapoi în țărână, şi de două ori pe-atâţia răniţi, 
dintre care mulți grav. 

Lângă focul cel mare, îl auzea pe Dow lăudân- 
du-se cum îl înjunghiase pe un estic în fudulii. De 
alături răsuna râsul bubuitor al lui Tul. Logen avea 
senzaţia că nu mai făcea parte dintre ei. Poate că nici 
nu făcuse parte vreodată. Un grup de oameni contra 
cărora luptase și pe care îi învinsese. Vieţi pe care le 
cruțase, din niciun motiv care să aibă sens. Oameni 
care-l urâseră mai rău ca moartea, dar pe care fusese 
nevoit să-i urmeze. Nu-i erau prieteni mult mai 
apropiaţi decât Fior. Poate că singurul lui prieten 
adevărat din tot Cercul Lumii era Copoiul, și chiar 
și în ochii lui, din când în când, lui Logen i se părea 
că zărea acea veche urmă de îndoială, unda aceea veche 
de teamă. Se întrebă dacă ar fi putut-o vedea și acum, 
in timp ce Copoiul ieșea din întuneric. 

- Crezi c-au să atace la noapte? îl întrebă el. 

- O să-ncerce el și pe-ntuneric, mai devreme sau 
mai târziu, răspunse Logen, dar cred că va aştepta 
pân-o să fim destul de obosiţi. 

- Se poate și mai obosit decât acum? 

- Cred c-o să aflăm, se strâmbă Logen, în timp ce-și 
întindea picioarele îndurerate. Chiar am impresia că 
pe vremuri căcaturile astea mergeau mai ușor. 

Copoiul pufni. Nu era tocmai râs - mai mult un 
semn Că auzise. 

- Amintirea poate face adevărate vrăji. Îți mai 
aminteşti de Carleon? 

- Sigur că da, își privi Logen degetul lipsă, după 
care strânse pumnul, ca să arate la fel ca întotdeauna. 
Ciudat, că pe-atunci totul părea așa de simplu... Ştiai 
pentru cine luptai şi de ce. Nu pot să spun că m-a 
deranjat vreodată. 

- Pe mine, da, răspunse Copoiul. 

- Zău? Trebuia să spui. 

- M-ai fi ascultat? 

- Nu. N-aș crede. 

Câteva momente, tăcură amândoi. 

- Crezi c-o să scăpăm vii de-aici? întrebă Copoiul. 

- Poate. Dacă Uniunea apare mâine sau poimâine. 

- Şi crezi c-o s-apară? 

- Poate. Nu putem decât să sperăm. 

- Dacă speri un lucru, nu-l faci să se şi-ntâmple. 

- Ba din contră, de obicei. Dar fiecare zi în care mai 
suntem vii e o şansă. Poate de data asta o să ne reușească. 

Copoiul se încruntă spre flăcările care pâlpâiau. 

- Cam mulți „poate“. 

- Aşa-i la război. 

- Cine-ar fi crezut că ne vom baza pe-o adunătură 
de sudici ca să ne rezolve problemele? 

- Cred că le rezolvi cum poți. Trebuie să fii realist. 

- Atunci, hai să fim realiști. Crezi c-o să scăpăm 
cu viaţă? 

Logen se gândi câteva clipe. 

- Poate. 

Nişte cizme clefăiră pe pământul înmuiat, și Fior 
işi făcu apariția înaintând tăcut spre foc. Avea un 
bandaj mare, cenușiu, în jurul capului, unde suferise 
tăietura, iar de sub el părul îi atârna umed și încâlcit. 

- Șefule. 

Zâmbind, Copoiul se ridică şi-l bătu pe umăr. 

- În regulă, Fior. Ai luptat bine azi. Mă bucur c-ai 
venit, băiete. Cu toții ne bucurăm. 

Privi lung spre Logen. 

- Cu toții, repetă el. Cred că poate încerc să mă 
odihnesc și eu puțin. Ne vedem când mai vin ăia. 
Destul de curând, cel mai probabil. 

Și se pierdu în noapte, lăsându-i pe Fior şi Logen 
să se măsoare unul pe celălalt. 

Probabil că n-ar fi stricat ca Logen să-și apropie mâna 
de un cuțit, să fie atent la mișcări bruște, şi toate celelalte. 
Dar era prea obosit şi avea dureri prea mari pentru așa 
ceva. Astfel că rămase doar așezat, privindu-l pe Fior. 
Acesta strânse din buze, lăsându-se pe vine de cealaltă 
parte a focului, încet și fără tragere de inimă, ca și cum 
ar fi fost pe cale să mănânce un lucru despre care știa 
că era stricat, dar n-avea încotro. 

- Dacă eram în locul tău, spuse el după un timp, 
azi i-aş fi lăsat pe ăia să mă omoare. 

- Acum câţiva ani, sunt sigur că și eu aș fi făcut 
la fel. 

- Și ce s-a schimbat? 

Logen se încruntă, rămas pe gânduri. Apoi, ridică 
din umerii îndureraţi. 

- Încerc să fiu mai bun decât am fost. 

- Crezi că atâta e de-ajuns? 

- Altceva, ce pot să fac? 

Fior rămase cu privirea spre foc. 

- Voiam să zic... 

Își plimbă cuvintele prin gură, apoi le scuipă: 

- Că-ţi sunt recunoscător, cred. Azi mi-ai salvat 
viaţa. Știu că așa a fost. 

Nu-i plăcea s-o spună, iar Logen știa de ce. Ţi-e 
greu ca un om pe care-l urăști să-ți facă o favoare. 
După aia, nu mai poţi să-l urăști la fel de mult. 
Pierderea unui vrăjmaş poate fi mai neplăcută de- 
cât a unui prieten, dacă ţi-a fost dușman destul de 
mult timp. 

Ridică iar din umeri. 

- O nimica toată. E ceva ce omul trebuie să facă 
pentru ai lui, şi atât. Îţi datorez mult mai mult. Știu 
asta. Și n-am să-ți pot plăti niciodată ce-ţi datorez. 

- Aşa e. Dar tot e un fel de inceput, din partea 
mea. 

Fior se ridică și făcu un pas, gata să plece, apoi se 
opri și se întoarse, cu lumina focului unduindu-se pe 
o parte a chipului său dur și furios. 

- Nu-i niciodată așa de simplu, să zici că un om 
e doar bun sau doar rău, nu? Nici chiar când e vorba 
de tine. Nici de Bethod. Și nici de altcineva. 

— Într-adevăr, murmură Logen, cu ochii spre miş- 
carea flăcărilor. Niciodată nu-i simplu. Toți avem 
motivele noastre. Oameni buni și oameni răi. Depinde 
doar unde te afli. 


PERECHEA PERFECTĂ 


Unul dintre nenumăraţii lachei ai lui Jezal se urcă 
pe scăriță și, încruntat de concentrare, îi puse cu mare 
precizie pe cap coroana, al cărei diamant enorm răs- 
pândea o strălucire neprețuită. O răsuci ușor la stânga 
și la dreapta, pentru ca marginea imblănită să se 
prindă bine de capul regelui. Apoi cobori, luă scara 
şi studie rezultatul. O duzină de colegi de-ai lui făceau 
același lucru. Unul dintre ei păși înainte pentru a 
potrivit cât mai exact mâneca brodată cu aur a lui 
Jezal. Altul, cu o strâmbătură, culese o scamă invi- 
zibilă de pe gulerul alb imaculat. 

- Foarte bine, declară Bayaz, dând gânditor din 
cap. Cred că sunteți gata de nuntă. 

Ciudățenia, acum că Jezal avea timp să se gândească, 
era aceea că el nu acceptase, în niciun fel de care să-și 
dea seama, să se însoare. Nici nu acceptase vreo cerere 
în căsătorie, nici nu făcuse el insuși vreuna. Nu 
răspunsese „da“ niciunei propuneri. Și totuși, era acolo, 
pregătindu-se să se unească prin cununie, peste doar 

câteva ore, cu o femeie pe care abia dacă o cunoștea. 
Nu-i scăpase atenţiei faptul că, în scopul ca totul să se 
rezolve atât de repede, trebuia ca aranjamentele să fi 
început cu mult timp înainte de a veni Bayaz cu ideea. 
Poate chiar înainte de încoronare... dar nu i se părea 
chiar atât de surprinzător. De când urcase pe tron, 
trecea neputincios prin fel de fel de evenimente, unul 
mai de neînțeles decât altul, ca un naufragiat care se 
chinuiește să-și țină capul deasupra apei, fără să vadă 
uscatul, purtat carencotro de curenți nevăzuți și 
irezistibili. Atâta doar că era mult mai bine îmbrăcat. 
Începea treptat să-și dea seama că, cu cât un om 
devenea mai puternic, cu atât mai puţin avea de ales. 
Căpitanul Jezal dan Luthar putuse să mănânce orice 
voia, să doarmă când dorea, să se vadă cu cine-i con- 
venea. Augusta Sa Maiestate Regele Jezal Întâiul, din 
partea lui, era legat cu lanţurile invizibile ale tradiției, 
responsabilităţii și formalismului, care-i orânduiau 
toate aspectele existenței, oricât de mărunte. 
Bayaz făcu un pas înainte, cu un aer preocupat: 
- Poate că nasturele ăsta de sus, descheiat... 
Jezal se smuci înapoi, cam nemulțumit. Atenţia 
acordată de Mag tuturor detaliilor, oricât de mărunte, 
devenea mai mult decât obositoare. Avea impresia 
că nici latrina nu mai putea s-o folosească fără ca 
bătrânul ăla băgăreţ să scormonească prin rezultate. 
- Ştiu şi eu cum să închei o haină! se răsti el. Să 
m-aștept cumva să te găsesc aici și la noapte, când îmi 
voi conduce noua soție în odaia de culcare, gata să 
mă instruieşti cum să-mi folosesc cariciu'? 

Lacheii tușiră politicos, ferindu-și ochii și retră- 
gându-se spre colțurile încăperii. Cât despre Bayaz, 
el nici nu zâmbi, nici nu se încruntă. 

- Stau tot timpul la dispoziţia Maiestății Voastre 
cu sfaturi, dar sperasem ca aceea să fie o problemă 
cu care să vă descurcaţi și singur. 


- Sper că ești pregătit pentru mica noastră ieşire. 
Toată dimineaţa m-am... 

Ardee încremeni, când ridică privirea și văzu cum 
arăta Glokta. 

- Ce-ai pățit? 

- Ce, asta? își duse el mâna la mulțimea de vânătăi. 
O femeie kantică a dat buzna în apartamentul meu, 
noaptea, m-a luat la pumni și a fost cât pe ce să mă 
inece în baie. 

O experienţă pe care n-aş recomanda-o nimănui. 

- Ce s-a întâmplat, de fapt? 

- Am căzut pe scară. 

- Aha. Pe scară. Aia poate fi foarte păcătoasă, când 
nu teii bine pe picioare, comentă ea, privindu-și cu 
ochi ușor împăienjeniţi paharul pe jumătate plin. 

- Eşti beată? 

- E după-amiază, nu? Întotdeauna încerc să mă 
imbăt pe la ora asta. Când începi o treabă, trebuie 
să-ți dai toată silinţa - sau, cel puţin, așa-i plăcea lui 
taică-meu să-mi spună. 

Glokta își îngustă ochii spre ea, iar Ardee îi susținu 
privirea peste marginea paharului. Nu-i tremură buza, 
nu face o mutră tragică, pe obraz nici urmă de lacrimi 

amare. Părea la fel de mulțumită ca de obicei. Sau, nu 
mult mai nemulțumită. Ziua nunţii lui Jezal dan Luthar 
nu poate fi o ocazie fericită pentru ea. Nimânui nu-i place 
să fie pus pe liber, indiferent de împrejurări. Nu-i deloc 
plăcut să te abandoneze cineva. 

- Ştii, nu trebuie neapărat să mergem, se strâmbă 
Glokta, încercând zadarnic să-și miște piciorul 
mutilat pentru a și-l destinde, iar strâmbătura îi 
trimise un fior de durere prin buzele crăpate și faţa 
plină de vânătăi. În niciun caz n-am să mă plâng dacă 
azi nu mai am de făcut niciun pas. Putem să stăm 
aici și să discutăm politicale și alte fleacuri. 

- Și să pierdem nunta regală? se holbă Ardee la 
el, apăsându-și pieptul, cu un gest de falsă oroare. Dar 
trebuie să văd neapărat cu ce se îmbracă Prinţesa 
Terez! Se zice că-i cea mai frumoasă femeie din lume, 
și până și o fleoarță ca mine trebuie să aibă pe cineva 
la care să se uite cu respect. 

Își dădu capul pe spate, înghițind restul de vin. 

- Faptul că m-am regulat cu mirele nu prea-i o 
scuză ca să lipsesc de la nuntă, să știi. 


Nava contraamiral a Marelui Duce Orso al Tali- 
nilor înainta încet, calculat, maiestuos, cu doar un 
sfert din vele ridicate, sub un stol de păsări marine 
care dădeau târcoale țipând pe cerul albastru. Era de 
departe cea mai mare corabie pe care o văzuse vreo- 
dată Jezal, sau oricine din mulțimea numeroasă care 
se înșira pe chei sau stătea îngrămădită pe acope- 
rișurile și la ferestrele caselor din port. 

Corabia era împodobită de sărbătoare: fanioane 
colorate fluturau de pe greement, iar cele trei catarge 
inalte arborau drapele viu colorate, crucea cernită a 
talinilor și soarele auriu al Uniunii, unul lângă altul, 
în cinstea fericitului eveniment. Cu toate acestea, nu 
arăta deloc mai puţin amenințătoare. Parc-ar fi fost 
Logen Nouădegete în ținută de papiţoi. S-ar fi văzut 
de la o poștă că tot războinic era, iar fineţurile țipă- 
toare, în care era limpede că se simțea incomod, îl 
făceau să arate cu atât mai sălbatic. Iar ca mijloc de 
a aduce o femeie necăsătorită în Adua, aceea fiind 
viitoarea mireasă a lui Jezal, uriașa navă numai linişti- 
toare nu era. Sugera că Marele Duce Orso putea fi 
un personaj impresionant ca socru. 

Acum Jezal vedea și marinari, forfotind printre 
zecile de funii ca furnicile printr-un tufiș, trăgând jos 
pogoanele de pânză groasă cu o iuțeală indelung exer- 
sată. Lăsară uriașa navă să plutească înainte din 
inerție, cu umbra ei întinsă așternându-se pe chei și 
cufundând în întuneric jumătate din mulțimea adu- 
nată s-o întâmpine. Încetinea treptat, în simfonia scâr- 
ţâielilor de lemnărie și odgoane, până se opri, 
dominând celelalte corăbii din port, care acum păreau 
simple bărcuţe, ca niște pisoi în jurul unui tigru. Sta- 
tuia aurie de la prova, o femeie în mărime de două 
ori cât cea naturală, cu o suliță ridicată spre cer, 
sclipea amenințător deasupra capului lui Jezal. 

La mijlocul cheiului, unde era apa mai adâncă, fu- 
sese construit anume un debarcader special. Pe rampa 
lui în pantă ușoară, grupul talinilor de neam regal 

cobori în Adua, ca niște vizitatori de pe o stea înde- 
părtată unde toți erau bogați, frumoși și fericiți ca-n vis. 

De-o parte și de alta mergeau două șiruri de gărzi 
cu barbă, în uniforme negre identice, cu căștile lus- 
truite ca niște oglinzi orbitoare. Între ei, pe două 
rânduri de câte șase, veneau douăsprezece domnișoare 
de onoare, fiecare gătită cu mătăsuri în culori vii, roșii, 
albastre și violet, fiecare la fel de splendidă ca o 
adevărată regină. 

Dar nimeni din mulțimea uluită de pe chei nu s-ar 
fi putut îndoi cine se afla în centrul atenţiei. Prinţesa 
Terez înainta în frunte, înaltă, zveltă, negrăit de re- 
gală, grațioasă ca o balerină de la circ și maiestuoasă 
ca o împărăteasă de legendă. Rochia ei albă ca neaua 
era cusută cu fir de aur sclipitor, părul avea culoarea 
bronzului lustruit, iar un colier de diamante scânte- 
ietoare arunca fulgere de pe pieptul ei palid, în lumina 
vie a soarelui. În acel moment, numele de Giuvaierul 
Talinilor părea într-adevăr cum nu se poate mai po- 
trivit. Terez arăta la fel de pură și năucitoare, la fel 
de falnică și luminoasă, la fel de dură și minunată ca 
o piatră scumpă desăvârșită. 

Când picioarele ei atinseră piatra cheiului, mul- 
țimea izbucni în urale tumultuoase. Petale de flori, 
roșii și trandafirii, începură să se reverse în cascade 
bine orchestrate de la etajele de sus ale clădirilor. Sub 
această ploaie multicoloră plină de miresme delicate, 
pășind pe un covor moale, prințesa veni spre Jezal 
cu magnifică demnitate, ținându-și capul sus, auto- 
ritar, și mâinile împreunate mândru în față. 

Descrierea „o apariţie care-ţi taie respirația“ ar fi 
fost de o nevolnicie epocală. 

- Augusta Voastră Maiestate, murmură ea, reușind 
cumva să-l facă să se simtă ca și cum el ar fi fost cel 
umil, în timp ce făcea o reverență; în spatele ei, dom- 
nișoarele de onoare îi urmară exemplul, iar membrii 
gărzii se plecară adânc, cu o coordonare impecabilă. 
Tatăl meu, Marele Duce Orso al Talnilor, vă trimite 
scuzele sale profunde, dar o problemă urgentă din 
Styria îl împiedică să ia parte la nunta noastră. 

Ș se îndreptă iar de spate, ca trasă de sfori nevă- 
zute, într-o ireproşabilă poziţie dreaptă. 

- Numai de dumneavoastră avem nevoie, îngăimă 
Jezal, blestemându-se în sinea lui peste o clipă, când 
iși dădu seama că ignorase complet forma cuvenită 
de adresare. În acele împrejurări, îi era cam dificil să 
gândească limpede. Terez arăta și mai răpitor acum, 
decât atunci când o văzuse ultima oară, cu un an şi 
ceva în urmă, certându-se feroce cu Prinţul Ladisla 
la banchetul dat în onoarea lui. Amintirea ţipetelor 
ei furioase nu-l prea încuraja, dar în fond Jezal nici 
n-ar fi fost încântat la gândul ca ea să se mărite cu 
Ladisla. La urma urmei, individul fusese un dobitoc 
total. Jezal era cu totul alt gen de om și, fără îndoială, 
putea să se aștepte la alte reacții. Sau, cel puţin, așa spera. 

- Vă rog, Înălțimea Voastră, spuse el, și-i întinse mâna. 
Prinţesa întinse la rândul ei mâna, ușoară ca un fulg. 

- Maiestatea Voastră îmi face o cinste prea mare. 

Copitele cailor suri bocăneau pe caldarâm, iar ro- 
ţile trăsurii susurau lin. Porniră pe Calea Regală, cu 

o companie de Cavaleri ai Gărzii Regelui călărind 
in formație strânsă împrejurul lor. Armurile și armele 
luceau, marea stradă era înțesată de cetățeni ce 
priveau admirativ, în toate ușile și ferestrele se aflau 
supuși zâmbitori. Toţi veniseră acolo ca să-și 
ovaționeze noul rege și pe femeia care în curând avea 
să le fie regină. 

Jezal știa că, lângă ea, nu putea să arate altfel decât 
ca un idiot fără pereche. Un mârlan stângaci, prost-cres- 
cut, de origine joasă, care n-avea niciun drept de a sta 
in aceeași trăsură - decât, poate, ca scăunel pentru 
picioare. Niciodată în viața lui nu se mai simțţise atât 
de umil. Abia dacă-i venea să creadă că se însura cu 
femeia aceea. În aceeași zi. Mâinile-i tremurau. Tre- 
murau de-a binelea. Poate că niște cuvinte sincere i-ar 
fi ajutat pe amândoi să se mai relaxeze. 

- Terez... 

Prinţesa continua să le facă mulțimilor cu mâna. 

- Îmi dau seama... că nu ne cunoaştem câtuși de 
puţin... Aș dori să te cunosc... 

O ușoară tresărire a gurii ei fu singurul semn că-l 
auzise. 

- Știu că pentru tine trebuie să fi fost un șoc cum- 
plit, la fel cum a fost şi pentru mine. Sper că, dacă 
pot face ceva... ca să-ți fie mai ușor, adică... 

- Tatăl meu consideră că interesele țării noastre 
sunt slujite cel mai bine prin această căsătorie, iar 
datoria unei fiice este aceea de a asculta. Noi, cei care 
ne naștem în familii sus-puse, suntem îndelung pre- 
gătiți pentru a face sacrificii. 

Capul ei perfect se întoarse lin pe gâtul la fel de 
perfect, cu un zâmbet și mai perfect. Sau, puţin cam 
forțat, poate, dar nu mai puţin radios. Era greu de 
crezut că o față atât de netedă și fără cusur putea fi 
făcută din carne, ca a oricui altcuiva. Părea de porțelan 
sau de piatră șlefuită. Era o plăcere continuă, magică, 
s-o vezi mișcându-se. Jezal se întrebă dacă buzele ei 
erau calde sau reci. Tare i-ar mai fi plăcut să afle. Terez 
se aplecă spre el, punându-și ușor mâna pe dosul 
mâinii lui. Caldă, neîndoielnic, și moale, şi în foarte 
mare parte făurită din carne. 

- Serios, ar trebui să le faci cu mâna, murmură ea, 
cu vocea plină de melodicitate styriană. 

- Ăă, daaa... îngăimă Jezal, cu gura foarte uscată. 
Da, desigur. 


Glokta stătea în picioare, cu Ardee lângă el, pri- 
vind încruntat spre ușile Rotondei Lorzilor. Dincolo 
de acele porți enorme, în marea sală circulară, avea loc 
ceremonia. O, ce zi, ce zi voioasă! Predicile Înaltului 
Judecător Marovia reverberau din cupola poleită, 
fericita pereche își depunea jurămintele solemne, cu 
inimile ușoare. Numai câţiva norocoși fuseseră pri- 
miţi înăuntru, ca martori. Noi ceilalți, trebuie să adorăm 
de la distanţă. Și ce mai mulțime se adunase să facă 
acest lucru...! Toată Piaţa Mareşalilor era ticsită de 
oameni, ale căror voci surescitate năpădeau urechile 
lui Glokta. O g/oată de sicofanţi, așteptând nerăbdători 
să apară Maiestatea Sa. 

Se legăna nervos înainte și-napoi, la stânga și la 
dreapta, strâmbându-se și șuierând, încercând să-și 
pună sângele-n mișcare prin picioarele indurerate, 
să-și astâmpere cârceii. Să stai atâta timp în același loc 
este, spus pe șleau, tortură curată. 

- Cât timp poate dura o nuntă? 

Ardee își arcui o sprânceană neagră. 

- Poate n-au reușit să-și țină mâinile-acasă și sunt 
ocupați să-și ducă până la capăt cununia, acolo, pe 
pardoseala Rotondei Lorzilor. 

- Și-asta cât dracu” poate să le ia? 

- Sprijină-te de mine, dacă nu mai poți, spuse ea, 
oferindu-i cotul. 

- Ologul rezemat de bețivancă? se încruntă Glokta. 
Ce mai pereche facem... 

- Poţi și să cazi peste mine, dacă vrei, ca să rămâi 
și fără dinții ăia pe care-i mai ai. N-o să-mi piară 
somnul din cauza asta. 

Poate-ar fi bine să-i primesc oferta, fie și numai pentru 
un moment. În fond, ce-ar fi rău în asta? Imediat, însă, 
incepură să se audă primele ovaţii ascuţite, cărora li 
se alăturară curând altele și altele, până când tot văz- 
duhul ajunse să vuiască de o hărmălaie plină de entu- 
ziasm. Uşile Rotondei Lorzilor fură în sfârșit deschise, 
iar Înaltul Rege și Regina Uniunii ieșiră în lumina 
soarelui, ținându-se de mână. 

Până şi Glokta fu nevoit să recunoască: formau 
o pereche care-ţi lua ochii. La fel ca monarhii din le- 
gende, erau înveșmântaţi în mantii albe strălucitoare, 
tivite cu broderii ce scânteiau, având pe spate soarele 

auriu, vizibil când se întoarseră spre mulțime. Erau 
înalți, zvelți, grațioși, cu coroane de aur lucitor și câte 
un singur diamant. Amândoi, atât de tineri și atât de 
frumoși, având în faţă toată viaţa — fericită, bogată și 
puternică. Ura! Ura pentru ei! Răbăţelul meu uscat de 
inimd plesnește de atâta bucurie! 

Glokta își rezemă mâna pe cotul lui Ardee și se 
înclină spre ea, cu cel mai grotesc, strâmb și știrb rânjet. 

- Chiar e adevărat că regele nostru e mai chipeș 
decât mine? 

- Ce prostii jignitoare! îşi umflă Ardee pieptul, 
cu o mișcare smucită a capului, privindu-l de sus cu 
dispreţ. Și eu strălucesc mai puternic decât Giuva- 
ierul Talinilor! 

- A, sigur că da, draga mea, categoric că da. Pe 
lângă noi, ăștia arată ca niște cerșetori! 

- Nişte scârnăvii. 

- Nişte ologi. 

Chicotiră împreună, în timp ce cuplul regal stră- 
bătea maiestuos piaţa, escortat de zece Cavaleri din 
Gardă. Consiliul Închis îi urma la o distanță respec- 
tuoasă, unsprezece bătrâni demni, cu Bayaz printre 
ei, în hainele lui oculte, zâmbind aproape la fel de 
radios ca tinerii însurăţei înșiși. 

- Nici măcar nu-mi plăcea, mormăi Ardee printre 
dinți, din capul locului. Nu-mi plăcea cu adevărat. 

Facem pereche, cu siguranță. 

- N-ai motive să plângi. Eşti mult prea mintoasă 
ca să te fi mulțumit cu un nătâng ca el. 

Ardee trase scurt aer în piept. 

- Sunt sigură că ai dreptate. Dar eram așa de 
plictisită, și singură, și obosită... 

Si beată, fără îndoială. 

Ridică din umeri, deznădăjduită. 

- Mă făcea să simt că eram mai mult decât o 
povară. Mă făcea să mă simt... dorită. 

Și ce te face sd crezi că md interesează să aud toate 
astea? 

- Dorută, zici? Ce minunat. Și acum? 

Ardee cobori privirea în pământ, nefericită, iar 
Glokta simţi o undă de vinovăţie. Dar vinovăția nu 
doare cu adevărat decât atunci când nu mai ai nici o 
altă grijă pe cap. 

- Mi-e greu să spun că ar fi fost iubire adevărată, 
spuse ea - iar Glokta îi văzu beregata mișcându-se, 
când înghiţi un nod. Dar, cumva, mă gândeam mereu 
că aveam să-l fac de râs. 

- Hm... 

Cât de rar primește fiecare dintre noi ceea ce așteaptă... 

Procesiunea regală dispăru treptat, urmată de ultimii 
curteni eleganți și paznici strălucitori, în sunetul aplau- 
zelor extaziate care se îndepărtau spre palat. Spre viito- 
rul lor glorios, unde noi, secretele vinovate, nu suntem 
invitați sub nicio formà. 

- Uită-te la noi, murmură Ardee. Proscrișii. 

- Resturile stricate. 

- Fructele putrede. 

- Nu mi-aş face griji prea mari, oftă Glokta. Tu 
ești tot tânără, deşteaptă și acceptabil de drăguță. 

- Un compliment istoric, într-adevăr. 

- Ai toți dinții-n gură și ambele picioare. Un avan- 
taj insemnat, pe lângă unii dintre noi. Nu mă indoiesc 
că în curând îţi vei găsi alt idiot de viță nobilă pe care 
să-l prinzi în mrejele tale - nimic rău în asta. 

Ardee se întoarse în altă direcție, cu umerii aduși, 
iar Glokta ghici că-și mușca buza. Ridică mâna, 
punându-i-o pe umăr... Aceeași mână care a tăiat felii 
degetele lui Sepp dan Teufel, care a ciupit sfârcurile 
de pe pieptul Inchizitorului Harker, care a ciopârțit 
în bucăți un sol gurkian și a ars de viu altul, care a 
trimis oameni nevinovați să putrezească în Englia și 
așa mai departe, si aşa mai departe... Îşi retrase mâna, 
lăsând-o să cadă pe lângă trup. Mai bine sd verși toate 
lacrimile din lume, decât să fii atinsă de mâna asta. 
Mângăierea vine din alte surse şi curge spre alte desti- 
naţii. Se uită încruntat prin piață, lăsând-o pe Ardee 
cu amarul ei. 

Mulțimea continua să ovaţioneze. 


Era un eveniment magnific, desigur. Nu se cruțase 
niciun efort, nicio cheltuială. Jezal nu s-ar fi mirat 
deloc dacă avea cinci sute de invitaţi, dintre care cu- 
noştea doar câţiva. Lorzii şi Doamnele Uniunii. Marii 
oameni din Consiliile Închis și Deschis. Cei mai 
bogaţi și mai puternici, îmbrăcați în hainele cele mai 
bune și purtându-se în modurile cele mai alese. 

Camera Oglinzilor era peste poate de potrivită. 
Cea mai spectaculoasă încăpere din tot palatul, mare 
cât un câmp de luptă și părând și mai mare, datorită 
oglinzilor uriașe care acopereau toți pereții, dând 

impresia deconcertantă a zeci de alte nunți magnifice, 
în zeci de alte săli învecinate. O mulțime de lumâ- 
nări ardeau pe mese, în sfeșnicele de pe pereţi și 
printre cristalurile candelabrelor de deasupra, cu 
flăcări mici şi unduitoare. Lumina lor blândă făcea 
să strălucească argintăria și bijuteriile oaspeților, și 
se reflecta din pereții închiși la culoare, lucind până 
departe: un milion de puncte luminoase, ca stelele 
pe cerul negru al nopţii. O duzină din cei mai price- 
puţi muzicanți ai Uniunii cântau melodii subtile și 
pline de vrajă, care se amestecau cu valurile conver- 
sațiilor mulțumite, cu clinchetele tacâmurilor noi 
şi cu zornăiturile banilor vechi. 

Era o sărbătoare veselă. Un eveniment de-o viață. 
Pentru musafiri. 

Pentru Jezal era cu totul altceva, dar nici el nu știa 
sigur ce anume. Stătea la o masă aurită, cu regina ală- 
turi, copleșiți de zecile de servitori slugarnici, vizibili 
în ochii întregii adunări ca o pereche de exponate rare 
la grădina zoologică. Jezal stătea buimac și stângaci, 
într-o tăcere de vis, tresărind din când în când ca un 
iepure bolnav, când câte un lacheu pudrat îi lua ochii 
cu legume. La dreapta lui, Terez infigea ocazional fur- 
culița în câte-o bucăţică măruntă, cu gesturi preten- 
țioase, o ducea la gură, mesteca, inghițea cu o precizie 
elegantă. Jezal nu crezuse niciodată că era cu putinţă 
să mănânci frumos. Acum își înțelegea greșeala. 

Abia dacă-și mai amintea cuvintele răsunătoare ale 
Înaltului Judecător care, presupunea, îi uniseră ire- 
vocabil. Ceva în legătură cu iubirea și securitatea 

națiunii, mai reținea vag. Dar putea să vadă inelul pe 
care i-l înmânase cu un gest amorțit lui Terez, în 
Rotonda Lorzilor, cu enorma piatră sângerie sclipind 
pe degetul ei mijlociu, prelung. Mesteca o bucată din 
cea mai fină carne, iar în gura lui avea un gust ca de 
noroi. Erau soț și soție. 

Acum vedea că Bayaz avusese dreptate, ca întot- 
deauna. Oamenii tânjeau după ceva care, fără efort, 
să se afle mai presus de ei. Poate că nu toți aveau 
regele pe care şi-l doriseră, dar nimeni nu putea să 
nege că Terez era regina potrivită, și chiar mai mult 
decât atât. Simplul gând la Ardee West așezată în 
jilțul acela aurit era absurd. Și totuși Jezal simţi un 
junghi de vinovăţie când îi veni această idee, urmat 
indeaproape de unul și mai puternic, de tristețe. Ar 
fi fost o mângâiere să aibă pe cineva cu care să vor- 
bească în acele momente. Oftă dureros. Dacă era 
vorba să-și petreacă viaţa cu această femeie, trebuia 
să-i vorbească. Și, probabil, cu cât începeau mai 
repede, cu atât mai bine. 

- Am auzit că Talins... e un oraș foarte frumos. 

- Într-adevăr, răspunse ea pe un ton formal, dar 
și Adua are frumusețile ei. 

Tăcu, uitându-se fără speranţă în farfurie. 

Jezal își drese glasul. 

- E ceva cu care... poate fi cam greu să te obișnu- 
iești, spuse el, indrăznind un început de zâmbet. 

Terez clipi din ochi, apoi se uită prin sală. 

— Așa este. 

- Dansez? 

Întoarse capul spre el, cu o mișcare lină, fără cea 
mai mică tresărire a umerilor. 

- Puțin. 

Jezal își împinse scaunul și se ridică. 

- Atunci, să dansăm, Maiestate? 

- Cum dorește Maiestatea Voastră. 

În timp ce mergeau spre mijlocul sălii spaţioase, 
conversațiile scăzură treptat. În Camera Oglinzilor 
se lăsă o tăcere de moarte, lăsând la o parte zgomotul 
cizmelor lui lustruite și al pantofilor ei de lac, pe 
dalele lucioase. Jezal înghiţi în sec când își ocupară 
locurile, înconjurați pe trei laturi de mesele lungi și 
toate legiunile de oaspeţi eleganţi, toți privindu-i. 
Avea cam aceeași senzaţie de anticipare sufocantă, de 
teamă și emoție, ca pe vremuri, când intra în cercul 
de scrimă pentru a lupta cu un adversar necunoscut, 
în urletele mulțimii. 

Rămaseră nemișcaţi ca două statui, privindu-se în 
ochi. Jezal întinse mâna, cu palma în sus. Terez o 
întinse și ea pe a ei, dar în loc de a i-o lua, îi apăsă 
ferm dosul palmei cu al său și o împinse în sus, până 
când degetele le ajunseră la același nivel. Ridică abia 
vizibil o sprânceană. Era o provocare tăcută, pe care 
nimeni altcineva dintre cei prezenți n-avea cum s-o 
fi observat. 

Prima notă prelungă suspină din coarde, rever- 
berând prin sală. Porniră, învârtindu-se unul în jurul 
altuia cu o încetineală exagerată, tivul auriu al rochiei 
lui Terez foșnind pe pardoseală, fără ca picioarele să 
i se vadă, astfel că părea mai degrabă să lunece decât 

să pășească, ținându-și bărbia extrem de sus. Se mișcară 
mai întâi într-o parte, apoi și în cealaltă, iar în oglinzile 
din jur o mie de alte perechi se mișcau în același ritm, 
inșirându-se până în depărtările tulburi - încoronate 
și îmbrăcate în alb și auriu fără pată. 

Când începu a doua frază muzicală și se alăturară 
și celelalte instrumente, Jezal incepu să-și dea seama 
că era complet depășit, mai rău chiar decât fusese de 
către reîntâlnirea cu Bremen dan Gorst. Terez dansa 
cu o precizie atât de desăvârșită, incât era sigur că ar 
fi putut ține un pahar cu vin în echilibru pe cap, fără 
să verse o picătură. Muzica răsuna tot mai tare, mai 
repede, mai cutezător, iar mișcările lui Terez deve- 
neau și ele mai iuți și mai îndrăzneţe. Parcă i-ar fi 
controlat cumva pe instrumentiști, cu mâinile ei 
intinse, atât de perfect se coordonau. Jezal încercă s-o 
conducă, iar ea păși prin jurul lui, fără niciun efort. 
Fentă într-o parte, se răsuci în cealaltă, iar Jezal fu 
cât pe ce să cadă-n fund. Terez se feri și se învârti cu 
o discreție absolută, lăsându-l să se întindă după nimic. 

Muzica devenea tot mai rapidă, muzicanți își må- 
nuiau instrumentele cu o concentrare îndârjită. Jezal 
făcu o încercare zadarnică de a o prinde, dar Terez 
îi scăpă iar, zăpăcindu-l cu foiala rochiei, și abia dacă 
putea s-o urmeze. Aproape că-i puse piedică, cu un 
picior care se retrase înainte ca el să se fi dumirit, 
mișcă brusc capul și fu cât pe ce să-l impungă în ochi 
cu coroana. Toţi oamenii mari și buni ai Uniunii 
priveau într-o tăcere fermecată. Până și Jezal se po- 
meni doar un spectator uluit. Era tot ce putea face 

ca să rămână cam în aceeași poziţie, pentru a nu se 
face complet de râs. 

Nu fu sigur dacă se simţea ușurat sau dezamăgit, 
când muzica încetini din nou, iar Terez îi oferi mâna, 
ca și cum ar fi fost o comoară rară. O apăsă cu dosul 
mâinii lui și porniră în cerc unul în jurul celuilalt, 
apropiindu-se tot mai mult. În timp ce ultimul refren 
se prelingea din instrumente, Terez se lipi de el, cu 
spatele pe pieptul lui. Se întoarseră încet, și mai incet, 
Jezal având nasul plin de mirosul părului ei. Pe ultima 
notă prelungă, ea se aplecă înapoi, iar el o cobori ușor. 
Gâtul ei se întindea, capul i se lăsa în jos, cu coroana 
delicată aproape atingând podeaua. Și se făcu liniște. 

Sala izbucni în aplauze furtunoase, dar Jezal abia 
dacă le auzea. Era prea ocupat să se uite la soția lui. 
În obrajii ei apăruse acum o umbră de culoare, buzele 
ușor întredeschise îi dezvăluiau dantura perfectă, iar 
conturul bărbiei, gâtul întins și claviculele suple erau 
conturate cu umbre și încercuite cu diamante scânte- 
ietoare. Mai jos, pieptul i se ridica și cobora în corsaj, 
respirând repede, cu lucrul fascinant al unei abia 
vizibile pelicule de sudoare cuibărită în șanțul dintre 
sâni. Lui Jezal tare i-ar mai fi plăcut să se cuibărească 
și el acolo. Clipi din ochi, cu respiraţia șuierându-i 
ascuţit în gât. 

- Dacă Maiestatea Voastră binevoiește... mur- 
mură ea. 

- Ăă...2 A... sigur. 

O ridică la loc în picioare, în timp ce aplauzele 
continuau. 

- Dansaţi... magnific. 

- Maiestatea Voastră este prea bun, replică ea, cu 
un ușor crâmpei de zâmbet - dar totuși un zâmbet. 

Jezal îi zâmbi nătâng. Pe parcursul unui singur 
dans, frica și deruta i se transformaseră lin în emoția 
cea mai plăcută. Fusese invrednicit cu o imagine fu- 
gară a ceea ce se găsea sub învelișul de gheaţă, și se 
vedea limpede că noua lui regină era o femeie de o 
pasiune rară și focoasă. O latură ascunsă a ei, pe care 
acum abia aștepta s-o cerceteze mai indeaproape. 
Aștepta cu atâta nerăbdare, de fapt, încât fu nevoit 
să-și ferească ochii, mutându-și privirea într-un colț, 
incruntat și încercând cu disperare să se gândească la 
alte lucruri, pentru ca încordarea din pantaloni să nu-l 
compromită în fața musafirilor adunați. 

Măcar o dată, chipul lui Bayaz, într-un colț, fu 
tocmai lucrul pe care avea nevoie să-l vadă: un zâmbet 
inghețat, potolindu-i ardoarea la fel de sigur ca o 
găleată cu apă rece. 


Glokta o lăsase pe Ardee în camera ei de zi mo- 
bilată peste măsură, făcând toate eforturile să se 
imbete și mai rău, iar de-atunci era prost-dispus in- 
truna. Chiar și pentru mine. Nimic nu se compară cu 
compania unei persoane și mai nefericite decât tine, 
ca sd te facă să te simţi mai plăcut. Problema e că, 
după ce nefericirea ei dispare, a ta te apasă de două ori 
mai rece și cumplită. 

Sorbi încă o gură de supă groasă, strâmbându-se 
când se forță să înghită lichidul prea sărat. Ma întreb 

cât de minunat se distrează acum Regele Jezal. Lăudat 
și admirat de toţi, ghiftuindu-se cu cele mai alese mån- 
căruri, în cea mai aleasă companie. Lăsă lingura în 
castron, simțind că ochiul stâng i se zbătea iar, și tre- 
sări când o undă de durere îi cobori prin spate, până 
in picior. Opt ani de când mi-au dat drumul gurkienii, 
și tot prizonierul lor sunt, cum voi fi întotdeauna. 
Prins într-o celulă nu mai mare decât propriul meu 
trup schilodit. 

Ușa se deschise scârțâind și Barnam își târșâi picioa- 
rele înăuntru, ca să ia castronul. Glokta ridică privirea 
de la supa pe jumătate moartă la bătrânul pe jumătate 
mort. Cele mai alese mâncăruri, în cea mai aleasă com- 
panie. Ar fi râs, dacă buzele crăpate i-o ingăduiau. 

- Gata, domnule? întrebă servitorul. 

- Mai mult decât probabil. 

N-am putut să-mi scot din fund mijloacele de a-l 
distruge pe Bayaz, așa că, fireşte, Eminenţa Sa n-o să 
fie deloc mulțumită. Și cât de nemulțumită credem că 
poate fi, înainte de a-și pierde complet răbdarea? Dar 
ce s-ar putea face? 

Barnam scoase castronul din cameră, închizând 
ușa după el, și-l lăsă pe Glokta singur cu durerea lui. 
Ce-am făcut, ca să merit una ca asta? Și acel Luthar ce-a 
făcut? Nu e și el la fel cum eram eu? Arogant, vanitos 
și egoist ca toți dracii? E un om mai bun decât mine? 
Atunci, de ce pe mine viața m-a pedepsit atât de aspru, 
iar pe el l-a răsplătit așa de generos? 

Dar Glokta știa deja răspunsul. Din același motiv 
pentru care Sepp dan Teufel zace nevinovat în Englia, 

cu degetele scurtate. Acelaşi motiv pentru care acel ge- 
neral Vissbruck, atât de loial, a murit în Dagoska, în 
timp ce trădătoarea Magistră Eider a fost lăsată în viață. 
Acelaşi motiv pentru care Tulkis, ambasadorul gurkian, 
a fost sfârtecat în fața unei mulțimi care urla, pentru 
o crimă pe care n-o comisese. 

Își apăsă limba îndurerată peste unul dintre dinții 
rămași. Viața nu e dreaptă. 


Jezal mergea țanțoş pe culoar, ca prin vis, cu coș- 
marul de dimineață rămas departe în urmă. Capul : 
se învârtea de-atâtea omagii, aplauze și felicitări. Trupul 
îi era încălzit de dans, de vin și, tot mai mult, de poftă. 
Cu Terez lângă el, pentru prima oară în scurta lui 
domnie, se simţea cu adevărat ca un rege. Nestematele 
și metalele prețioase, mătasea și broderiile, pielea ne- 
tedă și palidă, toate străluceau fascinant în lumina dulce 
a lumânărilor. Seara fusese un deliciu, iar noaptea 
făgăduia să fie și mai delicioasă. O fi părut Terez dură 
ca o piatră scumpă, de la distanță, dar Jezal o ținuse 
în braţe și ştia el ce ştia. 

Uşile mari ale dormitorului regal erau ţinute des- 
chise de doi lachei încordaţi, apoi se închiseră fără 
zgomot după ce Regele și Regina Uniunii intrară. 
Uriașul pat domina capătul opus al încăperii, iar mă- 
nunchiurile de pene înalte din colțurile baldachinului 
aruncau umbre lungi pe tavanul aurit. Perdelele 
verzi, fastuoase, stăteau desfăcute imbietor, iar spa- 
țiul mătăsos din spatele lor era plin de umbre suave 
ŞI aţâţătoare. 

Terez făcu încet câțiva pași înaintea lui, cu capul 
plecat, în timp ce Jezal răsucea cheia în încuietoare, 
cu un șir lung de clănțăneli ritmice. Respirația 1 se 
acceleră, când se opri în spatele soției lui, ridică mâna 
ȘI i-o puse ușor pe umărul gol. Simţi mușchii în- 
cordându-se sub pielea netedă, iar surescitarea ei, atât 
de apropiată de a lui, îl făcu să zâmbească. Se întrebă 
dacă ar fi trebuit să spună ceva, încercând s-o calmeze, 
dar ce rost avea? Amândoi ştiau ce urma să se 
intâmple, iar el, unul, era nerăbdător să înceapă. 

Veni și mai aproape, cuprinzându-i talia cu mâna 
liberă, şi-şi simți palma foșnind peste mătasea aspră. 
i atinse ceafa cu buzele, o dată, de două ori, de trei. 
Își frecă nasul de părul ei, inspirându-i parfumul şi 
suflând ușor pe lângă obraz. O simţi tremurând sub 
respiraţia lui, ceea ce-l încurajă și mai mult. Degetele 
îi trecură peste umărul ei, până pe piept, pe sub şiragul 
de diamante, strecurându-se în corsaj. Se indesă mai 
tare în ea, strâns, cu un mârâit satisfăcut din gâtlej, 
apăsându-și plăcut bărbăţia în dosul ei, prin haine... 

Într-o clipă, Terez se smulse de lângă el cu o ex- 
clamaţie, se răsuci și-l plesni peste față cu palma, de-i 
țiuiră urechile. 

- Nemernic murdar! ţipă ea, stropind cu salivă 
din gura schimonosită. Pui de târfă-mpuţită! Cum 
îndrăzneşti să mă atingi? Ladisla era un cretin, dar 
măcar avea sânge curat! 

Jezal rămase cu gura căscată, apăsându-și cu o mână 
obrazul care-i ardea, ţeapăn din cap până-n picioare. 
Întinse cealaltă mână, fără vlagă. 

- Dar eu... auu! 

Genunchiul ei îl nimeri intre picioare cu o pre- 
cizie nemiloasă, golindu-i pieptul de aer și făcându-l 
să se clatine sufocat, după care căzu ca un castel din 
cărți de joc lovit cu barosul. În timp ce se prăbușea 
pe covor, străpuns de acea tortură pe care numai o 
lovitură în bijuteriile de familie o poate cauza, găsi 
o slabă consolare în faptul că avusese dreptate. 

Noua lui regină era o femeie de o pasiune rară și 
focoasă. 

Lacrimile care-i șiroiau din belșug nu erau numai 
de durere, de uimire groaznică și dezamăgire tempo- 
rară, ci și de oroare - o oroare crescândă. Se părea că 
judecase teribil de greșit sentimentele lui Terez. Le 
zâmbise mulțimilor, dar acum, în particular, arăta 
limpede că-l disprețuia, pe el şi tot ceea ce reprezenta. 
Faptul că se născuse din flori nu prea putea să se mai 
schimbe vreodată. După toate semnele, avea să-şi pe- 
treacă noaptea nunţii pe podeaua dormitorului regal. 
Regina străbătuse deja grăbită odaia, iar perdelele 
patului erau închise în calea lui. 


CEA DE-A ȘAPTEA ZI 


În noaptea trecută, esticii veniseră din nou. Se 
strecuraseră prin întuneric, găsiseră un loc pe unde 
să se caţăre și uciseseră o santinelă. Apoi, ridicaseră 
O scară și, până să fie descoperiţi, se strecuraseră destui 
inăuntru. Strigătele îl treziseră pe Copoi, care oricum 
abia dacă dormea, și se adunase pe picioare învelit cu 
pătura. Inamici în fortăreață, oameni alergând și 
strigând, umbre prin întuneric, peste tot domnind 
panica și haosul. Oameni luptând la lumina stelelor, 
la lumina torțelor, sau fără nicio lumină, săbii lovind 
fără să aibă habar unde nimereau, cizme împie- 
dicându-se și aruncând jerbe de scântei din focurile 
de tabără aproape stinse. 

Până la urmă, îi respinseseră. li înghesuiseră lângă 
zid și-i doborâseră cu toptanul, doar trei apucând să 
arunce armele și să se predea. Amarnică greșeală pen- 
tru ei, după cum avea să reiasă. Muriseră mulți oa- 
meni în acele șapte zile. La fiecare apus de soare se 
vedeau tot mai multe morminte. Nimeni nu avea o 

dispoziție prea milostivă, dacă la început unii se 
simțiseră astfel, ceea ce nu prea era cazul. Astfel, 
când îi capturaseră pe cei trei, Dow cel Negru îi 
urcase pe zid, unde Bethod şi toți ceilalți puteau 
să-i vadă. Tocmai se crăpa de ziuă și primele raze de 
lumină albăstruie străpungeau cerul negru. Îi stro- 
pise cu ulei și scăpărase o cremene. Unul câte unul, 
ii arsese de vii. Astfel, fiecare putea să vadă ce-l aş- 
tepta, începând să urle încă înainte de a-i veni rândul. 

Copoiului nu-i prea plăcea să vadă oameni în 
flăcări. Nu-i plăcea să le audă zbieretele și sfârâi- 
tul grăsimii aprinse. Nu zâmbea simțind mirosul 
dulceag şi greţos al cărnii arse. Dar nici nu se 
gândise să oprească execuția. Existau momente 
pentru atitudini binevoitoare, iar acesta nu era 
unul dintre ele. În război, mila şi slăbiciunea sunt 
totuna, iar pentru purtările frumoase nu există 
răsplată. O învățase de la Bethod, demult. Poate 
că acum acești estici aveau să se gândească mai bine 
inainte de a veni din nou noaptea, să le strice 
tuturor micul dejun. 

Apoi, putea ajuta și să-i mai oțelească pe ceilalți 
flăcăi ai Copoiului, pentru că nu puțini incepeau 
să devină nervoși. Câţiva încercaseră să fugă, cu 
două nopți în urmă. Îşi părăsiseră posturile și se 
strecuraseră peste zid, în întuneric, încercând să 
coboare în vale. Bethod le luase capetele, care acum 
stăteau înfipte în sulițe, de-a lungul șanțului său. 
O duzină de scăfârlii desfigurate, cu părul fluturat 
de vânt. De pe zid, nu prea li se distingeau feţele, 


puterea armelor 439 


dar păreau cumva să aibă o expresie supărată, fu- 
rioasă. Ca şi cum l-ar fi acuzat pe Copoi că-i adusese 
acolo. Ca și cum n-ar fi avut el destule griji cu re- 
proşurile celor vii. 

Se uita încruntat spre tabăra lui Bethod, unde for- 
mele corturilor şi ale insemnelor tocmai incepeau să 
se deslușească din ceață și intuneric, întrebându-se ce-ar 
fi putut să facă, decât să stea acolo și să aștepte. Toţi 
oamenii lui îl priveau, sperând să facă vreo vrajă ca să-i 
scape cu viață. Copoiul, insă, nu se pricepea la magie. 
O vale, un zid şi nicio ieșire. Lipsa oricărei ieșiri fusese 
tot rostul planului. Se întreba dacă mai puteau să reziste 
incă o zi. Dar, în fond, aceeași întrebare şi-o pusese și 
in dimineața trecută. 

- Oare ce planuri are Bethod pentru ziua de azi? 
murmură el, vorbind mai mult pentru sine. Ce-o fi 
punând la cale? 

- Un masacru? mârâi Ursuzul. 

Copoiul îl privi cu asprime. 

- Aș fi preferat cuvântul „atac“, dar nu m-aș mira 
s-o păţim cum ai zis tu, până la apusul soarelui. 

Își îngustă ochii spre valea umbrită, sperând să vadă 
ceva ce sperase de-a lungul tuturor acelor șapte zile. 
Vreun semn că sosea Uniunea. Nu se zărea nimic, însă. 
Dincolo de tabăra întinsă a lui Bethod, cu corturile, 
steagurile și grupurile ei de oameni, nu se afla decât 
pământul gol și pustiu, cu fuioare de ceață adunate în 
adânciturile intunecoase. 

Tul îl înghionti în coaste cu cotul lui mare, 
izbutind să zâmbească. 

- Nu știu ce să zic de planul ăsta. Să așteptăm 
Uniunea... Sună cam riscant, dacă vrei să-mi știi pă- 
rerea. Oi avea vreo șansă să mi-o schimb, acum? 

Copoiul nu râse. Nu mai avea putere. 

- Nu prea. 

- Mda, oftă din rărunchi uriașul. Nici eu nu 
credeam. 


Șapte zile, de la primul atac al luptătorilor shanka 
asupra zidurilor. Șapte zile, și păreau să fi fost șapte 
luni. Logen nu mai avea niciun mușchi care să nu-l 
doară de-atâtea eforturi. Era acoperit de o mulțime 
de vânătăi, o armată de zgârieturi, o legiune de 
tăieturi, umflături şi arsuri. O tăietură prelungă pe 
picior, bandajată, coastele legate strâns după ce fusese 
lovit în ele, două cruste măricele sub păr, umărul 
țeapăn ca lemnul de la o izbitură de scut, degetele 
julite şi umflate de când dăduse cu pumnii spre estici, 
nimerind în schimb vreo piatră. Era tot numai o rană 
mare și dureroasă. 

Nici ceilalți n-o duceau mult mai bine. În toată 
fortăreața nu mai era om nevătămat, într-un fel sau 
altul. Până şi fiica lui Crummock se alesese cu-o zga- 
rietură de undeva. Unul dintre flăcăii lui Fior pier- 
duse un deget, cu două zile în urmă. Cel mic, de la 
mâna stângă. Acum își privea ciotul învelit într-o 
cârpă murdară şi plină de sânge, strâmbându-se. 

- Frige, nu? întrebă el, ridicând privirea spre 
Logen, în timp ce-și strângea celelalte degete și le 
desfăcea din nou. 

Probabil ar fi fost firesc ca lui Logen să-i pară rău 
pentru el. Îşi amintea durerea, precum și dezamăgirea, 
și mai amarnică. Era greu de crezut că nu mai avea 
acel deget, pentru tot restul vieții. Dar nu-i mai ră- 
măsese milă pentru nimeni, în afară de el Însuși. 

- Ba bine că nu, mormăi el. 

- Îl simt de parcă l-aș mai avea. 

- Mda. 

- O să-mi treacă senzaţia asta? 

- Cu timpul. 

- În cât timp? 

- Mai mult decât avem, s-ar părea. 

Omul dădu din cap, încet, posomorât. 

- Mhm... 

Șapte zile, și până şi pietrele reci și lemnele umede 
ale fortăreței păreau să se fi săturat. Parapetele noi 
erau sparte şi parţial dărâmate, peticite la loc, atât cât 
se putea, şi sfărâmate din nou. Porţile aveau o mul- 
țime de spărturi prin care se vedea lumina de dincolo. 
O lovitură mai puternică ar fi putut să le spulbere 
peste grămada de bolovani din spatele lor. O lovi- 
tură mai puternică ar fi putut să-l doboare și pe 
Logen, la o adică, așa se simţea. 

Luă o gură de apă acră din ploscă. Începuseră să 
ajungă la lichidul rânced de pe fundul butoaielor. Și 
mâncarea era pe terminate, la fel ca toate celelalte. De 
speranță, in special, duceau lipsă — tot mai amarnic. 

- Încă viu, șopti el, pentru sine, dar fără un triumf 
prea mare în glas. Ba chiar, mai mic decât de obicei. 
N-o fi fost civilizaţia pe gustul lui, dar în acele 

momente nu i-ar fi displăcut un pat moale, un loc 
ciudat în care să se pișe și puțin dispreț din partea 
unor idioţi slăbănogi. Tocmai se întreba pentru a mia 
oară de ce venise înapoi, când auzi în spatele lui glasul 
lui Crummock-i-Phail: 

- Ei, ei, Sângerosule-Nouă. Pari obosit, omule. 

Logen îl privi încruntat. Palavrele smintute ale 
deleanului începeau să-l calce pe nervi. 

- Am muncit din greu în ultimele câteva zile, în 
caz că n-ai observat. 

- Ba am văzut, şi am luat și eu parte, nu, fru- 
musețile mele? 

Cei trei copiii ai lui se uitară unul la altul. 

- Da...? murmură fata, cu voce mică. 

Crummock cobori privirea spre ei. 

- Nu vă mai place jocul, hm? Tu ce zici, 
Sângerosule-Nouă? Luna nu-ți mai zâmbește? Ţi-e 
frică, aşa...? 

Logen îl privi lung, mohorăât. 

- Sunt sătul, Crummock, asta sunt. Sătul de for- 
tăreaţa ta și mai ales de vorbăria ta blestemată. Nu 
tuturor le place la fel de mult ca ţie cum sună ples- 
căitul din buzele astea grase. Ce-ar fi să te cari și să 
vezi dacă nu poţi să-ți bagi luna-n cur? 

Crummock rânji larg, arătându-şi şirul curb de 
dinți galbeni prin barba castanie. 

- Asta-i omv’ care mi-i drag, uite-aicea. 

Unul dintre fiii lui, cel care-i ținea sabia, îl trăgea 
de cămașă. 

- Acuma ce naiba mai e, băiete? 

- Ce-o să se-ntâmple dacă pierdem, tati? 

- Dacă ce? mârâi Crummock, altoindu-și fiul peste 
cap cu o palmă cât toate zilele, de căzu cu nasu-n ță- 
rână. Sus, în picioare! Aicea n-o să fie rost de pierdut 
bătălu, băiete! 

- Atâta vreme cât luna ne iubește, mormăi sora 
lui, dar nu prea tare. 

Logen îl privi pe băiat cum se ridica, ținându-și 
o mână peste gura din care-i curgea sânge, gata să 
izbucnească in plâns. Cunoștea simțământul. Poate 
c-ar fi trebuit să spună ceva despre acest mod de a se 
purta cu un copil. Poate-ar fi trebuit s-o spună încă 
din prima zi, sau măcar dintr-a doua. Acum, însă, 
nu mai putea. Era prea obosit, prea plin de dureri și 
prea inspăimântat ca să-i mai pese. 

Dow cel Negru se apropie, cu un fel de zâmbet 
pe buze. Singurul om din toată tabăra despre care s-ar 
fi putut spune că era mai bine-dispus ca de obicei, 
iar când Dow cel Negru începe să zâmbească, poţi 
fi sigur c-ai nimerit în hârdăul cu rahat. 

- Nouădegete, mârâi el. 

- Dow. Ţi s-au terminat oamenii pe care să-i arzi 
de vii? 

- Cred că Bethod o să-mi mai dăruiască, nu peste 
mult, arătă el cu capul spre zid. Azi ce crezi c-o să 
ne trimită? 

- După ce le-am făcut azi-noapte, cred că nemer- 
nicii ăia din Crinna s-au cam potolit. 

- Și eu cred. Nişte sălbatici împuțiţi. 

- Și de câteva zile n-a mai apărut niciun shanka. 

- Patru zile, de când ne-a trimis capetele-turtite. 

Logen miji ochii spre cerul care se lumina treptat. 

- Se pare că azi va fi vreme bună. Bună pentru 
armuri, pentru săbii și pentru mersul umăr la umăr. 
Vreme bună pentru a încerca să ne termine. Nu m-aș 
mira ca azi să trimită carlii. 

- Nicu eu. 

- Sunt cei mai buni, și-i are de demult. M-aștept 
să-l văd pe Coastealbe, și pe Goring, și pe Palid-ca-Ză- 
pada, pe nenorocitul de Oscior şi pe toți ceilalți, 
venind agale spre poartă după micul dejun. 

Dow pufni. 

- Cei mai buni? O șleahtă de muieri, ăia. 

Și, întorcând capul, scuipă în noroi. 

- N-am să te contrazic. 

- Zău? N-ai luptat alături de ei, ani la rând, așa 
de greu și sângeros? 

- Ba da. Dar nu pot spune că mi-au plăcut prea mult. 

- Păi, dacă te mângâie cu ceva, mă-ndoiesc că au 
o părere prea bună despre tine, în ultima vreme, 
remarcă Dow, privindu-l lung. De când nu-ți mai 
convine Bethod, Nouădegete, îmi zici și mie? 

Logen îi susținu privirea. 

- Mi-e greu să spun. A fost treptat, cred. Poate 
că s-a făcut tot mai ticălos, cu timpul. Sau poate am 
devenit eu tot mai puţin ticălos. 

- Sau poate că pe lumea asta nu-i loc pentru doi 
ticăloşi la fel de mari ca voi. 

- Ei, nu știu... se ridică Logen. Tu și cu mine lu- 
crăm foarte frumos impreună. 

Se îndepărtă de Dow, gândindu-se cât de ușor 
fusese să lucreze cu Malacus Quai, cu Ferro Maljinn, 
ba chiar și cu Jezal dan Luthar. 

Șapte zile, și toți își săreau la beregată. Toţi furioși, 
toți obosiţi. Șapte zile. Singura consolare era că nu 
mai puteau urma prea multe. 


- Uite-i că vin. 

Ochii Copoiului se abătură într-o parte. La fel ca 
majoritatea puţinelor lucruri pe care le zicea 
Ursuzul, nici nu era nevoie să fie spus. Toţi vedeau 
limpede, la fel de clar ca răsăritul soarelui. Carlii lui 
Bethod se puseseră în mișcare. 

Nu se grăbeau. Veneau cu pas țeapăn și regulat, 
ținându-și în față scuturile pictate, cu ochii spre 
poartă. Deasupra lor fluturau steagurile. Semne pe 
care Copoiul le recunoștea de demult. Se întrebă ală- 
turi de câţi dintre acei oameni luptase. Câtor chipuri 
le putea alătura și un nume? Cu câți băuse, mâncase, 
râsese, iar acum trebuia să se străduiască să-i trimită 
înapoi în pământ? Trase adânc aer în piept. Câmpul 
de luptă nu e cel mai potrivit loc pentru senti- 
mentalisme, cum îi spusese cândva Treicopaci, iar el 
băgase la cap. 

- În regulă! 

Ridică mâna, în timp ce oamenii din vârful tur- 
nului își pregăteau arcurile, în jurul lui. Mai așteptați 
un moment! 

Carlii tropăiau prin mocirla răscolită și frânturile 
de piatră din locul unde valea se îngusta, pe lângă 

leşurile esticilor și ale luptătorilor shanka, lăsate să 
putrezească acolo unde căzuseră, ciopârțite, strivite sau 
străpunse de săgeți rupte. Nu șovăiau, nu încetineau, 
iar peretele de scuturi se unduia din mers, dar nu se 
spărgea. Nu apărea nici cea mai mică deschizătură. 

- Merg în formaţie strânsă, mormăi Tul. 

- Mda. Prea strânsă, nemernicii. 

Se apropiau, de-acum. Ajunseseră destul de 
aproape, iar Copoiul putea încerca o primă salvă. 

- Gata, băieți! Ochiţi în sus și trageţi cu boltă! 

Primele săgeți își luară zborul din turn, șuierând, 
zburară arcuit și începură să cadă peste coloana 
compactă. Oamenii ridicară scuturile în calea lor, iar 
săgețile se înfipseră în lemnul vopsit, se izbiră de 
coifuri și ricoșară din zale, învârtindu-se prin aer. 
Câteva își găsiră ținta, se auzi un țipăt. Ici, colo, 
apăreau goluri, dar restul călcau peste cei căzuți, 
continuându-și drumul spre zid. 

Copoiul se incruntă spre butoaiele cu săgeți. Acum 
nu mai erau pline nici măcar pe sfert, iar cele mai 
multe săgeți fuseseră smulse din trupurile morților. 

- Atenţie mare! Ochiţi cu grijă, băieți! 

- Hm, făcu Ursuzul, arătând în jos. 

Din șanț ieșea în grabă un grup mare de oameni, 
in haine de piele groasă placată cu oţel. Se aliniară 
pe câteva rânduri, în genunchi, pregătindu-și armele. 
Arbalete, așa cum folosea și Uniunea. 

- Jos! strigă Copoiul. 

Micile arcuri păcătoase trosniră și scuipară. Între 
timp, cei mai mulți flăcăi din turn se adăpostiseră 

după parapet, dar un optimist care rămăsese aplecat 
peste margine primi o săgeată În gură, se clătină și 
căzu, fără zgomot. Altul fu nimerit în piept și gâfâi 
subțire, ca vântul prin cetina de brad. 

- În regulă! Daţi-le și voi! 

Toţi se ridicară în același timp și trimiseră o salvă, 
cu corzile vibrând, pentru a-i bombarda pe nemernici 
cu săgeți în picaj. N-or fi avut arcurile lor aceeași forță, 
dar înălțimea făcea săgețile să cadă cu putere, iar arcașii 
lui Bethod nu aveau după ce să se ascundă. Nu puţini 
căzură pe spate sau porniră târâș, zbierând și tângu- 
indu-se, însă cei din următorul rând le luară locul, încet 
şi sigur, îngenuncheară și țintiră cu arcurile. 

Alt stol de săgeți țâșni șuierând. Oamenii se feriră 
și se trântiră pe jos. Una șuieră chiar pe lângă capul 
Copoiului, izbindu-se de stânca din spate. Numai în- 
tâmplarea făcuse să nu-l străpungă. Alți doi nu avură 
același noroc. Un băiat zăcea pe spate, cu două săgeți 
infipte-n piept, privindu-le și şoptind: „căcat... 
căcat... căcat...“ la nesfârșit. 

- Afurisițui! 

- Să și-o 1a și ei! 

Săgeţile porniră din ambele direcţii, în timp ce oa- 
menii ocheau și trăgeau strigând, toți furioși și cu 
dinții strânși. 

- Fiţi gata! striga Copoiul. Fiţi gata! 

Dar nimeni nu-l auzea. Cu avantajul înălțimii și 
al parapetului care-i adăpostea, nu trecu mult pentru 
ca oamenii lui să domine situaţia. Arbaletierii lui 
Bethod începură să se retragă, după care vreo doi își 

aruncară arcurile și o luară la fugă, unul primind o 
săgeată în spate. Ceilalţi se repeziră spre şanţ, lăsân- 
du-și răniții să se târască pe jos. 

- Hm, făcu iar Ursuzul. 

În timp ce arcașii și arbaletierii erau ocupați să facă 
schimb de săgeți, carlii ajunseseră la poartă, cu scutunile 
deasupra capetelor, feriți de pietrele şi săgețile celor de 
pe ziduri. Șanțul era astupat de vreo două zile, iar acum 
coloana se despărți în două, oamenii în zale părând să 
facă loc pentru ceva ce trebuia să ajungă în față. Copoiul 
îl zări: un trunchi de copac lung și subțire, tăiat pentru 
a fi folosit ca berbece de asalt, cu crengile tăiate scurt, 
astfel ca oamenii să-l poată ține de ele. Se auzi prima 
trosnitură zdrobitoare, când izbi jalnica poartă. 

- Căca-m-aș... mormăi el. 

Grupuri de thralli porniseră la atac, cu arme și ar- 
muri ușoare, aducând scări, mizând pe viteză ca să 
ajungă sus pe zid. Mulți cădeau, străpunși de sulițe 
sau săgeți ori doborâți de pietre. Unele dintre scări 
erau împinse înapoi, dar oamenii se mișcau repede și 
cu hotărâre, și-și vedeau de treabă. Curând, două gru- 
puri ajunseră pe ziduri, în timp ce alții se inghesuiau 
pe scări, luptând cu ai lui Crummock, avantajaţi de 
faptul că erau mai mulți și mai odihniţi. 

Se auzi o bubuitură asurzitoare, și poarta căzu la 
pământ. Copoiul văzu trunchiul de copac repezin- 
du-se pentru ultima oară, sfărâmând un batant al porții. 
Carliui îl deschiseră și pe celălalt, în timp ce câteva pie- 
tre ricoșau din scuturi. Cei câțiva din faţă porniră 
inainte, pe sub boltă. 

- Rahat... spuse Ursuzul. 

- Au trecut, gâfâi Copoiul, privind cum carlii lui 
Bethod se imbulzeau prin deschizătură ca un val de 
zale, călcând în picioare porțile sfărâmate, dând la o 
parte bolovanii îngrămădiţi, cu scuturile în culori vii 
ridicate și armele lucitoare gata de luptă. De-o parte 
și de alta, thrallii roiau pe scări și pe zid, împingându-i 
pe delenii lui Crummock înapoi pe pasarele. Ca un 
fluviu spărgând un stăvilar, oastea lui Bethod se re- 
vărsa în fortăreaţa spartă, pârâul devenind în scurt 
timp un adevărat torent. 

- Eu mă duc jos! mârâi Tul, scoțându-și din teacă 
sabia uriașă. 

Copoiul se gândi să-ncerce să-l oprească, dar nu 
făcu decât să dea din cap, obosit, privindu-l cum se 
repezea în jos pe trepte, urmat de alți câțiva. N-avea 
niciun rost să le stea în cale. Momentul părea să se 
apropie cu repeziciune. 

Momentul când fiecare om își alege locul în care 
să moară. 


Logen îi văzu intrând pe poartă, urcând rampa 
și năvălind în fortăreață. Timpul părea să curgă mai 
incet. Distingea desenele de pe fiecare scut, luminate 
puternic de soarele dimineții - copac negru, pod roșu, 
doi lupi pe fond verde, trei cai pe fond galben. Meta- 
lele luceau și scânteiau - margini de scuturi, inele de 
zale, vârfuri de sulițe, tăișuri de sabie. Și tot veneau, 
scoțând strigăte de luptă, ascuţite și pătrunzătoare, 
așa cum făceau de ani și ani. Logen inspira și expira 


450 Joe ABERCROMBIE 


cu greutate pe nas. Thrallii și oamenii dealurilor se 
luptau pe ziduri ca și cum ar fi fost sub apă, cu sunete 
surde, infundate. Palmele lui Logen erau năclăite de 
sudoare, îl furnicau și-l mâncau, în timp ce-i privea 
pe carli invadând fortăreaţa. Aproape nu-i venea să 
creadă că trebuia să se repeadă între ei și să ucidă cât 
de mulți putea. Ce idee prostească! 

Simţea nevoia aceea puternică, la fel ca întot- 
deauna în asemenea momente, de a se întoarce şi a 
O lua la fugă. Peste tot în jur se simţea teama celorlalți, 
foielile lor nesigure, pașii înapoi. Un instinct destul 
de rațional, atâta doar că nu aveau unde să fugă. Nică- 
ieri, decât înainte, în ghearele dușmanilor, sperând 
să-i poată da la o parte până nu apucau să se prop- 
tească bine pe picioare. Nu aveau la ce altceva să se 
gândească. Era singura lor șansă. 

Așa că Logen ridică sabia Creatorului, scoase un 
urlet fără sens și o luă la goană. Auzi strigătele din 
jurul lui, simți oamenii pornind odată cu el, inghe- 
suiala și zăngănitul armelor. Pământul, zidul, carlii 
spre care fugea, toate se cutremurau și trepidau. Ciz- 
mele lui tropăiau cu zgomot, respiraţia-i șuiera odată 
cu vântul. 

Îi văzu pe carli grăbindu-se să-și ridice scuturile, 
să formeze un zid, să-și pregătească lăncile și săbiile, 
dar erau complet învălmășiți după năvala pe poarta 
aceea îngustă, zăpăciți de mulțimea care se repezea 
la ei urlând. Strigătele de război li se uscară în gât- 
lejuri, iar chipurile victorioase li se inmuiară, șocate. 
Vreo doi, la margini, începură să aibă indoieli, 

șovăiră, se retraseră, și în clipa următoare Logen și 
ceilalți ajunseră la ei. 

Reuși să ocolească o lance care se clătina și dădu 
o lovitură puternică într-un scut, cu toată forţa ata- 
cului, doborând omul în noroi. În timp ce încerca 
să se ridice, sabia lui Logen nimeri piciorul, tăind prin 
zale și lăsând o rană prelungă în carne, astfel că se 
prăvăli la loc, zbierând. Logen se intoarse spre un 
alt carl, simţi sabia Creatorului scârțâind pe muchia 
de metal a pavezei și lunecând în trup. Un om bolbo- 
rosi şi vărsă sânge pe pieptarul cămășii de zale. 

Logen văzu o secure izbind un coif, unde lăsă o 
adâncitură cât pumnul. Se dădu la o parte din calea 
unei sulițe aruncate, care se înfipse în coastele unui 
om de lângă el. O sabie lovi un scut, trimițând fărâme 
de oase în ochii lui Logen. Clipi, se feri, alunecă în 
mâl, sfârtecă un braţ care-l trăgea de haine și simți 
osul rupându-se în mâneca de zale. Doi ochi se rosto- 
goleau pe un chip însângerat. Ceva îl împinse din 
spate, gata să-l doboare cu pieptul într-o sabie. 

Nu prea avea spaţiu ca să-și ia avânt, iar nu peste 
mult nu mai avea loc pentru nimic. Oamenii se Îm- 
bulzeau din spate, năvăleau pe poartă, sporind și mai 
mult, pe negândite, înghesuiala din mijloc. Logen era 
strâns între ei, umăr la umăr. Cei din jur icneau și 
mormăiau, se-mpingeau și se-nghionteau, se impun- 
geau cu cuţitele și se zgâriau pe feţe cu unghiile. I se 
păru că-l zări în grămadă pe Oscior, cu dinţii dezgoliți 
intr-o grimasă și părul lung și cărunt revărsându-i-se 
de sub coiful impodobit cu spirale aurii şi stropit cu 

roşu, strigând și el cu glas răgușit. Logen încercă să 
se îndese într-acolo, dar curenţii orbi ai bătăliei îl 
traseră în altă direcție, îndepărtându-i din nou. 

Înjunghie pe cineva pe sub un scut, se strâmbă 
când simţi o lovitură în șold. O arsură prelungă, în- 
ceată, tot mai dureroasă. Mârâi în timp ce lama îl 
sfredelea, fără să se miște, fără să-l apese, doar stând 
pe loc în timp ce el era împins într-acolo. Dădu din 
coate, din cap, reuși să se smulgă din locul dureros, 
simți umezeala sângelui pe picior. Acum avea puțin 
loc, așa că-și degajă mâna înarmată, lovi cu sabia un 
scut, sfărâmă o ţeastă și se pomeni împins înainte, 
cu faţa în creierii calzi. 

Cu coada ochiului, văzu o pavăză smucită în sus. 
Marginea îl nimeri în gât, sub bărbie, dându-i capul 
pe spate și umplându-i craniul cu lumină orbitoare. 
Până să bage de seamă, începu să se rostogolească, 
tușind, prin noroiul de sub cizmele celorlalți. 

Se târî orbește, agățându-se de pământ, scuipând 
sânge, printre picioarele care tropăiau în jur. O groaz- 
nică pădure de picioare, întunecoasă și mișcându-se 
încontinuu, cu urlete de durere și furie venind de sus, 
odată cu razele frânte de lumină. Primea lovituri, era 
călcat, nicio parte din trupul lui nu scăpa. Încercă să 
se ridice, și o cizmă în gură îl trânti la loc. Se ros- 
togoli, gâfâind, văzu un carl bărbos în aceeași stare, 
ii era cu neputinţă să spună de-a cui parte lupta, 
încercând să se salte din noroi. Ochii li se întâlniră 
o clipă, apoi o suliță lucitoare căzu de sus și i se înfipse 
omului în spate, o dată, de două ori, de trei. Carlul 

rămase inert, cu sângele gâlgâindu-i prin barbă. Peste 
tot în jur zăceau trupuri, pe burtă și pe-o parte, prin- 
tre echipamentele scăpate și rupte, lovite și împinse 
care-ncotro ca niște păpuși, unele încă zvâcnind, zbă- 
tându-se, gemând. 

Logen icni, când o cizmă îl călcă apăsat pe mână, 
strivindu-i degetele în nămol. Bâjbâi după un cuțit de 
la cingătoare și incepu să dea fără vlagă în piciorul de 
deasupra, scrâșnind din dinţii însângeraţi. Ceva îl pocni 
în creştet, făcându-l să cadă iar cu faţa-n mocirlă. 

Lumea era o hărmălaie tulbure, o mizerie dure- 
roasă, o masă de picioare și mânie. Nu știa încotro 
stătea cu faţa, unde era susul și unde josul. În gură 
simțea gust metalic, și sete. Avea sânge în ochi, noroi 
in urechi, capul îi bubuia, îi venea să verse. 

Înapoi în Nord, cu poftă de răzbunare. Ce mama 
dracu” o fi avut în cap...? 


Cineva urlă, lovit de săgeată, dar Copoiul nu avea 
timp de pierdut cu el. 

Thrallii lui Coastealbe erau pe zidul de sub turn, 
iar câțiva ajunseseră pe scară. Acum se repezeau în sus, 
apropiindu-se atâta cât puteau pe treptele acelea înguste. 
Copoiul își cobori arcul și scoase sabia din teacă, în 
cealaltă mână pregătindu-și un cuțit. Alţi câțiva se 
inarmară cu sulițe și se adunară în jurul scării. Copoiul 
inghiți în sec. Niciodată nu-i prea plăcuseră luptele 
față-n față, doar la o lungime de secure depărtare de 
duşman. Prefera să păstreze o distanță politicoasă, dar 
ticăloșii ăștia păreau să aibă alte planuri. 

În capul scării izbucni o încăierare ingrămădită, 
apărătorii impungând cu lăncile şi incercând să-i res- 
pingă pe thrallii care împungeau și ei și îimpingeau 
cu scuturile, în timp ce căutau să pună piciorul pe 
platforma de sus - toți, foarte atenţi ca nu care cumva 
să se prăvălească de la înălțime în noroi. 

Unul se repezi cu o suliță, urlând din toți bojocii, 
iar Ursuzul îi trase o săgeată în faţă, calm peste poate, 
de la doar un pas, doi, depărtare. Omul se împletici, 
se indoi de mijloc, cu penele săgeţii ieșindu-i din gură 
și vârful prin ceafă, apoi Copoiul îi zbură creștetul 
cu sabia, făcând cadavrul să cadă pe burtă. 

Un thrall uriaș, cu păr roșu zburlit, sări pe trepte, 
luându-și avânt cu o secure mare şi mugind nebu- 
nește. Ocoli o lance şi dobori un arcaș, cu o lovitură 
care improșcă peretele stâncos cu sânge, apoi se repezi 
mai departe, în timp ce oamenii se împrăștiau din 
calea lui. 

Copoiul se feri, încercând să arate ca un idiot, iar 
când securea se prăvăli, sări la stânga, scăpând ca prin 
urechile acului. Thrallul roşcovan se împiedică, pro- 
babil obosit după escaladarea zidului și urcușul pe 
trepte. Fusese un drum lung, mai ales când la capăt 
nu te aștepta altceva decât moartea. Copoiul îi dădu 
un șut puternic în partea laterală a genunchiului, 
făcându-i-l să se indoaie, pe când omul se clătina spre 
marginea scării, zbierând. Sabia Copoiului îi aplică 
O tăietură pe spate, destul de puternic ca să-l trimită 
peste margine. Scăpând securea, thrallul se rostogoli 
in gol, cu un urlet. 

Simțind o mișcare, Copoiul se intoarse tocmai la 
timp ca să vadă un alt thrall atacându-l din lateral. Se 
răsuci și-i respinse uşor prima lovitură de sabie, icni 
când o simţi pe a doua în braţ, își auzi arma căzând 
cu zgomot din mâna înmuiată. Se smuci înapoi din 
calea altei lovituri, se împiedică și căzu pe spate. 
Thrallul se repezi la el, ridicându-și sabia pentru a-i 
da lovitura de grație, dar până să mai facă un pas, 
Ursuzul apăru dintr-o parte, îl apucă de brațul înarmat 
şi i-l țintui locului. Copoiul se adună pe picioare, 
strângând în mâna teafără pumnalul, și-l înjunghie pe 
thrall drept în piept. Rămaseră acolo, toți trei, îngră- 
mădiţi laolaltă, în toiul nebuniei, atâta vreme cât îi 
luă thrallului să moară. Apoi, Copoiul îşi trase cuțitul 
inapoi, iar Ursuzul lăsă trupul neînsuflețit să cadă. 

Lupta din vârful turnului era aproape câștigată, cel 
puţin pe moment. Un singur thrall mai rămăsese pe 
picioare şi, sub privirea Copoiului, doi băieți îl încolțiră 
lângă parapet, unde-l străpunseră cu lăncile. Peste tot 
zăceau morți. Vreo două duzini de thralli și poate una 
de luptători de-ai Copoiului. Unul dintre aceștia stătea 
rezemat de peretele stâncii, cu respiraţia grea şi chipul 
palid, ținându-și măruntaiele în mâinile însângerate. 

Mâna Copoiului nu mai funcţiona cum trebuie, 
cu degetele atârnându-i inerte. Îşi ridică mâneca și 
văzu o tăietură lungă, de la cot până aproape de în- 
cheietură. Un spasm în stomac îi umplu gura de 
borâtură amară, pe care o scuipă. Cu rănile altora te 
mai obișnuieşti, dar cele în propria carne trezesc 
intotdeauna o oroare aparte. 

Jos, dincoace de zid, lupta era atât de strânsă, încât 
nu se mai vedea decât o masă de oameni înghesuiți 
unii-ntr-alții, în clocot. Copoiul abia dacă putea dis- 
tinge cine de partea cui era. Stătea încremenit, cu 
cuțitul însângerat în mâna însângerată. Acum nu mai 
exista niciun răspuns, niciun plan. Fiecare lupta 
pentru sine însuși. Numai norocul i-ar mai fi putut 
scăpa cu viață după acea zi, și începea să aibă îndoieli 
că le mai rămăsese atâta noroc. Simţi cum cineva îl 
trage de mânecă. Ursuzul. Îi urmări cu privirea 
direcția indicată de arătătorul lui. 

Dincolo de tabăra lui Bethod, în josul văii, se 
ridica un nor mare de praf, ca o paclă cafenie. Jos, 
lucind în soarele dimineţii, armuri de călăreți. Mâna 
1 se strânse pe incheietura Ursuzului, cu speranța 
redeșteptându-i-se brusc. 

- Uniunea dracv’...! șopti el, aproape neindrăz- 
nind să creadă. 


West se uită prin ochean, îl cobori și privi cu 
ochiul liber în vale, apoi ridică iar ocheanul. 

- Eşti sigur? 

- Da, domnule, îl incredință Jalenhorm, al cărui 
chip mare și onest era brăzdat de praful celor opt zile 
în care călăriseră din răsputeri. Și se pare că încă mai 
rezistă, cu ultimele puteri. 

- Generale Poulder! se răsti West. 

- Ordonaui, Domnule Lord Mareșal, murmură 
Poulder, cu noua sa pojghiță de servilism. 

- Cavaleria e gata de atac? 

Generalul clipi din ochi. 

- Oamenii nu sunt desfășuraţi corect, au călărit 
din greu în ultimele zile și ar trebui să atace în sus, 
pe teren accidentat și contra unui inamic puternic 
și hotărât. Vor face cum le ordonaţi, desigur, 
Domnule Lord Mareșal, dar poate ar fi mai prudent 
să așteptăm până când infanteria... 

- Prudenţa e un lux, i-o reteză West, încruntân- 
du-se spre spaţiul inofensiv dintre cele două forțe. 
Oare să atace imediat, în timp ce Copoiul și nordicii 
lui încă mai rezistau? Puteau să se bucure de avanta- 
jul surprizei, strivindu-l pe Bethod la mijloc, dar 
cavaleria avea să atace în pantă, oamenii și caii fiind 
dezorganizaţi şi osteniți după marșul greu. Sau puteau 
să aștepte sosirea infanteriei, care se afla în urma lor, 
la o distanță de câteva ore, şi să lanseze un asalt bine 
planificat. Până atunci, insă, Copoiul și ai lui aveau 
să fie măcelăriți cu toții, fortăreața cucerită, iar Bethod, 
pregătit să înfrunte un atac numai dintr-o parte. 

West își roase buza, încercând să nu ia în seamă 
faptul că de hotărârea lui puteau atârna mii de vieți. 
A ataca atunci era cel mai riscant, dar exista şi șansa 
unor câștiguri mai mari. Puteau chiar să-l prindă pe 
regele nordicilor pe nepregătite. Cum îi spusese Burr, 
în seara dinainte de a muri? Nu poți fi un mare 
conducător, fără o anume... neinduplecare. 

- Pregăuiți atacul şi desfășuraţi infanteria de-a latul 
văii, imediat ce sosește. Trebuie să-l impiedice pe 
Bethod și forțele lui să scape. Dacă e vorba să se facă 
sacrificii, vreau să fie cu rost. 

Poulder arăta oricum, numai convins nu. 

- Mă vei obliga să fiu de acord cu părerea gene- 
ralului Kroy despre calitățile dumitale pe câmpul de 
luptă, generale Poulder? Sau preferi să dovedești că 
amândoi ne-am înșelat? 

Generalul se îndreptă de spate, cu mustățule vı- 
brându-i de-atâta energie. 

- Cu respect, domnule, prefer să dovedesc că v-aţi 
înşelat! Vo: ordona imediat atacul! 

Dădu pinteni armăsarului său negru şi se repezi 
în susul văii, spre locul unde se aduna cavaleria plină 
de praf, urmat de câțiva membri ai statului său major. 
West se potrivi mai bine în șa, mușcându-și ingrijorat 
buza. Iar începea să-l doară capul. Atacul cavaleriei 
în susul pantei, contra unui inamic hotărât. 

Colonelul Glokta ar fi zâmbit, fără îndoială, au- 
zind de un asemenea pariu mortal. Prinţul Ladisla 
ar fi fost de acord cu o astfel de nepăsare cavalerească 
față de viețile altor oameni. Lordul Smund l-ar fi 
bătut pe umăr, vorbind despre bărbăţie şi vigoare, 
şi ar fi cerut vin. 

Și uite, numai, ce se alesese de aceşti trei eroi. 


Logen auzi un vuiet slab, din depărtare. Ochii săi 
pe jumătate închişi se luminară, ca și cum lupta s-ar 
fi răzlețit. Umbre treceau incoace şi-ncolo. O cizmă 
mare clefăi în glod, lângă faţa lui. Nişte glasuri mu- 
giră, undeva sus. Se simţi apucat de cămașă, tras prin 
noroi, printre picioare care se agitau. Văzu cerul, 

dureros de strălucitor, clipi din ochi și rămase nemiș- 
cat, moale ca o cârpă. 

- Logen! Eşti bine? Unde eşti rănit? 

- Am... horcăi el și începu să tușească. 

- Mă cunoşti? 

Ceva il plesni peste față, trezindu-i un gând 
tulbure. O formă ceţoasă se contura deasupra lui, pe 
fondul luminos al cerului. Logen miji ochii. Tul 
Duru Capdetunet, dacă nu se înșela. Ce naiba căuta 
acolo? Gânditul era dureros. Cu cât se gândea mai 
mult, cu atât îl durea mai tare. Falca parcă-i luase foc, 
ȘI și-o simţea de două ori mai mare decât de obicei. 
Fiecare respiraţie era un gâfâit tremurător, chinuit. 

Deasupra lui, gura uriașului se mișca, vorbele sale 
bubuiau şi reverberau în urechile lu: Logen, dar nu 
aveau mai mult sens decât niște simple zgomote. 
Piciorul îl mânca neplăcut. Undeva departe, inima-i 
bubuia și se smucea și-i bătea în cap. Auzea și alte 
sunete, dangăte și clănțăneli, răsunând din toate 
părțile, și-l dureau până și sunetele în sine, îi făceau 
falca să ardă şi mai rău, insuportabil. 

- Ia... 

Aerul scrâșnea și pocnea, dar nu ieșea nicio vorbă. 
Nu mai era vocea lui. Cu ultimele puteri, ridică mâna 
Și o puse cu palma pe pieptul lui Tul, încercând să-l 
impingă la o parte, dar uriașul nu făcu decât să-l apuce 
de mână și să i-o apese cu a lui. 

- În regulă, mârâi el. Te-am luat eu. 

- Da... șopti Logen, şi pe buzele însângerate i se 
ivi un zâmbet. 

Apucă mâneca aceea mare cu o forță neașteptată, 
cumplită, iar cu celălalt pumn găsi mânerul unui 
cuțit, cald lângă piele. Lama se repezi, iute ca un șarpe, 
la fel de ucigătoare, și se înfipse până la plăsele în gâtul 
gros al uriașului. Acesta păru surprins, în timp ce sân- 
gele fierbinte îi țâșnea din rană, se prelingea din gura 
căscată, curgea din nas, îi imbiba barba deasă și-i inro- 
șea pieptul, deși n-ar fi avut niciun motiv să se mire. 

Cine-l atingea pe Sângerosul-Nouă atingea moartea, 
iar moartea nu face favoruri, și nici excepții. 

Sângerosul-Nouă se ridică, împingând în lături ca- 
davrul uriaș, iar pumnul său roșu se strânse pe sabia 
gigantului, o lamă metalică grea, strălucitoare ca stelele, 
intunecată şi frumoasă, unealta cea mai potrivită pen- 
tru treaba care-l aștepta. Atât de multă treabă... 

Dar o treabă bine făcută e cea mai fericită dintre 
binecuvântări. Sângerosul-Nouă deschise gura și 
scoase un vaiet prelung în care se adunau toată 
iubirea lui fără fund și nemărginita ură. Pământul 
gonea dedesubtul lui, iar bătălia grea, zvârcolitoare 
și minunată întindea braţele și-l cuprindea cu drag. 
Și se afla acasă. 

Chipurile morților pluteau prin jurul lui, se înce- 
țoșau, își mugeau blestemele și-și răcneau mânia. Dar 
ura lor contra lui nu reușea decât să-l facă şi mai 
puternic. Sabia cea lungă azvârlea oamenii în lături din 
calea sa, lăsându-i răsuciţi și frânţi, hăcuiţu și plini de 
sânge, şi urla de fericire. Nu-l interesa cine lupta. Cei 
vii erau de-o parte, iar el era de partea cealaltă, și-și croia 
drum roşu și drept prin rândurile lor. 

O secure străfulgeră în soare, curba ei lucitoare 
arătând ca luna în ultimul pătrar, iar Sângero- 
sul-Nouă lunecă pe dedesubt, împingând un om la 
o parte cu o cizmă grea. Omul ridică un scut, dar 
sabia cea mare despică pomul pictat şi lemnul de sub 
el, și braţul care-l ținea, și sfâșie cămașa de zale aflată 
dedesubt ca pe-o pânză de păianjen, și spintecă burta 
ca și cum ar fi fost un sac cu șerpi furioși. 

Un copil se chirci, și se târi de-a-ndăratelea, agă- 
țându-se de o pavăză mare și de-un topor prea mare 
ca să le ridice. Sângerosul-Nouă râse de spaima 
lui, cu dinţii dezgoliți sclipind. Un glas slab păru 
să-i șoptească să-l cruțe, dar Sângerosul-Nouă abia 
dacă-l auzi. Din aceeași mişcare sabia abătută în forță 
despică scutul și micul trup, împroşcând cu sânge 
peste pământ, piatră și chipurile șocate ale celor ce 
priveau. 

- Bine, spuse el, și-și arătă zâmbetul sângeros. Era 
Marele Nivelator. Bărbat sau femeie, tânăr sau bătrân, 
pe toți îi trata întocmai la fel. Asta era toată frumu- 
sețea brutală, groaznica simetrie, dreptatea desăvârșită. 
Nu exista nicio scăpare și nicio scuză. Mergea tot 
înainte, mai înalt decât munţii, iar oamenii se fereau, 
bâiguiau și se împrăștiau din calea lui. Un cerc de 
scuturi, de modele pictate, de copaci înfloriți și ape 
unduitoare și chipuri cu dinții dezgoliți. 

Cuvintele lor îi gâdilau urechile. 

- Ele... 

- Nouădegete. 

- Sângerosul-Nouă! 

Un cerc al fricii, cu el în mijloc, şi era înțelept să 
se teamă. 

Morile lor erau scrise în formele de sânge dulce 
de pe pământul amar. Morțile lor erau şoptite de 
zumzetul muștelor, peste leșurile de dincoace de zid. 
Morţile lor le erau întipărite pe feţe, purtate de vânt, 
ținute în strâmtoarea șuie dintre munţi şi cer. Morți, 
cu toţii. 

- Cine-i următoru-n țărână? șopti el. 

Un carl îndrăzneţ ieși la iveală, ținând pe braţ un 
scut cu un șarpe încolăcit. Înainte de a apuca măcar 
să-și ridice lancea, sabia Sângerosului-Nouă descrise 
un cerc larg, pe deasupra pavezei și pe dedesubtul 
coifului. Vârful sabiei îi smulse mandibula din cap, 
trecu prin umărul omului de alături, se adânci în 
pieptul lui și-l dobori la pământ, cu sângele țâșnindu-i 
din gura mută. Alt om apăru, iar sabia se prăvăli 
asupra lui ca o stea căzătoare, zdrobindu-i coiful și 
craniul până în dreptul gurii. Trupul căzu pe spate, 
făcând câțiva pași veseli de dans în țărână. 

- Joacă! râse Sângerosul-Nouă, iar sabia se roti 
în jurul lui. Umplea văzduhul cu sânge, cu arme 
rupte, cu fragmente umane, iar acele lucruri bune 
scriau litere tainice, şi descriau tipare sacre pe care 
numai el putea să le vadă și să le înțeleagă. Tăișurile 
îl ciupeau, îl mușcau și-l îimpungeau, dar nu insem- 
nau nimic. Răsplătea însutit fiecare semn lăsat pe 
pielea lui arzătoare. Sângerosul-Nouă râdea, iar vån- 
tul și focul și fețele de pe scuturi râdeau cu el, și nu 
se mai puteau opri. 

Era furtuna din Locurile-Nalte, cu glasul la fel de 
cumplit ca tunetul, cu brațul tot atât de iute, de uci- 
gător, de nemilos ca fulgerul. Îşi implântă sabia în 
măruntaiele unui om, o smulse inapoi și-i strivi altuia 
gura cu garda, smulse lancea cu mâna liberă și o aruncă 
prin grumazul unui al treilea, din aceeași mișcare 
căscând şi coastele unui carl. Se răsucea, se rotea, se 
invârtea, ameţit ca un om beat, scuipând flăcări și 
hohote de râs. Făurea în jur un cerc nou. Un cerc larg 
ca sabia unui uriaș. Un cerc în care lumea-i aparţinea 
numai lui. 

Vrăjmașii săi pândeau acum în afara cercului, se 
retrăgeau, cuprinși de spaimă. Îl cunoşteau, li se citea 
pe chipuri. Auziseră șoapte despre faptele lui, iar 
acum le dădea o lecţie sângeroasă, şi înțelegeau 
adevărul ei, iar el zâmbea văzându-i dumiriți. Cel mai 
din faţă întinse palma deschisă, se aplecă și-și depuse 
securea pe pământ. 

- Eşti iertat, șopti Sângerosul-Nouă, și-și lăsă sabia 
să cadă pe jos. 

Apoi, se repezi inainte și-l apucă pe om de bere- 
gată, ridicându-l în aer cu ambele mâini. Nefericitul 
se zbătea, se zvârcolea, dădea din picioare, dar strân- 
soarea roșie a Sângerosului-Nouă era gheaţa care se 
umflă și sfarmă înseși oasele pământului. 

- Eşti iertat! 

Mâinile-i erau din fier, iar degetele mari 1 se 
afundau tot mai adânc în gâtul omului, până când 
țâșni sângele de sub ele, iar Logen ridică la o lungime 
de braţ trupul care încă se mai zbuciuma şi-l ținu în 

aer până rămase nemișcat. Atunci îl azvârli, iar leşul 
căzu în noroi, dându-se de-a dura într-un fel care-i 
plăcu nespus. 

— lertat... 

Porni spre marea arcadă, printr-o gloată care se 
chircea de spaimă, ca oile din calea lupului, lăsând 
o cărare mocirloasă prin mijlocul lor, presărată cu 
scuturile și armele căzute. Afară, sub soare, călăreți 
in armuri lucitoare alergau prin valea plină de praf, 
cu săbiile scânteind în timp ce se ridicau și cădeau, 
mânând fugarii incoace și-ncolo, trecând printre 
stindardele înalte care se unduiau ușor în vânt. Se opri 
in poarta aceea sfărâmată, cu ușile frânte sub cizme 
și cadavrele prietenilor și ale vrăjmașilor împrăștiate 
în jur, şi auzi strigătele de victorie ale oamenilor. 

Atunci, Logen inchise ochii şi respiră adânc. 


PREA MULȚI STĂPÂNI 


În pofida zilei caniculare, sala băncii era răcoroasă 
și cufundată în penumbră. Un loc plin de șoapte şi 
de ecouri scăzute, clădit din marmură închisă la cu- 
loare, ca un mormânt nou. Razele înguste de soare 
care răzbăteau prin ferestrele strâmte erau pline 
cu firișoare de praf. Mirosuri nu se simțeau. Doar 
duhoarea necinstei, pe care pând și eu o simt aproape 
copleșitoare. Or fi împrejurimile mai curate decât Casa 
Întrebărilor, dar bănuiesc că printre criminali se rostesc 
mai multe adevăruri. 

Nu se vedea nicio grămadă de lingouri lucitoare. 
Nici măcar o monedă nu se zărea prin jur. Numai 
tocuri, călimări și teancuri de hârtie. Angajaţii de la 
Valint și Balk nu erau înveşmântaţu în robe fabuloase, 
cum purtase Magistrul Kault de la Pânzari. Nu pur- 
tau bijuterii scânteietoare, ca Magistra Eider de la 
Mirodenii. Erau nişte oameni scunzi, îmbrăcați în 
cenușiu, cu expresii serioase. Singurele care luceau 
erau lentilele ochelarilor studioşi. 

Deci, aşa arată adevărata bogăție. Asta e înfățișarea 
puterii adevărate. Templul auster al zeiţei de aur. Îi 
privea pe funcţionari cum lucrau la vrafurile lor de 
documente ordonate, pe birourile dispuse în șiruri 
drepte. Iată acoliții, inițiați în cele mai de jos taine 
ale Bisericii. Ochii i se abătură spre cei ce așteptau. 
Negustori și cămătari, prăvălieri și chițibușari fără 
scrupule, negustori şi escroci, toți stând la coadă sau 
așteptând nervoși pe scaunele tari de lângă pereții 
golași. Hainele erau elegante, poate, dar atitudinile, 
neliniștit. Înfricoșata congregaţie, gata s-o tulească, 
dacă zeitatea comerțului îsi arată latura răzbunătoare. 

Dar eu nu sunt de-ai lor. Glokta îşi croi drum cu 
umărul pe lângă coada cea mai lungă, cu vârful basto- 
nului scârțâind zgomotos pe dale, în timp ce mârâia 
dacă vreun negustor îndrăznea să se uite spre el: 

- Sunt infirm! 

Când ajunse în faţă, funcţionarul îl privi clipind 
din ochi: 

- Cu ce vă pot... 

- Mauthis, lătră Glokta. 

- Şi cine să-i spun că... 

- Schilodul. 

Trimite-mă la marele preot, ca să-mi pot ispăși 
crimele cu bilete de bancă. 

- Nu pot, așa, să... 

- Sunteţi aşteptat! 

Un alt funcționar, cu câteva rânduri mai în spate, 
se ridicase de la birou. 

- Vă rog să veniţi cu mine. 

Glokta rânji știrb spre coada nefericită, în timp 
ce șchiopăta printre birouri spre o ușă de pe peretele 
îndepărtat, dar zâmbetul nu ţinu mult. Dincolo de 
ușă incepea o scară cu trepte înalte, luminată prin- 
tr-o fereastră îngustă din capăt. 

Ce-o fi având puterea, de trebuie mereu să stea mai 
sus decât toți ceilalți? Nu poate omul să fie puternic și 
la parter? Blestemând, se chinui să urce după ghidul 
cel nerăbdător, apoi își târi piciorul olog pe un 
coridor lung, cu multe uși de-o parte şi de alta. Func- 
ționarul se aplecă spre una și ciocăni umil, aşteptă 
un „Da!“ infundat, apoi o deschise. 

Așezat în spatele unui birou monumental, 
Mauthis îl privi pe Glokta cum trecea șontâc-șontăc 
pragul. Chipul lui arăta tot atâta căldură primitoare, 
ca şi cum ar fi fost cioplit în lemn. Pe suprafaţa de 
piele sângerie din faţa lui, tocuri, călimări și teancuri 
de hârtii ordonate stăteau rânduite cu precizia ne- 
miloasă a recruţilor la paradă. 

- Vizitatorul pe care-l așteptați, domnule, 
anunţă funcţionarul, înaintând grăbit cu un vraf de 
documente. Și acestea sunt tot pentru atenția dum- 
neavoastră. 

Mauthis le privi cu ochii săi lipsiţi de orice emoție. 

- Da... da... da... da... toate astea, pentru talin... 

Glokta nu aşteptă să fie invitat. Am suportat 
durerea prea mult ca să mă prefac că n-am nimic. Făcu 
un pas nesigur și se așeză pe cel mai apropiat scaun, 
pielea țeapănă trosnind incomod sub fundul lui 
chinuit. Da’ va fi de folos. 

Hârtuile foşneau, răsfoite de Mauthis, care se iscălea 
cu tocul în partea de jos a fiecăreia. La ultima, se opri. 
- Și, nu. Ăsta trebuie să fie chemat de îndată. 

Luă o ştampilă, cu mânerul de lemn lustruit de-a- 
tâta folosință, și o apăsă cu grijă pe tăvița cu cerneală 
roșie. O aplică pe hârtie cu o finalitate tulburătoare. 
Oare sub pecetea asta e strivită viața vreunui negus- 
tor, să zicem? Va aduce ruină și disperare, atât de 
nepăsător administrate? Neveste și copii vor ajunge în 
stradă? Niciun strop de sânge, niciun zbieret, și totuși 
oamenii sunt nimiciţi şi aici la fel de total ca în Casa 
Întrebărilor, cu doar o câtime din eforturile de-acolo. 

Ochii lui Glokta îl urmăriră pe funcționar în timp 
ce pleca grăbit cu documentele. Sau o fi doar o cerere 
de plată pentru zece gologani refuzată? Cine poate ști? 
Uşa se închise încet și cu precizie, cu cel mai delicat 
țăcănit. 

Mauthis mai întârzie doar cât să-și alinieze tocul 
paralel cu marginea biroului, apoi ridică privirea spre 
Glokta. 

- Vă sunt foarte recunoscător că aţi răspuns atât 
de prompt. 

Glokta pufni. 

- Tonul răvașului dumneavoastră nu părea să lase 
loc pentru vreo amânare. 

Se strâmbă, când își ridică piciorul indurerat cu 
ambele mâini, pentru a-și rezema gheata murdară pe 
scaunul de alături. 

- Sper că-mi veţi returna favoarea, trecând prompt 
la subiect. Sunt extrem de ocupat. 

Am Magi de distrus, Regi de doborât, și dacă nu pot 
face nici una, nici alta, sunt așteptat la o întâlnire 
presantă ca să mi se taie gâtul și să fiu aruncat în mare. 

Chipul lui Mauthis nici nu tresări. 

- Încă o dată, constat că superiorii mei nu sunt foarte 
mulțumiți de direcția investigaţiilor dumneavoastră. 

Ei, nu zău? 

- Superiorii dumneavoastră sunt oameni cu buzu- 
nare adânci și o răbdare nu tot atât de adâncă. Ce 
anume ofensează sensibilitățile lor delicate? 

- Cercetările dumneavoastră privind genealogia 
noului nostru rege, Augusta Sa Maiestate Jezal Întâiul. 

Glokta își simţi ochiul tresărind și-și apăsă mâna 
peste el, sugându-și gingiile acre. 

- În special întrebările despre persoana lui Carmee 
dan Roth, împrejurările dispariţiei sale premature şi 
prietenia strânsă cu fostul nostru rege, Guslav al V-lea. 
Am ajuns destul de aproape de subiect ca să fiu pe 
gustul dumneavoastră? 

Puțin chiar mai aproape decât mi-ar fi convenit, 
la drept vorbind. 

- Aceste investigaţii abia au inceput. Găsesc 
surprinzător faptul că superiorii dumneavoastră sunt 
atât de bine informați. Își primesc informaţiile de la 
un glob de cristal sau dintr-o oglindă magică? 

Sau de la cineva din Casa Întrebărilor căruia îi place 
să ciripească? Ori de la cineva aflat chiar și mai aproape 
de mine, poate? 

Mauthis oftă - sau, cel puţin, lăsă să-i iasă pe gură 
puțin aer. 

- V-am spus să presupuneți că ei ştiu totul. Veţi 
descoperi că nu este o exagerare, mai ales când preferaţi 
să încercaţi a-i induce în eroare. V-aș recomanda foarte 
insistent să nu continuaţi pe aceeași direcţie. 

- Credeţi-mă când spun, mormăi Glokta cu 
buzele strânse, că genealogia regelui nu prezintă 
pentru mine nici cel mai mic interes, dar Eminenţa 
Sa mi-a cerut-o şi așteaptă cu nerăbdare un raport 
despre progresele pe care le-am făcut. Ce să-i spun? 

Mauthis îl privi cu o expresie plină de compa- 
siune. Tot atâta compasiune cât ar putea simți o piatră 
pentru alta. 

- Pe şefii mei nu-i interesează ce-i spuneţi, atâta 
vreme cât ascultați de ei. Îmi dau seama că vă aflați 
intr-o situație dificilă, dar sincer vă spun, Superior 
Glokta, nu văd cum aţi avea de ales. Presupun că ați 
putea merge la Arhilector, ca să-i expuneți toată poves- 
tea implicării noastre. Darul pe care l-aţi primit de la 
șefii mei, condiţiile în care vi l-au dat, considerația pe 
care ne-aţi arătat-o până acum. Poate că Eminenţa Sa 
e mai iertător cu loialităţile divizate decât pare să fie. 

- Hm, pufni Glokta. 

Dacă n-aş şti tot ce știu, aproape c-aș fi putut-o lua 
ca pe o glumă. Eminenţa Sa e doar o idee mai puţin 
iertător decât un scorpion, și o știm amândoi. 

- Sau v-aţi putea onora angajmentul față de şefii 
mei, făcând ceea ce vă cer. 

- Au cerut favoruri când am semnat chitanța aia 
afurisită. Acum vin cu pretenții? Unde-au să ajungă 
toate astea? 

- Eu nu am căderea să spun, Superior Glokta. 
Nici dumneavoastră, pe aceea de a întreba. 

Ochu lui Mauthis săgetară spre ușă. Rezemându-se 
de birou, continuă încet şi rar: 

- Dar, dacă e să mă bazez pe propria experienţă... 
nu se vor sfârși. Șefii mei au plătit. Iar ei primesc întot- 
deauna lucrurile pentru care plătesc. Întotdeauna. 

Glokta înghiți în sec. În cazul ăsta, s-ar părea că 
au plătit pentru supunerea mea abjectă. În mod normal, 
n-ar fi dificil, desigur, sunt întru totul la fel de abject 
ca oricine, dacă nu chiar mai mult. Dar si Arhilectorul 
îmi cere același lucru. Doi stăpâni bine informaţi și 
nemiloși, aflaţi în opoziţie directă, încep să pară, prea 
târziu, cd sunt cu unul în plus. Ba chiar, ar putea spune 
unii, cu doi în plus. Dar, cum cu atâta bundvoinţă îmi 
explică Mautbis, n-am de ales. Îşi cobori gheata de pe 
scaun, lăsând o dâră lungă de noroi pe piele, și-și mută 
cu mare caznă greutatea, când începu lungul proces 
al ridicării în picioare. 

- Mai e și altceva, sau şefii dumneavoastră nu vor 
decât să-l sfidez pe cel mai puternic om din Uniune? 

- Mai vor şi să-l supravegheați. 

Glokta îngheță. 

- Ce vor să fac? 

- În ultima vreme au avut loc multe schimbări, 
Superior Glokta. Schimbările inseamnă noi posibi- 
lități, dar prea multe schimbări sunt dezavantajoase 
pentru afaceri. Șefii mei sunt mulţumiţi cu situaţia 
de-acum, spuse Mauthis, inlănțuindu-și mâinile palide 
pe pielea roşie. Sunt îngrijoraţi că unele personaje de 

la guvernare ar putea să nu fie satisfăcute. Că ar putea 
dori şi alte schimbări. Că acțiunile lor pripite ar putea 
duce la haos. Îi preocupă în mod special Eminența Sa. 
Vor să ştie ce face. Ce plănuieşte. Îndeosebi, ar dori 
să ştie ce face la Universitate. 

Glokta scoase un râs neincrezător, ca un bolborosit. 

— Asta-i tot? 

Lui Mauthis îi scăpă ironia. 

- Pentru moment. Ar putea fi mai bine să ieșiți 
pe poarta din spate. Șefii mei vor aștepta veşti până 
la sfârșitul săptămânii. 

Strâmbându-se, Glokta se căzni să coboare scara 
îngustă din spatele clădirii, mergând într-o parte, ca 
un crab, cu fruntea îimbrobonată de sudoare, şi nu 
doar din cauza efortului. Cum or fi putut să afle? Mai 
întâi, că cercetam moartea Prințului Raynault, împo- 
triva ordinelor Arbilectorului, iar acum, că o anchetez 
pe mama Maiestăţii Sale, la cererea Arhilectorului? 
Presupunând că știu totul, desigur, dar nimeni nu știe 
nimic fără să i se spună. 

Cine... le-a spus? 

Cine a pus întrebările despre prinţ și despre rege? 
Cine e loial în primul rând banilor? Cine m-a dat deja 
de gol o dată, ca să-și scape pielea? Se opri un moment, 
la jumătatea scării, încruntându-se. Vai de mine și de 
mine. De-acuma, suntem fiecare pentru el? Sau așa am 
fost dintotdeauna? 

Durerea care-i fulgeră piciorul schilodit fu sin- 
gurul răspuns. 


DULCE VICTORIE 


West stătea cu brațele încrucișate peste oblâncul 
șeii, privind în gol spre valea plină de praf. 

- Am învins, spuse Pike, pe un ton lipsit de orice 
emoție - la fel cum ar fi zis: Am pierdut. 

Vreo două drapele zdrenţuite încă mai stăteau în 
picioare, atârnând fără viață. Marele stindard al lui 
Bethod fusese smuls și călcat sub copitele cailor, iar 
acum prăjina sa goală se înălța strâmbă, ca o cruce 
de oase descărnate, peste norii de colb care se așezau 
la loc. Un simbol potrivit pentru căderea bruscă a 
Regelui Nordicilor. 

Poulder își struni calul lângă West, privind cu un 
zâmbet încântat carnajul, ca un profesor care are în 
faţa lui o clasă disciplinată. 

- Cum ne-am descurcat, generale? 

- Numărul de victime pare să fie foarte ridicat, 
domnule, mai ales din primele rânduri, dar inamicul 
a fost luat în mare parte prin surprindere. Majoritatea 
celor mai bune trupe ale sale erau deja angajate în 


474 Joe ABERCROMBIE 


atacul fortăreței. Odată ce cavaleria noastră i-a pus 
pe fugă, i-am împins până la ziduri! Am făcut cură- 
tenie în toată tabăra. 

Strâmbă din nas, cu buzele tremurându-i de silă. 

- Câteva sute din dracii ăia de shanka au fost trecuți 
prin tăișul sabiei, și pe mult mai mulți i-am alungat 
spre colinele din sud, de unde, sunt convins, nu vor 
fi deloc dornici să se întoarcă. l-am măcelărit pe nordici 
intr-un fel care l-ar fi satisfăcut chiar și pe Regele Ka- 
samir însuși, iar ceilalți au depus armele. Să tot avem 
vreo cinci mii de prizonieri, domnule. Armata lui 
Bethod a fost zdrobită de-a binelea. Spulberată! 

Chicou, ca o fetișcană. 

- Nimeni n-ar putea să nege că azi aţi răzbunat 
cu prisosință moartea Prințului de Coroană Ladisla, 
Domnule Lord Mareșal! 

West înghiți în sec. 

- Sigur că da. Am răzbunat-o cu vârf și-ndesat. 

- O lovitură de maestru, să-i folosim pe nordicii 
noştri ca momeală. O manevră îndrăzneață și deci- 
sivă. Sunt și voi fi întotdeauna onorat să-mi fi jucat 
rolul, oricât de mic! O zi faimoasă pentru armata 
Uniunii! Mareșalul Burr ar fi fost mândru s-o vadă! 

West nu se așteptase în viaţa lui să primească laude 
de la generalul Poulder, dar acum, că sosise marele 
moment, constata că nu-i făcea nicio plăcere. Nu 
săvaârşise nicio faptă de vitejie. Nu-și riscase viaţa cu 
nimic. Nu făcuse decât să dea comanda de atac. Se 
simţea amorțit de-atâta stat în șa şi obosit până-n 
măduva oaselor, şi-l dureau fălcile de cât strânsese din 

ele de ingrijorare. Până şi vorbitul părea să-i ceară 
un mare efort. 

- Bethod e printre morți sau a fost capturat? 

- În ceea ce privește prizonierii, domnule, n-aş 
putea spune precis. S-ar putea să-l fi prins aliații noștri 
nordici, explică Poulder, cu un chicotit cam colțuros. 
În care caz, mă îndoiesc că va mai sta mult timp prin- 
tre noi, nu, Domnule Mareșal? Ce zici, sergent Pike? 
zambi el, trăgându-și brusc degetul peste burtă și 
plescăind din limbă. Crucea de sânge-l așteaptă, nu 
m-aș mura deloc! Nu așa fac sălbaticii ăştia? Crucea 
de sânge, nu? 

West nu găsea nimic de râs. 

- Ai grijă ca prizonierii noștri să primească 
mâncare și apă și îngrijiri pentru răniți, atâta cât se 
poate. Ca învingători, ne vom purta civilizat. 

Părea genul de lucru pe care să-l spună un 
conducător după o bătălie. 

- Am înţeles, Domnule Lord Mareșal, răspunse 
Poulder, cu un salut milităresc, adevărat model al 
subordonatului ascultător, după care își trase calul 
intr-o parte și porni în galop. 

West descălecă, stătu un moment să se adune, apoi 
porni pe jos în susul văii. Pike îl urmă, cu sabia 
scoasă. 

- Trebuie să avem grijă, domnule, spuse el. 

- Da, murmură West, așa cred și eu. 

Panta prelungă era plină de oameni, vii și morți. 
Cadavrele călăreților Uniunii zăceau în locurile unde 
căzuseră. Medicii îngrijeau răniții, cu chipuri mohorâte 

și mâinile pline de sânge. Unii oameni stăteau și 
plângeau, probabil după camarazii lor căzuți. Alții își 
priveau rănile, cu ochi goi. Mulţi urlau și bolboroseau, 
țipau după ajutor sau după apă, iar alții se grăbeau să 
le aducă. Ultimele fapte bune pentru cei ajunși în 
pragul morţii. O procesiune lungă de prizonieri 
posomorâţi şerpuia prin vale, pe lângă zidul de piatră, 
sub supravegherea atentă a călărețuilor Uniunii. In 
apropiere se aflau grămezi învălmășite de arme 
predate, mormane de zale, stive de scuturi pictate. 

West îşi croia încet drum prin fosta tabără a lui 
Bethod, din care într-o jumătate furioasă de oră nu 
mai rămăsese decât o intindere de resturi risipite peste 
pământul bătătorit și stâncile golașe. Trupurile muti- 
late ale oamenilor şi ale cailor erau amestecate cu 
bucăți de corturi călcate în picioare, pânze rupte, 
butoaie sparte, lăzi sfărâmate, unelte pentru gătit, 
pentru reparaţii și pentru luptă. Toate, tăvălite prin 
mocirlă, întipărite cu urme de copite și cizme. 

În mijlocul acestui haos se aflau insulițe ciudate 
de liniște, unde totul părea netulburat, aşa cum tre- 
buia să fi fost și inainte ca West să ordone atacul. O 
oală încă agăţată deasupra unui foc mocnit, cu fiertura 
clocotind înăuntru. Câteva sulițe rezemate cu grijă 
unele de altele, alături cu un scăunel și o gresie, gata 
să fie ascuțite. Trei saltele făcute sul formau un 
triunghi perfect, cu păturile strânse la capul fiecăreia, 
in deplină ordine, mai puțin faptul că peste ele zăcea 
un om cu conţinutul craniului revărsat peste lâna de 
culoare deschisă. 

Nu departe, un ofițer al Uniunii stătea ingenun- 
cheat în noroi, ținându-l pe altul în braţe. West simți 
un junghi amar de recunoaștere. Primul era vechiul 
lui prieten, Locotenentul Brint. Omul căzut era alt 
vechi prieten, Locotenentul Kaspa. Din cine știe ce 
motiv, West simţi nevoia aproape de neinfrânat să 
se îndepărteze, urcând panta mai departe, ca și cum 
nu i-ar fi văzut. Fu nevoit să facă un efort pentru a 
păși spre ei, cu gura plină de salivă acră. 

Brint ridică privirea, cu chipul brăzdat de lacrimi. 

- O săgeată, șopti el. Una rătăcită. Nici n-a apucat 
să scoată sabia. 

- Ghinion, mormăi Pike. Ghinionu” dracu:... 

West privea în jos. Ghinion, într-adevăr. Putea 
să vadă, ieșind pe lângă barba lui Kaspa, de sub falcă, 
O săgeată ruptă, dar cursese surprinzător de puţin 
sânge. Nu prea avea urme de luptă. O pată de noroi 
pe mâneca uniformei, și atâta tot. În ciuda faptului 
că, în esență, ochii lui Kaspa se uitau cruciş la nimic 
anume, West nu-și putea alunga senzaţia că priveau 
drept într-ai lui. Avea pe față o strâmbătură arțăgoasă 
a buzei, o încrețire acuzatoare din sprâncene. West 
aproape că voia să-i ceară socoteală, să-l intrebe ce 
insemna acea expresie, apoi fu nevoit să-şi aducă 
aminte că omul era mort. 

- Atunci, murmură el, foindu-și degetele, o scri- 
soare... pentru familia lui. 

Amărăt, Brint își trase nasul, ceea ce pe West, din 
cine ştie ce motiv, îl înfurie teribil. 

- Da, o scrisoare. 

- Aşa. Sergent Pike, cu mine. 

Nu mai putea sta acolo nicio clipă. Le întoarse 
spatele prietenilor săi, unul viu și altul mort, și porni 
mai departe prin vale. Îşi dădea toată silința să nu 
stăruie asupra faptului că, dacă nu ordona atacul, unul 
dintre cei mai plăcuţi și inofensivi oameni pe care-i 
cunoscuse ar mai fi fost în viață. Nu poți fi lider fără 
o anume lipsă de scrupule, probabil. Dar nu întot- 
deauna e ușor să n-ai scrupule. 

El și Pike trecură peste un taluz de pământ tasat 
şi un șanț răscolit, în zona unde valea devenea tot mai 
ingustă, strânsă între pereţii înalți de stâncă. Pe-acolo 
zăceau alte cadavre. Nordici şi sălbatici, aşa cum 
găsiseră în Dunbrec, și shanka, toți risipiţi din plin 
pe pământul denivelat. Acum West putea să vadă 
zidul fortăreței, puțin mai mare decât un dâmb 
acoperit de mușchi în mijlocul peisajului, cu alți morți 
imprăștiați la bază. 

- Au rezistat aici şapte zile...? mormăi Pike. 

— Așa se pare. 

Singura intrare era o arcadă grosolană la mijlocul 
zidului, cu porțile smulse şi făcute bucăți. Înăuntru 
parcă se distingeau trei forme ciudate. Apropiindu-se 
West își dădu seama, cu o senzație neplăcută, ce 
anume erau. Trei oameni, spânzurați de creasta 
zidului, cu cizmele legănându-se ușor cam pe la nivelul 
pieptului său. În jurul porţii stăteau adunaţi mulți 
nordici cu figuri înverșunate, privind satisfăcuţi cele 
trei cadavre. Unul, îndeosebi, îi privi pe West și pe 
Pike cu un zâmbet crud, când ajunseră în apropiere. 

- Ei, ei, ei, dacă ăsta nu-i vechiul meu prieten 
Furiosul, remarcă Dow cel Negru. A întârziat la 
petrecere, hmm? Mereu te-ai mișcat încet, băiete. 

- Au survenit unele dificultăți. Mareșalul Burr a 
murit. 

- Înapoi în țărână, mm? Ei bine, are o companie 
aleasă, cel puţin. Mulţi oameni de soi au pierit 
zilele-astea. Acum cine-i şeful vostru? 

West trase prelung aer în piept. 

- Eu sunt. 

Celălalt râse, iar West îl privi, simțind o undă de 
greață. 

- Marele șef Furiosul, auzi acolo! comentă Dow 
și se îndreptă de spate, imitând ironic salutul Uniu- 
nii, în timp ce cadavrele se răsuceau încet incoace 
și-ncolo în spatele lui. Hai să-i cunoști pe prietenu mel. 
Și ei sunt oameni importanți. Ăsta de-aici e Crendel 
Goring, care lupta de mult pentru Bethod. 

Și, ridicând mâna, împinse unul dintre trupuri, 
privindu-l cum se legăna. 

- Asta-i Coastealbe, și nicăieri n-ai fi găsit unul mai 
priceput să omoare oamenii și să le fure pământurile. 

Înghionti și al doilea cadavru, care se învârti mai 
întâi într-o parte, apoi din nou în cealaltă, cu 
membrele bălăbănindu-i-se. 

— lar ăsta de-aici e Oscior. Cel mai al dracu” ticălos 
pe care l-am spânzurat vreodată. 

Ultimul mort avea trupul ciopârțit tot, cu armura 
aurită plină de îndoituri și spărturi, o rană mare pe 
piept şi pletele cărunte năclăite de sânge. Un picior 

îi lipsea de sub genunchi, iar dedesubtul lui o băltoacă 
de sânge uscat înnegrea pământul. 

- Ce i s-a întâmplat întrebă West. 

- Lui Oscior? replică deleanul cel înalt și gras, 
Crummock-i-Phail, aflat și el în grup. A căzut în 
bătălie, luptând pân-la ultimu” om, uite colo. 

- Aşa, așa, confirmă Dow, zâmbindu-i lui West 
mai larg decât de obicei. D2’ ăsta nu-i un motiv ca 
pe urmă să nu-l spânzurăm, socot. 

Crummock râse. 

- Niciun soi de motiv! 

Și, zâmbind spre cele trei leșuri care se tot ba- 
lansau, în scârțâitul funiilor, continuă: 

- Fac un tablou drăguţ, cum atârnă acolo, nu? Se 
zice că-n felul cum se bălăngăne un spânzurat poți 
să vezi toată frumuseţea lumii. 

- Cine zice? întrebă West. 

Crummock ridică din umerii săi lați. 

- Unu... 

- Unii, zici? 

West își înghiţi greaţa și porni printre cei trei 
spânzurați, intrând în fortăreață. 

- E clar că-s o adunătură însetată de sânge. 


Copoiul trase încă un gât din ploscă. Începuse să 
se imbete de-a binelea. 

- În regulă. Hai să terminăm treaba, atunci. 

Se strâmbă când Ursuzul înfipse acul, își răsfrânse 
buza şi sâsâi printre dinți. O cusătură drăguță, pe 
lângă durerile surde care-i pulsau în tot trupul. Acul 

trecu prin piele, trăgând firul după el, astfel că pe 
Copoi braţul îl ardea tot mai rău. Mai luă o dușcă, 
legănându-se înainte și-napoi, dar nu-i folosi la nimic. 

- Căcat, șuieră el... Căcat, căcat... 

Ursuzul îl privi: 

- Atunci, nu te uita. 

Copoiul întoarse capul. Uniforma Uniunii îi sări 
in ochi imediat. Material roșu în mijlocul acelei mări 
de maroniu gloduros. 

- Furiosul! strigă el, simțind că pe chip i se lățea 
un zâmbet, în ciuda durerii. Mă bucur c-aţi reușit să 
ajungeţi! Tare mă bucur! 

- Mai bine mai târziu decât niciodată. 

- N-am să te contrazic tocmai eu. Fu sigur de asta. 

West îl privi încruntat pe Ursuz, care era ocupat 
să coasă rana. 

- Sunteţi bine? 

- Păi, ştii... Tula murit. 

- A murit? făcu West ochii mari. Cum? 

— Păi, a fost ditamai bătălia, nu? Mortții-s tot rostul 
jocului ăstuia nenorocit, spuse Copoiul, arătând în 
jur cu plosca. Tot stau aici, cu gândul la ce-aș fi putut 
să fac altfel. Puteam să-l opresc să coboare ăle trepte, 
sau să merg și eu cu el ca să-i păzesc spatele, sau să 
fac să ne cadă ceru-n cap, sau to’ felu” de prostii, din 
care nici măcar una nu mai e de niciun folos, nici 
pentru vii, nici pentru morți. Totuşi, se pare că nu 
pot să nu mă tot gândesc. 

West cobori privirea spre pământul răscolit. 

- Ar putea fi un joc fără niciun câștigător. 

- Aaau, căca-m-aș! mârâi Copoiul, când acul i se 
infipse iar în braț, și-și azvârli cât colo plosca goală. 
În toată căcănăria asta nu câștigă nimeni, oricum, nu? 
Mă cac pe toate, așa să știți! 

Ursuzul iși scoase cuțitul și tăie firul. 

- Mișcă-ţi degetele. 

Gestul de a-și încleșta degetele îl ardea pe Copoi 
prin tot braţul, dar se forță să strângă pumnul, 
gemând de durere. 

— Pare în regulă, remarcă Ursuzul. Ai avut noroc. 

Nefericit, Copoiul își plimbă privirea peste car- 
najul din jur. 

- Adică, aşa arată norocv’, zici? De multe ori 
m-am întrebat... 

Ursuzul ridică din umeri şi rupse o fâșie de pânză 
pentru un bandaj. 

- L-aţi prins pe Bethod? 

Copoiul se uită la West, cu gura căscată. 

- Păi, nu l-aţi prins voi? 

- Am luat mulți prizonieri, dar nu e printre ei. 

Întorcând capul, Copoiul scuipă scârbit în noroi. 

- Nici pe vrăjitoarea lui, nici pe Temutu” lui, nici 
pe oricare din fiii lui ăia umflaţi, pun prinsoare. 

- Cred că toți călăresc spre Carleon, cât pot de 
repede. 

- Cel mai probabil. 

- Va incerca să-și adune iar forțele, să găsească noi 
aliaţi, să se pregătească pentru un asediu. 

- Nu m-aş mira. 

- Ar trebui să pornim după el imediat ce pri- 
zonierii vor fi în siguranță. 

Dintr-odată, Copoiul simți un val de neputinţă, 
destul de puternic pentru ca aproape să-l doboare. 

- Pe toți morţii, a scăpat Bethod...! 

Apoi râse, și-n clipa următoare simți cum i se 
umpleau ochii de lacrimi. 

- O să se termine vreodată toate astea? 

După ce termină de înfășurat bandajul, Ursuzul 
ii făcu un nod strâns. 

- Eşti gata. 

Copoiul îl privi lung: 

- Sunt gata? Încep să cred că n-o să fiu gata 
niciodată. 

Apoi, întinse mâna cealaltă: 

- Ajută-mă, vrei, Furiosule? Am de ingropat un 
prieten. 


Când îl coborâră pe Tul în pământ, soarele era 
aproape de asfinţit, cătând peste culmile munţilor și 
spuzind cu aur marginile norilor. O vreme bună pen- 
tru a înmormânta un om bun. Stăteau adunați strâns 
în jurul mormântului. Mai erau îngropați mulți alții, 
de peste tot se auzeau suspine și șoapte triste, dar Tul 
fusese atât de îndrăgit, mai mult ca oricine, incât 
pentru el se adunase grupul cel mai mare. Chiar și 
așa, nimeni nu stătea lângă Logen. În jurul lui ră- 
măsese un spațiu gol. Același spaţiu ca pe vremuri, 
când niciun om nu îndrăznea să se apropie. Nu prea 
putea să-i condamne. Și el ar fi fugit, să poată. 

- Cine vrea să vorbească? întrebă Copoiul, ui- 
tându-se la ceilalți, pe rând. 

Logen își privea picioarele, neputând nici măcar 
să-i vadă ochii, necum să mai rostească vreun cuvânt. 
Nu era sigur ce se întâmplase, în focul bătăliei, dar 
putea ghici. Putea ghici destul de bine, din crâmpeiele 
pe care și le amintea. Aruncă o privire în jur, lingân- 
du-și buzele sparte, dar dacă și alţii aveau bănuieli, și 
le țineau pentru ei înșiși. 

- Nimeni nu zice nimic? întrebă din nou Copoiul, 
cu glasul frânt. 

- Atunci, cred că mai bine să vorbesc naibii eu, nu? 

Dow cel Negru păși înainte. Se uită lung la toți 
cei din jur. Lui Logen i se păru că-l privea mai cu 
seamă pe el, dar se prea putea să fi fost doar propriile 
lui griji care-i jucau feste. 

- Tul Duru Capdetunet, incepu Dow. Înapoi în 
țărână. Cei morţi știu că noi doi nu am văzut întot- 
deauna la fel lucrurile. Adesea nu ne-am înţeles în 
legătură cu una, alta, da” poate să fi fost și vina mea, 
de vreme ce mă tot pun contra, chiar și când totu-i 
bine. Acum îmi pare rău, socot. Da-i prea târziu. 

Trase aer în piept, întretăiat. 

- Tul Duru. Fiecare om din Nord i-a ştiut numele, 
și fiecare i-l rostea cu respect, până și dușmanii lui. 
Era soiu' de om... care-ţi dădea speranţă, socot. Carei 
dădea speranță. Vrei putere, dar? Vrei curaj? Vrei ca 
toate să se facă bine și cum trebuie, ca pe vremuri? 

Arătă cu capul spre pământul afânat. 

- Poftim. Tul Duru Capdetunet. Aici, naibii, și 
nu-n altă parte. Acum, că el nu mai e, io-s mai puțin 
decât eram, și voi toți la fel. 

Și, întorcându-se, se îndepărtă de mormânt prin 
lumina înserării, cu capul în piept. 

- Toţi suntem mai puţin decât eram, repetă 
Copoiul, privind mormântul cu luciul unei lacrimi 
in ochi. Bine zis. 

Cu toții arătau zdrobiți, așa cum stăteau în jurul 
mormântului, până la unul. Și West, și omul său Pike, 
și Fior, până și Ursuzul. Toţi, cu sufletul zdrobit. 

Logen ar fi vrut să simtă și el același lucru. Ar fi 
vrut să plângă. Să plângă moartea unui om bun. Să 
plângă pentru că se prea putea ca el s-o fi cauzat. 
Lacrimile, însă, îl ocoleau. Privea încruntat movilița 
de țărână umedă, în timp ce soarele se ascundea după 
munți și fortăreaţa din Locurile-Nalte se întuneca, iar 
el nu simţea nimic. Simţea chiar mai puţin decât nimic. 

Dacă vrei să fii un om nou, trebuie să rămâi în 
locuri noi, și să faci lucruri noi, cu oameni care înainte 
nu te-au cunoscut niciodată. Dacă te-ntorci la vechile 
năravuri, ce altceva poți fi decât același om vechi? 
Trebuie să fii realist. Jucase rolul unui om nou, dar 
toate fuseseră numai minciuni. Minciunile cel mai 
greu de descoperit. Cele pe care ţi le spui ție însuți. 
Era Sângerosul-Nouă. Așa stăteau lucrurile, și oricât 
s-ar fi sucit și s-ar fi învârtit, şi-ar fi vrut să fie altcineva, 
n-avea cum să scape. Logen ar fi vrut să-i pese. 

Dar Sângerosului-Nouă nu-i păsa de nimic. 


DEȘTEPTĂRI BRUTALE 


Când începu să se trezească, Jezal zâmbea. Termi- 
naseră cu misiunea aceea nebunească, și curând avea 
să se afle înapoi la Adua. Înapoi în braţele lui Ardee. 
La căldură și în siguranță. Gândul îl făcu să se 
cuibărească mai bine sub pătură. 

Apoi, se încruntă. De undeva se auzea un ciocănit. 
Întredeschise ochii. Cineva şuiera spre el prin cameră, 
Și întoarse capul. 

Văzu faţa lui Terez, palidă în întuneric, privind 
incruntată dintre perdelele patului, iar ultimele câteva 
săptămâni îi reveniră în minte, ca un torent îngro- 
zitor. Arăta la fel ca în ziua nunţii, desigur, și totuși 
faţa perfectă a reginei lui părea acum schimonosită 
ȘI-L inspira numai ură. 

Dormitorul regal devenise un câmp de luptă. 
Frontiera, păzită cu o îndârjire de fier, urma o linie 
nevăzută dintre ușă și șemineu, pe care Jezal o tra- 
versa doar cu mare risc. Cealaltă parte a camerei era 
teritoriu styrian, iar marele pat în sine constituia cea 

mai fortificată citadelă a lui Terez, cu ziduri ce păreau 
de netrecut. Într-a doua noapte de căsnicie, sperând 
că în cea dintâi poate avusese loc vreo neînțelegere, 
incercase un asalt lipsit de convingere, care-l lăsase 
cu nasul plin de sânge. De-atunci, se mulțumise, fără 
speranţă, cu un asediu prelungit și infructuos. 

Terez era stăpâna întruchipată a amăgirii. Jezal dor- 
mea pe Jos sau pe câte-o piesă de mobilier niciodată 
suficient de lungă sau oriunde poftea, numai să nu fie 
cu ea. Apoi, la micul dejun, Terez îi zâmbea, fără să 
scoată o vorbă, uneori își punea chiar mâna cu drag pe 
a lui, când erau priviți. Din când în când, îl făcea până 
și pe el să creadă că acum totul era bine, dar de îndată 
ce rămâneau singuri, îi întorcea spatele și-l cufunda în 
tăcere, străpungându-l doar cu niște priviri atât de 
disprețuitoare și dezgustate, încât lui Jezal îi venea rău. 

Doamnele de onoare îl tratau doar cu o idee mai 
puţin dispreţ, ori de câte ori avea nenorocul să se afle 
in prezenţa lor presărată cu șușoteli. Una mai ales, 
Contesa Shalere, care părea să fie cea mai apropiată 
prietenă a soției sale încă de la o vârstă foarte fragedă, 
il privea mereu cu o ură ucigătoare. La un moment 
dat, nimerise în salonul unde toate douăsprezece stă- 
teau așezate în jurul lui Terez, murmurând în styriană. 
Se simţise ca un ţărănuș care dă peste adunarea unor 
vrăjitoare foarte dichisite în timp ce intonează cine 
știe ce blestem întunecat. Probabil unul indreptat 
contra lui. Îl făceau să se simtă ca și cum ar fi fost 
cel mai scârbos, cel mai repulsiv animal în viață. Iar 
el era rege, în propriul lui palat. 

Din cine știe ce motiv, trăia cu groaza inexplicabilă 
că avea să descopere cineva adevărul, dar dacă vreunul 
dintre servitori observa ceva, țineau totul pentru ei 
înșiși. Se întreba dacă ar fi trebuit să spună cuiva - 
dar cui? Și ce să zică? Domnule Lord Şambelan, bună 
ziua. Nevastă-mea refuză să se reguleze cu mine. 
Eminenţa Voastră, bine v-am găsit. Nevastă-mea nici 
nu se uită la mine. Domnule Inalt Judecător, ce mai 
faceți? Apropo, regina mă disprețuiește. Cel mai mult 
se temea să-i spună lui Bayaz. Îl prevenise pe Mag, în 
termeni fără echivoc, să nu se amestece în problemele 
lui personale, iar acum nu prea putea să se târască la 
el după ajutor. 

Așa că mergea mai departe cu prefăcătoria, 
nefericit şi derutat, şi cu fiecare zi în care simula 
extazul conjugal îi devenea tot mai imposibil să 
întrezărească vreo ieșire clară. Toată viaţa se întindea 
inaintea lui — fără dragoste, fără prieteni, și cu nopțile 
petrecute pe podea. 

- Ei? şuieră Terez. 

- Ei, ce? mârâi şi el. 

- Uşa! 

Ca la un semnal, dinspre ușă se auzi o bătaie bru- 
tală, zgâlțâind-o. 

- De la talin: nu poți avea parte de nimic bun, 
șopti printre dinţi Jezal, în timp ce-și dădea păturile 
la o parte și se ridica greoi de pe covor, pornind furios 
spre ușă, pentru a răsuci cheia în broască. 

Afară se afla Gorst, îmbrăcat în armură completă, 
cu sabia scoasă și un felinar în cealaltă mână, 


puterea armelor 489 


luminându-i o parte a chipului masiv și îngrijorat. De 
undeva de pe culoar se auzeau ecouri de pași, de stri- 
găte confuze, și se zăreau pâlpâirile îndepărtate ale altor 
felinare. Jezal se încruntă, dintr-odată complet treaz. 
Nu-i plăcea deloc situația. 

- Maiestatea Voastră, spuse Gorst. 

- Ce naiba se-ntâmplă? 

- Gurkienii au invadat Midderlandul. 


Ochii lui Ferro se deschiseră brusc. Sări de pe 
canapea, cu picioarele depărtate, în poziţie de luptă, 
strângând în pumn piciorul de masă rupt. Înjură prin- 
tre dinți. Adormise, și când făcea asta nu se întâmpla 
nimic bun. În cameră, însă, nu era nimeni. 

Numai întunecime şi linişte. 

Nici urmă de olog sau de slugile lui cu măști 
negre. Nici urmă de paznici în armuri care să se uite 
la ea cu ochi îngustaţi ori de câte ori făcea câte un 
pas pe coridoarele cu dale din clădirea aceea bleste- 
mată. Doar cea mai slabă rază de lumină, pe sub ușa 
camerei lui Bayaz. Asta, și un murmur slab de voci. 
Se încruntă și lipăi desculță într-acolo, ingenunchind 
fără zgomot lângă gaura cheii. 

- Unde-au debarcat? se auzi glasul lui Bayaz, 
infundat. 

- Primele corăbii au ajuns la mal când abia se 
lumina de ziuă, pe plajele pustii din capătul de sud-vest 
al Midderlandului, aproape de Keln. 

Yulwei. Ferro simţi cum o furnica un fior, în timp 
ce respira pe nări, repede și infrigurat. 

- Sunteţi pregătiți? 

Bayaz pufni: 

- Ar fi greu să fim mai nepregătiți decât acum. Nu 
mă așteptam din partea lui Khalul să se miște atât de 
curând, nici atât de brusc. Au debarcat noaptea, zici? 
Pe neanunţate? Lordul Brock nu i-a văzut venind? 

- Cred că i-a văzut prea bine, și i-a întâmpinat 
conform unei înţelegeri anterioare. Fără îndoială, i 
s-a promis tronul Uniunii, după ce gurkienii vor fi 
zdrobit orice rezistență, spânzurându-l pe bastardul 
vostru de porțile Agriontului. Va fi rege - supus al 
puterii lui Uthman-ul-Dosht, desigur. 

- Trădare. 

- De cel mai josnic soi. Nici n-ar fi cazul să ne 
şocheze, nu, frate? Am văzut noi altele și mai rele, 
cred, și am făcut unele chiar mai rele, poate. 

- Unele lucruri trebuie să fie făcute. 

Ferro îl auzi pe Yulwei oftând. 

- N-am negat-o niciodată. 

- Câţi gurkieni sunt? 

- Niciodată nu vin câte unul, câte doi. Cinci le- 
giuni, poate, până acum, dar asta nu-i decât avan- 
garda. Vor veni mult mai mulți. Mii şi mii. Tot Sudul 
pornește la război. 

- Khalul e cu ei? 

- Ce să caute aici? Stă în Sarkant, în grădinile lui 
insorite de pe terasele munților, și așteaptă vestea dis- 
trugerii voastre. Mamun e la comandă. Rodul deșer- 
tului, de trei ori binecuvântat şi de trei ori... 

- Ştiu în ce feluri își zice, viermele arogant! 

- Oricum și-ar zice, a devenit mai puternic, iar Cele 
O Sută De Cuvinte sunt cu el. După tine au venit, 
frate. Sunt aici. Eu, în locul tău, aș pleca undeva 
departe. Departe în Nordul cel rece, cât mai e timp. 

- Și pe urmă? N-au să vină după mine? Să fug până 
la marginea Lumii? Am mai fost acolo, nu demult, 
și nu mă prea atrage. Mi-au mai rămas câteva cărți 
pe care să le joc. 

O tăcere prelungită. 

- Ai găsit Sămânţa? 

- Nu. 

Încă o pauză. 

- Nu-mi pare rău. Să mă amestec în forțele alea... 
să îndoi Prima Lege, dacă nu chiar s-o frâng... Ultima 
oară când s-a folosit, a dus la ruinarea Aulcusului și 
a fost cât pe ce să distrugă întreaga lume. E mai bine 
să rămână îngropată. 

- Chiar și dacă odată cu ea rămân îngropate și 
speranţele noastre? - 

- Sunt în pericol lucruri mult mai importante 
decât speranţele mele sau ale tale. 

Pe Ferro o durea-n cur de speranţele lui Bayaz, ba 
încă și de ale lui Yulwei, la o adică. Amândoi o înșe- 
laseră. Le înghiţise minciunile cu toptanul, și secretele, 
și promisiunile. Nu făcuse nimic decât să vorbească, 
să aștepte şi să vorbească din nou, pentru mult prea 
mult timp. Se sălă de la podea, ridică piciorul și scoase 
un răcnet de luptă. Călcâiul ei lovi broasca și o smulse 
din ușă, iar aceasta se dădu de perete. 

Cei doi bătrâni stăteau așezați la o masă din 
apropiere, cu o singură lampă răspândindu-și lumina 
peste chipul negricios și peste cel palid. O a treia si- 
luetă se afla în întunericul colțului opus. Quai, tăcut, 
cufundat în umbră. 

- Nu puteai să baţi la ușă? întrebă Bayaz. 

Surâsul lui Yulwei arăta ca o curbă luminoasă pe 
pielea oacheşă. 

- Ferro! Îmi pare bine să văd că mai ești... 

- Când vin gurkienii? 

Yulwei oftă prelung, cu zâmbetul pierindu-i de 
pe buze. 

- Văd că încă n-ai învățat ce înseamnă să ai 
răbdare. 

- Ba am învățat, da? am ajuns la capătul ei. Când 
vin? 

- Curând. Cercetașii lor străbat deja regiunile ru- 
rale din Midderland, ocupând satele și punând fortă- 
rețele sub asediu, ca să pregătească zona pentru ceilalți 
care vor urma. 

- Trebuie să-i oprească cineva, mormăi Ferro, 
înfigându-și unghiile în palme. 

Bayaz se rezemă de spătar, cu umbrele adunân- 
du-i-se pe chipul colțuros. 

- Dai glas propriilor mele gânduri. Ţi s-a schim- 
bat norocul, nu-i așa, Ferro? i-am promis răzbunare, 
iar acum îţi pică drept în poală, coaptă și mustind 
de sânge. Armata lui Uthman a debarcat. Mu de 
gurkieni, gata de război. S-ar putea ca în două săptă- 
mâni să fie la porțile orașului. 

- Două săptămâni... repetă Ferro, în șoaptă. 

- Dar, nu mă îndoiesc, unii soldați ai Uniunii le 
vor ieși în întâmpinare mai devreme. Ţi-aș putea găsi 
un loc printre ei, dacă nu mai poți să aștepți. 

Așteptase destul. Mii de gurkieni, gata de război. 
Zâmbetul trase de un colț al gurii lui Ferro, apoi se 
intinse, și se tot întinse, până ajunseră s-o doară obrajii. 


